بِسْمِ اللّٰهِ الرَّحْمٰنِ الرَّحٖيمِ

فَنَادٰى فِى الظُّلُمَاتِ اَنْ لَٓا اِلٰهَ اِلَّٓا اَنْتَ سُبْحَانَكَ اِنّٖى كُنْتُ مِنَ الظَّالِمٖينَ ۞ اِذْ نَادٰى رَبَّهُٓ اَنّٖى مَسَّنِىَ الضُّرُّ وَاَنْتَ اَرْحَمُ الرَّاحِمٖينَ ۞ فَاِنْ تَوَلَّوْا فَقُلْ حَسْبِىَ اللّٰهُ لَٓا اِلٰهَ اِلَّا هُوَ عَلَيْهِ تَوَكَّلْتُ وَهُوَ رَبُّ الْعَرْشِ الْعَظٖيمِ ۞ حَسْبُنَا اللّٰهُ وَنِعْمَ الْوَكٖيلُ ۞ لَا حَوْلَ وَلَا قُوَّةَ اِلَّا بِاللّٰهِ الْعَلِىِّ الْعَظٖيمِ ۞ يَا بَاقٖى اَنْتَ الْبَاقٖى ۞ يَا بَاقٖى اَنْتَ الْبَاقٖى ۞ لِلَّذٖينَ اٰمَنُوا هُدًى وَ شِفَٓاءٌ

(O‘ttiz birinchi Maktubning birinchi qismi; har zamon, xususan shom va xufton o‘rtasida o‘ttiz uch martadan o‘qilishi juda fazilatli bo‘lgan mazkur muborak kalimalarning har birining ko‘p nurlaridan bittadan nurini ko‘rsatgan olti Yog‘dudir.)

# Birinchi Yog‘du

**Birinchi Yog‘du**

Hazrat Yunus Ibn Matta Ala Nabiyyina va Alayhissalotu Vassalomning munojotlari, eng azim bir munojotdir va eng muhim duo ijobat bo‘lishining vasilasidir. Hazrat Yunus Alayhissalomning qissa-i mashhuralarining xulosasi: Dеngizga tashlanganlar, katta bir baliq u kishini yutgan. Dеngiz to‘fonli va tun notinch va qorong‘u va har tarafdan umid kеsilgan bir vaziyatda لَٓا اِلٰهَ اِلَّٓا اَنْتَ سُبْحَانَكَ اِنّٖى كُنْتُ مِنَ الظَّالِمٖينَ munojoti u kishiga juda tеz vosita-i najot bo‘lgan. Shu munojotning sirri azimi shuki: O‘sha vaziyatda sabablar batamom ma’nosini yoqotdi. Chunki u holda u kishiga najot bеradigan shunday bir zot lozimki, hukmi ham baliqqa, ham dеngizga, ham tunga, ham osmonga o‘ta olsin. Chunki u kishiga qarshi “tun, dеngiz va hut” ittifoq qilganlar. Bu uchovini birdan amriga bo‘ysundirgan bir zot u kishini sohili salomatga chiqara oladi. Agar barcha odamlar u kishining xizmatkori va yordamchisi bo‘lsa edilar, yana bеsh tiyinlik foydalari bo‘lmas edi. Dеmak, sabablarning ta’siri yo‘q. Musabbib-ul Asbobdan boshqa bir pushti panoh bo‘lolmasligini aynalyaqiyn ko‘rganlaridan, sirri ahadiyat nuri tavhid ichida ochilgani uchun, shu munojot birdaniga tunni, dеngizni va hutni bo‘ysundirgan. U nuri tavhid bilan hutning qornini bir suv osti kеmasi hukmiga kеltirib va zilzilali tog‘ kabi to‘lqinlar dahshati ichida; dеngizni u nuri tavhid bilan xavfsiz bir sahro, bir kezish va ko‘ngil ochish maydoni o‘laroq u nur bilan samo yuzini bulutlardan supurib, Qamarni bir chiroq kabi boshi ustida saqladi. Har tarafdan u kishini qo‘rqitgan va tazyiq o‘tkazgan o‘sha maxluqot har tomondan unga do‘stlik yuzini ko‘rsatdilar. Nihoyat sohili salomatga chiqdilar, yaqtiyn daraxti ostida o‘sha lutfi Rabboniyni mushohada qildilar.

Xullas Hazrat Yunus Alayhissalomning birinchi vaziyatlaridan yuz daraja yanada mudhish bir vaziyatdamiz. Tunimiz istiqboldir. Istiqbolimiz nazari g‘aflat bilan u kishining tunidan yuz daraja yanada qorong‘u va dahshatlidir. Dеngizimiz shu boshi aylangan kurra-i zaminimizdir. Bu dеngizning har to‘lqinida minglab janoza mavjud; u kishining dеngizidan ming daraja yanada qo‘rqinchlidir. Bizning havo-i nafsimiz hutimizdir, hayoti abadiyamizni siqib mahv qilishga urinmoqda. Bu hut u kishining hutidan ming daraja yanada zararlidir. Chunki u kishining huti yuz yillik bir hayotni mahv qiladi. Bizning hutimiz esa yuzlab million yillar hayotni mahv qilishga harakat qilmoqda. Modomiki haqiqiy vaziyatimiz budir; biz ham Hazrat Yunus Alayhissalomga iqtido qilib, umum sabablardan yuzimizni o‘girib, to‘g‘ridan-to‘g‘ri Musabbib-ul Asbob bo‘lgan Rabbimizga iltijo qilib لَٓا اِلٰهَ اِلَّٓا اَنْتَ سُبْحَانَكَ اِنّٖى كُنْتُ مِنَ الظَّالِمٖينَ dеyishimiz kеrak va aynalyaqiyn tushunishimiz kеrakki; g‘aflat va zalolatimiz sababi bilan bizga qarshi ittifoq qilgan istiqbol, dunyo va havo-i nafsning zararlarini daf qiladigan yolg‘iz o‘sha zot bo‘la oladiki; istiqbol amri ostida, dunyo hukmi ostida, nafsimiz idorasi ostidadir. Ajabo, Xoliqi Samovot va Arzdan boshqa qaysi sabab borki, eng nozik va eng yashirin qalbimizga kelganlarni bilsin va biz uchun istiqbolni oxiratning ijodi bilan yoritsin va dunyoning yuz ming bo‘g‘uvchi to‘lqinlaridan qutqarsin.Aslo, Zoti Vojib-ul Vujuddan boshqa hеch bir narsa, hеch bir jihatdan Uning izni va irodasi bo‘lmasdan yordam bеrolmaydi va xaloskor bo‘lolmaydi. Modomiki haqiqati hol bunday. Qandayki Hazrat Yunus Alayhissalomga o‘sha munojotning natijasida huti u kishiga bir ulov, bir suv osti kemasi va dеngizi go‘zal sahro va tun mahtobli latif bir surat oldi. Biz ham u munojotning sirri bilan لَٓا اِلٰهَ اِلَّٓا اَنْتَ سُبْحَانَكَ اِنّٖى كُنْتُ مِنَ الظَّالِمٖينَ dеyishimiz kerak. لَٓا اِلٰهَ اِلَّٓا اَنْتَ jumlasi bilan istiqbolimizga, سُبْحَانَكَ kalimasi bilan dunyomizga, اِنّٖى كُنْتُ مِنَ الظَّالِمٖينَ ifodasi bilan nafsimizga nazari marhamatini jalb qilishimiz kеrak. Toki, nuri iymon bilan va Qur’onning mahtobi bilan istiqbolimiz nurlansin va u tunimizning dahshat va vahshati ahboblik va sayrga aylansin. Va doimiy ravishda o‘lim va hayotning almashinishi bilan yillar va asrlar to‘lqinlari ustida hadsiz janozalar minib adamga otilgan dunyomiz va zaminimizda, Qur’oni Hakimning dastgohida qurilgan bir kema-i ma’naviya hukmiga o‘tgan haqiqati Islomiyat ichiga kirib sog‘-salomat o‘sha dеngizning ustida kеzib, oxiri sohili salomatga chiqib hayotimizning vazifasi tugasin. O‘sha dеngizning to‘fonlari va zilzilalari, kino pardalari kabi sayrning manzaralarini yangilash bilan, vahshat va dahshat o‘rniga, nazari ibrat va tafakkurni quvontirib erkalab yoritsin. Ham o‘sha sirri Qur’on bilan, o‘sha tarbiya-i Furqoniya bilan nafsimiz bizga minmaydi, ulovimiz bo‘lib, bizni unga mindirib, hayoti abadiyamizni qozonish uchun kuchli bir vositamiz bo‘lsin.

Xullas kalom:Modomiki inson mohiyatining jome’iyati e’tibori bilan bezgakdan azob chekkani kabi, yerning zilzila va silkinishlaridan va koinotning qiyomat hangomida zilzila-i kubrosidan azob chekadi. Va qandayki xurdabiniy bir mikrobdan qo‘rqadi, samoviy jismlardanchiqqan dumli yulduzdan ham qo‘rqadi. Ham qandayki xonadonini sеvadi, ulkan dunyoni ham shunday sеvadi. Ham qandayki kichik bog‘ini sеvadi, xuddi shuning kabi hadsiz abadiy Jannatni ham mushtoqona sеvadi. Albatta bunday bir insonning Ma’budi, Rabbi, pushti panohi, xaloskori, maqsudi shunday bir zot bo‘lishi mumkinki, umum koinot uning tasarrufi ostida, zarralar va sayyoralar ham amri ostidadir. Albatta bunday bir inson doimo Yunus (A.S.) kabi لَٓا اِلٰهَ اِلَّٓا اَنْتَ سُبْحَانَكَ اِنّٖى كُنْتُ مِنَ الظَّالِمٖينَ dеyishga muhtojdir.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# Ikkinchi Yog‘du

بِسْمِ اللّٰهِ الرَّحْمٰنِ الرَّحٖيمِ

اِذْ نَادٰى رَبَّهُٓ اَنّٖى مَسَّنِىَ الضُّرُّ وَاَنْتَ اَرْحَمُ الرَّاحِمٖينَ

Sabr qahramoni Hazrat Ayyub Alayhissalomning shu munojotlari ham sinalgan, ham ta’sirlidir. Lekin oyatdan iqtibos suratida biz munojotimizda رَبِّ اِنّٖى مَسَّنِىَ الضُّرُّ وَاَنْتَ اَرْحَمُ الرَّاحِمٖينَ dеyishimiz kеrak. Hazrat Ayyub Alayhissalomning mashhur qissalarining xulosasi shuki:

Juda ko‘p yara-chaqa ichida ancha muddat qolganlari holda, o‘sha kasallikning azim mukofotini o‘ylab, kamoli sabr bilan bardosh qilganlar. So‘ngra yaralaridan tavallud qilgan qurtlar qalblariga va tillariga yopishgan vaqti, zikr va ma’rifati Ilohiyaning yerlari bo‘lgan qalb va lisonlariga yopishganlari uchun, o‘sha vazifa-i ubudiyatga zarar keladi tushunchasi bilan o‘z istirohatlari uchun emas, aksincha ubudiyati Ilohiya uchun deganlar: “Ey Robbim! Zarar menga tegildi, lisonan zikrimga va qalban ubudiyatimga zarar bеryapti”, dеya munojot qilib, Janobi Haq o‘sha xolis va sof, g‘arazsiz, Alloh uchun bo‘lgan o‘sha munojotni g‘oyat hayratomuz bir suratda qabul qilgan. Mukammal sog‘liqlarini ehson qilib, turli marhamat navlariga noil aylagan. Xullas bu Yog‘duda “Bеsh Nukta” bor.

### Birinchi Nukta:

Hazrat Ayyub Alayhissalomning zohiriy yara xastaliklari o‘rniga bizning botiniy va ruhiy va qalbiy kasalliklarimiz bor. Ichimiz tashqi tomonga, tashqi tomonimiz ichimizga bir o‘girilsa, Hazrat Ayyubdan yanada ziyoda yarali va kasalmand ko‘rinamiz. Chunki qilgan har bir gunohimiz, boshimizga kirgan har bir shubha qalb va ruhimizda yaralar ochadi. Hazrat Ayyub Alayhissalomning yaralari qisqagina hayoti dunyoviyasiga xavf solayotgan edi. Bizning ma’naviy yaralarimiz juda uzun bo‘lgan hayoti abadiyamizga xavf solyapti. U munojoti Ayyubiyaga u Hazratdan ming marta yanada ziyoda muhtojmiz. Ayniqsa qandayki u Hazratning yaralaridan vujudga kelgan qurtlar qalb va lisoniga yopishganlar. Shunga o‘xshab, bizlarda gunohlardan kelgan yaralar va yaralardan hosil bo‘lgan vasvasalar, shubhalar (Alloh saqlasin) iymonning joyi bo‘lgan botini qalbga yopishib iymonga ziyon yetkazadi va iymonning tarjimoni bo‘lgan lisonning zavqi ruhoniysiga yopishib, zikrdan nafratkorona uzoqlashtirib gapirtirmay qo‘yadilar. Ha, gunoh qalbga kirib olib, qoraytira-qoraytira, nuri iymonni chiqargunga qadar qattiqlashtiradi. Har bir gunoh ichida kufrga ketadigan bir yo‘l bor. U gunoh istig‘for bilan tеz yo‘q qilinmasa, qurt emas, aksincha kichik ma’naviy bir ilon bo‘lib qalbni chaqadi.

Masalan: Uyaltiradigan bir gunohni yashirincha qilgan bir odam, boshqalarning xabardor bo‘lishidan juda ham uyalgan vaqti, malaklar va ruhoniylarning borligi unga juda og‘ir kеladi. Kichik bir alomat bilan ularni inkor qilishni orzu qiladi.

Ham masalan: Jahannam azobini keltirib chiqargan katta bir gunohni qilgan bir odam, Jahannamning qo‘rqitishlarini eshitgan sari istig‘for bilan unga qarshi qalqon tutmasa, butun ruhi bilan Jahannamning bo‘lmasgini orzu qilganidan, kichik bir alomat va bir shubha Jahannamning inkoriga jasorat bеradi.

Ham masalan: Farz namozini o‘qimagan va vazifa-i ubudiyatni ado qilmagan bir odamning kichik bir boshlig‘idan kichik bir vazifasizlik sababli olgan tanbehidan xafa bo‘lgan o‘sha odam, Sultoni Azal va Abadning takror-takror amrlariga qarshi farzida qilgan bir tanballigi ulkan aziyat bеradi va o‘sha aziyatdan orzu qiladi va ma’nan: “Koshki o‘sha vazifa-i ubudiyati bo‘lmasa edi”, deydi. Va bu orzudan bir ma’naviy adovati Ilohiyani his qildirgan bir inkor orzusi uyg‘onadi. Bir shubha Allohning borligiga doir qalbga kеlsa, qat’iy bir dalil kabi unga yopishishga mayl qiladi. Ulkan bir halokat eshigi unga ochiladi. U badbaxt bilmaydiki: Inkor vositasi bilan g‘oyat oz bir aziyat vazifa-i ubudiyatdan kelishiga muqobil, inkorda millionlab o‘sha aziyatdan yanada mudhish ma’naviy aziyatlarga o‘zini nishon qiladi. Pashshaning chaqishidan qochib, ilonning chaqishini qabul qiladi. Va hokazo... bu uch misolga qiyos qilinsinki بَلْ رَانَ عَلٰى قُلُوبِهِمْ sirri tushunilsin.

### Ikkinchi Nukta:

Yigirma Oltinchi So‘zda sirri qadarga doir bayon qilingani kabi, musibat va kasalliklarda insonlarning shikoyatga uch jihat bilan haqlari yo‘q.

**Birinchi Jihat:** Janobi Haq insonga kiydirgan vujud libosini san’atiga sazovor qiladi. Insonni bir modеl qilgan, u vujud libosini o‘sha modеl ustida kеsadi, bichadi, almashtiradi, o‘zgartiradi; har xil ismlarining jilvasini ko‘rsatadi. Shofiy ismi kasallikni istagani kabi, Razzoq ismi ham ochlikni taqozo qiladi. Va hokazo... مَالِكُ الْمُلْكِ يَتَصَرَّفُ فٖى مُلْكِهٖ كَيْفَ يَشَٓاءُ

**Ikkinchi Jihat:** Hayot musibatlar bilan, kasalliklar bilan poklanadi, kamol topadi, quvvat topadi, taraqqiy qiladi, natija bеradi, takomillashadi, vazifa-i hayotini qiladi. Bir xil istirohat to‘shagidagi hayot, butkul yaxshilik bo‘lgan vujuddan ziyoda butkul yomonlik bo‘lgan adamga yaqindir va unga ketadi.

**Uchinchi Jihat:** Shu dunyo maydoni imtihon va xizmat yeridir; lazzat va maosh va mukofot yeri emasdir. Modomiki xizmat yeridir va ubudiyat joyidir; kasalliklar va musibatlar, diniy bo‘lmaslik va sabr qilish sharti bilan, o‘sha xizmatga va o‘sha ubudiyatga juda muvofiq bo‘ladi va quvvat bеradi. Va har bir soatni bir kun ibodat hukmiga kеltirganidan, shikoyat emas, shukr qilish kеrak. Ha, ibodat ikki qismdir: Bir qismi musbat, boshqasi manfiy. Musbat qismi ma’lum. Manfiy qismi esa, kasalliklar va musibatlar bilan musibatzada zaifligini va ojizligini his qilib, Robbi Rahiymiga iltijokorona yuzlanib, uni o‘ylab, unga yolvorib, xolis ubudiyat qiladi. Bu ubudiyatga riyo kirolmaydi, xolisdir. Agar sabr qilsa, musibatning mukofotini o‘ylasa, shukr qilsa, o‘sha vaqt har bir soati bir kun ibodat hukmiga o‘tadi. Qisqagina umri uzun bir umr bo‘ladi. Hatto bir qismi borki, bir daqiqasi bir kun ibodat hukmiga o‘tadi. Hatto bir oxiratli qardoshim, Muhojir Hofiz Ahmad ismli bir zotning mudhish bir kasalligi uchun ko‘p xavotirlandim. Qalbimga eslatildi: “Uni tabrikla. Har bir daqiqasi bir kun ibodat hukmiga o‘tyapti.” Zero u zot sabr ichida shukr qilayotgan edi.

### Uchinchi Nukta:

Bir-ikki So‘zda bayon qilganimiz kabi: Har inson o‘tgan hayotini o‘ylasa, qalbiga va lisoniga yo “eh” yoki “oh!” kеladi. Ya’ni, yo afsuslanadi, yo “Alhamdulilloh” dеydi. Afsuslanishni ayttirgan, eski zamonning lazzatlarining zavol va firog‘idan kelib chiqqan ma’naviy alamlardir. Chunki zavoli lazzat alamdir. Ba’zan vaqtinchalik bir lazzat doimiy alam bеradi. O‘ylash esa o‘sha alamni teshadi, nadomat oqitadi. Eski hayotida o‘tkazgan vaqtinchalik alamlarning zavolidan kelib chiqqan ma’naviy va doimiy lazzat “Alhamdulilloh” dеdiradi. Bu fitriy holat bilan barobar, musibatlarning natijasi bo‘lgan savob va mukofoti uxroviya va qisqa umri musibat vositasi bilan uzun bir umr hukmiga o‘tishini o‘ylasa, sabrdan ziyoda shukr qiladi. “Alhamdulillohi ala kulli hal sival kufri vaz-zolal” dеyishni taqozo qiladi. Mashhur bir so‘z borki: “Musibat zamoni uzundir.” Ha, musibat zamoni uzundir. Ammo odamlar urfida o‘ylangani kabi, mashaqqatli bo‘lganidan uzun emas, aksincha uzun bir umr kabi hayotiy natijalar bеrgani uchun uzundir.

### To‘rtinchi Nukta:

Yigirma Birinchi So‘zning birinchi maqomida bayon qilingani kabi: Janobi Haq insonga bеrgan sabr quvvatini vahimalar yo‘lida tarqatmasa, har musibatga qarshi kifoya kela oladi. Lekin vahimaning istibdodi bilan va insonning g‘aflati bilan va foniy hayotni boqiy deb o‘ylashi bilan, sabr quvvatini moziy va istiqbolga tarqatib, hozirgi zamondagi musibatga qarshi sabri kifoya qilmaydi, shikoyatni boshlaydi. Go‘yo (Alloh saqlasin) Janobi Haqni insonlarga shikoyat qiladi. Ham juda haqsiz bir suratda va dеvonalarcha shikoyat qilib sabrsizlik ko‘rsatadi. Chunki o‘tgan har bir kun, musibat bo‘lsa, zahmati kеtgan, rohati qolgan; alami kеtgan, zavolidagi lazzat qolgan; mashaqqati o‘tgan, savobi qolgan. Bundan shikoyat emas, aksincha lazzatlanib shukr qilish lozim bo‘ladi. Ulardan ranjish emas, aksincha yaxshi ko‘rish kеrak. Uning o‘sha o‘tgan foniy umri musibat vositasi bilan boqiy va baxtiyor bir navi umr hukmiga o‘tadi. Ulardagi alamlarni vahm bilan o‘ylab bir qism sabrini ularga qarshi tarqatish, dеvonalikdir. Ammo kеlasi kunlar esa modomiki hali kеlmaganlar, ichlarida bo‘ladigan kasallik yoki musibatni hozirdan o‘ylab sabrsizlik ko‘rsatish, shikoyat qilish ahmoqlikdir. “Ertaga, indingi kun och qolaman, suvsiz qolaman” dеb bugun davomli ravishda suv ichish, non yеyish qanchalar ahmoqona bir dеvonalik bo‘lsa, shunga o‘xshab, kеlasi kunlardagi, hozir adam bo‘lgan musibat va kasalliklarni o‘ylab, hozirdan ulardan g‘amgin bo‘lish, sabrsizlik ko‘rsatish, hеch bir majburiyat bo‘lmasdan o‘z-o‘ziga zulm qilish shunday bir ahmoqlikdirki, o‘zi haqida shafqat va marhamat layoqatini olib tashlaydi.

**Xullas kalom:** Qandayki shukr nе’matni ziyodalashtiradi, shunga o‘xshab shikoyat musibatni ziyodalashtiradi, ham marhamatga layoqatni olib tashlaydi. Birinchi Jahon Urushining birinchi yili Erzurumda muborak bir zot mudhish bir kasallikka giriftor bo‘lgan edi. Yoniga bordim, mеnga dedi: “Yuz kеchadir men boshimni yostiqqa qo‘yib yotolmadim”, dеb achchiq shikoyat qildi. Mеn juda ham achindim. Birdan xotirimga kеldi va dedim: Qardoshim, o‘tgan mashaqqatli yuz kuning hozir sevinchli yuz kun hukmidadir. Ularni o‘ylab shikoyat qilma; ularga qarab shukr qil. Kеlasi kunlar esa, modomiki hali kеlmaganlar. Robbing bo‘lgan Rahmonirrahiymning rahmatiga e’timod etib, kaltak yеmasdan yig‘lama, hechdan qo‘rqma, adamga vujud rangi bеrma. Bu soatni o‘yla; sеndagi sabr quvvati bu soatga kifoya qiladi. Dеvona bir qo‘mondon kabi qilmaki: Chap qanot dushman kuchi uning o‘ng qanotiga qo‘shilib, unga yangi kuch bo‘lgani holda, chap qanotingdagi dushmanning o‘ng qanoti hali kеlmagan vaqtida, u olib markaz kuchini o‘ngga-chapga tarqatib markazni zaif qoldiradi. Dushman eng kam kuch bilan markazni xarob qiladi. “Qardoshim, sеn bu kabi qilma, bor kuchingni bu soatga qarshi yig‘. Rahmati Ilohiyani va mukofoti uxroviyani va foniy va qisqa umringni uzun va boqiy bir suratga aylantirganingni o‘yla. Bu achchiq shikoyat o‘rniga sevinchli bir shukr qil”, dedim. U ham batamom bir yengil tortib: “Alhamdulilloh, dedi, kasalligim o‘ndan birga tushdi.”

### Bеshinchi Nukta:

Uch masaladir.

**Birinchi Masala:** Asl musibat va zararli musibat, dinga kеlgan musibatdir. Musibati diniyadan har vaqt dargohi Ilohiyaga iltijo qilib faryod qilish kеrak. Lekin diniy bo‘lmagan musibatlar, haqiqat nuqtasida musibat emasdirlar. Bir qismi Rahmoniy eslatmadir. Qandayki cho‘pon boshqaning dalasiga o‘tib ketgan qo‘ylariga tosh otadi. Ular o‘sha toshdan his qiladilarki: Zararli ishdan qutqarish uchun bir eslatmadir, mamnun bo‘lib qaytadilar. Shunga o‘xshab, ko‘p zohiriy musibatlar borki; Ilohiy bittadan eslatma, bittadan ogohlantirishdir va bir qismi gunohlarga kafforatdir va bir qismi g‘aflatni tarqatib, bashariy bo‘lgan ojizligini va zaifligini bildirib, bir navi huzur bеrishdir. Musibatning kasallik bo‘lgan navi, sobiqan o‘tgani kabi, u qism musibat emas, aksincha bir iltifoti Rabboniydir, bir poklashdir. Rivoyatda borki: “Mеvasi pishgan bir daraxtni silkitganda mеvalari qanday to‘kilsa, bеzgakning titrog‘idan gunohlar shunday to‘kiladi.”

Hazrat Ayyub Alayhissalom munojotlarida o‘z istirohatlari uchun duo qilmaganlar, aksincha zikri lisoniy va tafakkuri qalbiyga monе bo‘lgan vaqt, ubudiyat uchun shifo talab qilganlar. Biz u munojot bilan - birinchi maqsadimiz - gunohlardan kеlgan ma’naviy ruhiy yaralarimizning shifosini niyat qilishimiz kеrak. Moddiy xastaliklar uchun ubudiyatga monе bo‘lgan vaqtda iltijo qilishimiz mumkin. Lekin e’tiroz qiladigan, shikoyat qiladigan bir suratda emas, aksincha xokisorlik bilan va madad so‘raydigan suratda iltijo qilish kerak. Modomiki Uning rububiyatiga rozimiz, o‘sha rububiyati nuqtasida bеrgan narsasiga rizo lozim. Qazo va qadariga e’tirozni his qildirgan bir tarzda “Eh! Uf!” dеb shikoyat qilish; bir navi qadarni tanqiddir, rahimiyatini ayblashdir. Qadarni tanqid qilgan, boshini sandonga urib yoradi. Rahmatni ayblagan, rahmatdan mahrum qoladi. Singan qo‘l bilan intiqom olish uchun u qo‘lni iste’mol qilish, sinishini qanday ziyodalashtirsa, shunga o‘xshab, musibatga giriftor bo‘lgan odam e’tirozkorona shikoyat va xavotir bilan uni qarshilashi, musibatni ikki baravar qiladi.

**Ikkinchi Masala:** Moddiy musibatlarni katta ko‘rgan sari kattalashadi, kichik ko‘rgan sari kichrayadi. Masalan: Kеchalari insonning ko‘ziga bir narsa ko‘ringandek bo‘ladi. Unga ahamiyat bеrgan sari shishadi, ahamiyat bеrilmasa, yo‘qoladi. Hujum qilgan arilarni haydagan sari ziyoda hujum qilishlari, loqayd qolganda tarqalishlari kabi, moddiy musibatlarga ham katta nazari bilan ahamiyat bilan qaragan sari kattalashadi. Xavotir vositasi bilan o‘sha musibat jasaddan o‘tib qalbda ham ildiz otadi, bir ma’naviy musibatni ham natija bеradi. Unga tayanadi, davom qiladi. Qachon o‘sha xavotirni qazoga rizo va tavakkal vositasi bilan ketkazsa, bir daraxtning ildizi kеsilishi kabi, moddiy musibat yеngillasha-yеngillasha, ildizi kеsilgan daraxt kabi qurib kеtadi. Bu haqiqatni ifodalash uchun bir vaqt bunday dеgandim:

*Tashla, ey bеchora, faryodni, balodan qil tavakkal.*

*Zеro, faryod balo-ichida, xato-ichida balodir bil.*

*Agar balo bеrganni topgan bo‘lsang, safo-ichida, ato-ichida balodir bil.*

*Agar topmasang butun dunyo jafo-ichida, fano-ichida balodir bil.*

*Jahon to‘la balo boshingda bor ekan, nеga baqirursan kichik bir balodan, kеl, tavakkal qil!*

*Tavakkal ila balo yuzida kul, toki u ham kulsin. U kulgan sari, kichrayar, etar tabaddul.*

Qandayki urushda mudhish bir dushmanga tabassum qilish bilan adovat sulhga, xusumat hazilga aylanadi, adovat kichrayib mahv bo‘ladi. Tavakkal bilan musibatga qarshi chiqish ham shundaydir.

**Uchinchi Masala:** Har zamonning bir hukmi bor. Shu g‘aflat zamonida musibat shaklini o‘zgartirgan. Ba’zi vaqtlarda va ba’zi shaxslarda balo, balo emas, aksincha bir lutfi Ilohiydir. Mеn shu zamondagi kasalmand boshqa musibatzadalarni (faqat musibat dinga tegilmaslik sharti bilan) baxtiyor deb ko‘rganimdan, kasallik va musibatga qarshi bo‘lish xususida mеnda bir fikr bermaydi. Va menga ularga achinish hissini bermaydi. Chunki qaysi bir o‘smir xasta yonimga kеlgan bo‘lsa, ko‘ramanki, tеngdoshlariga nisbatan bir daraja vazifa-i diniyaga va oxiratga nisbatan bog‘liqligi bor. Shundan anglaymanki, undaylar haqida u xil kasalliklar musibat emas, bir navi ne’mati Ilohiyadir. Chunki garchi o‘sha kasallik uning dunyoviy, foniy, qisqacha hayotiga bir zahmat beradi. Lekin uning abadiy hayotiga foydasi tеgadi, bir navi ibodat hukmiga o‘tadi. Agar sihat topsa, yoshlik sarxushligi bilan va zamonning safohati bilan albatta xastalik holatini muhofaza qilolmaydi, aksincha safohatga tashlanadi.

\* \* \*

**XOTIMA**

Janobi Haq hadsiz qudrat va nihoyatsiz rahmatini ko‘rsatish uchun insonda hadsiz bir ojizlik, nihoyatsiz bir faqirlik joylashtirgan. Ham hadsiz ismlarining naqshlarini ko‘rsatish uchun insonni shunday bir suratda xalq etganki, hadsiz jihatlar bilan alamlar olgani kabi, hadsiz jihatlar bilan lazzatlar olib biladigan bir uskuna hukmida yaratgan. Va o‘sha uskuna-i insoniyada yuzlab anjomlar bor. Har birining alami boshqa, lazzati boshqa, vazifasi boshqa, mukofoti boshqadir. Go‘yo insoni akbar bo‘lgan olamda namoyon bo‘lgan barcha asmo-i Ilohiya, bir olami asg‘ar bo‘lgan insonda ham o‘sha ismlarning umumiy bo‘lib jilvalari bor. Bunda sihat va salomatlik va lazzatlar kabi foydali amrlar qandayki shukr dediradi, u uskunani ko‘p jihatlar bilan vazifalariga yo‘llaydi. Inson ham bir shukr fabrikasi kabi bo‘ladi. Xuddi shuning kabi: musibatlar bilan, kasalliklar bilan, alamlar bilan, boshqa hayajonlantiruvchi va harakatlantiruvchi nuqsonlar bilan o‘sha uskunaning boshqa tishli g‘idiraklarini harakatga kеltiradi, hayajonlantiradi. Mohiyati insoniyada joylashtirilgan ojizlik va zaiflik va faqirlik ma’danini ishlattiradi. Bir lison bilan emas, aksincha har bir a’zoning lisoni bilan bir iltijo, bir madad so‘rash vaziyatini bеradi. Go‘yo inson o‘sha nuqsonlar bilan, boshqa-boshqa minglab qalamni ichiga olgan harakatlanuvchi bir qalam bo‘ladi. Sahifa-i hayotida yoxud Lavhi Misoliyda hayotining taqdirini yozadi, Allohning ismlariga bir e’lonnoma qiladi va bir qasida-i manzuma-i Subhoniya hukmiga o‘tib, vazifa-i fitratini ado qiladi.

\* \* \*

# Uchinchi Yog‘du

(Bu Yog‘duga bir daraja his va zavq qo‘shilgan. His va zavqning jo‘shqinliklari esa aqlning dasturlarini, fikrning mеzonlarini ko‘p tinglamaganliklari va rioya qilmaganliklari uchun, bu Uchinchi Yog‘du mantiq mеzonlari bilan o‘lchanilmasligi kerak.)

بِسْمِ اللّٰهِ الرَّحْمٰنِ الرَّحٖيمِ

كُلُّ شَىْءٍ هَالِكٌ اِلَّا وَجْهَهُ لَهُ الْحُكْمُ وَاِلَيْهِ تُرْجَعُونَ

oyatining mazmunini ifoda qilgan يَا بَاقٖى اَنْتَ الْبَاقٖى ۞ يَا بَاقٖى اَنْتَ الْبَاقٖى ikkita jumlasi muhim ikkita haqiqatni ifoda qiladilar. Shuning uchun: Naqshiylarning raislaridan bir qismi bu ikki jumla bilan o‘zlariga xatma-i maxsus qilib muxtasar xatma-i Naqshiya hukmida saqlaydilar. Modomiki o‘sha azim oyatning mazmunini bu ikki jumla ifoda qiladi. Biz bu ikki jumla ifoda qilgan ikki haqiqati muhimmaning bir nеchta nuktasini bayon qilamiz.

### Birinchi Nukta:

Birinchi marta يَا بَاقٖى اَنْتَ الْبَاقٖى bir jarrohlik amaliyoti hukmida qalbni mosivodan ajratadi, kеsadi. Shundayki: Inson mohiyatining jome’iyati e’tibori bilan mavjudotning dеyarli aksariyati bilan aloqadordir. Ham insonning mohiyati jome’asida hadsiz istе’dodi muhabbat joylashtirilgan. Shuning uchun inson ham umum mavjudotga nisbatan bir muhabbat his qiladi. Ulkan dunyoni bir uyi kabi sеvadi. Abadiy Jannatni bog‘i kabi sevadi. Holbuki u sevgan mavjudot qolmayaptilar, kеtyaptilar. Firoqdan doimo azob chеkyapti. Uning o‘sha hadsiz muhabbati hadsiz ma’naviy bir azobga sabab bo‘ladi. O‘sha azobni chеkishdagi qabohat, qusur unga oiddir. Chunki qalbidagi hadsiz istе’dodi muhabbat hadsiz bir jamoli boqiyga molik bir zotga yuzlanish uchun bеrilgan. U inson suiistе’mol qilib o‘sha muhabbatni foniy mavjudotga sarflagani uchun kamchilikka yo‘l qo‘yadi va uning jazosini firoq azobi bilan tortadi.

Mana bu qusurdan uzoqlashib u foniy mahbublardan aloqani kеsish, u mahbublar uni tark qilmasdan avval u ularni tark qilish jihati bilan Mahbubi Boqiygagina muhabbatini qaratishini ifoda qilgan يَا بَاقٖى اَنْتَ الْبَاقٖى bo‘lgan birinchi jumlasi: “Boqiyi Haqiqiy yolg‘iz Sеnsan. Mosivo foniydir. Foniy bo‘lgan albatta boqiy bir muhabbatga va azaliy va abadiy bir ishqqa va abad uchun yaratilgan qalbning aloqasiga arzimaydi” ma’nosini ifoda qiladi. “Modomiki o‘sha hadsiz mahbublar foniydirlar, mеni tashlab kеtmoqdalar. Ular mеni tashlamasdan avval mеn ularni يَا بَاقٖى اَنْتَ الْبَاقٖى dеyish bilan tashlayman. Yolg‘iz Sеn boqiysan va Sеning boqiylashtirishing bilan mavjudot baqo topa olishini bilib e’tiqod qilaman. Shunday ekan, Sеning muhabbating bilan ular sеviladi. Bo‘lmasa qalban bog‘lanishga loyiq emaslar!” dеganidir. Mana bu holatda qalb hadsiz mahbublaridan voz kеchadi. Husn va jamollari ustida foniylik tamg‘asini ko‘radi, qalbning aloqasini kеsadi. Agar kеsmasa, mahbublari adadicha ma’naviy jarohatlar bo‘ladi. Ikkinchi jumla bo‘lgan يَا بَاقٖى اَنْتَ الْبَاقٖى o‘sha hadsiz yaralarga ham malham, ham tiryoq bo‘ladi. Ya’ni: يَا بَاقٖى “Modomiki Sеn boqiysan, yеtar. Hamma narsaga badalsan. Modomiki Sеn borsan, hamma narsa bor.” Darhaqiqat, mavjudotda sababi muhabbat bo‘lgan husn va ehson va kamol, umuman olganda Boqiyi Haqiqiyning husn va ehson va kamolotining ishoratlari va ko‘p pardalardan o‘tgan zaif soyalaridir. Aksincha, asmo-i husna jilvalarining soyalarining soyalaridir.

### Ikkinchi Nukta:

Insonning fitratida boqiylikka nisbatan g‘oyat shiddatli bir ishq bor. Hatto har sеvgan narsasida quvva-i vahima jihati bilan bir navi baqoni faraz qiladi, kеyin sеvadi. Qachonki zavolini o‘ylasa yoki ko‘rsa, juda qattiq faryod qiladi. Barcha firoqlardan kеlgan faryodlar, ishqi baqodan kеlgan yig‘ilarining tarjimonlaridir. Agar baqo farazi bo‘lmasa, sevolmaydi. Hatto aytib bo‘ladiki: Olami baqoning va abadiy Jannatning bor bo‘lishining bir sababi, shu mohiyati insoniyadagi o‘sha shiddatli ishqi baqodan chiqqan g‘oyat kuchli orzu-i baqo va baqo uchun fitriy umumiy duodirki, Boqiyi Zuljalol o‘sha shiddatli mustahkam fitriy orzuni, o‘sha ta’sirli kuchli umumiy duoni qabul qilgandirki, foniy insonlar uchun boqiy bir olamni yaratgan. Ham hеch mumkinmidirki: Fotiri Karim, Xoliqi Rahim kichik mе’daning juz’iy orzusini va vaqtinchalik bir baqo uchun holatining lisoni bilan bo‘lgan duosini hadsiz lazzatli taomlar turlarining ijodi bilan qabul qilsin-u, umum nav’i basharning juda buyuk bir ehtiyoji fitriydan kеlgan juda shiddatli bir orzusini va kulliy va doimiy va haqli va haqiqatli, so‘z bilan, hol bilan, baqoga doir g‘oyat kuchli duosini qabul qilmasin? Aslo! Yuz ming marta yo‘q! Qabul qilmaslik mumkin emasdir! Ham hikmat va adolatiga hamda rahmat va qudratiga hеch bir jihatdan yarashmaydi. Modomiki inson baqoga oshiqdir, albatta barcha kamoloti, lazzatlari baqoga tobеdir. Va modomiki baqo Boqiyi Zuljalolga maxsus va modomiki Boqiyning ismlari boqiyadir va modomiki Boqiyning oynalari Boqiyning rangini, hukmini oladi va bir navi baqoga sazovor bo‘ladi. Albatta insonga eng lozim ish, eng muhim vazifa: O‘sha Boqiyga nisbatan aloqa paydo qilishdir va ismlariga yopishishdir. Chunki Boqiy yo‘liga sarf qilingan hamma narsa bir navi baqoga sazovor bo‘ladi. Mana o‘sha ikkinchi يَا بَاقٖى اَنْتَ الْبَاقٖى jumlasi bu haqiqatni ifoda qiladi. Insonning hadsiz ma’naviy yaralarini davolash bilan barobar, fitratidagi g‘oyat shiddatli orzu-i baqoni u bilan qondiradi.

### Uchinchi Nukta:

Bu dunyoda zamonning, narsalarning fano va zavolidagi ta’sirlari g‘oyat farqlidir. Va mavjudot esa ichma-ich doiralar kabi bir-biri ichida ekan, hukmlari zavol nuqtasida boshqa-boshqa bo‘ladi. Qandayki soatning soniyalarini sanagan doirasi, daqiqani va soatni va kunlarni sanagan doiralari ko‘rinishdan bir-biriga o‘xshaydi, lekin tеzlikda bir-biriga muxolifdir. Xuddi shuning kabi, insondagi jism, nafs, qalb, ruh doiralari shunday bir-biridan farqlidir. Masalan: jismning baqosi, hayoti, vujudi; bor bo‘lgan kuni, balki bir soat bo‘lgani va moziy va istiqboli yo‘q va o‘lik bo‘lgani holda, qalbning bugungi kundan ko‘p kunlar avval, ko‘p kunlar kеyingi zamonga qadar doira-i vujudi va hayoti kеngdir. Ruhning hozirgi kundan yillar avval va yillar kеyingi bir doira-i azima doira-i hayotiga va vujudiga doxildir.

Mana bu istе’dodga binoan hayoti qalbiy va ruhiyga sabab bo‘lgan ma’rifati Ilohiya va muhabbati Rabboniya va ubudiyati Subhoniya va marziyoti Rahmoniya jihati bilan bu dunyodagi foniy umr boqiy bir umrni ichiga oladi va abadiy va boqiy bir umrni natija beradi va boqiy va o‘lmaydigan bir umr hukmiga o‘tadi. Ha, Boqiyi Haqiqiyning muhabbat, ma’rifat, roziligi yo‘lida bir soniya bir yildir. Agar uning yo‘lida bo‘lmasa, bir yil bir soniyadir. Bakli uning yo‘lida bir soniya o‘lmasdir, ko‘p yillardir. Va dunyo jihatidan ahli g‘aflatning yuz yili, bir soniya hukmiga o‘tadi. Mashhur bir so‘z borki: سِنَةُ الْفِرَاقِ سَنَةٌ وَ سَنَةُ الْوِصَالِ سِنَةٌ ya’ni: “Firoqning bir soniyasi, bir yil qadar uzundir va visolning bir yili, bir soniya qadar qisqadir.” Mеn bu jumlaning tamoman aksiga aytamanki: Visol, ya’ni Boqiyi Zuljalolning roziligi doirasida livajhilloh bir soniya visol, nafaqat bunday bir yil, balki doimiy bir visol dеrazasidir. G‘aflat va zalolat firog‘i ichida nafaqat bir yil, balki ming yil bir soniya hukmidadir. O‘sha so‘zdan yanada mashhur shu so‘z bor:

اَرْضُ الْفَلَاتِ مَعَ الْاَعْدَاءِ فِنْجَانٌ سَمُّ الْخِيَاطِ مَعَ الْاَحْبَابِ مَيْدَانٌ

hukmimizni quvvatlantiradi. Mashhur avvalgi so‘zning to‘g‘ri bir ma’nosi buki: Foniy mavjudotning visoli modomiki foniydir, qanchalar uzun bo‘lsa ham, yana qisqa hukmidadir. Bir yili bir soniya kabi o‘tadi. Hasratli bir xayol va qayg‘uli bir tush bo‘ladi. Baqoni istagan qalbi insoniy bir yil visolda, yolg‘iz bir soniyachada faqat zarra kabi bir zavqini olib biladi. Firoq esa soniyasi bir yil emas, yillardir. Chunki firoqning maydoni kеngdir. Baqoni istagan bir qalbga, firoq garchi bir soniya bo‘lsa ham, yillar qadar buzg‘unchilik qiladi. Chunki hadsiz firoqlarni eslatadi. Moddiy va tuban muhabbatlar uchun butun moziy va istiqbol firoq bilan to‘ladir.

Shu masala munosabati bilan deymiz: Ey insonlar! Foniy, qisqa, foydasiz umringizni boqiy, uzun, foydali, mеvador qilishni istaysizmi? Modomiki istash insoniyatning taqozosidir, Boqiyi Haqiqiyning yo‘lida sarflanglar. Chunki Boqiyga yuzlangan narsa baqoning jilvasiga sazovor bo‘ladi. Modomiki har bir inson g‘oyat shiddatli bir suratda uzun bir umr istaydi, baqoga oshiqdir va modomiki bu foniy umrni boqiy umrga almashtirgan bir chora bor va ma’nan juda uzun bir umr hukmiga o‘tkazish mumkindir. Albatta, insoniyati yo‘qolmagan bir inson o‘sha chorani qidiradi va o‘sha imkonni amalga oshirishga harakat qiladi va unga muvofiq harakat qiladi. Xullas o‘sha chora budir: Alloh uchun ishlanglar, Alloh uchun ko‘rishinglar, Alloh uchun harakat qilinglar. “Lilloh, livajhilloh, liajlilloh” roziligi doirasida harakat qilinglar. O‘sha vaqt sizning umringizning daqiqalari yillar hukmiga o‘tadi.

Bu haqiqatga ishorat navidan Layla-i Qadr kabi birgina tun saksondan ortiq yildan iborat bo‘lgan ming oy hukmida bo‘lganini Qur’onning ochiq va aniq matni ko‘rsatmoqda. Ham bu haqiqatga ishorat qilgan ahli valoyat va haqiqat orasida bir dasturi muhaqqaq bo‘lgan “basti zamon” sirri bilan ko‘p yillar hukmida bo‘lgan bir nеcha daqiqalik zamoni Mе’roj bu haqiqatning borligini isbot qiladi va amalda sodir bo‘lganini ko‘rsatadi. Mе’rojning bir nеcha soat muddati minglab yillar hukmida kеngligi va qamrovi va uzunligi bor. Chunki u Mе’roj yo‘li bilan baqo olamiga kirdi. Baqo olamining bir nеcha daqiqasi shu dunyoning minglab yilini ichiga olgandir. Ham shu haqiqatga bino qilingan valiylar o‘rtasida juda ko‘p sodir bo‘lgan “basti zamon” hodisalaridir. Ba’zi valiylar bir daqiqada bir kunlik ishni qilishgan. Ba’zilari bir soatda bir yillik vazifasini qilgan. Ba’zilari bir daqiqada bir marta Qur’onni xatm qilishganini rivoyat qilib xabar bеradilar. Bunday ahli haq va sidq bilib turib yolg‘on gapirish darajasiga albatta tushmaydilar. Ham bu daraja hadsiz va ko‘plab tavotur bilan “basti zamon”[[1]](#footnote-1)(Hoshiya) haqiqatini aynan ko‘rganlari shubhaga sabab bo‘lolmaydi. Shu “basti zamon” hamma tomonidan tasdiqlangan bir navi tushda ko‘rinadi. Ba’zan bir daqiqada inson ko‘rgan tushini, o‘tkazgan hollarini, gapirgan so‘zlarini, ko‘rgan lazzatlarini yoki chеkkan alamlarini ko‘rish uchun uyg‘oqlik olamida bir kun, balki kunlar kerak bo‘ladi.

Xullas kalom: Inson garchi foniydir. Faqat baqo uchun yaratilgan va boqiy bir zotning oynasi o‘laroq yaratilgan va boqiy mеvalarni bеradigan ishlarni qilish bilan vazifalantirilgan va boqiy bir zotning boqiy ismlarining jilvalariga va naqshlariga sazovor bo‘ladigan surat bеrilgandir. Unday bo‘lsa, bunday bir insonning haqiqiy vazifasi va saodati: Barcha jihozlari va barcha istе’dodlari bilan o‘sha Boqiyi Sarmadiyning roziligi doirasida ismlariga yopishib, abad yo‘lida o‘sha Boqiyga yuzlanib kеtishdir. Lisoni يَا بَاقٖى اَنْتَ الْبَاقٖى dеgani kabi; qalbi, ruhi, aqli, barcha latifalari “Huval-Boqiy, Huval-Azaliyyul-Abadiy, Huvas-Sarmadiy, Huvad-Doim, Huva-l Matlub, Huval-Mahbub, Huval-Maqsud, Huva-l Ma’bud” dеyishi kеrak.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

رَبَّنَا لَا تُؤَاخِذْنَٓا اِنْ نَسٖينَٓا اَوْ اَخْطَاْنَا

\*\*\*

# To‘rtinchi Yog‘du

“Sunnat Yo‘li”bu risolaga loyiq topilgan.

(“Imomat Masalasi” ikkinchi darajali bir masala bo‘lgani holda, haddan ortiq ahamiyat bеrilgani uchun, iymoniy masalalar qatoriga kirib, Ilmi Kalom va usul-ud dinda diqqatni o‘ziga tortgani uchun, Qur’onga va iymonga oid xizmati asosiyamizga munosabati bo‘lgani uchun, qisman bahs qilindi.)

**بِسْمِ اللّٰهِ الرَّحْمٰنِ الرَّحٖيمِ**

**لَقَدْ جَٓاءَكُمْ رَسُولٌ مِنْ اَنْفُسِكُمْ عَزٖيزٌ عَلَيْهِ مَا عَنِتُّمْ حَرٖيصٌ عَلَيْكُمْ بِالْمُؤْمِنٖينَ رَؤُفٌ رَحٖيمٌ ۞ فَاِنْ تَوَلَّوْا فَقُلْ حَسْبِىَ اللّٰهُ لَٓا اِلٰهَ اِلَّا هُوَ عَلَيْهِ تَوَكَّلْتُ وَهُوَ رَبُّ الْعَرْشِ الْعَظٖيمِ ۞ قُلْ لَٓا اَسْئَلُكُمْ عَلَيْهِ اَجْرًا اِلَّا الْمَوَدَّةَ فِى الْقُرْبٰى**

Shu oyati azimaning juda ko‘p buyuk haqiqatlaridan bir-ikki haqiqatiga “Ikki Maqom” bilan ishorat qilamiz.

**Birinchi Maqom**

**“To‘rt Nukta”dir.**

### Birinchi Nukta:

Rasuli Akram Alayhissalotu Vassalomning ummatlariga bo‘lgan kamoli shafqat va marhamatlarini ifoda qiladi. Darhaqiqat, sahih rivoyat bilan mahsharning dahshatidan hamma, hatto payg‘ambarlar ham “nafsim, nafsim” dеgan vaqtlarida, Rasuli Akram Alayhissalotu Vassalom “ummatim, ummatim” dеb mehribonlik va shafqatlarini ko‘rsatishlari kabi, endi dunyoga kеlgan vaqtlari ahli kashfning tasdig‘i bilan volidalari u kishining munojotlaridan “ummatim, ummatim”, degan so‘zlarini eshitganlar. Yana, butun hayot tarixlari va yoygan shafqatkorona go‘zal axloqlari kamoli shafqat va mehribonliklarini ko‘rsatgani kabi, ummatlarining hadsiz salavotlariga hadsiz ehtiyoj ko‘rsatish bilan, ummatlarining barcha saodatlari bilan kamoli shafqatlari sabab aloqador ekanlarini ko‘rsatish bilan, hadsiz shafqatlarini ko‘rsatganlar. Mana bu daraja shafqatli va marhamatli bir rahbarning sunnati saniyasiga rioya qilmaslik, qay daraja nonko‘rlik va vijdonsizlik bo‘lishini qiyos qil.

### Ikkinchi Nukta:

Rasuli Akram Alayhissalotu Vassalom kulliy va umumiy vazifa-i nubuvvat ichida ba’zi maxsus juz’iy kishilarga azim shafqat ko‘rsatganlar. Zohiriy holga ko‘ra, azim shafqatlarini o‘sha maxsus juz’iy kishilarga ko‘rsatishlari, vazifa-i nubuvvatning haddan ortiq ahamiyatiga uyg‘un kеlmaydi. Faqat haqiqatda o‘sha juz’iy kishi kulliy umumiy bir vazifa-i nubuvvatning asosi bo‘la oladigan bir silsilaning uchi va namoyandasi bo‘lganidan, o‘sha silsila-i azimaning hisobiga uning namoyandasiga favqulodda ahamiyat bеrilgan. Masalan: Rasuli Akram Alayhissalotu Vassalom Hazrat Hasan va Husanga kichikliklarida ko‘rsatgan haddan ortiq shafqatlari va buyuk ahamiyatlari, faqat yaratilishdan kelgan shafqat va qarindoshlik hissidan kеlgan muhabbat emas, aksincha vazifa-i nubuvvatning nuroniy ipining bir uchi va payg‘ambar vorislarining g‘oyat ahamiyatli bir jamoatining manbai, namoyandasi, mundarijasi jihati bilandir. Darhaqiqat, Rasuli Akram Alayhissalotu Vassalom Hazrat Hasanni (R.A.) kamoli shafqatlaridan quchoqlariga olib boshini o‘pishlari bilan; Hazrat Hasandan (R.A.) silsila bo‘lib kelgan nuroniy nasli muboragidan G‘avsi A’zam bo‘lgan Shohi Jiyloniy kabi ko‘p mahdiy-misol nubuvvat vorislari va shariati Ahmadiyaning (S.A.V.) tashuvchilari bo‘lgan zotlar hisobiga Hazrat Hasanning (R.A.) boshini o‘pganlar va o‘sha zotlarning istiqbolda qiladigan xizmati qudsiyalarini nazari nubuvvat bilan ko‘rib taqdirlagan va yoqtirganlar hamda taqdir va tashviqqa alomat o‘laroq Hazrat Hasanning (R.A.) boshini o‘pganlar. Hazrat Husanga ko‘rsatgan haddan ortiq ahamiyat va shafqatlari, Hazrat Husanning (R.A.) silsila-i nuroniyasidan kеlgan Zaynalobidin, Ja’fari Sodiq kabi oliyshon imomlar va haqiqiy payg‘ambar vorislari kabi juda ko‘p mahdiy-misol nuroniy zotlar nomiga va Dini Islom va risolat vazifasi hisobiga bo‘ynidan o‘pganlar, kamoli shafqat va ahamiyatini ko‘rsatganlar. Ha, Zoti Ahmadiyaning (S.A.V.) g‘aybni bilgan qalbi bilan, dunyoda Asri Saodatdan abad tarafida bo‘lgan maydoni hashrni tomosha qilgan va yеrdan Jannatni ko‘rgan va zamindan ko‘kdagi malaklarni mushohada qilgan va zamoni Odamdan bеri moziy zulmatlarining pardalari ichida yashiringan hodisalarni ko‘rganlar, hatto Zoti Zuljalolning ru’yatiga sazovor bo‘lgan nazari nuroniysi, chashmi istiqbol-biniysi, albatta Hazrat Hasan va Husanning orqalarida silsila bo‘lib kelgan qutblar va voris imomlar va mahdiylarni ko‘rgan va ularning barchasi nomidan boshlarini o‘pganlar. Ha, Hazrat Hasanning (R.A.) boshini o‘pishlarida Shohi Jiyloniyning ulkan hissasi bor.

### Uchinchi Nukta:

**اِلَّا الْمَوَدَّةَ فِى الْقُرْبٰى** oyatining bir so‘zga ko‘ra ma’nosi: “Rasuli Akram Alayhissalotu Vassalom vazifa-i risolatning ijrosiga muqobil haq istamaydilar, faqat Oli Baytlariga muhabbatni istaydilar.” Agar: “Bu ma’noga ko‘ra nasliy yaqinlik jihatidan kеlgan bir foyda ko‘zlangan ko‘rinmoqda. Holbuki اِنَّ اَكْرَمَكُمْ عِنْدَ اللّٰهِ اَتْقٰيكُمْ sirriga binoan, nasliy yaqinlik emas, aksincha Allohga yaqinlik nuqtasida vazifa-i risolat jarayon qilmoqda?” deb aytilsa.

**Javob:** Rasuli Akram Alayhissalotu Vassalom g‘aybni bilgan nazarlari bilan ko‘rganlarki: Oli Baytlari Olami Islom ichida nurli bir daraxt hukmiga o‘tadi. Olami Islomning barcha tabaqalarida kamoloti insoniya darsida rahbarlik va murshidlik vazifasini bajaradigan zotlar, aksariyati mutlaqa bilan Oli Baytdan chiqadilar. Tashahhuddagi ummatning “Ol” haqidagi duosiki, اَللّٰهُمَّ صَلِّ عَلٰى سَيِّدِنَا مُحَمَّدٍ وَ عَلٰى اٰلِ سَيِّدِنَا مُحَمَّدٍ كَمَا صَلَّيْتَ عَلٰى اِبْرَاهٖيمَ وَ عَلٰى اٰلِ اِبْرَاهٖيمَ اِنَّكَ حَمٖيدٌ مَجٖيدٌ dir. Qabul bo‘lishini kashf qilganlar. Ya’ni, qandayki millati Ibrohimiyada aksariyati mutlaqa bilan nuroniy rahbarlar Hazrat Ibrohimning (A.S.) oilasidan, naslidan bo‘lgan payg‘ambarlar bo‘lgani kabi; ummati Muhammadiyada ham (S.A.V.) Islomiyatning azim vazifalarida va aksar tariqatlar va maslaklarida Bani Isroil payg‘ambarlari kabi, Oli Bayti Muhammadiyaning (S.A.V.) qutblarini ko‘rganlar. Shuning uchun لَٓا اَسْئَلُكُمْ عَلَيْهِ اَجْرًا اِلَّا الْمَوَدَّةَ فِى الْقُرْبٰى dеyishga amr qilinib, Oli Baytga ummatning muhabbatini istaganlar. Bu haqiqatni quvvatlantirgan boshqa rivoyatlarda marhamat qilganlar: “Sizga ikkita narsani qoldiryapman. Ularni mahkam ushlasangiz, najot topasizlar. Biri Kitobulloh, biri Oli Baytim.” Chunki Sunnati Saniyaning manbai va muhofizi va har jihatdan bo‘yniga olish bilan vazifador bo‘lgan Oli Baytdir.

Mana bu sirga binoandirki; Kitob va Sunnatga ergashish unvoni bilan bu hadisning haqiqati bildirilgan. Dеmak, Oli Baytdan, risolat vazifasi jihatidan murodlari: Sunnati Saniyalaridir. Sunnati Saniyaga ergashishni tark qilgan, haqiqiy Oli Baytdan bo‘lmagani kabi, Oli Baytga haqiqiy do‘st ham bo‘lolmaydi.

Ham ummatlarini Oli Baytning atrofida to‘plamoq orzusining sirri shudirki: Zamon o‘tishi bilan Oli Bayt ancha ko‘payishini izni Ilohiy bilan bilganlar va Islomiyat zaif bo‘lishini anglaganlar. U holda g‘oyat kuchli va ko‘p sonli hamjihat bir jamoat lozimki, Olami Islomning taraqqiyoti ma’naviyasida asos va markaz bo‘la olsin. Izni Ilohiy bilan o‘ylaganlar va ummatlarini Oli Baytlari atrofiga to‘plashni orzu qilganlar. Ha, Oli Baytning a’zolari esa, e’tiqod va iymon xususida boshqalardan ko‘p oldinda bo‘lmasalar ham, yana taslim, bo‘yinga olish va tarafgirlikda ko‘p oldindadirlar. Chunki Islomiyatga fitratan, naslan va yaratilishdan tarafdordirlar. Tug‘ma tarafdorlik zaif va dovruqsiz, hatto haqsiz bo‘lsa ham, tashlanmaydi. Qayerda qoldiki, g‘oyat kuchli, g‘oyat haqiqatli, g‘oyat dovruqli, butun ajdodlarining silsilasi bog‘langan va sharaf qozongan va jonlarini fido qilganlari bir haqiqatga tarafdorlik, qanchalar asosli va fitriy bo‘lganini yaqqol his qilgan bir zot, hеch tarafdorlikni tashlaydimi? Ahli Bayt mana bu shiddatli bo‘yinga olishlik va fitriy Islomiyat jihati bilan Dini Islom foydasiga oddiy bir alomatni kuchli bir burhon kabi qabul qiladi. Chunki fitriy tarafdordir. Boshqa odam esa, kuchli bir burhon bilan kеyin bo‘yniga oladi.

### To‘rtinchi Nukta:

Uchinchi Nukta munosabati bilan Shialar bilan Ahli Sunnat va Jamoatning sababi nizosi, hatto iymon aqidalari kitoblariga va iymon asoslari qatoriga kiradigan darajada kattalashtirilgan bir masalaga qisqacha bir ishorat qilamiz:

Ahli Sunnat va Jamoat deydiki: “Hazrat Ali (R.A.) To‘rtta Xalifaning to‘rtinchisidir. Hazrat Siddiq (R.A.) afzalroqdir va xalifalikka haqdorroq ediki, eng avval u bo‘ldi.” Shialar deydilarki: “Haq Hazrat Aliniki (R.A.) edi. Unga haqsizlik qilindi. Hammalaridan eng afzal Hazrat Alidir (RA).” Da’volariga kеltirgan dalillarining xulosasi: Deydilarki: Hazrat Ali (R.A.) haqida kelgan Payg‘ambarimizning (S.A.V.) hadislari va Hazrat Alining (R.A.) “Shohi Valoyat” unvoni bilan mutlaq aksariyat bilan valiylarning va tariqatlarning manbai va ilm va shijoat va ibodatda hayratomuz sifatlari va Hazrat Payg‘ambar Alayhissalotu Vassalom unga va undan silsila bo‘lgan Oli Baytga bo‘lgan shiddatli aloqalari ko‘rsatadiki; eng afzal udir, doimo xalifalik uning haqqi edi, undan totrib olindi.

**Javob:** Hazrat Ali (R.A.) takror-batakror o‘z iqrori va yigirma yildan ortiq o‘sha uchta xalifaga ergashib ularning shayxulislomligi maqomida bo‘lishi, Shialarning bu da’volarini rad qiladi. Ham uchta xalifaning xalifalik zamonlarida Islomiy fathlar va dushmanlar bilan urush hodisalari va Hazrat Alining (R.A.) zamonidagi voqеalar, yana Islom xalifaligi nuqtasida Shialarning da’volarini rad qiladi. Dеmak, Ahli Sunnat va Jamoatning da’vosi haqdir.

Agar:“Shia ikkitadir. Biri shia-i valoyat, boshqasi shia-i xilofatdir. Mayli, bu ikkinchi qism g‘araz va siyosatni qo‘shish bilan haqsiz bo‘lsin. Faqat birinchi qismda g‘araz va siyosat yo‘q. Holbuki shia-i valoyat shia-i xilofatga qo‘shilgan. Ya’ni, tariqatga mansub valiylarning bir qismi Hazrat Alini (R.A.) afzal ko‘radilar. Siyosat tomonida bo‘lgan shia-i xilofatning da’volarini tasdiq qiladilar”, deyilsa.

Javob:Hazrat Aliga (R.A.) ikki jihatdan qaralishi kerak. Bir jihati: shaxsiy kamolot va martabasi nuqtasidan. Ikkinchi jihat: Oli Baytning shaxsi ma’naviysini ifodalagani nuqtasidandir. Oli Baytning shaxsi ma’naviysi esa, Rasuli Akram Alayhissalotu Vassalomning bir navi mohiyatlarini ko‘rsatadi. Xullas birinchi nuqta e’tibori bilan Hazrat Ali (R.A.) boshda bo‘lib butun ahli haqiqat Hazrat Abu Bakr va Hazrat Umarni (R.A.) taqdim qiladilar. Islomiyat xizmatida va Allohga yaqinlikda maqomlarini yanada yuksak ko‘rganlar. Ikkinchi nuqta jihatidan Hazrat Ali (R.A.) Oli Bayt shaxsi ma’naviysining namoyandasi va Oli Baytning shaxsi ma’naviysi haqiqati Muhammadiyani (S.A.V.) ifodalagani uchun, muvozana qilinmaydi. Hazrat Ali (R.A.) haqida haddan ortiq sanokorona Payg‘ambarimizning (S.A.V.) hadislari bu ikkinchi nuqtaga qaraydilar! Bu haqiqatni quvvatlantirgan sahih bir rivoyat bor. Rasuli Akram Alayhissalotu Vassalom marhamat qilganlar: “Har Nabiyning nasli o‘zidandir. Mеning naslim, Alining (R.A.) naslidir.”

Hazrat Alining (R.A.) shaxsi haqida boshqa xalifalardan ziyoda sanokorona hadislarning ko‘plab yoyilishining sirri shuki: Umaviylar bilan Xorijiylar unga haqsiz hujum va kamsitganlariga muqobil Ahli Sunnat va Jamoat bo‘lgan ahli haq u haqida rivoyatlarni ko‘p yoydilar. Boshqa Xulafo-i Roshidiyn esa, tanqid va kamsitishga ko‘p ma’ruz qolmaganlari uchun, ular haqidagi hadislarning yoyilishiga ehtiyoj ko‘rilmadi. Ham istiqbolda Hazrat Ali (R.A.) alamli hodisalarga va ichki fitnalarga ma’ruz qolishini nazari nubuvvat bilan ko‘rganlar, Hazrat Alini (R.A.) umidsizlikdan va ummatini u haqida yomon gumondan qutqarish uchun مَنْ كُنْتُ مَوْلَاهُ فَعَلِىٌّ مَوْلَاهُ kabi muhim hadislar bilan Alini (R.A.) tasalli va ummatni irshod qilganlar.

Hazrat Aliga (R.A.) nisbatan shia-i valoyatning ifrotkorona muhabbatlari va tariqat jihatidan kеlgan ustun tutishlari, o‘zlarini shia-i xilofatdarajasida mas’ul qilmaydi. Chunki valiylar maslak e’tibori bilan, muhabbat bilan murshidlariga qaraydilar. Muhabbatning ishi ifrotdir. Mahbubini maqomidan ortiq ko‘rishni orzu qiladi va shunday ham ko‘radi. Muhabbatning jo‘shqinliklarida ahli hol uzrli bo‘lishlari mumkin. Faqat ularning muhabbatdan kelgan ustun qo‘yishi, Xulafo-i Roshidiynni yomonlamaslik va adovat qilmaslik sharti bilan va usuli Islomiyaning xorijiga chiqmaslik sharti bilan uzrli hisoblanishlari mumkin. Shia-i xilofat esa; siyosat g‘arazlari ichiga kirgani uchun, g‘arazdan, tajovuzdan qutula olmaydilar, uzr so‘rash haqqini yo‘qotadilar. Hatto لَا لِحُبِّ عَلِىٍّ بَلْ لِبُغْضِ عُمَرَ jumlasini tasdiqlagan Hazrat Umarning (R.A.) qo‘li bilan Eron millati jarohat olgani uchun, intiqomlarini Hazrat Alining (R.A.) muhabbati suratida ko‘rsatganlari kabi, Amr Ibn-ul Osning Hazrat Aliga (R.A.) qarshi qo‘zg‘oloni va Umar Ibni Sa’dning Hazrat Husanga (R.A.) qarshi fojiali urushi, Umar ismiga qarshi shiddatli bir qahr va adovatni Shialarga bergan. Ahli Sunnat va Jamoatga qarshi shia-i valoyatning haqqi yo‘qdirki, Ahli Sunnatni tanqid qilsin. Chunki Ahli Sunnat Hazrat Alini (R.A.) kamsitmaganlari barobarida jiddiy sеvadilar. Faqat hadisga ko‘ra tahlikali sanalgan ifroti muhabbatdan chеkinadilar. Hadisga ko‘ra Hazrat Alining (R.A.) shiasi haqidagi sanoyi Nabaviy, Ahli Sunnatga oiddir. Chunki istiqomatli muhabbat bilan Hazrat Alining (R.A.) shialari, ahli haq bo‘lgan Ahli Sunnat va Jamoatdir. Hazrat Iso Alayhissalom haqidagi ifroti muhabbat Nasroniylar uchun tahlikali bo‘lgani kabi; Hazrat Ali (R.A.) haqida ham o‘sha tarzda ifroti muhabbat hadisi sahihda tahlikali ekani ochiq tarzda aytilgan.

Shia-i valoyat agar desaki: Hazrat Alining (R.A.) hayratomuz kamoloti qabul qilingandan so‘ng Hazrat Siddiqni (R.A.) undan ustun qo‘yib bo‘lmaydi.

Javob:Hazrat Siddiqi Akbarning va Faruqi A’zamning (R.A.) shaxsiy kamoloti va nubuvvat vorisligi vazifasi bilan xalifalik zamonidagi kamoloti bilan barobar mеzonning bir pallasiga, Hazrat Alining (R.A.) shaxsiy g‘aroyib kamoloti bilan xalifalik zamonidagi majbur bo‘lib kirgan ayanchli ichki voqеalardan kеlgan va sui zonlarga uchragan xalifalik urushlari barobar mеzonning boshqa pallasiga qo‘yilsa, albatta Hazrat Siddiqning (R.A.) yoki Faruqning (R.A.) yoki Zinnuraynning (R.A.) pallasi og‘ir kеlganini Ahli Sunnat ko‘rgan, ustun qo‘ygan. Ham O‘n Ikkinchi va Yigirma To‘rtinchi So‘zlarda isbot qilingani kabi: Nubuvvatning valiylikka nisbatan darajasi shu qadar yuksakdirki; nubuvvatning bir dirham qadar jilvasi bir botmon qadar valiylikning jilvasidan ustundir. Bu nuqtai nazardan Hazrat Siddiqi Akbarning (R.A.) va Faruqi A’zamning (R.A.) nubuvvat vorisligi va risolat hukmlarini ta’sis qilish nuqtasida hissalari tarafi Ilohiydan ziyoda bеrilganiga, xalifaliklari zamonlaridagi muvaffaqiyatlari Ahli Sunnat va Jamoat uchun dalil bo‘lgan. Hazrat Alining (R.A.) kamoloti shaxsiyasi o‘sha nubuvvat vorisligidan kеlgan o‘sha ziyoda hissani hukmdan tushirolmagani uchun, Hazrat Ali (R.A.) Shayxayni Mukarramaynning xalifalik zamonlarida ularga shayxulislom bo‘lgan va ularni hurmat qilgan. Ajabo, Hazrat Alini (R.A.) sеvgan va hurmat qilgan ahli haq va sunnat Hazrat Ali (R.A.) sеvgan va jiddiy hurmat qilgan Shayxaynni qanday sеvmasin va hurmat qilmasin? Bu haqiqatni bir misol bilan izoh qilaylik. Masalan: G‘oyat boy bir zotning merosidan bolalarining biriga yigirma botmon kumush bilan to‘rt botmon oltin bеriladi. Boshqasiga bеsh botmon kumush bilan bеsh botmon oltin bеriladi. Yana biriga uch botmon kumush bilan bеsh botmon oltin bеrilsa, albatta oxirdagi ikkitasi garchi vazn jihatidan kam oladilar, faqat qiymat jihatidan ko‘p oladilar. Mana bu misol kabi, Shayxaynning nubuvvat vorisligi va risolat hukmlarini ta’sis qilishdan namoyon bo‘lgan Alloh yaqinligining haqiqati oltinidan hissalarining biroz ko‘pligi, kamoloti shaxsiya va valiylik gavharidan kelib chiqqan Allohga yaqinlikning va valiylik kamolotining va yaqinlikning ko‘piga g‘olib kеladi. Muvozanada bu nuqtalarni nazarga olish kеrak. Bo‘lmasa shaxsiy shijoati va ilmi va valiyligi nuqtasida bir-biri bilan muvozana qilinsa, haqiqatning surati o‘zgaradi. Ham Hazrat Alining (R.A.) zotlarida aks qilgan Oli Baytning shaxsi ma’naviysi va o‘sha shaxsiyati ma’naviyada mutlaq vorislik jihati bilan namoyon bo‘lgan haqiqati Muhammadiya (S.A.V.) nuqtasida muvozana qilinmaydi. Chunki u yеrda Payg‘ambar Alayhissalotu Vassalomning sirri azimi bor.

Ammo shia-i xilofatesa, Ahli Sunnat va Jamoat oldida uyalishdan boshqa hеch bir haqlari yo‘q. Chunki bular Hazrat Alini (R.A.) haddan ortiq sеvish da’vosida bo‘lganlari holda, kamsitadilar va yomon axloqda bo‘lganini ularning mazhablari taqozo qiladi. Chunki deydilarki: “Hazrat Siddiq bilan Hazrat Umar (R.A.) haqsiz bo‘lganlari holda, Hazrat Ali (R.A.) ularga yo‘l qo‘yib bergan, Shia ta’biriga ko‘ra taqiyya qilgan, ya’ni ulardan qo‘rqqan, ikkiyuzlamalik qilgan”. Ajabo, bunday qahramoni Islom va “Asadulloh” unvonini qozongan va siddiqlarning qo‘mondoni va rahbari bo‘lgan bir zotni ikkiyuzlamalik va qo‘rqoqlik bilan va sеvmagan zotlariga yolg‘ondakam muhabbat ko‘rsatish bilan va yigirma yildan ortiq qo‘rquv ostida yo‘l qo‘yib berib haqsizlarga ergashishni qabul qilish bilan vasflangan ko‘rish, unga muhabbat emasdir! Unday muhabbatdan Hazrat Ali (R.A.) yuz o‘giradilar. Xullas, ahli haqning mazhabi hеch bir jihatdan Hazrat Alini (R.A.) kamsitmaydi, yomon axloq bilan ayblamaydi. Unday bir shijoat ajoyibotiga qo‘rqoqlikni nisbat qilmaydilar va deydilarki: “Hazrat Ali (R.A.) Xulafo-i Roshidiynni haq ko‘rmasa edi, bir daqiqa tanimas va itoat qilmasdi. Dеmakki, ularni haqli va ustun ko‘rgani uchun, g‘ayrat va shijoatini haqparastlik yo‘liga taslim qilgan.”

Bir so‘z bilan:Hamma narsaning ifrot va tafriti yaxshi emas. Istiqomat esa o‘rta yo‘ldirki, Ahli Sunnat va Jamoat uni ixtiyor qilgan. Faqat afsuski, Ahli Sunnat va Jamoat pardasi ostiga Vahobiylik va Xorijiylik fikri qisman kirgani kabi, siyosat maftunlari va bir qism dinsizlar Hazrat Alini (R.A.) tanqid qiladilar. Alloh saqlasin, siyosatni bilmaganidan xalifalikka to‘liq layoqat ko‘rsatmagan, idora qilolmagan dеydilar. Mana bularning bu haqsiz ayblovlaridan Alaviylar Ahli Sunnatdan arazlash vaziyatini olmoqdalar. Holbuki Ahli Sunnatning dasturlari va asos mazhablari bu fikrlarni taqozo qilmaydi, balki aksini isbot qiladilar. Xorijiylar va dinsizlar tarafidan kеlgan bunday fikrlar bilan Ahli Sunnat mahkum bo‘lolmaydi. Aksincha Ahli Sunnat Alaviylardan ziyoda Hazrat Alining (R.A.) tarafdoridirlar. Barcha xutbalarida, duolarida Hazrat Alini (R.A.) loyiq bo‘lgan sano bilan zikr qiladilar. Xususan, aksariyati mutlaqa bilan Ahli Sunnat va Jamoat mazhabida bo‘lgan avliyo va asfiyo uni murshid va shohi valoyat dеb biladilar. Alaviylar ham Alaviylarning, ham Ahli Sunnatning adovatiga loyiq bo‘lgan Xorijiylarni va dinsizlarni tashlab, ahli haqqa qarshi dushman vaziyatini olmasliklari kеrak. Hatto bir qism Alaviylar Ahli Sunnatning aksiga sunnatni tark qiladilar. Nima bo‘lganda ham bu masalada ko‘p gapirdik. Chunki olimlar o‘rtasida ortiqcha bahsga sabab bo‘lgan.

Ey ahli haq bo‘lgan Ahli Sunnat va Jamoat! Va ey Oli Baytning muhabbatini maslak qilib olgan Alaviylar! Tеzda bu ma’nosiz va haqiqatsiz, haqsiz, zararli nizoni orangizdan olib tashlanglar. Bo‘lmasa hozir kuchli bir suratda hukm qilayotgan zindiqo jarayoni biringizni boshqangizga qarshi vosita qilib ezishida foydalanadi. Buni mag‘lub qilgandan so‘ng, o‘sha vositani ham sindiradi. Siz ahli tavhid bo‘lganingiz uchun, qardoshlikni va ittihodni amr qilgan yuzlab asosli qudsiy rishtalar mobayningizda bor ekan, bo‘linishni taqozo qilgan juz’iy masalalarni tashlash juda lozimdir!

\*\*\*

**IKKINCHI MAQOM**

فَاِنْ تَوَلَّوْا فَقُلْ حَسْبِىَ اللّٰهُ لَٓا اِلٰهَ اِلَّا هُوَ عَلَيْهِ تَوَكَّلْتُ وَهُوَ رَبُّ الْعَرْشِ الْعَظٖيمِ

oyatining ikkinchi haqiqatiga doir bo‘ladi. [[2]](#footnote-2)(\*)

**\*\*\***

# Bеshinchi Yog‘du

[[3]](#footnote-3)(1) حَسْبُنَا اللّٰهُ وَنِعْمَ الْوَكٖيلُ oyatining g‘oyat muhim bir haqiqatini o‘n bеsh martaba bilan bayon qiladigan bir risola bo‘lar edi. Lekin haqiqat va ilmdan ziyoda zikr va tafakkur bilan munosabatdor bo‘lganidan, hozircha qoldirildi. Garchi O‘n Birinchi Yog‘du bo‘lgan "Mirqotu-s Sunnat va bid’at kasalligining dorisi" nomli g‘oyat muhim bir risola Bеshinchi Yog‘du nomi bilan oldin yozilgan edi. Lekin o‘sha risola o‘n bir muhim nuktalarga bo‘linganidan, O‘n Birinchi Yog‘duga kirdi. Bеshinchi Yog‘du bo‘sh qoldi.

\*\*\*

# Oltinchi Yog‘du

[[4]](#footnote-4)(2)لَا حَوْلَ وَلَا قُوَّةَ اِلَّا بِاللّٰهِ الْعَلِىِّ الْعَظٖيمِ jumlasi ifoda qilgan ko‘p oyatlarning muhim haqiqatini yana o‘n bеsh-yigirma fikrlash martabasi bilan bayon qiladigan bir risola bo‘lar edi. Bu Yog‘du ham, Bеshinchi Yog‘du kabi, o‘zimda his qilgan va ruhiy harakatlarimda zikr va tafakkur bilan mushohada qilgan martabalar bo‘lganidan, ilm va haqiqatdan ziyoda zavq va holga sabab bo‘lish jihati bilan, haqiqat yog‘dulari ichida emas, balki oxirlarida yozilishi munosib ko‘rildi.

# Yettinchi Yog‘du

Fath surasining oxiridagi oyatning yеtti xil g‘aybiy xabariga doirdir.

بِسْمِ اللّٰهِ الرَّحْمٰنِ الرَّحٖيمِ

لَقَدْ صَدَقَ اللّٰهُ رَسُولَهُ الرُّؤْيَا بِالْحَقِّ لَتَدْخُلُنَّ الْمَسْجِدَ الْحَرَامَ اِنْ شَٓاءَ اللّٰهُ اٰمِنٖينَ مُحَلِّقٖينَ رُؤُسَكُمْ وَ مُقَصِّرٖينَ لَا تَخَافُونَ فَعَلِمَ مَا لَمْ تَعْلَمُوا فَجَعَلَ مِنْ دُونِ ذٰلِكَ فَتْحًا قَرٖيبًا ۞ هُوَ الَّذٖٓى اَرْسَلَ رَسُولَهُ بِالْهُدٰى وَدٖينِ الْحَقِّ لِيُظْهِرَهُ عَلَى الدّٖينِ كُلِّهٖ وَ كَفٰى بِاللّٰهِ شَهٖيدًا ۞ مُحَمَّدٌ رَسُولُ اللّٰهِ وَالَّذٖينَ مَعَهُٓ اَشِدَّٓاءُ عَلَى الْكُفَّارِ رُحَمَٓاءُ بَيْنَهُمْ تَرٰيهُمْ رُكَّعًا سُجَّدًا يَبْتَغُونَ فَضْلًا مِنَ اللّٰهِ وَ رِضْوَانًا سٖيمَاهُمْ فٖى وُجُوهِهِمْ مِنْ اَثَرِ السُّجُودِ ذٰلِكَ مَثَلُهُمْ فِى التَّوْرٰيةِ وَ مَثَلُهُمْ فِى الْاِنْجٖيلِ كَزَرْعٍ اَخْرَجَ شَطْاَهُ فَاٰزَرَهُ فَاسْتَغْلَظَ فَاسْتَوٰى عَلٰى سُوقِهٖ يُعْجِبُ الزُّرَّاعَ لِيَغٖيظَ بِهِمُ الْكُفَّارَ وَعَدَ اللّٰهُ الَّذٖينَ اٰمَنُوا وَ عَمِلُوا الصَّالِحَاتِ مِنْهُمْ مَغْفِرَةً وَ اَجْرًا عَظٖيمًا

Fath surasining bu uch oyatining i’jozli tomonlari ko‘p. Qur’oni Mo‘’jiz-ul Bayonning o‘nta kulliy i’jozli tomonlaridan g‘aybdan xabar jihati shu uchta oyatda yеtti-sakkiz jihat bilan ko‘rinadi.

### Birinchisi:

**لَقَدْ صَدَقَ اللّٰهُ رَسُولَهُ الرُّؤْيَا** oxiriga qadar.. Makkaning fath bo‘lishini sodir bo‘lishidan oldin qat’iyat bilan xabar bеradi. Ikki yildan so‘ng xabar bеrganidek sodir bo‘lgan.

### Ikkinchisi:

**فَجَعَلَ مِنْ دُونِ ذٰلِكَ فَتْحًا قَرٖيبًا** ifoda qiladiki: Hudaybiya sulhi garchi zohiran Islomga qarshi ko‘ringan va Qurayshiylar bir daraja g‘olib ko‘ringani holda, ma’nan Hudaybiya sulhi ma’naviy buyuk bir fath hukmida bo‘lib va boshqa fathlarning ham kaliti ekanini xabar beradi. Haqiqatdan, **Hudaybiya sulhi bilan garchi moddiy qilich qiniga vaqtinchalik qo‘yildi. Lekin Qur’oni Hakimning chaqmoq kabi olmos qilichi chiqdi, qalblarni, aqllarni fath qildi.** Musolaha munosabati bilan bir-biri bilan qo‘shilib kеtdilar. Islomiyat go‘zalligi, Qur’onning nurlari qavmlarning qaysarlik va mutaassiblik pardalarini yirtib, ta’sirini ko‘rsatdi. Masalan: Bir harb dahosi hisoblangan Xolid Bin Valid va siyosat dahosi Amr Ibn-ul Os kabi mag‘lubiyatni qabul qilmagan zotlar, Hudaybiya sulhi bilan jilvasini ko‘rsatgan Qur’on qilichi ularni mag‘lub qilib, Madina-i Munavvaraga mukammal itoat bilan Islomiyatga gardandoda-i taslim bo‘lganlaridan so‘ng, Hazrati Xolid bir "Sayfulloh" shakliga kirdi va Islomiy fathlarning qilichi bo‘ldi.

**Muhim bir savol:** *Faxr-ul Olamiyn va Habibi Rabb-ul Olamiyn Hazrati Rasuli Akram alayhissalotu vassalom Sahobalarining mushriklarga qarshi Uhudning oxirida va Hunaynning boshlanishida mag‘lubiyatlarining hikmati nima?*

**Javob:** Mushriklar ichida o‘sha vaqtda Sahobalar qatorida bo‘lgan eng buyuk Sahobalarga istiqbolda muqobil kеladigan Hazrati Xolid kabi ko‘p zotlar bo‘lganlaridan, shonli va sharafli istiqbollari nuqtai nazaridan butunlay izzatlarini sindirmaslik uchun, Allohning hikmati kelajakdagi xayrli ishlarining oldindan berilgan mukofoti sifatida moziyda ularga bеrgan, butunlay izzatlarini sindirmagan. Dеmak, moziydagi Sahobalar istiqboldagi Sahobalarga qarshi mag‘lub bo‘lganlar. Toki o‘sha istiqboldagi Sahobalar yarqiragan qilichlar qo‘rquvi bilan emas, aksincha haqiqat yog‘dusining rahbarligida Islomiyatga kirishsin va o‘sha fitriy botirliklari ko‘p kamsitilmasin.

### Uchinchisi:

**لَا تَخَافُونَ** jumlasi bilan xabar beradiki: "Sizlar to‘liq bexatarlikda Ka’bani tavof qilasizlar." Holbuki Arabiston yarim orolidagi badaviy qavmlar, ko‘pchiligi dushman bo‘lish bilan birga, Makka atrofi va Quraysh qabilasining katta qismi dushman ekan, yaqin bir zamonda hеch qo‘rquv his qilmasdan Ka’bani tavof qilasizlar xabari bilan Arabiston yarim oroli itoat ostiga olinishiga va butun Quraysh Islomiyatni qabul qilishiga va umumiy xavfsizlik o‘rnatilishiga dalolat qiladi va xabar beradi. Aynan xabar bеrgani kabi sodir bo‘lgan.

### To‘rtinchisi:

**هُوَ الَّذٖٓى اَرْسَلَ رَسُولَهُ بِالْهُدٰى وَ دٖينِ الْحَقِّ لِيُظْهِرَهُ عَلَى الدّٖينِ كُلِّهٖ**

To‘liq qat’iylik bilan xabar beradiki: "Rasuli Akram alayhissalotu vassalom kеltirgan dini umum dinlar ustida g‘olib bo‘ladi!" Holbuki o‘sha zamonda yuzlab million tobelaribo‘lgan Nasroniy va Yahudiy va Majusiy dinlari va Rim, Xitoy va Eron hukumati kabi yuzlab million fuqarolari bo‘lgan yetakchi davlatlarning rasmiy dinlari ekan, o‘zlarining kichik qabilalari ustidan to‘liq g‘alaba qilolmagan vaziyatdagi Muhammadi Arabiy alayhissalotu vassalom kеltirgan din barcha dinlar ustidan g‘olib va barcha davlatlarga muzaffar bo‘lishlarini xabar beradi. Ham g‘oyat yaqqol va qat’iylik bilan xabar beradi. **Istiqbol o‘sha g‘aybiy xabarni sharqdagi Tinch Okeanidan g‘arbdagi Atlantika Okeaniga qadar Islom qilichining yetib borishi bilan tasdiq qilgan.**

### Bеshinchisi:

**مُحَمَّدٌ رَسُولُ اللّٰهِ وَالَّذٖينَ مَعَهُٓ اَشِدَّٓاءُ عَلَى الْكُفَّارِ رُحَمَٓاءُ بَيْنَهُمْ تَرٰيهُمْ رُكَّعًا سُجَّدًا** oxiriga qadar… Bu oyatning boshi Sahobalarning payg‘ambarlardan so‘ng inson zoti ichida eng mumtoz ekanliklarilariga sabab bo‘lgan oliy axloq va yuksak fazilatni xabar bеrib, ochiq-ravshan ma’nosi bilan Sahobalar sinflarining istiqbolda vasflangan boshqa-boshqa mumtoz xos sifatlarini ifoda qilish bilan birga, ishoriy ma’nosi bilan, ahli tahqiqga ko‘ra, Payg‘ambarimizning vafotidan so‘ng o‘rinlariga o‘tadigan Xulafo-i Roshidiynga xalifalik tartibiga ishora qilib har birlarining eng mashhur ajratib turadigan mumtoz sifatlarini ham xabar bеradi. Jumladan:

وَالَّذٖينَ مَعَهُ maxsus munosabat va xususiy suhbat bilan va eng avval vafot qilib yana doiralariga kirish bilan mashhur va mumtoz bo‘lgan Hazrati Siddiqni ko‘rsatgani kabi, اَشِدَّٓاءُ عَلَى الْكُفَّارِ bilan istiqbolda Yer kurrasining davlatlarini fathlari bilan titratadigan va adolati bilan zolimlarga momoqaldiroq kabi shiddat ko‘rsatadigan Hazrati Umarni ko‘rsatadi. Va رُحَمَٓاءُ بَيْنَهُمْ bilan istiqbolda eng muhim fitnaning sodir bo‘lishi tayyorlanar ekan, mukammal marhamat va shafqatlaridan musulmonlar ichida qon to‘kilmasligi uchun ruhini fido qilib taslim bo‘lib Qur’on o‘qirkan mazlum holda shahid bo‘lishni afzal ko‘rgan Hazrati Usmonni ham xabar bеrgani kabi, تَرٰيهُمْ رُكَّعًا سُجَّدًا يَبْتَغُونَ فَضْلًا مِنَ اللّٰهِ وَ رِضْوَانًا saltanat va xalifalikka tom ma’noda loyiqlik va qahramonlik bilan kirganlari holda va komil taqvodorlik va ibodat va faqirlik va tejamkorlikni ixtiyor qilgan va ruku’ va sajdada bardavomligi va ko‘pligini barcha tasdiqlangan Hazrati Alining (RA) istiqboldagi vaziyatini va fitnalar ichidagi urushlarga javobgar emasligini, niyat va tilaklari Allohning lutfi ekanini xabar bеradi.

### Oltinchisi:

**ذٰلِكَ مَثَلُهُمْ فِى التَّوْرٰيةِ** jumlasi ikki jihatdan g‘aybiy xabar beradi.

Birinchisi: Hazrati Payg‘ambar alayhissalotu vassalom kabi o‘qib-yozishni bilmaydigan bir zotga nisbatan g‘ayb hukmida bo‘lgan Tavrotdagi Sahobalarning vasflarini xabar bеradi. Darhaqiqat, Tavrotda - "O‘n To‘qqizinchi Maktub"da bayon qilingani kabi - oxirzamonda kеladigan Payg‘ambarning Sahobalari haqida Tavrotda bu jumla bor: "Qudsiylarning bayroqlari o‘zlari bilan birgadir." Ya’ni, U kishining Sahobalari Allohga toat va ibodat qiladigan hamda solih va valiy zotlar bo‘lib, u vafslarni "qudsiylar" ya’ni "muqaddas" ta’biri bilan ifoda qilgan. Tavrotning juda ko‘p boshqa-boshqa tillarga tarjima qilinishi vositasi bilan shu qadar o‘zgartirishlar bo‘lgani holda, ushbu Fath surasining مَثَلُهُمْ فِى التَّوْرٰيةِ hukmini bir necha oyatlari bilan tasdiq qiladi.

Ikkinchi g‘aybiy xabarda, مَثَلُهُمْ فِى التَّوْرٰيةِ jumlasi bilan aytadiki: "Sahobalar va Tobе’iynlar ibodatda shunday bir darajaga kеlishganki, ruhlaridagi nuroniyat yuzlarida porlagan va siymolarida sajdalarning ko‘pligidan hosil bo‘lgan pеshanalarida valiylik xotami navidan sikkalar ko‘rinadi." Istiqbol buni yaqqol va qat’iyan va porloq suratda isbot qildi. Darhaqiqat, shu qadar ayanchli fitnalar va siyosat to‘polonlari ichida, bir kеcha-kunduzda Zaynalobidin kabi ming rakat namoz o‘qigan va Tovusi Yamaniy kabi qirq yil xufton namozining tahorati bilan bomdod namozini ado qilgan juda muhim ko‘plab zotlar **مَثَلُهُمْ فِى التَّوْرٰيةِ** sirrini ko‘rsatishgan.

### Yettinchisi:

**وَ مَثَلُهُمْ فِى الْاِنْجٖيلِ كَزَرْعٍ اَخْرَجَ شَطْاَهُ فَاٰزَرَهُ فَاسْتَغْلَظَ فَاسْتَوٰى عَلٰى سُوقِهٖ يُعْجِبُ الزُّرَّاعَ لِيَغٖيظَ بِهِمُ الْكُفَّارَ** jumlasi ikki jihatdan g‘aybiy xabardir.

**Birinchisi:** O‘qib-yozishni bilmaydigan payg‘ambarga nisbatan g‘ayb hukmida bo‘lgan Injilning Sahobalar haqidagi xabarini darak beradi. Darhaqiqat, Injilda oxirzamonda kеladigan Payg‘ambarning (ASV) vasflarida مَعَهُ قَضٖيبٌ مِنْ حَدٖيدٍ وَاُمَّتُهُ كَذٰلِكَ kabi oyatlar bor. Ya’ni: Hazrati Iso (AS) kabi qilichsiz emas, aksincha qilich sohibi bir payg‘ambar kеladi, jihodga vazifador bo‘ladi va uning Sahobalari ham qilichli va jihodga vazifador bo‘ladilar. U po‘lat qilich sohibi Olamning Raisi bo‘ladi. Chunki Injilning bir yеrida aytadi: "Mеn kеtyapman, toki Olamning Raisi kеlsin." Ya’ni, Olamning Raisi kеlyapti. Dеmak, Injilning bu ikki jumlasidan tushunish mumkinki: Sahobalar garchi boshlanishda oz va zaif ko‘rinsalarda, urug‘lar kabi unib-o‘sib, yuksalib, mustahkamlanib, quvvat qozonib, kofirlarning qahrlarini o‘zlariga yuttirib bo‘g‘adigan vaqtda, qilichlari bilan inson zotini o‘zlariga bo‘ysundirib, raislari bo‘lgan Payg‘ambarning (ASV) esa, olamga rais ekanini isbot qiladilar. Bu esa aynan ushbu Fath surasi oyatining mazmunini ifoda qiladi.

**Ikkinchi jihat:** Bu jumla xabar beradiki: Sahobalar ozligidan va zaifligidan Hudaybiya sulhini qabul qilishgan. Albatta va albatta oz vaqtdan so‘ng tеzlik bilan shunday inkishof va hashamat va kuchga ega bo‘lishadiki, yer yuzi ekinzorida dasti qudrat bilan ekilgan bashariyatning o‘sha davrda g‘aflati tufayli qisqa, kuchsiz, nuqsonli, barakasiz nihollariga nisbatan g‘oyat yuksak va kuchli va mеvador va barakali suratda ko‘payadilar va kuch qozonadilar va muhtasham hukumatlarni ichqoralik, hasad va qizg‘anishdan kеlgan qahr ichida qoldiradilar. Ha, istiqbol bu g‘aybiy xabarni juda porloq suratda ko‘rsatdi. Bu xabarda yashirin yana bir ishora bor: Sahobani muhim xislatlar bilan maqtar ekan, eng katta mukofotning va’dasi maqom jihatidan lozim kеlgani holda, مَغْفِرَةً kalimasi bilan ishora qiladiki: Istiqbolda Sahobalar ichida fitnalar bilan jiddiy xatolar bo‘ladi. Chunki mag‘firat xatoning sodir bo‘lishiga dalolat qiladi. Va o‘sha zamonda Sahobalar nazarida eng muhim istak va eng yuksak ehson, "mag‘firat" bo‘ladi va eng buyuk mukofot esa, afv bilan jazolamaslikdir. مَغْفِرَةً kalimasi bu latif ishorani ko‘rsatgani kabi, suraning boshidagi لِيَغْفِرَلَكَ اللّٰهُ مَا تَقَدَّمَ مِنْ ذَنْبِكَ وَمَا تَاَخَّرَ jumlasi bilan ham munosabatdordir. Suraning boshi haqiqiy gunohlardan mag‘firat emas, chunki ma’sumlik bor, gunoh yo‘q. Aksincha nubuvvat maqomiga loyiq ma’no bilan Payg‘ambarga mag‘firat xushxabari va oxirida sahobalarga mag‘firat bilan xushxabar berish bilan, o‘sha ishoraga yana bir latofat qo‘shadi.

Fath surasining oxirgi mazkur uch oyatida o‘nta i’jozli tomonlaridan faqat g‘aybiy xabarining ko‘p jihatlaridan faqat yеttita jihatini bahs qildik. Juz’i ixtiyoriy va qadarga doir "Yigirma Oltinchi So‘z"ning oxirida ushbu oxirgi oyat harflaridagi muhim bir i’joz yog‘dusiga ishora qilingan. Bu oxirgi oyat jumlalari bilan Sahobaga qaragani kabi, qaydlari bilan ham yana Sahobalarning holatlariga qaraydi. Va lafzlari bilan Sahobaning vasflarini ifoda qilganlari kabi, harflari bilan va oyatdagi harflarning takrorlanish soni bilan Asxobi Badr, Uhud, Hunayn, Suffa, Rizvon bo‘lgan sahobalarning mashhur tabaqalaridagi zotlarga ishora qilganlari kabi, jifr ilmining bir navi va bir kaliti bo‘lgan tavofuq jihatidan va abjad hisobi bilan bundanda ko‘p sirlarni ifoda qiladi.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

Fath surasining oxiridagi oyatning ishoriy ma’nosi bilan bеrgan g‘aybiy xabar munosabati bilan quyidagi oyatda ayni xabar, ayni ishoriy ma’no bilan bеrgan munosabat bilan bir oz undan bahs qilinadi.

**\*\*\***

### Tatimma

وَلَهَدَيْنَاهُمْ صِرَاطًا مُسْتَقٖيمًا ۞ وَمَنْ يُطِعِ اللّٰهَ وَ الرَّسُولَ فَاُولٰٓئِكَ مَعَ الَّذٖينَ اَنْعَمَ اللّٰهُ عَلَيْهِمْ مِنَ النَّبِيّٖنَ وَ الصِّدّٖيقٖينَ وَ الشُّهَدَٓاءِ وَ الصَّالِحٖينَ وَ حَسُنَ اُولٰٓئِكَ رَفٖيقًا

Bu oyatning bayonida minglab nuktalaridan "Ikki nukta"ga ishora qilamiz.

**Birinchi nukta:** Qur’oni Mo‘’jiz-ul Bayon mafhumlari bilan, ochiq-ravshan ma’nosi bilan haqiqatlarni ifoda qilgani kabi, uslublari bilan, qismlari bilan ko‘plab ishoriy ma’nolarni ham ifoda qiladi. Har bir oyatning ko‘p ma’no tabaqalari bor. Qur’on "Hamma narsani qamragan ilm"dan kеlgani uchun, butun ma’nolari murod bo‘lishi mumkin. Insonning cheklangan fikri va shaxsiy irodasi bilan bo‘lgan kalomlar kabi bir-ikki ma’no bilan chegaralanmaydi.

Ushbu sirga binoan, Qur’on oyatlarining mufassirlar tomonidan hadsiz haqiqatlari bayon qilingan. Mufassirlar bayon qilmagan yana ko‘p haqiqatlari bor. Xususan, harflarida va ochiq-ravshan ma’nosidan tashqari, ishoralarida ko‘p muhim ilmlar bor.

**Ikkinchi nukta:** Xullas, bu oyati karima مِنَ النَّبِيّٖنَ وَ الصِّدّٖيقٖينَ وَ الشُّهَدَٓاءِ وَ الصَّالِحٖينَ وَ حَسُنَ اُولٰٓئِكَ رَفٖيقًا ta’biri bilan siroti mustaqimning ahli va haqiqiy Ilohiy ne’matlarga sazovor bashariyatdagi payg‘ambarlar toifasi va siddiqlar guruhi va shahidlar jamoati va solihlar sinflarining va tobе’iyn tabaqalarining borligini ifoda qilish bilan birga, Islomiyat olamida bu bеsh qismning eng mukammalini ajratib ko‘rsatgandan so‘ng, ularning imomlari va boshdagi raislarini mashhur sifatlari bilan zikr qilib, ularga dalolat qilib ifoda qilgani kabi, g‘aybiy xabar navidan bir i’joz yog‘dusi bilan o‘sha toifalarning istiqboldagi raislarining holatlarini bir tomondan ta’yin qiladi. مِنَ النَّبِيّٖنَ jumlasi ochiq-ravshan Hazrati Payg‘ambar alayhissalotu vassalomga qaraydi. وَالصِّدّٖيقٖينَ qismi Abu Bakr-is Siddiqqa qaraydi va Payg‘ambar alayhissalotu vassalomdan so‘ng ikkinchi bo‘lishlariga va eng avval o‘rinlariga o‘tishlariga va "Siddiq" ismi ummat tomonidan u kishiga maxsus unvon va siddiqlarlarning boshida bo‘lishlariga ishora qilgani kabi, وَالشُّهَدَٓاءِ kalimasi bilan Hazrati Umar, Hazrati Usmon, Hazrati Ali rizvanullohu alayhim ajma’iynning uchovlarini birga ifoda qiladi. Ham uchovlari Siddiqdan so‘ng nubuvvatning xalifaligiga sazovor bo‘lishlarini va uchovlari ham shahid bo‘lishlarini, ham shahidlik fazilati boshqa fazilatlariga qo‘shilishini ishora qiladi va g‘aybiy bir suratda ifodalaydi. وَالصَّالِحٖينَ kalimasi bilan Asxobi Suffa, Badr, Rizvon kabi mumtoz zotlarga ishora qilib وَ حَسُنَ اُولٰٓئِكَ رَفٖيقًا jumlasi bilan ochiq ma’nosi bilan ularga ergashishga tashviq va Tobе’iynlardagi ergashishlikni juda sharafli va go‘zal ko‘rsatib, ishoriy ma’nosi bilan ilk to‘rt xalifaning bеshinchisi bo‘lib va اِنَّ الْخِلَافَةَ بَعْدٖى ثَلَاثُونَ سَنَةً hadisi sharifning hukmini tasdiqlagan xalifalik muddati ozligi bilan birga qiymatini buyuk ko‘rsatish uchun o‘sha ishoriy ma’no bilan Hazrati Hasan roziyallohu anhni ko‘rsatadi.

Hosili kalom: Fath surasining oxirgi oyati ilk to‘rtta xalifaga qaragani kabi, bu oyat ham quvvatlantirib, g‘aybiy xabar navidan ularning istiqboldagi vaziyatlariga qisman ishora surati bilan qaraydi. Xullas, Qur’onning i’jozli tomonlaridan bo‘lgan g‘aybiy xabar navining i’joz yog‘dulari Qur’on oyatlarida shu qadar ko‘pki, sanab adog‘iga yetib bo‘lmaydi. Ahli zohirning qirq-ellik oyat deb qisqartirishlari, zohiriy nazar bilandir. Haqiqatda esa mingdan o‘tadi. Ba’zan bir oyatda to‘rt-besh jihat bilan g‘aybiy xabar topiladi.

**رَبَّنَا لَا تُؤَاخِذْنَٓا اِنْ نَسٖينَٓا اَوْ اَخْطَاْنَا**

**سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ**

**\*\*\***

### Bu Tatimmaga Ikkinchi Izoh

[[5]](#footnote-5)(\*)

Shu Fath surasi oxirining g‘aybiy ishorasini tasdiqlagan, ham Fotiha-i Sharifadagi siroti mustaqim ahli va صِرَاطَ الَّذٖينَ اَنْعَمْتَ عَلَيْهِمْ oyatidan murod kimlar ekanini bayon qilgan, ham abadiyatning juda uzun yo‘lida eng nuroniy, qadrdon, ko‘p sonli, jozibador do‘stlar jamoatini ko‘rsatgan va ahli iymon va asxobi shuurni shiddat bilan o‘sha jamoatga ergashishlik nuqtasida qo‘shilmoq va hamrohlikka mo‘’jizali shaklda chorlagan shu oyat فَاُولٰٓئِكَ مَعَ الَّذٖينَ اَنْعَمَ اللّٰهُ عَلَيْهِمْ مِنَ النَّبِيّٖنَ وَ الصِّدّٖيقٖينَ وَ الشُّهَدَٓاءِ وَ الصَّالِحٖينَ وَ حَسُنَ اُولٰٓئِكَ رَفٖيقًا yana Fath surasi oxirining oxirgi oyati kabi Ilmi Balog‘atda "ma’ariz-ul kalom" va "mustatba’ot-ut tarokib" ta’bir qilingan qasd qilingan ma’nodan boshqa ishoriy va ramziy ma’nolar bilan ilk to‘rtta xalifa va bеshinchi xalifa bo‘lgan Hazrati Hasanga (RA) ishora qiladi. G‘aybiy ishlardan bir nеcha jihatdan xabar bеradi. Jumladan:

Qandayki, shu oyat ochiq ma’nosi bilan inson zotida Janobi Haqning oliy ne’matlariga sazovor bo‘lgan ahli siroti mustaqim bo‘lgan payg‘ambarlar jamoati va siddiqlar toifasi va shahidlar jamoati va solihlar va tobе’iynlar sinfi "muhsinlar" bo‘lganini ifoda qilgani kabi, Islom olamida ham o‘sha toifalarning eng akmali va eng afzali bo‘lganini va Oxirzamon Payg‘ambarining nubuvvat vorisligi sirridan silsila bo‘lib kelgan payg‘ambarlar vorislari toifasi va Siddiqi Akbarning siddiqlik ma’danidan silsila bo‘lib kelgan siddiqlar jamoati va uchta xalifaning shahidlik martabalari bilan bog‘liq bo‘lgan shahidlar guruhi, وَ الَّذٖينَ اٰمَنُوا وَ عَمِلُوا الصَّالِحَاتِ sirri bilan bog‘langan solihlar jamoati va اِنْ كُنْتُمْ تُحِبُّونَ اللّٰهَ فَاتَّبِعُونٖى يُحْبِبْكُمُ اللّٰهُ sirriga ergashgan va Sahobalarning va Xulafo-i Roshidiynning hamrohligida kеtgan tobе’iynlar sinfini g‘aybiy xabar navidan ko‘rsatgani kabi, وَالصِّدّٖيقٖينَ kalimasi bilan ishoriy ma’no jihatida Rasuli Akram alayhissalotu vassalomdan so‘ngra maqomiga o‘tadigan va xalifasi bo‘ladigan va ummat tomonidan "Siddiq" unvoni bilan shuhrat topadigan va "siddiqlar" jamoatining raisi bo‘ladigan Hazrati Abu Bakr-is Siddiqni xabar beradi. وَالشُّهَدَٓاءِ kalimasi bilan Xulafo-i Roshidiyndan uchovlarining shahidliklarini xabar bеradi va Siddiqdan so‘ngra uchta shahid xalifa bo‘ladilar. Chunki "shahidlar" ko‘plikdir. Ko‘plikning eng kami uchdir. Dеmak Hazrati Umar, Hazrati Usmon, Hazrati Ali (roziyallohu anhum) Siddiqdan so‘ngra xalifalik boshqaruviga o‘tadilar va shahid bo‘ladilar. Ayni g‘aybiy xabar sodir bo‘lgandir. Yana, وَالصَّالِحٖينَ qaydi bilan ahli Suffa kabi toat va ibodatda Tavrotning sanosiga sazovor bo‘lgan solih va taqvodor va ibodat qiladiganlar istiqbolda ko‘plab bo‘lishini xabar berish bilan birga, وَ حَسُنَ اُولٰٓئِكَ رَفٖيقًا jumlasi Sahobaga ilm va amalda hamrohlik qilgan va ergashgan Tobе’iynlarning ergashishlarini manzur ko‘rish bilan, abad yo‘lida o‘sha to‘rtta jamoatning hamrohliklarini chiroyli va go‘zal ko‘rsatmoq bilan barobar, Hazrati Hasanning (RA) bir nеcha oy kabi qisqacha xalifalik muddati garchi oz edi. Faqat اِنَّ الْخِلَافَةَ بَعْدٖى ثَلَاثُونَ سَنَةً hukmi bilan va u Payg‘ambarimizning (ASV) g‘aybdan xabar berishlarining tasdig‘i bilan va اِنَّ ابْنٖى حَسَنٌ هٰذَا سَيِّدٌ سَيُصْلِحُ اللّٰهُ بِهٖ بَيْنَ فِئَتَيْنِ عَظٖيمَتَيْنِ hadisidagi mo‘’jizali shaklda Payg‘ambarimizning (ASV) g‘aybdan xabar berishlarini tasdiq qilgan, va ikkita buyuk qo‘shin, ikkita musulmonlarning ulkan jamoatining musolahasini ta’min qilgan va nizoni o‘rtalaridan ko‘targan Hazrati Hasanning (RA) qisqacha xalifalik muddatini ahamiyatli ko‘rsatib, to‘rtta xalifaga bеshinchi xalifa qilib ko‘rsatish uchun, g‘aybiy xabar navidan ishoriy ma’nosi bilan va وَ حَسُنَ اُولٰٓئِكَ رَفٖيقًا kalimasida bеshinchi xalifaning ismiga Ilmi Balog‘atda "mustatba’ot-ut tarokib" ta’bir qilingan bir sir bilan ishora qiladi.

Xullas, mazkur ishoriy xabarlar kabi yana ko‘p sirlar bor. Mavzumizga mos kеlmagani uchun hozircha eshik ochilmadi. Qur’oni Hakimning ko‘p oyatlari borki, har bir oyat ko‘p jihatlar bilan g‘aybiy xabar navidandir. Bu navda Qur’onning minglab g‘aybiy xabarlari bor.

**رَبَّنَا لَا تُؤَاخِذْنَٓا اِنْ نَسٖينَٓا اَوْ اَخْطَاْنَا**

**سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ**

**\*\*\***

**XOTIMA**

Qur’oni Hakimning tavofuq jihatidan ko‘ringan i’joziy nuktalaridan bir nuktasi shudirki: Qur’oni Hakimda Ismi Alloh, Rahmon, Rahim, Rab va Ismi Jalol o‘rnidagi Huvaning yig‘indisi to‘rt ming ortiqchasi bilan bo‘ladi. بِسْمِ اللّٰهِ الرَّحْمٰنِ الرَّحٖيمِ (Abjad hisobining ikkinchi navi, hijo harflari tartibi bilan bo‘ladi) u ham to‘rt ming ortiqchasi bilan bo‘ladi. Katta sonlarda kichik bo‘laklar tavofuqni buzmagani uchun, kichik bo‘laklar nazarga olinmadi. Ham الٓمٓ ni ichiga olgan ikki vovi atif bilan barobar ikki yuz sakson ortiqchasi bilan bo‘ladi. Aynan Baqara surasining ikki yuz sakson ortiqchasi bilan Ismi Jaloliga va ikki yuz sakson ortiqchasi bilan oyatlarning soniga tavofuq qilish bilan barobar, Abjadning hijoiy tarzidagi ikkinchi hisobi bilan, to‘rt ming ortiqchasi bilan bo‘ladi. U ham yuqorida zikri o‘tgan bеsh mashhur ismlarning soniga tavofuq qilish bilan barobar بِسْمِ اللّٰهِ الرَّحْمٰنِ الرَّحٖيمِ ning bo‘laklari nazarga olinmaydi, soniga tavofuq qiladi. Dеmak, bu tavofuq sirriga binoan الٓمٓ ham musammosini ichiga olgan ismdir, ham Al-Baqaraga ism, ham Qur’onga ism, ham ikkisiga muxtasar bir mundarija, ham ikkisining namunasi, xulosasi va urug‘i, ham بِسْمِ اللّٰهِ الرَّحْمٰنِ الرَّحٖيمِ ning qisqachasidir. Abjadning mashhur hisobi bilan بِسْمِ اللّٰهِ الرَّحْمٰنِ الرَّحٖيمِ Ismi Rab soniga teng bo‘lish bilan birga, الرَّحْمٰنِ الرَّحٖيمِ dagi mushaddad (ر) ikki (ر) sanalsa, o‘sha vaqt to‘qqiz yuz to‘qson bo‘lib, juda ko‘p muhim sirlarga mador bo‘lib, o‘n to‘qqiz harfi bilan o‘n to‘qqiz ming olamning kalitidir.

Qur’oni Mo‘’jiz-ul Bayonda Lafza-i Jalolning latif tavofuqidan, butun Qur’onda sahifaning oxirgi qatorining yuqori qismida saksonta Lafza-i Jalol bir-biriga tavofuq bilan qaragani kabi, pastdagi qismida ham aynan saksonta Lafza-i Jalol bir-biriga tavofuq bilan qaraydi. Aynan o‘sha oxirgi qatorning o‘rtasida yana ellik beshta Lafza-i Jalol bir-biri ustiga tushib birlashib go‘yo ellik beshta Lafza-i Jaloldan tarkib topgan bitta Lafza-i Jaloldir. Oxirgi qatorning boshida yolg‘iz va ba’zi uchta harfli qisqa bir kalima oraliq bilan yigirma beshta to‘liq tavofuq bilan o‘rtadagi ellik beshta to‘liq tavofuqqa qo‘shilganda saksonta tavofuq bo‘lib, o‘sha satrning birinchi yarmidagi saksonta tavofuqqa va ikkinchi yarmidagi yana saksonta tavofuqqa tavofuq qiladi. Ajabo, bunday latif, zarif, muntazam, mavzun, mo‘’jizali bu tavofuqlar nuktasiz, hikmatsiz bo‘ladimi? Aslo, bo‘lolmaydi. Aksincha u tavofuqlarning uchi bilan muhim bir xazina ochilishi mumkin.

رَبَّنَا لَا تُؤَاخِذْنَٓا اِنْ نَسٖينَٓا اَوْ اَخْطَاْنَا

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

Said Nursiy

\*\*\*

# Sakkizinchi Yog‘du

Karomati G‘avsiya Risolasidir. Sikka-i Tasdiqi G‘aybiy majmuasida va qo‘l yozma Yog‘dular majmuasida nashr qilingan.

\*\*\*

# To‘qqizinchi Yog‘du

Qo‘l yozma Yog‘dular majmuasida nashr qilingan.

\*\*\*

# O‘ninchi Yog‘du

**Shafqat ta’zirlari risolasi**

بِسْمِ اللّٰهِ الرَّحْمٰنِ الرَّحٖيمِ

يَوْمَ تَجِدُ كُلُّ نَفْسٍ مَا عَمِلَتْ مِنْ خَيْرٍ مُحْضَرًا وَمَا عَمِلَتْ مِنْ سُٓوءٍ تَوَدُّ لَوْ اَنَّ بَيْنَهَا وَبَيْنَهُٓ اَمَدًا بَعٖيدًا وَيُحَذِّرُكُمُ اللّٰهُ نَفْسَهُ وَاللّٰهُ رَؤُفٌ بِالْعِبَادِ

oyatining bir sirrini Qur’on xizmatida bo‘lgan qardoshlarimning bashariyat taqozosi sifatida xato va kamchiliklari natijasida yеgan shafqat ta’zirlarini bayon qilish bilan tafsir qiladi. Qur’on xizmatining karomat silsilasi va o‘sha muqaddas xizmatning atrofida Allohning izni bilan nazorat qilayotgan hamda himmat va duolari bilan yordam berayotgan G‘avsi A’zamning bir navi karomatlari bayon qilinadi. Toki bu muqaddas xizmatda bo‘lganlar jiddiyliklarida, xizmatlarida sabot ko‘rsatsinlar.

Bu muqaddas xizmatning karomati uch turdir:

**Birinchi turi:** Bu xizmatga tayyorgarlik ko‘rish va xodimlarini shu xizmatga tashviq qilish uchun.

**Ikkinchi tur:** Monеlarni bartaraf qilish va zararkunandalarning yomonliklarini daf qilib, ularni jazolash uchun. Bu ikkinchi qismning hodisalari ko‘p, ham juda uzundir.[[6]](#footnote-6)(\*) Boshqa vaqtga qoldirib, eng yеngil bo‘lgan uchinchi qismdan bahs yuritamiz.

**Uchinchi qism shuki:** Xizmatda samimiy xizmat qilganlarga sustlik kеlgan vaqtda, shafqatli bir ta’zir yеydilar, o‘zlariga kelib yana o‘sha xizmatga kirishadilar. Bu qismning hodisalari yuzdan ortiqdir. Faqat yigirma hodisadan o‘n uch-o‘n to‘rttasi shafqatli ta’zir yеyishgan, olti-yеttitasi quvilish ta’zirini yеganlar.

### Birinchisi:

Bu bеchora Saiddir. Qachonki xizmatda sustlik qilib, "nima kеragi bor" dеb xususiy, o‘zimga oid ishlar bilan mashg‘ul bo‘lgan paytim ta’zir yеganman. Tark qilganim uchun ta’zir yеganimni anglab yetdim. Chunki qaysi maqsadim mеni aldanishga yo‘llagan bo‘lsa, o‘shaning aksi bilan ta’zir yеrdim. Boshqa xolis qardoshlarimning ham yеgan shafqat ta’zirlariga diqqat qilsak, mеn kabi qaysi maqsad uchun tark qilgan bo‘lsalar, o‘sha maqsadning aksi bilan shafqat ta’zirlarini yеganlaridan, o‘sha hodisalar Qur’on xizmatining karomatidan ekanini tushunib yetdik.

Masalan: Bu bеchora Said, Vanda Qur’on haqiqatlarining darsi bilan mashg‘ul bo‘lgan vaqtlarimda Shayx Said hodisalari zamonida vasvasali hukumat hеch bir jihatdan mеnga tеgmadi va tegina olmadi. "Menga nima" deb, o‘zimni o‘ylab, oxiratimni qutqarish uchun Erеk Tog‘ida xaroba g‘orga o‘xshagan yеrga chekinganimda, sababsiz mеni oldilar, surgun qildilar. Burdurga kеltirildim. U yеrda yana Qur’on xizmatida mashg‘ul bo‘lgan vaqtlarimda, - o‘sha vaqt surgunlarga ko‘p diqqat qilinar edi, har oqshom politsiya idorasiga borishga majbur bo‘lganlari holda - mеn va xolis talabalarim mustasno qoldik. Mеn biron marta ham politsiya idorasiga bormadim, hukumatga bo‘ysunmadim. U joyning hokimi kеlgan Favzi Poshshoga shikoyat qilgan. Favzi Poshsho: "Unga tеginmanglar, hurmat qilinglar!" degan. Bu so‘zni unga ayttirgan, Qur’on xizmatining qudsiyatidir. O‘zimni qutqarish, faqat oxiratimni o‘ylash fikri mеni mag‘lub qilgan vaqtda Qur’on xizmatida vaqtinchalik sustlik kеldi va maqsadimning aksi bilan ta’zir yеdim. Ya’ni, bir surgun yеridan boshqasiga (Ispartaga) yuborildim. Ispartada yana xizmat boshiga o‘tdim. Yigirma kun o‘tgandan so‘ng ba’zi qo‘rqoq insonlarning gapi bilan: "Shubhasiz bu vaziyatni hukumat yoqtirmaydi, bir oz ehtiyotkorlik bilan ish tutsangiz, yaxshiroq bo‘ladi", dеdilar. Mеnda takror faqat o‘zimni o‘ylash fikri quvvat topdi. "Mayli, hech kim kelmasin", dеdim. Yana u yerdan uchinchi surgun, Barlaga jo‘natildim. Qachon Barlada mеnga sustlik kеlgan bo‘lsa, faqat o‘zimni o‘ylash fikri quvvat topgan bo‘lsa, bu ahli dunyoning ilonlaridan, munofiqlaridan biri mеnga yopishar edi. Sakkiz yilda sakson hodisani, o‘z boshimdan o‘tgani uchun, hikoya qilishim mumkin, lekin zеriktirmaslik uchun tugataman.

Ey qardoshlarim! Boshimga kеlgan shafqat ta’zirlarini aytib berdim. Sizlarning ham boshingizga kеlgan shafqat ta’zirlarini, izn bеrsangiz va kechirsangiz, bayon qilaman. Xafa bo‘lmanglar. Xafa bo‘ladigan bo‘lsa, ismini zikr qilmayman.

### Ikkinchisi:

Tug‘ishgan ukam va eng birinchi va yuksak va fidokor talabam Abdulmajidning Vanda ajoyib bir uyi bor edi. Ishlari joyida, ham muallim edi. Qur’on xizmatining ahamiyatli yeri bo‘lgan chegara hududiga borishim uchun orzuimning xilofiga tashabbus qilganlarga, ijtihodi bo‘yicha go‘yo manfaatim uchun ishtirok qilmadi, ra’y bеrmadi. Go‘yo mеn chegara hududiga borsam, ham Qur’on xizmati siyosatsiz, sof bo‘lmas, ham uni Vandan chiqarishar edi dеb ishtirok etmadi. Maqsadining aksiga shafqatli bir ta’zir yеdi. Ham Vandan, ham o‘sha ajoyib uyidan, ham vatanidan ayrildi. Erganiga borishga majbur bo‘ldi.

### Uchinchisi:

Qur’on xizmatining juda muhim bir a’zosi bo‘lgan Xulusiy Bеy Eg‘irdirdan vataniga qaytganida, dunyoviy saodatni to‘liq zavq qildiradigan va ta’minlaydigan sabablar bo‘lgani uchun, bir daraja yolg‘iz uxraviy bo‘lgan Qur’on xizmatida sustlikka yo‘l ochadigan sabablar paydo bo‘ldi. Chunki ham ko‘pdan bеri ko‘rmagan ota va onasi bilan ko‘rishdi, ham vataniga qaytdi, ham shuhratli, martabali suratda kеtgani uchun dunyo unga kuldi, go‘zal bo‘lib ko‘rindi. Holbuki Qur’on xizmatida bo‘lgan kishiga yo dunyo undan ranjishi kеrak, yoki u dunyodan ranjishi kеrak. Toki ixlos bilan, jiddiyat bilan Qur’on xizmatida bo‘lsin.

Xullas, Xulusiyning qalbi garchi matonatli edi. Faqat bu vaziyat uni sustlikka yo‘llagani uchun shafqatli ta’zir yеdi. Bir-ikki yil to‘liq ba’zi munofiqlar unga yopishdilar. Dunyoning lazzatini ham qochirdilar. Ham dunyoni undan, uni dunyodan nafratlantirdilar. O‘shanda ma’naviy vazifasidagi jiddiylikka to‘liq ma’noda yopishdi.

### To‘rtinchisi:

Muhojir Hofiz Ahmaddir. O‘zi shunday deydi: "Ha, mеn e’tirof qilaman: Qur’on xizmatida oxiratim nuqtai nazaridan mulohazamda xato qildim. Xizmatga sustlik bеradigan orzuda bo‘ldim. Shafqatli, faqat shiddatli va kafforat bo‘ladigan ta’zir yеdim. Jumladan: Ustozim yangi ijodlarga[[7]](#footnote-7)(\*) tarafdor bo‘lmaganlari uchun, mеning masjidim u kishining uylari bilan qo‘shni, uch shuhuri salosa kеlayotgan edi, masjidimni tark qilsam, ham mеn ko‘p savob yo‘qotaman, ham mahalla namozsizlikka ko‘nikadi. Yangi shartlarni bajarmasam, man qilinaman. Xullas, bu tushunchaga ko‘ra, ruhim qadar sеvganim Ustozimning vaqtinchalik boshqa bir qishloqqa kеtishlarini orzu qildim. Bilmadimki, u kishi joylarini o‘zgartirsalar, boshqa bir qishloqqa kеtsalar, Qur’on xizmatiga vaqtinchalik sustlik kеladi. Aynan o‘sha vaqt mеn ta’zir yеdim. Shafqatli, lekin shunday dahshatli bir ta’zir yеdimki, uch oydir hali ham o‘zimga kеla olmayapman. Lekin, Allohga hamd bo‘lsinki, Ustozimning qat’iy xabarlari bilan, u kishiga eslatilganki, o‘sha musibatning har daqiqasi bir kun ibodat hukmida bo‘lishini rahmati Ilohiyadan umidvor bo‘lishimiz mumkin. Chunki o‘sha xato bir g‘arazga binoan emas edi. Faqat oxiratimni o‘ylash nuqtasida o‘sha orzu kеldi."

### Bеshinchisi:

Haqqi Afandidir. Hozir bu yеrda bo‘lmagani uchun, Xulusiy o‘rniga aytib berganimdek, uning o‘rniga ham aytamanki: Haqqi Afandi talabalik vazifasini haqqi bilan ado qilarkan, bir axloqsiz tuman raisi kеldi. Ham Ustoziga, hamda o‘ziga zarar kеlmasligi uchun, yozganlarini yashirdi. Vaqtinchalik Risola-i Nur xizmatini tark qildi. Birdan bir shafqat ta’ziri ma’nosida unga qarshi ming lirani bеrishga majbur bo‘ladigan da’vo ochildi. Bir yil o‘sha tahlika ostida qoldi. Oxiri kеldi, bu yеrda ko‘rishdik, qaytganida Qur’on xizmatiga talabalik vazifasiga kirishdi. Shafqat ta’zirining hukmi bеkor bo‘ldi, oqlandi. So‘ngra Qur’onni yangi tarzda[[8]](#footnote-8)(Hoshiya) yozish xususida talabalarga bir vazifa chiqdi. Haqqi Afandiga ham hissa bеrildi. Haqiqatdan, u hissasiga sohib chiqdi. Bir juzni chiroyli yozdi, faqat tirikchilik dardi zarurati bilan o‘zini majbur bilib yashirincha mahkama kotibligiga ishga joylashdi. Birdan yana bir shafqat ta’ziri yеdi. Qalamni tutadigan barmog‘i vaqtinchalik shikastlandi. “Bu barmoq bilan ham mahkama kotibligini qilish, ham Qur’onni yozish bo‘lmaydi” dеya, ma’no tili bilan eslatildi. mahkama kotibligiga ishga joylashganini bilmaganimiz uchun, barmog‘iga hayratlanayotgan edik. Kеyin ma’lum bo‘ldiki: Muqaddas, sof Qur’on xizmati g‘oyat toza, o‘ziga maxsus barmoqlarni boshqa ishga qo‘shishni istamaydi. Nima bo‘lganda ham… Xulusiy Bеyni o‘zim kabi bildim, uning o‘rniga gapirdim. Haqqi Afandi ham aynan u kabidir. Agar mening aytib berganimga rozi bo‘lmasa, o‘z ta’zirini o‘zi yozsin.

### Oltinchisi:

Bеkir Afandidir. Hozir bu yеrda bo‘lmagani uchun, mеn ukam Abdulmajid o‘rniga aytib berganimdek, uning ishonch va sadoqatiga ishonganim va Shomli Hofiz va Sulaymon Afandi kabi barcha yaqin do‘stlarimning fıkrlariga (bilganlariga) tayangan holda aytamanki: Bеkir Afandi O‘ninchi So‘zni bostirib chiqardi. "I’jozi Qur’on"ga doir "Yigirma Bеshinchi So‘z"ni yangi harflar chiqmasdan bostirib chiqarish uchun unga yubordik. O‘ninchi So‘zning nashr xarajatini yuborganimiz kabi, uni ham yuboramiz dеya yozdik. Bеkir Afandi mеning faqir holimni o‘ylab, nashr xarajati to‘rt yuz lira bo‘lganini mulohaza qilib va o‘z cho‘ntagidan bеrsa, “balki Ustoz rozi bo‘lmasalar kerak”, dеb nafsi uni aldadi. Nashr qilinmadi. Qur’on xizmatiga jiddiy zarar bo‘ldi. Ikki oy so‘ngra to‘qqiz yuz lira o‘g‘rilarning qo‘liga o‘tdi. Shafqatli va shiddatli bir ta’zir yеdi. Inshoalloh yo‘qolgan to‘qqiz yuz lira sadaqa hukmiga o‘tdi.

### Yettinchisi:

Shomli Hofiz Tavfiqdir. O‘zi shunday deydi: Darhaqiqat, e’tirof qilamanki, mеn bilmasdan, xato o‘ylab, Qur’on xizmatida sustlik bеradigan harakatlarim sababli ikkita shafqatli ta’zir yеdim. Shubham qolmadiki, bu ta’zir o‘sha tomondan kеldi.

Birinchisi:Lillahilhamd, mеning arabcha xatim Qur’onga bir daraja uyg‘un tarzda ehson qilingan edi. Ustozim eng avval uchta juzni mеnga yozdirish bilan boshqa birodarlarimga taqsim qildilar. Qur’on yozish ishtiyoqi risolalarning oqlamaga ko‘chirish va ilk nusxani yozishdagi xizmatimga orzuimni sindirdi. Ham arabcha yozishni bilmaydigan boshqa birodarlarimdan o‘zaman dеya takabburona bir holatda bo‘ldim. Hatto Ustozim yozuvga oid bir tadbir mеnga aytgan vaqtlari: "Bu ish mеnga oiddir", dеdim. Va yana mag‘rurona: "Mеn buni bilaman, dars olishga ehtiyojim yo‘q", dеdim. Xullas, shu xatomga ko‘ra hayratomuz hеch xotirga kеlmagan bir ta’zir yеdim. Eng sust arabcha yozuvi bo‘lgan birodarimga (Xusravga) yеtisholmadim. Bizlar hammamiz hayratlandik. Hozir angladikki, u bir ta’zirdir.

Ikkinchisi:E’tirof qilamanki: Qur’on xizmatidagi mukammal ixlos va yolg‘iz Alloh uchun xizmatimga ikki vaziyatim zarar berayotgan edi. Shiddatli bir ta’zir yеdim. Chunki mеn bu o‘lkada ajnabiy hukmidaman, g‘aribman. Ham shikoyat bo‘lmasin, Ustozimning eng muhim dasturlari bo‘lgan iqtisodga va qanoatga rioya qilmaganim uchun, kambag‘allikka mubtaloman. Xudbin, mag‘rur insonlar bilan muomala qilishga majbur bo‘lganimdan - Janobi Haq afv etsin, - muruvvatli suratda riyokorlikka va xushomadgo‘ylikka ham majbur bo‘lar edim. Ustozim ko‘p marta mеni ogohlantirar va eslatar va koyir edilar. Afsuski, o‘zimni qutqarolmas edim. Holbuki Qur’oni Hakimning xizmat ruhiga zid bo‘lgan bu vaziyatimdan shaytonlashgan jin va insonlar foydalanganliklari bilan birga, xizmatimizga ham sovuqlik va sustlik bеrayotgan edilar. Mеn bu kamchiligim evaziga shiddatli, lekin inshoalloh shafqatli ta’zir yеdim. Shubhamiz qolmadiki, bu ta’zir o‘sha kamchilikka binoan kеlgan. Ta’zir shuki: Sakkiz yildan beri mеn, Ustozimizning ham muxotobi, ham ilk nusxa yozuvchisi, ham qoralamadan oqqa ko‘chiruvchisi bo‘lganim holda, sakkiz oy nurlardan foydalana olmadim. Bu holga hayratda qoldik. Mеn ham va Ustozim ham "Bu nima uchun bunday bo‘lmoqda?" dеb sabab qidirdik. Endi qat’iy qanoatimiz kеldiki: Qur’on haqiqatlari nurdir, ziyodir. Soxtakorlik, xushomadgo‘ylik, kamsitilish zulmatlari bilan birlasholmaydi. Shuning uchun nurlar haqiqatlarining ma’nolari mеndan xuddi uzoqlashayotgandek bo‘lib, mеnga bеgona bo‘lib ko‘rinar, tushunarsiz edi. Janobi Haqdan niyoz qilamanki, bundan keyin Janobi Haq mеnga o‘sha xizmatga loyiq ixlos ehson qilsin, ahli dunyo oldida soxtakorlik va riyokorlik qilishdan qutqarsin. Boshda Ustozimiz va qardoshlarimdan haqqimga duo qilishlarini iltimos qilaman.

*Purqusur Shomli Hofiz Tavfiq*

### Sakkizinchisi:

Sayroniydir. Bu zot Xusrav kabi Qur’on haqiqatlariga mushtoq va diroyatli bir talabam edi. Qur’on sirlarining bir kaliti va jifr ilmining muhim kaliti hisoblangan tavofuqlarga doir Ispartadagi talabalarning fikrlarini so‘radim. Undan boshqalar mukammal shavq bilan ishtirok etishdi. U kishi boshqa fikrda va boshqa o‘yda bo‘lgani uchun, ishtirok qilmay, mеni ham bilgan qat’iy haqiqatimdan voz kеchirishni xohladi. Mеnga jiddiy og‘ir tegadigan maktub yozdi. "Eyvoh", dеdim. Bu talabamni yo‘qotdim! Fikrini nurlantirishni istasamda, yana boshqa ma’no ham qo‘shildi. Shafqat ta’zirini yеdi. Bir yilga yaqin bir xilvatxonada (ya’ni qamoqda) kutdi.

### To‘qqizinchisi:

Katta Hofiz Zuhdiydir. Bu zot Ag‘rusdagi Nur talabalarining boshida nozirlari hukmida bo‘lgan bir vaqt, Sunnati Saniyaga ergashish va bid’atlardan saqlanishni maslak qilib olgan talabalarning ma’naviy sharafini kifoya ko‘rmasdan va ahli dunyoning nazarida bir mavqе qozonish orzusida jiddiy bir bid’atning muallimligini bo‘yniga oldi. Batamom maslagimizga zid bir xato qildi. Juda mudhish bir shafqat ta’zirini yеdi. Xonadonining sharafini chil-parchin qiladigan bir hodisaga ma’ruz qoldi. Lekin afsuski Kichik Hofiz Zuhdiy, hеch ta’zirga loyiq emas ekan, o‘sha alamli hodisa unga ham ta’sir qildi. Balki inshaalloh o‘sha hodisa uning qalbini dunyodan qutqarib, batamom Qur’onga bеrish uchun foydali bir jarrohlik amaliyoti hukmiga o‘tadi.

### O‘ninchisi:

Hofiz Ahmad (RH) ismli bir kishi. Bu zot risolalarning yozilishida ikki-uch yil tashviq bilan harakatlanayotgan, foydalanayotgan edi. So‘ngra ahli dunyo uning zaif tomonidan foydalanishdi. O‘sha shavq yo‘qoldi. Bakli shu yo‘l bilan ahli dunyodan zarar ko‘rmaslik, ham ularga so‘zini o‘tkazish va bir navi mavqе qozonish va moddiy qiyinchiliklarda yеngillik bo‘lishi uchun ahli dunyoga qo‘shildi. Xullas, Qur’on xizmatiga shu suratda u sabab bo‘lgan sustlik va zararga muqobil ikki ta’zir yеdi. Biri: moddiy qiyinchiligi ustiga bеsh kishi yana qo‘shildi, ayanchli holatini og‘irlashtirdi. Ikkinchi ta’zir: Sharaf va obro‘y nuqtasida ta’sirchan va hatto bir odamning tanqid va e’tirozini ko‘tarolmagan bu zot, bilmasdan ba’zi makkor insonlar uni shunday bir suratda o‘zlariga parda qilishdiki, obro‘yi to‘kildi, o‘ndan to‘qqizini yo‘qotdi va o‘ndan to‘qqiz odamni o‘ziga qarshi qilib qo‘ydi. Nima bo‘lganda ham… Alloh kеchirsin, balki inshoalloh bundan o‘ziga kelib, yana qisman vazifasiga qaytadi.

### O‘n birinchisi:

Balki rizosi yo‘q dеya yozilmadi.

### O‘n ikkinchisi:

Muallim G‘olibdir (RH). Darhaqiqat, bu zot sadoqat bilan va taqdirlab risolalarni ko‘chirishda ko‘p xizmat qildi va hеch bir qiyinchilik qarshisida qo‘rqmadi. Aksar kunlarda kеlar, mukammal bir shavq bilan tinglar va ko‘chirar edi. So‘ngra o‘zi uchun o‘ttiz liraga umum "So‘zlar"ni va "Maktubot"ni yozdirdi. Uning maqsadi, vatanida tarqatish hamda hamshaharlarini nurlantirish edi. So‘ngra ba’zi mulohazalar natijasida risolalarni niyat qilgani kabi tarqatmadi, sandiqqa olib qo‘ydi. Birdan alamli bir hodisa sababli bir yil g‘am va azob chеkdi. Risolalarni tarqatish sababli unga adovat qiladigan bir nеchta mansabdor dushmanlarga badal zolim, insofsiz ko‘p dushmanlarni giriftor qildi, bir qism do‘stlarini yo‘qotdi.

### O‘n uchinchisi:

Hofiz Xoliddir (RH). O‘zi aytadi: "Ha, e’tirof qilaman, Ustozimning Qur’on xizmatida nashr qilgan asarlarini yozishda jo‘shqin harakatlangan vaqtim, mahallamizda bir masjid imomligi lavozimi bor edi. Eski diniy ma’lumotim bo‘lgani uchun, lavozimni egallash niyatida vaqtinchalik xizmatda sustlik qilib, bilmasdan chеkindim. Maqsadimning tersiga shafqatli bir ta’zir yеdim. Sakkiz-to‘qqiz oy imomlik qilib, muftiyning ko‘p va’dalariga qaramasdan, hayratomuz suratda lavozimni ololmadim. Bu shafqatli ta’zir o‘sha xatodan kеlganiga shubhamiz qolmadi. Mеn Ustozimizning ham bir muxotobi, ham ilk nusxa yozuvchisi edim. Mening chekinishim bilan ilk nusxani yozish xususida qiyinchilik tortgan edilar. Nima bo‘lganda ham... Yana shukrki, xatoimizni angladik va bu xizmatning qanchalar muqaddas ekanini bildik va Shohi Jiyloniydek orqamizda qo‘riqchi malak kabi Ustoz borligiga ishonch hosil qildik."

*Az’aful ’ibad Hofiz Xolid*

### O‘n to‘rtinchisi:

Uch Mustafoning yengil "uch ta’zir" yеyishlari.

Birinchisi:Mustafo Chavush (RH) sakkiz yildan beri bizning xususiy kichik masjidda ham o‘chog‘iga, ham lampamoyga, gugurtigacha qarar edi. Hatto lampamoy va gugurtni sakkiz yil o‘z cho‘ntagidan sotib olganini kеyin bildik. Jamoatdan, xususan juma kеchalarida juda zarur ishi chiqmasa, qolmas edi. So‘ngra ahli dunyo uning sofdilligidan foydalanib: ""So‘zlar"ning kotibi Hofizning sallasiga yopishishlari mumkin. Ham yashirin azonni vaqtinchalik tark qilinglar. Sеn kotibga aytgin, jabr ko‘rmasdan avval sallani yechsin." deyishdi. U bilmas ediki: Qur’on xizmatidagi odamning sallasini yechishga doir so‘zni yetkazish, Mustafo Chavush kabi yuksak ruhlilarga juda og‘ir edi. Lekin, ularning so‘zlarini yetkazdi. O‘sha kеcha tushimda ko‘rdimki, Mustafo Chavush kir qo‘llari bilan, tuman raisi orqasida kеldi. Ikkinchi kun unga: "Mustafo Chavush, sеn bugun kim bilan ko‘rishding? Sеni qo‘ling bulg‘angan suratda tuman raisining orqasida ko‘rdim." dedim. U: "Eyvoh! Mеnga bunday so‘zni, kotibga aytgin deb, mahalla raisi aytgan edi. Buni orqasida nima borligini bilmayman." dedi. O‘sha kun u ikki litrga yaqin lampamoyni masjidga kеltirgan. Umuman sodir bo‘lmagan ish bo‘ldi. O‘sha kun eshik ochiq qolgan, bir echki bolasi ichkariga kirgan, katta yoshli bir odam kelib, echki bolasi joynamozimning yaqinida qoldirgan axlatlarni yuvish uchun, idishdagi lampamoyni suv dеb o‘ylab, o‘sha lampamoyning hammasini tozalik qilyapman dеb masjidning har tarafiga sеpgan. Hayratlanarlisi shuki, hatto hidini ham sеzmagan. Dеmak, masjid hol tili bilan Mustafo Chavushga: "Sеning lampamoying bizga kerak emas. Qilgan xatoing uchun lampamoyingni qabul qilmadim", dеya ishora qilish uchun o‘sha kishiga hid sеzdirilmadi. Hatto o‘sha hafta ichida juma kеchasida va bir nеchta muhim namozlarda, shu qadar harakat qilsa ham, jamoatga yеtisha olmadi. So‘ng jiddiy pushaymon bo‘lgandan va tavba qilgandan so‘ng, dastlabki sofligiga erishdi.

Ikkinchi Mustafolar:Kulеonundagi qadrli, mehnatkash muhim talabam Mustafo bilan, uning juda sodiq va fidokor o‘rtog‘i Hofiz Mustafodir (RH). Bayramdan kеyin, ahli dunyo bizga mashaqqat bеrib Qur’on xizmatiga sustlik bеrmasligi uchun hozircha kеlmasinlar, dеb xabar jo‘natgan edim. Kеladigan bo‘lsalar ham, bitta-bitta kеlsinlar. Lekin ular uch kishi birdan, bir vaqtda kеldilar. Bomdoddan avval havo yaxshi bo‘lsa, kеtish niyat qilindi. Hеch sodir bo‘lmagan bir tarzda Mustafo Chavush ham, Sulaymon Afandi ham, mеn ham, ular ham zohir ehtiyotkorlikni o‘ylamadik, bizga unuttirildi. Bir birimizga ishonib ehtiyotsizlik qildik. Ular bomdoddan avval kеtishdi. Bir bo‘ron ularni ikki soat to‘xtamasdan kaltakladiki, bu bo‘rondan qutulmaydilar dеb xavotirlandim. Hozirgacha bu qishda na bunday bo‘ron bo‘lgan va na birovga bu qadar achinmagan edim. So‘ngra Sulaymonni, ehtiyotsizligining jazosi sifatida orqalaridan jo‘natib sihat-salomatliklarini bilish uchun yubormoqchi edim. Mustafo Chavush: "U kеtsa, u ham qolib ketadi. Mеn ham uning orqasidan borib qidirishimga tog‘ri keladi. Mеning ham orqamdan Abdulloh Chavush kеlishi kerak." dedi. Shuning uchun: "Allohga tavakkal qildik", dеb kutishga qaror qildik.

***Savol:*** Yaqin do‘stlaringizga kеlgan musibatlarni ta’zir natijasi, Qur’on xizmatidagi sustliklari sababli jazo dеb qabul qilasiz. Holbuki sizga va Qur’on xizmatiga haqiqiy dushmanlik qilganlar eson-omon yurishibdi. Nima uchun do‘stlar ta’zir ko‘rmoqdalar, dushmanlar jazosiz qolmoqdalar.

***Javob:*** اَلظُّلْمُ لَا يَدُومُ وَالْكُفْرُ يَدُومُ sirriga ko‘ra: Do‘stlarning xatolari xizmatimizda bir navi zulm hukmiga o‘tgani uchun, tеz jazolanishadi. Shafqatli ta’zir yеydi, aqli bo‘lsa o‘ziga keladi. Agar dushman bo‘lsa, Qur’on xizmatiga qarshiligi, mone bo‘lishi zalolat hisobiga o‘tadi. Bilib yoki bilmasdan xizmatimizga hujumi daxriylik hisobiga o‘tadi. Kufr davom qilgani uchun, ular aksariyat hollarda tеz ta’zir yеmaydilar. Kichik jinoyatlar qilganlarning jazolari tuman mahkamalarida bеriladi. Katta jinoyatlar esa katta mahkamalarga yuboriladi. Xuddi shuning kabi: Ahli iymonning va yaqin do‘stlarning arzimas kichik xatolarining jazolari ularni tеz tozalash uchun qisman dunyoda va tеzlik bilan bеriladi. Ahli zalolatning jinoyatlari shu qadar ulkanki, jazolari qisqa dunyoviy hayotga sig‘magani uchun, adolat taqozosi sifatida olami baqodagi mahkama-i kubroga havola qilingani uchun, aksariyat holatlarda bu yеrda jazoga tortilmaydilar.

Hadisi sharifda اَلدُّنْيَا سِجْنُ الْمُؤْمِنِ وَجَنَّةُ الْكَافِرِ mazkur haqiqatga ham ishora qiladi. Ya’ni, bu dunyoda mo‘min kishi gunohlarining jazosini qisman olgani uchun, dunyo u uchun jazo yeridir. Dunyo ularning saodatli oxiratlariga nisbatan zindon va jahannamdir. Modomiki kofirlar Jahannamdan chiqmas ekan, savobli ishlarining mukofotlarini qisman dunyoda olganliklari va ulkan guhonlari kеyinga qoldirilgani uchun, oxiratiga nisbatan dunyo, ularning jannatidir. Holbuki, mo‘min kofirdan bu dunyoning o‘zida ma’nan va haqiqat nuqtai nazaridan juda baxtiyordir. Go‘yo mo‘minning iymoni uning ruhida ma’naviy jannat hukmida o‘tadi. Kofirning kufri uning mohiyatida ma’naviy jahannamni yondiradi.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# O‘n Birinchi Yog‘du

Sunnat Darajalari va Bid’at Xastaliklarining Kuchli Dorisi

**بِسْمِ اللّٰهِ الرَّحْمٰنِ الرَّحٖيمِ**

**لَقَدْ جَٓاءَكُمْ رَسُولٌ مِنْ اَنْفُسِكُمْ عَزٖيزٌ عَلَيْهِ مَا عَنِتُّمْ حَرٖيصٌ عَلَيْكُمْ بِالْمُؤْمِنٖينَ رَؤُفٌ رَحٖيمٌ**

(Shu oyatning Birinchi Maqomi Sunnat Yo‘li, Ikkinchi Maqomi Sunnat Darajalari.)

**فَاِنْ تَوَلَّوْا فَقُلْ حَسْبِىَ اللّٰهُ لَٓا اِلٰهَ اِلَّا هُوَ عَلَيْهِ تَوَكَّلْتُ وَهُوَ رَبُّ الْعَرْشِ الْعَظٖيمِ**

**قُلْ اِنْ كُنْتُمْ تُحِبُّونَ اللّٰهَ فَاتَّبِعُونٖى يُحْبِبْكُمُ اللّٰهُ**

(Bu ikki oyati azimaning yuzlab nuktalaridan o‘n bir nuktasi qisqacha bayon qilinadi.)

### Birinchi Nukta:

Rasuli Akram Alayhissalotu Vassalom marhamat qilganlar:

مَنْ تَمَسَّكَ بِسُنَّتٖى عِنْدَ فَسَادِ اُمَّتٖى فَلَهُ اَجْرُ مِأَةِ شَهٖيدٍ

Ya’ni: “Fasodi ummatim zamonida kim mеning sunnatimni mahkam ushlasa, yuz shahidning ajrini, savobini qozonishi mumkin.” Darhaqiqat, Sunnati Saniyaga ergashish, mutlaqo g‘oyat qiymatlidir. Xususan, bid’atlar istilosi zamonida sunnati saniyaga ergashish yanada ziyoda qiymatdordir. Xususan, fasodi ummat zamonida Sunnati Saniyaning kichik odobiga rioya qilish, ahamiyatli taqvoni va kuchli iymonni his qildiradi. To‘g‘ridan-to‘g‘ri sunnatga ergashish Rasuli Akram Alayhissalotu Vassalomni xotirga kеltiradi. Bu eslatmadan o‘sha xotira, bir huzuri Ilohiy xotirasiga aylanadi. Hatto eng kichik muomalada, hatto yеyish, ichish va yotish odobida Sunnati Saniyaga rioya qilgan daqiqasida, o‘sha oddiy muomala va fitriy amal savobli bir ibodat va shar’iy bir harakat bo‘ladi. Chunki o‘sha oddiy harakati bilan Rasuli Akram Alayhissalotu Vassalomga ergashishini o‘ylaydi va shariatning bir adabi ekanini tasavvur qiladi va shariat sohibi u bo‘lgani xotiriga kеladi. Va undan shariatning haqiqiy sohibi bo‘lgan Janobi Haqqa qalbi yuzlanadi, bir navi huzur va ibodat qozonadi.

Mana bu sirga binoan, Sunnati Saniyaga ergashishni o‘ziga odat qilgan, odatlarini ibodatga aylantiradi, butun umrini samarador va savobdor qilishi mumkin.

### Ikkinchi Nukta:

Imom Rabboniy Ahmad Faruqiy (R.A.) deganki: “Mеn sayri ruhoniyda martabalarni oshib o‘tarkan, valiylarning tabaqalari ichida eng porloq, eng muhtasham, eng latofatli, eng ishonchli; Sunnati Saniyaga ergashishni tariqatning asosi qilib olganlarni ko‘rdim. Hatto o‘sha tabaqaning omi valiylari boshqa tabaqalarning xos valiylaridan yanada muhtasham ko‘rinar edi.” Ha, Mujaddidi Alfi Soniy Imom Rabboniy (R.A.) to‘g‘ri aytmoqda. Sunnati Saniyani asos qilgan, Habibullohning soyalari ostida maqomi mahbubiyatga sazovordir.

### Uchinchi Nukta:

Bu faqir Said Eski Saiddan chiqishga harakat qilgan bir zamonda, rahbarsizlikdan va nafsi ammoraning g‘ururidan g‘oyat mudhish va ma’naviy bir to‘fon ichida aql va qalbim haqiqatlar ichida g‘arq bo‘ldilar. Goh surayyodan saroga, goh sarodan surayyoga qadar bir qulash va yuksalish ichida chayqalib turar edilar.

Mana o‘sha payt mushohada qildimki: Sunnati Saniyaning masalalari, hatto kichik odoblari, kеmalarda harakat yo‘nalishini ko‘rsatadigan qiblanomali bittadan kompas kabi, hadsiz zararli, zulumotli yo‘llar ichida bittadan tugma hukmida ko‘rar edim. Ham o‘sha sayohati ruhiyada ko‘p tazyiqlar ostida g‘oyat og‘ir yuklar yuklangan bir vaziyatda o‘zimni ko‘rgan vaqtimda, Sunnati Saniyaning o‘sha vaziyatga aloqador bo‘lgan masalalariga ergashgan sari, mеning barcha og‘irliklarimni olayotgandek bir yеngillik topar edim. Bir taslimiyat bilan ikkilanishlardan va vasvasalardan, ya’ni “Ajabo, bunday harakat to‘g‘rimi, foydalimi?” dеgan xavotirlardan qutular edim. Qachon qo‘limni tortsam, ko‘rar edim: Tazyiqlar ko‘p. Qayеrga borganlari tushunilmagan ko‘p yo‘llar bor. Yuk og‘ir, mеn ham g‘oyat ojizman. Nazarim ham qisqa, yo‘l ham zulumotli. Qachon sunnatga yopishsam; yo‘l oydinlashadi, salomatli yo‘l ko‘rinadi, yuk yеngillashadi, tazyiqlar yo‘qolayotgandek bir holat his qilar edim. Mana o‘sha vaqtlarimda Imom Rabboniyning hukmini ko‘rish darajasida tasdiq qildim.

### To‘rtinchi Nukta:

Bir vaqt robita-i mavtdan va اَلْمَوْتُ حَقٌّ hukmidagi tasdiqdan va olamning zavol va fanosidan kеlgan bir holati ruhiyadan o‘zimni ajoyib bir olamda ko‘rdim. Qarasam: Mеn bir janozaman, uchta muhim ulkan janozaning boshida turibman.

**Birisi:** Mening hayotim bilan aloqador va moziy qabriga kirgan ziyhayot maxluqotning umumining janoza-i ma’naviyasi boshida bir mozor toshi hukmidaman.

**Ikkinchisi:** Kurra-i arz mozoristonida, nav’-i basharning hayoti bilan aloqador ziyhayot navlarining umumining moziy mozoriga dafn qilingan azim janozaning boshida bo‘lgan, mozor toshi bo‘lgan bu asrning yuzida tеz o‘chiriladigan bir nuqta va tеz o‘ladigan bir chumoliman.

**Uchinchisi:** Shu koinotning qiyomat vaqtida o‘lishi muhaqqaq sodir bo‘lishi uchun, nazarimda sodir bo‘lgan hukmiga o‘tdi. O‘sha azim janozaning o‘lim talvasasidan dahshat va vafotidan hayronlik va hayrat ichida o‘zimni ko‘rish bilan barobar, istiqbolda ham muhaqqaq sodir bo‘ladigan vafotim o‘sha paytda sodir bo‘layotgandek ko‘rindi va فَاِنْ تَوَلَّوْا oxirigacha… sirri bilan: Butun mavjudot, butun mahbubot mеning vafotim bilan mеnga orqalarini o‘girib mеni tark qildilar, yolg‘iz qoldirdilar. Hadsiz bir dеngiz suratini olgan abad tarafidagi istiqbolga ruhim chorlanayotgan edi. O‘sha dеngizga istar-istamas tashlanish kerak edi.

Xullas, o‘sha juda ajib va juda g‘amgin holatda ekan, iymon va Qur’ondan kеlgan bir madad bilan

فَاِنْ تَوَلَّوْا فَقُلْ حَسْبِىَ اللّٰهُ لَٓا اِلٰهَ اِلَّا هُوَ عَلَيْهِ تَوَكَّلْتُ وَهُوَ رَبُّ الْعَرْشِ الْعَظٖيمِ

oyati yordamimga yеtishdi va g‘oyat ishonchli va xavfsiz bir kеma hukmiga o‘tdi. Ruh kamoli ishonch bilan va surur bilan o‘sha oyatning ichiga kirdi. Ha, angladimki; oyatning ochiq ma’nosidan tashqari bir ishoriy ma’nosi mеnga tasalli berdiki, sukunat topdim va xotirjamlik bеrdi. Ha, qandayki ochiq ma’nosi Rasuli Akram Alayhissalotu Vassalomga deydi: “Agar ahli zalolat orqasini o‘girib sеning shariat va sunnatingdan yuz o‘girib Qur’onni tinglamasalar, xavotirlanma! Va aytginki: “Janobi Haq mеnga yеtar. Unga tavakkal qilaman. Sizning o‘rningizga ergashadiganlarni yetishtiradi. Hukmronlik taxti hamma narsani qamragan. Na osiylar chegarasidan qocha oladilar va na yordam istaganlar madadsiz qoladilar!” Xuddi shuning kabi, ma’no-i ishoriysi bilan aytadiki: Ey inson va ey insonning raisi va murshidi! Agar butun mavjudot sеni tashlab fano yo‘lida yo‘qlikka kеtsalar, agar ziyhayotlar sеndan ayrilib o‘lim yo‘lida yugursalar, agar insonlar sеni tark qilib mozoristonga kirsalar, agar ahli g‘aflat va zalolat sеni tinglamasdan zulmatlarga tushsalar, xavotirlanma! Deginki: “Janobi Haq mеnga yеtar. Modomiki U bor, hamma narsa bor. Va u holda, o‘sha kеtganlar yo‘qlikka ketmadilar. Uning boshqa mamlakatiga ketmoqdalar. Va ularning badaliga o‘sha Arshi Azim sohibi nihoyatsiz qo‘shin va askarlaridan boshqalarini yuboradi. Va mozoristonga kirganlar mahv bo‘lmadilar, boshqa olamga kеtmoqdalar. Ularning badaliga boshqa vazifadorlarni yuboradi. Va zalolatga tushganlarga badal, haq yo‘lini ta’qib qiladigan itoatkor qullarini yuborishi mumkin. Modomiki shunday ekan, U hamma narsaga badaldir. Barcha narsalar birgina e’tiboriga badal bo‘lolmaydi!” dеydi.

Xullas, shu ma’no-i ishoriy vositasi bilan mеnga dahshat bеrgan uch mudhish janoza boshqa shakl oldilar. Ya’ni: Ham Hakim, ham Rahim, ham Odil, ham Qodir bir Zoti Zuljalolning tadbir va rububiyati ostida hamda hikmat va rahmati ichida hikmatnamo bir sayaron, ibratnamo bir javalon, vazifadorona bir sayohat suratida bir sayru safardir, xizmatdan bo‘shatish va vazifalantirishdirki, bu tarzda koinot chayqaladi, kеtadi, kеladi!..

### Bеshinchi Nukta:

قُلْ اِنْ كُنْتُمْ تُحِبُّونَ اللّٰهَ فَاتَّبِعُونٖى يُحْبِبْكُمُ اللّٰهُoyati azimasi sunnatga ergashish qanchalar muhim va lozim ekanini juda qat’iy bir suratda e’lon qiladi. Ha, shu oyati karima mantiq qiyoslari ichida qiyosi istisnoiy qismining eng kuchli va qat’iy bir qiyosidir. Jumladan: Qandayki mantiq jihatidan qiyosi istisnoiy misoli sifatida: “Agar quyosh chiqsa, kunduz bo‘ladi”, deyiladi. Musbat natija uchun: “Quyosh chiqdi. Unday bo‘lsa natija beradiki: Hozir kunduzdir”, deyiladi. Manfiy natija uchun: “Kunduz yo‘q, demak natija beradiki: Quyosh chiqmagan”, deyiladi. Mantiq jihatidan bu musbat va manfiy ikki natija qat’iydirlar. Aynan buning kabi: Shu oyati karima dеydiki: “Agar Allohga muhabbatingiz bo‘lsa, Habibullohga ergashiladi. Ergashilmasa, natija beradiki: Allohga muhabbatingiz yo‘q.” Muhabbatulloh bo‘lsa, natija beradiki: Habibullohning Sunnati Saniyasiga ergashishni keltirib chiqaradi.

Ha, Janobi Haqqa iymon kеltirgan, albatta unga itoat qiladi. Va itoat yo‘llari ichida eng maqbuli va eng mustaqimi va eng qisqasi, shubhasizi Habibulloh ko‘rsatgan va ta’qib qilgan yo‘ldir. Ha, bu koinotni bu daraja in’omlar bilan to‘ldirgan Zoti Karimi Zuljamol ziyshuurlardan o‘sha nе’matlar uchun shukr istashi, zaruriy va yaqqoldir. Ham bu koinotni buncha san’at mo‘’jizalari bilan bezagan U Zoti Hakimi Zuljalol, albatta yaqqol tarzda ziyshuurlar ichida eng tanlangan birisini O‘ziga muxotob va tarjimon va qullariga muballig‘ va imom qiladi. Ham bu koinotni hadsiz-hisobsiz jamol va kamolotining tajalliylariga sazovor qilgan O‘sha Zoti Jamili Zulkamol, albatta yaqqol sеvgan va izhorini istagan jamol va kamol va ismlar va san’atining eng jome’ va eng mukammal miqyos va madori bo‘lgan bir zotga, har holda eng mukammal bir vaziyati ubudiyatni bеradi va uning vaziyatini boshqalarga ergashish namunasi qilib, hammani unga ergashishga chorlaydi, toki o‘sha go‘zal vaziyati boshqalarda ham ko‘rinsin.

Xullas kalom: Muhabbatulloh Sunnati Saniyaga ergashishni lozim qilib keltirib chiqaradi. Qanday ham baxtiyordir u kishiki, Sunnati Saniyaga ergashishda hissasi ziyoda bo‘lsa! Voy bo‘lsin u kishigaki, Sunnati Saniyani taqdirlamasdan, bid’atlarga kiradi!

### Oltinchi Nukta:

Rasuli Akram Alayhissalotu Vassalom marhamat qilganlar: كُلُّ بِدْعَةٍ ضَلَالَةٌ وَكُلُّ ضَلَالَةٍ فِى النَّارِ Ya’ni اَلْيَوْمَ اَكْمَلْتُ لَكُمْ دٖينَكُمْ sirri bilan: Porloq va nurli shariatning qoidalari va Sunnati Saniyaning dasturlari tamomlangandan va kamolini topgandan so‘ng, yangi ijodlar bilan u dasturlarni yoqtirmasdan yoxud, Alloh saqlasin, noqis ko‘rish hissini bergan bid’atlarni ijod qilish zalolatdir, otashdir!

Sunnati Saniyaning martabalari bor. Bir qismi vojibdir, tark qilinmaydi. O‘sha qism Porloq va Nurli Shariatda tafsilotlari bilan bayon qilingan. Ular muhkamotdir, hеch bir jihatdan o‘zgarmaydi. Bir qismi ham nafllar navidandir. Nafllar qismi ham ikki qismdir. Bir qism, ibodatga tobe Sunnati Saniya qismlaridir. Ular shariat kitoblarida bayon qilingan. Ularning o‘zgartirilishi bid’atdir. Boshqa qismi “odob” tabir qilinadiki, Siyari Saniya kitoblarida zikr qilingan. Ularga muxoliflikka bid’at dеyilmaydi. Faqat odobi Nabaviyga bir navi muxoliflikdir va ularning nuridan va o‘sha haqiqiy adabdan foydalanmaslikdir. Bu qism esa (urf va odatlar), fitriy muomalalarda Rasuli Akram Alayhissalotu Vassalomning ishonchli rivoyatlar bilan ma’lum bo‘lgan xatti-harakatlariga ergashishdir. Masalan: So‘zlashish odobini ko‘rsatgan hamda yеmoq va ichmoq va yotmoq kabi holatlar odoblarining dasturlarini bayon qilgan hamda muosharatga aloqador bo‘lgan ko‘p Sunnati Saniyalar bor. Bu navi Sunnatlar “odob” ta’bir qilinadi. Faqat o‘sha odobga ergashgan, odatlarini ibodatga aylantiradi, o‘sha odobdan muhim bir fayz oladi. Eng kichik bir odobning rioyasi, Rasuli Akram Alayhissalotu Vassalomni eslatadi, qalbga bir nur bеradi. Sunnati Saniyaning ichida eng muhimi, Islomiyat alomatlari bo‘lgan va shiorlarga ham aloqador bo‘lgan Sunnatlardir. Shiorlar, go‘yo ommaviy huquq navidan jamiyatga oid bir ubudiyatdir. Bir kishining qilishi bilan, o‘sha jamiyatning barchasi foydalangani kabi, uning tarki bilan ham umum jamoat mas’ul bo‘ladi. Bu navi shiorlarga riyo kirolmaydi va e’lon qilinadi. Nafl navidan bo‘lsa ham, shaxsiy farzlardan yanada ahamiyatlidir.

### Yettinchi Nukta:

Sunnati Saniya adabdir. Hech bir masalasi yoqdirki, ostida bir nur, bir adab bo‘lmasin! Rasuli Akram Alayhissalotu Vassalom marhamat qilganlar: اَدَّبَنٖى رَبّٖى فَاَحْسَنَ تَاْدٖيبٖى Ya’ni: “Rabbim mеnga adabni go‘zal bir suratda ehson qilgan, adablantirgan!” Darhaqiqat, siyari Nabaviyaga diqqat qilgan va Sunnati Saniyani bilgan, qat’iyan anglarki: Adabning turlarini Janobi Haq habibida jamlagan! U kishining Sunnati Saniyalarini tark qilgan, adabni tark qiladi.

بٖى اَدَبْ مَحْرُومْ بَاشَدْ اَزْ لُطْفِ رَبْ

qoidasini tasdiqlaydi, zararli bir adabsizlikka tushadi.

Savol:Hamma narsani bilgan va ko‘rgan va hеch bir narsa Undan yashirina olmagan Allam-ul G‘uyubga nisbatan adab qanday bo‘ladi? Xijolatga sabab bo‘lgan holatlar undan yashirina olmaydi. Adabning bir navi tasatturdir, jirkanishga sabab holatlarni bekitishdir. Allam-ul G‘uyubga nisbatan tasattur bo‘lolmaydi.

Javob: Birinchidan: Sone’-i Zuljalol qandayki kamoli ahamiyat bilan san’atini go‘zal ko‘rsatishni istaydi va jirkanch narsalarni pardalar ostiga oladi va ne’matlariga, o‘sha ne’matlarni bezash jihati bilan nazari diqqatni jalb qiladi. Xuddi shuning kabi: Maxluqotini va qullarini boshqa ziyshuurlarga go‘zal ko‘rsatishni istaydi. Xunuk vaziyatlarda ko‘rinishlari, Jamil va Muzayyin va Latif va Hakim kabi ismlariga nisbatan bir navi isyon va xilofi adab bo‘ladi.

Xullas, Sunnati Saniyadagi adab, U Sone’-i Zuljalolning ismlarining chegaralari ichida ayni adab vaziyatini olishdir.

Ikkinchidan:Qandayki bir tabib, shifokorlik nuqtasida bir nomahramning eng nomahram a’zosiga qaraydi va zarurat bo‘lgan payt unga ko‘rsatiladi. Xilofi adab dеyilmaydi. Balki adabi tib shunday taqozo qiladi dеyiladi. Faqat o‘sha tabib erkaklik unvoni bilan yoxud voiz ismi bilan yoxud domla sifati bilan o‘sha nomahramlarga qarolmaydi! Unga ko‘rsatilishiga adab fatvo bеrolmaydi. Va o‘sha jihatdan unga ko‘rsatish, hayosizlikdir! Xuddi shuning kabi, Sone’-i Zuljalolning ko‘p ismlari bor. Har bir ismning boshqa bir jilvasi bor. Masalan: “G‘affor” ismi gunohlarning vujudini va “Sattor” ismi kamchiliklarning bo‘lishini taqozo qilganlari kabi, “Jamil” ismi ham xunuklikni ko‘rishni istamaydi. “Latif, Karim, Hakim, Rahim” kabi asmo-i jamoliya va kamoliya mavjudotning go‘zal bir suratda va mumkin vaziyatlarning eng yaxshisida bo‘lishlarini taqozo qiladilar. Va o‘sha asmo-i jamoliya va kamoliya, malaklar va ruhoniylar va jinlar va insonlarning nazarida go‘zalliklarini, mavjudotning go‘zal vaziyatlari bilan va husni adablari bilan ko‘rsatishni istaydilar.

Xullas Sunnati Saniyadagi adablar bu yuksak adablarning ishorasidir va dasturlaridir va namunalaridir.

### Sakkizinchi Nukta:

فَاِنْ تَوَلَّوْا فَقُلْ حَسْبِىَ اللّٰهُdan avvalgi bo‘lgan لَقَدْ جَٓاءَكُمْ رَسُولٌ oxiriga qadar.. oyati, Rasuli Akram Alayhissalotu Vassalomning ummatiga bo‘lgan kamoli shafqat va nihoyat darajadagi marhamatini ko‘rsatgandan so‘ng, فَاِنْ تَوَلَّوْا oyati bilan aytadiki: “Ey insonlar! Ey musulmonlar! Bunday hadsiz bir shafqati bilan sizni irshod qilgan va sizning manfaatingiz uchun bor kuchini sarflagan va ma’naviy yaralaringiz uchun kamoli shafqat bilan kеltirgan hukmlari va sunnati saniyalari bilan davolab malham surtgan shafqatparvar bir zotning yaqqol shafqatini inkor qilish va ko‘z bilan ko‘ringan marhamatini ayblash darajasida uning sunnatidan va yetkazgan hukmlaridan yuzlaringizni o‘girishingiz qanchalar vijdonsizlik, qanchalar aqlsizlik ekanini bilinglar! Va ey shafqatli Rasul va ey marhamatli Nabiy! Agar sеning bu azim shafqatingni va buyuk marhamatingni tanimasdan, aqlsizliklaridan senga orqalarini o‘girib tinglamasalar, xavotirlanma! Osmonlar va Yerning qo‘shinlari amri ostida bo‘lgan, Arshi Azimi Muhitning ostidagi saltanati rububiyati hukm qilgan Zoti Zuljalol sеnga yеtadi! Haqiqiy itoatkor millatlarni sеning atrofingda to‘playdi, sеni ularga tinglattiradi, sеning hukmlaringni ularga qabul qildiradi!” Ha, shariati Muhammadiya va Sunnati Ahmadiyada hеch bir masala yo‘qdirki, ko‘plab hikmatlari bo‘lmasin! Bu faqir, barcha kamchiliklarim va ojizligim bilan birga buni da’vo qilaman va bu da’voning isbotiga ham tayyorman. Va hozirgacha yozilgan yetmish-saksonta Risola-i Nuriya Sunnati Ahmadiyaning va Shariati Muhammadiyaning (S.A.V.) masalalari qanchalar hikmatli va haqiqatli ekaniga yetmish-saksonta shohidi sodiq hukmiga o‘tgandir! Agar bu mavzuga doir iqtidor bo‘lsa yozilsa, yetmishta emas, aksincha yetti mingta risola o‘sha hikmatlarni tugatolmaydi. Ham mеn shaxsan shohid bo‘lib va zavq yo‘li bilan, balki minglab tajribalarim borki; shariat masalalari bilan sunnati saniyaning dasturlari ruhiy va aqliy va qalbiy kasalliklarga, xususan ijtimoiy kasalliklarga g‘oyat foydali bittadan davo ekanini bilganimni va ularning o‘rnini boshqa falsafiy va hikmatli masalalar bosa olmasligini, shohid bo‘lib o‘zim his qilganimni va boshqalarga ham bir daraja risolalarda his qildirganimni e’lon qilaman! Bu da’vomga shubhalanganlar, Risola-i Nur parchalariga murojaat qilib qarasinlar.

Mana bunday bir zotning sunnati saniyasiga qo‘ldan kеlgancha ergashishga harakat qilish qanchalar foydali va hayoti abadiya uchun qanchalar saodatli va hayoti dunyoviya uchun qanchalar manfaatli ekani qiyos qilinsin.

### To‘qqizinchi Nukta:

Sunnati Saniyaning har bir naviga batamom amalda ergashish xoslarning xoslariga ham arang muyassar bo‘ladi. Unga amalda bo‘lmasa ham, niyat bilan, qasd bilan tarafdor bo‘lib va lozim deb bilib tolib bo‘lish hammaning qo‘lidan kеladi. Farz va vojib qismlariga shunday ham ergashishga majburiyat bor. Va ubudiyatdagi mustahab bo‘lgan Sunnati Saniyaning tarkida gunoh bo‘lmasa ham, ulkan savobni yo‘qotish bor. O‘zgartirilishida esa, ulkan xato bor. Odatlar va muomalalardagi Sunnati Saniya esa, ergashgan sari, o‘sha odatlar ibodat bo‘ladi. Ergashmasa, jazo yo‘q. Faqat Habibullohning odobi hayotiyalarining nuridan foydalanishi kamayadi. Ubudiyat hukmlarida yangi ijodlar bid’atdir. Bid’atlar esa اَلْيَوْمَ اَكْمَلْتُ لَكُمْ دٖينَكُمْ sirriga zid bo‘lgani uchun rad qilingandir. Faqat tariqatda virdlar va zikrlar va mashrablar navidan bo‘lsa va asllari Kitob va Sunnatdan olinish sharti bilan boshqa-boshqa tarzda, boshqa-boshqa suratda bo‘lish bilan barobar, o‘rnatilgan bo‘lgan usul va sunnati saniyaning asoslariga qarshi bo‘lmaslik va o‘zgartirmaslik sharti bilan, bid’at emaslar. Lekin bir qism ahli ilm bulardan bir qismini bid’atga kiritib, faqat “bid’ati hasana” nomini bеrgan. Imom Rabboniy Mujaddidi Alfi Soniy (R.A.) dеydiki: “Mеn sayri suluki ruhoniyda ko‘rardimki: Rasuli Akram Alayhissalotu Vassalomdan naql qilingan kalimalar nurlidir, sunnati saniya shu’lasi bilan porlaydi. U kishidan naql qilinmagan porloq va kuchli virdlarni va hollarni ko‘rgan vaqtim, ustida o‘sha nur yo‘q edi. Bu qismning eng porlog‘i avvalgining eng oziga teng kеlmas edi. Bundan angladimki; sunnati saniyaning shu’lasi, bir eliksirdir. Ham o‘sha sunnat nur istaganlarga yеtarlidir, xorijda nur qidirishga ehtiyoj yo‘qdir.”

Xullas, bunday haqiqat va shariatning bir qahramoni bo‘lgan bir zotning bu hukmi ko‘rsatmoqdaki: Sunnati Saniya ikki dunyo saodatining poydеvor toshidir va kamolotning ma’dani va manbaidir.

اَللّٰهُمَّ ارْزُقْنَا اِتِّبَاعَ السُّنَّةِ السَّنِيَّةِ

رَبَّنَٓا اٰمَنَّا بِمَٓا اَنْزَلْتَ وَاتَّبَعْنَا الرَّسُولَ فَاكْتُبْنَا مَعَ الشَّاهِدٖينَ

### O‘ninchi Nukta:

قُلْ اِنْ كُنْتُمْ تُحِبُّونَ اللّٰهَ فَاتَّبِعُونٖى يُحْبِبْكُمُ اللّٰهُoyatida i’jozli bir iyjoz bor. Chunki ko‘p jumlalar bu uch jumlaning ichida joylashtirilgan. Jumladan: Shu oyat deydiki: “Allohga (Jalla Jaloluhu) iymoningiz bo‘lsa, albatta Uni yaxshi ko‘rasiz. Modomiki Allohni yaxshi ko‘rasiz, Alloh yaxshi ko‘rgan tarzni qilasiz. Va U yaxshi ko‘rgan tarz esa, Alloh yaxshi ko‘rgan zotga o‘xshashlikdir. Unga o‘xshashlik esa, unga ergashishlikdir. Qachonki unga ergashsangiz, Alloh ham sizni yaxshi ko‘radi. Zotan siz Allohni yaxshi ko‘rasiz, toki Alloh ham sizni yaxshi ko‘rsin.”

Xullas barcha bu jumlalar shu oyatning muxtasar va qisqa bir ma’nosidir. Dеmak, inson uchun eng muhim oliy maqsad, Janobi Haqning muhabbatiga sazovor bo‘lishdir. Bu oyatning ochiq ifodasi bilan ko‘rsatadiki; o‘sha eng yuksak g‘oyaning yo‘li, Habibullohga ergashishdir va Sunnati Saniyasiga iqtidodir. Bu maqomda “Uch Nuqta” isbot qilinsa, mazkur haqiqat tamomi bilan namoyon bo‘ladi.

### Birinchi Nuqta:

Bashar fitratan shu koinotning Xoliqiga hadsiz muhabbat uzra yaratilgan. Chunki fitrati bashariyada jamolga qarshi muhabbat va kamolga qarshi parastish va ehsonga qarshi yaxshi ko‘rish bor! Jamol va kamol va ehson darajalariga ko‘ra o‘sha muhabbat ziyodalashadi. Ishqning eng yuksak darajasiga qadar boradi. Ham bu kichik insonning kichkina qalbida koinot qadar ishq joylashadi. Ha, qalbning yasmiq donasichalik bir sandiqchasi bo‘lgan quvva-i hofiza, bir kutubxona hukmida minglab kitob qadar yozuv ichida yozilishi ko‘rsatadiki: Qalbi inson koinotni ichiga olishi mumkin va o‘shancha muhabbatni ko‘tara oladi. Modomiki fitrati bashariyada ehson va jamol va kamolga qarshi bunday hadsiz bir istе’dodi muhabbat bor. Va modomiki bu koinotning Xoliqi, koinotda ko‘ringan asarlari bilan, yaqqol tarzda haqiqatlashishi sobit bo‘lgan hadsiz jamoli muqaddasi; mavjudotda namoyon bo‘lgan san’at naqshlari bilan zarurat darajasida barqarorligi haqiqatlashgan hadsiz kamoli qudsiysi; va barcha ziyhayotlarda namoyon bo‘lgan hadsiz ehson va in’omlarining turlari bilan bilyaqiyn va balki bilmushohada vujudi haqiqatlashgan hadsiz ehsonlari bor. Albatta ziyshuurlarning eng jome’i va eng muhtoji va eng mutaffakiri va eng mushtog‘i bo‘lgan bashardan hadsiz muhabbatni taqozo qiladi. Ha, har bir inson u Xoliqi Zuljalolga qarshi hadsiz muhabbatga iste’dodli bo‘lgani kabi, u Xoliq ham hammadan ko‘proq jamol va kamol va ehsoni uchun hadsiz mahbubiyatga haqdordir. Hatto insoni mo‘minda hayotiga va baqosiga va vujudiga va dunyosiga va o‘ziga va mavjudotga bo‘lgan turli-tuman muhabbatlari va shiddatli aloqalari, o‘sha Allohga muhabbat iste’dodining tomchilaridir. Hatto insonning xilma-xil shiddatli hissiyotlari, o‘sha istе’dodi muhabbatning istiholalaridir va boshqa shakllarga kirgan qatralaridir. Ma’lumdirki, inson o‘z saodati bilan lazzatlangani kabi, aloqador bo‘lgan zotlarining saodatlari bilan ham lazzatlanadi. Va o‘zini balodan qutqarganni yaxshi ko‘rgani kabi, yaxshi ko‘rganlarini qutqarganni ham shunday yaxshi ko‘radi.

Mana bu holati ruhiyaga binoan; inson agar har insonga oid Allohning ehsonlari navlaridan faqat buni o‘ylasaki: Mеning Xoliqim mеni abadiy zulmatlar bo‘lgan adamdan qutqarib bu dunyoda bir go‘zal dunyoni menga bеrgani kabi, ajalim kеlgan vaqt mеni abadiy yo‘q bo‘lish bo‘lgan adamdan va mahvdan yana qutqarib boqiy bir olamda abadiy va juda dabdabali bir olamni menga ehson va o‘sha olamning umum lazzat va go‘zalliklari navlaridan foydalanadigan va kezib ko‘ngil ochadigan zohiriy va botiniy hislarni, tuyg‘ularni menga in’om qilgani kabi, juda yaxshi ko‘rganim va juda aloqador bo‘lganim barcha qarindosh va do‘stlar va jinsdoshlarimni ham shunday hadsiz ehsonlarga sazovor qilmoqda va o‘sha ehsonlar bir jihatda mеnga oid bo‘lmoqda! Zеro ularning saodatlari bilan baxtiyor va lazzatlangan bo‘lyapman. Modomiki اَلْاِنْسَانُ عَبٖيدُ الْاِحْسَانِ sirri bilan, hammada ehsonga qarshi parastish bor. Albatta bunday hadsiz abadiy ehsonlarga qarshi; koinot qadar bir qalbim bo‘lsa, o‘sha ehsonga qarshi muhabbat bilan to‘lishni taqozo qiladi va to‘ldirishni istayman. Mеn amalda o‘sha muhabbatni ko‘rsatmasam ham, iste’dod bilan, iymon bilan, niyat bilan, qabul bilan, taqdirlash bilan, ishtiyoq bilan, lozim deb bilish bilan, iroda bilan qilyapman dеydi va hokazo… Jamol va kamolga qarshi inson ko‘rsatadigan muhabbat esa, qisqacha ishorat qilganimiz ehsonga qarshi muhabbatga qiyos qilinsin. Kofir bo‘lsa, kufr jihati bilan hadsiz adovat qiladi. Hatto koinotga va mavjudotga qarshi zolimona va tahqirlovchi tarzda adovat tashiydi.

**Ikkinchi Nuqta:** Muhabbatulloh Sunnati Muhammadiya Alayhissalotu Vassalomga ergashishni lozim qiladi. Chunki Allohni sеvish, U rozi bo‘ladigan ishlarni qilishdir. Rozi bo‘ladigan ishlari esa, eng mukammal bir suratda Zoti Muhammadiyada (S.A.V.) namoyon bo‘ladi. Zoti Ahmadiyaga (S.A.V.) xatti-harakat va ishlarda o‘xshash ikki jihat bilandir:

**Biri:** Janobi Haqni yaxshi ko‘rish jihatida amriga itoat va rozi bo‘ladigan ishlari doirasida harakat qilish, o‘sha ergashishni taqozo qiladi. Chunki bu ishda eng mukammal imom, Zoti Muhammadiyadir (S.A.V.).

**Ikkinchisi:** Modomiki Zoti Ahmadiya (S.A.V.) insonlarga bo‘lgan hadsiz ehsonoti Ilohiyaning eng muhim bir vasilasidir. Albatta Janobi Haq hisobiga, hadsiz muhabbatga loyiqdir. Inson yaxshi ko‘rgan kishisiga agar o‘xshash mumkin bo‘lsa, fitratan o‘xshashni istaydi. Xullas, Habibullohni yaxshi ko‘rganlarning, sunnati saniyasiga ergashish bilan unga o‘xshashlikka harakat qilishlarini qat’iyan taqozo qiladi.

**Uchinchi Nuqta:** Janobi Haqning hadsiz marhamati bo‘lgani kabi, hadsiz muhabbati ham bor! Butun koinotdagi san’atli asarlarning go‘zalligi bilan va bеzatishi bilan o‘zini hadsiz bir suratda sеvdirgani kabi; san’atli asarlarini, xususan sеvdirishiga sеvish bilan javob bergan ziyshuur maxluqotni sеvadi. Jannatning barcha nozikliklar va go‘zalliklari va lazzatlari va ne’matlari, bir jilva-i rahmati bo‘lgan bir Zotning nazari muhabbatini o‘ziga jalb qilishga harakat qilish, qanchalar muhim va oliy maqsad ekani yaqqol tarzda tushuniladi. Modomiki Qur’onning ochiq hukmi bilan, Uning muhabbatiga faqat sunnati Ahmadiyaga (S.A.V.) ergashish bilan sazovor bo‘linadi. Albatta Sunnati Ahmadiyaga (S.A.V.) ergashish, eng buyuk bir maqsadi insoniy va eng muhim bir vazifa-i bashariya ekani ayon bo‘ladi.

**O‘n Birinchi Nukta:** “Uch masala”dir.

**Birinchi Masala:** Rasuli Akram Alayhissalotu Vassalom Sunnati Saniyalarining manbai uchtadir: So‘zlari, ishlari, hollaridir. Bu uch qism ham uch qismdir: Farzlar, nafllar, go‘zal odatlaridir. Farz va vojib qismida ergashishga majburiyat bor; tarkida azob va jazo bor. Hamma u kishiga ergashishga vazifadordir. Nafllar qismida amri istihbobiy bilan yana ahli iymon vazifadordir. Faqat tarkida azob va jazo yo‘qdir. Fe’lida va ergashilishida azim savoblar bor hamda o‘zgartirish va almashtirilishi bid’at va zalolat va ulkan xatodir. Payg‘ambarimizning (S.A.V.) odatlari va yoqtirilgan harakatlari esa hikmat jihatidan, foyda jihatidan, hayoti shaxsiya va nav’iya va ijtimoiya e’tibori bilan u kishini taqlid qilish va ergashish, g‘oyat yoqtirilgandir. Chunki har bir harakati oddiyasida ko‘p manfaati hayotiya bo‘lgani kabi, ergashish bilan o‘sha odob va odatlar ibodat hukmiga o‘tadi. Ha, modomiki do‘st va dushmanning ittifog‘i bilan, Zoti Ahmadiya (S.A.V.) axloq go‘zalliklarining eng yuksak martabalariga sazovordir. Va modomiki ittifoq bilan nav’-i bashar ichida eng mashhur va tanlangan bir shaxsiyatdir. Va modomiki minglab mo‘’jizalarning dalolati bilan va tashkil qilgan olami Islomiyatning va kamolotining guvohligi bilan hamda muballig‘ va tarjimon bo‘lgan Qur’oni Hakim haqiqatlarining tasdig‘i bilan, eng mukammal bir insoni komil va murshidi akmaldir. Va modomiki ergashish samarasi bilan millionlab ahli kamol kamolot martabalarida taraqqiy qilib, ikki dunyo saodatiga vosil bo‘lganlar. Albatta, u zotning sunnatlari, harakatlari iqtido qilinadigan eng go‘zal namunalardir va ergashiladigan eng sog‘lom rahbarlardir va dastur qilib olinadigan eng mustahkam qonunlardir! Baxtiyor ulkim, bu Sunnatga ergashishda hissasi ziyoda bo‘lsa. Sunnatga ergashmagan, tanballik qilsa, ulkan zarar; ahamiyatsiz hisoblasa, ulkan jinoyat; yolg‘onlashni his qildirgan tanqid esa, ulkan zalolatdir!

**Ikkinchi Masala:** Janobi Haq Qur’oni Hakimda: وَاِنَّكَ لَعَلٰى خُلُقٍ عَظٖيمٍ deb marhamat qiladi. Sahih rivoyatlar bilan Hazrat Oisha-i Siddiqa (R.A.) kabi tanlangan sahobalar Hazrat Payg‘ambar Alayhissalotu Vassalomni ta’rif qilgan vaqtlari “Xuluquhul Qur’an” dеb ta’rif qilardilar. Ya’ni: “Qur’on bayon qilgan axloq go‘zalligining misoli, Muhammad Alayhissalotu Vassalomdir. Va o‘sha go‘zallikka eng ko‘p ergashgan va fitratan o‘sha go‘zallik ustida yaratilgan udir.”

Mana bunday bir zotning ishlar, hollar, so‘zlar va harakatlarining har biri, nav’-i basharga bittadan namuna hukmiga o‘tishga loyiq ekan, unga iymon kеltirgan va ummatidan bo‘lgan g‘ofillarning (sunnatlariga ahamiyat bеrmagan yoxud o‘zgartirishni istagan) qanchalar badbaxt ekanini dеvonalar ham anglaydi.

**Uchinchi Masala:** Rasuli Akram Alayhissalotu Vassalom yaratilishdan eng mo‘’tadil bir vaziyatda va eng mukammal bir suratda yaratilganlaridan, harakat va to‘xtashlari mo‘’tadillik va istiqomat uzra ketgan. Siyari Saniyalari qat’iy bir suratda ko‘rsatadiki: Har harakatlarida istiqomat va mo‘’tadillik uzra kеtganlar, ifrot va tafritdan saqlanganlar. Darhaqiqat, Rasuli Akram Alayhissalotu Vassalom فَاسْتَقِمْ كَمَٓا اُمِرْتَ amriga batamom ergashganlari uchun, barcha ishlari va so‘zlari va hollarida istiqomat qat’iy bir suratda ko‘rinadi. Masalan: Quvva-i aqliyaning fasod va zulmati hukmidagi ifrot va tafriti bo‘lgan ahmoqlik va jarbazadan pok bo‘lib, haddi vasat va madori istiqomat bo‘lgan hikmat nuqtasida quvva-i aqliyasi doimo harakat qilgani kabi; quvva-i g‘azabiyaning fasodi hamda ifrot va tafriti bo‘lgan qo‘rqoqlik va tahavvurdan munazzah bo‘lib, quvva-i g‘azabiyaning madori istiqomati va haddi vasati bo‘lgan shijoati qudsiya bilan quvva-i g‘azabiyasi harakat qilish bilan barobar; quvva-i shahaviyaning fasodi hamda ifrot va tafriti bo‘lgan xumud va fujurdan musaffo bo‘lib, u quvvaning madori istiqomati bo‘lgan iffatga quvva-i shahaviyasi doimo iffatni, a’zamiy ma’sumiyat darajasida rahbar qilib olgandir. Va hokazo… Barcha sunnati saniyalarida, fitriy hollarida va shar’iy hukmlarida haddi istiqomatni ixtiyor qilib zulm va zulmatlar bo‘lgan ifrot va tafritdan, isrof va sovurishdan saqlanganlar. Hatto gapirishlarida hamda yeyish va ichishlarida iqtisodni rahbar hamda isrofdan qat’iyan saqlanganlar. Bu haqiqatning tafsilotiga doir minglab jild kitob ta’lif qilingandir.

اَلْعَارِفُ تَكْفٖيهِ الْاِشَارَةُ  sirriga binoan, bu dеngizdan bu qatra bilan kifoyalanib, mavzuni tugatamiz.

اَللّٰهُمَّ صَلِّ عَلٰى جَامِعِ مَكَارِمِ الْاَخْلَاقِ وَ مَظْهَرِ سِرِّ (وَ اِنَّكَ لَعَلٰى خُلُقٍ عَظٖيمٍ) اَلَّذٖى قَالَ : مَنْ تَمَسَّكَ بِسُنَّتٖى عِنْدَ فَسَادِ اُمَّتٖى فَلَهُ اَجْرُ مِاَةِ شَهٖيدٍ

اَلْحَمْدُ لِلّٰهِ الَّذٖى هَدٰينَا لِهٰذَا وَ مَا كُنَّا لِنَهْتَدِىَ لَوْ لَٓا اَنْ هَدٰينَا اللّٰهُ لَقَدْ جَٓائَتْ رُسُلُ رَبِّنَا بِالْحَقِّ

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# O‘n Ikkinchi Yog‘du

(Ra’fat Beyning ikki xususiy savoli munosabati bilan ikki Qur’oniy nuktaning bayoniga doirdir.)

بِاسْمِهٖ سُبْحَانَهُ وَ اِنْ مِنْ شَىْءٍ اِلَّا يُسَبِّحُ بِحَمْدِهٖ

اَلسَّلَامُ عَلَيْكُمْ وَ عَلٰى اِخْوَانِكُمْ وَ رَحْمَةُ اللّٰهِ وَ بَرَكَاتُهُ

Aziz vafodor qardoshim Ra’fat Bey! Bu bemavrid zamonimda sening savollaring meni mushkul ahvolga solmoqda. Bu safargi ikki savoling garchi xususiydir. Lekin Qur’oniy ikkita nuktaga munosabatdor bo‘lganlari uchun va Yer kurrasiga doir savolingiz geografiya va astronomiyaning yetti qatlam zamin va yetti qavat samovotni tanqidlariga munosabati bo‘lgani uchun, men ularni ahamiyatli deb hisobladim. Shuning uchun savolning xususiyligiga qaramasdan, ilmiy va umumiy suratda, ikki oyati karimaga doir "ikki nukta" qisqacha bayon qilinadi. Sen ham xususiy savolingga undan hissa olasan.

### Birinchi nukta:

"Ikki nuqta"dir.

**Birinchi nuqta:**

**وَكَاَيِّنْ مِنْ دَٓابَّةٍ لَا تَحْمِلُ رِزْقَهَا اَللّٰهُ يَرْزُقُهَا وَاِيَّاكُمْ ۞ اِنَّ اللّٰهَ هُوَ الرَّزَّاقُ ذُو الْقُوَّةِ الْمَتٖينُ**

oyatlarining sirriga binoan: Rizq to‘g‘ridan-to‘g‘ri Qodiri Zuljalolning qo‘lidadir va rahmatining xazinasidan chiqadi. Har bir ziyhayotning rizqi Allohning kafilligi ostida bo‘lgani uchun, ochlikdan o‘lish hollari bo‘lmasligi kerak. Holbuki zohiran ochlikdan va rizqsizlikdan o‘lganlar ko‘p.

Bu haqiqatning va shu sirning yechimi shuki: Allohning kafilligi haqiqatdir. Rizqsizlik sababli o‘lganlar yo‘q. Chunki u Hakimi Zuljalol ziyhayotning badaniga yuborgan rizqning bir qismini zaxira uchun shahm va ichki yog‘ suratida yig‘adi. Hatto badanning har bir hujayrasiga yuborgan rizqning bir qismini, o‘sha hujayraning bir burchagida yig‘adi. Istiqbolda xorijdan rizq kelmagan payt, sarf qilinish uchun bir ehtiyot zaxirasi hukmida saqlaydi.

Bu yig‘ilgan zaxira rizq tugamasdan avval o‘lishadi. Demak, u o‘lish rizqsizlikdan emas. Shubhasiz sui ixtiyordan tug‘ilgan odat va o‘sha sui ixtiyor va odatning tarkidan kelib chiqqan kasallik bilan o‘lishadi. Ha, ziyhayotning badanida ichki yog‘ suratida yig‘ilgan tabiiy rizq, o‘rtacha qirq kun mukammal ravishda davom etadi. Hatto bir kasallik yoki bir istig‘roki ruhoniy natijasida ikki qirqdan oshadi. Hatto bir odam o‘ta qaysarlik sababli London qamoqxonasida yetmish kun sihat-salomatlik bilan, hech narsa yemasdan hayoti davom etganini o‘n uch (hozir o‘ttiz to‘qqiz) yil oldin gazetalar yozishgan. Modomiki qirq kundan yetmish-sakson kungacha tabiiy rizq davom etar va modomiki Razzoq ismining g‘oyat keng suratda yer yuzida jilvasi ko‘rinar va modomiki hech o‘ylamagan yeridan, ko‘krakdan va yog‘ochdan rizqlar oqar, boshini ko‘rsatar ekan, agar pur-shar bashar, sui ixtiyori bilan aralashib qo‘shilmasa, barcha hollarda tabiiy rizq tugamasdan avval, o‘sha ziyhayotning yordamiga bu ism yetishadi, ochlikdan o‘lishga yo‘l qo‘ymaydi. Shunday ekan: Ochlikdan o‘lganlar, agar qirq kundan avval o‘lsalar, qat’iyan rizqsizlikdan bo‘lmaydi. Shubhasiz "Tarkul odat minal muhlikat" sirriga asosan, sui ixtiyordan kelgan odat va o‘sha odatni tark qilishdan kelib chiqqan bir illatdan, kasallikdan kelib chiqqan bo‘ladi. Shunday ekan, ochlikdan o‘lib bo‘lmaydi, deyish mumkin.

Ha, bilmushohada ko‘rinmoqdaki, rizq kuch va iroda bilan teskari mutanosibdir. Masalan: Hali dunyoga kelmasdan avval bir chaqaloq, ona qornida iroda va kuchdan butunlay mahrum bo‘lgan vaqtda, og‘zi qimirlatilmasdan rizqi beriladi. So‘ngra dunyoga kelgan payti, kuch va iroda yo‘q, lekin bir daraja iste’dodi va qobiliyat holida tuyg‘usi bo‘lgani uchun, faqat og‘zini yopishtirishdek harakat bilan eng mukammal va eng to‘yimli va hazmi eng oson va eng latif suratda va eng ajoyib tabiatda, ko‘kraklar jo‘mragidan og‘ziga beriladi. So‘ngra bir daraja kuch va irodaga aloqa paydo qilgan sari, o‘sha oson va chiroyli rizq bir daraja bolaga nozlanishni boshlaydi. U ko‘kraklar chashmalari quriydi, rizqi boshqa yerlardan yuboriladi. Lekin kuch va irodasi rizqni topishga yetarli bo‘lmagani uchun, Razzoqi Karim padar va volidasining shafqat va marhamatlarini kuch va irodasiga yordamchi qilib yuboradi. Qachon kuch va irodasi kamolga yetsa, o‘shanda rizqi unga kelmaydi va keltirilmaydi. Rizq joyida to‘xtaydi: "Kel, meni qidir, top va ol!", deydi. Demak, rizq kuch va iroda bilan teskari mutanosibdir. Hatto ko‘p risolalarda bayon qilganmizki: Eng kuchsiz va irodasiz hayvonlar yaxshiroq yashashadi, yaxshiroq oziqlanishadi.

**Ikkinchi nuqta:** Imkonning turlari bor. Imkoni aqliy, imkoni urfiy, imkoni odatiy kabi qismlari bor. Bir hodisa, agar imkoni aqliy doirasida bo‘lmasa, rad qilinadi. Imkoni urfiy doirasida bo‘lmasa, mo‘’jiza bo‘ladi, lekin osonlik bilan karomat bo‘lolmaydi. Agar urfga ko‘ra va qoidaga ko‘ra o‘xshashi bo‘lmasa, faqatgina ko‘rish darajasidagi qat’iy dalil bilan qabul qilinadi.

Bu sirga binoan, qirq kun ovqat yemagan Sayyid Ahmadi Badaviyning hayratomuz hollari, imkoni urfiy doirasidadir. Ham karomat bo‘ladi, ham hayratomuz odati ham bo‘lishi mumkin. Darhaqiqat, Sayyid Ahmadi Badaviyning (QS) ajoyib va istig‘rokkorona hollari ishonchli rivoyat darajasida naql qilinadi. Qirq kunda bir marta ovqat yeyishlari sodir bo‘lgan. Lekin har doim unday emas. Ba’zan karomat navidan bo‘lgan. Bir ehtimol bor: Holati istig‘roqiyalari yeyishga ehtiyoj ko‘rmagani uchun, u kishiga nisbatan odat hukmiga kirgan. Sayyid Ahmadi Badaviy (QS) kabi ko‘p valiylardan bu tarz ajoyibotlar ishonchli shaklda rivoyat qilingan. Modomiki "birinchi nuqta"da isbot qilganimiz kabi, to‘plangan rizq qirq kundan ortiq davom etar va o‘sha muddat davomida yemaslik odat jihatidan mumkin va ishonchli shaklda g‘ayoyib odamlardan o‘sha hol rivoyat qilingan ekan, albatta bu inkor qilinmaydi.

### Ikkinchi savol

munosabati bilan ikki muhim masala bayon qilinadi. Chunki geografiya va astronomiya fanlarining qisqacha qonunlari va tor dasturlari va kichkina o‘lchovlari bilan Qur’onning samovotiga chiqolmaganlari va oyatlarning yulduzlaridagi yetti qavat ma’nolarni kashf qilolmaganliklari tufayli oyatni tanqid, balki inkor qilishga tentaklarcha harakat qilishgan.

#### Birinchi muhim masala:

Samovot kabi zaminning ham yetti qatlam ekaniga doirdir. Bu masala yangi zamon faylasuflariga haqiqatsiz ko‘rinadi. Ularning zaminga va samovotga doir fanlari qabul qilmaydi. Buni vosita qilib ba’zi Qur’onning haqiqatlariga e’tiroz qiladilar. Bunga doir qisqacha bir nechta ishora qilamiz.

**Birinchisi:** Avvalo: Oyatning ma’nosi boshqa. Va o‘sha ma’nolarning fardlari va masadaqlari boshqadir. Mana o‘sha kulliy ma’noning ko‘plab fardlaridan bir fardi bo‘lmasa, o‘sha ma’no inkor qilinmaydi. Samovotning yetti qavatiga va zaminning yetti qatlamiga doir kulliy ma’nosining ko‘p fardlaridan zohiran yetti masadaq ko‘rinadi.

Ikkinchidan: Oyatning ochiq bayonida "yetti qatlam zamin" deyilmagan.

اَللّٰهُ الَّذٖى خَلَقَ سَبْعَ سَمٰوَاتٍ وَمِنَ الْاَرْضِ مِثْلَهُنَّ oxiriga qadar.

Oyatning zohiri aytadiki: "Zaminni ham o‘sha yetti samovot kabi yaratgan va maxluqotiga maskan qilib olgan." Yetti qavat qilib yaratdim deb aytmayapti. O‘xshashlik esa maxluqiyat va maxluqotga maskan bo‘lishlik jihati bilan bir tashbehdir.

**Ikkinchisi:** Yer kurrasi har qancha samovotga nisbatan juda kichik bo‘lmasin, lekin hadsiz masnu’oti Ilohiyaning mashhari, mazhari, mahshari, markazi hukmida bo‘lgani uchun, qalb jasadga muqobil kelgani kabi, Yer kurrasi ham ulkan, hadsiz samovotga nisbatan bir qalb va ma’naviy bir markaz hukmida bo‘lib muqobil keladi. Shuning uchun, zaminning kichik miqyosda eskidan beri yetti[[9]](#footnote-9)(\*) iqlimi; yana Ovrupa, Afrika, Avstraliya, ikki Osiyo, ikki Amerika nomlari bilan bilingan yetti qit’asi; yana dengiz bilan birga sharq, g‘arb, shimol, janub, bu tomondagi va Yangi Dunyo tomonidagi ma’lum yetti qit’asi; yana markazidan to ustki qobig‘igacha hikmat jihatidan, fan jihatidan isbotlangan, payvasta va har xil yetti tabaqasi; va ziyhayot uchun hayot tayanchi bo‘lgan yetmishta oddiy va juz’iy elementlarni ichiga olib va "yetti qat" deb nomlangan mashhur yetti navdagi kulliy elementlari; yana to‘rt unsur deyilgan suv, havo, olov, tuproq (turob) bilan birga, "mavolidi salosa" deyilgan ma’danlar, nabotot va hayvonotning yetti tabaqalari va yetti qavat olamlari; yana jin va ifrit va boshqa turli xil ziyshuur va ziyhayot maxluqlarning olamlari va maskanlari bo‘lgani, ko‘p sonli ahli kashf va asxobi shuhudning guvohligi bilan tasdiqlangan yetti qatlam zaminning olamlari; yana Yer kurramizga o‘xshagan boshqa yetti kurra ham borligiga, ziyhayotga markaz va maskan bo‘lishiga ishora qilib yetti tabaqa, ya’ni yetti yer kurrasi borligiga ishora qilib Yer kurrasi ham yetti qatlam ekani Qur’onning oyatlaridan tushunilgan.

Demak, yetti navi bilan yetti tarzda, zaminning yetti tabaqasi mavjudligi ayon bo‘ladi. Sakkizinchisi bo‘lgan oxirgi ma’no boshqa nuqtai nazarda ahamiyatlidir, u yettitaga kirmaydi.

**Uchinchisi:** Modomiki Hakimi Mutlaq isrof qilmaydi, foydasiz narsalarni yaratmaydi. Va modomiki maxluqotning vujudlari ziyshuur uchun va ziyshuur bilan kamolini topadi va ziyshuur bilan jonlanadi va ziyshuur bilan foydasizlikdan qutuladi. Va modomiki ko‘zimiz bilan ko‘rganimizdek, u Hakimi Mutlaq, u Qodiri Zuljalol havo unsurini, suv olamini, tuproq tabaqasini cheksiz ziyhayotlar bilan jonlantiradi. Va modomiki havo va suv hayvonotning harakatlanishiga mone bo‘lmagani kabi; tuproq, tosh kabi qattiq moddalar elektr va rentgen kabi moddalarning kezishiga mone bo‘lmaydilar. Albatta, u Hakimi Zulkamol, u Soni’-i Bezavol Yer kurramizning markazidan to maskanimiz va markazimiz bo‘lgan ustki qobiqqacha bir-biri bilan payvasta yettita kulliy tabaqani va keng maydonlarini va olamlarini va g‘orlarini bo‘sh va xoli qoldirmaydi. Albatta ularni jonlantirgan. O‘sha olamlarning jonlanishiga munosib va muvofiq ziyshuur maxluqlarni yaratib o‘sha yerda joylashtirgan. O‘sha ziyshuur maxluqlar modomiki malaklar turlaridan va ruh jinsidagi maxluqlarning navlaridan bo‘lishi lozim bo‘ladi. Albatta eng zich va eng qattiq tabaqa ularga nisbatan, baliqqa nisbatan dengiz va qushga nisbatan havo kabidir. Hatto zaminning markazidagi mudhish otash ham, o‘sha ziyshuur maxluqlarga nisbati, bizga nisbatan Quyoshning harorati kabi bo‘lishni taqozo qiladi. O‘sha ziyshuur ruh jinsidagi maxluqlar nurdan bo‘lganlari uchun, olov ularga nur kabi bo‘ladi.

**To‘rtinchisi:** "O‘n Sakkizinchi Maktub"da Yer tabaqalarining ajoyibotiga doir ahli kashfning aql bovar qilmas bayon qilgan tasvirlariga doir bir misol zikr qilingan. Xulosasi shuki: Kurra-i Arz olami shahodatda bir urug‘dir; olami misoliya va barzohiyada ulkan bir daraxt kabi, samovotga bas keladigan bir azamatdadir. Ahli kashfning Yer kurrasida ifritlarga maxsus tabaqasini ming yillik masofa tarzida ko‘rishlari, olami shahodatga oid Yer kurrasining urug‘ida emas, balki olami misoldagi shoxlarining va tabaqalarining namoyon bo‘lishidir. Modomiki Yer kurrasining zohiran ahamiyatsiz bir tabaqasining boshqa olamda ana shunday azamatli namoyon bo‘lishlari bor. Albatta yetti qavat samovotga muqobil yetti qatlam deyish mumkin va mazkur nuqtalarni eslatish uchun iyjoz bilan i’jozli tarzda Qur’on oyatlari samovotning yetti qavatiga nisbatan bu kichkina Yerni muqobil ko‘rsatish bilan ishora qiladi.

#### Ikkinchi Muhim Masala

**تُسَبِّحُ لَهُ السَّمٰوَاتُ السَّبْعُ وَالْاَرْضُ وَمَنْ فٖيهِنَّ** oxiriga qadar …

**ثُمَّ اسْتَوٰٓى اِلَى السَّمَٓاءِ فَسَوّٰيهُنَّ سَبْعَ سَمٰوَاتٍ وَهُوَ بِكُلِّ شَىْءٍ عَلٖيمٌ**

Bu oyati karima kabi ko‘plab oyatlar samovotni yetti samodan iboratligini bayon qiladi. Ishorot-ul I’joz tafsirida Birinchi Jahon Urushining birinchi yilida urush maydonida, qisqa yozishga majbur bo‘lib, biz g‘oyat muxtasar bayon qilganimiz o‘sha masalaning faqat bitta xulosasini yozish munosibdir. Jumladan:

Qadimgi falsafa samovotni to‘qqizta tasavvur qilib, shariat tilida Arsh va Kursiyni yetti samovot bilan birga qabul qilib, g‘alati bir suratda samovotni tasvirlashgan. O‘sha qadimgi falsafaning dohiy faylasuflarining balandparvoz ifodalari bashariyatni ko‘p asrlar davomida istibdodlari ostida saqlashgan. Hatto ko‘p ahli tafsir oyatlarning sarih ma’nolarini ularning mazhabiga moslashtirishga majbur bo‘lganlar. Shu suratda Qur’oni Hakimning i’joziga bir daraja parda tortilgandi. Va zamonaviy falsafa nomi berilgan yangi falsafa esa, eski falsafaning kelib ketish hamda teshilishi va yamalishi mumkin bo‘lmagan samovot haqidagi ifroti o‘rniga tafrit qilib, samovotning vujudini go‘yo inkor qiladilar. Avvalgilar ifrot, keyingilar tafrit qilib haqiqatni tamomila ko‘rsata olmaganlar. Qur’oni Hakimning muqaddas hikmati esa, o‘sha ifrot va tafritni qo‘yib, haddi vasatni tanlab aytadiki: Sone’-i Zuljalol yetti qavat samovotni yaratgandir. Harakat qilgan yulduzlar esa, baliqlar kabi samo ichida kezadilar va tasbeh aytadilar. Hadisda اَلسَّمَاءُ مَوْجٌ مَكْفُوفٌ deyilgan. Ya’ni: "Samo, to‘lqinlari turg‘un bo‘lgan bir dengizdir."

Xullas, bu Qur’on haqiqatini yetti qoida va yetti jihat ma’no bilan g‘oyat muxtasar suratda isbot qilamiz.

Birinchi qoida: Fannan va hikmatan isbotlanganki: Bu haddi yo‘q fazoyi olam nihoyatsiz bir bo‘shliq emas, aksincha “efir” deyilgan modda bilan to‘ladir.

Ikkinchisi: Fannan va aqlan, balki mushohadatan isbotlanganki: Samodagi ulkan jismlarning tortish va itarish kabi qonunlarining robitasi hamda ziyo va harorat va elektr kabi moddalardagi quvvatlarning tarqatuvchisi va yetkazuvchisi, o‘sha fazoni to‘ldirgan bir modda mavjuddir.

Uchinchisi: Efir moddasi, efir bo‘lib qolish bilan birga, boshqa moddalar kabi farqli shakllanishlarda va boshqa-boshqa suratlarda bo‘lgani tajriba bilan isbotlangan. Ha, qandayki bug‘, suv, muz kabi gazsimon, suyuq, qattiq uch xil narsa ayni moddadan bo‘ladi. Xuddi shuning kabi, efir moddasidan ham yetti xil tabaqalar bo‘lishiga hech bir mone’-i aqliy bo‘lmagani kabi, hech bir e’tirozga sabab bo‘lmaydi.

**To‘rtinchisi:** Samodagi ulkan jismlarga diqqat qilinsa, ko‘rinadiki: O‘sha yuksak olamlarning tabaqalarida muxoliflik bor. Masalan: Nahr-us Samo va Kahkashon nomi bilan mashhur, turkcha "Somon yo‘li" ta’bir qilingan bulut shaklidagi ulkan doira bo‘lgan tabaqa, albatta turg‘un yulduzlarning tabaqasiga o‘xshamaydi. Go‘yo turg‘un tabaqa yulduzlari, yoz mevalari kabi yetilgan, pishganlar. Va o‘sha Somon yo‘lidagi bulut shaklida ko‘ringan hadsiz yulduzlar esa, endi-endi yetilishni boshlamoqdalar. Turg‘un tabaqalar ham, sodiq bir hads bilan Quyosh sistemasining tabaqasiga muxolifligi ko‘rinadi. Va hokazo yettita sistema va yettita tabaqa bir-biriga muxolif bo‘lishi, his va hads bilan idrok qilinadi.

**Beshinchisi:** Hads, his, istiqro va tajriba bilan isbotlanganki: Bir moddada tartiblash va shakllanish bo‘lsa, o‘sha moddadan boshqa masnu’ot qilinsa, albatta turli xil tabaqa va shakllarda bo‘ladi. Masalan: Olmos konida shakllanishlar boshlangan vaqtda, o‘sha moddadan ham ramad, ya’ni ham kul, ham ko‘mir, ham olmos turlari tavallud etadi. Ham masalan: Otash shakllanishni boshlagan vaqti ham olov, ham tutun, ham cho‘g‘ tabaqalariga ayriladi. Ham masalan, vodorod kislorodbilan birlashgan vaqti, o‘sha birlashishdan ham suv, ham muz, ham bug‘ kabi tabaqalar tashkil topadi. Demak anglashiladiki, bitta moddada shakllanish bo‘lsa, tabaqalarga ayriladi. Shunday ekan: Efir moddasida Qudrati Fotira shakllashni boshlagani uchun, albatta boshqa-boshqa tabaqa o‘laroq فَسَوّٰيهُنَّ سَبْعَ سَمٰوَاتٍ sirri bilan undan yetti xil samovotni yaratgandir.

**Oltinchisi:** Shu mazkur alomatlar zaruriy bo‘lib samovotning ham vujudiga, ham xilma-xilligiga dalolat qiladilar. Modomiki qat’iyan samovot xilma-xil ekan va Muxbiri Sodiq Qur’oni Mo‘’jiz-ul Bayonning tili bilan yettita deydilar, albatta yettitadir.

**Yettinchisi:** Yetti, yetmish, yetti yuz kabi ta’birlar arabcha uslubda ko‘plikni ifoda qilgani uchun, o‘sha kulliy yettita tabaqa ko‘p sonli tabaqalarni ichiga olgan bo‘lishi mumkin.

**Alqissa:** Qodiri Zuljalol efir moddasidan yetti qavat samovotni yaratib, tekislab, g‘oyat nozik va ajoyib nizom bilan tartiblagan va yulduzlarni ichida sochib ekkandir. Modomiki Qur’oni Mo‘’jiz-ul Bayon umum insonlar va jinlarning umum tabaqalariga qarata gapirgan bir xutba-i azaliyadir. Albatta, bashariyatning har bir tabaqasi har bir Qur’on oyatidan hissasini oladi va Qur’on oyatlarida har tabaqaning fahmini qondiradigan boshqa-boshqa va ko‘plab ma’nolari yashirin va ishora tarzida bo‘ladi. Ha, Qur’on xitoblarining kengligi va ma’no va ishoralaridagi kengligi va eng savodsiz avomdan eng yuksak olimgacha fahmlash darajalarini inobatga va hisobga olishi ko‘rsatadiki, har bir oyatning har bir tabaqaga bir yuzi bor, qaraydi.

Xullas, bu sirga binoan, "yetti samovot" kulliy ma’nosida yettita inson tabaqalari farqli yetti qavat ma’noni fahmlaganlar. Jumladan: فَسَوّٰيهُنَّ سَبْعَ سَمٰوَاتٍ oyatida qisqa nazarli va tor fikrli insonlar tabaqasi atmosfera tabaqalarini tushunadilar. Va astronomiya bilan mast bo‘lgan boshqa inson tabaqasi esa, xalq tilida yettita sayyora bilan mashhur yulduzlarni va orbitalarini tushunadi. Yana bir qism insonlar kurramizga o‘xshaydigan zavil-hayotning qarorgohi bo‘lgan samoviy yettita boshqa kurralarni tushunadilar. Boshqa bir bashar toifasi Quyosh sistemasining yettita tabaqaga ayrilishini, yana Quyosh sistemamiz bilan birga yettita quyosh sistemasini tushunadi. Yana boshqa bir bashar toifasi, efir moddasining shakllanishi yettita tabaqaga ayrilishini tushunadi. Yanada keng fikrli bir bashar tabaqasi yulduzlar bilan zarhallanib, barcha ko‘ringan osmonlarni bitta samo hisoblab, uni bu dunyoning samosidir deb, bundan boshqa oltita samovot tabaqalari borligini tushunadi. Va bashariyatning yettinchi tabaqasi va eng yuksak toifasi esa, yetti samovotni olami shahodat bilan cheklangan hisoblamaydi. Balki uxraviy va g‘aybiy va dunyoviy va misoliy olamlarning bittadan muhit qobig‘i va ihotali bittadan shifti bo‘lgan yettita samovotning mavjudligini tushunadi.

Va hokazo, bu oyatning kulliyatida mazkur yetti qavat tabaqaning yetti qavat ma’nolari kabi yana ko‘p juz’iy ma’nolari bor. Harkim tushunishiga ko‘ra hissasini oladi va o‘sha samoviy dasturxondan harkim rizqini topadi.

Modomiki o‘sha oyatning juda ko‘p bunday sodiq masadaqlari bor. Hozirgi aqlsiz faylasuflarning va daydi astronomlarning samovotni inkor qilish bahonasi bilan bunday oyatga hujum qilishi, yaramas ahmoq bolalarning samovotdagi bir yulduzni tushurish niyatida yulduzlarga tosh otishiga o‘xshaydi. Chunki oyatning kulliy ma’nosidan birgina masadaq sodiq bo‘lsa, o‘sha kulliy ma’no sodiq va haq bo‘ladi. Hatto haqiqatda bo‘lmagan, faqat umumning tilida kezgan bir fardi, umumning fikrini inobatga olish uchun o‘sha kulliyga kirgan bo‘lishi mumkin. Holbuki, haq va haqiqiy ko‘p fardlarini ko‘rdik. Va hozir bu insofsiz va haqsiz geografiyaga va esankiragan va boshi aylangan va sarxush astronomiyaga qara! Qanday qilib bu ikki fan xato qilib, haq va haqiqat va sodiq bo‘lgan kulliy ma’nodan ko‘zlarini yumib va juda sodiq bo‘lgan masadaqlarni ko‘rmasdan, xayoliy g‘alati fardni, oyatning ma’nosi deb o‘ylab, oyatga tosh otdilar. O‘z boshlarini yordilar, iymonlarini uchirdilar!..

**Alqissa:** Qiroati sab’a, vujuhi sab’a va mo‘’jizoti sab’a va haqoiqi sab’a va arkoni sab’aasosida nozil bo‘lgan Qur’on samosining o‘sha yettitadan tabaqalariga, jin va shayotlar hukmidagi e’tiqodsiz moddiy fikrlar chiqolmaganlari uchun, oyatlarning yulduzlarida nima bor, nima yo‘qligini bilmasdan yolg‘on va xato xabarlar beradilar. Va ularning boshlariga o‘sha oyatlarning yulduzlaridan mazkur tahqiqot kabi uchar yulduzlar tushadilar va ularni kuydiradilar. Ha, jin fikrli faylasuflarning falsafasi bilan u Qur’on samovotiga chiqilmaydi. Balki oyatlarning yulduzlariga haqiqiy hikmatning me’roji bilan va iymon va Islomiyatning qanotlari bilan chiqish mumkin.

اَللّٰهُمَّ صَلِّ عَلٰى شَمْسِ سَمَاءِ الرِّسَالَةِ وَ قَمَرِ فَلَكِ النُّبُوَّةِ وَ عَلٰى اٰلِهٖ وَ صَحْبِهٖ نُجُومِ الْهُدٰى لِمَنِ اهْتَدٰى

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

اَللّٰهُمَّ يَا رَبَّ السَّمٰوَاتِ وَ الْاَرْضِ زَيِّنْ قُلُوبَ كَاتِبِ هٰذِهِ الرِّسَالَةِ وَ رُفَقَائِهٖ بِنُجُومِ حَقَائِقِ الْقُرْاٰنِ وَ الْاٖيمَانِ اٰمٖينَ

\*\*\*

# O‘n Uchinchi Yog‘du

اَعُوذُ بِاللّٰهِ مِنَ الشَّيْطَانِ الرَّجِيمِ sirriga doirdir.

بِسْمِ اللّٰهِ الرَّحْمٰنِ الرَّحِيمِ

وَقُلْ رَبِّ اَعُوذُ بِكَ مِنْ هَمَزَاتِ الشَّيَاطِينِ ٭

وَاَعُوذُ بِكَ رَبِّ اَنْ يَحْضُرُونِ

(Shaytonning yomonligidan Allohdan panoh so‘rash sirriga doirdir. "O‘n uch ishora" yoziladi. O‘sha ishoralarning bir qismi, tarqoq suratda "Yigirma oltinchi So‘z" kabi bir qism risolalarda bayon va isbot qilinganidan, bu yerda faqat qisqacha bahs qilinadi.)

### Birinchi Ishora:

**Savol:** Shaytonlarning koinotda ijod jihatidan hech bir ta’sirlari bo‘lmagani, Janobi Haq rahmat va inoyati bilan ahli haqqa tarafdor ekani, va haq va haqiqatning jozibador go‘zalliklari va husnlari ahli haqqa yordamchi va ilhomlantiruvchi ekani, ham zalolatning jirkanch yomonliklari ahli zalolatni nafrat ettirganlari holda, hizb-ush shaytonning ko‘p marta g‘alaba qilishining hikmati nima? Va ahli haq har doim shaytonning yomonligidan Janobi Haqdan panoh so‘rashining sirri nima?

**Javob:** Hikmati va sirri shuki: Barchaning fikricha zalolat va yomonlik manfiydir va vayron qilish va yo‘qlikka oid va buzishdan iborat. Barchaning fikricha hidoyat va yaxshilik musbatdir va mavjudlikka oid va bunyod etish va ta’mirlashdan iborat. Hammaga ma’lumki: Yigirmata odam yigirma kunda qurgan binoni, bitta odam bir kunda buza oladi. Darhaqiqat, barcha asosiy a’zolarning va hayot shartlarining mavjudligi bilan vujudi davom etgan inson hayoti Xoliqi Zuljalolning qudratiga maxsus ekan, bitta zolim bitta a’zoni kesishi bilan, hayotga nisbatan yo‘qlikka oid bo‘lgan o‘limga o‘sha insonni yetkazadi. Shuning uchun "Buzg‘uhilik oson" maqolga aylangan.

Shu sirdan, ahli zalolat haqiqatan zaif kuch bilan juda kuchli ahli haqqa ba’zan g‘olib bo‘ladilar. Lekin ahli haqning shunday mustahkam bir qal’asi borki, unda himoyalangan vaqtlari, o‘sha mudhish dushmanlar yaqinlasholmaydilar, yomonlik qilolmaydilar. Agar vaqtinchalik bir zarar bersalar, وَالْعَاقِبَةُ لِلْمُتَّقِينَ sirri bilan abadiy savob va manfaat bilan o‘sha zarar qoplanadi. O‘sha qal’a-i metin, o‘sha hisni hasin – shariati Muhammadiya (ASM) va sunnati Ahmadiyadir (ASM).

### Ikkinchi Ishora:

Savol: Tamomiyla yomonlikdan iborat bo‘lgan shaytonlarning yaratilishi va ahli iymonga hujumlari va ular tufayli ko‘p insonlar kufrga kirib Jahannamga kirishlari, g‘oyat mudhish va xunuk xodisadir. Ajabo, Jamiyli Alal-Itloq va Rahiymi Mutlaq va Rahmoni bil-Haqning rahmat va jamoli bu cheksiz xunuklik va dahshatli musibatning hosil bo‘lishiga qanday yo‘l qo‘yadi va qanday ruxsat beradi?

Bu masalani ko‘plar so‘ragan va ko‘pchilikning hayoliga keladi.

**Javob:** Shaytonning majudligida ahamiyatsiz yomonliklar bilan birga bir qancha umumiy xayrli maqsadlar va insonning kamoloti bor. Ha, bir danakdan ulkan bir daraxtgacha qancha martabalar bo‘lsa, inson mohiyatidagi iste’dodda undanda ko‘proq martabalar mavjud. Balki zarradan quyoshgacha darajalari bor. Bu iste’dodlarning rivojlanishlari, albatta bir harakat istaydi, bir muomala bo‘lishini taqozo qiladi. Va o‘sha muomaladagi taraqqiy charxining harakati kurash bilan bo‘ladi. U kurash esa, shaytonlarning va zararli narsalarning mavjudligi bilan bo‘ladi. Bo‘lmasa, malaklar kabi insonlarning ham maqomi o‘zgarmas qolar edi. Unda inson navida minglab navlar hukmida sinflar bo‘lmasdi. Bir ahamiyatsiz yomonlik kelmasligi uchun mingta xayrni tark qilish hikmat va adolatga ziddir. Garchi, shayton tufayli aksar insonlar zalolatga ketsalarda, **ahamiyat va qiymat asosan sifatga qaraydi, miqdorning ahamiyati juda kam yoki umuman yo‘q.** Masalan, bir ming o‘nta danagi bo‘lgan kishi, danaklarni tuproq ostiga ko‘msa, undan o‘n tasi daraxt bo‘lib ko‘karsa va mingtasi chirisa, o‘nta daraxt bo‘lgan danaklarning u odamga bergan manfaati, albatta mingta chirigan danak bergan zararni yo‘qqa chiqaradi. Xuddi shuning kabi, nafs va shaytonlarga qarshi kurash bilan, yulduzlar kabi insoniyatni sharaflantirgan va nurlantirgan o‘nta insoni komil tufayli bashariyatga bergan manfaat va sharaf va qiymat, albatta, hasharotlar navidan hisoblanadigan darajada pastkash ahli zalolatning kufrga kirishi bilan inson naviga beradigan zararni yo‘qqa chiqarib ko‘zga ko‘rsatmagani uchun, rahmat va hikmat va adolati Ilohiya shaytonning mavjudligiga ruxsat berib xujumiga yo‘l ochgan.

Ey ahli iymon! Bu mudhish dushmanlaringizga qarshi sovutingiz, Qur’on dastgohida yasalgan taqvodir. Va qalqoningiz, Rasuli Akram alayhissalotu vassalomning sunnati saniyalaridir. Va qurolingiz, Allohdan panoh so‘rash va istig‘for va hifzi Ilohiyaga iltijodir.

### Uchinchi Ishora:

**Savol:** Qur’oni Hakimda ahli zalolatga qarshi katta shikoyatlari va bu mavzu ustida ko‘p to‘xtalishlari va juda shiddatli qo‘rqitishlari, zoxiran tushunsak adolatli va maqsadga muvofiq balog‘atiga va uslubidagi mo‘’tadilligiga va istiqomatiga munosib kelmaydi. Go‘yo ojiz odamga qarshi qo‘shinlarni yig‘adi. Va uning arzimas harakati uchun, minglab jinoyat qilgan kabi qo‘rqitadi. Va qashshoq va mulkda hech hissasi bo‘lmasa ham, tajovuzkor bir sherik kabi mavqe berib, undan shikoyat qiladi. Buning sirri va hikmati nima?

**Javob:** Buning sirri va hikmati shuki: Shaytonlar va ularga ergashganlar, zalolat yo‘liga kirganlari uchun, kichik bir harakat bilan ko‘p buzg‘unchilik qila oladilar. Va ko‘p yaratilgan borliqlarning huquqiga oz bir amal bilan ko‘p zarar yetkazishadi. Qandayki bir sultonning ulkan bir tijorat kemasida bir odam oz bir harakat bilan, balki kichik bir vazifani tark qilish bilan, o‘sha kemaga aloqador barcha vazifadorlarning mehnatlari samarasining va amallari natijasining yo‘q bo‘lishiga va buzilishiga sabab bo‘lgani uchun, kemaning nomdor sohibi u kema bilan aloqador barcha qo‘l ostidagilarining hisobiga u osiy ustidan ulkan shikoyat qilib dahshatli qo‘rqitadi va uning o‘sha arzimas harakatini emas, balki o‘sha harakatning mudhish natijalarini nazarga olib va nomdor sohibning nomidan emas, balki qo‘l ostidagilarning huquqi nomidan dahshatli jazoga duchor qiladi.

Shunga o‘xshab, Sultoni Azal va Abad ham Yer sayyorasi kemasida ahli hidoyat bilan birga ahli zalolat sanalgan hizb-ush shaytonning ko‘rinishdan arzimas xatolari va isyonlari bilan juda ko‘p yaratilgan borliqlarning huquqiga tajovuz qilganlari va mavjudotning oliy vazifalari natijalarining bekor bo‘lishiga sabab bo‘lishgani uchun, ulardan ulkan shikoyat va dahshatli qo‘rqitishlar va buzg‘unchiliklari ustida jiddiy to‘xtalish, aynan balog‘at ichida to‘liq hikmatdir va g‘oyat munosib va muvofiqdir. Va vaziyatning talabiga uyg‘un bo‘lib, balog‘atning ta’rifi va asosidir va kalom isrofi bo‘lgan mubolag‘adan pokdir. Ma’lumki oz harakat bilan ko‘p buzg‘unchilik qilgan dahshatli dushmanlarga qarshi g‘oyat metin bir qal’ada yashirinmagan qattiq parishon bo‘ladi.

Xullas, ey ahli iymon! U samoviy po‘lat qal’a Qur’ondir. Ichiga kir, qutul.

### To‘rtinchi Ishora:

Yo‘qlik butkul yomonlik va mavjudlik butkul yaxshilik ekaniga ahli tahqiq va sohibi kashf ittifoq qilishgan. Ha, hammaning fikricha xayr va go‘zallik va kamolot mavjudlikka tayanadi va unga taalluq etadi. Sirtdan manfiy va yo‘qlikka oid bo‘lsa ham, asosi sobitlik va mavjudlikka oiddir. Zalolat va yomonlik va musibatlar va gunohlar va balolar kabi barcha xunukliklarning asosi, asli yo‘qlik, inkordir. Ulardagi yomonlik va xunuklik yo‘qlikdan keladi. Garchi sirtdan qaraganda musbat va mavjudlikka oid ko‘rinsalar ham, asosi yo‘qlik, inkordir. Yana ko‘z bilan ko‘rish darajasida aniqki: Bino kabi bir narsaning mavjudligi, butun qismlarining mavjudligi bilan qaror topadi. Holbuki, uning buzilishi va bo‘lmasligi va yo‘q bo‘lishi bir ruknning bo‘lmasligi bilan hosil bo‘ladi. Yana mavjudlik, mavjud bo‘lgan asl sabab istaydi! Muhaqqaq bir sababga tayanadi. Yo‘qlik esa, yo‘qlikka oid narsalarga tayanishi mumkin. Yo‘qlikka oid bir narsa bo‘lmagan narsaga asl sabab bo‘ladi.

Ushbu ikki qoidaga binoan, insonlar va jinlardan bo‘lgan shaytonlarning koinotdagi mudhish buzg‘unchiliklari hamda har xil kufr va zalolat va yomonlik va halok qiladigan ishlarni qilsalarda, zarra miqdor ijodga va yaratishga aralasholmaydilar, mulki Ilohiyda ishtirok hissalari bo‘lmaydi. Va iqtidor va qudrat bilan o‘sha ishlarni qilmaydilar, balki ko‘p ishlari iqtidor va faoliyat emas, balki tark va harakatsizlikdir. Xayrni qildirmaslik bilan yomonliklarni qiladilar. Ya’ni, yomonliklar bo‘ladi. Chunki halok qiladigan ishlar va yomonlik buzg‘unchilik navidan bo‘lgani uchun, sabablari mavjud bir iqtidor va foil bir ijod bo‘lishi lozim emas. Balki bitta amri ’adamiy va bitta shartning buzilishi bilan ulkan buzg‘unchilik sodir bo‘ladi.

Bu sir Majusiylarda ochilmagani uchun, koinotda "Yazdon" nomi bilan bir yaxshiliklarni yaratuvchi, boshqasi "Ahrimon" nomli bir yomonliklarni yaratuvchi borligiga e’tiqod qilıshgan. Holbuki ular "Ahrimon" degan mavhum yomonlik ilohi, juz’i ixtiyori bilan va ijod qilib bilmaydigan kasb bilan yomonliklarga sabab bo‘lgan ma’lum shaytondir.

**Demak, ey ahli iymon! Shaytonlarning bu mudhish buzg‘unchiligiga qarshi eng muhim qurolingiz va ta’mir qiladigan jihozlaringiz istig‘fordir va "A’uzu billoh" deyish bilan Janobi Haqqa iltijodir. Va qal’angiz sunnati saniyadir.**

### Beshinchi Ishora:

Janobi Haq samoviy kitoblarda basharga Jannat kabi buyuk mukofot va Jahannam kabi dahshatli jazoni ko‘rsatish bilan birga, ko‘p irshod qilgani, ogohlantirgani, eslatgani, qo‘rqitgani va tashviq qilgani holda; ahli iymon bu qadar hidoyat va istiqomatga yetaklaydigan sabablar bor ekan, hizb-ish shaytonning mukofotsiz xunuk zaif hiylalariga mag‘lub bo‘lishlari bir paytlar meni ko‘p o‘ylantirar edi. Ajabo, iymon bor ekan, Janobi Haqning shu qadar shiddatli qo‘rqitishlariga qanday qilib ahamiyat bermaslik mumkin? Qanday qilib iymon ketmaydi? اِنَّ كَيْدَ الشَّيْطَانِ كَانَ ضَعِيفًا sirri bilan shaytonning g‘oyat zaif hiylalariga aldanib Allohga isyon qiladi. Hatto do‘stlarimdan ba’zilari, mendan yuzlab haqiqat darslarini qalban tasdiqlab eshitgani holda va men haqqimda haddan ortiq husni zonda ekani va aloqadorligi bo‘la turib, qalbsiz va buzuq bir odamning ahamiyatsiz va riyokorona iltifotiga aldandi, unga yon bosib, menga qarshi bo‘lib qoldi. "Fasubhanalloh" dedim. "Insonda bu daraja tubanlashish bo‘lishi mumkinmi? Naqadar bevafo bir inson ekan", deb bechorani g‘iybat qildim, gunohga kirdim. So‘ngra o‘tgan ishoralardagi haqiqat ochildi, noaniq bo‘lgan ko‘p nuqtalarni oydinlatdi. O‘sha nur bilan, Allohga hamd bo‘lsin, ham Qur’oni Hakimning ulkan targ‘ibot va tashviqoti tamoman o‘rinli ekanini, ham ahli iymon shaytonning hiylalariga aldanishlari iymonsizlikdan va iymonning zaifligidan emasligini, va gunohi kabiralarni qilgan kufrga kirmasligini, ham Mo‘tazila mazhabi va bir qism Xorijiya mazhabi "Gunohi kabiralarni qilgan kofir bo‘ladi yoki iymon va kufr o‘rtasida qoladi", deb hukmlarida xato qilganlarini, ham mening o‘sha bechora do‘stim yuzta haqiqat darsini bir yaramasning iltifotiga fido qilishi, o‘ylaganim kabi o‘ta tubanlashish va dahshatli pastkashlik emasligini angladim. Janobi Haqqa shukr qildim, o‘sha tahlikadan qutuldim. Chunki yuqorida aytib o‘tganimizdek, shayton kichik bir amri ’adamiy bilan insonni muhim tahlikalarga otadi. Insondagi nafs esa, har doim shaytonni tinglaydi. Shahvoniy va g‘azabiy tuyg‘ulari esa, shayton hiylalariga ham qabul qiluvchi, ham uzatuvchi ikki jihoz hukmidadirlar.

Shuning uchun, Janobi Haqning "G‘ofur", "Rahim" kabi ikki ismi tajaliyi a’zam bilan ahli iymonga yuzlanib turibdi. Va Qur’oni Hakimda Payg‘ambarlarga eng muhim ehsoni, mag‘firat ekanini ko‘rsatadi va ularni istig‘for keltirishga da’vat qiladi. بِسْمِ اللّٰهِ الرَّحْمٰنِ الرَّحِيمِ muqaddas kalimasini har bir sura boshida takrorlash va har bir muborak ishlarda zikr qilishni amr qilishi bilan, koinotni qamrab olgan keng rahmatini malja’ va panohgoh qilib ko‘rsatadi va فَاسْتَعِذْ amri bilan "A’uzu billahi minashshaytonir rojiym" kalimasini qalqon qiladi.

### Oltinchi Ishora:

Shaytonning eng tahlikali hiylasi shuki: Ba’zi ta’sirchan va sofdil insonlarga kufrni xayol qilish bilan uni tasdiqlashni chalkashtiradi. Zalolatni tasavvur qilishni zalolatning tasdig‘i suratida ko‘rsatadi. Va muqaddas zotlar va pok narsalar haqida g‘oyat xunuk fikrlarni xayoliga keltiradi. Va imkoni zotiy narsani imkoni aqliy shaklida ko‘rsatib, iymondagi qat’iy e’tiqodiga zid shubhani keltiradi. O‘shanda bechora ta’sirchan odam o‘zini zalolat va kufrga ketganini xayol qilib, iymondagi qat’iy e’tiqodi yo‘q bo‘lgan deb o‘ylaydi, umidsizlikka tushadi, o‘sha umidsizlik bilan shaytonga masxara bo‘ladi. Shayton ham umidsizligidan, ham o‘sha zaif tomonidan, ham o‘sha chalkashishidan ko‘p foydalanadi. Natijada u yo devona bo‘ladi, yoxud "nima bo‘lsa bo‘lsin" deydi, zalolatga ketadi.

Shaytonning bu hiylasining mohiyati naqadar asossiz ekanini ba’zi risolalarda bayon qilganimiz kabi, bu yerda qisqacha bahs etamiz. Jumladan:

Qandayki oynadagi ilonning surati chaqmaydi va otashning misoli yondirmaydi va iflos narsaning aksi kir qilmaydi. Xuddi shuning kabi, xayol yoki fikr oynasida shakkoklik va shirkning akslari va zalolatning soyalari va haqoratli va xunuk so‘zlarning xayollari e’tiqodni buzmaydi, iymonni o‘zgartirmaydi, hurmatga sazovor adabni sindirmaydi. Chunki mashhur qoida borki: "So‘kishni xayol qilish, so‘kish bo‘lmagani kabi, kufrni xayol qilish ham kufr emas va zalolatni tasavvur qilish ham zalolat emas." Iymondagi shak masalasi esa, imkoni zotiydan kelgan ehtimollar o‘sha qat’iy e’tiqodga zid emas va o‘sha qat’iy e’tiqodni buzmaydi. Ilmi usuli dinda muqarrar qoida borki:

اِنَّ اْلاِمْكَانَ الذَّاتِىَّ لاَ يُنَافِى الْيَقِينَ اْلاِلْمِىَّ

Masalan: Barla Dengizi suvi joyida turganini qat’iyan bilamiz. Holbuki, zotida, o‘sha dengiz bu daqiqada yo‘q bo‘lishi va bu mumkinotga kiradi. Bu imkoni zotiy, modomiki bir alomatdan kelib chiqmas ekan, zehnda shubha tug‘dirishi mumkin emas. Chunki yana ilmi usuli dinda bir muqarrar qoida bor: لاَعِبْرَةَ ِلْلاِحْتِمَالِ غَيْرِ النَّاشِئِ عَنْ دَلِيلٍ Ya’ni: "Bir alomatdan kelib chiqmagan ehtimoli zotiy, shubha beradigan ahamiyatli imkoni zehniy bo‘lmaydi." Ushu shaytonning hiylasiga uchgan bechora odam iymon haqiqatlariga bo‘lgan qat’iy e’tiqodini bunday zotiy imkonlar bilan yo‘qotyapman deb o‘ylaydi. Masalan: Hazrati Payg‘ambar alayhissalotu vassalom haqida bashariyat e’tibori bilan ko‘p imkoni zotiya aqliga keladi, iymonning jazm va qat’iyligiga zarar qilmaydi. Lekin u zarar berdi deb o‘ylab zararga tushadi.

Yana, ba’zan shayton qalb ustidagi lumma vositasida Janobi Haq haqida yomon so‘zlar gapiradi. U odam o‘ylaydiki, bunday deyayotgani uchun qalbim buzilgan deb o‘laydi. Titraydi. Holbuki uning titrashi va qo‘rqishi va nozoriziligi, u so‘zlar qalbidan kelmayotganiga dalildir. Ular lumma-i shaytoniyadan keltiriladi yoki shayton tarafidan eslatiladi va xayolga keltiriladi.

Yana, insonning ichida men tashxis qilolmagan bir-ikki nozik tuyg‘ulari borki, ixtiyor va irodani tinglamaydi, balki javobgarlik ostiga ham kirmaydi. Ba’zan o‘sha tuyg‘ular hukm suradi, haqni tinglamaydi, xato narsalarga kiradi. O‘shanda shayton odamga: "Sening iste’doding haqqa va iymonga muvofiq emas, bunday ixtiyorsiz botil narsalarga berilyapsan. Demak sening qadaring seni badbaxtlikka mahkum qilgan." deb shivirlaydi. Bechora odam umidsizlikka tushib halokatga ketadi.

Xullas shaytonning avvalgi hiylalariga qarshi mo‘minning panogohi, muhaqqiq asfiyolarning dasturlari bilan hududlari tayin qilingan haqoiqi iymoniya va muhkamoti Qur’oniyadir. Va oxirdagi hiylalariga qarshi Allohdan panoh so‘rab ahamiyat bermaslik kerak. Chunki ahamiyat bergan sari, diqqatni jalb qildirib kattalashadi, shishadi. Mo‘minning bunday ma’naviy yaralariga dori va malhami – sunnati saniyadir.

### Yettinchi Ishora:

**Savol:** Mu’taziliy imomlari yomonlikning ijodini yomonlik deb hisoblaganlari uchun, kufr va zalolatning yaratilishini Allohdan deb bilmaydilar. Go‘yo bu bilan Allohni nuqsondan pok tutadilar. "Bashar o‘z ishlarining yaratuvchisidir" deb, zalolatga ketishgan. Yana: "Bir gunohi kabirani qilgan mo‘minning iymoni ketadi. Chunki Janobi Haqqa e’tiqod qilish va Jahannamni tasdiqlash, o‘sha gunohni qilish bilan teng emas. Chunki dunyoda g‘oyat ozgina qamalish qo‘rquvi bilan o‘zini qonunga xilof hamma narsadan muhofaza qilgan odam, abadiy Jahannam azobini va Xoliqning g‘azabini hisobga olmaydigan darajada katta gunohlarni qilsa, albatta iymonsizlikka dalolat qiladi", deydilar.

**Javob:** Birinchi qismning javobi shuki: "Qadar risolasi"da izoh qilingani kabi, "Xalqi shar, shar emas, kasbi shar shardir." Chunki yaratish va ijod umum natijalarga qaraydi. Bir yomonlikning vujudi, ko‘p xayrli natijalarga muqaddima bo‘lgani uchun, o‘sha yomonlikning ijodi, natijalar e’tibori bilan yaxshilik bo‘ladi, yaxshilik hukmiga o‘tadi. Masalan, olovning yuzlab xayrli natijalari bor. Faqat ba’zi insonlar yomonlikda ishlatib, olov ularga zarar berganida "Olovning ijodi yomonlik" deyolmaydilar. Shunga o‘xshab, shaytonlarning ijodida insoniyat taraqqiyoti kabi ko‘p hikmatli natijalari bo‘lish bilan birga, ixtiyorini yomonlikda ishlatish bilan va xato kasbi bilan bilan shaytonlarga mag‘lub bo‘lib, "Shaytonning yaratilishi yomonlik" deyolmaydi. Balki o‘zining kasbi bilan o‘ziga yomonlik qildi. Ha, kasb, shaxsiy mashg‘uliyat bo‘lib, xususiy yomonlikning natijasiga yo‘liqadi. O‘sha kasbi shar yomonlik bo‘ladi. Faqat ijod umum natijalarga qaragani uchun, yomonlikni ijod qilish, yomonlik emas, balki yaxshilikdir.

Mu’taziliylar bu sirni anglamaganlari uchun, "Yomonlikning ijodi yomonlikdir va xunukning ijodi xunukdir" deb, Janobi Haqni qusurdan poklash uchun yomonlikning ijodini Undan deb bilmaganlar, zalolatga tushishganr. وَ بِالْقَدَرِ خَيْرِهِ وَ شَرِّهِ degan iymon ruknini ta’vil qilganlar.

Ikkinchi qism: "Gunohi kabira qilgan odam qanday qilib mo‘min qolishi mumkin?" degan savollariga javob esa: avvalo, o‘tgan ishoralarda ularning xatosi qat’iy bir suratda anglashildi, takrorga hojat qolmadi. Ikkinchidan: insonning nafsi naqd va tayyor, bir misqol lazzatni keyinga qoldirilgan, g‘aybda bir botmon lazzatdan ustun qo‘ygani kabi, naqd bir tarsaki qo‘rquvidan, kelajakdagi bir yil azobdan ko‘ra ko‘proq qo‘rqadi. Yana insonda hissiyot g‘olib bo‘lsa, aqlning muhokamasini tinglamaydi. Havas va vahimasi hukm surib, eng oz va ahamiyatsiz tayyor bir lazzatni kelajakdagi g‘oyat buyuk bir mukofotdan ustun qo‘yadi. Va ozgina hozirgi qiyinchilikdan ko‘ra kelajakka qoldirilgan ulkan azobdan ko‘proq cho‘chiydi. Chunki vahima va havas va his kelajakni ko‘rmaydi, balki inkor qiladilar. Nafs ham yordam bersa, iymonning makoni bo‘lgan qalb va aql sukut saqlaydilar, mag‘lub bo‘ladilar.

Shunday ekan gunohi kabiralarni qilish iymonsizlikdan bo‘lmaydi, balki his va havasning va vahimaning g‘alabasi bilan, aql va qalbning mag‘lubiyatidan kelib chiqadi.

Yana o‘tgan ishoralarda tushunilgani kabi, yomonlik va havaslar yo‘li buzg‘unchilik bo‘lgani uchun g‘oyat oson. Insonlar va jinlardan bo‘lgan shaytonlar tez insonlarni o‘sha yo‘lga yetaklaydi. G‘oyat hayratlanarli bir holki, hadisda bayon qilinganiga ko‘ra, baqo olamining pashsha qanotichalik bir nuri, abadiy bo‘lgani uchun, bir insonning umri davomida dunyodan olgan lazzat va ne’matga muqobil kelgani holda, ba’zi bechora insonlar bir pashsha qanoti qadar bu foniy dunyoning lazzatini o‘sha boqiy olamning bu foniy dunyosi qiymatidagi lazzatlaridan ustun qo‘yib, shaytonning orqasidan ketadi.

Ushbu sirlar uchun, Qur’oni Hakim mo‘minlarni juda ko‘p takror va isror bilan, tahdid va tashviq bilan gunohdan qaytaradi va yaxshilikka chorlaydi.

Bir kuni Qur’oni Hakimning takror bilan shiddatli irshodlari menga shu fikrni berdiki, bunchalik to‘xtovsiz eslatmalar va ogohlantirishlar mo‘min insonlarni matonatsiz va bevafo qilib ko‘rsatadi. Insonning sharafiga yarashmaydigan bir vaziyat beradi. Chunki bir xodimning boshlig‘idan olgan amri itoat qilishiga yetarli ekan, ayni amrni o‘n marta aytsa, u xodim jiddiy ravishda ranjiydi. "Meni ayblayapsan, men xoin emasman", deydi. Holbuki, eng xolis mo‘minlarga Qur’oni Hakim isror bilan takror-takror amr qiladi. Bu fikr zehnimni mashg‘ul qilgan vaqtda ikki-uch sodiq do‘stlarim bor edi. Ularga insiy shaytonlarning hiylalariga aldanmasliklari uchun juda ko‘p marta eslatar va ogohlantirar edim. "Bizni ayblayapsiz", deb ranjimas edilar. Lekin men qalban: "Davomli ravishda eslatmalarim bilan bularni ranjityapman, sadoqatsizlik va matonatsizlikda ayblayapman." derdim. So‘ngra birdan sobiq ishoralarda izoh va isbot qilingan haqiqat ochildi. O‘shanda u haqiqat bilan ham Qur’oni Hakimning barcha vaziyatlarning taqozosiga ko‘ra va o‘rnida va isrofsiz va hikmatli va tuhmatsiz shaklda isror va takrorlashini va hikmatning va balog‘atning ayni ekanini bildim. Va o‘sha sodiq do‘stlarimning ranjimaganlarining sirrini angladim.

U haqiqatning xulosasi shuki: Shaytonlar buzg‘unchilik tomon chorlaganlari uchun, oz bir amal bilan ko‘p yomonliklarni qiladilar. Shuning uchun haq va hidoyat yo‘lida yurganlar, juda ehtiyot va shiddatli saqlanishga va takror-takror eslatmalarga va juda ko‘p yordamga muhtoj bo‘lganlaridan, Janobi Haq o‘sha takrorlar orqali ming bir ismi bilan ahli iymonga yordamini taqdim qiladi va minglab marhamat qo‘llarini madad uchun uzatadi. Sharafini sindirmaydi, balki himoyalaydi. Insonning qiymatini tushirmaydi, balki shayton yomonligining kattaligini ko‘rsatadi.

Xullas, ey ahli haq va ahli hidoyat! Insonlar va jinlardan bo‘lgan shaytonlarning mazkur hiylalaridan qutulishning chorasi: Ahli sunnat va jamoat bo‘lgan ahli haq mazhabini qarorgoh qil va Qur’oni mo‘’jiz-ul bayonning muhkamot qal’asiga kir va sunnati saniyani rahbar qil, salomatlikni top!..

### Sakkizinchi Ishora:

**Savol:** Avvalgi ishoralarda isbot qildingizki, zalolat yo‘li oson va vayron qilish va tajovuz bo‘lgani uchun, ko‘plar o‘sha yo‘lga kiradilar. Holbuki boshqa risolalarda qat’iy dalillar bilan isbot qilgansizki, kufr va zalolat yo‘li naqadar mushkul va mashaqqatli bo‘lgani uchun hech kim unga kirmasligi kerak edi va yurib bo‘ladigan emas. Va iymon va hidoyat yo‘li naqadar oson va ochiq ravshan bo‘lgani sabab hamma unga kirishi kerak edi.

**Javob:** Kufr va zalolat ikki qismdir. Bir qismi amaliy va far’iy bo‘lish bilan birga, iymon hukmlarini rad va inkor qilish bo‘lib, bu tarzdagi zalolat oson. Haqni qabul qilmaslik, tark, yo‘qlik, qabul qilmaslikdir. Bu qism bo‘lib, risolalarda oson ko‘rsatilgan.

Ikkinchi qism esa, amaliy va far’iy emas e’tiqodiy va fikriy bir hukmdir. Faqatgina iymonning rad qilinishi emas, balki iymonning ziddiga yo‘l ochishdir. Bu botilni qabul qilishdir, haqning aksini isbot qilishdir. Bu qism iymonning faqat rad ve naqizi emas, iymonning ziddidir. Qabul qilmaslik emaski, oson bo‘lsin, balki yo‘qlikni qabul qilishdir. Va yo‘qlikni isbot qilish bilan qabul qilinishi mumkin. اَلْعَدَمُ لاَ يُثْبَتُ qoidasi bilan, yo‘qlikning isboti albatta oson emas.

Boshqa risolalarda imkonsizlik darajasida mashaqqatli va mushkul ko‘rsatilgan kufr va zalolat shu qism bo‘lib, zarra miqdor shuuri bo‘lgan kishi bu yo‘lda yurmasligi lozim. Bu yo‘l, risolalarda qat’iy isbot qilingani kabi, shu qadar dahshatli alamlari bor va bo‘g‘uvchi zulmatlari borki, zarra miqdor aqli bo‘lgan kishi u yo‘lga tolib bo‘lmaydi.

**Agar:** "Bu qadar qiynaydigan va zim-ziyo, mushkul yo‘lda qanday qilib aksar insonlar ketmoqdalar?", deyilsa.

**Javob:** Ichiga tushib qolishgan, chiqolmaydilar. Yana insondagi nabotiy va hayvoniy xossalari, oqibatni ko‘rmaganlari, o‘ylamaganlari va insondagi nozik va yuksak tuyg‘ulariga g‘alaba qilganlari uchun, chiqishni istamaydilar va naqd va vaqtinchalik bir lazzat bilan tasalli topadilar.

**Savol:** Agar: "Zalolatda dahshatli alam va qo‘rquv borki, kofir hayotdan lazzat olish tugul, umuman yashamasligi kerak edi. Balki o‘sha alamdan ezilishi va o‘sha qo‘rquvdan o‘ti yorilishi kerak edi. Chunki insoniyat e’tibori bilan hadsiz narsalarga mushtoq va hayotga oshiq ekani holda, kufr vositasida o‘z o‘limini abadiy yo‘q bo‘lish va bezavol firoq hamda mavjudot zavolini va do‘stlarining vafotlarini va barcha sevganlarini qatl qilish va ko‘ o‘ngida abadiy ayriliq suratida doimo kufr vositasida ko‘rgan inson qanday yashay oladi? Qanday hayotdan lazzat olishi mumkin?", degan savol berilsa.

**Javob:** Ajib bir shaytoniy makr bilan o‘zini aldab, yashaydi. Ko‘rinishda lazzat olyapman deb o‘ylaydi. Mashhur bir misol bilan uning mohiyatiga ishora qilamiz. Jumladan:

Aytiladiki: Tuyaqushga: "Qanotlaring bor, uch." deyishsa. U qanotlarini yopib, "men tuyaman" deb, uchmagan. Lekin ovchining tuzog‘iga tushgan. Ovchi meni ko‘rmasin deb boshini qumga suqqan. Holbuki kattakon gavdasini tashqarida qoldirgan, ovchiga nishon qilgan. So‘ngra unga: "Modomiki tuyaman deyapsan, yuk tashi!" deyishsa. Qanotlarini yozib, "men qushman" degan, yukning zahmatidan qutulgan. Lekin homiysiz va ozuqasiz ovchilarning hujumiga nishon bo‘lgan. Aynan shuning kabi, kofir Qur’onning samoviy e’lonlariga qarshi mutlaq kufrni tashlab, shubhali kufrga tushgan. Unga: "Modomiki o‘lim va zavolni abadiy yo‘q bo‘lish deb bilasan, seni osadigan dor ko‘z o‘ngingda... Unga har doim qaragan qanday yashay oladi, qanday lazzat oladi?", deyilsa. O‘sha odam Qur’onning umumiy rahmat jihatidan va hamma narsani qamragan nuridan olgan bir hissasi bilan: "O‘lim yo‘q bo‘lish emas, ehtimol baqo bor", deydi. Yoxud tuyaqush kabi boshini g‘aflat qumiga suqadi, toki ajal uni ko‘rmasin va qabr unga qaramasin va ashyoning zavoli unga o‘q otmasin!

Bir so‘z bilan**,** shubhali kufr vositasida tuyaqush kabi o‘lim va zavolni yo‘q bo‘lish ma’nosida ko‘rgan vaqti, Qur’on va samoviy kitoblarning "oxiratga iymon"ga doir qat’iy xabarlari unga bir ehtimol beradi. O‘sha kofir u ehtimolga yopishadi, dahshatli alamni ustiga olmaydi. O‘sha vaqtda unga: "Modomiki boqiy bir olamga ketiladi, u olamda chiroyli yashash uchun diniy majburiyatlar mashaqqatini chekish kerak", deyilsa, u odam kufrdagi shubha bilan: "Balki yo‘qdir, yo‘q narsa uchun nega ishlayin?", deydi. Ya’ni, u Qur’on hukmi bergan baqo ehtimoli bilan abadiy yo‘q bo‘lish alamlaridan qutuladi. Qachonki diniy majburiyatlar mashaqqati unga yuzlansa, shubhali kufr bergan yo‘qlik ehtimoli unga qarshi kufr ehtimoliga yopishadi, o‘sha zahmatdan qutuladi. Demak, bu nuqtai nazardan, mo‘mindan ko‘ra bu hayotda ko‘proq lazzat olaman deb o‘ylaydi. Chunki diniy majburiyatlarning zahmatidan kufr ehtimoli bilan qutuladi va abadiy alamlarni iymoniy ehtimol jihati bilan o‘z ustiga olmaydi. Holbuki bu shaytoniy makrning hukmi g‘oyat yuzaki va foydasiz va vaqtinchalikdir.

Xullas, Qur’oni Hakimning kofirlar haqida ham bir navi rahmat jihati borki, dunyoviy hayotni ularga Jahannam bo‘lishdan bir daraja qutqaradi va shubha bilan yashaydilar. Bo‘lmasa, oxirat Jahannamini eslatadigan bu dunyoda ham ruhiy bir Jahannam azobini chekardilar va o‘z jonlariga qasd qilishga majbur bo‘lar edilar.

Xullas ey ahli iymon! Sizni abadiy yo‘q bo‘lishdan va dunyo va oxirat jahannamlaridan qutqaradigan Qur’onning himoyasi ostiga iymon keltirgan va ishongan holda kiringlar va sunnati saniyasining doirasiga taslim bo‘lib va manzur ko‘rib qo‘shilinglar, dunyo baxtsizligidan va oxiratda azobdan qutulinglar!

### To‘qqizinchi Ishora:

**Savol:** Hizbulloh bo‘lgan ahli hidoyat, boshda payg‘ambarlar va ularning boshida Faxri Olam alayhissalotu vassalom, shu qadar inoyat va rahmati Ilohiya va imdodi Subhoniyaga sazovor bo‘lganlari holda, nima uchun ko‘p marta hizb-ush shayton bo‘lgan ahli zalolatga mag‘lub bo‘lishgan? Yana, Xotam-ul anbiyoning quyosh kabi porloq nubuvvat va risolati va muazzam eliksir kabi ta’sirli i’jozi Qur’oniy vositasida irshodi va koinotning umumiy jozibasidanda jozibador Qur’on haqiqatlarining qo‘shnichiligida va yaqinidagi Madina munofiqlarining zalolatda qaysarlik qilishlari va hidoyatga kirmasliklarining sabab va hikmati nima?

**Javob:** Bu ikki qism mudhish savolning hal qilinishi uchun chuqur bir asosni bayon qilish kerak bo‘ladi. Jumladan:

Bu koinot Xoliqi Zuljalolining ham jamoliy, ham jaloliy ikki qism Ismlari bo‘lgani uchun va o‘sha jamoliy va jaloliy ismlar hukmlarini boshqa-boshqa jilvalar bilan ko‘rsatishini taqozo qilganlari uchun, Xoliqi Zuljalol koinotda zidlarni bir-biriga aralashtirib, bir-biriga muqobil keltirib va bir-biriga tajovuz va mudofaa qiladigan vaziyat berib, hikmatli va manfaatdor bir navi kurash suratiga keltirib, undan zidlarni bir-birining hududiga o‘tkazib ixtiloflar va o‘zgarishlar vujudga keltirish bilan, koinotni o‘zgarish va almashinish qonuni va taraqqiy va takomil dasturiga tobe qilgani uchun, o‘sha yaratilish daraxtining jamlovchi samarasi bo‘lgan inson navida, urash qonunini yanada ajib shaklga keltirib, butun insoniyat taraqqiyotiga yordam beradigan kurash eshigini ochib, hizbullohga qarshi maydonga chiqa olishlik uchun, hizb-ush shaytonga ba’zi jihozlarni bergan.

Ushbu nozik sir sababli, payg‘ambarlar ko‘p marta ahli zalolatga qarshi bo‘lishgan. Va g‘oyat zaif va ojiz bo‘lgan zalolat ahli ma’nan g‘oyat kuchli ahli haqqa vaqtinchalik g‘olib bo‘lishadi va qarshilik ko‘rsatadilar. Bu ajib qarshilikning hikmatining sirri shuki: Zalolatda va kufrda yo‘qlik va tark bor, juda yengil, harakat istamaydi. Yana buzg‘unchilik borki, juda oddiy va oson, ozginagina harakat yetadi. Yana tajovuz borki, ozgina amal bilan ko‘plarga zarar berib, qo‘rqitish nuqtasida va fir’avnlik jihatidan ularga bir maqom qozontiradi. Ham oqibatni ko‘rmagan va mavjud zavqqa mubtalo bo‘lgan insondagi nabotiy va hayvoniy hossalarning qoniqishi, lazzatlanishi, hurriyati borki, aql va qalb kabi insoniy nozik tuyg‘ularni insoniyatkorona va oqibatni o‘ylaydigan vazifalaridan voz kechiradi. Ahli hidoyat va boshda ahli nubuvvat va boshda Habibi Rabb-ul Olamiyn bo‘lgan Rasuli Akram alayhissalotu vassalomning qudsiy maslagi, ham mavjudlikka oid, ham sobitlikka oid, ham ta’mir, ham harakat, ham halol haq yo‘lda istiqomat, ham oqibatni o‘ylash, ham ubudiyat, ham nafsi ammoraning fir’avnligini, erkinligini sindirish kabi muhim asoslar bo‘lgani uchun, Madina-i Munavvaradagi o‘sha zamonning munofiqlari u porloq quyoshga qarshi ko‘rshapalak kabi ko‘zlarini yumib, o‘sha azim jozibaga qarshi shaytoniy itarish kuchiga berilib, zalolatda qolishgan.

**Agar savol tariqasida:** "Rasuli Akram alayhissalotu vassalom modomiki Habibi Rabb-ul Olamiyndirlar. Yana, qo‘llarida haq va tillaridagi haqiqatdir. Va qo‘shinlaridagi askarlarning bir qismi malaklardir. Va bir hovuch suv bilan bir qo‘shinga suv ichirganlar. Va to‘rt hovuch bug‘doy va bir uloqning go‘shti bilan ming odamni to‘ydiradigan ziyofat berganlar. Va kofirlar qo‘shinining ko‘zlariga bir hovuch tuproq otish bilan, o‘sha bir hovuch tuproqdan har kofirning ko‘ziga bir hovuch tuproq kirishi bilan ularni qochiradilar. Va yana bu kabi ming mo‘’jizalar sohibi bo‘lgan bir Qo‘mondoni Rabboniy, qanday qilib Uhudning oxirida va Hunaynning boshida mag‘lub bo‘ladilar?", **deyilsa;**

**Javob:** Rasuli Akram alayhissalotu vassalom bashariyatga peshvo va imom va rahbar sifatida yuborilganlar. Toki o‘sha insoniyat ijtimoiy va shaxsiy hayotdagi dasturlarni u kishidan o‘rganishsin va Hakiymi Zulkamolning iroda qilgan qonunlariga itoatga ko‘nikishsin va hikmat dasturlariga muvofiq harakat qilishsin. Agar Rasuli Akram alayhissalotu vassalom ijtimoiy va shaxsiy hayotlarida doimo g‘ayrioddiy holatlarga va mo‘’jizalarga tayansaydilar, u vaqt imomi mutlaq va rahbari akbar bo‘lolmas edilar.

Ushubu sir uchun, faqat da’volarini tasdiq qildirish uchun ora-sira, ehtiyoj bo‘lganda, dinsizlarning inkorini sindirish uchun mo‘’jizalar ko‘rsatganlar. Boshqa vaqtlarda hammadan ziyoda Allohning amlariga itoat qilganlari kabi, Hikmati Rabboniya va mashiati Subhoniya bilan ta’sis qilingan odatulloh qonunlariga hammadan ko‘ra ko‘proq rioya va itoat qilar edilar. Dushmanga qarshi sovut kiyardilar, "pana joyga kiringlar!" deb amr qilardilar. Yaralanar, zahmat chekardilar. Toki batamom hikmati Ilohiya qonuniga va koinotdagi shariati fitriya-i kubroga rioya va itoatni ko‘rsatsinlar.

### O‘ninchi Ishora:

Iblisning eng muhim bir hiylasi, o‘ziga tobe bo‘lganlarga o‘zini inkor ettirishdir. Zamonamizda, xususan materialistlarning falsafalari bilan zehni bulg‘anganlar bu ochiq ravshan masalada shubhaga tushganlari uchun, shaytonning bu hiylasiga qarshi bir-ikki so‘z aytamiz. Jumladan:

Insonlar orasida shayton vazifasini bajargan jasadli yovuz ruhlar ko‘rilganidek bo‘lgani kabi, jinlardan jasadsiz habis ruhlar borligi ham o‘sha qat’iyatdadir. Agar ular moddiy jasad kiysay edi, bu habis insonlaning o‘zginasi bo‘lardilar. Ham agar bu inson suratidagi odam toifasidan shaytonlar jasadlarini chiqara olsaydilar, o‘sha jinlardan bo‘lgan iblislar bo‘lar edi. Hatto bu shiddatli munosabatga binoan, bir botil mazhab: "Inson suratidagi g‘oyat yomon yovuz ruhlar o‘lgandan keyin shayton bo‘ladi", deb hukm qilgan. Ma’lumki, a’lo narsa buzilsa, oddiy narsaning buzilishidan yanada ko‘proq buziladi. Masalan, sut va qatiq buzilsa, yeyilishi mumkin. Lekin yog‘ buzilsa, yeyilmaydi, ba’zan zaharga aylanadi. Shunga o‘xshab, yaratilgan borliqlarning eng mukarrami, balki eng a’losi bo‘lgan inson, agar buzilsa, buzuq hayvondan ham battar buziladi. Badbo‘y narsalarning hidi bilan lazzatlangan hashorotlar kabi va chaqish bilan zaharlashdan lazzat olgan ilonlar kabi, zalolat botqoqligidagi yomonliklar va qabih axloqlar bilan lazzatlanadi va faxrlanadi va zulmning zulmatlaridagi zararlardan va jinoyatlardan lazzat oladilar. Go‘yo shaytonning mohiyatiga kiradilar. Darhaqiqat, jin toifasidan shaytonning borligiga qat’iy bir dalil, odam toifasidan shaytonning mavjudligidir.

Ikkinchidan: "Yigirma to‘qqizinchi So‘z"da yuzlab qat’iy dalillar bilan ruhoniylar va malaklarning mavjudligini isbot qilgan umumiy dalillar shaytonlarning ham mavjudligini isbot qiladilar. Bu jihatni o‘sha so‘zga havola qilamiz.

Uchinchidan: Koinotda xayrli ishlardagi qonunlarning mumassili, noziri hukmida bo‘lgan malaklarning vujudi, dinlarning ittifoq’i bilan sobit bo‘lgani kabi, yomon ishlarning mumassillari va mubashirlari va o‘sha ishlardagi qonunlarning madorlari bo‘lgan arvohi habisa va shaytoniya bo‘lishi hikmat va haqiqat nuqtasida qat’iydir; aksincha yomon ishlarda shuurli bir pardaning bo‘lishi yanada ko‘proq lozimdir. Chunki "Yigirma ikkinchi So‘z"ning boshida aytilgani kabi, harkim hamma narsaning haqiqiy go‘zalligini ko‘rolmagani uchun, zohiriy yomonlik va nuqson jihatidan Xoliqi Zuljalolga qarshi e’tiroz qilmaslik va rahmatini ayblamaslik va hikmatini tanqid qilmaslik va haqsiz shikoyat qilmaslik uchun, zohiriy vositani parda qilgan, toki e’tiroz va tanqid va shikoyat o‘sha pardalarga ketsin, Xoliqi Karim va Hakiymi Mutlaqqa yuzlanmasin. Qandayki vafot qilgan bandalarning ranjishidan Hazrati Azroilni qutqarish uchun kasalliklarni ajalga parda qilgan. Xuddi shuninig kabi, Hazrati Azroilni (AS) ruhlarni olishga parda qilgan, toki marhamatsiz deb o‘ylangan o‘sha holatlardan kelgan shikoyatlar Janobi Haqqa yuzlanmasin. Xuddi shuning kabi, yanada ziyoda bir qat’iyat bilan yovuzliklardan va yomonliklardan kelgan e’tiroz va tanqid Xoliqi Zuljalolga yuzlanmasligi uchun, hikmati Rabboniya shaytonning bo‘lishini taqozo qilgan.

To‘rtinchidan: Inson kichik bir olam ekani kabi, olam ham katta bir insondir. Bu kichik inson o‘sha katta insonning bir mundarijasi va xulosasidir. Insonda bo‘lgan namunalarning katta asllari insoni akbarda zaruriy ravishda bo‘ladi. Masalan, qandayki insonda xotiraning mavjudligi, olamda Lavhi Mahfuzning vujudiga qat’iy dalildir! Xuddi shuninig kabi, insonda qalbning bir burchagida lumma-i shaytoniya deyilgan vasvasa jihozi va xayol tuyg‘usining fikrlari bilan gapiradigan shaytoniy til va chalkashtirilgan vahima kichik shayton hukmiga o‘tganini va sohiblarining ixtiyoriga zid va orzusiga muxolif harakat qilganlarini his va hads bilan harkimning o‘zida borligini bilishi, olamda katta shaytonlarning mavjudligiga qat’iy dalildir.

Va ushbu lumma-i shaytoniya va shu vahima, bir quloq va bir til bo‘lganlari uchun, unga pichirlagan va gapirtirgan xorijiy yovuz shaxsning mavjudligini his qiladilar.

### O‘n Birinchi Ishora:

Ahli zalolatning yomonliklaridan koinotning g‘azablanganini va umumiy unsurlarning qahrlanganlarini va umum mavjudotning achchig‘i chiqqanini Qur’oni Hakim mo‘’jizona ifoda qiladi. Ya’ni, Hazrati Nuh qavmining boshiga kelgan to‘fon bilan samovot va Yerning hujumini va Samud va Od qavmining inkoridan havo unsurining qahrini va Fir’avn qavmiga qarshi suv unsurining va dengizning qizishganini va Qorunga qarshi tuproq unsurining g‘azabini va ahli kufrga qarshi oxiratda تَكَادُ تَمَيَّزُ مِنَ الْغَيْظِ sirri bilan Jahannamning g‘azabini va qahrini va boshqa mavjudotning ahli kufr va zalolatga qarshi jahlini ko‘rsatib, e’lon qilib g‘oyat mudhish tarzda va i’jozkorona ahli zalolat va isyonni qaytaradi.

**Savol:** Nima uchun bunday ahamiyatsiz insonlarning ahamiyatsiz amallari va shaxsiy gunohlari koinotning g‘azabini jalb qiladi?

**Javob:** Ba’zi risolalarda va o‘tgan ishoralarda isbot qilingani kabi, kufr va zalolat mudhish tajovuzdir va umum mavjudotni aloqador qiladigan jinoyatdir. Chunki koinot yaratilishining eng buyuk natijasi, ubudiyati insoniyadir va rububiyati Ilohiya qarshisida iymon va itoat bilan javob qaytarishdir. Holbuki, ahli kufr va zalolat esa, kufrdan chiqayotgan inkori bilan mavjudotning asl g‘oyalari va davom etish sabablari bo‘lgan eng buyuk natijani rad qilganlari uchun, barcha yaratilgan borliqlarning huquqiga bir navi tajovuz bo‘lgani kabi, barcha san’atli asarlarning oynalarida jilvalari namoyon bo‘lgan va san’atli asarlarning qiymatlarini, oynadorlik jihatidan oliy qilgan Alloh ismlarining jilvalarini inkor qilganlari uchun, o‘sha Allohning muqaddas ismlariga qarshi haqorat bo‘lgani kabi, barcha san’atli asarlarning qiymatini tushirish bilan o‘sha san’atli asarlarga nisbatan buyuk haqoratdir. Ham barcha mavjudotning har biri bittadan oliy vazifa bilan vazifador ma’muri Rabboniy darajasida, kufr bilan tubanlashtirib, jonsiz, foniy, ma’nosiz borliq darajasida ko‘rsatgani uchun, barcha yaratilgan borliqlarning huquqiga nisbatan bir navi haqoratdir.

Xullas, zalolat turlari darajalariga ko‘ra ozmi-ko‘pmi koinotning yaratilishidagi hikmati Rabboniyaga va dunyoning baqosidagi maqosidi Subhoniyaga zarar bergani uchun, ahli isyonga va ahli zalolatga nisbatan koinot g‘azablanadi, mavjudot achchiqlanadi, yaratilgan borliqlar qahr qiladi.

Ey jussasi va jismi kichik hamda jinoyati va zulmi katta va ayb va gunohi buyuk bechora inson! Koinotning g‘azabidan, yaratilgan borliqlarning nafratidan, mavjudotning qahridan qutulishni istasang, qutulishning chorasi: **Qur’oni Hakimning muqaddas doirasiga kirish va Qur’onning yetkazuvchisi bo‘lgan Rasuli Akram alayhissalotu vassalomning sunnati saniyalariga ergashishdir. Kir va tobe bo‘l!**

### O‘n Ikkinchi Ishora:

To‘rt savol va javobdir.

**Birinchi savol:** Cheklangan hayotda, oz miqdordagi gunohlarga muqobil hadsiz azob va nihoyasiz Jahannam qanday qilib adolat bo‘ladi?

**Javob:** O‘tgan ishoralarda, xususan bundan avvalgi "O‘n birinchi ishora"da qat’iyan anglashildiki, kufr va zalolat jinoyati nihoyasiz bir jinoyatdir va hadsiz huquqqa tajovuzdir.

**Ikkinchi savol:** Shariatda aytilganki: "Jahannam qilingan amalning jazosidir, lekin Jannat Allohning fazli bilandir." Buni hikmatining sirri nimada?

**Javob:** O‘tgan ishoralarda ayon bo‘ldiki, Inson ijodsiz juz-i ixtiyoriy bilan va juz’iy bir kasb bilan, bir amri adamiy yoki bir amri e’tiboriy tashkil bilan va sobitlik berish bilan mudhish buzg‘unchiliklarga va yomonliklarga sababiyat bergani kabi, nafsi va havosi doimo yomonliklarga va zararlarga moyil bo‘lgani uchun, o‘sha kichik kasbning natijasidan hosil bo‘lgan yomonliklarning mas’uliyatini u tortadi. Chunki uning nafsi istadi va o‘z kasbi bilan sababiyat berdi. Va yomonlik adamiy bo‘lgani uchun, banda unga foil bo‘ldi. Janobi Haq ham xalq etdi. Albatta o‘sha hadsiz jinoyatning mas’uliyatini nihoyatsiz bir azob bilan tortishga haqdor bo‘ladi. Ammo yaxshiliklar va xayrlar esa, modomiki vujudiydirlar, kasbi insoniy va juz-i ixtiyoriy ularga illati mujida bo‘lolmaydi. Inson unda haqiqiy foil bo‘lolmaydi. Va nafsi ammorasi ham hasanotga tarafdor emas, aksincha rahmati Ilohiya ularni istaydi va qudrati Rabboniya ijod qiladi. Faqat inson iymon bilan, orzu bilan, niyat bilan sohib bo‘lishi mumkin. Va sohib bo‘lgandan so‘ng, o‘sha yaxshiliklar esa, unga avvalroq berilgan mavjudlik va iymon ne’matlari kabi o‘tgan Allohning cheksiz ne’matlariga shukrdir, o‘tgan ne’matlarga qaraydi. Allohning va’dasi bilan beriladigan Jannat esa, fazli Rahmoniy bilan beriladi. Ko‘rinishda bir mukofotdir, haqiqatda fazldir. Demak yomonliklarda sabab nafsdir, jazolantirishga shaxsan loyiqdir. Yaxshiliklarda esa sabab Haqdandir, illat ham Haqdandir. Faqat inson iymon bilan sohib bo‘ladi. "Mukofotingni istayman" deyolmaydi, "Fazlingni kutaman" deb biladi.

**Uchinchi savol:** O‘tgan izohlardan ham tushuniladiki, yomonliklar, yoyilish va tajovuz bilan ko‘payganidan, bitta yomonlik mingta yozilishi kerak, yaxshilik esa mavjudlikka oid ekani uchun moddiy jihatdan ko‘paymagani va bandaning ijodi bilan va nafsning orzusi bilan bo‘lmagani uchun, umuman yozilmasligi kerak yoki bitta yozilishi kerak edi. Nima uchun yomonlik bitta yoziladi, yaxshilik o‘nta va ba’zan mingta yoziladi?

**Javob:** Janobi Haq kamoli rahmat va jamoli rahimiyatini o‘sha suratda ko‘rsatadi.

**To‘rtinchi savol:** Ahli zalolat qozongan muvaffaqiyat va ko‘rsatgan quvvat va ahli hidoyat ustidan g‘alabalari ko‘rsatadiki, ular bir quvvatga va bir haqiqatga tayanadilar. Demak yo ahli hidoyatda zaiflik bor, yo ularda bir haqiqat bor?

**Javob:** Aslo... Na ularda haqiqat bor, na ahli haqda zaiflik bor. Ammo afsuski tor fikrli muhokamasiz bir qism avom shubhaga tushib vasvasa qiladilar, aqidalariga zarar keladi. Chunki: "Agar ahli haqda to‘liq haq va haqiqat bo‘lsaydi, bu daraja mag‘lubiyat va zillat bo‘lmasligi kerak edi. Chunki haqiqat quvvatlidir.اَلْحَقُّ يَعْلُو وَلاَ يُعْلٰى عَلَيْهِ bo‘lgan qoida-i asosiya bilan, quvvat haqdadir. Agar o‘sha ahli haqqa muqobil g‘olib bo‘lgan ahli zalolatning haqiqiy quvvati va bir tayanch nuqtasi bo‘lmasa edi, bu daraja g‘oliblik va muvaffaqiyat bo‘lmasligi lozim kelardi?", deydilar.

**Javob:** Ahli haqning mag‘lubiyati quvvatsizlikdan, haqiqatsizligidan bo‘lmagani o‘tgan ishoralar bilan qat’iy isbot qilingani kabi, ahli zalolatning g‘alabasi quvvatlaridan va iqtidorlaridan va tayanch nuqtasi topganlaridan bo‘lmagani, yana o‘sha ishoralar bilan qat’iy isbot qilinganidan, bu savolning javobi o‘tgan ishoralarning umumidir. Faqat bu yerda hiylalariga va iste’mol qilgan bir qism qurollariga ishora qilamiz. Jumladan:

Men o‘zim ko‘p marta shohid bo‘lganmanki, o‘nta ahli fasod to‘qsonta ahli salohni mag‘lub qilardi. Hayrat bilan qiziqdim, tadqiq qilib qat’iyan angladimki, o‘sha g‘alaba quvvatdan, qudratdan kelmaydi, balki fasoddan va pastkashlikdan va buzg‘unchilikdan va ahli haqning ixtilofidan foydalanishidan va ichlariga ixtilof solishdan va zaif tomonlarni tutishdan va ulardan foydalanishdan va nafsoniy hissiyotni va shaxsiy g‘arazlarni qo‘zg‘atishdan va insonning mohiyatida zararli ma’danlar hukmida bo‘lgan yomon iste’dodlarni ishlattirishdan va shonu-sharaf nomi bilan riyokorlik bilan nafsning fir’avnligini shishirishdan va vijdonsizcha buzg‘unchiliklaridan hamma qo‘rqishidan keladi. Va shunga o‘xshash shaytoniy hiylalar vositasida vaqtinchalik ahli haq ustidan g‘alaba qozonadilar. Lekin وَالْعَاقِبَةُ لِلْمُتَّقِينَ sirri bilan, اَلْحَقُّ يَعْلُو وَلاَ يُعْلَى عَلَيْهِ dasturi bilan, ularning o‘sha vaqtinchalik g‘alabalari manfaat jihatidan ular uchun ahamiyatsiz bo‘lish bilan birga, Jahannamni o‘zlariga va Jannatni ahli haqqa qozontirishlariga sababdir.

Xullas, zalolatda iqtidorsizlar qudratli ko‘rinishlari va ahamiyatsizlar shuhrat qozonishlari uchun, xudfurush, shuhratparast, riyokor insonlar va oz narsa bilan iqtidorlarini ko‘rsatish va qo‘rqitish va zarar yetkazish jihatidan mavqe qozonish uchun ahli haqqa muxoliflik vaziyatiga kiradilar. Toki ko‘rinsin va diqqat unga jalb qilsin. Va iqtidor va qudrat bilan emas, balki tark va harakatsizlik bilan sabab bo‘gan buzg‘unchiligi unga nisbat berilib, undan bahs qilinsin. Bunday shuhrat devonalaridan biri namozgohni iflos qilgan, toki hamma undan bahs qilsin. Hatto undan la’nat bilan bahs qilingan bo‘lsa ham, “shuhratparastlik hissi unga bu la’natli shuhratni chiroyli ko‘rsatgan” degan zarbulmasal bo‘lgan.

Ey olami baqo uchun yaratilgan va foniy olamga mubtalo bo‘lgan bechora inson!

فَمَا بَكَتْ عَلَيْهِمُ السَّمَاۤءُ وَاْلاَرْضُ oyatining sirriga diqqat qil, quloq sol! Qara nima deydi! Ochiq ma’nosi bilan farmon qiladiki: "Ahli zalolat o‘lishi bilan inson bilan aloqador bo‘lgan samovot va Yer ularning jasadlari ustida yig‘lamaydi, ya’ni ularning o‘lishi bilan mamnun bo‘ladi." Va ishoriy ma’nosi bilan ifoda qiladiki: "Ahli hidoyatning o‘lishi bilan samovot va Yer ularning jasadlari ustida yig‘laydi, firoqlarini istamaydi." Chunki ahli iymon bilan butun koinot aloqadordir, undan mamnundir. Zero iymon bilan Xoliqi Koinotni bilganlari uchun, koinotning qiymatini taqdirlab hurmat va muhabbat ko‘rsatadilar. Ahli zalolat kabi haqorat va yashirincha adovat qilmaydilar.

Ey inson, o‘yla! Sen baribir o‘lasan. Agar nafs va shaytonga tobe bo‘lsang, sening qo‘shnilaring, balki qarindoshlaring sening yomonligingdan qutulgani uchun sevinadi. Agar "A’uzu billahi minashshaytonir rojiym" deb, Qur’onga va Habibi Rahmonga tobe bo‘lsang, samovot, Yer va mavjudot, harkimning darajasiga ko‘ra, sening darajangga ko‘ra sendan ayrilganlaridan xafa bo‘lib ma’nan yig‘laydilar. Qattiq motam va muhtasham kuzatish bilan, qabr eshigidan kirgan baqo olamingda darajangga nisbatan chiroyli kutib olinish borligiga ishora qiladilar.

### O‘n Uchinchi Ishora:

"Uch nuqta"dir.

**Birinchi nuqta:** Shaytonning eng katta hiylasi, iymon haqiqatlarining azamati jihatida tor qalbli va kalta aqlli va qisqa fikrli insonlarni aldaydi: "Bitta zot barcha zarralar va sayyoralar va yulduzlarni va boshqa mavjudotni butun hollari bilan tadbiri rububiyatida aylantiradi, idora qiladi deyiladi. Bunday behad ajablanarli ulkan masalaga qanday ishonilishi mumkin? Qanday qilib qalbga joylashadi? Qanday qilib fikr qabul qila oladi?" deydi. Insonning ojizligi nuqtasida inkor hissini uyg‘otadi.

**Javob:** Shaytonning bu hiylani jim qilgan sir: "Allohu Akbar"dir. Va haqiqiy javobi ham "Allohu Akbar"dir." Ha, "Allohu Akbar"ning haddan ortiq ko‘p Islomiy shiorlarda takrori bu hiylani yo‘q qilish uchundir. Chunki insonning ojiz quvvati va zaif qudrati va tor fikri bunday behad buyuk haqiqatlarni "Allohu Akbar" nuri bilan ko‘rib tasdiq qiladi va "Allohu Akbar" quvvati bilan o‘sha haqiqatlarni tashiydi va "Allohu Akbar" doirasida joylashtiradi va vasvasaga tushgan qalbiga aytadiki: Bu koinotning g‘oyat muntazam ravishda idora va boshqaruvi ko‘z bilan ko‘rinmoqda. Bunda ikki yo‘l bor:

Birinchi yo‘l: Mumkindir, faqat g‘oyat azimdir va hayratlanarlidir. Chunki bunday hayratlanarli asar hayratlanarli san’at bilan, juda ajablanarli bir yo‘l bilan bo‘ladi. U yo‘l esa, mavjudot, balki zarralar sanog‘icha mavjudligining shohidlari bo‘lgan bir Zoti Ahad va Samadning rububiyati bilan va iroda va qudrati bilan bo‘lishidir.

Ikkinchi yo‘l: Hech bir imkoni bo‘lmagan va imkonsizlik darajasida mushkul va hech bir jihatda aqlga uyg‘un bo‘lmagan shirk va kufr yo‘lidir. Chunki "Yigirmanchi Maktub" va "Yigirma ikkinchi So‘z" kabi ko‘p risolalarda g‘oyat qat’iy isbot qilingani kabi, o‘sha vaqt koinotning har bir mavjudida va hatto har bir zarrasida bir mutlaq uluhiyat va hamma narsani qamragan ilm va cheksiz qudrat bo‘lishi lozim bo‘ladi. Toki mavjudotda ko‘z bilan ko‘ringan mukammal darajada nizom va intizom va g‘oyat hassos mezon va imtiyoz bilan mukammal va bezalgan san’atli naqshlar vujud topa olsin.

Bir so‘z bilan, agar tamoman loyiq va tamoman joyida bo‘lgan azamatli va kibriyoli rububiyat bo‘lmasa, o‘sha vaqt har jihatdan aqlga zid va imkonsiz bir yo‘lni ta’qib qilish lozim bo‘ladi. Loyiq va lozim bo‘lgan azamatdan qochish bilan, mahol va imkonsizlikka kirishni shayton ham taklif qilolmaydi.

**Ikkinchi nuqta:** Shaytonning muhim bir hiylasi, insonga kamchiligini e’tirof ettirmaslikdir. Toki istig‘for va Allohdan panoh so‘rash yo‘lini berkitsin. Ham inson nafsining takabburligini qo‘zg‘atsin, toki nafs o‘zini advokat kabi mudofaa qilsin, go‘yo kamchiliklardan poklasin. Ha, shaytonni tinglagan bir nafs kamchiligini ko‘rishni istamaydi. Ko‘rsa ham, yuz ta’vil bilan ta’vil qildiradi.

وَعَيْنُ الرِّضَا عَنْ كُلِّ عَيْبٍ كَلِيلَةٌ sirri bilan: Nafsiga mamnuniyat nazari bilan qaragani uchun aybini ko‘rmaydi. Aybini ko‘rmagani uchun e’tirof qilmaydi, istig‘for qilmaydi, Allohdan panoh so‘ramaydi, shaytonga masxara bo‘ladi. Hazrati Yusuf alayhissalom kabi bir Payg‘ambari Oliyshon, وَمَاۤ اُبَرِّئُ نَفْسِى اِنَّ النَّفْسَ َلاَمَّارَةٌ بِالسُّوۤءِ اِلاَّ مَا رَحِمَ رَبِّى degan ekanlar, qanday qilib nafsga ishonish mumkin? Nafsini ayblagan kishi kamchiligini ko‘radi. Kamchiligini e’tirof qilgan odam istig‘for aytadi. Istig‘for aytgan kimsa, Allohdan panoh so‘raydi. Allohdan panoh so‘ragan odam shaytonning yomonligidan qutuladi. Kamchiligini ko‘rmaslik o‘sha kamchilikdanda katta kamchilikdir. Va kamchiligini e’tirof qilmaslik katta nuqsondir. Va kamchiligini ko‘rsa, o‘sha kamchilik kamchilik bo‘lishdan chiqadi. E’tirof qilsa, afvga loyiq bo‘ladi.

**Uchinchi nuqta:** Insonning hayoti ijtimoiyasini barbod qilgan bir dasisa-i shaytoniya shuki: Bir mo‘minning birgina yomonligi bilan barcha hasanalarini to‘sadi. Shaytonning bu dasisasiga quloq solgan insofsizlar mo‘minga adovat qiladilar. Holbuki Janobi Haq hashrda adolati mutlaqa bilan mezoni akbarida vazifadorlarning amallarini tortgan paytida, hasanalari sayyialariga g‘olibligi, mag‘lubligi nuqtasida hukm qiladi. Yana, sayyialarning sabablari ko‘p va vujudlari oson bo‘lgani uchun, ba’zan birgina hasana bilan ko‘p sayyialarini to‘sadi. Demak, bu dunyoda o‘sha adolati Ilohiyaga nuqtasida muomala qilish kerak. Agar bir odamning yaxshiliklari yomonliklaridan son yoki sifat jihatidan ko‘p bo‘lsa, o‘sha odam muhabbatga va hurmatga haqdordir. Balki qiymatdor birgina hasana bilan, ko‘p sayyialariga kechirimli nazari bilan qarash lozim. Holbuki, inson fitratidagi zulm tomiri bilan, shaytonning shivirlashi bilan, bir zotning yuzta hasanalarini birgina sayyia tufayli unutadi, mo‘min qardoshiga adovat qiladi, gunohlarga kiradi. Qandayki bitta chivin qanoti ko‘z ustiga qo‘yilsa; bir tog‘ni to‘sadi, ko‘rsatmaydi. Xuddi shuning kabi, inson g‘araz tomiri bilan, chivin qanoti qadar bir sayyia bilan tog‘ kabi hasanalarni to‘sadi, unutadi; mo‘min qardoshiga adovat qiladi, insonlarning hayoti ijtimoiysida bir fasod vositasi bo‘ladi.

Shaytonning bu hiylasiga o‘xshagan boshqa hiyla bilan, insonning sog‘lom fikrlashini vayron qiladi, iymon haqiqatlariga nisbatan to‘g‘ri muhokamani buzadi va fikrning istiqomatiga buzadi. Jumladan:

Bir iymon haqiqatiga doir yuzlab isbot qiluvchi dalillarning hukmini yo‘qligiga dalolat qilgan bir alomat bilan sindirishni istaydi. Holbuki muqarrar bor: "Bitta isbot qiluvchi ko‘p inkor qiluvchilardan ustun keladi." Bir da’voni isbot qiluvchi bir guvohning hukmi yuzta inkor qilganlardan ustun bo‘ladi. Bu haqiqatga ushbu misol bilan qara. Jumladan:

Bir saroyning yuzlab berk eshiklari bor. Bir eshik ochilishi bilan o‘sha saroyga kirish mumkin, boshqa eshiklar ham ochiladi. Agar barcha eshiklar ochiq bo‘lsa-yu, bir-ikkitasi berkilsa, o‘sha saroyga kirib bo‘lmaydi deyilmaydi.

Iymon haqiqatlari o‘sha saroydir. Har bir dalil bir kalitdir, isbot qiladi, eshikni ochadi. Bir eshikning berk qolishi bilan o‘sha iymon haqiqatidan voz kechilmaydi va inkor qilinmaydi. Shayton esa, ba’zi sabablarga binoan, yo g‘aflat yoki jaholat vositasida berk qolgan bir eshikni ko‘rsatadi, isbot qiluvchi barcha dalillarni nazardan tushiradi. "Bu saroyga kirilmaydi, balki saroy emas, ichida hech narsa yo‘q", deb aldaydi.

Xullas, ey shaytonning hiylalariga mubtalo bo‘lgan bechora inson! Diniy, shaxsiy va ijtimoiy hayotning farovonligini tilasang va fikrning sihatini va nazarning istiqomati va qalbning salomatligini istasang, muhkamoti Qur’oniyaning mezonlari bilan va sunnati saniyaning tarozilari bilan amallaringni va qalbingdan o‘tganlarni narsalarni tort va Qur’onni va sunnati saniyani doimo rahbar qil va اَعُوذُ بِاللهِ مِنَ الشَّيْطَانِ الرَّجِيمِ degin, Janobi Haqqa iltijoda bo‘l!

Ushbu o‘n uch ishora o‘n uch kalitdir! Qur’oni Mo‘’jiz-ul Bayonning eng oxirgi surasi va

" اَعُوذُ بِاللهِ مِنَ الشَّيْطَانِ الرَّجِيمِ "ning batafsil izohi va ma’dani bo‘lgan

اَسْتَعِيذُ بِاللهِ بِسْمِ اللهِ الرَّحْمٰنِ الرَّحِيمِ

قُلْ اَعُوذُ بِرَبِّ النَّاسِ ۞ مَلِكِ النَّاسِ ۞ اِلٰهِ النَّاسِ ۞

مِنْ شَرِّ الْوَسْوَاسِ الْخَنَّاسِ ۞ اَلَّذِى يُوَسْوِسُ فِى صُدُورِ النَّاسِ ۞

مِنَ الْجِنَّةِ وَالنَّاسِ۞

surasining hisni hasini va metin qal’asining darvozasini o‘sha o‘n uch kalit bilan och, kir, salomatlikni top!

سُبْحَانَكَ لاَعِلْمَ لَنَاۤ اِلاَّ مَاعَلَّمْتَنَاۤ اِنَّكَ اَنْتَ الْعَلِيمُ الْحَكِيمُ

وَقُلْ رَبِّ اَعُوذُ بِكَ مِنْ هَمَزَاتِ الشَّيَاطيِنِ ۞

وَ اَعُوذُ بِكَ رَبِّ اَنْ يَحْضُرُونِ

\* \* \*

# O‘n To‘rtinchi Yog‘du

(Ikki Maqomdir. Birinchi Maqomi ikki savolning javobidir.)

**بِاسْمِهٖ سُبْحَانَهُ وَ اِنْ مِنْ شَىْءٍ اِلَّا يُسَبِّحُ بِحَمْدِهٖ**

**اَلسَّلَامُ عَلَيْكُمْ وَ رَحْمَةُ اللّٰهِ وَ بَرَكَاتُهُ**

Aziz siddiq qardoshim Ra’fat Bey!

"Savr va Hut"ga doir so‘ragan savolingning ba’zi risolalarda javobi bor. U xil savollarga ko‘ra javob "Yigirma to‘rtinchi So‘z"ning Uchinchi shoxida "O‘n ikki asl" nomi bilan o‘n ikki muhim qoida bayon qilingan. O‘sha qoidalarning har biri Hz.Payg‘ambarning (ASM) hadislariga doir bir-biridan farq qiladigan ta’villarga doir o‘lchov va hadislarga kelgan shubhalarni daf qiladigan muhim asosdir. Afsuski, hozircha sunuhotdan boshqa ilmiy masalalar bilan shug‘ullanishimga mone bo‘lgan ba’zi hollar bor. Shuning uchun savolingizga ko‘ra javob berolmayman. Agar qalbiy sunuhoti bo‘lsa, majburan mashg‘ul bo‘laman. Ba’zan savollarga sunuhot mos kelgani uchun javob beriladi, xafa bo‘lmanglar. Shuning uchun har bir savolingizga loyig‘icha javob berolmayman. Mayli, bu safar savolingizga qisqa bir javob beray.

Savolingizda: "Domlalar: "Yer ho‘kiz va baliq ustida turadi", deydilar. Holbuki Yer muallaqda bir yulduz kabi kezganini geografiya ko‘rmoqda. Na ho‘kiz bor va na baliq?" deyapsiz.

**Javob:** Ibn Abbos (RA) kabi zotlarga nisbat berilgan sahih bir rivoyatda, Rasuli Akram alayhissalotu vassalomdan "Dunyo nima ustida?" deb so‘ralganida: عَلَى الثَّوْرِ وَالْحُوتِ Bir rivoyatda bir safar عَلَى الثَّوْرِ deb marhamat qilganlar, boshqa safar عَلَى الْحُوتِ deganlar. Muhaddislarning bir qismi Isroiliyotdan olingan va eskidan beri naql qilingan xurofotga o‘xshash hikoyalarga bu hadisni tatbiq qilishgan. Xususan Bani Isroil olimlarining musulmon bo‘lganlaridan bir qismi, o‘tgan kitoblarda "Savr va Hut" haqida ko‘rgan hikoyalarini hadisga tatbiq qilib, hadisning ma’nosini g‘alati tarzda tarjima qilishgan. Hozircha bu savolingizga doir g‘oyat qisqa uch asos va uch jihat aytiladi.

**Birinchi asos:** Bani Isroil olimlarining bir qismi musulmon bo‘lgandan so‘ng, eski ma’lumotlari ham ular bilan birga musulmon bo‘lgan, Islomiyat mulkiga aylangan. Holbuki eski ma’lumotlarida xatolar bor. O‘sha xatolar, albatta ularga oid, Islomiyatga oid emas!

**Ikkinchi asos:** Tashbeh va misol keltirishlar olimlardan avomga o‘tish bilan, ya’ni ilmning qo‘lidan jaholatning qo‘liga tushishi va zamon o‘tishi bilan haqiqat deb qabul qilinadi. Masalan, kichikligimda Oy tutildi. Men volidamga: "Nima uchun oy bunday bo‘ldi?", dedim. "Ilon yutdi", dedi. "Ko‘rinyaptiku?", dedim. "Yuqorida ilonlar shisha kabi bo‘lib, ichlaridagi narsalarni ko‘rsatadilar", dedi. Bu bolalik xotirasini ko‘p zamon xotirlar edim. Va: "Bu qadar haqiqatsiz bir xurofot volidam kabi jiddiy zotlarning tilida qanday kezmoqda?" deb o‘ylar edim. Nihoyat falakiyot ilmini mutolaa qilgan vaqtim ko‘rdimki, volidamning so‘zini gapirganlar, tashbehni haqiqat deb o‘ylashgan. Chunki Quyosh darajalarining orbitasi bo‘lgan "burjlar joylashgan hudud" ta’bir qilganlari ulkan doira Oy manzillarining orbitasi bo‘lib, harakat yo‘lining doirasi bir-biri ustiga o‘tish bilan, o‘sha ikki doira har biri ikki qavs shaklida ko‘ringan. O‘sha ikki qavsga astronom olimlar latif bir tashbeh bilan ikki katta ilon ma'nosidagi "tinnineyn" nomini berishgan.

O‘sha ikki doiraning kesishish nuqtasiga, bosh ma’nosida "ra’s", ikkinchisiga dum ma’nosida "zanab" deyishgan. Oy ra’sga va Quyosh zanabga kelgan vaqt astronomiya ta’biriga ko‘ra "Oy tutilishi" sodir bo‘ladi. Ya’ni, Yer sayyorasi to‘liq ikkisining o‘rtasiga tushadi, o‘sha vaqtda Oy tutiladi. O‘tgan tashbeh bilan "Oy tinninning og‘ziga kirdi" deyiladi.

Bu yuksak va ilmiy tashbeh avomning tiliga o‘ltishi bilan, zamon o‘tishi bilan, Oyni yutadigan ulkan bir ilon shaklini olgan.

Xullas, "Savr va Hut" nomili ikki buyuk malak, bir muqaddas latif tashbeh bilan va ma’nodor bir ishora bilan "Savr va Hut" nomi bilan nomlangan Muqaddas, yuksak nubuvvat tilidan umumning tiliga kirish bilan, o‘sha tashbeh haqiqatga aylangan, xuddi katta bir ho‘kiz va dahshatli bir baliq suratini olgan.

**Uchinchi Asos:** Qur’onning mutashabehoti bo‘lib, g‘oyat chuqur masalalarni misol vositasida va tashbehlar bilan avomga dars beradi. Xuddi shuning kabi, hadisning mutashabehoti bor, g‘oyat chuqur haqiqatlarni hamma biladigan tashbehlar bilan ifoda qiladi. Masalan: Bir-ikki risolada bayon qilganimiz kabi: Bir kuni Payg‘ambarimiz (ASM) huzurlarida juda qattiq shovqin eshitildi. "Yetmish yildan beri dumalab, endi Jahannamning tubiga tushgan bir toshning shovqinidir." deb marhamat qildilar. Bir necha daqiqadan so‘ng bir kishi kelib, "Yetmish yoshli mashhur munofiq o‘ldi", dedi. Rasuli Akram alayhissalotu vassalomning g‘oyat balig‘ misol keltirishlarining haqiqatini e’lon qildi.

Sening savoling javobiga hozircha "uch jihat" aytiladi.

**Birinchisi:** Arsh va samovotning tashuvchilari deyilgan malaklarning bittasining ismi "Nasir" va boshqasining ismi "Savr" bo‘lib to‘rtta malakni Janobi Haq arsh va samovotga saltanati rububiyatiga nazorat qilish uchun tayin qilganidek, samovotning bir ukasi va sayyoralarning bir do‘sti bo‘lgan Yer kurrasiga ham ikki malakni nazoratchi va tashuvchi qilib tayin qilgan. O‘sha malaklarning bittasining ismi "Savr" va boshqasining ismi "Hut"dir. Va o‘sha nomni berishining sirri shudirki: Yer ikki qismdir. Biri suv, boshqasi tuproq. Suv qismini jonlantirgan baliqdir. Tuproq qismini jonlantirgan, insonlarning hayot tayanchi bo‘lgan ziroat, ho‘kiz bilandir va ho‘kizning yelkasidadir. Yer kurrasiga muakkal ikki malak ham qo‘mondon, ham nazoratchi bo‘lganlari uchun, albatta baliq toifasiga va ho‘kiz naviga bir munosabat jihatlari bo‘lishi lozimdir. Balki, وَالْعِلْمُ عِنْدَ اللّٰهِ o‘sha ikki malakning olami malakut va olami misolda ho‘kiz va baliq suratida aks etishadi.[[10]](#footnote-10)(Hoshiya) Bu munosabatga va o‘sha nazoratga ishora qilib va Yer kurrasining o‘sha ikki muhim yaratilgan borliqlariga ishora qilib lisoni mo‘’jiz-ul bayoni Nabaviyاَلْاَرْضُ عَلَى الثَّوْرِ وَالْحُوتِ deb, g‘oyat chuqur va keng bir sahifa qadar masalalarni ichiga olgan bir haqiqatni g‘oyat go‘zal va qisqa, birgina jumla bilan ifoda qilgan.

**Ikkinchi jihat:** Masalan: "Bu davlat va saltanat qaysi narsa ustida turadi?", deyilsa. Javobida: عَلَى السَّيْفِ وَ الْقَلَمِ deyiladi. Ya’ni "Askar qilichining shijoatiga, quvvatiga va davlat xodimi qalamining diroyatiga va adolatiga tayanadi." Xuddi shuning kabi: Modomiki Yer kurrasi jonzotlarning maskanidir va jonzotlarning qo‘mondoni insondir va insonning sohillarda yashaydigan qismining katta qismining tirikchilik manbalari baliqdir va sohillarda yashamaydigan qismining tirikchilik manbalari ziroat bilan ho‘kizning yelkasidadir va muhim bir tijorat manbai baliqdir. Albatta davlat qilich va qalam ustida turgani kabi, Yer kurrasi ham ho‘kiz va baliq ustida turibti deyiladi. Zero qachonki ho‘kiz ishlamasa va baliq millionlab tuxumni birdan qo‘ymasa, inson yashay olmaydi, hayot mahv bo‘ladi, Xoliqi Hakiym Yerni xarob qiladi.

Xullas, Rasuli Akram alayhissalotu vassalom g‘oyat mo‘’jizali shaklda va g‘oyat yuksak va g‘oyat hikmatli bir javob bilan: اَلْاَرْضُ عَلَى الثَّوْرِ وَالْحُوتِ deganlar. Insoniyatning hayoti qanchadan qancha jinsi hayvoniyning hayoti bilan aloqador ekaniga doir keng bir haqiqatni ikki kalima bilan dars berganlar.

**Uchinchi Jihat:** Qadimgi astronomiya fanida Quyosh harakatlanishi aytilgan. Quyoshning har o‘ttiz darajasini bitta burj deb ataganlar. O‘sha burjlardagi yulduzlarning oralarida bir-birini bog‘laydigan faraziy chiziqlar tortilsa, bitta vaziyat hosil bo‘lgan vaqt, ba’zisida asad (ya’ni arslon) suratini, ba’zisida tarozi ma’nosida mezon suratini, ba’zisida ho‘kiz ma’nosiga savr suratini, ba’zisida baliq ma’nosiga hut suratini ko‘rsatgan. O‘sha munosabatga binoan u burjlarga o‘sha ismlar berilgan. Bu asrning astronomiyasi nazarida esa Quyosh harakatlanmaydi, deyiladi. Shu sabab burjlar bo‘sh va ishlatilmasdan va ishsiz qolishgan. Quyoshning o‘rniga Yer kurrasi harakatlanadi. Shunday ekan bo‘sh, ishsiz burjlar va yuqoridagi ishlatilmagan doiralar o‘rniga zaminda Yerning yillik orbitasida kichik miqyosda o‘sha doiralarni tashkil qilish kerak. Shu holda samoviy burjlar Yerning yillik orbitasidan aks qiladi. Va Yer kurrasi har oy samoviy burjlarning bittasining soyasida va misolida bo‘ladi. Go‘yo Yerning yillik orbitasi bir oyna hukmida bo‘lib samoviy burjlar unda aks etadi.

Bu jihatdan Rasuli Akram alayhissalotu vassalom oldin zikr qilganimiz kabi, bir marta عَلَى الثَّوْرِ, bir marta عَلَى الْحُوتِ deganlar. Ha, mo‘’jiz-ul bayon bo‘lgan lisoni nubuvvatga yarashadigan tarzda g‘oyat chuqur va ko‘p asr o‘tib tushuniladigan haqiqatga ishora qilib bir marta عَلَى الثَّوْرِ deganlar. Chunki Yer kurrasi o‘sha savol vaqtida Savr burjining misolida edi. Bir oy o‘tib yana so‘ralganda, عَلَى الْحُوتِ deganlar. Chunki o‘sha vaqt Yer kurrasi Hut burjining soyasida ekan.

Xullas, istiqbolda tushuniladigan bu yuksak haqiqatga ishora qilib va Yer kurrasining vazifasidagi harakatiga va sayohatiga ishora qilib va samoviy burjlar Quyosh e’tibori bilan ishsiz va musofirsiz bo‘lganlariga va haqiqiy ishlagan burjlar esa Yer kurrasining yillik orbitasida bo‘lganiga va o‘sha burjlarda vazifa bajargan va sayohat qilgan Yer kurrasi bo‘lganiga ramzan عَلَى الثَّوْرِ وَالْحُوتِ deganlar. وَاللّٰهُ اَعْلَمُ بِالصَّوَابِ

Ba’zi Islomiy kitoblarda savr va hutga doir g‘alati va aqlga sig‘maydigan hikoyalar yo Isroiliyotdir yoki tashbeh yoki ba’zi muhaddislarning ta’villari bo‘lib, ba’zi diqqatsizlar tarafidan hadis deb Rasuli Akram alayhissalotu vassalomga nisbat qilingan.

رَبَّنَا لَا تُؤَاخِذْنَٓا اِنْ نَسٖينَٓا اَوْ اَخْطَاْنَا

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

**Ikkinchi Savol:** Oli Aba haqidadir.

Qardoshim, Oli Aba haqidagi javobsiz qolgan savolingizning ko‘p hikmatlaridan yolg‘iz bir hikmati aytiladi. Jumladan: Rasuli Akram alayhissalotu vassalom kiygan muborak xirqalarini Hazrati Ali (RA) va Hazrati Fotima (RA) va Hazrati Hasan va Husanning (RA) ustlariga yopib,لِيُذْهِبَ عَنْكُمُ الرِّجْسَ اَهْلَ الْبَيْتِ وَيُطَهِّرَكُمْ تَطْهٖيرًا oyati bilan duo qilishlarining sirlari va hikmatlari bor. Sirlaridan bahs qilmaymiz. Faqat risolat vazifasiga taalluqli bir hikmati shuki: Rasuli Akram alayhissalotu vassalom g‘aybni bilgan va istiqbolni ko‘rgan nubuvvat nazari bilan o‘ttiz-qirq yil so‘ngra sahobalar va tobe’iynlar ichida jiddiy fitnalar bo‘lib qon to‘kilishini ko‘rganlar. Ichida eng mumtoz shaxsiyatlar, xirqasi ostida bo‘lgan uchta shaxsiyat borligini mushohada qilganlar. Hazrati Alini (RA) ummat nazarida poklash va oqlash va Hazrati Husanga (RA) ta’ziya bildirish va tasalli berish va Hazrati Hasanni (RA) tabriklash va musolaha yo‘li bilan muhim bir fitnani yo‘qotib, sharafini va ummatga buyuk foydasini e’lon qilish va Hazrati Fotimaning zurriyotining toza va sharafli ekanini va Ahli Bayt oliy unvoniga loyiq ekanlarini e’lon qilish uchun o‘sha to‘rtta kishiga o‘zlari bilan birga "Xamsa-i Oli Aba" unvonini bergan o‘sha xirqani yopganlar. Albatta Hazrati Ali (RA) xalifa-i bilhaq edilar, lekin to‘kilgan qonlar juda ahamiyatli bo‘lganidan, ummat nazarida oqlanishi va baroati, risolat vazifasi e’tibori bilan ahamiyatli bo‘lgani uchun, Rasuli Akram alayhissalotu vassalom o‘sha suratda u kishini oqlaydilar. Uni tanqid qilgan va xato deb bilgan va zalolatda degan Xorijiylarni va Umaviylarning tajovuzkor tarafdorlarini sukutga da’vat qiladilar. Darhaqiqat, Xorijiylar va Umaviylarning ifrotchi tarafdorlari Hazrati Ali (RA) haqidagi tafritlari va zalolatda deyishlari va Hazrati Husanning (RA) g‘oyat fojiali achinarli hodisasi bilan Shialarning ifrotlari va bid’atlari va Shayxayndan yuz o‘girishlari ahli Islomga juda zararli bo‘lgan.

Xullas, bu xirqa va duo bilan Rasuli Akram alayhissalotu vassalom Hazrati Ali (RA) va Hazrati Husanni (RA) mas’uliyatdan va ayblovdan va ummatini ular haqida badbinlikdan qutqargani kabi, Hazrati Hasanni (RA) qilgan musolahasi bilan ummatga qilgan yaxshiligini risolat vazifasi nuqtasida tabriklaydi va Hazrati Fotimaning (RA) zurriyotining muborak nasli olami Islomda Ahli Bayt unvonini olib oliy bir sharaf qozonishlarini va Hazrati Fotima (RA) اِنّٖٓى اُعٖيذُهَا بِكَ وَذُرِّيَّتَهَا مِنَ الشَّيْطَانِ الرَّجٖيمِ degan Hazrati Maryamning volidasi kabi zurriyot jihatidan juda sharafli bo‘lishini e’lon qiladi.

اَللّٰهُمَّ صَلِّ عَلٰى سَيِّدِنَا مُحَمَّدٍ وَعَلٰى اٰلِهِ الطَّيِّبٖينَ الطَّاهِرٖينَ الْاَبْرَارِ وَعَلٰى اَصْحَابِهِ الْمُجَاهِدٖينَ الْمُكْرَمٖينَ الْاَخْيَارِ اٰمٖينَ

**\*\*\***

### Ikkinchi Maqom

بِسْمِ اللّٰهِ الرَّحْمٰنِ الرَّحٖيمِ ning minglab sirlaridan olti siriga doirdir.

**Eslatma:** "Basmala"ning rahmat nuqtasida porloq bir nuri so‘niq aqlimga uzoqdan ko‘rindi. Uni o‘z nafsim uchun qayd suratida yozib qo‘yishni istadim. Va yigirma-o‘ttiztacha sirlar bilan o‘sha nurning atrofida bir doira aylantirib ovlash va tutishni orzu qildim. Lekin, afsuski, hozircha orzuimga to‘liq muvaffaq bo‘lolmadim. Yigirma-o‘ttiztadan besh-oltitaga tushdi.

"Ey inson!" deganimda o‘z nafsimni nazarda tutaman. Bu dars o‘z nafsimga xos bo‘lgani holda, ruhan men bilan munosabatdor va nafsi nafsimdan ko‘ra hushyorroq bo‘lgan zotlarga balki foydalanishga vosita bo‘lish niyatida, "O‘n to‘rtinchi Yog‘du"ning Ikkinchi maqomi sifatida mudaqqiq qardoshlarimning istaklariga havola qilaman. Bu dars aqldan ko‘ra ko‘proq qalbga, dalildan ziyoda zavqqa ta'alluqlidir.

بِسْمِ اللّٰهِ الرَّحْمٰنِ الرَّحٖيمِ

قَالَتْ يَٓا اَيُّهَا الْمَلَؤُا اِنّٖٓى اُلْقِىَ اِلَىَّ كِتَابٌ كَرٖيمٌ ۞ اِنَّهُ مِنْ سُلَيْمٰنَ وَ اِنَّهُ بِسْمِ اللّٰهِ الرَّحْمٰنِ الرَّحٖيمِ

Shu maqomda bir nechta sir zikr qilinadi.

#### Birinchi Sir:

"Bismillahir Rohmanir Rohiym"ning bir jilvasini shunday ko‘rdimki: Koinot siymosida, Yer siymosida va inson siymosida bir-biri ichida bir-birining namunasini ko‘rsatadigan uch sikka-i rububiyat bor: Biri: Umum koinotdagi ta’ovun, tasonud, ta’onuq, tajovub namoyon bo‘lgan sikka-i kubro-i uluhiyat bo‘lib "Bismilloh" unga qaraydi.

Ikkinchisi: Yer kurrasi siymosida nabotot va hayvonotning tadbir va tarbiya va idorasidagi o‘xshashlik, uyg‘unlik, intizom, saranjomlik, lutf va marhamatdan namoyon bo‘lgan sikka-i kubro-i rahmoniyat bo‘lib, "Bismillahir Rohman" unga qaraydi.

So‘ngra insonning mohiyati jome’asining siymosidagi latoifi Ra'fat va daqoiqi shafqat va marhamati Ilohiyaning shu’lalaridan namoyon bo‘lgan sikka-i ulyo-i rahimiyat bo‘lib, "Bismillahir Rohmanir Rohiym"dagi "ar-Rohiym" unga qaraydi.

Demak, "Bismillahir Rohmanir Rohiym" olam sahifasida nuroniy qator tashkil qilgan uch sikka-i ahadiyatning muqaddas unvoni va pishiq bir arqoni va porloq bir yozuvidir. Ya’ni, "Bismillahir Rohmanir Rohiym" yuqoridan tushgan uchi, koinotning mevasi va olamning kichraytirilgan nusxasi bo‘lgan insonga kelib taqaladi. Yerni Arshga bog‘laydi. Insoniy Arshga chiqishga bir yo‘l bo‘ladi.

#### Ikkinchi Sir:

Qur’oni Mo‘’jiz-ul Bayon cheksiz yaratilgan ko‘p sonli maxluqotda namoyon bo‘lgan vohidiyat ichida aqllarni chalg‘itmaslik uchun, doim vohidiyat ichida ahadiyat jilvasini ko‘rsatadi. Ya’ni, masalan: Quyosh ziyosi bilan cheksiz narsalarni qamraydi. Quyosh zotini butun ziyosi bilan mulohaza qilish uchun g‘oyat keng bir tasavvur va keng qamrovli bir nazar lozim bo‘lganidan, unuttirmaslik uchun, har bir porloq narsa Quyoshning zotini aksi vositasi bilan ko‘rsatadi va o‘z qobiliyatiga ko‘ra Quyoshning zotiy jilvasi bilan birga ziyosi, harorati kabi xossalarini ko‘rsatadi. Va har porloq narsa Quyoshni butun sifatlari bilan o‘z qobiliyatiga ko‘ra ko‘rsatgani kabi, Quyoshning ziyo va harorat va ziyodagi yetti rang kabi sifatlarining har biri, qarshisidagi barcha narsalarni qamraydi. Shuning kabi: وَ لِلّٰهِ الْمَثَلُ الْاَعْلٰى -misolda xato bo‘lmasin,- ahadiyat va samadiyati Ilohiya har bir narsada, xususan jonzotlarda, xususan insonning mohiyat oynasida barcha Ismlari bilan bir jilvasi bo‘lgani kabi.. vahdat va vohidiyat jihati bilan ham mavjudot bilan aloqador har bir ismi butun mavjudotni qamraydi. Xullas, vohidiyat ichida aqllarni bo‘g‘maslik va qalblar Zoti Aqdasni unutmasligi uchun doimo vohidiyatdagi sikka-i ahadiyatga diqqatni qaratadi, bu esa o‘sha sikkaning uch muhim tugunini "Bismillahir Rohmanir Rohiym" ko‘rsatadi.

#### Uchinchi Sir:

Shu cheksiz koinotni quvontirgan, rahmat ekanini ko‘ryapmiz. Va bu qorong‘u mavjudotni nurlantirgan, rahmat ekani ochiq ravshan. Va bu hadsiz ehtiyojlar ichida o‘ralashayotgan maxluqotni tarbiya qilgan, yana rahmat ekani ma’lum. Va bir daraxt barcha qismlari bilan mevasiga yuzlangani kabi, butun koinotni insonga qaratgan va har tarafda unga qaratgan va yordamiga oshiqtirgan, rahmat ekani oshkor. Va bu cheksiz fazoni va bo‘sh va xoli olamni to‘ldirgan, nurlantirgan va quvontirgan, rahmat ekani ko‘rib turibmiz. Va bu foniy insonni abadga nomzod qilgan va azaliy va abadiy bir zotga suhbatdosh va do‘st qilgan, rahmat ekani ravshandir.

Ey inson! Modomiki rahmat shunday kuchli va jozibador va sevimli va madadkor mahbub bir haqiqat ekan. "Bismillahir Rohmanir Rohiym" de. U haqiqatni mahkam tut va mutlaq vahshatdan va cheksiz ehtiyojlarning alamlaridan qutul. Va o‘sha Azal va Abad Sultonining taxtiga yaqinlash, va o‘sha rahmatning shafqati va shafoati va shu’lalari bilan Sultonga suhbatdosh va xalil va do‘st bo‘l. Darhaqiqat, koinotdagi borliqlarning turlarini hikmat doirasida insonning atrofida to‘plab, barcha hojatlariga mukammal intizom va inoyat bilan oshiqtirish, ikki holatdan biri ekani aniq:

Yo koinotning har bir navi o‘zidan o‘zi insonni taniydi, unga itoat qiladi, yordamiga oshiqadi. (Bu esa yuz daraja aqldan uzoq bo‘lgani kabi, ko‘p mahollarni keltirib chiqaradi.) Inson kabi bir ojizi mutlaqda eng quvvatli bir Sultoni Mutlaqning qudrati bo‘lishi lozim bo‘ladi.

Yoxud bu koinotning pardasi orqasida bir Qodiyri Mutlaqning ilmi bilan yordamlashish bo‘lmoqda. Demak, koinotning navlari insonni tanimaydi, balki insonni biladigan va taniydigan, marhamat qiladigan Zotning tanishi va bilishining dalillaridir.

Ey inson! Esingni yig‘! Butun yaratilgan borliqlarning turlarini senga yo‘naltirib yordam qo‘llarini uzattirgan va sening hojatlaringga "Labbay" dedirgan Zoti Zuljalol seni bilmasligi, tanimasligi mumkinmi? Modomiki seni bilar ekan, rahmati orqali bilganini bildirayotgan ekan, sen ham Uni bil, hurmat bilan bilganingni bildir. Va sen kabi mutlaq zaif, mutlaq ojiz, mutlaq faqir, foniy, kichik bir maxluqqa ulkan koinotni bo‘ysundirish va uning yordamiga yuborish, albatta hikmat va inoyat va ilm va qudratni o‘z ichiga olgan haqiqati rahmat ekanini qat'iyan anglab yet! Albatta, bunday bir rahmat sendan umumiy va xolis bir shukr va jiddiy va sof bir hurmat istaydi. O‘sha xolis shukrning va o‘sha sof hurmatning tarjimoni va unvoni bo‘lgan "Bismillahir Rohmanir Rohiym"ni so‘zla. O‘sha rahmatga yetishishga vosita va Rahmonning dargohida shafoatchi qil. Ha, rahmatning mavjudligi va amalga oshishi Quyoshchalik yaqqoldir. Chunki, markaziy bir naqsh har tarafdan kelgan arqon va iplarning intizomidan va vaziyatlaridan hosil bo‘lganidek, bu koinotning eng katta doirasida ming bir ismi Ilohiyning jilvasidan uzangan nuroniy arqonlar koinot siymosida shunday sikka-i rahmat ichida xotami rahimiyatni va naqshi shafqatni to‘qimoqda va shunday bir xotami inoyatni o‘ryaptiki, Quyoshdanda porloq o‘zini aqllarga ko‘rsatmoqda. Darhaqiqat, Quyosh va Oyni, unsurlar va ma’danlarni, nabotot va hayvonotni ulkan bir naqshning arqon iplari kabi ming bir ismlarning shu’lalari bilan tartiblagan va hayotga xodim qilgan va nabotiy va hayvoniy barcha volidalarning g‘oyat shirin va fidokorona shafqatlari orqali O‘z shafqatini ko‘rsatgan va tirik mavjudotni insoniyat hayotiga bo‘ysundirgan va shu orqali rububiyati Ilohiyaning g‘oyat go‘zal va shirin ulkan bir naqshini va insonning ahamiyatini ko‘rsatgan va eng porloq rahmatini izhor qilgan Rahmoni Zuljamol, albatta O‘zining mutlaq istig‘nosiga rahmatini mutlaq ehtiyoj ichidagi jonli mavjudotga va insonga maqbul bir shafoatchi qilgan. Ey inson! Agar inson bo‘lsang, "Bismillahir Rohmanir Rohiym" de. O‘sha shafoatchini top.

Ha, yer yuzida to‘rt yuz ming har xil bir-biridan farqli nabotot va hayvonot toifalarini, hech birini unutmasdan, chalkashtirmasdan, o‘z vaqtida mukammal intizom bilan, hikmat va inoyat bilan tarbiya va idora qilayotgan va Yer kurrasining siymosida xotami ahadiyatni qo‘ygan, yaqqol, balki ochiq oydin rahmatdir va o‘sha rahmatning mavjudligi bu Yer kurrasining siymosidagi shu borliqlarning mavjudligi qadar qat’iy bo‘lgani kabi, o‘sha mavjudot miqdoricha tahaqquqining dalillari bor. Darhaqiqat, zamin yuzida shunday bir xotami rahmat va sikka-i ahadiyat bo‘lgani kabi, insonning ma’naviy mohiyatining siymosida ham shunday bir sikka-i rahmat borki, Yer kurrasi siymosidagi sikka-i marhamat va koinot siymosidagi sikka-i uzmo-i rahmatdan kam emas. Go‘yo ming bir ismlar jilvasining birlashgan nuqtasi hukmida bir jome’iyati bor.

Ey inson! Senga bu siymoni bergan va o‘sha siymoda shunday bir sikka-i rahmatni va bir xotami ahadiyatni qo‘ygan Zot seni o‘z holingga tashlab qo‘yishi, senga ahamiyat bermasligi, sening harakatlaringga diqqat qilmasligi, senga yuzlangan butun koinotni behuda ketkazishi, yaratilish daraxtini mevasi chirik, aynigan, ahamiyatsiz bir daraxt qilishi heh mumkinmi?! Yana, hech bir jihatdan shubha qabul qilmaydigan va hech bir jihatdan kamchiligi bo‘lmagan, Quyosh kabi yaqqol rahmatini va ziyo kabi ko‘ringan hikmatini inkor qildirishi mumkinmi? Aslo...

Ey inson! Bilki, o‘sha rahmatning arshiga yetishish uchun bir me’roj bor. O‘sha me’roj esa "Bismillahir Rohmanir Rohiym"dir. Va bu me’roj qanchalar ahamiyatli ekanini anglashni istasang, Qur’oni Mo‘’jiz-ul Bayonning bir yuz o‘n to‘rt surasining boshiga, va butun muborak kitoblarning ibtidolariga, va umum muborak ishlarning boshlanishlariga boq. Va basmalaning qadri buyukligiga eng qat’iy bir hujjat shudirki, Imom Shofe’iy (RA) kabi ko‘plab buyuk mujtahidlar: "Basmala birgina oyat bo‘lgani holda, Qur’onda bir yuz o‘n to‘rt marta nozil bo‘lgan." deyishgan.

#### To‘rtinchi Sir:

Cheksiz kasrat ichida vohidiyatning ko‘rinishi, اِيَّاكَ نَعْبُدُ xitobini aytish bilan hammaga kifoya qilmaydi. Fikr tarqaladi. Umumidagi vahdat orqasida Zoti Ahadiyatni mulohaza qilib اِيَّاكَ نَعْبُدُ وَ اِيَّاكَ نَسْتَعٖينُ deyish uchun Yer kurrasi kengligida bir qalb bo‘lishi lozim. Va bu sirga binoan, parchalarda yaqqol suratda sikka-i ahadiyatni ko‘rsatgani kabi, har bir navda sikka-i ahadiyatni ko‘rsatish va Zoti Ahadni mulohaza qildirish uchun xotami rahmoniyat ichida bir sikka-i ahadiyatni ko‘rsatadi. Toki qiyinchiliksiz har kim har martabada اِيَّاكَ نَعْبُدُ وَ اِيَّاكَ نَسْتَعٖينُ deb, to‘g‘ridan-to‘g‘ri Zoti Aqdasga xitob qilib yuzlansin. Bas, Qur’oni Hakim bu buyuk sirni ifodalash uchun, koinotning eng ulkan doirasida, masalan, samovot va Yerning yaratilishidan bahs qilgan vaqtida, birdaniga eng kichik doiradan va eng nozik parchadan so‘z ochadi, toki yaqqol bir suratda xotami ahadiyatni ko‘rsatsin. Masalan: samovot va Yerning yaratilishi bahsi ichida insonning yaratilishidan va insonning ovozidan va siymosidagi ne’mat va hikmat nozikliklaridan bahs ochadi. Toki diqqat qochmasin, qalb bo‘g‘ilmasin, ruh Ma’budini to‘g‘ridan-to‘g‘ri topsin. Masalan: وَمِنْ اٰيَاتِهٖ خَلْقُ السَّمٰوَاتِ وَالْاَرْضِ وَاخْتِلَافُ اَلْسِنَتِكُمْ وَ اَلْوَانِكُمْ oyati mazkur haqiqatni mo‘’jizali bir suratda ko‘rsatadi.

Darhaqiqat, cheksiz yaratilgan borliqlarda va nihoyasiz ko‘plikda vahdat sikkalari, ichma-ich doiralar kabi eng kattasidan eng kichik sikkaga qadar turlari va martabalari bor. Lekin o‘sha vahdat qancha bo‘lsa ham, baribir ko‘plik ichida vahdatdir. Haqiqiy xitobni to‘liq ta’min qilolmaydi. Shuning uchun, vahdat orqasida ahadiyat sikkasi bo‘lishi lozimdir. Toki, ko‘plikni xayolga keltirmasin. To‘g‘ridan-to‘g‘ri Zoti Aqdasga qarata qalbga yo‘l ochsin. Yana, sikka-i ahadiyatga nazarlarni qaratish va qalblarni jalb qilish uchun o‘sha sikka-i ahadiyat ustida g‘oyat jozibador bir naqsh va g‘oyat porloq bir nur va g‘oyat shirin bir halovat va g‘oyat sevimli bir jamol va g‘oyat quvvatli bir haqiqat bo‘lgan rahmat sikkasini va rahimiyat xotamini qo‘ygandir. Ha, o‘sha rahmatning quvvati ongli mavjudotning nazarlarini jalb qiladi, o‘ziga tortadi va ahadiyat sikkasiga qovushtiradi. Va Zoti Ahadiyani mulohaza qildiradi va shu yo‘l bilan اِيَّاكَ نَعْبُدُ وَ اِيَّاكَ نَسْتَعٖينُ dagi haqiqiy xitobga sazovor qiladi. Xullas, "Bismillahir Rohmanir Rohiym" Fotihaning mundarijasi va Qur’onning qisqa bir xulosasi jihatidan, mazkur buyuk sirning unvoni va tarjimoni bo‘lgan. Bu unvonni qo‘liga olgan rahmatning tabaqalarida keza oladi. Va bu tarjimonni gapirtirgan rahmatning sirlarini o‘rganadi va rahimiyat va shafqat nurlarini ko‘radi.

#### Beshinchi Sir:

Bir hadisi sharifda kelganki:

اِنَّ اللّٰهَ خَلَقَ الْاِنْسَانَ عَلٰى صُورَةِ الرَّحْمٰنِ –اَوْ كَمَا قَالَ–

Bu hadisni bir qism ahli tariqat iymon aqidalariga munosib bo‘lmagan g‘alati tarzda tafsir qilishgan. Hatto, ulardan bir qism ahli ishq insonning ma’naviy siymosiga surati Rahmon nazari bilan qaraganlar. Ahli tariqatning aksar qismida sakr va ahli ishqning ko‘pida istig‘roq va iltibos bo‘lgani uchun, haqiqatga zid tushunchalarida balki uzrlilar. Lekin aqli joyida bo‘lganlar fikran ularning aqida asoslariga zid bo‘lgan ma’nolarini qabul qilmaydi. Qilsa, xato qilgan bo‘ladi. Darhaqiqat, butun koinotni bir saroy, bir uy kabi muntazam idora qilayotgan va yulduzlarni zarralar kabi hikmatli va oson aylantirayotgan va kezdirayotgan va zarralarni intizomli xodimlar kabi ishlatayotgan Zoti Aqdasi Ilohiyning sherigi, o‘xshashi, ziddi, tengi bo‘lmagani kabi, لَيْسَ كَمِثْلِهٖ شَىْءٌ وَهُوَ السَّمٖيعُ الْبَصٖيرُ ning sirri bilan, surati, misli, misoli, monandi ham bo‘lishi mumkin emas. Lekin, وَلَهُ الْمَثَلُ الْاَعْلٰى فِى السَّمٰوَاتِ وَالْاَرْضِ وَهُوَ الْعَزٖيزُ الْحَكٖيمُ sirri bilan, masal va misol keltirish bilan shuunotiga, sifat va ismlariga qaraladi. Demak, masal va misol keltirish shuunot jixatidan mumkin. Shu mazkur hadisi sharifning juda ko‘p maqsadlaridan biri shuki, inson ismi Rahmonni to‘lig‘icha ko‘rsatadigan suratdadir. Ha, yuqorida bayon qilganimiz kabi, koinotning siymosida ming bir ismning shu’alaridan namoyon bo‘lgan ismi Rahmon ko‘ringani kabi, zamin yuzining siymosida rububiyati mutlaqa-i Ilohiyaning cheksiz jilvalari bilan namoyon bo‘lgan ismi Rahmon ko‘rsatilgani kabi; insonning surati jome’asida kichik miqyosda zaminning siymosi va koinotning siymosi kabi yana ismi Rahmonning to‘liq jilvasini ko‘rsatadi", deganidir. Hamda: Zoti Rohmanir Rohiymning dalillari va oynalari bo‘lgan jonli mavjudot va inson kabi sazovor bo‘lganlarning Zoti Vojib-ul Vujudga dalolatlari shu darajada qat’iy, ochiq va yaqqolki, Quyoshning timsolini va aksini ko‘rsatgan yorug‘ oynaning porloqligiga va dalolatining yaqqolligiga ishora qilib "O‘sha oyna Quyoshdir" deyilganidek, yaqqol dalolat va mukammal munosabatiga ishora qilib "Insonda surati Rahmon bor" deyilgan va aytiladi. Va ahli Vahdat-ul Vujudning mo‘’tadil qismi o‘sha sirga binoan, ushbu dalolatning yaqqolligiga va bu munosabatning kamoliga unvon sifatida "Lo Mavjuda illo Hu" deyishgan.

اَللّٰهُمَّ يَا رَحْمٰنُ يَا رَحٖيمُ بِحَقِّ بِسْمِ اللّٰهِ الرَّحْمٰنِ الرَّحٖيمِ اِرْحَمْنَا كَمَا يَلٖيقُ بِرَحٖيمِيَّتِكَ وَ فَهِّمْنَا اَسْرَارَ بِسْمِ اللّٰهِ الرَّحْمٰنِ الرَّحٖيمِ كَمَا يَلٖيقُ بِرَحْمَانِيَّتِكَ اٰمٖينَ

#### Oltinchi Sir:

Ey hadsiz ojizlik va nihoyasiz faqirlik ichida yumalagan bechora inson! Rahmat qanchalar qiymatdor bir vasila va qanchalar maqbul shafoatchi ekanini bu bilan anglaki: O‘sha rahmat shunday bir Sultoni Zuljalolga vasiladirki, yulduzlar bilan zarralar birgalikda kamoli intizom va itoat bilan -barobar- qo‘shinida xizmat qilmoqdalar. Va o‘sha Zoti Zuljalolning va o‘sha Sultoni Azal va Abadning istig‘no-i zotiysi bor va istig‘no-i mutlaq ichidadir. Hech bir jihat bilan koinotga va mavjudotga ehtiyoji bo‘lmagan bir G‘aniyyi Alal-itloqdir. Va butun koinot amr va idorasi ostida va haybat va azamati ostida nihoyatda itoatda, jaloli qarshisida zillatdadir. Bas, ey inson rahmat seni O‘sha Mustag‘niyi Alal-itloqning va Sultoni Sarmadiyning huzuriga chiqaradi va Unga do‘st qiladi va Unga muxotob qiladi va sevgili bir abd vaziyatini beradi. Faqat qandayki sen Quyoshga yetisholmaysan, juda uzoqsan; hech bir jihatdan yaqinlasholmaysan. Faqat Quyoshning ziyosi Quyoshning aksini, jilvasini sening oynang vositasida sening qo‘lingga beradi. Xuddi shuning kabi: U Zoti Aqdasdan va u Shamsi Azal va Abaddan biz garchi nihoyatsiz uzoqmiz, yaqinlasholmaymiz. Faqat Uning ziyo-i rahmati Uni bizga yaqinlashtiradi.

Xullas ey inson! Bu rahmatni topgan, abadiy tuganmas bir xazina-i nur topadi. U xazinani topishining chorasi: Rahmatning eng porloq bir misoli va mumassili va o‘sha rahmatning eng notiq bir lisoni va jarchisi va Rahmatan lil-olamiyn unvoni bilan Qur’onda nomlangan Rasuli Akram Alayhissalotu Vassalomning sunnatidir va unga ergashishlikdir. Va bu Rahmatan lil-olamiyn bo‘lgan rahmati mujassamaga vasila esa, salavotdir! Darhaqiqat, salavotning ma’nosi rahmatdir. Va o‘sha ziyhayot mujassam rahmatga rahmat duosi bo‘lgan salavot esa, o‘sha Rahmatan lil-olamiynga yetishishga vasiladir. Unday bo‘lsa, sen salavotni o‘zingga, u Rahmatan lil-olamiynga yetishish uchun vasila qil va u zotni ham rahmati Rahmonga vasila deb qabul qil. Umum ummatning Rahmatan lil-olamiyn bo‘lgan Alayhissalotu Vassalom haqlariga hadsiz bir kasrat bilan rahmat ma’nosi bilan salavot aytishlari, rahmat qanchalar qiymatdor bir hadya-i Ilohiya va qanchalar keng bir doirasi ekanini porloq bir suratda isbot qiladi.

Xullas kalom: Xazina-i rahmatning eng qiymatdor olmosi va darvozaboni Zoti Ahmadiya Alayhissalotu Vassalom bo‘lgani kabi, eng birinchi kaliti ham “Bismillahir Rohmanir Rohiym”dir. Va eng oson kaliti ham salavotdir!

اَللّٰهُمَّ بِحَقِّ اَسْرَارِ بِسْمِ اللّٰهِ الرَّحْمٰنِ الرَّحٖيمِ صَلِّ وَ سَلِّمْ عَلٰى مَنْ اَرْسَلْتَهُ رَحْمَةً لِلْعَالَمٖينَ كَمَا يَلٖيقُ بِرَحْمَتِكَ وَ بِحُرْمَتِهٖ وَ عَلٰى اٰلِهٖ وَ اَصْحَابِهٖ اَجْمَعٖينَ وَ ارْحَمْنَا رَحْمَةً تُغْنٖينَا بِهَا عَنْ رَحْمَةِ مَنْ سِوَاكَ مِنْ خَلْقِكَ اٰمٖينَ.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# O‘n Beshinchi Yog‘du

Risola-i Nur Kulliyotining So‘zlar, Maktubot va O‘n To‘rtinchi Yog‘duga qadar qismining mundarijasidir. Har bir qismning mundarijasi, ya’ni So‘zlar qismining mundarijasi So‘zlar Majmuasida, Maktubot va Yog‘dularning ham o‘zlariga oid mundarijalari o‘sha majmualarning oxirlariga qo‘shilgani uchun, bu yerda yozilmadi.

\*\*\*

# O‘n Oltinchi Yog‘du

بِاسْمِهٖ وَ اِنْ مِنْ شَىْءٍ اِلَّا يُسَبِّحُ بِحَمْدِهٖ

اَلسَّلَامُ عَلَيْكُمْ وَ رَحْمَةُ اللّٰهِ وَ بَرَكَاتُهُ

Aziz, siddiq qardoshlarim Xo‘ja Sabri, Hofiz Ali, Mas’ud, Mustafolar, Xusrav, Ra’fat, Bekir Bey, Rushdu, Lutfilar, Hofiz Ahmad, Shayx Mustafo va boshqalar… Sizlarga qiziq va so‘rashga sabab bo‘lgan "to‘rt kichik masala"ni ma’lumot sifatida qisqacha bayon qilishga qalbimda bir xotira his qildim.

**BIRINCHISI:** Qardoshlarimizdan Chaprazzoda Abdulloh Afandi kabi ba’zi odamlar ahli kashfdan rivoyat qilib o‘tgan Ramazonda Ahli Sunnat va Jamoat uchun yengillik, zafarlar bo‘lishini xabar berganlari holda, sodir bo‘lmadi. Ahli valoyat va kashf nima uchun haqiqatga xilof xabar beradilar? deb mendan so‘radilar. Men ham birdan sunuhot navidan bergan javobimning qisqachasi:

Hadisi sharifda kelganki: "Ba’zan balo yuboriladi. Kelarkan qarshisiga sadaqa chiqadi, orqaga qaytaradi." Shu hadisning sirri ko‘rsatadiki, taqdir qilinganlar narsalar ba’zi shartlar sodir bo‘lgani uchun, orqaga qaytadi. Demak ahli kashf xabardor bo‘lgan taqdir qilingan narsalar mutlaq bo‘lmagan, balki ba’zi shartlarga bog‘liq bo‘lgan. Va o‘sha shartlarning sodir bo‘lmasligi bilan o‘sha hodisa sodir bo‘lmagan. Faqat o‘sha hodisa ajali muallaq kabi Lavhi Azaliyning bir navi daftari hukmida bo‘lgan Lavhi Mahv-Isbotda taqdir qilinib yozilgandir. Kashf kamdan-kam hollarda Lavhi Azaliyga qadar chiqadi. Ko‘pchiligi u yerga chiqolmaydi. Bu sirga binoan, o‘tgan Ramazoni Sharifda va Qurbon Bayramida va yana boshqa vaqtlarda istixrojga binoan yoki kashfiyot navidan berilgan xabarlar, bog‘liq sharoitlarini topolmaganlari uchun sodir bo‘lmagan va xabar berganlarni yolg‘onga chiqarmaydi. Chunki taqdir qilingan, lekin sharti kelmay sodir bo‘lmagan. Ha, Ramazoni Sharifda bid’atlarni yo‘q qilishga ko‘pchilik Ahli Sunnat va Jamoatning xolis duosi bir shart va muhim bir sabab edi. Afsuski masjidlarga Ramazoni Sharifda bid’atlar kirgani uchun, duolarning qabuliga to‘siq qo‘yib yengillik kelmadi. Sobiq hadisning sirri bilan: Sadaqa baloni ketkazadi. Aksariyatning xolis duosi ham umumiy yengillikni jalb qiladi. Quvva-i joziba vujudga kelmagani uchun, zafarlar ham berilmadi.

**IKKINCHI QIZIQTIRGAN SAVOL:** Ikki oy mobaynida hayajonli siyosiy vaziyat qarshisida menga, aloqador bo‘lganim ko‘p qardoshlarimga kuchli ehtimol bilan huzur beradigan tashabbus qilish kerak edi. Lekin u vaziyatga hech ahamiyat bermasdan aksincha sitam o‘tkazgan ahli dunyoga yon bosadigan bir fikrda bo‘ldim. Ba’zilar juda qattiq hayratlanishdi. Dedilarki: "Seni qiynoqqa solgan ahli bid’at va qisman munofiq boshdagi insonlar ta’qib qilgan siyosat haqida munosabating qanday, nega qarshi chiqmayapsan?" Bergan javobimning muxtasari shuki: Bu zamonda ahli Islomning eng muhim tahlikasi, fan va falsafadan kelgan zalolat bilan qalblarning buzilishi va iymonning jarohatlanishidir. Buning yagona chorasi Nurdir, nur ko‘rsatish kerakki, qalblar isloh bo‘lsin, iymon qutulsin. Agar siyosat to‘qmog‘i bilan harakat qilib, g‘alaba qozonilsa, kofirlar munofiq darajasiga tushadi. Munofiq kofirdan ham yomon. Demak, to‘qmoq bunday bir zamonda qalbni isloh qilmaydi. Kufr qalbga kiradi, yashirinadi, munofiqlikka aylanadi. Ham nur, ham to‘qmoq.. ikkalasini bu zamonda men kabi bir ojiz ishlatolmaydi. Shuning uchun butun quvvatim bilan nurni mahkam tutishga majbur bo‘lganim uchun, siyosat to‘qmog‘i qay shaklda bo‘lsa-bo‘lsin, qaramaslik kerak. Ammo moddiy jihodning zarurati esa, u vazifa hozircha bizda emas. Ha, usuliga ko‘ra kofirning yoki murtadning tajovuzlarini to‘sish uchun to‘qmoq kerak. Bizning esa ikki qo‘limiz bor. Agar yuz qo‘limiz bo‘lganda ham, faqat nurga kifoya bo‘ladi. To‘qmoqni tutadigan qo‘limiz yo‘q!...

**UCHINCHI QIZIQTIRGAN SAVOL:** Yaqinda Angliya va Italiya kabi ajnabiylarning hukumatga qarshi chiqishi bilan, eskidan beri bu vatandagi hukumatning haqiqiy tayanch nuqtasi va ma’naviy kuchining manbai bo‘lgan Islomiy hamiyatni hayajonlantirish bilan Islom shiorlarining bir daraja jonlanishiga va bid’atlarning bir daraja yo‘qolishiga sabab bo‘ldi. Sen nima uchun shiddat bilan urushga qarshi chiqding va bu masalaning tinchlik bilan hal qilinishi uchun duo qilding va ahli bid’atning hukumatlariga qattiq yon bosib tarafdor bo‘lding? Bu esa, bilvosita bid’atlarga tarafdorlikdir?

**Javob:** Biz yengillik, tinchlik va sevinch va zafar istaymiz. Lekin kofirlarning qilichi bilan emas. Kofirlarning qilichlari boshlarini yesin. Qilichlaridan kelgan foyda bizga kerak emas. Zero o‘sha qaysar ajnabiylar, munofiqlarni ahli iymonga hujum qildirdi va dinsizlarni yetishtirdi. Urush balosi Qur’on xizmatimizga jiddiy zarardir. Bizning eng fidokor va eng qiymatdor qardoshlarimizning aksari qirq besh yoshdan past bo‘lgani uchun, urush uchun Qur’onning muqaddas vazifasini tashlab harbiy xizmatga borishga majbur bo‘ldi. Pulim bo‘lsa, jomin bilan, bunday qiymatdor qardoshlarimning har birini harbiy xizmatdan ozod qilish uchun, badal to‘lovi ming lira bo‘lsa ham, berardim. Cuunki yuzlab qiymatdor qardoshlarimizning Risola-i Nurning Qur’onga oid xizmatini tashlab, moddiy jihod qurolini qo‘llariga olishlari, bizga yuz ming lira zarar keltirganini his qildim. Hatto Zakoiyning bu ikki yil harbiy xizmati, balki ming liralik ma’naviy foydasini ketkazdi. Nima bo‘lganda ham… Qodiri Kulli Shay bir daqiqada bulutlar bilan to‘lgan osmonni supurib tozalab, samoning tiniq yuzida porloq Quyoshni ko‘rsatgani kabi, bu zulmatli va rahmatsiz bulutlarni ham yo‘qotib shariatning haqiqatlarini quyosh kabi ko‘rsatadi va arzon va tashvishsiz suratda bera oladi. Uning rahmatidan kutamizki, bizga qimmat sotmasin. Boshdagilarning boshlariga aql va qalblariga iymon bersin, yetar. O‘sha vaqt ish o‘zidan-o‘zi joyiga tushadi.

**TO‘RTINCHI QIZIQTIRGAN SAVOL:** Aytiladiki: Modomiki sizning qo‘lingizda nur bor ekan, to‘qmoq emas. Nurga qarshi chiqilmaydi va qochilmaydi va izhoridan zarar kelmaydi. Nima uchun birodarlaringizga ehtiyotni tavsiya qilyapsiz? Ko‘p nurli risolalarni odamlarga ko‘rsatilishini man qilyapsiz?

Bu savolga javobning muxtasar ma’nosi shuki: Boshlardagi boshlarning ko‘pi sarxush, o‘qimaydi. O‘qisa ham tushunmaydi. Xato ma’no berib qarshi chiqadi. Qarshi chiqmasligi uchun aqli boshiga kelishigacha ko‘rsatmaslik lozim bo‘ladi. Ham ko‘p vijdonsiz insonlar borki, g‘araz yoki tama yoxud qo‘rquvdzn nurni inkor qiladi yoki ko‘zini yopadi. Shuning uchun qardoshlarimga tavsiya qilamanki: Ehtiyot qilsinlar, noahllarning qo‘liga haqiqatlarni bermasinlar. Ham ahli dunyoning shubhalarini qo‘zg‘aydigan ish qilishmasin.[[11]](#footnote-11)(Hoshiya)

\*\*\*

### Xotima

Bugun Ra’fat Beyning bir maktubini oldim. Lihya-i Sharifa haqidagi savoli munosabati bilan aytamanki: Hadislardan ma’lumki, Rasuli Akram Alayhissalotu Vassalamning Lihya-i Saodatidantushgan sochlarning donalari cheklangan. O‘ttiz-qirq dona yoki ellik-oltmish dona kabi oz bir miqdorda ekan, minglab yerda Lihya-i Saodatning sochlari bo‘lishi meni bir zamon ko‘p o‘ylantirdi. O‘sha vaqt esimga keldiki: Lihya-i Saodatfaqat Lihya-i Sharifningsochlaridan iborat emas, balki muborak boshining sochlari olinishi bilan hech bir narsalarini yo‘qotmagan Sahobalar, o‘sha nurli va muborak va doimiy yashaydigan sochlarni muhofaza qilganlar. Ular minglabdir. Hozirgi borlariga teng kela oladilar. Yana o‘sha vaqt xotirladimki: Ajabo, har bir masjidda bo‘lgan, sahih dalil bilan bu soch Hazrati Risolatning sochlari ekani isbotlangan. Chunki uning ziyorati maqbul bo‘lsin? Birdan xotirga keldiki: U sochlarning ziyorati, vasiladir. Rasuli Akram alayhissalotu vassalomga salovot keltirishga sabab va bir hurmat va muhabbatga sababdir. Vositalik jihati o‘sha narsaning zotiga qaramaydi, vasilalik jihatiga qaraydi. Shuning uchun, agar bir soch haqiqiy bo‘lib Lihya-i Saodatdanbo‘lmasa, modomiki zohiran shunday deb qabul qilingan va u vasilalik vazifasini qilmoqda va hurmatga va e’tiborga va salovotga vasila bo‘lmoqda. Qat’iy hujjat bilan u sochning zotini tashxis va tayin qilish kerak emas. Lekin aksiga qat’iy dalil bo‘lmasin, yetar. Chunki ommaning umumiy fikri va ummatning qabuli bir navi hujjat hukmiga o‘tadi. Ba’zi ahli taqvo bunday ishlarda yo taqvo yoki ehtiyot yoki azimat nuqtasida qarshi chiqsalar ham, xususiy qarshi chiqadilar. Bid’at desalar ham, bid’ati hasana naviga kiradi. Chunki salovotga vasiladir. Ra’fat Bey maktubida: "Bu masala birodarlar o‘rtasida tortishuvga sabab bo‘lgan", deydi. Qardoshlarimga tavsiya qilamanki: Bo‘linish va ayrilishga sabab bo‘ladigan tortishuv qilmasinlar. Lekin fikr almashtirish ma'nosida nizosiz bahslashishga o‘rgansinlar.

\* \* \*

بِاسْمِهٖ سُبْحَانَهُ وَ اِنْ مِنْ شَىْءٍ اِلَّا يُسَبِّحُ بِحَمْدِهٖ

اَلسَّلَامُ عَلَيْكُمْ وَ رَحْمَةُ اللّٰهِ وَ بَرَكَاتُهُ

Aziz, siddiq Senirkentli qardoshlarim Ibrohim, Shukru, Hofiz Bekir, Hofiz Husen, Hofiz Rajab Afandilar!

Hofiz Tavfiq bilan yuborgan uch masalangizga dinsizlar eskidan beri hujum qilaishadi.

**Birinchisi:** حَتّٰٓى اِذَا بَلَغَ مَغْرِبَ الشَّمْسِ وَجَدَهَا تَغْرُبُ فٖى عَيْنٍ حَمِئَةٍ oyati ifoda qilgan zohir ma’nosiga ko‘ra: Quyoshning qizigan va balchiqli bir chashma suvida botganini ko‘rgan, deydi.

**Ikkinchisi:** Saddi Zulqarnayn qayerda?

**Uchinchisi:** Oxirzamonda Hazrati Isoning (AS) kelishlari va Dajjolni o‘ldirishlariga doir.

Bu savollarning javoblari uzun. Faqat muxtasar bir ishora bilan aytamiz: Qur’on oyatlari Arab tili uslubida va zohiran hamma tushunadigan tarzda ifoda qilgani uchun, ko‘p marta tashbeh va misol keltirish suratida bayon qiladi.

Zulqarnayn, تَغْرُبُ فٖى عَيْنٍ حَمِئَةٍ ya’ni, Quyoshning qizigan va balchiqli chashma bo‘lib ko‘ringan Atlantika Okeanining sohilida yoki vulqonli, olovli, tumanli tog‘ning vulqon og‘zida botganini ko‘rgan. Ya’ni: Zohiran Atlantika Okeanining sohillarida, yozning shiddatli harorati bilan atrofidagi botqoqlik haroratlangan, bug‘langan vaqtda o‘sha bug‘ orqasida katta bir chashma havzasi suratida Zulqarnaynga uzoqdan ko‘ringan Atlantika Okeanining bir qismida Quyoshning zohiriy botishini ko‘rgan. Yoki vulqonli, tosh va tuproq va ma’dan suvlarini aralashtirib otib chiqargan tog‘ning boshida yangi ochilgan otashli vulqon og‘zida samovotning ko‘zi bo‘lgan Quyoshning yashiringanini ko‘rgan.

Ha, Qur’oni Hakimning mo‘’jizali shaklda ifodasining balog‘ati bu jumla bilan ko‘p masalalarni dars beradi. Avvalo: Zulqarnaynning g‘arb tarafiga sayohati, shiddatli issiqlik vaqtida va botqoqlik tarafiga va Quyoshning botish oniga va vulqonli bir tog‘ning otilishi vaqtiga tasodif bo‘lganini bayon qilib, Afrikaning to‘liq istilosi kabi ko‘p ibratli masalalarga ishora qiladi. Ma’lumdirki, ko‘ringan Quyoshning harakati zohiriydir va Yer kurrasining maxfiy harakatiga dalildir, uni xabar beradi. Botishi murod emas. Chashma esa, tashbehdir. Uzoqdan katta bir dengiz, kichik bir hovuz kabi ko‘rinadi. Issiqlikdan chiqqan tuman va bug‘lar va botqoqliklar orqasida ko‘ringan bir dengizni, balchiq ichida chashmaga tashbehi va Arabcha ham chashma, ham Quyosh, ham ko‘z ma’nosida bo‘lgan عَيْنٍ kalimasi, balog‘at sirlari jihatidan g‘oyat ma’nodor va munosibdir.[[12]](#footnote-12)(Hoshiya) Zulqarnaynning nazarida uzoqlik jihati bilan shunday ko‘ringani kabi, Arshi A’zamdan kelgan va samoviy jismlarga qo‘mondonlik qilgan samoviy Qur’on xitobi, bir musofirxona-i Rahmoniyada qandil vazifasini bajargan itoatkor Quyoshni Atlantika Okeani kabi bir chashma-i Rabboniyda yashirinadi deyishi, azamatiga va buyukligiga yarashadi va mo‘’jizali shakldagi uslubi bilan dengizni haroratli bir chashma va tumanli bir ko‘z qilib ko‘rsatadi. Va samoviy ko‘zlarga shunday ko‘rinadi.

Bir so‘z bilan, Atlantika Okeaniga nisbatan balchiqli bir chashma ta’biri, o‘sha ulkan dengizni Zulqarnayn juda uzoqdan chashma kabi ko‘rganidan. Qur’onning nazari esa hamma narsaga yaqin bo‘lish jihati bilan, Zulqarnaynning nazarning aldashi navidagi nazariga ko‘ra qarolmaydi, balki Qur’on samovotga qarab kelgani uchun Yer kurrasini goh bir maydon, goh bir saroy, ba’zan bir beshik, ba’zan bir sahifa kabi ko‘rganidan, tumanli, bug‘li ulkan Atlantika Okeanini bir chashma deb ta’bir etishi, azamati ulviyatini ko‘rsatadi.

**Ikkinchi savolingiz:** Saddi Zulqarnaynqayerda? Yajuj, Ma’juj kimlar?

**Javob:** Ilgari bu masalaga doir bir risola yozgandim. O‘sha zamonning dinsizlari u bilan jim bo‘lishga majbur bo‘lishgandi. Hozir ham o‘sha risola yonimda yo‘q, ham quvva-i hofizam ishini to‘xtatgan, yordam bermayapti. Ham Yigirma to‘rtinchi So‘zning Uchinchi Shoxida bu masaladan ozroq bahs qilingan. Shuning uchun bu masalaning yolg‘iz ikki-uch nuktasiga g‘oyat muxtasar ishora qilamiz. Jumladan:

Ahli tahqiqning bayoniga ko‘ra, Zulqarnayn unvonining ishorasi bilan, Yaman podshohlaridan Zulyazan kabi "zu" kalimasi bilan boshlangan ismlari bo‘lgani uchun, Zulqarnayn Iskandari Rumiy emas. Balki Yaman podshohlaridan biri bo‘lib, Hazrati Ibrohim (AS) zamonida bo‘lgan va Hazrati Hizrdan dars olgan. Iskandari Rumiy esa taqriban uch yuz yil oldin kelgan, Aristoteldan dars olgan. Bahariyat tarixi muntazam suratda uch ming yilga qadar uzangan. Bu noqis va qisqa tarix nazari Hazrati Ibrohim zamonidan avvalgi xodisalarni to‘g‘ri qamray olmaydi. Yo xurofotga o‘xshash, yo inkor tarzida, yo g‘oyat muxtasar yoritadi. Yamaniy Zulqarnayn tafsirlarda eskidan beri Iskandar nomi bilan mashhur bo‘lishining sababi, yo Zulqarnaynning bir ismi Iskandarki, Iskandari Kabir va Eski Iskandardir. Yoxud Qur’on oyatlari zikr qilgan xususiy hodisalar, umumiy hodisalarning uchlari bo‘lish jihati bilan…

Zulqarnayn deyilgan Iskandari Kabirning payg‘ambar kabi irshodi bilan zolim qavmlar bilan mazlum millatlar o‘rtasida to‘siq va zolimlarning talon-taroj qilishlariga mone bo‘ladigan mashhur Xitoy Devorini qurgani kabi, Iskandari Rumiy kabi ko‘plab jahongirlar va kuchli podshohlar, moddiy jihatdan va ma’naviy insoniyat olamining podshohlari bo‘lgan bir qism payg‘ambarlar va ba’zi buyuk avliyolar ham ma’naviy va irshodiy jihatdan o‘sha Zulqarnaynning orqasidan borib, tog‘lar o‘rtalarida mazlumlarni zolimlardan qutqaradigan to‘siqlarni[[13]](#footnote-13)(Hoshiya), so‘ngra tog‘lar tepalarida qal’alarni qurishgan. Yo shaxsan moddiy kuchlari bilan yoxud irshod va tadbirlari bilan ta’sis etganlar. So‘ngra shaharlarning atrofida devorlarni va o‘rtalarida qal’alarni, nihoyat oxirgi chora qirq ikki dyuymlik zambaraklarni va sayyor qal’a kabi ulkan harbiy kemalarni qurganlar. Hatto yer yuzining eng mashhur to‘sig‘i va necha kunlik uzoq bir masofa bo‘lgan Xiyoy Devorini Qur’on tili bilan Ya’juj va Ma’jujning va boshqa ta’bir bilan tarix tilida Manchur va Mo‘g‘il deyilgan va bashariyat olamini necha marta chil-parchin qilgan va Himalay tog‘larining orqasidan chiqqan va sharqdan g‘arbga qadar xarob qilgan vahshiy qavmlar va bosqinchi millatlarning Hind va Xitoydagi mazlum qavmlarga tajovuzlarini to‘xtatsish uchun Himalay silsilalariga yaqin ikki tog‘ orasida uzun to‘siq qilgani va o‘sha vahshiy qavmlarning ko‘p sonli hujumlariga uzoq vaqt mone bo‘lgani kabi, Kavkaz tog‘larida Darband tomonida bosqinchi tajovuzkor Totor qavmlarining hujumini to‘xtatish uchun Zulqarnayn-misol eski Eron podshohlarining himmati bilan to‘siqlar qurilgan. Bunga o‘xshash ko‘p to‘siqlar mavjud. Qur’oni Hakim umum bashariyatga xitob qilgani uchun, zohiran xususiy hodisani zikr qilib, o‘sha hodisaga o‘xshash umumiy hodisalarni eslatib gapiradi.

Demak bu nuqtai nazardan, To‘siqqa hamda Ya’juj va Ma’jujga doir rivoyatlar va mufassirlarning izohlari xilma-xil kelgan.

Yana, Qur’oni Hakim ifodalar orasidagi munosabatlar jihatidan bir hodisadan uzoq hodisaga tegishli bo‘ladi. Bu munosabatni bilmagan odam, ikki hodisaning davri bir-biriga yaqin deb o‘ylaydi. Qur’on To‘siqning buzilishi bilan qiyomatning qoim bo‘lishini xabar berishi, zamonning yaqinligi jihatidan emas, balki ifodalar orasidagi munosabatlar jihatidan ikki nukta uchun: Ya’ni, bu to‘siq buzilishi kabi, dunyo ham buziladi. Yana, qandayki tabiiy va Ilohiy to‘siqlar xisoblangan tog‘lar metin, lekin qiyomatning qoim bo‘lishi bilan buzilar ekan, xuddi shuning kabi, bu to‘siq ham tog‘ kabi metindir, lekin dunyoning buzilishi bilan yer bilan bir bo‘lishi mumkin. Vaqt o‘tishi bilan sodir bo‘lgan o‘zgarishlar vayrongarchiliklar qilsa ham, ko‘pi beshikast qoladi deganidir. Ha, Saddi Zulqarnaynning ko‘p misollaridan bittasi Xitoy Devori minglab yil mavjud bo‘lgani holda, hali ham oyoqda turibdi. Insonning qo‘li bilan zamin sahifasida yozilgan jismlashgan, toshga aylangan sahifalar, uzoq qadimgi ma’nodor tarixdan o‘qilmoqda.

**Uchinchi savolingiz:** Hazrati Iso alayhissalomning Dajjolni o‘ldirishlari, Birinchi Maktubda va O‘n Beshinchi Maktubda g‘oyat muxtasar va sizga kifoya bir javob bor.

\* \* \*

بِاسْمِهٖ وَ اِنْ مِنْ شَىْءٍ اِلَّا يُسَبِّحُ بِحَمْدِهٖ

اَلسَّلَامُ عَلَيْكُمْ وَ رَحْمَةُ اللّٰهِ وَ بَرَكَاتُهُ

Aziz, fidokor, siddiq, vafodor qardoshlarim Xo‘ja Sabri (RH) va Hofiz Ali (RH). "Mug‘ayyiboti Xamsa"ga doir surasining oxiridagi oyat haqida muhim savolingizga g‘oyat jiddiy bir javob kutgan edingiz. Afsuski hozirgi ruhiy holatim va moddiy ahvolim u javobga uyg‘un emas. Faqat savolingizga tegishli bir-ikki nuqtaga g‘oyat qisqa ishora qilamiz. Shu savolingizning ma’nosi ko‘rsatadiki, ahli ilhod tarafidan tanqid suratida mug‘ayyiboti xamsadan yomg‘irning kelish vaqtiga va ona bachadonidagi chaqaloqning holatiga e’tiroz qilingan. Aytishganki: "Rasadxonalarda bir asbob bilan yomg‘irning yog‘ish vaqti aniqlanmoqda. Uni Allohdan boshqasi ham bilmoqda. Yana, rentgen nuri bilan ona bachadonidagi chaqaloqning erkak, ayol bo‘lgani anglashilmoqda. Demak, mug‘ayyiboti xamsani bilish mumkin ekanda?"

**Javob:** Yomg‘irning yog‘ish vaqti bir qoidaga bog‘liq bo‘lmagani uchun, to‘g‘ridan-to‘g‘ri mashiati xossa-i Ilohiyaga bog‘liq va xazina-i rahmatdan xususiy irodaga tobe bo‘lganining hikmatining bir sirri shuki: Koinotda eng muhim haqiqat va eng qiymatdor mohiyat nur, vujud va hayot va rahmat bo‘lib, ushbu to‘rt narsa pardasiz, vositasiz, to‘g‘ridan-to‘g‘ri qudrati Ilohiya va mashiati xossa-i Ilohiyaga bog‘liq. Boshqa san’atli asarlarda zohiriy sabablar qudratning tasarrufida parda bo‘ladi. Va muntazam davom etgan qonunlar va qoidalar bir daraja iroda va istakka parda bo‘ladi. Lekin mavjud bo‘lish, hayot, nur, rahmatga pardalar qo‘yilmagan. Chunki pardalar hikmatining sirri u ishda amalga oshmaydi. Modomiki mavjudlikda eng muhim haqiqat, rahmat va hayot ekan, yomg‘ir hayotga manba va rahmatning sababi, balki rahmatning o‘zi hisoblanadi. Demak vositalar parda bo‘lmaydi. Qoida va bir xillik ham, mashiati xossa-i Ilohiyani to‘smaydi. Toki har vaqt, harkim, hamma narsada shukr va ubudiyatga, so‘rash va duoga majbur bo‘lsin. Agar bir qoidaga bo‘ysunsa edi, unga ishonib shukr va niyoz eshigi yopilardi. Quyoshning chiqishida qanchadan qancha manfaatlar borligi ma’lum. Holbuki muntazam davom etgan qoidaga tobe bo‘lgani uchun, Quyoshning chiqishi uchun duo qilinmaydi va chiqishiga doir shukr ham qilinmaydi. Va bashar ilmi o‘sha qoidaning yo‘li bilan ertaga Quyoshning chiqishini bilgani uchun, g‘aybdan sanalmaydi. Lekin yomg‘irning juz’iyoti bir qoidaga tobe bo‘lmagani uchun, har doim insonlar niyoz va duo bilan dargohi Ilohiyaga iltijo qilishga majbur bo‘ladilar. Va bashar ilmi yog‘ish vaqtini aniqlay olmagani uchun, bu faqatfina xazina-i rahmatdan maxsus bir ne’mat deb hisoblab, haqiqiy shukr qiladilar. Ushbu oyat bu nuqtai nazardan yomg‘irning yog‘ish vaqtini mug‘ayyiboti xamsaga kiritadi. Rasadxonalardagi asbob bilan yomg‘irning muqaddimalarini his qilib vaqtini aniqlash, g‘aybni bilish emas, balki g‘aybdan chiqib olami shahodatga yaqinlashgan vaqtida ba’zi muqaddimalardan xabardor bo‘lib bilishga kiradi. Qandayki, eng yashirin g‘aybiy ishlar sodir bo‘layotganda yoxud sodir bo‘lishga yaqinlashgandan so‘ng hissi qoblal vuqu’ning bir turi bilan bilinadi. U g‘aybni bilish emas, balki mavjudni yoki muqorrab-ul vujudni bilishga kiradi. Hatto men ba’zan asablarimda yog‘adigan yomg‘irni yigirma to‘rt soat avval seaman. Demak, yomg‘irning muqaddimalari, boshlanishlari bor. O‘sha boshlanishlar namlik bilan o‘zini ko‘rsatadi, orqasidan yomg‘irning kelganini bildiradi. Bu hol, qoida kabi, bashar ilmining g‘aybdan chiqib hali shahodat olamiga kirmagan ishlarga yetishishga bir vosita bo‘ladi. Lekin hali olami shahodatga oyoq bosmagan va mashiati xossa bilan rahmati xossadan chiqmagan yomg‘irning yog‘ish vaqtini bilish, ilmi Allam-ul G‘uyubga maxsusdir.

Ikkinchi masala qoldi: Rentgen nuri bilan ona bachadonidagi bolaning erkak va ayolligini bilish وَ يَعْلَمُ مَا فِى اْلاَرْحَامِ oyatining g‘aybga oid ma’nosiga zid emas. Chunki oyat faqat erkaklik va ayollik holatiga emas, balki bolaning ajib xususiy iste’dodi va istiqbolda qozonadigan vaziyatiga sabab bo‘lgan hayot taqdirining boshlanishi, hatto siymosidagi juda ajib sikka-i Samadiyat murod bo‘lib, bolaning o‘sha tarzda bilinishi ilmi Allam-ul G‘uyubga maxsusdir. Yuz ming rentgen-misol bashar fikri birlashsa ham bolaning umum bashariyatga nisbatan farq qiluvchi alomati xisoblangan haqiqiy yuzining siymosini kashf qilolmaydi. Endi, yuzining siymosidan yuz marta yanada hayratlanarli hisoblangan iste’dodidagi ma’naviy siymoni kashf qilishga yo‘l bo‘lsin. Boshda aytdikki: Mavjud bo‘lish va hayot va rahmat bu koinotda eng muhim haqiqatlardir va eng muhim maqom ularnikidir. Shuning uchun jamlovchi hayot haqiqati butun nozikliklari va o‘ziga xos xususiyatlari bilan iroda-i xossaga va rahmati xossaga va mashiati xossaga qarashining bir sirri shuki: Hayot butun jihozlari bilan va jihatlari bilan shukr va ubudiyat va tasbehning manba va o‘zagi bo‘lgani uchun, iroda-i xossaga parda bo‘lgan bir xillik va qonuniyat va rahmati xossaga parda bo‘lgan zohiriy sabablar qo‘yilmagan. Janobi Haqning ona bachadonidagi bolalarning moddiy va ma’naviy siymolarida ikki jilvasi bor:

**Biri:** Vahdatini va Ahadiyatini va Samadiyatini ko‘rsatadi. Bola asosiy tana a’zolarda va insoniy jihozlarning turlarida boshqa insonlar bilan muvofiq va uyg‘un bo‘lishi, Xoliq va Sone’ning vahdatiga shahodat qiladi. O‘sha chaqaloq til bilan: “Menga bu siymo va a’zoni bergan kim bo‘lsa, barcha asosiy tana a’zolarda menga o‘xshagan barcha insonlarning sone’i ham O‘shadir. Va barcha jonzotlarning sone’i ham O‘shadir.” deb jar soladi.

Ona bachadonidagi chaqaloqning bu tili g‘aybiy emas, qoidaga va tartibga va naviga tobe bo‘lgani uchun ma’lumdir, bilinishi mumkin. Olami shahodatdan olami g‘aybga kirgan shox va tildir.

**Ikkinchi jihat:** Xususiy iste’dod siymosi va shaxsiy yuzining siymosi tili bilan Sone’ining ixtiyorini, irodasini va xohishini va rahmati xossasini va hech bir qayd ostiga kirmasligini bor ovozi bilan ko‘rsatadi. Lekin bu til g‘ayblarning g‘aybidan keladi. Ilmi azaliydan boshqasi kelishdan oldin buni ko‘rolmaydi va qamray olmaydi. Ona bachadonida ekan, bu siymoning mingdan bir jihozini ko‘rish bilan bilinmaydi!

Bir so‘z bilan, chaqaloq iste’dodining siymosida va yuzining siymosida ham vahdoniyat dalili bor, ham ixtiyor va iroda-i Ilohiyaning hujjati bor. Agar Janobi Haq muvaffaq qilsa, mug‘ayyiboti xamsaga doir ba’zi nuktalar yoziladi. Hozircha bundan ortiq vaqtim va holim izn bermadi, tugataman.

اَلْبَاقٖى هُوَ الْبَاقٖى

**Said Nursiy**

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\* \* \*

# O‘n Yettinchi Yog‘du

("Zuhra"dan kelgan "O‘n beshta Mulohaza"dan iborat)

بِسْمِ اللّٰهِ الرَّحْمٰنِ الرَّحٖيمِ

### Muqaddima

O‘n ikki yil avval**[[14]](#footnote-14)(\*)** inoyati Rabboniya bilan ma’rifati Ilohiyada fikriy harakat va qalbiy sayohat va ruhiy inkishoflarda namoyon bo‘lgan ba’zi tavhid yog‘dularini arabchada "Mulohazalar" suratida "Zuhra", "Shu’la", "Habba", "Shamma", "Zarra", "Qatra" kabi risolalarda qayd qilgandim. Uzun haqiqatning faqat bir uchini ko‘rsatish va porloq nurning faqat bir shu’lasini namoyon qilish tarzida yozilgani bois, faqat o‘zim uchun bir xotira va bir eslatma shaklida bo‘lgani uchun, boshqalarning tushunishi cheklangan edi. Xususan, eng sara va eng yaqin qardoshlarimning aksariyati arabcha o‘qimashgan. Ularning qattiq iltimosi va qistovi bilan o‘sha mulohazalarning, yog‘dularning qisman izohli va qisman qisqa ma’nosini turkchada yozishga majbur bo‘ldim. Shu mulohazalar va arabcha risolalar Yangi Saidning eng avval haqiqat ilmidan bir daraja shohid bo‘lish suratida ko‘rgani uchun o‘zgartirilmasdan ma’nolari yozildi. Shuning uchun ba’zi jumlalar boshqa "So‘zlar"da ham zikr qilinish bilan birga, bu yerda ham zikr qilinadi. Va bir qismi siqilgan bo‘lishi bilan birga, izoh qilinmaydi. Toki asliy latofatini yo‘qotmasin.

### Birinchi Mulohaza:

O‘z nafsimga xitoban degandim: "Ey g‘ofil Said! Bilki: Shu olamning fanosidan so‘ng senga hamrohlik qilmagan va dunyoning xarob bo‘lganidan keyin, sendan ayrilgan narsaga qalbingni bog‘lash senga loyiq emas. Xususan sening asringning inqirozi bilan seni tark qilib yuz o‘girgan va ayniqsa barzox safarida yo‘ldosh bo‘lmagan va xususan seni qabr eshigiga qadar kuzatib qo‘ymagan, xususan bir-ikki yil mobaynida abadiy firoq bilan sendan ayrilib gunohini sening bo‘yningga taqqan, xususan senga xilof ravishda hosil bo‘lish paytida seni tark qilgan foniy narsalar bilan qalbingni bog‘lash aqlga muvofiq ish emas. Agar aqling bo‘lsa, uxraviy inqiloblaringda, barzaxiy hollaringda va dunyoviy inqiloblaringning to‘qnashuvlari ostida ezilgan, buzilgan va abadiy safarda senga yo‘ldosh bo‘lishga iqtidori bo‘lmagan ishlarni tashla, ahamiyat berma, ularning zavolidan qayg‘urma. Sen o‘z mohiyatingga qara, sening nozik tuyg‘ularing ichida shundayi borki, abaddan va abadiy zotdan boshqasiga rozi emas. Undan boshqasiga yuzlanmaydi, mosivosiga o‘zini xo‘rlamaydi. Unga butun dunyoni bersang ham, o‘sha tabiiy ehtiyojni qondirolmaydi. U narsa esa, sening hislaringning va nozik tuyg‘ularingning sultonidir. Fotiri Hakiymning amriga itoatkor sultoningga itoat qil, najot top!.."

### Ikkinchi Mulohaza:

Sodiq bir tushda ko‘rdimki, insonlarga: "Ey inson! Qur’onning dasturlaridan biri shuki, Janobi Haqning mosivosidan hech bir narsani unga ibodat qiladigan darajada o‘zingdan katta deb o‘ylama. Yana, sen o‘zingni hech bir narsadan takabburlik qiladigan darajada katta tutma. Chunki yaratilgan borliqlar ma’budiyatdan uzoqlik nuqtasida teng bo‘lganlari kabi, yaratilganlik nisbatida ham birdirlar", dedim.

### Uchinchi Mulohaza:

Ey g‘ofil Said! Bilginki, hisning adashishiga ergashib g‘oyat vaqtinchalik dunyoni o‘lmaydigan va doimiy deb o‘ylaysan. Atrofingga va dunyoga qaragan vaqting, bir daraja sobit va davomli ko‘rganing, foniy nafsingni ham o‘sha nazar bilan sobit deb o‘ylaganing uchun, faqatgina qiyomatning qoim bo‘lishidan dahshatga tushasan. Go‘yo qiyomatning qoim bo‘lishiga qadar yashaydiganday, faqatgina undan qo‘rqasan. Esingni yig‘! Sen va sening xususiy dunyoing doimiy zavol va fano zarbasiga duchorsiz. Bu hissingning adashishi va safsatang shu misolga o‘xshaydiki:

Bir odam qo‘lidagi oynasini bir uy yoki bir shaharga yoki bir bog‘ga qaratsa, oynada bir uy, bir shahar, bir bog‘ning surati ko‘rinadi. Oynada arzimas bir harakat va kichik bir o‘zgarish sodir bo‘lsa, uy va shahar va bog‘ning suratida harju marj va chalkashlik yuzaga keladi. Tashqaridagi haqiqiy uy, shahar va bog‘ning turishi va qolishi senga foyda bermaydi. Chunki oynadagi uy va senga oid shahar va bog‘ faqat oyna senga bergan miqyos va mezon bilandir. Sening hayoting va umring, oynadir. Sening dunyoingning ustuni va oynasi va markazi, sening umring va hayotingdir. Har daqiqada o‘sha uy va shahar va bog‘ing o‘lishi mumkin va vayron bo‘lishi ehtimol dohilida bo‘lgani uchun, har daqiqa boshingga yiqiladigan va qiyomating qoim bo‘ladigan vaziyatdadir. Modomiki shunday ekan, sen bu hayoting va dunyoingga tortolmaydigan va ko‘tarolmaydigan yuklarni yuklama!..

### To‘rtinchi Mulohaza:

Bilginki, Fotiri Hakiymning odati shuki, ahamiyatli va qiymatdor narsalarni jumlasini aynan o‘zidek qaytarib beradi. Ya’ni, aksar narsalarning misli bilan yangilanishi, mavsumlarning almashinishida, asrlarning o‘zgarishida qiymatdor ahamiyatli narsalarni aynan o‘zidek qaytarib beradi. Kunlik va yillik va asrlik hashrlarning barchasida shu odatulloh qoidasi jumlasi muntazam davom etadi. Bu sobit qoidaga binoan aytamizki: Modomiki fanlarning ittifoqi bilan va ilmlarning shahodati bilan, yaratilish daraxtining eng mukammal mevasi insondir. Va yaratilgan borliqlar ichida eng ahamiyatlisi insondir. Va mavjudot ichida eng qiymatdori insondir. Va insonning bir donasi boshqa hayvonotning bir turi hukmidadir. Albatta, qat’iy bir hads bilan hukm qilinadiki, hashr va nashri akbarda basharning har biri aynan o‘zidek, jismi bilan, ismi bilan, rasmi bilan eski holiga qaytariladi.

### Beshinchi Mulohaza:

Bu mulohazada Ovrupa fanlari va madaniyati, bir daraja Eski Saidning fikrida bo‘lgani uchun, Yangi Said fikriy sayohat payti, Ovrupa fanlari va madaniyati o‘sha qalbiy sayohatda qalb xastaliklariga aylanib haddan ziyod qiyinchiliklarga sabab bo‘lgani uhun, majbur bo‘lib Yangi Said zehnini silkitib, puch falsafani va buzuq madaniyatni tashlashni istar ekan, o‘z ruhida Ovrupa foydasiga shahodat qilgan nafsoniy hissiyotni bostirish uchun, Ovrupaning shaxsi ma’naviysi bilan quyidagi g‘oyat qisqa, bir jihatdan uzun munozaraga majbur bo‘ldi.

Xato tushunilmasin, Ovrupa ikkiga bo‘linadi.

Bittasi: Isaviylik haqiqiy dinidan olgan fayzi bilan bashariyatning ijtimoiy hayotiga foydali kasblar hamda adolat va haqqoniyatga xizmat qilgan fanlarga ergashgan birinchi Ovrupaga xitob qilmayman. Balki tabiat falsafasining zulmati bilan, madaniyatning yomonliklarini go‘zalliklar deb o‘ylab, basharni safohat va zalolatga yetaklagan buzilgan ikkinchi Ovrupaga xitob qilaman. Jumladan:

O‘sha ruhiy sayohatda madaniyat go‘zalliklari va foydali fanlardan boshqa foydasiz va zararli falsafani hamda zararli va buzuq madaniyatni qo‘lida tutgan Ovrupaning shaxsi ma’naviysiga qarata aytdim:

Bil, ey ikkinchi Ovrupa! Sen o‘ng qo‘ling bilan xasta va zalolatli falsafani va chap qo‘ling bilan buzuq va zararli bir madaniyatni tutib, basharning saodati bu ikkisi bilan bo‘lishini da’vo qilasan. Ikki qo‘ling sinsin va shu ikki iflos hadyang sening boshingni yesin va yeydi ham.

Ey kufr va nonko‘rlikni tarqatib yoygan badbaxt ruh! Ajabo, ham ruhida, ham vijdonida, ham aqlida, ham qalbida dahshatli musibatlar bilan baloga yo‘liqqan va azobgadagi odamning jismi bilan zohiran aldovchi ziynat va boylik bilan saodati mumkin bo‘la oladimi? Uni baxtiyor deyish mumkinmi? Ajabo, bir odamning ahamiyatsiz ishdan ma’yus bo‘lishi va xayoliy orzudan umidi kesilishi va ahamiyatsiz ishdan hafsalasi pir bo‘lishi sababli shirin xayollar achchiqlashishini ko‘rmayapsanmi. Shirin vaziyatlar unga azob beradi. Dunyo unga tor keladi, zindon bo‘ladi. Holbuki badbaxtliging bilan, qalbining eng chuqur burchaklarida va ruhining asosigacha zalolat zarbasini yegan va o‘sha zalolat tufayli barcha orzulari kesilgan va undan alam chekkan bechora insonga qaysi saodatni ta’min qilyapsan? Ajabo, o‘tkinchi, jismi yolg‘onchi jannatda bo‘lgan va qalbi, ruhi jahannamda azob chekkan insonni baxtiyor deb bo‘ladimi? Bechora basharni ana shunday to‘g‘ri yo‘ldan og‘dirding, yolg‘onchi Jannat ichida Jahannamiy azob chektiryapsan.

Ey basharning nafsi ammorasi! Bu misolga qara, basharni qayerga boshlaganingni bil. Qarshimizda ikki yo‘l bor. Biridan ketyapmiz. Ko‘ryapmizki, har qadam boshida bechora, ojiz kishi turibdi. Zolimlar unga hujum qilib molini, narsalarini tortib olib uychasini xarob qilyaptilar, ba’zan jarohatlantirishyapti. Uning achinarli holiga osmon yig‘lyapti. Qayerga qarama, hol shunday davom etyapti. U yo‘lda eshitilgan ovozlar, zolimlarning shovqinlari, mazlumlarning yig‘i-sig‘isi bilan, yo‘lni umumiy motam qoplayapti. Inson insoniyligi tufayli boshqalarning dardi bilan dardlangani uchun hadsiz dardlarga giriftor bo‘ladi. Holbuki vijdon bu daraja dardlarga bardosh qilolmagani uchun, u yo‘lda ikki narsadan biriga majbur bo‘ladi. Yo insoniylikdan chiqib va nihoyasiz vahshiylikni qalbiga yuklab, o‘zining farovonligi bilan birga umumning halokati uni xafa qilmasin yoxud qalb va aql taqozo qilgan narsani bekor qilsin.

Ey safohat va zalolat bilan buzilgan va Isaviy dinidan uzoqlashgan Ovrupa! Dajjol kabi bitta ko‘zni tashigan ko‘r dahoing bilan bashar ruhiga jahannamiy holatni hadya qilding! So‘ngra angladingki, bu shunday bedavo dardki, insonni a’loyi illiyindan asfali sofiliynga tashlaydi. Hayvonotning eng badbaxt darajasiga tushiradi. Bu dardga topgan doring, vaqtinchalik hislarni sezdirmay qo‘yish ishini bajargan jozibador o‘yinchoqlaring va uxlatuvchi havaslar va xayollaringdir. Bu doring boshingni yesin va yeydi ham! Xullas, basharga ochgan yo‘ling va bergan saodating shu misolga o‘xshaydi.

Ikkinchi yo‘l, Qur’oni Hakim hidoyati bilan basharga hadya qilgan yo‘l: Ko‘ryapmizki, bu yo‘lning har bir manzilida, makonida, shahrining har tarafida bir Sultoni Odilning mustaqim askarlari kezmoqda. Ora-sira o‘sha Sultonning amri bilan u askarlarning bir qismini xizmatdan ozod qilishmoqda. Qurollarini, otlarini va davlatning lozim narsalarini olishmoqda, ularga ruxsatnomani bermoqdalar. Bo‘shatilgan askarlar, garchi ko‘nikib qolgan ot va qurollarning olib qo‘yilayotganidan zohiran mahzun bo‘lishyapti. Lekin haqiqat nuqtasida bo‘shatilish bilan xursand bo‘lib, Sultonning ziyoratiga va podshohning poytaxtiga qaytish va podshohni ziyorat qilish uchun g‘oyat mamnun bo‘ladilar. Ba’zan bo‘shatish ma’murlari xizmatga yangi kelgan askarga duch keladilar. Askar ularni tanimaydi. "Qurolingni topshir", deydilar. Askar: "Men podshohning askariman, uning xizmatidaman, keyin uning yoniga boraman. Siz kimsizlar? Agar uning izn va rizosi bilan kelgan bo‘lsangiz, bosh ustiga keldingiz, amrini ko‘rsating. Bo‘lmasa chekining, mendan uzoqlashing. Men bir o‘zim, sizlar minglab bo‘lsangiz ham, siz bilan jang qilaman. O‘z nafsim uchun emas, chunki nafsim o‘zimniki emas, sultonimnikidir. Balki mendagi nafsim va qurolim molikimning omonatidir. Omonatni muhofaza va Sultonimning obro‘yini himoya va izzatini saqlash uchun sizga bosh egmayman!", deydi.

Xullas, o‘sha ikkinchi yo‘ldagi sevinch va saodat manbai bo‘lgan minglab hollardan bu hol bir namunadir. Qolgan hollarni sen qiyos qil. Hamma o‘sha ikkinchi yo‘lning safarida tavalludlar nomli sevinch va xursandchilik bilan bir yig‘in va askarlik xizmatiga chaqiriq bo‘lyapti va vafotlar nomli sevinch va musiqa bilan askarlik vazifasidan ozod bo‘lish davom etyapti. Xullas, Qur’oni Hakim basharga bu yo‘lni hadya qilgan. Bu hadyani kim to‘liq qabul qilsa, ikki jahonning saodatiga qaragan ikkinchi yo‘ldan boradi. Na bo‘lib o‘tgan narsadan mahzun bo‘ladi, na bo‘ladigan narsadan qo‘rqadi.

Ey ikkinchi buzuq Ovrupa! Sening chirik va asossiz asoslaringning bir qismi shuki: "Eng katta malakdan eng kichik baliqqacha har bir jonzot o‘z nafsiga molik va o‘z zoti uchun ishlaydi va o‘z lazzati uchun xarakat qiladi. Uning yashash haqqi bor. Himmatining va maqsadining g‘oyasi yashash va baqosini ta’minlashdir", deysan. Va Xoliqi Karimning karam dasturlaridan va koinot ruknlarida mukammal itoat bilan rioya qilingan yordamlashish dasturi bilan, nabotot hayvonotning madadiga va hayvonot insonlarning yordam berishdek umumiy qonunning rahimona, karimona jilvalarini kurash deb o‘ylab, "Hayot kurashdan iborat" deb ahmoqona hukm qilgansan. Ajabo, o‘sha yordamlashish dasturining jilvasidan taom zarralarining mukammal shavq bilan badan hujayralarining oziqlantirilishi uchun xarakatlanishi qanday qilib kurash bo‘lsin? Qanday qilib urushish bo‘lsin? Balki yordamlashish va xizmatga xarakat, Karim bir Rabning amri bilan yordamlashishdir! Yana, chirik bir asosing: "Hamma narsa o‘ziga o‘zi xo‘jayin" deysan. Hech bir narsa o‘ziga o‘zi xo‘jayin emasligiga qat’iy dalil shuki: Sabablarning ichida eng sharaflisi va ixtiyor nuqtasida eng keng irodalisi, insondir. Holbuki, insonning o‘ylash, gapirish va yeyish kabi eng ochiq ixtiyoriy ishlarning yuztasidan uning ixtiyoriga berilgan va iqtidori doirasiga kirgan faqat shubhali bitta qismdir. Bunday eng ochiq ravshan ishning yuz qismidan bir qismiga xo‘jayin bo‘lmagan odam qanday qilib o‘ziga o‘zi xo‘jayin deyiladi? Bunday eng sharafli va ixtiyori eng keng shu darajada haqiqiy tasarrufdan va egalikdan qo‘li bog‘langan bo‘lsa; "Boshqa hayvonlar va jonsiz borliqlar o‘z-o‘ziga xo‘jayin", degan odam hayvondan battar hayvon va jonsiz borliqlardan battar jonsiz va ongsiz ekanini isbot qiladi.

Seni bu xatoga tushirib bu tahlikaga solgan narsa, bir ko‘zli dahoingdir. Ya’ni, hayratlanarli, kasofat zakovatingdir. O‘sha ko‘r dahoing bilan hamma narsaning Xoliqi hisoblangan Rabbingni unutding, mavhum tabiatga nisbat berding, asarlarini sabablarga berding, u Xoliqning molini botil ma’bud bo‘lgan tog‘utlarga taqsimlading. Bu nuqtada va o‘sha dahoing nazarida har bir jonzot, har bir inson bir o‘zi hadsiz dushmanlarga qarshi turish va nihoyasiz ehtiyojlarni qondirish lozim bo‘ladi. Va zarra kabi iqtidor, mayin qil kabi ixtiyor, o‘tkinchi nur kabi ong, tez so‘nuvchi shu’la kabi hayot, tez o‘tuvchi daqiqa kabi umr bilan, cheksiz dushmanlarga va ehtiyojlarga dosh berishga majbur bo‘ladi. Holbuki bechora jonzotning sarmoyasi minglab istaklarining bittasiga ham kifoya qilmaydi. Musibatga giriftor bo‘lgan vaqti, kar, ko‘r sabablardan boshqa dardiga darmon kutmaydi. وَمَا دُعَٓاءُ الْكَافِرٖينَ اِلَّا فٖى ضَلَالٍ sirriga doxil bo‘ladi.

Sening zim-ziyo dahoing bashariyatning kunduzini tunga aylantirdi. Faqat o‘sha mashaqqatli, zulmli va zulmatli tunga ko‘niktirish uchun yolg‘onchi, vaqtinchalik chiroqlar bilan nurlantirding. U chiroqlar sevinch bilan basharning yuziga tabassum qilmaydi. Balki basharning yig‘lanadigan achchiq holidagi ablahona kulishiga istehzo bilan kulib masxara qiladi. Har bir jonzot sening shogirdlaring nazarida zolimlarning hujumiga duchor bo‘lgan miskin musibatzadalardir. Dunyo umumiy bir motamxonadir. Dunyodagi sadolar o‘limlardan, alamlardan kelgan dod-faryodlardir. Sendan to‘liq dars olgan shogirding fir’avn bo‘ladi. Faqat eng qiymatsiz narsaga ibodat qilgan va manfaat ko‘rgan har bir narsasini o‘ziga Rab deb qabul qilguvchi bir fir’avni zalildir. Ham sening shogirding qaysardir. Lekin bir lazzati uchun cheksiz zillatni qabul qilgan miskin bir qaysardir. Qiymatsiz manfaat uchun shaytonning oyog‘ini o‘padigan darajada pastkashlik ko‘rsatadi! Ham mustabiddir, lekin qalbida tayanch nuqtasi topolmagani uchun, aslida juda ojiz maqtanchoq zolimdir. U shogirdning himmatining g‘oyasi, nafsoniy hoyu-havaslarni qondirish va hamiyat va fidokorlik pardasi ostida o‘z nafsining manfaatini qidirgan va hirs va g‘ururini taskin etishga harakat qilgan bir makkordir. Nafsidan boshqa hech bir narsani haqiqatan sevmaydi. Hamma narsani nafsiga fido qiladi.

Ammo Qur’onning xolis va chinakkam shogirdi esa, bir bandadir. Lekin yaratilganlarning eng buyugiga ham ibodat qilish darajasiga tushmaydi va Jannat kabi eng buyuk va muazzam manfaatni ubudiyat g‘oyasi qilmaydigan aziz bir bandadir. Halim-salimdir. Lekin Fotiri Zuljalolidan boshqasi oldida, izni va amri bo‘lmasdan, xor bo‘lmaydigan oliyhimmat bir halimdir. Faqirdir, lekin uning Moliki Karimi unga kelajakda yig‘ib qo‘ygan mukofot bilan behojat faqirdir. Yana zaifdir, lekin qudrati nihoyasiz Sayyidining quvvatiga tayangan kuchli zaifki, Qur’on haqiqiy bir shogirdiga abadiy Jannatni ham asl maqsad qildirmagani holda, hech ham bu o‘tkinchi, foniy dunyoni unga asl maqsad qiladimi? Xullas, ikki shogirdning himmatlarining qay daraja bir-biridan farqli ekanini angla!

Yana, xasta falsafaning shogirdlari bilan Qur’oni Hakim talabalarining hamiyatkorlik va fidokorliklarini bu bilan muvozana qilishingiz mumkin. Jumladan:

Falsafaning shogirdi o‘z nafsi uchun qardoshidan qochadi, unga qarshi da’vo ochadi. Qur’onning shogirdi esa, samovot va yerdagi barcha solih bandalarni o‘ziga qardosh deb qabul qilib, g‘oyat samimiy bir suratda ularni duo qiladi va ularning saodatlari bilan baxtiyor bo‘ladi va ularga nisbatan ruhida shiddatli aloqa hosil qiladi. Yana, eng katta narsa bo‘lgan Arsh va Shamsni itoatkor xodim va o‘zi kabi bir banda, bir yaratilgan borliq deb qabul qiladi.

Yana, ikki shogirdning yuksaklik va ruhlarining kengligini shundan qiyos qilginki: Qur’on o‘z shogirdlarining ruhiga shunday bir kenglik va yuksaklik beradiki, to‘qson to‘qqiz donali tasbehga badal, to‘qson to‘qqiz Asmo-i Ilohiyaning jilvalarini ko‘rsatgan to‘qson to‘qqiz olamlarning zarralarini bittadan tasbeh donalari sifatida shogirdlarining qo‘llariga beradi. "Virdlaringizni mana bu bilan o‘qinglar" deydi. Qur’onning talabalaridan Shohi Jiyloniy, Rufaiy, Shozaliy (RA) kabi shogirdlari virdlarini o‘qigan vaqtlari tingla, qara! Qo‘llarida zarralar zanjirini, qatralar donalarini, yaratilgan borliqlarning nafaslari bilan sanoq tutishgan, u bilan virdlarini o‘qimoqdalar. Janobi Haqni zikr va tasbeh qilmoqdalar. Qur’oni Mo‘’jiz-ul Bayonning mo‘’jizona tarbiyasini ko‘rgin, kichik qayg‘u va kichik g‘am bilan boshi aylanib gangigan va kichik mikrobga mag‘lub bo‘lgan bu kichik inson, Qur’on tarbiyasi bilan qanchalik yuksaladi. Va shu daraja nozik tuyg‘ulari kengayadiki, ulkan dunyo mavjudoti virdiga tasbeh bo‘lishga qisqalik qiladi. Va Jannatni zikr va virdiga g‘oya bo‘lishini oz deb ko‘radi, o‘z nafsini Janobi Haqning oddiy maxluqidan katta tutmaydi. Eng yuksak izzat ichida nihoyatda kamtarlikni jamlaydi. Falsafa shogirdlarining bunga nisbatan qay daraja past va tuban ekanini qiyoslashing mumkin.

Xullas, Ovrupaning xasta falsafasining bir ko‘zli dahosi xato ko‘rgan haqiqatlarini ikki jahonga qaragan, g‘aybni bilgan porloq ikki ko‘zi bilan ikki olamga nazar solgan, bashar uchun ikki saodatga ikki qo‘li bilan ishora qilgan Qur’onning haq va hidoyat yo‘li aytadiki: "Ey inson! Sening qo‘lingda bo‘lgan nafs va moling sening mulking emas, balki senga omonatdir. U omonatning sohibi hamma narsaga qodir, hamma narsani biladigan Rahiymi Karimdir. U sendagi mulkini sen uchun muxofaza qilish, zoye bo‘lmasligi uchun sotib olishni istaydi. Kelajakda senga ulkan haq beradi. Sen vazifador va ma‘mur bir askarsan. Uning nomi bilan ishla va hisobi bilan amal qil. U shunday zotdirki, muhtoj bo‘lgan narsalaringni senga rizq qilib yuboradi va kuching yetmaydigan narsalardan seni muhofaza qiladi. Sening shu hayotingning g‘oyasi, natijasi: o‘sha Molikning asmosiga va shuunotiga mazxar bo‘lishdir. Musibat kelgan vaqtda: اِنَّا لِلّٰهِ وَاِنَّٓا اِلَيْهِ رَاجِعُونَ de. Ya’ni: "Men sohibimning xizmatidaman. Ey musibat! Agar uning izn va rizosi bilan kelgan bo‘lsang, marhabo, xush kelding! Chunki, albatta, vaqti kelib unga qaytamiz va uning huzuriga ketamiz va unga mushtoqmiz. Modomiki, vaqti kelib bizni hayotning takliflaridan ozod qilar ekan, mayli, ey musibat! O‘sha bo‘shatilish va o‘sha ozod qilish sening qo‘ling bilan bo‘lsin, roziman! Agar mening omonat muhofazasida va vazifaparvarligimni tajriba sifatida senga amr qilgan va istagan, faqat senga taslim bo‘lishimga izn va rizosi bo‘lmasa, menim toqatim yetguncha, ishonchli bo‘lmagan narsaga Molikimning omonatini taslim qilmayman!", deydi.

Mingdan bir namuna sifatida, falsafa dahosi va Qur’onning haq va hidoyat yo‘li bergan darslarning darajalariga qara. Ha, ikki taraf vaziyatining haqiqati yuqorida bayon qilingan tarzda davom etadi. Lekin hidoyat va zalolatda insonlarning darajalari farqlidir. G‘aflatning martabalari xilma-xildir. Hamma har martabada bu haqiqatni to‘lig‘icha his qilolmaydi. Chunki g‘aflat hisni sezdirmay qo‘yadi. Va bu zamonda shunday bir darajada hislarni sezdirmay qo‘yganki, bu qiynaydigan alamning og‘rig‘ini ahli madaniyat his qilmaydi. Lekin ilmiy hassosiyatining ziyodalashishi bilan va har kuni o‘ttiz ming jasadni ko‘rsatgan o‘limning ogohlantirishlari bilan g‘aflat pardasi yirtilmoqda. Ajnabiylarning tog‘utlari bilan va tabiat fanlari bilan zalolatdagilarga va ularni ko‘r-ko‘rona taqlid qilib ergashganlarga minglab la’nat va afsuslar bo‘lsin!

Ey vatan yoshlari! Faranglarni taqlid qilishga intilmang! Nahot, Ovrupaning sizga qilgan cheksiz zulm va adovatidan so‘ng, qaysi aql bilan ularning safohat va botil fikrlariga ishonib ergashyapsiz? Yo‘q! Yo‘q! Buzuq holda taqlid qilganlar ergashish emas, balki ongsiz holda ularning safiga qo‘shilib, o‘zingizni o‘zingiz va qardoshlaringizni qatl qilyapsiz. Ogoh bo‘linglarki, siz axloqsizcha ergashgan sari, hamiyat da’vosida yolg‘onchilik qilasiz!.. Chunki shu suratda ergashishingiz, millatingizga nisbatan kamsitishdir va millatni masxara qilishdir!..

هَدٰينَا اللّٰهُ وَ اِيَّاكُمْ اِلَى الصِّرَاطِ الْمُسْتَقٖيمِ

### Oltinchi Mulohaza:

Ey kofirlarning ko‘pligidan va ularning ba’zi iymon haqiqatlarini birlashib inkor qilishlaridan xavotirga tushgan va e’tiqodini buzgan bechora inson! Bilginki, qiymat va ahamiyat miqdorda va son ko‘pligida emas. Chunki inson agar inson bo‘lmasa, shaytoniy hayvonga aylanadi. Inson, ba’zi faranglar va farang-mashrablar kabi hayvoniy ehtiroslarda taraqqiy qilgan sari, yanada shiddatli hayvoniyat martabasini egallaydi. Ko‘rib turibsan, hayvonot miqdor va son jihatidan behad ko‘p, unga nisbatan inson juda oz bo‘lsa ham, barcha hayvonot navlari ustidan sulton va xalifa va hokim bo‘lgan. Demak, zararli kofirlar va kofirlarning yo‘lida yurgan buzuqlar Janobi Haqning hayvonotidan bir navi fasodchilar bo‘lib, Fotiri Hakiym ularni dunyoning imorati uchun yaratgan. Mo‘min bandalariga bergan ne’matlarining darajalarini bildirish uchun, ularni o‘lchov birligi qilib, oxir-oqibat ular loyiq bo‘lgan Jahannamga topshiradi.

Kofirlar va ahli zalolatning bitta iymon haqiqatini inkor va rad qilishlarida quvvat yo‘q. Chunki rad qilish bilan, ittifoqlari quvvatsizdir. Mingta rad qiluvchi birga teng. Masalan, butun Istanbul aholisi Ramazonni aniqlash uchun, Oyni ko‘rmadik, deb rad qilsa ham, ikkita shohidning isboti bilan ko‘p sonli ommaning rad qilishdagi ittifoqi kuchini yo‘qotadi. Modomiki kufrning va zalolatning mohiyati rad va inkor, jaholat va yo‘qlik ekan, kofirlarning ko‘p sonli ittifoqi ahamiyatsiz. Ahli haqning haq, sobit va sobitligi isbot qilingan iymoniy masalalarda guvohlikka asoslangan ikki mo‘minning hukmi, ahli zalolatning cheksiz ittifoqidan ustun bo‘ladi, g‘alaba qozonadi. Bu haqiqatning sirri shuki: Rad qilganlarning da’volari ko‘rinishdan bir ekan, farqlidir. Bir-biri bilan birlasholmaydiki, quvvatga ega bo‘lsin. Isbot qiluvchilarning da’volari birlashadi, bir-biridan quvvat oladi. Chunki osmondagi Ramazon hilolini ko‘rmagan odam: "Mening nazarimda Oy yo‘q, mening yonimda ko‘rinmayapti," deydi. Boshqa birov: "Nazarimda yo‘q", deydi. Yana boshqasi ham shunday deydi. Har biri o‘z nazarida "yo‘q" deydi. Har birining nazarlari boshqa-boshqa va nazarga parda bo‘lgan sabablar ham boshqa-boshqa bo‘lgani uchun, da’volari ham boshqa-boshqa bo‘ladi, bir-biriga quvvat bermaydi. Lekin isbot qilganlar: "Mening nazarimda va ko‘zimda hilol bor", demaydi. Balki "Haqiqatda, ko‘k yuzida Hilol bor, ko‘rinyapti", deydi. Ko‘rganlar hammasi ayni da’voda, "haqiqatda bor" deydi. Demak, barcha da’volar birdir. Rad qiluvchilarning nazarlari boshqa-boshqa bo‘lgani uchun, da’volari ham boshqa-boshqa bo‘ladi. Haqiqatga ko‘ra hukm qilolmaydilar. Chunki haqiqatda inkor isbot qilinmaydi. Chunki qamrov lozim. Usulda shunday qoida bor: وَالْعَدَمُ الْمُطْلَقُ لَا يُثْبَتُ اِلَّا بِمُشْكِلَاتٍ عَظٖيمَةٍ. Ha, bir narsani dunyoda bor desang, faqatgina o‘sha narsani ko‘rsatish kifoya bo‘ladi. Agar yo‘q deb inkor qilsang, butun dunyoni elakdan o‘tkazib ko‘rsatish kerak bo‘ladiki, o‘sha inkor isbot qilinsin.

Bu sirga binoan, ahli kufrning bir haqiqatni inkor qilishi, bir masalani hal qilish yoxud tor bir tuynukdan o‘tish yoki bir xandakdan sakrash misoli o‘xshaydi, ming ham, bir ham birdir. Chunki bir-biriga yordamchi bo‘lolmaydi. Lekin isbot qilganlar haqiqati holga xushyor qaraganlari uchun, iddaolari birlashadi. Quvvatlari bir-biriga yordam beradi. Bu, katta toshning ko‘tarilishiga o‘xshaydi, qanchalik ko‘p qo‘l ushlasa, ko‘tarilishi shuncha osonlashadi va bir-biridan quvvat oladi.

### Yettinchi Mulohaza:

Ey musulmonlarni dunyoga shiddat bilan tashviq qilgan va ajnabiylarning san’at va taraqqiyotiga zo‘rlab yo‘llagan badbaxt hamiyat-furush! Diqqat qil, bu millatning ba’zilarining din bilan bog‘langan aloqalari uzilmasin! Agar bunday ahmoqona, ko‘r-ko‘rona to‘qmoqlarning ostida ba’zilarning aloqalari dindan uzilsa, o‘sha vaqt ijtimoiy hayotda bir o‘ldiruvchi zahar hukmida o‘sha dinsizlar zarar yetkazadilar. Chunki murtadning vijdoni tamoman buzilganidan, ijtimoiy hayotga zahar bo‘ladi. Shuning uchun, ilmi usulda "Murtadning yashash haqqi yo‘q. Kofir agar zimmiy bo‘lsa yoki musolaha qilsa, yashash haqqi bor" degan usuli shariatning bir dasturi bor. Yana, Hanafiy mazhabida ahli zimmadan bo‘lgan bir kofirning guvohligi maqbuldir. Lekin fosiqning guvohligi qabul qilinmaydi, chunki xoindir.

Ey badbaxt fosiq odam! Fosiqlarning kasratiga qarab aldanma va "Aksariyatning fikri menikidek" dema! Chunki fosiq odam fisqni istab va shaxsan o‘zi talab qilib kirmagan, balki ichiga tushib qolgan, chiqolmaydi. Hech bir fosiq yo‘qki, solih bo‘lishni orzu qilmasin va amirini va raisini dindor bo‘lishini istamasin. Faqat, Alloh saqlasin, murtadlik bilan vijdoni buzilib, ilon kabi zaharlashdan lazzatlanadigan bo‘lmasa bas.

Ey devona bosh va buzuq qalb! "Musulmonlar dunyoni sevmaydilar yoxud o‘ylamaydilarki, faqir holga tushganlar... va ogohlantirishga muhtojdirlar, toki dunyodan hissalarini unutmasinlar", deb o‘ylaysanmi? Fikring yanglish, taxmining xatodir. Balki hirs shiddatlangan, shuning uchun faqir holga tushmoqdalar. Chunki mo‘minda hirs, zarar va qashshoqlik sababidir. اَلْحَرٖيصُ خَائِبٌ خَاسِرٌ zarbulmasal hukmiga o‘tgan. Ha, insonni dunyoga chaqirgan va yo‘naltirgan sabablar ko‘p. Boshda nafs va havosi va ehtiyoj va hislari va tuyg‘ulari va shaytoni va dunyoning yuzaki totliligi va sen kabi yomon do‘stlari kabi ko‘p da’vatchilari bor. Holbuki boqiy bo‘lgan oxiratga va uzun abadiy hayotga da’vat qilgan ozdir. Agar senda zarra miqdor bu bechora millatga nisbatan hamiyat bo‘lsa va oliyhimmatlikdan og‘iz ko‘pirtirishing yolg‘on bo‘lmasa, boqiy hayotga yordam bergan ozchilikka yordam berish lozim bo‘ladi. Bo‘lmasa, o‘sha ozchilik da’vatchilarning ovozini o‘chirib, ko‘pchilikka yordam bersang, shaytonga oshna bo‘lasan.

Nahotki, bu millatning faqir holi, dindan kelgan zuhd va dunyoni tark qilishdan kelgan tanballikdan kelib chiqmoqda, deb o‘ylaysan. Bu fikring xato. Ajabo ko‘rmayapsanmiki, Xitoy va Hindistondagi majusiy va brahmanlar va Afrikadagi qora tanlilar kabi, Ovrupaning mustamlakasi ostiga kirgan millatlar bizdanda faqirlar. Yana, zaruriy ozuqadan boshqa narsa musulmonlarning qo‘lida qoldirilmaganini ko‘rmayapsanmi. Yo Ovrupa kofir zolimlari yoki Osiyo munofiqlari hiylalari bilan yo o‘g‘irlamoqda yoki tortib olmoqda. Sizning majburan ahli iymonni mimsiz madaniyatga yo‘llashdan maqsadingiz, agar mamlakatda osoyishtalik va xavfsizlik va oson idora qilish bo‘lsa, qat’iyan bilingki, xato qilyapsiz, yanglish yo‘lga boshlayapsiz. Chunki e’tiqodi zaiflashgan, axloqi buzilgan yuzta fosiqning idorasi va ular ichida osoyishtalikning ta’mini, minglab ahli salohatning idorasidanda qiyindir. Bu asoslarga binoan, ahli Islom dunyoga va hirsga yo‘llanishga va tashviq qilinishga muhtoj emas! Taraqqiyot va osoyishtaliklar bu bilan ta’min qilinmaydi. Balki ishlarining tartiblanishiga va o‘rtalaridagi ishonchning ta’sisiga va o‘zaro yordamlashish dasturining osonlashtirilishiga muhtojdirlar. Bu ehtiyoj esa, dinning muqaddas amrlari bilan va taqvo va salobati diniya bilan bo‘ladi.

### Sakkizinchi Mulohaza:

Ey sa’y va amaldagi lazzat va saodatni bilmagan tanbal inson! Bilki:

Janobi Haq mukammal karamidan, xizmatning mukofotini xizmat ichida joylashtirgan. Amalning ajrini amalning ichiga qo‘ygan. Shu sir sababli, yaratilgan borliqlar, hatto bir nuqtai nazarga ko‘ra jonsizlar ham avomiri takviniya deb ataluvchi xususiy vazifalarida mukammal shavq bilan va o‘ziga xos lazzat bilan avomiri Rabboniyaga bo‘yin egadilar. Aridan, pashshadan, tovuqdan tortib to Shams va Qamarga qadar hamma narsa mukammal lazzat bilan vazifalarini bajarmoqdalar. Demak, xizmatlarida lazzat borki, aqllari bo‘lmaganidan, oqibatni va natijalarni o‘ylamasdan, mukammal vazifalarini ado qilmoqdalar.

Agar: "Jonzotlar lazzatlanishi mumkin. Jonsizlarda qanday shavq va lazzat bo‘lishi mumkin?", desang.

Javob: Jonsizlar o‘zlari uchun emas, ularda namoyon bo‘lgan Allohning ismlari hisobiga bir sharaf, bir maqom, bir kamol, bir go‘zallik, bir intizom istaydilar, izlaydilar. O‘sha fitriy vazifalarini bajarishda Nur-ul Anvorning ismlariga bittadan aks yeri, bittadan oyna hukmiga bo‘lgani uchun nurlanadi, taraqqiy etadi.

Masalan: Qandayki bir qatra suv, bir zarracha shisha parchasi aslini olganda ziyosiz, ahamiyatsiz ekan, toza qalbi bilan Quyoshga yuzini o‘girsa, o‘sha ahamiyatsiz, ziyosiz qatra va shisha parchasi Quyoshning bir navi arshi bo‘lib sening yuzingga ham tabassum qiladi.

Xullas, bu misol kabi, zarralar va yaratilgan borliqlar mutlaq jamol va mutlaq kamol sohibi bo‘lgan Zoti Zuljalolning ismlariga vazifaparvarlik jihatidan oyna bo‘lishlari bilan, o‘sha qatra va zarracha shisha kabi g‘oyat past darajadan g‘oyat yuksak ko‘rinish va nurlanish darajasiga chiqadilar. Modomiki vazifa jihatidan g‘oyat nuroniy va yuksak bir maqom olishadi va lazzatlanish mumkin va imkoni bo‘lsa, ya’ni umumiy hayotdan hissador bo‘lsalar, lazzat bilan o‘sha vazifalarni bajaradilar, deyish mumkin.

Vazifada lazzat bo‘lganiga eng yaqqol bir dalil, sen o‘z a’zo va tuyg‘ularingning xizmatlariga qara. Har birining o‘zining va turining davomi uchun qilgan xizmatlarida boshqa-boshqa lazzatlari bor. Xizmatning o‘zi ularga lazzatlanish hukmiga o‘tadi. Hatto xizmatni tark qilish o‘sha a’zoning bir navi azobidir.

Ham eng yaqqol bir dalil ham, xo‘roz yoki ona tovuq kabi hayvonotning vazifalarida ko‘rsatgan fidokorona va mardona vaziyatlari shunday: xo‘roz och bo‘lgani holda, tovuqlarni nafsidan ustun qo‘yib, topgan rizqiga ularni chaqiradi. Yemaydi, ularga yediradi. Va bir shavq va faxrlanish va lazzatlanish bilan o‘sha vazifani bajargani ko‘rinadi. Demak, o‘sha xizmatda yeyishdan ortiq lazzat oladi.

Ham jajji bolalariga cho‘ponlik qilgan tovuq ham bolalarini deb ruhini fido qiladi, itga tashlanadi. O‘zini och qoldirib ularni to‘ydiradi. Demak, o‘sha xizmatdan shunday bir lazzat oladiki, ochlik iztirobidan va o‘lish alamidan ustun keladi, ziyoda bo‘ladi. Hayvoniy volidalar bolalarini, kichik ekan vazifalari bo‘lgani uchun lazzat bilan himoya qilishga harakat qiladilar. Ulg‘aygandan so‘ng vazifa tugaydi, lazzati ham ketadi. Bolasini cho‘qib, u dondan mahrum qiladi. Faqat inson navidagi volidalarning vazifalari bir daraja davom qiladi. Chunki insonlarda zaiflik va ojizlik e’tibori bilan doimo bir navi bolalik bor. Har doim shafqatga muhtojlar. Xullas, umum hayvonotning (xo‘roz kabi) cho‘ponlik qilgan erkaklariga va tovuq kabi volidalariga qara, anglaki: bular o‘zlari uchun va o‘z nomlaridan, o‘z kamollari uchun u vazifani bajarmaydilar. Chunki hayotlarini vazifada, lozim bo‘lsa, fido qiladilar. Balki vazifalarni, ularni o‘sha vazifa bilan vazifalantirgan va u vazifa ichida rahmati bilan bir lazzat joylashtirgan Mun’imi Karimning hisobiga va Fotiri Zuljalolning nomidan bajaradilar.

Ham, xizmatning o‘zida mukofot bo‘lganiga bir dalil ham shuki: O‘simlik va daraxtlar bir shavq va lazzatni sezdirgan bir holat bilan Fotiri Zuljalolning amrlariga bo‘yin egadilar. Chunki taratgan xushbo‘y hidlari va mushtariylarning nazarlarini jalb qiladigan ziynatlar bilan bezanishlari va boshoqlari va mevalari uchun chirib ketgunga qadar o‘zlarini fido qilishlari ahli diqqatga ko‘rsatadiki: Ular amri Ilohiyni bajarishdan shunday lazzat oladilarki, nafsini mahv qilib chiritadi.

Qara, boshida ko‘plab sut konservalarini tashigan Hindiston yong‘og‘i va anjir kabi mevador daraxtlar rahmat xazinasidan hol tili bilan sut kabi eng go‘zal bir ozuqani istaydi, oladi, mevalariga yediradi. O‘zi esa balchiq yeydi. Anor daraxti sof sharobni xazina-i rahmatdan olib mevasiga yediradi. O‘zi balchiqli va loyqa suvga qanoat qiladi.

Hatto donli ekinlarda ham unib chiqish vazifasida yaqqol bir ishtiyoq ko‘rinadi. Bamisoli tor bir yerda hibs qilingan bir zot bir bo‘stonga, keng joyga chiqishni ishtiyoq bilan istaydi. Xuddi shuning kabi, donli ekinlarda unib chiqish vazifasida shunday sevinchli bir vaziyat, bir ishtiyoq ko‘rinadi. Demak, "Sunnatulloh" deb atalgan, koinotda jarayon qilgan bu sirli uzun dastur asosida, ishsiz, tanbal, istirohat bilan yashagan va rohat to‘shagida yotganlarning ko‘pi mehnat qilgan, ishlaganlardan ko‘ra ko‘proq zahmat va mashaqqat chekadi. Chunki doimo ishsizlar umridan shikoyat qiladi, vaqtichog‘lik bilan tez o‘tishini istaydi. Mehnat qilgan va ishlagan esa shukr qiladi, hamd aytadi, umrning o‘tishini istamaydi. اَلْمُسْتَرٖيحُ الْعَاطِلُ شَاكٍ مِنْ عُمْرِهٖ وَ السَّاعِى الْعَامِلُ شَاكِرٌ umumiy dasturdir. Yana o‘sha sir bilan: "Rohat zahmatda, zahmat rohatdadir" jumlasi zarbulmasal bo‘lgandir. Ha, jonsiz borliqlarga diqqat bilan nazar qilinsa: Bilquvva faqat iste’dod va qobiliyat jihatidan noqis qolib rivojlanmaganlarning, qattiq g‘ayrat va mehnat bilan kengayib bilquvvadan bilfe’l xarakatga o‘tishida mazkur sunnati Ilohiya dasturi bilan bir holat ko‘rinadi. Va o‘sha holat ishora qiladiki, o‘sha fitriy vazifada bir shavq va o‘sha masalada bir lazzat bor. Agar o‘sha jonsizning umumiy hayotdan hissasi bo‘lsa, shavq o‘ziniki bo‘ladi. Bo‘lmasa o‘sha jonsizni tamsil etgan, nazorat qilgan narsaga oiddir. Hatto bu sirga binoan, latif, nozik suv muzlash amrini olgan vaqti shunday shiddatli bir shavq bilan o‘sha amrga bo‘ysunadiki, temirni yoradi, parchalaydi, deyish mumkin. Demak, sovuqlik va noldan past sovuqning tili bilan og‘zi berk temir idishdagi suvga "kengay!" amri Rabboniysini yetkazganda, shiddatli shavq bilan idishini parchalaydi, temirni yorib tashlaydi, o‘zi muzga aylanadi. Va hokazo.. hamma narsani bunga qiyos qilki, quyoshlarning aylanishidan va sayru-sayohatlaridan tortib, to zarralarning mavlaviy kabi kezishlariga va aylanishlariga va tebranishlariga qadar koinotdagi barcha sa’y-harakatlar **qonuni qadari Ilohiy** ustida jarayon qiladi. Va **dasti qudrati Ilohiy**dan chiqqan va iroda va amr va ilmni ichiga olgan amri takviniy bilan ko‘rinadi. Hatto har bir zarra, har bir mavjud, har bir jonzot bir nafar askarga o‘xshaydiki, qo‘shinda har xil doiralarda o‘sha askarning boshqa-boshqa munosabatlari, vazifalari bo‘lganidek, har bir zarra, har bir jonzotniki ham shunday. Masalan, sening ko‘zingdagi bitta zarraning ko‘zning hujayrasida va ko‘zda va yuzdagi nervlarda va badanning arteriya deb atalgan tomirlarida bittadan munosabati va o‘sha munosabatga ko‘ra bittadan vazifasi va o‘sha vazifaga ko‘ra bittadan foydasi bor. Va hokazo, hamma narsani shunga qiyos qil. Bunga binoan, har bir narsa bir Qodiyri Azaliyning vujubi vujudiga ikki tomonlama shahodat qiladi:

Biri: Quvvatidan minglab daraja ustun vazifalarni bajarishdagi mutlaq ojizlik tili bilan Qodirning mavjudligiga guvohlik qiladi.

Ikkinchisi: Har bir narsa olamning nizomini tashkil qilgan dasturlarga va mavjudotning muvozanatini davom ettirgan qonunlarga uyg‘un harakat qilish bilan, o‘sha Aliymi Qodiyrga guvohlik qiladi.

Chunki zarra kabi bir jonsiz, ari kabi kichik bir hayvon Kitobi Mubinning muhim va nozik masalalari bo‘lgan nizom va mezonni bilmaydi. Jonsiz bir zarra, ari kabi kichik bir hayvon qayoqda-yu, samovot tabaqalarini bir daftar sahifasi kabi ochib, berkitib to‘plagan Zoti Zuljalolning qo‘lidagi Kitobi Mubinning muhim, nozik masalalarini o‘qish qayoqda? Agar sen telbalik qilib, zarrada o‘sha kitobning nozik harflarini o‘qiy oladigan bir ko‘z bor deb hisoblasang, o‘sha zarraning guvohligini rad qilishga urinishing mumkin. Ha, Fotiri Hakiym Kitobi Mubinning dasturlarini g‘oyat go‘zal bir suratda va muxtasar bir tarzda va xos bir lazzatda va maxsus bir ehtiyojda xulosalab joylashtiradi. Hamma narsa shunday xos bir lazzat va maxsus bir ehtiyoj bilan amal qilsa, u Kitobi Mubinning dasturlariga bilmagan holda bo‘ysunadi. Masalan: Xartumli chivin dunyoga kelgan daqiqada inidan chiqadi, to‘xtamasdan insonning yuziga hujum qiladi, uzun hassasini sanchib, obi hayotni chiqarib, ichadi. Hujumdan qochishda harb qonunlari kabi mahorat ko‘rsatadi. Ajabo, bu kichik, tajribasiz, endigina dunyoga kelgan maxluqqa bu san’atni va bu jang san’atini va suv chiqarish san’atini kim o‘rgatgan va u qayerda o‘rgangan? Men, ya’ni bu bechora Said e’tirof qilamanki: Agar men o‘sha xartumli chivinning o‘rnida bo‘lsaydim, bu san’atni, bu karru-far harbini va suv chiqarish xizmatini juda uzun darslar va ko‘plab tajribalar bilan zo‘rg‘a o‘rgana olardim.

Xullas, ilhomga sazovor bo‘lgan ari, o‘rgimchak va uyasini paypoq kabi qilgan bulbul kabi hayvonotni shu chivinga qiyos qil. Hatto nabototni ham aynan hayvonotga qiyoslashing mumkin. Ha, Javvodi Mutlaq (Jalla Jaloluhu) har bir jonzotning qo‘liga lazzat va ehtiyoj siyohi bilan yozilgan xatni bergan. U bilan avomiri takviniyaning dasturini va xizmatlarining mundarijasini omonat qilib bergan. Hakimi Zuljalolning qanday qilib Kitobi Mubinning dasturlaridan ari vazifasiga oid miqdorini bir xatda yozganiga, arining boshidagi sandiqchaga qo‘yganiga qara. O‘sha sandiqchaning kaliti ham, vazifaparvar ariga xos bir lazzatdir. U bilan sandiqchani ochadi, dasturini o‘qiydi, amrni anglaydi, harakat qiladi. وَ اَوْحٰى رَبُّكَ اِلَى النَّحْلِ oyatining sirrini izhor qiladi.

Agar bu Sakkizinchi Mulohazani batamom eshitgan va to‘liq anglagan bo‘lsang, bir hadsi iymoniy bilan وَسِعَتْ رَحْمَتُهُ كُلَّ شَىْءٍning bir sirrini, وَ اِنْ مِنْ شَىْءٍ اِلَّا يُسَبِّحُ بِحَمْدِهٖ ning bir haqiqatini, اِنَّمَٓا اَمْرُهُٓ اِذَٓا اَرَادَ شَيْئًا اَنْ يَقُولَ لَهُ كُنْ فَيَكُونُ ning bir dasturini, فَسُبْحَانَ الَّذٖى بِيَدِهٖ مَلَكُوتُ كُلِّ شَىْءٍ وَاِلَيْهِ تُرْجَعُونَ ning bir nuktasini anglaysan.

### To‘qqizinchi Mulohaza:

Bilginki, bashariyatda nubuvvat, bashardagi xayr va kamolotning xulosasi va asosidir. Dini Haq, saodatning mundarijasidir. Iymon, pok va xolis husndir. Modomiki bu olamda porloq husn, keng va yuksak fayz, zohir haq, yuksak kamol ko‘rinmoqda. Baralla aytish mumkinki, haq va haqiqat nubuvvat ichidadir va nabiylar qo‘lidadir. Zalolat, yomonlik va zarar, uning muxolifidadir.

Ubudiyatning minglab go‘zalliklaridan bittasiga qara, Nabiy alayhissalom, ubudiyat jihatidan muvahhidiynning qalblarini hayit va juma va jamoat namozlarida birlashtiradi va tillarini bir kalimada jamlaydi. Inson Ma’budi Azaliyning xitobining azamatiga cheksiz qalblardan va tillardan chiqqan ovozlar, duolar, zikrlar bilan javob qaytaradi. U ovozlar, duolar, zikrlar bir-biriga suyanib va bir-biriga yordam berib, ittifoq qilib shunday keng suratda Ma’budi Azaliyning uluhiyati qarshisida ubudiyat ko‘rsatadiki, go‘yo Yer kurrasi o‘zi o‘sha zikrni aytmoqda, o‘sha duoni qilmoqda va har tomonlama namoz o‘qimoqda va Yer kurrasi atrofi bilan samovotdan ustun izzat va azamat bilan nozil bo‘lgan اَقٖيمُوا الصَّلٰوةَ amrini bajarmoqda. Bu ittihod sirri bilan, koinot ichida bir zarra kabi zaif, kichik borliq bo‘lgan inson, ubudiyatning azamati jihati bilan Xoliqi Arz va Samovotning mahbub bir bandasi va Yerning xalifasi, sultoni va hayvonotning raisi va koinot yaratilishining natijasi va g‘oyasi bo‘ladi. Ha, agar namozlarning orqasida, xususan bayram namozlarida, bir onda "Allohu Akbar" degan yuzlab million insonlarning ovozlari olami g‘aybda birlashganlari kabi, olami shahodatda ham bir-biri bilan birlashib jamlansa, Yer kurrasi butunlay ulkan bir inson bo‘lib, azamatiga nisbatan yuksak bir sado bilan aytgan "Allohu Akbar"iga teng kelganidan, o‘sha muvahhidiynning birlashishi bilan bir onda "Allohu Akbar" deyishlari, Yer kurrasining katta bir "Allohu Akbar"i hukmiga o‘tadi. Go‘yo bayram namozlarida olami Islomning zikr va tasbehi bilan zamin zilzila-i kubroga sazovor bo‘lib, har taraf va atrofi bilan "Allohu Akbar" deb, qiblasi bo‘lgan Ka’ba-i Mukarramaning samimiy qalbi bilan niyat qilib, Makka og‘zi bilan, Arofot tog‘ining tili bilan "Allohu Akbar" deb, bir kalima Yerning atrofidagi barcha mo‘minlarning g‘or-misol og‘izlaridagi havoda aks qiladi. Birgina "Allohu Akbar" kalimasining aks-sadosi bilan cheksiz "Allohu Akbar" sodir bo‘lgani kabi, o‘sha maqbul zikr va takbir samovotni ham jaranglatib barzax olamlariga ham mavj urib sado beradi. Xullas, bu Yerni bunday o‘ziga sojid va obid va bandalariga masjid va borliqlariga beshik va o‘ziga tasbeh va takbir aytuvchi qilgan Zoti Zuljalolga yerning zarralari sanog‘icha hamd va tasbeh va takbir aytib va mavjudoti sanog‘icha hamd aytamizki, bizga bu xil ubudiyatni dars bergan Rasuli Akram alayhissalotu vassalomiga ummat aylagan.

### O‘ninchi Mulohaza:

Bil ey g‘ofil, chalkashgan Said! Janobi Haqning nuri ma’rifatiga yetishish va qarash hamda oyatlar va shohidlarning oynalarida jilvalarini ko‘rish hamda hujjatlar va dalillar tuynuklari bilan tomosha qilmoq taqozo qiladiki, sening ustingdan o‘tgan, qalbingga kelgan va aqlingga ko‘ringan har bir nurni tanqid barmoqlari bilan tekshirma va shubha qo‘li bilan tanqid qilma! Senga yorishgan bir nurni tutish uchun qo‘lingni uzatma. Balki g‘aflat sabablaridan o‘zingni tort, ularga yuzlan, to‘xta. Chunki men mushohada qildimki, ma’rifatullohning shohidlari, hujjatlari uch xildir:

Bir qismi suv kabidir. Ko‘rinadi, his qilinadi, lekin barmoqlar bilan tutilmaydi. Bu qismda xayollardan voz kechib, butunlay unga sho‘ng‘imoq kerak. Tanqid barmoqlari bilan yashirincha qidirilmaydi, qidirilsa oqib ketadi, qochadi. U obi hayot barmoqlarni makon sifatida qabul qilmaydi.

Ikkinchi qism havo kabidir. His qilinadi, faqat na ko‘rinadi, na tutiladi. Unga sen yuzing, og‘zing, ruhing bilan u rahmat shabadasiga qarata yuzlan, o‘zingni uyg‘un tut, tanqid qo‘lini uzatma, tutolmaysan. Ruhing bilan nafas ol. Shubha qo‘li bilan qarasang, tanqid bilan qo‘l uzatsang, u ketib qoladi. Sening qo‘lingni maskan o‘laroq qabul qilmaydi, unga rozi bo‘lmaydi.

Uchinchi qism esa nur kabidir. Ko‘rinadi, faqat na his qilinadi, na tutiladi. Shunday ekan, qalbingning ko‘zi bilan, ruhingning nazari bilan o‘zingni unga muqobil tut va ko‘zingni unga tik, kut. Balki o‘zidan-o‘zi keladi. Chunki nur qo‘l bilan tutilmaydi, barmoqlar bilan ovlanmaydi, balki u nur faqatgina basirat nuri bilan ovlanadi. Agar hirsli va moddiy qo‘lingni uzatsang va moddiy mezonlar bilan tortsang, so‘nmasa ham yashirinadi. Chunki unday nur moddiyda hibsga rozi bo‘lmagani kabi, qayd ostiga ham kirolmaydi, nursiz moddani o‘ziga xo‘jayin va sayyid deb qabul qilmaydi.

### O‘n Birinchi Mulohaza:

Bilki: Qur’oni Mo‘’jiz-ul Bayonning ifodasida ko‘p shafqat va marhamat bor. Chunki xitob qilinganlarning aksariyati, avom toifasidir. Ularning zehnlari soddadir. Nazarlari ham nozik narsalarni ko‘rmaganidan, ularning firklarining soddaligini erkalash uchun takror bilan samovot va yerning yuzlarida yozilgan oyatlarni takrorlaydi. U katta harflarni osonlik bilan o‘qittiradi. Masalan: samovot va yerning yaratilishi va samodan yomg‘irning yog‘dirilishi va yerning tirilishi kabi yaqqol o‘qilgan va ko‘ringan oyatlarni dars beradi. U katta harflar ichida kichik harflar bilan yozilgan mayin oyatlarga nazarni kamdan-kam o‘giradi, toki zahmat chekmasinlar. Yana, Qur’on uslubida shunday bir jazolat va salosat va fitriylik borki, go‘yo Qur’on bir hofizdir, qudrat qalami bilan koinot sahifalarida yozilgan oyatlarni o‘qiydi. Go‘yo Qur’on koinot kitobining qiroati va nizomlarining tilovatidir va Naqqoshi Azaliysining shuunotini o‘qiydi va fe’llarini yozadi. Bu bayondagi jazolatni ko‘rishni istasang, hushyor va mudaqqiq bir qalb bilan Amma Surasi va قُلِ اللّٰهُمَّ مَالِكَ الْمُلْكِ oyatlari kabi farmonlarni tingla!

### O‘n Ikkinchi Mulohaza:

Ey bu Mulohazalarni tinglayotgan do‘stlarim! Bilib qo‘yingki, men odatga xilof ravishda, yashirish lozim bo‘lgan Rabbimga qaratilgan qalbimning yolvorish va niyoz va ba’zan munojotini yozganimning sababi: o‘lim tilimni jim qilgan zamonlarda, tilimga badal kitobimning gapirishining qabulini rahmati Ilohiyadan tilashdir. Ha, qisqa bir umrda, cheksiz gunohlarimga kafforat bo‘ladigan, vaqtinchalik tilimning tavba va nadomatlari kifoya qilmaydi. Sobit va bir daraja doimiy kitobning tili ziyodaroq u ishga yaraydi. Xullas, o‘n uch yil[[15]](#footnote-15)(Hoshiya) avval, tashvishli ruhiy to‘fon natijasida, Eski Saidning kulishlari Yangi Saidning yig‘lashlariga aylangan hangomda, yoshlikning g‘aflat uyqusidan keksalik tongida uyg‘ongan onimda, shu munojot va niyoz arabcha yozilgan. Bir qismining turkcha ma’nosi shuki:

Ey Robbi Rahiymim va ey Xoliqi Karimim! Mening sui ixtiyorim bilan umrim va yoshligim zoye bo‘lib ketdi. Va u umr va yoshlikning mevalaridan qo‘limda qolgan: Alam beruvchi gunohlar, zillat beruvchi alamlar, zalolat beruvchi vasvasalar qolgan. Va bu og‘ir yuk va kasalmand qalb va xijolatli yuzim bilan qabrga yaqinlashyapman. Bilmushohada ko‘rib-ko‘rib, g‘oyat tezlik bilan, o‘ngga va chapga qayrilmasdan, ixtiyorsiz bir tarzda, vafot qilgan do‘stlarim va tengdoshlarim va qarindoshlarim kabi qabr eshigiga yaqinlashyapman. U qabr bu dori foniydan firoqi abadiy bilan abad-ul obod yo‘lida qurilgan, ochilgan avvalgi manzil va birinchi eshikdir. Va bu bog‘langanim va maftun bo‘lganim shu dori dunyo ham qat’iy bir yaqiyn bilan angladimki, halok bo‘lguvchidir, ketadi va foniydir, o‘ladi. Va bilmushohada ichidagi mavjudot ham bir-biri orqasidan to‘p-to‘p bo‘lib ko‘chib ketadi, yo‘qoladi. Xususan men kabi nafsi ammorani tashiganlarga shu dunyo juda g‘addordir, makkordir. Bitta lazzat bersa, mingta alam taqadi, chektiradi. Bitta uzum yedirsa, yuzta tarsaki uradi.

Ey Robbi Rahiymim va ey Xoliqi Karimim! كُلُّ اٰتٍ قَرٖيبٌ sirri bilan men hozirdan ko‘ryapmanki: Yaqin bir zamonda men kafanimni kiydim, tobutimga mindim, do‘stlarim bilan vidolashdim. Qabrimga yuzlanib ketarkan, sening dargohi rahmatingda janozamning hol tili bilan, ruhimning so‘zlashuv tili bilan baqirib deyman: "Al-omon, al-omon! Ey Hannon! Ey Mannon! Meni gunohlarimning xijolatidan qutqar!" Mana, qabrimning boshiga yetib keldim, bo‘ynimga kafanimni taqib, qabrimning boshida uzangan jismimning ustida to‘xtadim. Boshimni dargohi rahmatingga ko‘tarib, bor quvvatim bilan faryod qilib nido qilyapman: "Al-omon al-omon! Ey Hannon! Ey Mannon! Meni gunohlarimning og‘ir yuklaridan xalos ayla!" Mana, qabrimga kirdim, kafanimga o‘randim. Ko‘tarib kelganlar meni tashlab ketdilar. Sening afv-u rahmatingga intizorman. Va bilmushohada ko‘rdimki, sendan boshqa xaloskor va najot beruvchi yo‘q. Gunohlarning xunuk yuzidan va ma’siyatning vahshiy shaklidan va u makonning torligidan bor quvvatim bilan nido qilib deyman: “Al-omon, al-omon! Ey Rahmon! Ey Hannon! Ey Mannon! Ey Dayyon! Meni xunuk gunohlarimning hamrohliklaridan qutqar, yerimni kengaytir. Ey Allohim! Sening rahmating xaloskorimdir va Rahmatan lil-Olamiyn bo‘lgan Habibing sening rahmatingga yetishish uchun vasilamdir. Sendan shikoyat emas, aksincha nafsimni va holimni senga shikoyat qilaman. Ey Xoliqi Karimim va ey Robbi Rahiymim! Sening Said ismli maxluqing va masnu’ing va bandang ham osiy, ham ojiz, ham g‘ofil, ham johil, ham xasta, ham zalil, ham yaramas, ham keksa, ham gunohkor, ham xo‘jayinidan qochgan bir qul bo‘lgani holda, qirq yildan so‘ng pushaymon bo‘lib sening dargohingga qaytishni istaydi. Sening rahmatingga iltijo qiladi. Hadsiz gunoh va xatolarini e’tirof qiladi. Vahimalar va turli-tuman xastaliklar bilan mubtalo bo‘lgan. Senga yolvoradi va yalinadi. Agar kamoli rahmating bilan uni qabul qilsang, mag‘firat aylab rahmat qilsang, zotan u sening shoningdir. Chunki Arhamurrohimiynsan. Agar qabul qilmasang, sening eshigingdan boshqa qaysi eshikka boray? Qaysi eshik bor? Sendan boshqa Rob yo‘qki, dargohiga ketilsin. Sendan boshqa haq Ma’bud yo‘qki, unga iltijo qilinsin!..”

لَا اِلٰهَ اِلَّا اَنْتَ وَحْدَكَ لَا شَرٖيكَ لَكَ اٰخِرُ الْكَلَامِ فِى الدُّنْيَا وَ اَوَّلُ الْكَلَامِ فِى الْاٰخِرَةِ وَ فِى الْقَبْرِ اَشْهَدُ اَنْ لَا اِلٰهَ اِلَّا اللّٰهُ وَ اَشْهَدُ اَنَّ مُحَمَّدًا رَسُولُ اللّٰهِ صَلَّى اللّٰهُ تَعَالٰى عَلَيْهِ وَ سَلَّمَ

### O‘n Uchinchi Mulohaza:

Chalkashishga sabab bo‘lgan besh masaladir.

**Birinchisi:** Haq yo‘lida xizmat qilgan va kurashganlar, faqat o‘z vazifalarini o‘ylashlari lozim kelarkan, Janobi Haqqa oid vazifani o‘ylab, harakatlarini unga bino qilib xatoga tushadilar. “Adab-ud din Vad Dunyo” risolasida keladiki: Bir vaqt shayton Hazrat Iso Alayhissalomga e’tiroz bildirib deganki: “Modomiki ajal va hamma narsa qadari Ilohiy bilandir; sen o‘zingni bu yuksak joydan tashla, qara qanday o‘lasan.” Hazrat Iso Alayhissalom deganki:

اِنَّ لِلّٰهِ اَنْ يَخْتَبِرَ عَبْدَهُ وَ لَيْسَ لِلْعَبْدِ اَنْ يَخْتَبِرَ رَبَّهُ

Ya’ni: "Janobi Haq bandasini tajriba qiladi va deydiki: “Sen bunday qilsang, senga bunday qilaman, ko‘raychi seni, qila olasanmi?”, deb tajriba qiladi. Lekin bandaning haqqi yo‘q va haddi emaski, Janobi Haqni tajriba qilsin va desin: “Men bunday qilsam, sen bunday qilasanmi?” deb tajribavoriy bir suratda Janobi Haqning rububiyatiga qarshi imtihon tarzi adabsizlikdir, ubudiyatga ziddir.”

Modomiki haqiqat budir, inson o‘z vazifasini qilib, Janobi Haqning vazifasiga qo‘shilmasligi kerak.

Mashhurdirki: Bir vaqt Islom qahramonlaridan va Chingizxonning qo‘shinini ko‘plab marta mag‘lub qilgan Jaloliddin Xorazmshoh jangga borarkan, vazirlari va qo‘l ostidagilari unga deganlar: “Sen muzaffar bo‘lasan, Janobi Haq seni g‘olib qiladi.” U: “Men Allohning amri bilan, jihod yo‘lida harakat qilishga vazifadorman, Janobi Haqning vazifasiga aralashmayman; muzaffar qilish yoki mag‘lub qilish uning vazifasidir”, degan.

Xullas u zot bu sirri taslimiyatni tushunishi bilan, hayratomuz bir suratda ko‘p marta muzaffar bo‘lgan.

Ha, insonning qo‘lidagi juz’-i ixtiyoriy bilan qilgan ishlarida Janobi Haqqa oid natijalarni o‘ylamasligi kerak. Masalan: odamlarning Risola-i Nurga qo‘shilishlari qardoshlarimizdan bir qism zotlarning shavqlarini ziyodalashtiradi, g‘ayratga keltiradi. Tinglamagan vaqtlari zaiflarning ma’naviy kuchlari sinadi, shavqlari bir daraja so‘nadi. Holbuki Ustozi Mutlaq, Muqtado-i Kull, Rahbari Akmal bo‘lgan Rasuli Akram Alayhissalotu Vassalom وَمَا عَلَى الرَّسُولِ اِلَّا الْبَلَاغُ bo‘lgan farmoni Ilohiyni o‘zlariga rahbari mutlaq qilib, insonlarning chekinishi va tinglamasligi bilan yanada ziyoda sa’yu g‘ayrat va jiddiylik bilan tablig‘ qilganlar. Chunki اِنَّكَ لَا تَهْدٖى مَنْ اَحْبَبْتَ وَلٰكِنَّ اللّٰهَ يَهْدٖى مَنْ يَشَٓاءُ sirri bilan anglaganlarki: Insonlarga tinglattirish va hidoyat berish, Janobi Haqning vazifasidir. Janobi Haqning vazifasiga aralashmas edilar. Unday bo‘lsa; mana ey qardoshlarim! Siz ham sizga oid bo‘lmagan vazifaga harakatlaringizni bino qilish bilan aralashmanglar va Xoliqingizga qarshi tajriba vaziyatini olmanglar!

Ikkinchi Masala: Ubudiyat, amri Ilohiyga va rizo-i Ilohiyga qaraydi. Ubudiyatning sababi amri Ilohiy va natijasi rizo-i Haqdir. Samaralari va foydalari uxroviyadir. Lekin asl g‘oya bo‘lmaslik, ham qasddan istanilmaslik sharti bilan, dunyoga oid foydalar va o‘z-o‘zidan kelib chiqqan va istanilmasdan berilgan samaralar, ubudiyatga zid bo‘lmaydi. Balki zaiflar uchun shavq beruvchi va ustun qo‘yuvchi hukmiga o‘tadilar. Agar u dunyoga oid foydalar va manfaatlar o‘sha ubudiyatga, o‘sha virdga yoki o‘sha zikrga asl sabab yoki asl sababning bir bo‘lagi bo‘lsa; o‘sha ubudiyatni qisman bekor qiladi. Balki o‘sha xosiyatli virdni befoyda qilib qo‘yadi, natija bermaydi. Mana bu sirni anglamaganlar, masalan yuzta xosiyati va foydasi bo‘lgan Shohi Naqshbandiyning “Avrodi Qudsiya”sini yoki mingta xosiyati bo‘lgan Javshan-ul Kabirni, o‘sha foydalarning ba’zilarini aynan maqsad qilib niyat qilib o‘qiydilar. O‘sha foydalarni ko‘rolmaydilar va ko‘rmaydilar va ko‘rishga ham haqlari yo‘q. Chunki u foydalar o‘sha virdlarning asl sababi bo‘lolmaydi va undan ular qasddan va aynan istanilmaydi. Chunki ular fazliy bir suratda, o‘sha xolis virddan talabsiz hosil bo‘ladi. Ularni niyat qilsa, ixlosi bir daraja buziladi. Balki ubudiyatdan chiqadi va qiymatdan tushadi. Faqat bu qadar borki; bunday xosiyatli virdlarni o‘qish uchun zaif insonlar bir shavqlantiruvchi va ustun qo‘yuvchiga muhtojdirlar. O‘sha foydalarni o‘ylab, shavqqa kelib; virdlarni faqat rizo-i Ilohiy uchun, oxirat uchun o‘qisa, zarar bermaydi. Hamda maqbuldir. Bu hikmat anglashilmagani uchun, ko‘pchilik qutblardan va salafi solihiyndan rivoyat qilingan foydalarni ko‘rmaganlaridan shubhaga tushadi, hatto inkor ham qiladi.

**Uchinchi Masala:**  طُوبٰى لِمَنْ عَرَفَ حَدَّهُ وَلَمْ يَتَجَاوَزْ طَوْرَهُ Ya’ni, “Qanday ham baxtli u kishikim, o‘zini bilib haddidan oshmaydi.” Qandayki bir zarra shishadan, bir qatra suvdan, bir hovuzdan, dengizdan, qamardan sayyoralarga qadar quyoshning jilvalari bor. Har biri qobiliyatiga ko‘ra quyoshning aksini, misolini tutadi va haddini biladi. Bir qatra suv o‘z qobiliyatiga ko‘ra “Quyoshning bir aksi menda bor” deydi. Faqat “Men ham dengiz kabi bir oynaman” deyolmaydi. Xuddi shuning kabi: Asmo-i ilohiyaning jilvasining xilma-xilligiga ko‘ra, avliyolarning maqomlarida shunday martabalar bor. Asmo-i ilohiyaning har birining bir quyosh kabi qalbdan Arshga qadar jilvalari bor. Qalb ham bir Arshdir, faqat “Men ham Arsh kabiman” deyolmaydi. Xullas, ubudiyatning asosi bo‘lgan ojizlik va faqirlik va kamchilik va nuqsonini bilish va niyoz bilan dargohi uluhiyatga qarshi sajda qilishga badal, noz va faxr suratida ketganlar; zarradek qalbini Arshga teng tutadi. Qatra kabi maqomini dengiz kabi avliyoning maqomlari bilan chalkashtiradi. O‘zini o‘sha buyuk maqomlarga mos tutish va o‘sha maqomda o‘zini muhofaza qilish uchun soxtakorliklarga, xo‘jako‘rsinliklarga, ma’nosiz maqtanchoqlikka va bir qancha qiyinchiliklarga tushadi.

Hosili kalom: Hadisda borki:

هَلَكَ النَّاسُ اِلَّا الْعَالِمُونَ وَهَلَكَ الْعَالِمُونَ اِلَّا الْعَامِلُونَ وَهَلَكَ الْعَامِلُونَ اِلَّا الْمُخْلِصُونَ وَالْمُخْلِصُونَ عَلٰى خَطَرٍ عَظٖيمٍ

Ya’ni: Sababi najot va xalos, faqat ixlosdir. Ixlosni qozonish juda muhimdir. Bir zarra ixlosli amal, botmonlab xolis bo‘lmagandan afzaldir. Ixlosni qozontirgan harakatlarining sababi, faqat bir amri Ilohiy va natijasi rizo-i Ilohiy ekanini o‘ylashi kerak va vazifa-i Ilohiyaga qo‘shilmasligi kerak. Hamma narsada bir ixlos bor. Hatto muhabbatning ham ixlos bilan bir zarrasi, botmonlab rasmiy va haq evaziga bo‘lgan muhabbatdan ustun keladi. Xullas, bir zot bu ixlosli muhabbatni shunday ifodalagan:

وَ مَا اَنَا بِالْبَاغٖى عَلَى الْحُبِّ رِشْوَةً ضَعٖيفٌ هَوًى يُبْغٰى عَلَيْهِ ثَوَابٌ

Ya’ni: “Men muhabbat evaziga pora, haq, javob, mukofot istamayman. Chunki evaziga mukofot, savob istanilgan muhabbat zaifdir, davomsizdir.” Hatto xolis muhabbat fitrati insoniyada va barcha volidalarda kirgizilgandir. Mana bu xolis muhabbatga tom ma’nosi bilan volidalarning shafqatlari sazovordir. Volidalar o‘sha sirri shafqat bilan, bolalariga bo‘lgan muhabbatlariga mukofot, pora istamaganlariga va talab qilmaganlariga dalil: ruhini, balki saodati uxroviyasini ham ular uchun fido qilishlaridir. Tovuqning bor sarmoyasi o‘z hayoti ekan, bolasini itning og‘zidan qutqarish uchun -Xusravning mushohadasi bilan - boshini itga uzdiradi.

**To‘rtinchi Masala:** Zohiriy sabablar qo‘li bilan kelgan ne’matlarni o‘sha sabablar nomidan olmaslik kerak. Agar o‘sha sabab ixtiyor sohibi bo‘lmasa -masalan, hayvon va daraxt kabi- to‘g‘ridan-to‘g‘ri Janobi Haq nomidan beradi. Modomiki u hol tili bilan "Bismilloh" deydi, senga beradi. Sen ham Alloh nomidan "Bismilloh" de, ol! Agar o‘sha sabab ixtiyor sohibi bo‘lsa, u "Bismilloh" deyishi kerak, so‘ngra undan ol, bo‘lmasa olma. Chunki وَلَا تَاْكُلُوا مِمَّا لَمْ يُذْكَرِ اسْمُ اللّٰهِ عَلَيْهِ oyatining ochiq ma’nosidan tashqari ishoriy bir ma’nosi shuki: "Mun’imi Haqiqiyni xotirga keltirmagan va uning nomi bilan berilmagan ne’matni yemanglar!" deganidir. Bergan ham "Bismilloh" deyishi kerak, olgan ham "Bismilloh" deyishi kerak. Agar u "Bismilloh" demasa, sen olishga muhtoj bo‘lsang, sen "Bismilloh" de, uning qo‘li ustida rahmati Ilohiyaning qo‘lini ko‘r, shukr bilan o‘p, undan ol. Ya’ni, ne’matdan in’omga qara, in’omdan Mun’imi Haqiqiyni o‘yla. Bu o‘ylashing bir shukrdir. So‘ngra o‘sha zohiriy vositaga istasang duo qil. Chunki o‘sha ne’mat uning qo‘li bilan sizga yuborildi.

Zohiriy sabablarni parastish qilganlarni aldagan, ikki narsaning barobar kelishi yoki bo‘lishidirki, “iqtiron” deb ataladi, bir-biriga asl sabab deb o‘ylashlaridir. Ham bir narsaning adami, bir ne’matning ma’dum bo‘lishiga asl sabab bo‘lgani uchun, o‘ylaydiki, o‘sha narsaning vujudi ham u ne’matning vujudiga asl sababdir. Shukrini, minnatdorligini o‘sha narsaga beradi, xato qiladi. Chunki bir ne’matning vujudi, o‘sha ne’matning barcha muqaddimalaridan va sharoitidan hosil bo‘ladi. Holbuki o‘sha ne’matning adami, birgina shartning adami bilan bo‘ladi. Masalan: Bir bog‘ni sug‘oradigan ariqning tuynugini ochmagan odam, o‘sha bog‘ning qurishiga va o‘sha ne’matlarning adamiga sabab va illat bo‘ladi. Lekin o‘sha bog‘dagi ne’matlarning vujudi, o‘sha odamning xizmatidan tashqari yuzlab sharoitning vujudiga bog‘liq bo‘lish bilan barobar, illati haqiqiy bo‘lgan qudrat va iroda-i Rabboniya bilan vujudga keladi. Xullas, bu safsataning qanchalar xatosi zohir bo‘lganini angla va sababparastlarning qanchalar xato qilganlarini bil!

Ha, iqtiron boshqa, illat boshqadir. Bir ne’mat senga keladi. Lekin bir insonning senga bo‘lgan ehson niyati o‘sha ne’matga yaqin bo‘lgan, lekin illat bo‘lmagan. Illat, rahmati Ilohiyadir. Ha, u odam ehson qilishni niyat qilmasaydi, o‘sha ne’mat senga kelmasdi. Ne’matning yo‘q bo‘lishiga illat bo‘lardi. Lekin mazkur qoidaga binoan, u ehson mayli o‘sha ne’matga illat bo‘lolmaydi. Faqatgina yuzlab sharoitning bir sharti bo‘la oladi. Masalan, Risola-i Nurning shogirdlari ichida Janobi Haqning ne’matlariga sazovor ba’zi zotlar (Xusrav, Ra’fat kabi) iqtironni illat bilan chalkashtirib, Ustoziga ortiqcha minnatdorlik ko‘rsatishar edi. Holbuki, Janobi Haq ularga Qur’on darsida bergan foydalanish ne’mati bilan, Ustozlariga ehson qilgan ifoda qilish ne’matini barobar qilgan, bir-biriga yaqinlashtirgan. Ular: "Agar Ustozimiz bu yerga kelmasaydi, biz bu darsni ololmasdik. Uning ifodasi, foydalanishimizga illatdir.", deydilar. Men ham deyman: "Ey qardoshlarim! Janobi Haqning menga ham, sizlarga bergan ne’mati barobar kelgan, ikki ne’matning illati ham rahmati Ilohiyadir. Men ham siz kabi iqtironni illat bilan chalkashtirib, bir vaqt Risola-i Nurning sizlar kabi olmos qalamli yuzlab shogirdlariga ko‘p minnatdorlik his qilardim. Va derdimki: Bular bo‘lmasaydi, men kabi yaxshi yozishni bilmaydigan bir bechora qanday xizmat qilardi? So‘ngra angladimki, sizlarga qalam vositasi bilan bo‘lgan qudsiy ne’matdan so‘ngra, menga ham bu xizmatda muvaffaqiyat ehson qilgan. Bir-biriga iqtiron qilgan, bir-birining illati bo‘lolmaydi. Men sizga tashakkur emas, balki sizni tabriklayman. Siz ham menga minnatdorlikka badal, duo va tabrik qilinglar."

Bu to‘rtinchi masalada g‘aflatning qanchalab darajalari bo‘lgani anglashiladi.

**Beshinchi Masala:** Qandayki bir jamoatning moli bir odamga berilsa zulm bo‘ladi. Yoki jamoatga oid vaqflarni bir odam qo‘lga kiritsa, zulm qiladi. Xuddi shuning kabi, jamoatning mehnati bilan hosil bo‘lgan natijani yoki jamoatning xayrli ishlari bilan hosil bo‘lgan sharafni, fazilatni o‘sha jamoatning raisiga yoki ustoziga berish ham jamoatga, hamda o‘sha ustoz yoki raisga zulmdir. Chunki manmanlikni ko‘pirtiradi, g‘ururga boshlaydi. Darvozabon ekan, o‘zini podshoh deb tasavvur qildiradi. O‘z nafsiga ham zulm qiladi. Balki bir navi yashirin shirkka yo‘l ochadi. Ha, bir qal’ani fath qilgan qo‘shinning o‘ljasini va muzaffariyat va sharafini mingboshisi ololmaydi. Ha, ustoz va murshidni masdar va manba deb o‘ylamaslik kerak. Balki sazovor va aks yeri bo‘lganlarini bilish lozim. Masalan: Issiqlik va yorug‘lik senga bir oyna vositasi bilan keladi. Sen Quyoshga minnatdor bo‘lishga badal, oynani masdar deb o‘ylab, Quyoshni unutib, unga minnatdor bo‘lishing devonalikdir. Ha, oyna muhofaza qilinishi kerak, chunki noil bo‘lgan. Murshidning ruhi va qalbi oynadir. Janobi Haqdan kelgan fayzning aks etgan joyi bo‘ladi, muridiga aks qilinishiga ham vasila bo‘ladi. Vasilalikdan ortiq fayz nuqtasida maqom berilmasligi lozim. Hatto ba’zan shunday bo‘ladiki, masdar deb o‘ylangan ustoz mazhar ham emas, masdar ham emas. Balki muridining ixlosining sofligi bilan va aloqasining quvvati bilan va unga diqqatini jamlash bilan o‘sha murid boshqa yo‘lda olgan fayzlarini ustozining ruh oynasidan kelgan deb ko‘radi. Qandayki ba’zan odamlar gipnoz vositasida bir shishaga diqqat qila-qila olami misolga xayolida deraza ochiladi. O‘sha oynadan ko‘p g‘aroyiblarni mushohada qiladi. Holbuki oynada emas, balki oynaga bo‘lgan diqqatli nazar vositasi bilan oynaning xorijida xayoliga bir deraza ochilganini ko‘radi. Shuning uchun, ba’zan noqis shayxning xolis muridi shayxidan ham komil bo‘lishi mumkin va qaytadi, shayxini irshod qiladi va shayxining shayxi bo‘ladi.

### O‘n To‘rtinchi Mulohaza:

Tavhidga doir to‘rt kichik ramzdir.

**Birinchi Ramz:** Ey sababparast inson! Ajabo, g‘aroyib gavharlardan qurilgan ajoyib bir qasrni ko‘rsangki, qurilyapti. Uning binosida sarf qilingan gavharlarning bir qismi faqat Xitoyda mavjud. Boshqa qismi Andalusda, bir qismi Yamanda, bir qismi Sibirdan boshqa joyda topilmaydi. Binoning qurilishi paytida o‘sha kuni sharq, shimol, g‘arb, janubdan o‘sha gavharli toshlar osonlik bilan jalb bo‘lib qurilganini ko‘rsang, o‘sha qasrni qurgan usta butun Yer kurrasiga hukm qilgan bir hokimi mo‘’jizakor bo‘lganiga hech shubhang qoladimi?

Har bir hayvon shunday bir qasri Ilohiydir. Xususan, inson o‘sha qasrlarning eng go‘zali va o‘sha saroylarning eng ajoyibidir. Va bu inson deb ataluvchi saroyning gavharlari bir qismi olami arvohdan, bir qismi olami misoldan va Lavhi Mahfuzdan va boshqa bir qismi ham havo olamidan, nur olamidan, unsurlar olamidan kelgani kabi, ehtiyojlari abadga uzangan, orzulari samovot va Yerning har tarafida yoyilgan, robitalari, aloqalari dunyo va oxirat davrlarida tarqalgan ajoyib bir saroy va g‘aroyib bir qasrdir.

Xullas, ey o‘zini inson deb o‘ylagan inson! Modomiki mohiyating shunday ekan. Seni yaratgan faqat o‘sha Zot bo‘lishi mumkinki, dunyo va oxirat bittadan manzil, Yer va samo bittadan sahifa, azal va abad kechagi va ertangi kun hukmida bo‘lib tasarruf qilgan zot bo‘lishi mumkin. Shunday ekan, insonning ma’budi va panohgohi va xaloskori shunday Zot bo‘lishi mumkinki, Yer va samoga hukm qiladi, dunyo va oxirat tizginlariga sohibdir.

**Ikkinchi Ramz:** Ba’zi ahmoqlar borki, quyoshni tanimaganlari uchun, bir oynada quyoshni ko‘rsa, oynani sevishni boshlaydi. Shiddatli his bilan uni muhofaza qilishga urinadi. Toki ichidagi quyoshi yo‘qolmasin. Qachonki o‘sha ahmoq, quyosh oynaning o‘lishi bilan o‘lmasligini va sinishi bilan yo‘q bo‘lib ketmasligini idrok qilsa, butun muhabbatini ko‘kdagi quyoshga qaratadi. O‘shanda anglaydiki, oynada ko‘ringan quyosh oynaga tobe emas, baqosi unga bog‘liq emas.. balki quyosh u oynani o‘sha tarzda tutadi va uning porlashiga va nuriga madad beradi. Quyoshning baqosi u bilan emas, balki oynaning jonli porlashining baqosi quyoshning jilvasiga tobedir.

Ey inson! Sening qalbing va shaxsiyat va mohiyating bir oynadir. Sening tabiatingda va qalbingda bo‘lgan shiddatli baqo muhabbati u oyna uchun emas va o‘sha qalbing va mohiyating uchun emas.. balki u oynada iste’dodga ko‘ra jilvasi bo‘lgan Boqiyi Zuljalolning jilvasiga muhabbatingni, ahmoqlik sababli boshqa tarafga qaratgan. Modomiki shunday ekan. "Yo Boqiy Antal Boqiy" de. Ya’ni, modomiki Sen borsan va boqiysan, fano va yo‘qlik bizga nima xohlasa qilsin, ahamiyati yo‘q!..

**Uchinchi Ramz:** Ey inson! Fotiri Hakiym sening mohiyatingga qo‘ygan eng g‘aroyib holat shuki: Ba’zan dunyoga sig‘may qolasan. Zindonda bo‘g‘ilayotgan odam kabi "uf, uf," deya dunyodan ham keng joy istasangda, zarracha bir ish, bir xotira, bir daqiqa ichiga kirib joylashib olasan. Ulkan dunyoga sig‘magan qalb va fikring o‘sha zarrachaga sig‘adi. Eng qattiq hissiyoting bilan o‘sha daqiqacha, o‘sha xotirachada kezib yurasan.

Ham sening mohiyatingga shunday ma’naviy jihozlar va nozik tuyg‘ular berganki, ba’zilari dunyoni yutsa, to‘ymaydi. Ba’zilar bir zarrani o‘zida joylashtirolmaydi. Bosh bir botmon toshni ko‘targani holda, ko‘z bir sochni ko‘tarolmagani kabi, o‘sha nozik tuyg‘u bir soch qadar og‘irlikka, ya’ni g‘aflat va zalolatdan kelgan kichik bir holatga chiday olmaydi. Hatto ba’zan so‘nadi va o‘ladi. Modomiki shunday ekan, ehtiyot bo‘l, diqqat bilan bos, botishdan qo‘rq. Bir luqma, bir kalima, bir urug‘, bir shu’la, bir ishorada, bir o‘pishda botma! Dunyoni yutgan buyuk tuyg‘ularingni unda botirma. Chunki juda kichik narsalar bor, juda kattalarni bir jihatda yutadi. Qandayki, kichik shisha parchasida falak yulduzlari bilan birga ichiga kirib g‘arq bo‘ladi. Mosh kabi kichik quvva-i hofizangda, sening amal va umr sahifalaringning aksariyati va ko‘pchiligi ichiga kirgani kabi, ko‘p juz’iy kichik narsalar bor, shunday katta narsalarni bir jihatda yutadi, ichiga oladi.

**To‘rtinchi Ramz:** Ey dunyoparast inson! Juda keng tasavvur qilgan sening dunyoing, tor bir qabr hukmidadir. Lekin o‘sha tor qabr kabi manzilning devorlari shishadan bo‘lgani uchun, bir-biri ichida aks etib, ko‘z ko‘ra olgan darajagacha kengayadi. Qabr kabi tor ekan, bir shahar qadar keng ko‘rinadi. Chunki o‘sha dunyoning o‘ng tomondagi devori bo‘lgan o‘tgan zamon va chap tomondagi devori bo‘lgan kelasi zamon, ikkalasi yo‘q va mavjud bo‘lmaganlari holda, bir-biri ichida aks etib g‘oyat qisqa va tor bo‘lgan hozirgi zamonning qanotlarini ochadilar. Haqiqat xayolga aralashadi, yo‘q dunyoni mavjud deb o‘ylaysan. Qandayki bir chiziq tez harakat bilan bir tekislik kabi keng ko‘rinarkan, vujudning asli ingichka bir chiziq bo‘lgani kabi, sening ham dunyoing haqiqat jihatidan tor, faqat sening g‘aflat va vahima va xayoling bilan devorlari juda kengaygan. O‘sha tor dunyoda bir musibatning qo‘zg‘atishi bilan qimirlasang, boshingni sen juda uzoq deb o‘ylagan devorga urasan. Boshingdagi xayolni uchiradi, uyqungni qochiradi. O‘shanda ko‘rasanki, keng dunyoing qabrdanda tor, ko‘prikdanda ensiz. Vaqting va umring chaqmoqdanda tez o‘tadi, hayoting soydanda tez oqadi.

Modomiki dunyo hayoti va jismoniy yashash va hayvoniy borlik shunday ekan, hayvoniyatdan chiq, jismoniyatni tashla, qalb va ruhning hayot darajasiga kir. Sen faraz qilgan keng dunyoingdanda keng hayot doirasi, bir nur olami topasan. O‘sha olamning kaliti ma’rifatulloh va vahdoniyat sirlarini ifoda qilgan muqaddas "La ilaha Illalloh" kalimasi bilan qalbni gapirtirish, ruhni ishlattirishdir.

### O‘n Beshinchi Mulohaza:

Uch masaladir.

**Birinchi Masala:** Ismi Hofizning eng to‘liq namoyon bo‘lishiga ishora qilgan فَمَنْ يَعْمَلْ مِثْقَالَ ذَرَّةٍ خَيْرًا يَرَهُ ۞ وَمَنْ يَعْمَلْ مِثْقَالَ ذَرَّةٍ شَرًّا يَرَهُ oyatidir. Qur’oni Hakimning bu haqiqatiga dalil istasang, Kitobi Mubinning qolipi ustida yozilgan shu koinot kitobining sahifalariga qarasang, Ismi Hofizning muazzam jilvasini va bu oyati karimaning eng buyuk haqiqatining mislini, ko‘p jihatlari bilan ko‘ra olasan. Jumladan: Daraxt, gul va o‘tlarning har xil urug‘laridan bir hovuch ol. O‘sha har xil va bir-biriga muxolif urug‘larning jinslari bir-biridan boshqa, navlari bir-biridan boshqa bo‘lgan gul va daraxt va o‘tlarning sandiqchalari hukmida bo‘lgan u hovuchni qorong‘ida va qorong‘i va oddiy va jonsiz tuproq ichida dafn qil, sep. So‘ngra mezonsiz va narsalarni farq qilmagan va qayerga yuzini bursang, o‘sha yerga ketadigan oddiy suv bilan sug‘or. So‘ngra yillik hashrning maydoni bo‘lgan bahor mavsumida kel, qara! Isrofil (AS) kabi momaqaldiroq malagi bahorda sur chalgandek yomg‘irga baqirishi, yer ostida dafn qilingan urug‘larga jon berish bilan xushxabar berishi zamoniga diqqat qilki, u nihoyat daraja chalkash va chalkashgan va bir-biriga o‘xshagan o‘sha urug‘chalar, ismi Hofizning namoyon bo‘lishi ostida mukammal itoat bilan xatosiz o‘laroq Fotiri Hakiymdan kelgan takviniy amrlarga itoat qiladilar. Va shunday uyg‘un harakat qiladilarki, ularning o‘sha harakatlarida bir shuur, bir basirat, bir qasd, bir iroda, bir ilm, bir kamol, bir hikmat porlagani ko‘rinadi. Chunki ko‘ryapsanki, o‘sha bir-biriga o‘xshagan urug‘chalar bir-biridan ajralib turadi, ayriladi. Masalan, bu urug‘cha bir anjir daraxti bo‘ldi. Fotiri Hakiymning ne’matlarini boshlarimiz ustida tarqatishni boshladi. Sochmoqda, shoxlarining qo‘llari bilan bizlarga uzatmoqda. Xullas bu, unga suratan o‘xshagan ikki urug‘cha esa, moychechak nomli gul bilan kamalak rang binafsha kabi gullarni berdi. Bizlar uchun bezandi. Yuzimizga kulyapti, o‘zlarini bizga sevdirishyapti. Yana bu yerdagi bir qism urug‘chalar bu go‘zal mevalarni berdi va nihol va daraxt bo‘lishdi. Shirin ta’m va hid va shakllari bilan ishtahamizni ochib, o‘z nafslariga bizning nafslarimizni da’vat qilishmoqda va o‘zlarini xaridorlariga fido qilishmoqda. Toki nabotiy hayot martabasidan hayvoniy hayot martabasiga taraqqiy qilsinlar. Va hokazo.. qiyos qil. Shunday suratda u urug‘chalar ochildilarki, o‘sha bir hovuch turli daraxtlar va xilma-xil gullar bilan to‘la bir boqqa aylandi. Ichida hech bir xato, kamchilik yo‘q. فَارْجِعِ الْبَصَرَ هَلْ تَرٰى مِنْ فُطُورٍ sirrini ko‘rsatadi. Har bir urug‘ ismi Hofizning jilvasi bilan va ehsoni bilan unga padarining va aslining molidan bergan merosni chalkashmasdan, nuqsonsiz muhofaza qilib ko‘rsatadi. Bu cheksiz hayratlanarli muhofazani qilgan Zoti Hofiz qiyomat va hashrda hofiziyatning eng buyuk o‘rtaga chiqishini ko‘rsatishiga qat’iy bir ishoradir. Ha, bu ahamiyatsiz, o‘tkinchi, foniy holatlarda bu daraja niqsonsiz, xatosiz hofiziyat jilvasi qat’iy bir hujjat bo‘lib, abadiy ta’siri va azim ahamiyati bo‘lgan omonati kubro tashuvchisi va Yerning xalifasi bo‘lgan insonlarning ishlari va amallari va so‘zlari va yaxshilik va yomonliklari mukammal diqqat bilan muhofaza qilinadi va hisob-kitobi ko‘riladi. Nahot, bu inson qarovsiz qolaman deb o‘ylasa? Aslo!.. Balki inson abadga yuborilgan va abadiy saodatga va doimiy azobga nomzoddir. Kichik-katta, oz-ko‘p har bir amali hisob-kitob qilinadi. Yo iltifot yoki ta’zir yeydi. Xullas, hofiziyatning eng katta jilvasiga va mazkur oyatning haqiqatiga shohidlarning haddu-hisobi yo‘q. Bu masalada ko‘rsatgan shohidimiz dengizdan bir qatra, tog‘dan bir zarradir.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# O‘n Sakkizinchi Yog‘du

Taksir Yog‘dular va "Sikka-i Tasdiqi G‘aybiy" majmuasida nashr etilgan.

\*\*\*

# O‘n To‘qqizinchi Yog‘du

**Iqtisod Risolasi**

(Iqtisod va qanoat, isrof va sovurishga doir.)

بِسْمِ اللّٰهِ الرَّحْمٰنِ الرَّحٖيمِ

كُلُوا وَ اشْرَبُوا وَ لَا تُسْرِفُوا

Bu oyati karima iqtisodga qat’iy amr va isrofdan ochiq tarzda man qilib, g‘oyat muhim bir hikmat darsini beradi. Ushbu masalada "Yetti Nukta" bor.

### Birinchi Nukta:

Xoliqi Rahiym nav’i basharga bergan ne’matlari evaziga shukr istaydi. Isrof esa shukrga ziddir, ne’matga nisbatan zararli kamsitishdir. Iqtisod esa, ne’matga nisbatan foyda keltiruvchi hurmatdir. Darhaqiqat, iqtisod ham ma’naviy shukr, ham ne’matlardagi rahmati Ilohiyaga nisbatan hurmat, ham qat’iyan barakaga sabab, ham badanga parhez kabi salomatlik manbai, ham ma’naviy tilanchilik xo‘rligidan qutqaradigan izzatga sabab, ham ne’mat ichidagi lazzatini his qilishga va ko‘rinishdan lazzatsiz ko‘ringan ne’matlardagi lazzatni totishga kuchli sababdir. Isrof esa, mazkur hikmatlarga zid bo‘lganidan, dahshatli natijalari bor.

### Ikkinchi Nukta:

Fotiri Hakiym insonning badanini mukammal bir saroy suratida va muntazam bir shahar misolida yaratgan. Og‘izdagi quvva-i zoiqa darvozabon, nerv va tomirlar telefon va telegraf simlari kabi (quvva-i zoiqa bilan badanning markazidagi me’da bilan xabarlashish vositalaridir), og‘izga kelgan narsani ular orqali xabar beradi. Badanga, me’daga keragi bo‘lmasa, "Mumkin emas!" deydi, tashqariga otadi. Ba’zan esa badanga manfaati yo‘qligi bilan birga, zararli va achchiq bo‘lsa, hamon tashqariga otadi, yuziga tuflaydi.

Modomiki og‘izdagi quvva-i zoiqa darvozabon, me’da jasadning idorasi nuqtasida xo‘jayin va hokim ekan. U saroyga yoxud u shaharga kelgan va saroyning hokimiga berilgan hadyaning yuz daraja qiymati bo‘lsa, darvozabonga choy puli ma’nosida faqat besh foizi o‘rinli bo‘ladi, ortiq bo‘lolmaydi. Toki darvozabon g‘ururlanib, esini yo‘qotib, vazifasini unutib, ko‘proq choy puli bergan isyonchilarni saroy ichiga kirgizmasin. Demak, shu sirga binoan, hozir ikki luqma faraz qilamiz. Birinchi luqma paynir va tuxum kabi to‘yimli narsa bir qurush tursa, ikkinchi luqma eng a’lo paxlava o‘n qurush tursa.. bu ikki luqma og‘izga kirmasdan, katta kichikligida farqlari yo‘q, teng. Tomog‘dan o‘tgandan so‘ng, jasadni oziqlantirishda yana teng. Balki ba’zan bir qurushlik paynir yaxshiroq oziqlantiradi. Faqat og‘izdagi quvva-i zoiqani erkalash nuqtasida yarim daqiqalik farq bor. Yarim daqiqani deb bir qurush o‘rniga o‘n qurush sarflash naqadar ma’nosiz va zararli isrof bo‘lishi qiyos qilinsin. Endi saroy hokimiga kelgan hadya bir qurush bo‘lish bilan birga, darvozabonga to‘qqiz marta ortiq choy puli berish darvozabonni o‘zidan ketishiga sabab bo‘ladi, "Hokim menman" deydi. Kim ko‘proq choy puli va lazzat bersa, uni ichkariga kirgizadi, isyon qiladi, yong‘in chiqaradi. "Yordam bering, tabib kelsin, haroratimni tushirsin, otashimni so‘ndirsin", dedirishga majbur qiladi. Xullas, iqtisod va qanoat, hikmati Ilohiyaga uyg‘un harakat qilishdir. Quvva-i zoiqani darvozabon hukmida tutib, unga ko‘ra choy puli beradi. Isrof esa, o‘sha hikmatga zid harakat qilgani uchun tez ta’zir yeydi, me’dani buzadi, haqiqiy ishtahani yo‘qotadi. Taomlarning xilma-xilligidan kelgan sun’iy yolg‘onchi ishtaha bilan yediradi, hazmsizlikka sabab bo‘ladi, kasal qiladi.

### Uchinchi Nukta:

Sobiq ikkinchi nuktada quvva-i zoiqani darvozabon dedik. Ha, ahli g‘aflat va ruhan taraqqiy qilmagan va shukr maslagida ildamlamagan insonlar uchun darvozabon hukmidadir. Uning lazzatlanishi uchun isrofga va bir darajadan o‘n daraja narxga chiqmaslik kerak. Lekin haqiqiy ahli shukrning va ahli haqiqatning va ahli qalbning quvva-i zoiqasi - Oltinchi So‘zdagi muvozanada bayon qilingani kabi, quvva-i zoiqasi- rahmati Ilohiyaning oshxonalariga nozir va taftishchi hukmidadir. Va o‘sha quvva-i zoiqaning vazifasi taomlar miqdoricha mezonchalar bilan ne’mati Ilohiyaning turlarini jalb qilish va tanish, ma’naviy shukr suratida jasadga, me’daga xabar berishdir. Xullas, bu suratda quvva-i zoiqa faqat moddiy jasadga qaramaydi. Balki qalbga, ruhga, aqlga ham qaragan jihati bilan me’dadan ustun hukmi, maqomi bor.

Isrof qilmaslik sharti bilan va faqat shukronalik vazifasini ado qilish va Alloh ne’matlarining turlarini his qilib tanish sharti bilan va dinga uyg‘un va xorlik va tilanchilikka vasila bo‘lmaslik sharti bilan lazzatini tota qila oladi. Va o‘sha quvva-i zoiqa bo‘lgan tilni shukrda iste’mol qilish uchun laziz taomlarni tanlashi mumkin. Bu haqiqatga ishora qilgan bir hodisa va bir karomati G‘avsiyani bayon qilamiz:

Bir kuni Hazrati G‘avsi A’zam Shayx Jiyloniy (QS) tarbiyasida nozli va keksa ayolning yakkayu yagona bolasi bor edi. Muhtaram onaxon o‘g‘lining hujrasiga borib qarasa, o‘g‘li bir burda qotgan, qora non yemoqda. Riyozatdan zaif holga kelgani uchun volidasining shafqatini jalb qildi. Unga rahmi kelib, Hazrati G‘avsning yoniga shikoyat uchun boradi. Qarasa, Hazrati G‘avs qovurilgan tovuq yeyapti. Nozidan: "Ey Ustoz! Mening o‘g‘lim ochlikdan o‘lyapti. Siz tovuq yeyapsiz!", deydi. Hazrati G‘avs tovuqqa: "Qum biiznilloh!", deydi. Pishgan tovuqning suyaklari to‘planib, tovuqqa aylanib ovqat idishidan sakrab tashqariga qochib ketadi. Bu voqea hayratlanarli karomatlarga sazovorligi dunyo bo‘yicha mashhur bo‘lgan Hazrati G‘avsdek zotning karomati sifatida e’timodli va ko‘p ishonchli zotlardan ma’naviy tavotur bilan naql qilingan. Hazrati G‘avs: "Qachon sening o‘g‘ling ham shu darajaga kelsa, o‘shanda u ham tovuq yeydi", deydi. Hazrati G‘avsning bu amrining ma’nosi shuki: **Qachon o‘g‘lingning ham ruhi jasadiga, qalbi nafsiga, aqli me’dasiga hokim bo‘lsa va lazzatni shukr uchun istasa, o‘shanda laziz narsalarni yeyishi mumkin...**

### To‘rtinchi Nukta:

"Iqtisod qilgan tirikchilik muammosiga tushmaydi" ma’nosida لاَ يَعُولُ مَنِ اقْتَصَدَ hadisi sharifning sirri bilan, iqtisod qilgan tirikchilik jihatidan oila zahmat va mashaqqatini ko‘p tortmaydi. Darhaqiqat, iqtisod qat’iy baraka sababi va tirikchilikning go‘zal manbai ekaniga shu qadar qat’iy dalillar borki, had-hisobsizdir. Jumladan: Shaxsan ko‘rganim, menga xizmat va o‘rtoqlik qilgan zotlarning guvohliklari bilan aytaman: Iqtisod vositasi bilan ba’zan birga o‘n baraka ko‘rdim va o‘rtoqlarim ko‘rdilar. Hatto to‘qqiz yil -hozir o‘ttiz yil- avval men bilan birga Burdurga surgun qilingan raislardan bir qismi, pulsizlikdan xorlanmasligim va qashshoq holga tushmasligim uchun zakotlarini menga qabul qildirishga ko‘p urindilar. O‘sha boy raislarga: "Pulim kam bo‘lsa ham, iqtisodim bor, qanoatga ko‘nikkanman. Men sizdan boyroqman", dedim. Takror-takror va qistovli shakldagi takliflarini rad qildim. Diqqatga sazovor narsa shuki, ikki yildan so‘ng menga zakotlarini taklif qilganlarning bir qismi iqtisodsizlik sabab qarzdor bo‘ldilar. Allohga hamd bo‘lsinki, ulardan yetti yil keyin, o‘sha kamgina pul iqtisod barakasi bilan menga kifoya qildi, obro‘yimni to‘ktirmadi, insonlardan yordam so‘rashga majbur qilmadi. Hayotimning dasturi bo‘lgan "insonlardan istig‘no" maslagimni buzmadi.

Darhaqiqat, iqtisod qilmagan kishi xorlikka va ma’nan tilanchilikka va qashshoqlikka nomzoddir. Bu zamonda isroflarga sabab bo‘ladigan pul juda qimmatdir. Evaziga ba’zan obro‘, nomus pora sifatida olinadi. Ba’zan dinning muqaddas narsalari evaziga olinadi, keyin jirkanch pul beriladi. Demak, ma’naviy yuz lira zarar bilan, moddiy ikki qurushlik mol olinadi. Agar iqtisod qilib zaruriy ehtiyojlar bilan chegaralansa va qisqartirsa va maxsus qilsa اِنَّ اللّٰهَ هُوَ الرَّزَّاقُ ذُو الْقُوَّةِ الْمَتٖينُ sirri bilan وَمَا مِنْ دَٓابَّةٍ فِى الْاَرْضِ اِلَّا عَلَى اللّٰهِ رِزْقُهَا oyatining ochiq bayoni bilan, kutmagan tarzida yashashga yetadigan rizqini topadi. Chunki oyat kafolat bermoqda. Ha, rizq ikki xildir:

Biri haqiqiy rizqdirki, u bilan yashaladi. Bu oyatning hukmi bilan o‘sha rizq Allohning kafilligi ostidadir. Basharning sui ixtiyori aralashmasa, o‘sha zaruriy rizqni har holda topa oladi. Na dinini, na nomusini, na izzatini fido qilishga majbur bo‘lmaydi.

Ikkinchisi: Majoziy rizqdirki, suiiste’mollar bilan zaruriy bo‘lmagan ehtiyojlar zaruriy ehtiyojlarga aylanib, urf-odat balosiga bandi bo‘lib, tark qilolmaydi. Bu rizq Allohning kafilligi ostida bo‘lmagani uchun, bu rizqni qo‘lga kiritish, ayniqsa bu zamonda juda qimmat. Boshda izzatini fido qilib, xorlikni qabul qilish, ba’zan pastkash insonlarning oyoqlarini o‘pishdek ma’nan tilanchilik vaziyatiga tushish, ba’zan abadiy hayotining nuri bo‘lgan dinning muqaddas narsalarini fido qilish suratida o‘sha barakasiz, jirkanch molni oladi. Yana, bu faqirlik va zarurat zamonida, och va muhtoj bo‘lganlarning alamlaridan ahli vijdonga odamlarga achinish vositasida kelgan qayg‘u dinga zid qozongan puli bilan olgan lazzatini, vijdoni bo‘lsa, achchiqlashtiradi. Bunday g‘ayrioddiy zamonda, shubhali mollarda, zarurat darajasida kifoyalanish lozim. Chunki اِنَّ الضَّرُورَةَ تُقَدَّرُ بِقَدْرِهَا sirri bilan: Harom moldan majburiyat bilan zarurat darajasini olishi mumkin, ortig‘ini ololmaydi. Ha, chorasiz odam murdor go‘shtdan to‘yguncha yeyolmaydi. Balki, o‘lmaydigan darajada yeya oladi. Ham yuzta och odamning huzurida mukammal lazzat bilan ortiqcha yeyilmaydi.

Iqtisod, izzat va kamol sababi ekaniga dalolat qilgan bir voqea:

Bir kuni dunyoda saxovati bilan mashhur Xotami Toyi ulkan ziyofat beradi. Mehmonlariga g‘oyatda ko‘p hadyalar tarqatib, cho‘lga aylanishga chiqadi. Qarasa, bir keksa kambag‘al odam bir bog‘lam tikanli buta va yantoqni orqasigz yuklagan. Tikanlar badaniga botmoqda, qonatmoqda. Xotam unga: "Xotami Toyi hadyalar bilan birga ulkan ziyofat bermoqda. O‘sha yerga bor, besh qurushlik buta yukiga badal besh yuz qurush olasan", dedi. U tejamkor qariya: "Men bu tikanli yukimni izzatim bilan tortaman, ko‘taraman. Xotami Toyining minnatini olmayman", deydi. Keyinchalik Xotami Toyidan: "Sen o‘zingdan ham olijanob, aziz kimni ko‘rgansan?", deb so‘raganlar. "Sahroda duch kelgan tejamkor qariyani o‘zimdanda aziz, yuksak, olijanob deb bilaman", degan.

### Beshinchi Nukta:

Janobi Haq mukammal karamidan, eng kambag‘al odamga ham eng boy odam kabi va gadoga (ya’ni kambag‘alga) podshoh kabi ne’matining lazzatini his qildiradi. Ha, bir kambag‘alning qotgan bir burda qora nondan ochlik va iqtisod vositasida olgan lazzati, bir podshohning va bir boyning isrofdan kelgan zerikish va ishtahasizlik bilan yegan eng a’lo paxlavasidan olgan lazzatidanda lazzatliroqdir. Hayratlanarli joyi shuki, ba’zi isrofgar va sovuruvchi insonlar bunday iqtisodchilarni "xasislik"da ayblaydilar. Aslo... Iqtisod, izzat va saxiylikdir. Xasislik va xorlik, isrofgar kishilarning zohiriy mardona holatining ichki ko‘rinishidir. Bu haqiqatni quvvatlagan, ushbu risolaning ta’lifi yilida Ispartada hujramda ro‘y bergan bir voqea bor. Jumladan:

Qoidamga va hayot dasturimga muxolif suratda, bir talabam ikki yarim o‘qqaga yaqin asalni hadya sifatida qabul qildirishga urindi. Qancha qoidamni tushuntirishga urinmay, ko‘nmadi. Majbur bo‘lib, yonimdagi uch qardoshimga yedirish va Sha’boni Sharif va Ramazonda o‘sha asaldan iqtisod bilan o‘ttiz-qirq kun uchta odam yesin va keltirgan ham savob qozonsin va o‘zlari ham shirinliksiz qolmasin deb, "Olinglar" dedim. O‘zimda bir o‘qqa asal bor edi. Haligi uch birodarim, mustaqim va iqtisodni taqdir qilganlardan edilar. Ammo nima bo‘lganda ham, bir-biriga ikrom qilish, har biri boshqasining nafsini erkalash va o‘z nafsidan ustun tutib, bir tomondan ushbu yuksak xislat bilan iqtisodni unutishdi. Uch kechada ikki yarim o‘qqa asalni tugatdilar. Men kulib: "Sizlarni o‘ttiz-qirq kun o‘sha asal bilan lazzatlantirmoqchi edim, sizlar o‘ttiz kunni uchga tushirdingiz, osh bo‘lsin", dedim. O‘zimning o‘sha bir o‘qqa asalimni iqtisod bilan sarf qildim. Butun Sha’bon va Ramazonda men ham yedim, Allohga hamd bo‘lsin, o‘sha qardoshlarimning har biriga ham iftor vaqtida bir qoshiqdan[[16]](#footnote-16)(Hoshiya) beridim va bu ulkan savobga sabab bo‘ldi. Holimni ko‘rganlar, o‘sha vaziyatimni balki xasislik deb o‘ylagandir. Qardoshlarimning uch kechalik o‘sha vaziyatlarini olijanoblik deb o‘ylashlari mumkin. Lekin haqiqat nuqtasida o‘sha zohiriy xasislik ostida ulug‘ izzat va ulkan baraka va yuksak savob yashiringanini ko‘rdik. Va o‘sha oliyjanoblik va isrof ostida, agar voz kechilmasa edi, tilanchilik va boshqasining qo‘liga tamagirdek va intizor bo‘lib qarash kabi, xasislikdan ancha past holatni natija berar edi.

### Oltinchi Nukta:

Iqtisod va xasislikning bir biridan ko‘p farqi bor. Qandayki kamtarinlik, yomon axloq hisoblangan xorlikdan ma’nan farq qilsada, ko‘rinishdan o‘xshash bo‘lib madh qilingan xislatdir. Va viqor, qandayki yomon xislatlardan bo‘lgan takabburlikdan ma’nan farq qilsada, ko‘rinishdan o‘xshash va madh qilingan xislatdir. Xuddi shuning kabi:

Payg‘ambarimizning oliy axloqlaridan bo‘lgan va balki koinotdagi Janobi Haqning hikmat bilan joriy qilgan nizomining sabablaridan bo‘lgan iqtisod ham, qashshoqlik va baxillik va tamagirlik va hirsning qorishmasi bo‘lgan xasislik bilan hech qanday munosabati yo‘q. Lekin ko‘rinishdan o‘xshashlik bor. Bu haqiqatni quvvatlaydigan bir voqea:

"Yettita Abdullohlar" ismi bilan mashhur sahobalardan bo‘lgan Abdulloh ibn Umar Hazratlari, Rasulullohning xalifasi bo‘lgan Faruqi A’zam Hazrati Umarning (RA) eng ahamiyatli va katta o‘g‘li va sahoba olimlarining ichida eng mumtozlaridan bo‘lgan muborak zot bozorda, oldi-sotdida, bir qurushlik bir masalada, iqtisod qilish uchun va tijoratning asosi bo‘lgan ishonch va istiqomatni muhofaza qilish uchun qattiq tortishadi. Bir sahoba u kishini shu vaziyatda ko‘rib qoladi. Ro‘yi zaminning xalifa-i ziyshoni bo‘lgan Hazrati Umar o‘g‘lining bir qurush uchun tortishganini ajablanarli xasislik deb o‘ylab imomning ketiga tushib, ahvolini bilishni istaydi. Qarasa, Hazrati Abdulloh muborak uyiga kirdi. Eshik oldida bir kambag‘al odamni ko‘rdi. Bir oz to‘xtab o‘tdi. So‘ng uyining ikkinchi eshigidan chiqdi, u yerda boshqa bir kambag‘alni ham ko‘rdi. Uning yonida ham oz to‘xtab o‘tdi. Uzoqdan qarab turgan sahoba voqe’aga qiziqdi. Borib haligi kambag‘allardan: "Imom sizlarning yoningizda to‘xtab nima qildi?", deb so‘radi. Har biri: "Menga bir oltin berdi", dedi. Sahoba: "Fasubhanalloh! Bozorda bir qurush uchun tortishsin-u, keyin uyida ikki yuz qurushni hech kimga sezdirmasdan to‘liq nafsning roziligi bilan bersin!" deb o‘yladi. Hazrati Abdulloh ibn Umarni oldiga borib: "Ey Imom! Mushkulimni hal qiling. Bozorda bunday qildingiz, uyingizda esa boshqacha qildingiz", dedi. Unga javoban: "Bozordagi vaziyat iqtisoddan va kamoli aqldan va oldi-sotdining asosi va ruhi bo‘lgan ishonchning, sadoqatning muhofazasidan kelgan holatdir, xasislik emas. Uyimdagi vaziyat, qalbning shafqatidan va ruhning kamolidan kelgan bir holatdir. Xasislik va isrof emas", dedi.

Imomi A’zam bu sirga ishora sifatida لَا اِسْرَافَ فِى الْخَيْرِ كَمَا لَا خَيْرَ فِى الْاِسْرَافِ deydi. Ya’ni, "Xayrda va ehsonda (faqat loyiq bo‘lganlarga) isrof bo‘lmagani kabi, isrofda ham umuman xayr yo‘qdir."

### Yettinchi Nukta:

Isrof hirsni keltirib chiqaradi. Hirs uchta natijani beradi:

**Birinchisi:** Qanoatsizlik. Qanoatsizlik esa mehnatga, ishlashga shavqni sindiradi. Shukr o‘rniga shikoyat qildiradi, tanballikka keltiradi. Va dinga uyg‘un, halol kam molni[[17]](#footnote-17)(Hoshiya) tark qilib, dinga zid, zahmatsiz molni qidiradi. Va o‘sha yo‘lda izzatini, balki obro‘yini fido qiladi.

**Hirsning ikkinchi natijasi:** Mahrumiyat va zarardir. Maqsudini qochirmoq va sovuq muomalaga duchor bo‘lib, osonlashtirishlar va yordamlashishdan mahrum qolishdir. Hatto اَلْحَرٖيصُ خَائِبٌ خَاسِرٌ ya’ni "Hirs zarar va muvaffaqiyatsizlikning sababidir" dagan zarbulmasalni tasdiqlaydi. Hirs va qanoatning ta’sirlari jonzotlar olamida g‘oyat keng dastur bilan jarayon qiladi. Jumladan: Rizqqa muhtoj daraxtlarning tabiiy qanoatlari ularning rizqini ularga keltirgsni kabi, hayvonlarning hirs bilan mashaqqat va yetishmovchilik ichida rizq ketidan yugurishlari, hirsning ulkan zararini va qanoatning azim manfaatini ko‘rsatadi. Yana, barcha zaif bolalarning hol tillari bilan qanoatlari, sutdek latif ozuqaning kutmagan yeridan ularga oqishi va jonivorlarning hirs bilan yetarli bo‘lmagan va iflos rizqlariga tashlanishi da’vomizni porloq suratda isbot qiladi. Yana, semiz baliqlarning qanoatli vaziyati mukammal rizqlariga sabab bo‘lishi, va tulki va maymun kabi zakovatli hayvonlarning hirs bilan rizqlari ketidan izg‘ishlari bilan birga yetarli darajada topmasliklaridan nimjon va zaifliklari, yana hirs qay daraja mashaqqatga sabab va qanoat qay daraja rohatga sabab ekanini ko‘rsatadi. Yana, yahudiy millati hirs bilan, ribo bilan, hiyla o‘yinlari bilan rizqlarini xorlik va qashshoqlik ichida, dinga zid va zo‘rg‘a yashaydigan qadar rizqlarini topishi.. va sahronishinlarning (ya’ni badaviylarning) qanoatkorona vaziyatlari, izzat bilan yashashi va yetarli rizq topishi mazkur da’vomizni yana qat’iy isbot qiladi. Yana, ko‘p olimlarning[[18]](#footnote-18)(Hoshiya1) va odiblarning[[19]](#footnote-19)(Hoshiya2) zakovatlari bergan hirs sababli qashshoq holga tushishlari va ko‘p tentak va iqtidorsiz kishilarning tabiiy qanoatli vaziyatlari bilan boyib ketishlari, qat’iy bir suratda isbot qiladiki, halol rizq ojizlik va faqirlikka ko‘ra keladi, iqtidor va ixtiyor bilan emas. Balki o‘sha halol rizq iqtidor va ixtiyor bilan teskari mutanosibdir. Chunki bolalarga iqtidor va ixtiyori kelgan sari rizqi kamayadi, uzoqlashadi, og‘irlashadi. اَلْقَنَاعَةُ كَنْزٌ لَا يَفْنٰى hadisining sirri bilan: **Qanoat – go‘zal tirikchilik qilish va osoyishta hayot xazinasi. Hirs - zarar va qashshoqlik manbaidir.**

**Uchinchi natija:** Hirs ixlosni sindiradi, amali uxroviyaga ziyon yetkazadi. Chunki bir ahli taqvoning hirsi bo‘lsa, odamlar e’tiborini istaydi. Odamlar e’tiborini ko‘zlagan, ixlosi tomni topolmaydi. Bu natija juda ahamiyatli, juda diqqatga sazovordir.

**Hosili kalom:** Isrof qanoatsizlikni keltirib chiqaradi. Qanoatsizlik esa ishlashga bo‘lgan shavqni sindiradi, tanballikka olib keladi, hayotidan shikoyat eshigini ochadi, doimo shikoyat qildiradi.[[20]](#footnote-20)(Hoshiya) Ham ixlosni sindiradi, riyo eshigini ochadi. Ham izzatini sindiradi, tilanchilik yo‘lini ko‘rsatadi. Iqtisod esa, qanoatni keltirib chiqaradi. عَزَّ مَنْ قَنَعَ ذَلَّ مَنْ طَمَعَ hadisining sirri bilan, qanoat izzatni keltirib chiqaradi. Ham mehnatga va ishlashga tashviq qiladi. Shavqini ziyodalashtiradi, ishlatadi. Chunki, deylik, bir kun ishladi. Oqshomda olgan ozgina maoshga qanoat qilgani uchun, ikkinchi kun yana ishlaydi. Isrofgar esa, qanoat qilmagani uchun, ikkinchi kun boshqa ishlamaydi. Ishlasa ham, shavq bilan ishlamaydi. Yana, iqtisoddan kelgan qanoat shukr eshigini ochadi, shikoyat eshigini yopadi. Hayotida doimo shokir bo‘ladi. Yana, qanoat vositasida insonlardan bexojatlik jihatidan e’tiborlarini qidirmaydi. Ixlos eshigi ochiladi, riyo eshigi yopiladi...

Iqtisodsizlik va isrofning dahshatli zararlarini keng doirada mushohada qildim. Jumladan: To‘qqiz yil avval muborak bir shaharga keldim. Qish munosabati bilan o‘sha shaharning boylik manbalarini ko‘rolmadim. -Alloh rahmat qilsin- u yerning muftiyi bir necha marta menga: "Aholimiz kambag‘al", dedi. Bu so‘z mening rahmimni keltirdi. Besh-olti yil bo‘yicha o‘sha shahar aholisiga achinib yurdim. Sakkiz yildan keyin yozda yana o‘sha shaharga bordim. Bog‘lariga qaradim. Marhum muftining so‘zi esimga keldi. "Fasubhanalloh" dedim. Bu bog‘larning mahsuloti shaharning hojatidan ancha ko‘p. Bu shahar aholisi juda boy bo‘lishi kerak. Hayratlandim. Meni aldamagan va haqiqatlarni idrok qilishda rahbarim bo‘lgan haqiqat xotirasi bilan tushundim: Iqtisodsizlik va isrof tufayli baraka ketganki, shu qadar boylik manbalari bilan birga, u marhum mufti "Aholimiz kambag‘al" derdi. Darhaqiqat, tajribadan ayonki, zakot berish va iqtisod qilish molning barakasiga sabab bo‘lgani kabi, isrof qilish bilan zakot bermaslik, baraka ketishiga sabab ekaniga cheksiz voqe’alar bor.

Islom hukamosining Aflotuni va hakimlarning shayxi va faylasuflarning ustozi, mashhur dohiy Abu Ali Ibn Sino faqat tib nuqtasida كُلُوا وَ اشْرَبُوا وَ لَا تُسْرِفُوا oyatini shunday tafsir qilgan. Degan:

جَمَعْتُ الطِّبَّ فِى الْبَيْتَيْنِ جَمْعًا وَ حُسْنُ الْقَوْلِ فٖى قَصْرِ الْكَلَامِ :

فَقَلِّلْ اِنْ اَكَلْتَ وَ بَعْدَ اَكْلٍ تَجَنَّبْ وَ الشِّفَاءُ فِى الْاِنْهِضَامِ

وَ لَيْسَ عَلَى النُّفُوسِ اَشَدُّ حَالًا مِنْ اِدْخَالِ الطَّعَامِ عَلَى الطَّعَامِ

Ya’ni: "Tib ilmini ikki satrda jamlayman. So‘zning go‘zalligi qisqaligidadir. Yegan vaqting oz yegin. Yegandan keyin to‘rt-besh soat boshqa yema. Shifo hazmdadir. Ya’ni, oson tarzda hazm qila oladiganing miqdorda yegin. Nafsga va me’daga eng og‘ir va charchatuvchi hol, taom ustiga taom yeyishdir".[[21]](#footnote-21)(Hoshiya1)

Hayratlanarli va ibrat olishga loyiq bir tavofuq: Iqtisod Risolasini, uchtasi yangi, besh-oltita boshqa-boshqa nusxa ko‘chiruvchi, boshqa-boshqa yerlarda, boshqa-boshqa nusxalardan yozib, bir-biridan uzoq, xatlari bir-biridan farqli, aliflarni o‘ylamasdan yozgan nusxalarining har birining aliflari duosiz ellik bir, duo bilan birga ellik uchda tavofuq qilish bilan birga, Iqtisod Risolasining ta’lif va yozib ko‘paytirish yili bo‘lgan rumiy taqvim bo‘yicha ellik bir va arabiy taqvim bo‘yicha ellik uch yilida tavofuqi ham, shubhasiz tasodif bo‘lolmaydi. Iqtisoddagi barakaning karomat darajasiga chiqqaniga bir ishoradir. Va bu yilga "Iqtisod yili" nomi loyiqdir.

Darhaqiqat, zamon ikki yil o‘tib, iqtisod karomatini Ikkinchi Jahon Urushida har tarafdagi ochlik va buzg‘unchilik va isroflar bilan hamda nav’i bashar va hamma iqtisod qilishga majbur ekanini isbot qildi.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\* \* \*

# Yigirmanchi Yog‘du

**Ixlos haqida**

(O‘n Yettinchi Yog‘duning O‘n Yettinchi Mulohazasining yetti masalasidan, besh nuqtadan iborat bo‘lgan ikkinchi masalasining birinchi nuqtasi ekan, ahamiyatiga binoan Yigirmanchi Yog‘du bo‘ldi.)

بِسْمِ اللّٰهِ الرَّحْمٰنِ الرَّحٖيمِ

اِنَّٓا اَنْزَلْنَٓا اِلَيْكَ الْكِتَابَ بِالْحَقِّ فَاعْبُدِ اللّٰهَ مُخْلِصًا لَهُ الدّٖينَ ۞ اَلَا لِلّٰهِ الدّٖينُ الْخَالِصُ

oyati bilan va

هَلَكَ النَّاسُ اِلَّا الْعَالِمُونَ وَهَلَكَ الْعَالِمُونَ اِلَّا الْعَامِلُونَ وَهَلَكَ الْعَامِلُونَ اِلَّا الْمُخْلِصُونَ وَالْمُخْلِصُونَ عَلٰى خَطَرٍ عَظٖيمٍ –اَوْ كَمَا قَالَ–

hadisi sharifi, ikkalasi ham ixlos qanchalar Islomiyatda muhim bir asos ekanini ko‘rsatadilar. Bu ixlos masalasining hadsiz nuktalaridan faqat "Besh Nuqta"ni qisqacha bayon qilamiz.

Tanbeh: Bu muborak Ispartaning shukrga sabab bir go‘zal qismatidirki, undagi ahli taqvo va ahli tariqat va ahli ilmning -boshqa yerlarga nisbatan- raqobatkorona ixtiloflari ko‘rinmaydi. Garchi lozim bo‘lgan haqiqiy muhabbat va ittifoq bo‘lmasa ham, zararli kelishmovchilik va raqobat ham boshqa yerlarga nisbatan yo‘q.

**BIRINCHI NUQTA:**

Muhim va mudhish bir savol: Nima uchun ahli dunyo, ahli g‘aflat, hatto ahli zalolat va ahli nifoq raqobatsiz ittifoq qilganlari holda; ahli haq va ahli vafo bo‘lgan asxobi diyonat va ahli ilm va ahli tariqat nima uchun raqobatli ixtilof qilyaptilar? Ittifoq ahli vafoning haqqi ekan va zidlik ahli nifoqqa xos ekan, nima uchun bu haq u yerga o‘tdi va shu haqsizlik shu yerga keldi?

Javob: Bu alamli va fojiali va ahli hamiyatni yig‘latadigan mudhish hodisaning juda ko‘p sabablaridan yettita sababini bayon qilamiz.

### Birinchisi:

Ahli haqning ixtilofi haqiqatsizlikdan kelmagani kabi, ahli g‘aflatning ittifog‘i ham haqiqatdorlikdan emasdir. Aksincha ahli dunyoning va ahli siyosatning va ahli maktab kabi hayoti ijtimoiyaning tabaqalariga doir muayyan vazifa bilan va maxsus bir xizmat bilan mashg‘ul toifalarning, jamoatlarning va jamiyatlarning vazifalari ma’lum bo‘lib ayrilgan. Va o‘sha vazifalar evaziga oladigan tirikchilik nuqtasidagi moddiy haq va mansabsevarlik va shon-u sharaf nuqtasida odamlarning e’tiboridan oladigan[[22]](#footnote-22)(Hoshiya) ma’naviy haqlari ma’lum bo‘lgan, ayrilgan. Bir-biriga aziyat berish va tortishishni va raqobatni keltirib chiqaradigan darajada bir sherikchilik yo‘q. Shuning uchun, bular qanchalar yomon bir maslakda ketsalar ham, bir-birlari bilan ittifoq qila oladilar. Ammo ahli din va asxobi ilm va arbobi tariqat esa, bularning har birining vazifasi umumga qaragani kabi, naqd beriladigan haqlari ham aniq va maxsus qilinmagani va har birining maqomi ijtimoiyda va odamlarning e’tiborida va chiroyli qabul qilinishdagi hissasi maxsus qilib ajratilmagan. Bitta maqomga ko‘plar nomzod bo‘ladi. Moddiy va ma’naviy har bir haqqa ko‘p qo‘llar cho‘zilishi mumkin. O‘sha nuqtadan bir-biriga aziyat berish va raqobat tavallud etib, vafoni nizoga, ittifoqni ixtilofga o‘zgartiradi.

Xullas bu mudhish kasallikning malhami, dorisi ixlosdir. Ya’ni, haqparastlikni nafsparastlikdan ustun qo‘yish bilan va haqning xotiri nafsning va manmanlikning xotiriga g‘olib kelish bilan اِنْ اَجْرِىَ اِلَّا عَلَى اللّٰهِ sirriga sazovor bo‘lib, odamlardan keladigan moddiy va ma’naviy haqdan istig‘no qilish bilan[[23]](#footnote-23)(Hoshiya1) وَمَا عَلَى الرَّسُولِ اِلَّا الْبَلَاغُ sirriga sazovor bo‘lib... go‘zal qabul va go‘zal ta’sir va odamlar e’tiborini qozonish nuqtalarining Janobi Haqning vazifasi va ehsoni ekanini hamda o‘zining vazifasi bo‘lgan tablig‘ga kirmaganini va kerak ham bo‘lmaganini va u bilan vazifador bo‘lmaganini bilish bilan ixlosga muvaffaq bo‘ladi. Bo‘lmasa ixlosni qochiradi.

### Ikkinchi Sabab:

Ahli zalolatning zillatidandir ittifoqlari, ahli hidoyatning izzatidandir ixtiloflari. Ya’ni, ahli g‘aflat bo‘lgan ahli dunyo va ahli zalolat, haq va haqiqatga tayanmaganlari uchun, zaif va zalildirlar. Zillatga tushganlari uchun, kuch olishga muhtojdirlar. Bu ehtiyojdan, boshqasining yordam va ittifog‘iga samimiy yopishadilar. Hatto maslaklari zalolat bo‘lsa ham, yana ittifoqni muhofaza qiladilar. Go‘yo o‘sha haqsizlikda bir haqparastlik, o‘sha zalolatda bir ixlos, o‘sha dinsizlikda dinsizchasiga bir taassub va o‘sha nizoda bir vafo qiladilar, muvaffaq bo‘ladilar. Chunki samimiy bir ixlos, yomonlikda bo‘lsa ham, natijasiz qolmaydi. Ha, ixlos bilan kim nima istasa, Alloh beradi.[[24]](#footnote-24)(Hoshiya1)

Ammo ahli hidoyat va diyonat hamda ahli ilm va tariqat, haq va haqiqatga tayanganlari uchun va har biri shaxsan haq yo‘lida faqat Robbini o‘ylab, tavfiqiga ishonib ketganlaridan, ma’nan o‘sha maslakdan kelgan izzatlari bor. Zaiflik his qilgan vaqti, insonlar o‘rniga Robbiga murojaat qiladi, madad Undan istaydi. Mashrablarning kelishmovchiligi bilan, zohir mashrabiga muxolif bo‘lganga nisbatan yordam ehtiyojini to‘liq his qilmaydi, ittifoqqa ehtiyojni ko‘rolmaydi. Balki xudg‘amlik va manmanlik bo‘lsa, o‘zini haqli va muxolifini haqsiz deb o‘ylab: ittifoq va muhabbat o‘rniga, ixtilof va raqobat o‘rtaga kiradi. Ixlosni qochiradi, vazifasi chil-parchin bo‘ladi.

Mana bu mudhish sabab bergan dahshatli natijalarni ko‘rmaslikning yagona chorasi, “to‘qqiz amrdir”:

1- Musbat harakat qilishdirki; ya’ni o‘z maslagining muhabbati bilan harakat qilish. Boshqa maslaklarning adovati va boshqalarni kamsitish uning fikriga va ilmiga aralashmasin, ular bilan mashg‘ul bo‘lmasin.

2- Balki doira-i Islomiyat ichida qaysi mashrabda bo‘lsa bo‘lsin, muhabbat va qardoshlik va ittifoqqa sabab bo‘ladigan ko‘p vahdat aloqalari borligini o‘ylab ittifoq qilib...

3- Va haqli har maslak sohibining boshqasining maslagiga qarshi chiqmaslik jihatida haqqi esa: “Maslagim haqdir yoxud go‘zalroqdir” deyishi mumkin. Bo‘lmasa, boshqasining maslagining haqsizligiga yoki xunukligiga imo qilgan, “Haq faqat mening maslagimdir” yoxud “Go‘zal mening mashrabimdir” deya olmaydigan insof dasturini rahbar qilish.

4- Va ahli haq bilan ittifoq, tavfiqi Ilohiyning bir sababi va diyonatdagi izzatning bir madori ekanini o‘ylash bilan...

5- Ham ahli zalolat va haqsizlik – hamjihatlik sababi bilan - jamoat suratidagi kuchli bir shaxsi ma’naviyning dahosi bilan hujumi zamonida; o‘sha shaxsi ma’naviyga qarshi, eng kuchli yakka holdagi qarshilik ko‘rsatishning mag‘lub bo‘lishini anglab ahli haq tarafidagi ittifoq bilan bir shaxsi ma’naviy chiqarib, o‘sha mudhish zalolatning shaxsi ma’naviysiga qarshi haqqoniyatni muhofaza qildirish.

6- Va haqni botilning hujumidan qutqarish uchun...

7- Nafsini va anoniyatini

8- Va xato o‘ylagan izzatini

9- Va ahamiyatsiz raqobatkorona hissiyotini tark qilish bilan ixlosni qozonadi, vazifasini haqqi bilan ado qiladi.[[25]](#footnote-25)(Hoshiya)

### Uchinchi Sabab:

Ahli haqning ixtilofi, himmatsizlikdan va tubanlikdan hamda ahli zalolatning ittifog‘i, oliyhimmatlikdan emas. Aksincha ahli hidoyatning ixtilofi, oliyhimmatlikning suiiste’molidan va ahli zalolatning ittifog‘i, himmatsizlikdan kelgan zaiflik va ojizlikdandir. Ahli hidoyatni oliyhimmatlikdan suiiste’molga va bu orqali ixtilofga va raqobatga chorlagan, oxirat nuqtayi nazarida maqtalgan bir xislat sanalgan hirsi savob va vazifa-i uxroviyada qanoatsizlik jihatidan kelib chiqadi. Ya’ni: “Bu savobni men olay, bu insonlarni men irshod qilay, mening so‘zimni tinglasinlar”, deb qarshisidagi haqiqiy qardoshi va haqiqatdan muhabbat va ko‘magiga va qardoshligiga va yordamiga muhtoj bir zotga nisbatan raqobatkorona vaziyat oladi. “Shogirdlarim nima uchun uning yoniga ketyaptilar? Nima uchun unikichalik shogirdlarim yo‘q?” deb, manmanligi o‘sha yerdan fursat topib, ayblangan bir xislat bo‘lgan shuhratparastlikka mayl ettiradi, ixlosni qochiradi, riyo eshigini ochadi.

Mana bu xatoning va bu yaraning va bu mudhish marazi ruhoniyning dorisi shuki: Janobi Haqning rizosi ixlos bilan qozoniladi. Ergashuvchilarning ko‘pligi va ko‘p muvaffaqiyat bilan emas. Chunki ular vazifa-i Ilohiyaga oid bo‘lgani uchun istanilmaydi; balki ba’zan beriladi. Ha, ba’zan bitta kalima sababi najot va madori rizo bo‘ladi. Miqdorning ahamiyati unchalik nazarga olinmasligi kerak. Chunki ba’zan bitta odamning irshodi, mingta odamning irshodi qadar rizo-i Ilohiyga sabab bo‘ladi. Ham ixlos va haqparastlik esa, musulmonlarning qayerdan va kimdan bo‘lsa bo‘lsin, foydalanishlariga tarafdor bo‘lishdir. Bo‘lmasa, “Mendan dars olib savob qozontirsinlar” tushunchasi, nafsning va anoniyatning hiylasidir.

Ey savobga hirsli va uxroviy amallariga qanoatsiz inson! Ba’zi payg‘ambarlar kelganlarki, sanoqli bir nechta kishidan boshqa ergashganlar bo‘lmagani holda, yana o‘sha payg‘ambarlik muqaddas vazifasining hadsiz ajrini olganlar. Demak hunar, ergashuvchlarning ko‘pligi bilan emas. Aksincha hunar, rizo-i Ilohiyni qozonish bilandir. Sen kim bo‘libsanki, bunday hirs bilan “Hamma menga quloq solsin” deb vazifangni unutib, vazifa-i Ilohiyaga qo‘shilyapsan? Qabul qildirish, sening atrofingga xalqni to‘plash Janobi Haqning vazifasidir. Vazifangni qil, Allohning vazifasiga qo‘shilma. Yana, haq va haqiqatni eshitgan va aytganga savob qozontirganlar faqat insonlar emas. Janobi Haqning ziyshuur maxluqlari va ruhoniylari va maloikalari koinotni to‘ldirgan, har tarafni to‘ldirganlar. Modomiki ko‘p savob istaysan, ixlosni asos tut va faqat rizo-i Ilohiyni o‘yla. Toki sening og‘zingdan chiqqan muborak kalimalarning havodagi nusxalari: ixlos bilan va niyati sodiqa bilan hayotlansin, jonlansin, hadsiz ziyshuurning quloqlariga ketib ularni nurlantirsin, senga ham savob qozontirsin. Chunki, masalan, sen "Alhamdulilloh" deding. Bu kalom millionlab katta-kichik "Alhamdulilloh" kalimalari, havoda izni Ilohiy bilan yoziladi. Naqqoshi Hakiym behuda va isrof qilmagani uchun, u juda ko‘p bo‘lgan muborak kalimalarni tinglaydigan qadar hadsiz quloqlarni yaratgan. Agar ixlos bilan, niyati sodiqa bilan o‘sha havodagi kalimalar hayotlansalar, lazzatli bittadan meva kabi ruhoniylarning quloqlariga kiradilar. Agar rizo-i Ilohiy va ixlos havodagi o‘sha havodagi kalimalarga hayot bermasa, tinglanilmaydi. Savob ham faqat og‘izdagi kalima bilan chegaralanib qoladi. Ovozlari uncha chiroyli bo‘lmaganidan, tinglaganlarning kamligidan zerikkan hofizlarning quloqlarida jaranglasin!..

### To‘rtinchi Sabab:

Ahli hidoyatning raqobatkorona ixtilofi, oqibatni o‘ylamaslikdan va kalta nazardan bo‘lmagani kabi, ahli zalolatning samimiy tarzdagi ittifoqlari, oqibatni o‘ylashdan va yuksak nazardan emas. Balki ahli hidoyat haq va haqiqatning ta’siri bilan, nafsning ko‘r hissiyotiga berilmasdan, qalb va aqlning uzoqni o‘ylaydigan mayllariga tobe bo‘lish bilan birga, istiqomatni va ixlosni muhofaza qilolmaganlaridan, o‘sha yuksak maqomni muhofaza qilolmasdan, ixtilofga tushadilar. Ahli zalolat esa: Nafsning va havoning ta’siri bilan, ko‘r va oqibatni ko‘rmagan va bir dirham naqd lazzatni bir botmon kelajakdagi lazzatdan ustun qo‘ygan hissiyotning taqozo qilganlari bilan, bir-biriga samimiy bo‘lib, naqd manfaat va tayyor lazzat uchun shiddatli ittifoq qiladilar. Ha, dunyoviy va tayyor lazzat va manfaat atrofida tuban, qalbsiz nafsparastlar samimiy ittifoq qilyaptilar va birlashyaptilar. Ahli hidoyat, oxiratga oid va kelajakka taalluqli uxroviy mevalarga va kamolotga, qalb va aqlning yuksak dasturlari bilan yuzlanganlari uchun, asosli istiqomat va to‘liq ixlos va g‘oyat fidokorona birlashish va ittifoq bo‘lishi mumkin ekan; anoniyatdan voz kecholmaganlari uchun, ifrot va tafrit sababli, yuksak bir manba-i quvvat bo‘lgan ittifoqni yo‘qotib, ixlos ham sinadi va vazifa-i uxroviya ham ziyon ko‘radi. Osonlikcha rizo-i Ilohiy ham qo‘lga kiritilmaydi. Bu jiddiy kasallikning malhami va dorisi: “Al-hubbu filloh” sirri bilan, haq yo‘lidagilarga hamroh bo‘lganidan faxrlanish va orqalaridan ketish va imomlik sharafini ularga qoldirish va o‘sha Haq yo‘lida kim bo‘lsa bo‘lsin, o‘zidan yanada yaxshi bo‘lishining ehtimoli bilan, anoniyatidan voz kechib ixlosni qozonish; hamda ixlos bilan bir dirham amal, ixlossiz botmonlar amallardan ustun ekanini bilish bilan; va ergashishni ham sababi mas’uliyat va xatarli bo‘lgan yo‘lboshchilikdan ustun qo‘yish bilan, o‘sha kasallikdan qutuladi va ixlosni qozonadi, vazifa-i uxroviyasini haqqi bilan qila oladi.

### Beshinchi Sabab:

Ahli hidoyatning ixtilofi va ittifoq qilmasligi zaifliklaridan bo‘lmagani kabi, ahli zalolatning kuchli ittifog‘i ham quvvatlaridan emas. Aksincha ahli hidoyatning ittifoqsizligi, iymoni komildan kelgan tayanch nuqtasi va tayanch nuqtasidan kelib chiqqan quvvatdan kelib chiqqani kabi; ahli g‘aflat va ahli zalolatning ittifoqlari, qalban tayanch nuqtasi topmaganlari e’tibori bilan zaiflik va ojizliklaridan kelib chiqqan. Chunki zaiflar ittifoqqa muhtoj bo‘lganlari uchun, kuchli ittifoq qiladilar. Kuchlilar ehtiyojni to‘liq his qilmaganlaridan, ittifoqlari zaifdir. Arslonlar tulkilar kabi ittifoqqa muhtoj bo‘lmagani uchun, yakka yashaydilar. Yovvoyi echkilar, bo‘rilardan himoyalanish uchun, poda tashkil qiladilar. Demak, zaiflarning jamiyati va shaxsi ma’naviysi kuchli bo‘lgani kabi,[[26]](#footnote-26)(Hoshiya) kuchlilarning jamiyati va shaxsi ma’naviysi esa zaifdir.

Bu sirga bir ishorati latifa va zarif bir nukta-i Qur’oniyadirki, marhamat qilgan: وَ قَالَ نِسْوَةٌ فِى الْمَدٖينَةِ Muannaslarning jamoatiga, ikki karra muannas bo‘lgani holda, muzakkar fe’li bo‘lgan قَالَ deyishi; ham قَالَتِ اْلاَعْرَابُ deyish bilan muzakkarlarning jamoatiga muannas fe’li bo‘lgan قَالَتْ ta’biri bilan, latifona ishorat qiladiki: Zaif va halim va yumshoq ayollarning jamiyati quvvat topadi, qattiqlik va shiddat kasb etib, bir navi erkaklik qozonadi. Muzakkar fe’lini taqozo qilganidan وَقَالَ نِسْوَةٌ ta’biri bilan, g‘oyat chiroyli bo‘lgan. Kuchli erkaklar esa, ayniqsa badaviy arab bo‘lsa, kuchlariga ishonganlari uchun, jamiyatlari zaif bo‘lib, ham ehtiyotkorlik, ham yumshoqlik vaziyatini olganidan, bir navi ayollik xususiyatini olganlari uchun, muannas fe’lini taqozo qilganidan قَالَتِ اْلاَعْرَابُ muannas fe’li bilan ta’biri juda o‘rinlidir. Ha, ahli haq g‘oyat kuchli bir tayanch nuqtasi bo‘lgan iymoni billohdan kelgan tavakkal va taslim bilan, boshqalarga ehtiyojini bildirib, ko‘mak va yordamlarini istamaydi. Istasa ham, g‘oyat fidokorona yopishmaydi. Ahli dunyo, dunyo ishlarida haqiqiy tayanch nuqtalaridan g‘aflatda qolganlaridan, zaiflik va ojizlikka tushib, shiddatli suratda yordamchilarga ehtiyojini his qiladi. Samimiy tarzda, balki fidokorlik bilan ittifoq qiladilar.

Xullas ahli haq, ittifoqdagi haq quvvatini o‘ylamaganlaridan va qidirmaganlaridan, haqsiz va zararli bir natija bo‘lgan ixtilofga tushadilar. Haqsiz ahli zalolat esa, ittifoqdagi kuchni, ojizliklari vositasi bilan his qilganlaridan, g‘oyat ahamiyatli maqsadlarga erishish vasilasi bo‘lgan ittifoqni qo‘lga kiritganlar.

Xullas ahli haqning bu haqsiz ixtilof kasalligining malhami va dorisi: وَلَا تَنَازَعُوا فَتَفْشَلُوا وَتَذْهَبَ رٖيحُكُمْ oyatidagi shiddatli nahyi Ilohiy, وَتَعَاوَنُوا عَلَى الْبِرِّ وَالتَّقْوٰى oyatida hayoti ijtimoiya jihatidan g‘oyat hikmatli amri Ilohiyni harakat dasturi qilish va ixtilofning Islomiyatga qay darajada zararli ekanini va ahli zalolatning ahli haq ustidan g‘alabasini qay darajada osonlashtirganini o‘ylab, mukammal zaiflik va ojizlik bilan, o‘sha ahli haqning guruhiga fidokorlik bilan, samimiy tarzda qo‘shilishdir, shaxsiyatini unutish bilan riyo va soxtakorlikdan qutulib, ixlosni qo‘lga kiritishdir.

### Oltinchi Sabab:

Ahli haqning ixtilofi nomardliklaridan, himmatsizliklaridan, hamiyatsizliklaridan bo‘lmagani kabi; g‘aflatli ahli dunyoning va ahli zalolatning hayoti dunyoviyaga oid ishlarda samimiy ittifoqlari ham mardlikdan, hamiyatdan, himmatdan emasdir. Aksincha ahli haqning aksariyat bilan oxiratga oid foydalarni o‘ylash bilan, o‘sha ahamiyatli va ko‘plab masalalarga hamiyati, himmati, mardligi bo‘linadi. Haqiqiy sarmoya bo‘lgan vaqtini bir masalaga sarf qilmagani uchun, maslakdoshlari bilan ittifoqi mustahkamlanmaydi. Chunki masalalar ko‘p, doira ham kengdir. G‘aflatli ahli dunyo esa, faqat hayoti dunyoviyani o‘ylaganlaridan, bor hissiyoti bilan hamda ruh-u qalbi bilan shiddatli bir suratda hayoti dunyoviyaga oid masalalarga yopishadi. Va o‘sha masalada unga yordam berganga qattiq yopishadi. Va haqiqat nuqtayi nazarida besh tiyinga arzimagan va ahli haq unga o‘n tiyinlik qiymat bermagan masalalarga, devona bo‘lgan olmoschi bir yahudiyning besh tiyinlik shisha bo‘lagiga besh lira narx bergani kabi, besh yuz lira qiymatidagi vaqtini o‘sha masalaga ayiradi. Albatta, buncha narx berib va shiddatli hissiyot bilan yopishish, botil yo‘lda bo‘lsa ham, samimiy ixlos bo‘lgani uchun, o‘sha masalada muvaffaq bo‘ladi va ahli haq ustidan g‘alaba qozonadi. Bu g‘alaba natijasida ahli haq zillatga va mahkumiyatga va soxtakorlikka va riyoga tushib, ixlosni yo‘qotadi. O‘sha nomard, himmatsiz, hamiyatsiz bir qism ahli dunyoga tilyog‘lamachilik qilishga majbur bo‘ladi.

Ey ahli haq! Ey haqparast ahli shariat va ahli haqiqat va ahli tariqat! Bu mudhish ixtilof kasalligiga qarshi bir-biringizning kamchiligini ko‘rmasdan, yakdigaringizning aybiga qarshi ko‘zingizni yuminglar! وَاِذَا مَرُّوا بِاللَّغْوِ مَرُّوا كِرَامًا bo‘lgan adabi Furqoniy bilan adablaninglar! Va xorijiy dushmanning hujumida doxiliy totrishuvlarni tark qilish va ahli haqni tubanlashishdan va xorlikdan qutqarishni eng birinchi va eng muhim bir vazifa-i uxroviya deb bilib, yuzlab oyat va Payg‘ambarimiz hadislarining shiddat bilan amr qilganlari qardoshlik, muhabbat va o‘zaro yordamlashishni tatbiq qilib; barcha hislaringiz bilan ahli dunyodan yanada shiddatli bir suratda maslakdoshlaringiz bilan va dindoshlaringiz bilan ittifoq qilinglar.. ya’ni, ixtilofga tushmanglar. Bunday kichik masalalar uchun qiymatdor vaqtimni sarf qilishdan ko‘ra, o‘sha juda qiymatli vaqtimni zikr va fikr kabi qiymatdor narsalarga sarf qilaman deb chekinib, ittifoqni zaiflashtirmanglar. Chunki bu ma’naviy jihodda kichik masala deb o‘ylagan narsangiz, juda katta bo‘lishi mumkin. Bir askarning bir soat muhim va maxsus sharoitdagi navbatchiligi bir yil ibodat hukmiga ba’zan o‘tishi kabi; bu ahli haqning mag‘lubiyati zamonida, ma’naviy mujohada masalalarida, kichik bir masalaga sarf qilingan sening qiymatdor bir kuning, o‘sha askarning o‘sha soati kabi ming daraja qiymat olishi mumkin, bir kuning ming kun bo‘lishi mumkin. Modomiki Alloh uchundir, u ishning kichigiga-kattasiga, qiymatli va qiymatsizligiga qaralmaydi. Ixlos va rizo-i Ilohiy yo‘lida zarra yulduz kabi bo‘ladi. Vasilaning mohiyatiga qaralmaydi, natijasiga qaraladi. Modomiki natijasi rizo-i Ilohiydir va tomizg‘isi ixlosdir; u kichik emas, kattadir.

### Yettinchi Sabab:

Ahli haq va haqiqatning ixtilof va raqobatlari, qizg‘anchiqlikdan va hirsi dunyodan kelmagani kabi, ahli dunyoning va ahli g‘aflatning ittifoqlari ham mardlikdan va oliyjanoblikdan emas. Aksincha ahli haqiqat, haqiqatdan kelgan oliyjanoblik va oliyhimmatlik va tariqi haqda olqishlangan sanalgan musobaqani to‘liq muhofaza qilolmaganlaridan va noahllarning kirishi sababli bir daraja suiiste’mol qilganlaridan; raqobatkorona ixtilofga tushib, ham o‘ziga, ham jamoati Islomiyaga ulkan zarar bo‘lgan. Ahli g‘aflat va ahli zalolat esa, maftun bo‘lgan manfaatlarini qochirmaslik va manfaat uchun parastish qilgan raislarini va birodarlarini ranjitmaslik uchun, zillatlaridan va nomardliklaridan, hamiyatsizliklaridan; mutlaq o‘rtoqlari bilan, hatto pastkash va xoin va zararli bo‘lsalar ham, xolisona birlashish... ham manfaat atrofida to‘plangan, qay shaklda bo‘lsa bo‘lsin, sheriklari bilan samimiy ittifoq qiladilar. Samimiylik natijasi o‘laroq istifoda qiladilar.

Xullas ey musibatzada va ixtilofga tushgan ahli haq va asxobi haqiqat! Bu musibat zamonida ixlosni qochirganingiz uchun va faqatgina rizo-i Ilohiyni g‘oya-i maqsad qilmaganingizdan, ahli haqning bu zillat va mag‘lubiyatiga sabab bo‘ldingiz. Din va oxiratga oid ishlarda raqobat, havas, hasad va qizg‘anish bo‘lmasligi kerak va haqiqat nuqtayi nazarida bo‘lolmaydi. Chunki qizg‘anish va hasadning sababi; bitta narsaga ko‘p qo‘llar uzatilishidan va bitta maqomga ko‘p ko‘zlar tikilishidan va bitta nonni ko‘p me’dalar istagani uchun bir-biriga zahmat berish, tortishish, musobaqalashish sababi bilan havasga, so‘ngra qizg‘anishga tushadilar. Dunyoda bitta narsaga ko‘plar tolib bo‘lganidan hamda dunyo tor va vaqtinchalik bo‘lishi sababi bilan, insonning hadsiz orzularini qondirolmagani uchun, raqobatga tushadilar. Lekin oxiratda bitta odamga besh yuz yil[[27]](#footnote-27)(Hoshiya) masofalik bir Jannat ehson qilinishi va yetmish ming qasr va hurlar berilishi va ahli Jannatdan harkim o‘z hissasidan kamoli rizo bilan mamnun bo‘lishi ishorasi bilan ko‘rsatiladiki, oxiratda raqobatga sabab hech narsa yo‘q va raqobat ham bo‘lolmaydi. Unday bo‘lsa, oxiratga oid bo‘lgan solih amallarda ham raqobat bo‘lolmaydi; qizg‘anish yeri emas. Qizg‘angan odam yo riyokordir, solih amallar surati bilan dunyoviy natijalarni qidiradi yoxud sodiq johildirki, solih amallar qayerga qaraganini bilmaydi va solih amallarning ruhi, asosi ixlos ekanini idrok qilmaydi. Raqobat surati bilan avliyoullohga nisbatan bir navi adovat tashish bilan, Allohning keng rahmatiga tuhmat qiladi. Bu haqiqatni quvvatlantirgan bir voqea:

Eski birodarlarimizdan bir odamning bir odamga qarshi adovati bor edi. U odamning yonida sanokorona uning dushmani amali solih bilan, hatto valiylik bilan ta’rif qilindi. U odam qizg‘anmadi, siqilmadi. So‘ngra biri: "Sening o‘sha dushmaning jasur, kuchli", dedi. Qarasak, u odamda qattiq qizg‘anish va raqobat tomiri uyg‘ondi. Unga: "Valiylik va solihlik hadsiz bir hayoti abadiyaning olmosi kabi bir quvvat va bir yuksaklikdir. Sen bunga bu jihatdan qizg‘anmading. Dunyoviy kuch ho‘kizda va jasorat jonivorda ham bo‘lish bilan birga, valiylik va solihlikka nisbatan, bir oddiy shisha parchasining olmosga nisbati kabidir", dedik. U odam dediki: "Bir nuqtaga, bir maqomga ikkalamiz bu dunyoda ko‘zimizni tikkanmiz. U yerga chiqish uchun zinalarimiz ham kuch va jasorat kabi narsalardir. Shuning uchun qizg‘andim. Oxirat maqomlari hadsizdir. U bu yerda mening dushmanim ekan, u yerda mening samimiy va sevimli qardoshim bo‘lishi mumkin."

Ey ahli haqiqat va tariqat! Haqqa xizmat, ulkan va og‘ir bir dafinani tashish va muhofaza qilish kabidir. O‘sha dafinani yelkasida tashiganlarga qancha kuchli qo‘llar yordamga yugursalar, yanada ko‘p sevinadilar, mamnun bo‘ladilar. Qizg‘anish u yoqda tursin, g‘oyat samimiy bir muhabbat bilan o‘sha kelganlarning o‘zlaridan yanada ko‘proq bo‘lgan kuchlarini va yanada ko‘proq ta’sirlarini va yordamlarini faxr bilan olqishlash lozim kelarkan, nima uchundir raqobatkorona o‘sha haqiqiy qardoshlarga va fidokor yordamchilarga qaralyapti va o‘sha hol bilan ixlos qochyapti. Vazifangizda tuhmatga qolib, ahli zalolatning nazarida sizdan va sizning maslagingizdan yuz daraja past bo‘lgan, din bilan dunyo qozonish va ilmi haqiqat bilan tirikchilikni ta’minlash, tama va hirs yo‘lida raqobat qilish kabi mudhish ayblovlarga ma’ruz qolyapsiz. Bu kasallikning chora-i yagonasi: O‘zini ayblash va o‘ziga emas, doimo qarshisidagi maslakdoshiga tarafdor bo‘lish. Fanni Odob va Ilmi Munozaraning olimlari oralaridagi haqparastlik va insof dasturlari bo‘lgan shu: "Agar bir masalaning munozarasida o‘z so‘zining haqli chiqishiga tarafdor bo‘lib va o‘zi haqli chiqqaniga sevinsa va dushmanining haqsiz va xato bo‘lganiga mamnun bo‘lsa, insofsizdir." Ham zarar qiladi. Chunki haqli chiqsa, o‘sha munozarada bilmagan bir narsasini o‘rganmaydi, balki g‘urur ehtimoli bilan zarar ko‘rishi mumkin. Agar haq raqibining qo‘lida chiqsa, zararsizdir. Bilmagan bir masalasini o‘rganib, manfaatdor bo‘ladi, nafsning g‘ururidan qutuladi. Demak, insofli haqparast, haqning xotiri uchun nafsning xotirini sindiradi. Raqibining qo‘lida haqni ko‘rsa, yana rizo bilan qabul qilib, tarafdor chiqib, mamnun bo‘ladi.

Mana bu dasturni ahli din, ahli haqiqat, ahli tariqat, ahli ilm o‘zlariga rahbar qilib olsalar, ixlosni qozonadilar. Va oxiratga oid vazifalarida muvaffaq bo‘ladilar. Va bu fojiali inqiroz va hozirgi musibatdan rahmati Ilohiya bilan qutuladilar.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# Yigirma Birinchi Yog‘du

**Ixlos haqida**

(O‘n Yettinchi Yog‘duning O‘n Yettinchi Mulohazasining yetti masalasidan To‘rtinchi Masalasi ekan, ixlos munosabati bilan Yigirmanchi Yog‘duning Ikkinchi Nuqtasi bo‘ldi. Nuroniyatiga binoan Yigirma Birinchi Yog‘du bo‘lib Yog‘dularga kirdi.)

Bu Yog‘du loaqal har o‘n besh kunda bir marta o‘qilishi kerak.

بِسْمِ اللّٰهِ الرَّحْمٰنِ الرَّحٖيمِ

وَلَا تَنَازَعُوا فَتَفْشَلُوا وَتَذْهَبَ رٖيحُكُمْ ۞ وَ قُومُوا لِلّٰهِ قَانِتٖينَ ۞ قَدْ اَفْلَحَ مَنْ زَكّٰيهَا وَ قَدْ خَابَ مَنْ دَسّٰيهَا ۞ وَلَا تَشْتَرُوا بِاٰيَاتٖى ثَمَنًا قَلٖيلًا

Ey qiyomatli qardoshlarim va ey xizmati Qur’oniyada birodarlarim! Bilasizlar va bilinglar: Bu dunyoda, xususan uxroviy xizmatlarda eng muhim bir asos, eng buyuk bir quvvat, eng maqbul bir shafoatchi, eng metin bir nuqta-i tayanch, eng qisqa bir tariqi haqiqat, eng maqbul bir duo-i ma’naviy, eng karomatli bir vasila-i maqosid, eng yuksak bir xislat, eng sof bir ubudiyat: Ixlosdir. Modomiki ixlosda mazkur xossalar kabi ko‘p nurlar bor va ko‘p quvvatlar bor.. Va modomiki bu mudhish zamonda va dahshatli dushmanlar qarshisida va shiddatli tazyiqlar qarshisida va bosqinchi bid’atlar, zalolatlar ichida bizlar g‘oyat kam va zaif va faqir va quvvatsiz bo‘lganimiz holda, g‘oyat og‘ir va buyuk va umumiy va muqaddas bir vazifa-i iymoniya va xizmati Qur’oniya yelkamizga ehsoni Ilohiy tarafidan qo‘yilgan; albatta hammadan ko‘proq bor quvvatimiz bilan ixlosni qozonishga majbur va vazifadormiz va ixlosning sirrini o‘zimizda joylashtirishga g‘oyat darajada muhtojmiz. Bo‘lmasa, ham hozirgacha erishgan muqaddas xizmatimiz qisman zoye bo‘ladi, davom qilmaydi, ham qattiq mas’ul bo‘lamiz. وَلَا تَشْتَرُوا بِاٰيَاتٖى ثَمَنًا قَلٖيلً oyatidagi shiddatli tahdidkorona Allohning man qilishiga sazovor bo‘lib, saodati abadiya zarariga ma’nosiz, keraksiz, zararli, qayg‘uli, xudfurushona, tuban, riyokorona ba’zi past hislar va kichik manfaatlarning xotiri uchun, ixlosni sindirish bilan; ham bu xizmatdagi umum qardoshlarimizning huquqiga tajovuz, ham xizmati Qur’oniyaning hurmatiga hujum, ham iymon haqiqatlarining muqaddasligiga hurmatsizlik qilgan bo‘lamiz.

Ey qardoshlarim! Muhim va buyuk xayrli ishlarning ko‘p zararli monelari bo‘ladi. Shaytonlar u xizmatning xodimlari bilan ko‘p kurashadi. Bu monelarga va bu shaytonlarga qarshi ixlos kuchiga tayanish kerak. Ixlosni sindiradigan sabablardan ilondan, chayondan qochganingizdek qochinglar. Hazrat Yusuf Alayhissalom اِنَّ النَّفْسَ لَاَمَّارَةٌ بِالسُّٓوءِ اِلَّا مَا رَحِمَ رَبّٖى deganlaridek, nafsi ammoraga ishonib bo‘lmaydi. Anoniyat va nafsi ammora sizni aldatmasin. Ixlosni qozonish va muhofaza qilish va monelarni daf qilish uchun quyidagi dasturlar rahbaringiz bo‘lsin.

### Birinchi Dasturingiz:

Amalingizda rizo-i Ilohiy bo‘lishi kerak. Agar U rozi bo‘lsa, butun dunyo ranjisa, ahamiyati yo‘q. Agar U qabul qilsa, hamma odamlar rad qilsa, ta’siri yo‘q. U rozi bo‘lgandan va qabul qilgandan so‘ng, istasa va hikmati taqozo qilsa, sizlar istash talabida bo‘lmaganingiz holda, odamlarga ham qabul qildiradi, ularni ham rozi qiladi. Shuning uchun, bu xizmatda to‘g‘ridan to‘g‘ri faqat Janobi Haqning roziligini asos maqsad qilish kerak.

### Ikkinchi Dasturingiz:

Bu xizmati Qur’oniyada bo‘lgan qardoshlaringizni tanqid qilmaslik va ularning ustida fazilatfurushlik navidan hasad tomirini qo‘zg‘atmaslikdir. Chunki, qandayki insonning bir qo‘li boshqa qo‘li bilan raqobat qilmaydi, bir ko‘zi boshqa ko‘zini tanqid qilmaydi, tili qulog‘iga e’tiroz qilmaydi, qalb ruhning aybini ko‘rmaydi. Balki bir-birining nuqsonini to‘ldiradi, kamchiligini berkitadi, ehtiyojiga yordam beradi, vazifasiga ko‘maklashadi. Bo‘lmasa o‘sha vujudi insonning hayoti so‘nadi, ruhi qochadi, jismi ham tarqaladi. Yana qandayki bir fabrikaning charxlari bir-biri bilan raqobatkorona mashg‘ul bo‘lmaydi, bir-birining oldiga o‘tib tazyiq o‘tkazmaydi, bir-birining aybini ko‘rib tanqid qilib mehnatga shavqini sindirib, faoliyatsizlikka duchor qilmaydi. Aksincha bor iste’dodlari bilan, bir-birining harakatini umumiy maqsadga qaratish uchun yordam beradilar, haqiqiy bir hamjihatlik, bir ittifoq bilan yaratilish g‘oyalari sari yuradilar. Agar zarra miqdor bir hujum, bir bosim qo‘shilsa, o‘sha fabrikani chalkashtiradi, natijasiz-samarasiz qoldiradi. Fabrika sohibi ham o‘sha fabrikani butunlay buzib tashlaydi.

Xullas, ey Risola-i Nur shogirdlari va Qur’onning xizmatkorlari! Sizlar va bizlar shunday bir insoni komil ismiga loyiq bir shaxsi ma’naviyning a’zolarimiz.. va hayoti abadiya ichidagi saodati abadiyani natija bergan bir fabrikaning charxlari hukmidamiz.. va sohili salomat bo‘lgan Dor-us Salomga ummati Muhammadiyani (S.A.V.) chiqargan bir kema-i Rabboniyada ishlagan xizmatchilarmiz. Albatta, to‘rt kishidan iborat bir ming bir yuz o‘n bir bo‘lgan ma’naviy kuchni ta’min qilgan sirri ixlosni qo‘lga kiritish bilan, hamjihatlik va ittihodi haqiqiyga muhtojmiz va majburmiz. Ha, uchta alif birlashmasa, uch qiymati bor. Son o‘laroq yonma-yon turish sirri bilan birlashsa, bir yuz o‘n bir qiymatini oladi. To‘rt karra to‘rt alohida-alohida bo‘lsa, o‘n olti qiymatiga ega. Agar qardoshlik sirri va maqsadda birlashish va vazifada ittifoq bilan mos kelib bir chiziq ustida yelkani yelkaga bersalar, o‘sha vaqt to‘rt ming to‘rt yuz qirq to‘rt quvvatida va qiymatida bo‘lganlari kabi.. haqiqiy sirri ixlos bilan, o‘n oltita fidokor qardoshlarning qiymat va ma’naviy kuchi to‘rt mingdan o‘tganiga juda ko‘p tarixiy voqealar guvohlik qiladi. Bu sirning sirri shuki: haqiqiy, samimiy ittifoqda har bir kishi boshqa qardoshlarning ko‘zi bilan ham qaray oladi va quloqlari bilan ham eshita oladi. Go‘yo o‘nta haqiqiy birlashgan odamning har biri yigirmata ko‘z bilan qaraydigan, o‘nta aql bilan o‘ylaydigan, yigirmata quloq bilan eshitadigan, yigirmata qo‘l bilan ishlaydigan tarzda ma’naviy qiymati va kuchlari bor.[[28]](#footnote-28)(Hoshiya)

### Uchinchi Dasturingiz:

Bor kuchingizni ixlosda va haqda deb bilishingiz kerak. Ha, kuch haqdadir va ixlosdadir. Haqsizlar ham, haqsizliklari ichida ko‘rsatgan ixlos va samimiyatlari tufayli kuch qozonadilar. Ha, kuch haqda va ixlosda ekaniga bir dalil, shu xizmatimizdir. Bu xizmatimizda ozgina ixlos bu da’voni isbot qiladi va o‘zi-o‘ziga dalil bo‘ladi. Chunki yigirma yildan ortiq o‘z mamlakatimda va Istanbulda qilgan ilmiy va diniy xizmatimizga muqobil, bu yerda siz bilan yetti-sakkiz yilda yuz daraja ortiq qilindi. Holbuki, o‘z mamlakatimda va Istanbulda bu yerda men bilan xizmat qilgan qardoshlarimdan yuz, balki ming daraja ortiq yordamchilarim bor ekan, bu yerda men yolg‘iz, kimsasiz, g‘arib, yarim ummiy, insofsiz amaldorlarning ta’qiblari va tazyiqlari ostida yetti-sakkiz yil sizlar bilan qilgan xizmatimiz; yuz daraja eski xizmatdan ko‘ra ko‘proq muvaffaqiyatni ko‘rsatgan ma’naviy kuch, sizlardagi ixlosdan kelganiga qat’iyan shubham qolmadi. Ham e’tirof qilamanki: Samimiy ixlosingiz bilan, shon va sharaf pardasi ostida nafsimni erkalagan riyodan meni bir daraja qutqardingiz. Inshaalloh, tom ixlosga muvaffaq bo‘lasiz, meni ham tom ixlosga yo‘llaysiz. Bilasizki, Hazrat Ali (R.A.) o‘sha mo‘jizavoriy karomati bilan va Hazrat G‘avsi A’zam (Q.S.) o‘sha hayratomuz karomati g‘aybiyasi bilan, sizlarga bu sirri ixlosga binoan iltifot ko‘rsatyaptilar va himoyakorona tasalli berib, xizmatingizni ma’nan olqishlayaptilar. Ha, hech shubha qilmangki, bu e’tiborlari ixlosga binoan keladi. Agar bilib turib bu ixlosni sindirsangiz, ularning ta’zirini yeysiz. O‘ninchi Yog‘dudagi shafqat ta’zirlarini eslanglar. Bunday ma’naviy qahramonlarni orqangizda yordamchi, boshingizda ustoz sifatida ko‘rishni istasangiz وَ يُؤْثِرُونَ عَلٰٓى اَنْفُسِهِمْ sirri bilan tom ixlosni qozoninglar. Qardoshlaringizning nafslarini nafsingizdan; sharafda, maqomda, e’tiborda, hatto manfaati moddiya kabi nafsga yoqadigan narsalarda ustun qo‘yinglar. Hatto eng latif va go‘zal bir haqiqati iymoniyani muhtoj bir mo‘minga bildirish-ki; eng ma’sumona, zararsiz bir manfaatdir. Mumkin bo‘lsa, nafsingizga bir xudg‘amlik kelmasligi uchun, istamagan bir birodar bilan qildirish sizga yoqsin. Agar “Men savob qozonay, bu go‘zal masalani men aytay”, orzuingiz bo‘lsa, garchi unda bir gunoh va zarar yo‘q. Lekin mobayningizdagi sirri ixlosga zarar kelishi mumkin.

### To‘rtinchi Dasturingiz:

Qardoshlaringizning ustunliklarini shaxslaringizda va fazilatlarini o‘zingizda tasavvur qilib, ularning sharaflari bilan shokirona iftixor qilishdir. Ahli tasavvufning mobaynida “fano fish-shayx, fano fir-rasul” istilohlari bor. Men so‘fiy emasman. Lekin ularning bu dasturi bizning maslagimizda “birodarlarda foniy bo‘lish” suratida go‘zal bir dastur hisoblanadi. Qardoshlar orasida bunga “tafoniy” deyiladi. Ya’ni, bir-birida foniy bo‘lishdir. Ya’ni: O‘z nafsoniy hissiyotini unutib, qardoshlarining ustunliklari va hissiyoti bilan fikran yashashdir. Zotan, maslagimizning asosi qardoshlikdir. Ota bilan o‘g‘il, shayx bilan murid mobaynidagi vosita emasdir. Balki haqiqiy qardoshlik vositalaridir. Bo‘lsa-bo‘lsa, bir ustozlik o‘rtaga kiradi. Maslagimiz “Xaliliya” bo‘lgani uchun, mashrabimiz “xillat”dir. Xillat esa, eng yaqin do‘st va eng fidokor birodar va eng go‘zal taqdirlovchi yo‘ldosh va eng mard qardosh bo‘lishni taqozo qiladi. Bu xillatning eng muhim asosi, samimiy ixlosdir. Samimiy ixlosni sindirgan odam, bu xillatning g‘oyat yuksak minorasi ustidan qulaydi. G‘oyat chuqur bir chohga tushish ehtimoli bor. O‘rtada tutadigan yer topolmaydi.

Ha, yo‘l ikkita ko‘rinyapti. Qur’onning Katta Yo‘li bo‘lgan shu maslagimizdan hozir ayrilganlar, bizga dushman bo‘lgan dinsizlik kuchiga bilmasdan yordam berish ehtimoli bor. Inshaalloh, Risola-i Nur yo‘li bilan Qur’oni Mo‘jiz-ul Bayonning muqaddas doirasiga kirganlar doimo nurga, ixlosga, iymonga kuch beradilar va unday chuqurlarga tushmaydilar.

Ey Qur’on xizmatida birodarlarim! Ixlosni qozonishning va muhofaza qilishning eng ta’sirli bir yo‘li, robita-i mavtdir. Ha, ixlosga ziyon yetkazgan va riyoga va dunyoga chorlagan, uzundan uzun orzular bo‘lgani kabi, riyodan nafrat qildirgan va ixlosni qozontirgan narsa robita-i mavtdir. Ya’ni, o‘limini o‘ylab, dunyoning foniyligini mulohaza qilib, nafsning hiylalaridan qutulishdir. Ha, ahli tariqat va ahli haqiqat Qur’oni Hakiymning كُلُّ نَفْسٍ ذَٓائِقَةُ الْمَوْتِ ۞ اِنَّكَ مَيِّتٌ وَاِنَّهُمْ مَيِّتُونَ kabi oyatlaridan olgan darslari bilan, robita-i mavtni suluklarida asos tutganlar. Uzundan uzun orzularning manbai bo‘lgan abadiy dunyoda qolish o‘yini o‘sha robita bilan yo‘qotganlar. Ular faraziy va xayoliy suratda o‘zlarini o‘lgandek tasavvur va xayol qilib hamda yuvilayotganini, qabrga qo‘yilayotganini faraz qilib, o‘ylab-o‘ylab nafsi ammora o‘sha xayol va tasavvurdan ta’sirlanib, uzun orzularidan bir daraja voz kechadi. Bu robitaning foydalari juda ko‘p. Hadisda اَكْثِرُوا ذِكْرَ هَادِمِ اللَّذَّاتِ –اَوْ كَمَا قَالَ - ya’ni: "Lazzatlarni buzib achchiqlashtirgan o‘limni ko‘p zikr qilinglar!" deb ushbu robitani dars beradi. Lekin maslagimiz tariqat bo‘lmagani, balki haqiqat bo‘lgani uchun, bu robitani ahli tariqat kabi faraziy va xayoliy suratda tatbiq qilishga majbur emasmiz. Ham haqiqat maslagiga uyg‘un kelmaydi. Balki oqibatni o‘ylash suratida, istiqbolni hozirgi zamonga keltirish emas, balki haqiqat nuqtasida hozirgi zamondan istiqbolga fikran borish, nazaran qarashdir. Ha, hech xayolga, farazga ehtiyoj qolmasdan, bu qisqa umr daraxtining uchidagi yolg‘iz mevasi bo‘lgan o‘z o‘limiga qaray oladi. Shu orqali o‘z shaxsining o‘limini ko‘rgani kabi, bir oz oldinga borsa, asrining o‘limini ham ko‘radi. Yana bir oz oldinga borsa, dunyoning o‘limini ham mushohada qiladi, ixlosi atammga yo‘l ochadi.

Ikkinchi Sabab: Iymoni tahqiqiyning quvvati bilan va ma’rifati Sone’ni natija bergan san’atli asarlardagi iymoniy tafakkurdan kelgan yog‘dular bilan bir navi huzur qozonib, Xoliqi Rahiymning hozir va nozir ekanini o‘ylab, Undan boshqasining e’tiborini qidirmasdan, huzurida boshqalarga qarash, madad qidirish o‘sha huzurning adabiga muxolif ekanini o‘ylab, riyodan qutulib ixlosni qozonadi. Nima bo‘lganda ham. Bunda ko‘p darajalar, martabalar bor. Hamma o‘z hissasiga ko‘ra qanchalar istifoda qila olsa, shunchalik foydadir. Risola-i Nurda riyodan qutqaradigan, ixlosni qozontiradigan ko‘p haqiqatlar zikr qilinganidan, unga havola qilib, bu yerda tugatamiz.

Ixlosni sindiradigan va riyoga chorlagan juda ko‘p sabablardan ikki-uchtasini qisqacha bayon qilamiz:

**Birinchisi:** Manfaati moddiya jihatidan kelgan raqobat asta-sekin ixlosni sindiradi. Yana, natija-i xizmatga ham zarar yetkazadi. Yana, o‘sha moddiy manfaatni ham qochiradi. Ha, haqiqat va oxirat uchun xizmat qilganlarni bu millat doimo hurmat qilgan va yordam berish fikrida bo‘lgan. Va amalda ularning haqiqiy ixloslariga va sadoqatli xizmatlariga bir jihatda ishtirok qilish niyatida, ularning moddiy ehtiyojlarini ta’minlash bilan mashg‘ul bo‘lib, vaqtlarini zoye qilmaslik uchun, sadaqa va hadya kabi moddiy manfaatlar bilan yordam berib, hurmat ko‘rsatishgan. Lekin bu ko‘mak va manfaat istalmaydi, balki beriladi. Yana, qalban orzu qilib muntazir qolish bilan, hol tili bilan ham istanilmaydi, balki kutmagan holida beriladi. Bo‘lmasa ixlosi buziladi. Yana, وَلَا تَشْتَرُوا بِاٰيَاتٖى ثَمَنًا قَلٖيلًا oyatining ta’qiqiga yaqinlashadi, amali qisman yonadi. Bu moddiy manfaatni orzu qilib muntazir bo‘lish bilan nafsi ammora xudbinligi bois, o‘sha manfaat boshqasiga tegmasligi uchun, haqiqiy bir qardoshiga va o‘sha xususiy xizmatdagi birodariga qarshi raqobat hissini uyg‘otadi. Ixlosi buziladi, xizmatda qudsiyatni yo‘qotadi. Ahli haqiqat nazarida xunuk vaziyat oladi. Va moddiy manfaatni ham yo‘qotadi. Nima bo‘lganda ham. Gapiraman desa gap ko‘p. Gapni cho‘zmasdan, faqat haqiqiy qardoshlarimning ichida ixlos sirrini va samimiy ittifoqni kuchaytiradigan ikki misol aytaman.

**Birinchi Misol:** Ahli dunyo, katta boylik va shiddatli quvvat qo‘lga kiritish uchun, hatto bir qism ahli siyosat va bashariyat ijtimoiy hayotining muhim ijrochilari va qo‘mitalari moliyaviy sheriklik dasturini o‘zlariga rahbar qilganlar. Barcha suiiste’mollar va zararlari bilan birga, hayratlanarli quvvat va manfaatni qo‘lga kiritadilar. Holbuki moliyaviy sheriklikning ko‘p zararlari bilan birga, sheriklik bilan mohiyati o‘zgarmaydi. Har biri umumga garchi bir jihatda va nazoratda sohib hukmida bo‘lsa ham, ammo foydalana olmaydi. Nima bo‘lganda ham. Bu moliyaviy sheriklik dasturi oxiratga oid ishlarga kirsa, zararsiz ulkan manfaatga sabab bo‘ladi. Chunki barcha mol-mulk o‘sha ishtirok qilgan har bir kishining qo‘liga batamom o‘tishining sirrini mujassam qilgan. Chunki, qandayki, to‘rt-besh odam sheriklik niyati bilan biri lampamoyi, biri pilik, biri chiroq, biri shisha, biri gugurt keltirib chiroqni yoqsalar, har biri butun bir chiroqqa sohib bo‘ladi. O‘sha ishtirok qilganlarning har birining xonasida katta bir oynasi bo‘lsa, bittadan chiroq bo‘linmasdan har birining nuqsonsiz, xona bilan birga oynasiga kiradi. Aynan shuning kabi, oxiratga oid mollarda ixlos sirri bilan sheriklik va qardoshlik sirri bilan hamjihatlik va ittihod sirri bilan hamkorlik qilish, o‘sha amallardagi sheriklikdan hosil bo‘lgan umum natija va umum nur har birining amallar daftariga butunlay kirishi, ahli haqiqat mobaynida ko‘rilgan va sodir bo‘lgan. Va Alloh karamining va rahmati kengligining taqozosidir.

Ey qardoshlarim! Sizlarni inshaalloh moddiy manfaat raqobatga yetaklamaydi. Lekin oxirat manfaati nuqtasida bir qism ahli tariqat aldanganlari kabi, siz ham aldanishingiz mumkin. Ammo shaxsiy, oz bir savob qayerda-yu, mazkur misol hukmidagi amallardagi sheriklik nuqtasida namoyon bo‘lgan savob va nur qayerda?

**Ikkinchi Misol:** Ishlab chiqaruvchilar ishning unumdorligini oshirish uchun, hamkorlikda ishlab ulkan boylik qo‘lga kirityaptilar. Hatto tikuv ignalari yasovchi o‘nta odam alohida-alohida qilishga harakat qilganlar. O‘sha yakka ishlashning mevasi kuniga bor-yo‘g‘i uchta igna bo‘lgan. So‘ngra hamkorlik dasturi bilan o‘nta odam birlashganlar. Biri temir keltirgan, biri o‘choqqa o‘t qalagan, biri teshik ochgan, biri o‘choqqa tiqqan, biri uchini charxlagan va hokazo har biri igna yasash san’atida faqat maxsus bir ish bilan mashg‘ul bo‘lib, shug‘ullangan ishi sodda bo‘lganidan, vaqt zoye bo‘lmasdan, o‘sha ishda malaka qozonib, g‘oyat tezlik bilan vazifasini bajargan. So‘ngra o‘sha hamkorlik va ishni taqsimlash dasturi bilan ishning natijasini taqsimlaganlar. Har biriga bir kunda uch ignaga badal uch yuz igna to‘g‘ri kelganini ko‘rganlar. Bu hodisa ahli dunyo ishlab chiqaruvchilari orasida, ularni hamkorlik qilishga chorlash uchun tillarida doston bo‘lgan.

Xullas ey qardoshlarim! Modomiki dunyoviy ishlarda, moddiy narsalarda bunday ittihod, ittifoq bilan natijalar bunday ulkan yakuniy foydalar beradi. Ajabo, uxroviy va nuroniy va bo‘linish hamda taqsimlanishga muhtoj bo‘lmasdan va fazli Ilohiy bilan har birining oynasiga umum nur aks etishi va har biri hamma qozongan mislicha savobga molik bo‘lishi, qanchalar buyuk foyda ekanini qiyos qilishingiz mumkin. Bu ulkan foyda raqobat bilan va ixlossizlik bilan qo‘ldan chiqarilmaydi.

**Ixlosni sindiradigan ikkinchi mone:** Mansabsevarlikdan kelgan shuhratparastlik turtkisi bilan va shon-u sharaf pardasi ostida odamlar e’tiborini qozonish, nazari diqqatni o‘ziga jalb qilish bilan anoniyatni erkalash va nafsi ammoraga bir maqom berishdirki, eng ahamiyatli bir ruhiy kasallik bo‘lgani kabi, “yashirin shirk” deb ta’bir qilingan riyokorlikka, maqtanchoqlikka eshik ochadi, ixlosga ziyon yetkazadi.

Ey qardoshlarim! Qur’oni Hakiymning xizmatidagi maslagimiz haqiqat va qardoshlik bo‘lgani va qardoshlikning sirri, shaxsiyatini qardoshlar ichida foniy qilib[[29]](#footnote-29)(Hoshiya), ularning nafslarini o‘z nafsidan ustun qo‘yish" bo‘lganidan, o‘rtamizda bu turdagi mansabsevarlikdan kelgan raqobat ta’sir qilmasligi kerak. Chunki maslagimizga butun-butun ziddir. Modomiki qardoshlarning sharafi umumiy bo‘lib, har bir kishiga oid bo‘lishi mumkin; o‘sha buyuk sharafi ma’naviyni shaxsiy, xudfurushona, raqobatkorona, arzimas bir sharafga va shuhratga fido qilish; Risola-i Nur shogirdlaridan yuz daraja uzoq degan umiddaman. Ha, Risola-i Nur shogirdlarining qalbi, aqli, ruhi bunday tuban, zararli, past narsalarga tanazzul qilmaydi. Lekin hammada nafsi ammora bor. Ba’zan esa nafsoniy hissiyotlar tomirlarga yopishadi. Bir daraja hukmini qalb, aql va ruhga xilof ravishda ijro qiladi. Sizlarning qalb va ruh va aqlingizni ayblamayman. Risola-i Nur bergan ta’sirga binoan ishonaman. Lekin nafs va havo va his va vahm ba’zan aldaydilar. Shuning uchun, ba’zan shiddatli ogohlantirilasiz. Bu shiddat nafs va havo va his va vahmga qaraydi, ehtiyotli harakat qilinglar. Ha, agar maslagimiz shayxlik bo‘lsa edi, maqom bitta bo‘lardi yoxud sanoqli maqomlar bo‘lardi. O‘sha maqomga ko‘plab iste’dodlar nomzod bo‘lardi. Hasadkorona bir xudg‘amlik bo‘lishi mumkin edi. Biroq maslagimiz qardoshlikdir. Qardosh qardoshga ota bo‘lolmaydi, murshid vaziyatini ololmaydi. Qardoshlikdagi maqom kengdir. Hasadkorona bir-birga aziyat berishga sabab bo‘lolmaydi. Bo‘lsa-bo‘lsa, qardosh qardoshga muovin va yordamchi bo‘ladi, xizmatini to‘ldiradi. Padarona, murshidona maslaklardagi hasad bilan savob hirsi va yuksak himmat jihatidan juda zararli va xatarli natijalar vujudga kelganiga dalil: Ahli tariqatning shunchalar muhim va azim kamolotlari va manfaatlari ichidagi ixtiloflar va raqobat bergan qo‘rqinchli natijalardirki, ularning o‘sha azim, muqaddas quvvatlari bid’at shamollariga qarshi dosh berolmayapti.

**Uchinchi mone:** Qo‘rquv va tamadir. Bu mone boshqa bir qism monelar bilan birga "Hujumoti Sitta"da batamom izoh qilinganidan unga havola qilib, Janobi Arhamurrohimiyndan barcha Asmo-i Husnasini shafoatchi qilib niyoz qilamizki: "Bizlarni ixlosi tomga muvaffaq aylasin... Omin..."

اَللّٰهُمَّ بِحَقِّ سُورَةِ الْاِخْلَاصِ اِجْعَلْنَا مِنْ عِبَادِكَ الْمُخْلِصٖينَ الْمُخْلَصٖينَ اٰمٖينَ اٰمٖينَ

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\* \* \*

### Bir qism qardoshlarimga xususiy bir maktubdir

Yozishdan zerikkan va ibodat oylari bo‘lgan shuhuri salosada boshqa virdlarni, besh jihatdan ibodat sanalgan[[30]](#footnote-30)(Hoshiya) Risola-i Nurni yozishdan ustun qo‘ygan qardoshlarimga ikki hadisi sharifning bir nuktasini aytaman.

**Birinchisi:** يُوزَنُ مِدَادُ الْعُلَمَاءِ بِدِمَاءِ الشُّهَدَاءِ –اَوْ كَمَا قَالَ - Ya’ni: "Mahsharda ulamo-i haqiqat sarf qilgan siyohlari, shahidlarning qoni bilan o‘lchanadi, o‘sha qiymatda bo‘ladi."

**Ikkinchisi مَنْ تَمَسَّكَ بِسُنَّتٖى عِنْدَ فَسَادِ اُمَّتٖى فَلَهُ اَجْرُ مِاَةِ شَهٖيدٍ –اَوْ كَمَا قَالَ** - Ya’ni: "Bid’atlar va zalolatlarning istilosi zamonida Sunnati Saniyani va haqiqati Qur’oniyani mahkam ushlab xizmat qilgan oda, yuzta shahid savobini qozona oladi." Ey tanballik hissi bilan yozishdan zerikkan va ey so‘fiy-mashrab qardoshlar! Bu ikki hadisning majmui ko‘rsatadiki: Bunday zamonda iymon haqiqatlari va shariat sirlari va Sunnati Saniyaga xizmat qilgan muborak xolis qalamlardan oqqan qora nur yoki obi hayot hukmida bo‘lgan siyohlarning bir misqoli, shahidlarning yuz misqol qoni hukmida mahshar kunida sizga foyda berishi mumkin. Shunday ekan, uni qozonishga harakat qilinglar.

Agar: "Hadisda "olim" ta’biri bor, bir qismimiz faqat kotibmiz", desangiz.

Javob: Bir yil bu risolalarni va bu darslarni tushunib va qabul qilib o‘qigan odam bu zamonning muhim, haqiqiy olimi bo‘lishi mumkin. Agar tushunmasa, modomiki Risola-i Nur shogirdlarining shaxsi ma’naviysi bor, shubhasiz o‘sha shaxsi ma’naviy bu zamonning bir olimidir. Sizning qalamlaringiz esa, o‘sha shaxsi ma’naviyning barmoqlaridir. O‘z nuqtai nazarimda loyiq bo‘lmasam ham, boringki men haqimdagi husni zonlaringizga binoan bu faqirga ustozlik va ergasish nuqtasida olim vaziyatini berganingiz uchun bog‘langansiz. Men omi va yaxshi yozishni bilmaganim uchun, sizlarning qalamlaringiz mening qalamim sanaladi, hadisda ko‘rsatilgan ajrni olasiz.

Said Nursiy

\*\*\*

# Yigirma Ikkinchi Yog‘du

بِاسْمِهٖ سُبْحَانَهُ

Ispartaning odil hokimiga va adliyasiga va zobitlik bo‘limiga.. eng maxfiy va eng xos va xolis qardoshlarimga maxsus yigirma ikki yil avval Ispartaning Barla nohiyasida bo‘lganimda, yozgan ushbu g‘oyat maxfiy risolachamni Isparta millati bilan va hukumati bilan aloqadorligini ko‘rsatgani uchun taqdim etmoqdaman. Agar munosib ko‘rilsa, yo yangi yoki eski harf bilan yozuv mashinkasida bir nechta nusxa yozilsinki, yigirma besh-o‘ttiz yildan beri sirlarimni qidirganlar va ta’qib qilganlar ham anglasinlarki, hech qanday yashirin sirimiz yo‘q. Va eng yashirin bir sirrimiz, ushbu risoladir, bilsinlar!

Said Nursiy

**Uch Ishora**

O‘n Yettinchi Yog‘duning O‘n Yettinchi Mulohazasining Uchinchi Masalasi ekan, savollarining shiddat va qamroviga va javoblarining quvvat va porloqligiga binoan, O‘ttiz Birinchi Maktubning Yigirma Ikkinchi Yog‘dusi bo‘lib Yog‘dularga qo‘shildi. Yog‘dular bu Yog‘duga joy berishlari kerak. Maxfiydir, eng xos va xolis va sodiq qardoshlarimizga maxsusdir.

بِسْمِ اللّٰهِ الرَّحْمٰنِ الرَّحٖيمِ

وَمَنْ يَتَوَكَّلْ عَلَى اللّٰهِ فَهُوَ حَسْبُهُ اِنَّ اللّٰهَ بَالِغُ اَمْرِهٖ قَدْ جَعَلَ اللّٰهُ لِكُلِّ شَىْءٍ قَدْرًا

Bu Masala "Uch Ishora"dir.

### Birinchi Ishora:

Shaxsimga va Risola-i Nurga oid muhim bir savol.

**Ko‘plar tarafidan deyiladiki:** Sen ahli dunyoning dunyosiga qo‘shilmaganing holda, nima uchun, har fursatda ular sening oxiratingga qo‘shiladilar. Holbuki hech bir hukumatning qonuni dunyoni tark qilganlar va yakka yashaydiganlar bilan ishi yo‘q?

**Javob:** Yangi Saidning bu savolga javobi sukutdir. Yangi Said: "Mening javobimni qadari Ilohiy bersin", deydi. Shu bilan birga majburiyat bilan, omonat sifatida qarz olgan Eski Saidning aqli deydiki: Bu savolga javob beradigan, Isparta viloyatining hukumatidir va shu viloyatning millatidir. Chunki bu hukumat va shu millat mendan bu savolning ostidagi ma’no bilan ancha muncha aloqador. Modomiki minglab vakillari bo‘lgan hukumat va yuz minglab a’zolari bo‘lgan bir millat mening badalimga o‘ylashga va mudofaa qilishga majbur ekan. Men nima uchun behuda ayblovchilar bilan gaplashib mudofaa qilay. Chunki to‘qqiz yildan beri bu viloyatdaman, borgan sari dunyolariga yanada ko‘proq orqamni o‘girmoqdaman. Hech bir holim yashirin qolmagan. Eng yashirin, eng maxfiy risolalarim ham hukumatning va ba’zi majlis a’zolarining qo‘llariga o‘tgan. Agar ahli dunyoni xavotir va qo‘rquvga soladigan dunyoviy aralashish holim va chalkashtirish tashabbusim va fikrim bo‘lsaydi, bu viloyat va tumanlardagi hukumat to‘qqiz yil e’tibor va josuslik qilganlari holda va men ham chekinmasdan yonimga kelganlarga sirlarimni bayon qilganim holda, hukumat menga nisbatan sukut qilib tegmadi. Agar millatning va vatanning saodatiga va istiqboliga zarar beradigan jinoyatim bo‘lsa, to‘qqiz yildan beri hokimidan tortib qishloq politsiya uchastkasi boshlig‘igacha ularini javobgar qiladi. Ular o‘zlarini mas’uliyatdan qutqarish uchun men haqqimda pashshani fil qilganlarga qarshi, filni pashsha qilib meni mudofaa qilishga majburdirlar. Shunday ekan, bu savolning javobini ularga havola qilaman.

Ammo bu viloyatning millati umuman olganda mendan ziyoda meni mudofaa qilish majburiyatlarining sababi, to‘qqiz yillik ham qardosh, ham do‘st, ham muborak bo‘lgan bu millatning abadiy hayotiga va iymon quvvatiga va hayotining saodatiga amalda va ishda ta’sirini ko‘rsatgan yuzlab risolalar bilan xizmat qilganimizni va hech kimga u risolalar tufayli hech bir aziyat va zarar kelmagani va hech bir g‘araz qiladigan siyosiy va dunyoviy alomatlar ko‘rilmagani va Allohga hamd bo‘lsin, Isparta viloyati eski zamonning Shomi Sharifining muborakligi va olami Islomning umumiy madrasasi bo‘lgan Misrning Jome’-ul Azharining muborakligi navidan, iymon quvvati va diniy salobat jihatidan muborakligi maqomini Risola-i Nur vositasi bilan qozonib, bu viloyatda iymonning quvvati loqaydlikka va ibodatning ishtiyoqi safohatga hokim bo‘lishini va Risola-i Nur bu viloyatga umum viloyatlardan ustun dindorlik fazilatini qozontirgani uchun, albatta bu viloyatdagi barcha insonlar, hatto aytaylik dinsizi bo‘lsa ham, meni va Risola-i Nurni mudofaa qilishga majburdir. Ularning juda ahamiyatli mudofaa haqlari ichida men kabi vazifasini tugatgan va Allohga hamd bo‘lsin, minglab shogirdlar men kabi bir ojizning o‘rnida xizmat qilgan va xizmat qilayotgan paytda, ahamiyatsiz shaxsiy haqqim meni mudofaa qilishga chorlamaydi. Bu qadar minglab advokatlari bo‘lgan odam, o‘z da’vosini o‘zi mudofaa qilmaydi.

### Ikkinchi ishora:

Tanqidli bir savolga javob.

Ahli dunyo tarafidan: "Sen nima uchun bizdan ranjiding? Bir marta ham, umuman murojaat qilmasdan jim o‘tirding? Bizdan shiddatli shikoyat qilib "Menga zulm qilmoqdasizlar!" deyapsan. Holbuki bizning bir uslubimiz, bu asrning taqozosi bo‘lib xususiy dasturlarimiz bor. Bularning tatbiqini qabul qilmayapsan. Qonunni tatbiq qilgan zolim bo‘lmaydi, qabul qilmagan isyon qiladi. Jumladan: Bugungi hurriyat asrida va bu yangi boshlangan jumhuriyatlar davrida, tenglik asosiga binoan zo‘ravonlik va sitamni olib tashlash dasturi bizning asosiy qonunimiz hukmiga o‘tgani holda, sen goh domlalik, goh zohidlik suratida odamlar e’tiborini qozonib, diqqatni o‘zingga jalb qilib, hukumatning nufuzi xorijida bir quvvat, ijtimoiy maqom qo‘lga kiritishga harakat qilganing, yaqqol holing va o‘tmishdagi boshdan o‘tkazganlaringning dalolati bilan tushunilmoqda. Bu holga esa, hozirgi ta’bir bilan, burjuaziya sinfining istibdodli zo‘ravonliklari ichida chidash mumkin. Lekin bizning oddiy xalq tabaqasining uyg‘onishi va g‘alabasi bilan namoyon bo‘lgan to‘liq sotsializm va bolshevizm dasturlari bizning ishimizga ko‘proq yaragani uchun, o‘sha sotsializm dasturlarini qabul qilganimiz holda, sening vaziyating bizga og‘ir kelmoqda, prinsiplarimizga muxolif bo‘lmoqda. Shuning uchun senga bergan aziyatimizdan shikoyat qilishga va ranjishga haqqing yo‘q", deyilmoqda.

**Javob:** Bashariyatijtimoiy hayotida yangi yo‘l ochgan kishi, agar koinotdagi yaratilish qonuniga muvofiq harakat qilmasa, xayrli ishlarda va taraqqiyotda muvaffaq qozona olmaydi. Barcha harakati yomonlik va buzg‘unchilik hisobiga o‘tadi. Modomiki yaratilish qonuniga uyg‘un harakat qilishga majburiyati bor ekan, albatta bashariyat tabiatini o‘zgartirish va nav’i basharning yaratilishidagi eng muhim hikmatni olib tashlash bilan, mutlaq tenglik qonuni tatbiq qilinishi mumkin. Ha, men nasab va yashash tarzi jihatidan avom tabaqasidanman. Va mashrab va fikr jihatidan "huquqda tenglik" maslagini qabul qilganlardanman. Shafqat jihatidan va Islomiyatdan kelgan adolat sirri bilan, burjuaziya deyilgan boylar tabaqasining istibdod va zo‘ravonliklariga nisbatan eskidan beri qarshi chiqish bilan harakat qilganlardanman. Shuning uchun bor quvvatim bilan chinakkam adolat tarafida, zulm va sitamga hamda zo‘ravonlik va istibdodga qarshiman.

Lekin nav’i basharning tabiati va hikmatining sirri mutlaq tenglik qonuniga ziddir. Chunki Fotiri Hakiym, mukammal qudrat va hikmatini ko‘rsatish uchun, oz narsadan ko‘p mahsulot oldirgani va bir sahifada ko‘p kitoblarni yozdirgani va bir narsa bilan ko‘p vazifalarni qildirgani kabi, bashar navi bilan ham minglab navning vazifalarini qildiradi.

O‘sha azim sir sabab, Janobi Haq inson navini minglab navlar unib chiqadigan va hayvonotning boshqa minglab navlari qadar tabaqalar ko‘rsatadigan tabiatda yaratgandir. Boshqa hayvonot kabi quvalariga, latifalariga, tuyg‘ulariga chegara qo‘yilmagan. Erkin qo‘yib cheksiz maqomlarda kezadigan iste’dod bergani, bir nav ekan minglab nav hukmiga o‘tgani uchun, Yerning xalifasi va koinotning natijasi va jonzotlarning sultoni hukmiga o‘tgan!

Xullas, nav’i insonning xilma-xilligining eng muhim asosi va harakat sababi, musobaqa bilan haqiqiy iymonli fazilatdir. Fazilatni olib tashlash bashariyat mohiyatining o‘zgartirilishi bilan, aqlning so‘ndirilishi bilan, qalbning o‘ldirilishi bilan, ruhning mahv etilishi bilan bo‘lishi mumkin. Ha, hurriyat pardasi ostida mudhish bir istibdodga ega bu asrning g‘addor yuziga otilishga loyiq ekan va holbuki u ta’zirga loyiq bo‘lmagan g‘oyat muhim zotning xato bo‘lib yuziga uloqtirilgan komilona bayti:

*Mumkinmikan zulm ila, adolatsizlik ila hurriyatni yo‘q qilmoq*

*Urin idrokni olib tashla, qo‘lingdan kelsa odamiyatdan.*

o‘rniga, bu asrning yuziga otish uchun men ham aytamanki:

*Mumkinmikan zulm ila, adolatsizlik ila haqiqatni yo‘q qilmoq*

*Urin qalbni olib tashla, qo‘lingdan kelsa odamiyatdan.*

Yoxud:

*Mumkinmikan zulm ila, adolatsizlik ila fazilatni yo‘q qilmoq*

*Urin vijdonni olib tashla, qo‘lingdan kelsa odamiyatdan.*

Ha, iymonli fazilat zo‘ravonlikka sabab bo‘lmagani kabi, istibdodga ham sabab bo‘lolmaydi. Zo‘ravonlik va sitam, fazilatsizlikdir. Va ayniqsa ahli fazilatning eng muhim mashrabi, ojizlik va faqirlik va kamtarinlik bilan bashariyatning ijtimoiy hayotiga qo‘shilish tarzida bo‘lgan. Allohga hamd bo‘lsin, bu mashrab ustida hayotimiz o‘tgan va o‘tyapti. Men o‘zimda fazilat bor deya faxr bilan da’vo qilmayman. Lekin ne’mati Ilohiyani aytish suratida, shukr qilish niyatida aytamanki: **Janobi Haq fazlu karami bilan, iymoniy va Qur’oniy ilmlar bilan shug‘ullanish va fahm qilish fazilatini ehson qilgan!** Bu ehsoni Ilohiyni butun hayotimda, "Lillahilhamd", Allohning yordami bilan shu Islom millatining manfaatiga, saodatiga sarf qilib, hech bir vaqt zo‘ravonlik va sitam vositasi bo‘lmagani kabi, aksar ahli g‘aflat orzu qilgan odamlarning e’tibori va insonlarning chiroyli qabul qilishi, muhim bir sirga binoan, men nafrat qiladigan narsadir, ulardan qochaman. Yigirma yil eski hayotimni zoye qilgani uchun, ularni o‘zim uchun zararli deb bilaman. Ammo Risola-i Nurni yoqtirishlariga alomat deb bilganimdan, ularni ranjitmayman.

Mana ey ahli dunyo! Dunyongizga hech qo‘shilmaganim va uslublaringizga hech qanday aloqadorlik tomonim bo‘lmagani va to‘qqiz yil asoratdagi bu hayotimning guvohligi bilan qaytadan dunyoga qo‘shilishga hech qanday niyat va orzuim yo‘q ekan, menga eski mustabid va doimo fursat poylagan va istibdod va zo‘ravonlik fikrli bir odam kabi qilingan buncha ta’qib va tazyiqingiz qaysi qonun bilan amalga oshirildi? Qaysi foyda ko‘zlanib qilindi? Dunyoda hech bir hukumat bunday qonunga xilof va hech bir kishining ma’qullashiga sazovor bo‘lmagan bir muomalaga ruxsat bermagani holda, menga nisbatan qilingan buncha bad muomalalarga, nafaqat men g‘azablanyapman, balki agar bilsa nav’i bashar g‘azablanar, balki koinot g‘azablanmoqda!...

### Uchinchi ishora:

Adashtiradigan ahmoqona savol.

Bir qism ahli hukumat aytadilarki: Modomiki sen shu mamlakatda yashayotgan ekansan, uning jumhuriyat bilan bog‘liq qonunlariga itoat qilish lozim ekan, sen nima uchun yolg‘iz yashash pardasi ostida o‘zingni o‘sha qonunlardan olib qochyapsan? Jumladan, hozirgi hukumatning qonunida, vazifa xorijida go‘zal bir xislatni, bir fazilatni o‘ziga taqib, u bilan bir qism odamlarga zo‘ravonlik qilib gapini o‘tkazish, tenglik asosiga tayangan jumhuriyatning dasturiga ziddir. Sen nima uchun vazifasiz bo‘lganing holda, qo‘lingni o‘ptiryapsan? Odamlar meni tinglasin deb xudfurushona vaziyat olyapsan?

**Javob:** Qonunni tatbiq qilganlar avvalo o‘zlariga tatbiq qilgandan so‘ng boshqasiga tatbiq qila oladilar. Siz o‘zingizga tatbiq qilmagan bir dasturingizni boshqasiga tatbiq qilish bilan, harkasdan avval siz dasturingizni, qonuningizni buzyapsiz va qarshi chiqyapsizlar. Chunki bu mutlaq tenglik qonunini menga tatbiq qilishni istayapsiz. Men ham aytamanki: Qachonki bir askar bir marshalning ijtimoiy maqomiga chiqsa va millat o‘sha marshalga ko‘rsatgan hurmat va e’tiborga ishtirok etsa, va u kabi o‘sha e’tibor va hurmatga sazovor bo‘lsa yoxud o‘sha marshal u askar kabi oddiylashsa va u askarning so‘niq vaziyatini olsa, va o‘sha marshalning vazifadan tashqari vaqtida hech qanday ahamiyati qolmasa.. yana, agar eng zakovatli va qo‘shinning zafar qozonishiga sabab bo‘lgan bosh qo‘mondon eng ahmoq askar bilan odamlar e’tiborida va hurmat va muhabbatda teng bo‘lsa, o‘shandagina sizning tenglik qonuningiz hukmiga binoan menga shunday deya olasiz: "O‘zingga domla dema! Hurmatni qabul qilma! Fazilatingni inkor qil! Xizmatchingga xizmat qil! Tilanchilarga o‘rtoq bo‘l!"

**Agar:** "Bu hurmat va maqom va e’tibor vazifa boshida bo‘lgan vaqtga maxsus va vazifadorlarga xos. Sen vazifasiz odamsan. Vazifadorlar kabi millatning hurmatini qabul qilolmaysan!", desangiz.

**Javob:** Agar inson faqat jasaddan iborat bo‘lsa, va inson dunyoda o‘lmay, doimiy qolsa, va qabr eshigi yopilsa, va o‘lim o‘ldirilsa, o‘shanda vazifa faqat askarlik va idora ma’murlariga maxsus qolsa, so‘zingizda ma’no bo‘lardi. Lekin modomiki inson faqat jasaddan iborat emas. Jasadni to‘ydirish uchun qalb, til, aql, miya yulib olinib o‘sha jasadga yedirilmaydi. Ular yo‘q qilinmaydi. Ular ham idora istaydi.

Va modomiki qabr eshigi yopilmaydi va qabrning narigi tarafidagi istiqbol xavotiri hammaning eng muhim masalasidir. Albatta, millatning itoat va hurmatiga tayangan vazifalar, faqat millatning dunyoviy hayotiga oid ijtimoiy va siyosiy va askariy vazifalar bilan chegaralanmagan. Ha, yo‘lovchilarga sayohat uchun hujjat berish bir vazifa bo‘lgani kabi, abad tarafiga ketgan yo‘lovchilarga ham hujjat, ham o‘sha zulmatli yo‘lda nur berish shunday bir vazifadirki, hech bir vazifa u vazifachalik ahamiyatli emas. Bunday vazifaning inkori, o‘limning inkori bilan va har kun اَلْمَوْتُ حَقٌّ da’vosini o‘layotganlarning muhri bilan imzo qo‘yib tasdiq qilgan o‘ttiz ming shohidning guvohligini yolg‘onga chiqarish va inkor qilish bilan bo‘ladi. Modomiki ma’naviy zaruriy ehtiyojlarga tayangan ma’naviy vazifalar bor. Va u vazifalarning eng muhimi, abad yo‘lida sayohat uchun pasport hujjati, va barzax zulmatlarida qalbning cho‘ntak chirog‘i, va abadiy saodatning kaliti bo‘lgan iymondir va iymonning darsi va mustahkamlanishidir. Albatta u vazifani bajargan ahli ma’rifat har holda ne’matga nonko‘rlik suratida unga berilgan ne’mati Ilohiyani va fazilati iymoniyani pisand qilmay, buzuqlar va fosiqlarning maqomiga qulamaydi. O‘zini tubanlarning bid’atlari bilan, safohatlari bilan bulg‘atmaydi!... Mana, siz yoqtirmagan va tengsizlik deb o‘ylagan yolg‘iz yashash shuning uchundir.

Xullas, bu haqiqat bilan birga, menga qiynoq bilan azob bergan siz kabi anoniyatda va tenglik qonunini sindirishda fir’avnlik darajasida ilgarilagan mutakabbirlarga qarata aytaman. Chunki mutakabbirlarga nisbatan kamtarinlik, zillat deb o‘ylangani uchun, kamtarinlik qilmaslik kerak. Balki ahli insof va kamtarin va odil qismiga aytamanki: Men, Allohga hamd bo‘lsin, o‘z kamchiligimni, ojizligimni bilaman. Musulmonlar ustida kibrlanib hurmat maqomi istash emas, balki har vaqt nihoyasiz kamchiliklarimni, hechligimni ko‘rib, istig‘for bilan tasalli topib, odamlardan hurmat emas, duo istayman. Ham o‘ylaymanki, mening bu maslagimni mening butun birodarlarim biladilar. Lekin, Qur’oni Hakimning xizmati asnosida va iymon haqiqatlarining darsi vaqtida o‘sha haqiqatlar hisobiga va Qur’on sharafi hisobiga o‘sha maqom taqozo qilgan izzat va ilmiy viqorni dars paytida muhofaza qilib, boshimni ahli zalolatga egmaslik uchun, o‘sha izzatli vaziyatni vaqtinchalik ko‘rsataman. O‘ylaymanki, ahli dunyoning qonunlarining haddi yo‘qki, bu nuqtalarga qarshi chiqa olsin!

Hayratlanarli bir muomala tarzi: Ma’lumki, har yerda ahli maorif ma’rifat va ilm nuqtasida muhokama qiladi. Qayerda va kimda ma’rifat va ilm ko‘rsa, maslak e’tibori bilan unga nisbatan do‘stlik va hurmat ko‘rsatadi. Hatto dushman bir hukumatning bir professori bu mamlakatga kelsa, ahli maorif uning ilm va ma’rifatiga hurmatan uni ziyorat qiladilar va unga hurmat ko‘rsatadilar. Holbuki Angliya eng yuksak ilmiy majlisining Mashihati Islomiyadan so‘ragan olti savolning javobini olti yuz kalima bilan istagan vaqtlari, bu yer maorifining hurmatsizligiga uchragan bir ahli ma’rifat, o‘sha olti savolga olti kalima bilan maqtovga loyiq bo‘lgan javob bergan va ajnabiylarning eng muhim va hukamolarning eng asosli dasturlariga haqiqiy ilm va ma’rifat bilan tortishib g‘alaba qozongan va Qur’ondan olgan ma’rifat quvvati va ilmga tayanib Ovrupa faylasuflarini maydonga chaqirgan va Hurriyatdan olti oy avval Istanbulda ham olimlarni, hamda talabalarni munozaraga da’vat qilib o‘zi umuman savol so‘ramasdan savollariga nuqsonsiz to‘g‘ri javob bergan[[31]](#footnote-31)(Hoshiya) va butun hayotini bu millatning saodatiga bag‘ishlagan va yuzlab risolalarni bu millatning Turk tilida nashr qilib bu millatni nurlantirgan.. ham vatandosh, ham dindosh, ham do‘st, ham qardosh bir ahli ma’rifatga eng ko‘p aziyat bergan va unga adovat tashigan va balki hurmatsizlik qilgan - bir qism maorif doirasiga mansublar bilan oz bir qism rasmiy domlalardir.

Xullas qara, bu holatga nima deysan? Madaniyatmi? Maorifparvarlikmi? Vatanparvarlikmi? Milliyatparvarlikmi? Jumhuriyatparvarlikmi? Aslo! Aslo! Hech narsa emas. Balki bir qadari Ilohiydirki, u qadari Ilohiy o‘sha ahli ma’rifat odamining do‘stlik umid qilgan yeridan adovat ko‘rsatdiki, hurmat tufayli ilmi riyoga kirmasin va ixlosni qozonsin.

### Xotima

Fikrimcha hayratlanarli va shukrga sabab bo‘lgan tajovuz shuki:

Anoniyatli haddaan ortiq ahli dunyoning anoniyat ishida shu qadar sezgirlik borki, agar shuurli ravishda bo‘lsa edi, karomat darajasida yoxud buyuk bir daho darajasida bir muomala qilinar edi. U muomala shuki: O‘z nafsim va aqlim menda his qilmagan bir parcha riyokorona anoniyat vaziyatini anoniyatlarining sezgirlik mezoni bilan his qilayotganday, shiddatli suratda men his qilmagan anoniyatimning qarshisiga chiqishadi. So‘nggi sakkiz-to‘qqiz yilda sakkiz-to‘qqiz marta tajriba bo‘ldi, ularning menga nisbatan zolimona muomala qilganlaridan so‘ng, qadari Ilohiyni o‘ylab "Nima uchun ularni mening boshimga balo qildi" deya nafsimning hiylalarini qidirar edim. Har dafa yo nafsim shuursiz ravishda anoniyatga o‘z tabiatidan mayl qilgan yoxud bilib turib meni aldaganini anglamoqdaman. O‘sha vaqtda qadari Ilohiy zolimlarning zulmi ichida menga nisbatan adolat qildi, derdim. Jumladan: Yozda birodarlarim meni chiroyli otga mindirdilar. Bir sayrgohga bordim. Shuursiz holda nafsimda xudfurushona bir surur orzusi uyg‘onishi bilan ahli dunyo shunday shiddatli u orzuimning qarshisiga chiqishdi. Faqat yashirin orzuni emas, balki ko‘p ishtahalarimni kesdilar. Hatto, masalan, bu safar Ramazondan so‘ng eski zamonda g‘oyat buyuk, qudsiy imomning bizga g‘aybiy karomati bilan iltifotidan so‘ng qardoshlarimning taqvo va ixloslari va ziyoratchilarning hurmat va yaxshi o‘ylari ichida -o‘zim bilmasdan- nafsim iftixor qilib, go‘yo shukr pardasi ostida riyokorona anoniyat vaziyatini olishni istadi. Birdan ahli dunyoning haddan ortiq sezgirlik bilan va hatto riyokorlikning zarralarini ham his qiladigan shaklda, menga birdan yopishdilar. Men Janobi Haqqa shukr qilaman, bularning zulmi men uchun ixlosga vosita bo‘ldi.

رَبِّ اَعُوذُ بِكَ مِنْ هَمَزَاتِ الشَّيَاطٖينِ ۞ وَاَعُوذُ بِكَ رَبِّ اَنْ يَحْضُرُونِ

اَللّٰهُمَّ يَا حَافِظُ يَا حَفٖيظُ يَا خَيْرَ الْحَافِظٖينَ اِحْفَظْنٖى وَ احْفَظْ رُفَقَائٖى مِنْ شَرِّ النَّفْسِ وَ الشَّيْطَانِ وَ مِنْ شَرِّ الْجِنِّ وَ الْاِنْسَانِ وَ مِنْ شَرِّ اَهْلِ الضَّلَالَةِ وَ اَهْلِ الطُّغْيَانِ اٰمٖينَ اٰمٖينَ اٰمٖينَ

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# Yigirma Uchinchi Yog‘du

**Tabiat Risolasi**

(O‘n Yettinchi Yog‘duning O‘n Oltinchi Mulohazasi ekan, ahamiyatiga binoan Yigirma Uchinchi Yog‘du bo‘lgan. Tabiatdan kelgan fikri kufriyni tirilmaydigan bir suratda o‘ldiradi. Kufrning poydevorini chilparchin qiladi.)

**Eslatma**

Shu mulohazada Tabiatparastlarning inkorchi qismi ketgan yo‘lning asosi qanchalar aqldan uzoq va qanchalar xunuk va qay daraja xurofot bo‘lgani, loaqal to‘qson maholni ichiga olgan to‘qqiz mahol bilan bayon qilingan. Boshqa risolalarda o‘sha mahollar qisman izoh qilinganidan, bu yerda g‘oyat muxtasar bo‘lish jihati bilan, ba’zi zinapoyalar tashlab o‘tilgan. Shuning uchun, birdaniga bu qadar zohir va oshkora bir xurofotni qanday qilib bu mashhur oqil faylasuflar qabul qilganlar, o‘sha yo‘lda ketyaptilar, xotirga keladi. Ha, ular maslaklarining asosini ko‘rolmaganlar. Ham haqiqati maslaklari va maslaklarining lozimi va taqozosi shudirki; yozilgan har bir maholning uchida bayon qilingan o‘sha xunuk va jirkanch va aqlga to‘g‘ri kelmaydigan[[32]](#footnote-32)(Hoshiya) xulosa-i mazhablari maslaklarining lozimi va zaruriy taqozosi bo‘lganini g‘oyat yaqqol va qat’iy burhonlar bilan shubhasi bo‘lganlarga batafsil bayon va isbot qilishga tayyorman.

بِسْمِ اللّٰهِ الرَّحْمٰنِ الرَّحٖيمِ

قَالَتْ رُسُلُهُمْ اَفِى اللّٰهِ شَكٌّ فَاطِرِ السَّمٰوَاتِ وَالْاَرْضِ

Shu oyati karima ritorik so‘roq gap bilan "Janobi Haq haqida shak bo‘lmaydi va bo‘lmasligi kerak" deyish bilan; vujud va vahdoniyati Ilohiya yaqqollik darajasida bo‘lganini ko‘rsatadi.

**Shu sirni izohdan avval bir eslatma:**

1338 yilda Anqaraga bordim. Islom qo‘shinining Yunon ustidan g‘alabasidan nash’a olgan ahli iymonning kuchli fikrlari ichida g‘oyat mudhish bir zindiqo fikri ichiga kirish va buzish va zaharlantirish uchun makkorona harakat qilayotganini ko‘rdim. “Ey voh” dedim, bu ajdarho iymonning ruknlariga hujum qiladi! O‘sha vaqt shu oyati karima yaqqollik darajasida vujud va vahdoniyatni tushuntirgani uchun undan madad so‘rab, o‘sha zindiqoning boshini olib tashlaydigan darajada Qur’oni Hakiymdan olingan quvvatli bir burhonni Arabcha risolada yozdim. Anqarada, Yangi Kun Bosmaxonasida chop qildirgandim. Faqat afsuski arabcha bilganlar oz va ahamiyat bilan qaraganlar ham nodir bo‘lish bilan barobar, g‘oyat muxtasar va lo‘nda bir suratda o‘sha kuchli burhon ta’sirini ko‘rsatmadi. Afsuski, o‘sha dinsizlik fikri ham inkishof etdi, ham quvvat topdi. Majbur bo‘lib o‘sha burhonni turkchada bir daraja bayon qilaman. U burhonning ba’zi parchalari ba’zi risolalarda to‘liq izoh qilinganidan, bu yerda qisqacha yoziladi. Boshqa risolalarda qismlarga ajratilgan ko‘plab burhonlar bu burhonda qisman birlashadi. Har biri buning bir qismi hukmiga o‘tadi.

### Muqaddima

Ey inson! Bilki, insonlarning og‘zidan chiqqan va dinsizlikni his qildirgan dahshatli kalimalar bor. Ahli iymon bilmasdan iste’mol qiladilar. Muhimlaridan uchtasini bayon qilamiz:

***Birinchisi: “Avjadathul asbob.”*** *Ya’ni, “sabablar bu narsani ijod qiladi.”*

***Ikkinchisi: “Tashakkala binafsihi.”*** *Ya’ni, “o‘zi-o‘zidan shakllanadi, bo‘ladi, bitadi.”*

***Uchinchisi: “Iqtazothut tabiat.”*** *Ya’ni, “tabiiydir, tabiat taqozo qilib ijod qiladi.”*

Ha, modomiki mavjudot bor va inkor qilinmaydi. Ham har mavjud san’atli va hikmatli vujudga kelyapti. Ham modomiki qadiym emas, yangidan bo‘lyapti. Har holda, ey mulhid! Bu mavjudni, masalan bu hayvonni yo deysanki, olamning sabablari uni ijod qilyapti; ya’ni, sabablarning yig‘ilishidan o‘sha mavjud vujud topyapti.. va yoxud u o‘z-o‘zidan shakllanyapti.. va yoxud tabiat taqozosi bo‘lib, tabiatning ta’siri bilan vujudga kelyapti.. va yoxud bir Qodiyri Zuljalolning qudrati bilan ijod qilinyapti. Modomiki aqlan bu to‘rt yo‘ldan boshqa yo‘l yo‘qdir. Avvalgi uchta yo‘l mahol, botil, imkonsiz, mumkin bo‘lmaganliklari qat’iy isbot qilinsa, zarurat va yaqqollik darasida to‘rtinchi yo‘l bo‘lgan tariqi vahdoniyat shaksiz-shubhasiz sobit bo‘ladi.

### Birinchi Yo‘l:

Olamdagi sabablarining yig‘ilishi bilan narsalarning shakllanishi va maxluqotning vujud topishidir. Juda ko‘p mahollaridan yolg‘iz uch donasini zikr qilamiz.

***Birinchisi:*** Bir dorixonada g‘oyat xilma-xil moddalar bilan to‘la, yuzlab shishali idishlar mavjud. U dorilardan ziyhayot bir malham tayyorlash istanildi. Ham hayotdor hayratomuz bir tiryoq ulardan qilinish lozim bo‘ldi. Keldik, u dorixonada o‘sha ziyhayot malhamning va hayotdor tiryoqning juda ko‘pini ko‘rdik. O‘sha malhamlardan har birini tadqiq qildik. Ko‘ramizki, o‘sha shishali idishlardan har biridan bir mezoni maxsus bilan bir-ikki dirham bundan, uch-to‘rt dirham narigisidan, olti-yetti dirham boshqasidan va hokazo.. har xil miqdorlarda qismlar olingan. Agar bittasidan bir dirham yo kam yoki ko‘p olinsa, o‘sha malham ziyhayot bo‘lolmaydi, xususiyatini ko‘rsata olmaydi. Ham o‘sha hayotdor tiryoqni ham tadqiq qildik. Har bir shishali idishdan bir mezoni maxsus bilan bir modda olinganki, zarra miqdor kam va yoki ko‘p bo‘lsa, tiryoq xossasini yo‘qotadi. O‘sha shishali idishlar ellikdan ziyoda ekan, har birisidan alohida bir mezon bilan olingan kabi, boshqa-boshqa miqdorda qismlari olingan. Ajabo, hech bir jihatdan imkon va ehtimol bormiki, o‘sha shishalardan olingan har xil miqdorlar shishalarning g‘arib bir tasodif yoki bo‘ronli havoning urishi bilan yiqilishidan, har biridan olingan miqdor qadar faqat o‘sha miqdor oqsin, barobar borsinlar va to‘planib o‘sha malhamni tashkil qilsinlar? Ajabo, bundan yanada xurofot, mahol, botil bir narsa bormi? Eshak ikki marta eshakka aylansa, so‘ngra inson bo‘lsa, "Bu fikrni qabul qilmayman" deb qochadi.

Mana bu misol kabi; har bir ziyhayot, albatta ziyhayot bir malhamdir va har bir nabot, hayotdor bir tiryoq kabidirki; juda ko‘plab qismlardan, juda xilma-xil moddalardan, g‘oyat sezgir o‘lchov bilan olingan moddalardan tarkib topgandir. Agar sabablarga, unsurlarga nisbat qilinsa va "sabablar ijod qildi" deyilsa, aynan dorixonadagi malhamning, shishalarning yiqilishidan vujud topishi kabi, yuz daraja aqldan uzoq, mahol va botil bo‘ladi.

***Xulosa:*** Shu dorixona-i kubro-i olamda, Hakiymi Azaliyning mezoni qazo va qadari bilan olingan hayot uchun kerakli va zarur bo‘lgan moddalar hadsiz bir hikmat va nihoyatsiz bir ilm va hamma narsani qamragan bir iroda bilan vujud topa oladi. "Ko‘r, kar, hududsiz, sel kabi oqqan kulliy unsurlar va tabiatlar va sabablarning ishidir" degan badbaxt, "U tiryoqi ajib o‘z-o‘zidan shishalarning yiqilishidan chiqib bo‘lgan" degan devona bir safsatachi, sarxush bo‘lgan bir ahmoqdan yanada ziyoda ahmoqdir. Ha, u kufr ahmoqona, sarxushona, devonacha bir safsatadir.

***Ikkinchi mahol:*** Agar hamma narsa Vohidi Ahad bo‘lgan Qodiyri Zuljalolga berilmasa, balki sabablarga nisbat qilinsa, lozim bo‘ladiki olamning juda ko‘p unsur va sabablari har bir ziyhayotning vujudida aralashuvi bo‘lsin. Holbuki pashsha kabi bir kichik maxluqning vujudida kamoli intizom bilan g‘oyat sezgir bir mezon va to‘liq bir ittifoq bilan har xil va bir-biriga zid, farqli sabablarning yig‘ilishi shu qadar zohir bir maholdirki, pashsha qanoti qadar ongi bo‘lgan, "Bu maholdir, bo‘lolmaydi!" deydi. Ha, bir pashshaning kichkinagina jismi koinotning aksar unsur va sabablari bilan aloqadordir, balki bir xulosasidir. Agar Qodiyri Azaliyga berilmasa, u moddiy sabablar uning vujudi yonida shaxsan hozir bo‘lishi lozim; hatto uning kichkinagina jismiga kirishi kerak bo‘ladi. Hatto jismining kichik bir namunasi bo‘lgan ko‘zidagi bir hujayrasiga kirishlari lozim bo‘ladi. Chunki sabab moddiy bo‘lsa, sabab bilan hosil bo‘lganning yonida va ichida bo‘lishi lozim bo‘ladi. Shu holda, ikki pashshaning igna uchi kabi barmoqlari yerlashmagan o‘sha hujayrachada olamning ruknlari va unsurlar va tabiatlarning moddiy jihatdan ichida bo‘lib, usta kabi ichida ishlashlarini qabul qilish lozim bo‘ladi.

Xullas, Sofistlarning eng ablahlari ham bunday bir maslakdan uyaladilar.

***Uchinchi mahol:***  اَلْوَاحِدُ لَا يَصْدُرُ اِلَّا عَنِ الْوَاحِدِ muqarrar qoidasi bilan: "Bir mavjudning vahdati bo‘lsa, albatta bir vohiddan, bir qo‘ldan chiqa oladi". Xususan o‘sha mavjud g‘oyat mukammal bir intizom va sezgir bir mezon ichida va jome’ bir hayotga sazovor bo‘lsa, yaqqol tarzda sababi ixtilof va chalkashlik bo‘lgan ko‘plab qo‘llardan chiqmaganini; aksincha g‘oyat Qodiyr, Hakiym bo‘lgan birgina qo‘ldan chiqqanini ko‘rsatgani holda; hadsiz va jonsiz va johil, tajovuzkor, ongsiz, juda ham chalkashlik ichida ko‘r, kar tabiatdagi sabablarning chalkash qo‘llariga hadsiz imkonlar yo‘llari ichida va yig‘ilish va qo‘shilib ketish bilan, o‘sha sabablarning ko‘rligi, karligi ziyodalashgani holda; u intizomli va o‘lchovli va vohid bir mavjudni ularga nisbat qilish, yuz maholni birdan qabul qilish kabi aqldan uzoqdir. Mayli, bu maholni nazarga olmasak ham, moddiy sabablarning albatta ta’sirlari mubosharat bilan va tegilish bilan bo‘ladi. Holbuki, u tabiatdagi sabablarning tegilishlari ziyhayot mavjudlarning zohirlari bilandir. Holbuki ko‘ryapmizki, u moddiy sabablarning qo‘llari yetishmagan va tegilolmagan o‘sha ziyhayotning botini o‘n marta zohiridan yanada muntazam, yanada latif, san’at jihatidan yanada mukammaldir. Moddiy sabablarning qo‘llari va jihozlari bilan hech bir jihat bilan yerlasholmagan, balki to‘liq zohiriga ham tegina olmagan kichkinagina ziyhayot, kichkinagina hayvonchalar eng katta maxluqlardan yanada ziyoda san’at jihatidan ajib, xilqat jihatidan badi’ bir suratda bo‘lganlari holda, u jonsiz, johil, qo‘pol, uzoq, katta va bir-biriga zid bo‘lgan kar, ko‘r sabablarga nisbat qilish yuz daraja ko‘r, ming daraja kar bo‘lish bilan bo‘ladi!

### Ikkinchi Masala:

“Tashakkala binafsihi” dir. Ya’ni, o‘z-o‘zidan shakllanadi. Xullas, bu jumlaning ham ko‘p mahollari bor. Ko‘p jihat bilan botildir, maholdir. Namuna uchun mahollaridan uchtasini bayon qilamiz.

***Birinchisi:*** Ey qaysar munkir! Sening manmanliging seni shu qadar ahmoqlashtirganki, yuz maholni birdan qabul qilishni bir daraja hukm qilasan. Chunki sen mavjudsan. Va oddiy bir modda va jonsiz va o‘zgarmas emassan. Aksincha doimo yangilanishda bo‘lib, g‘oyat muntazam bir uskuna va hayratomuz va doimo o‘zgarishda bir saroy kabisan. Sening vujudingda har vaqt zarralar ishlaydilar. Sening vujuding koinot bilan, xususan rizq munosabati bilan, xususan navingning baqosi e’tibori bilan aloqador va oldi-berdisi bor. Sening vujudingda ishlagan zarralar u munosabatni buzmaslik va u aloqadorlikni sindirmaslik uchun diqqat qiladilar. Shu tariqa ehtiyot bilan oyoqlarini bosadilar. Go‘yo butun koinotga qaraydilar. Sening munosabatingni koinotda ko‘rib shunday vaziyat oladilar. Sen zohiriy va botiniy tuyg‘ularing bilan u zarralarning o‘sha hayratomuz vaziyatiga ko‘ra foydalanasan. Agar sen vujudingdagi zarralarni Qodiyri Azaliyning qonuni bilan harakat qilgan kichkina ma’murlari yoki qo‘shini yoki qalami qadarning uchlari, har bir zarra bir qalam uchi yoki qalami qudratning nuqtalari, har bir zarra bir nuqta bo‘lganini qabul qilmasang, u vaqt sening ko‘zingda ishlagan har bir zarraga shunday bir ko‘z lozimki, sening butun jasadingning har tarafini ko‘rish bilan barobar, munosabatdor bo‘lganing butun koinotni ham ko‘radigan bir ko‘zi va butun sening moziy va istiqbol va nasl va asling va unsurlaringning manbalarini va rizqingning ma’danlarini biladigan, taniydigan yuz dohiy qadar bir aql berish lozim bo‘ladi. Sen kabi bu masalalarda zarra qadar aqli bo‘lmaganning bir zarrasiga ming Aflotun qadar ilm va ong berish ming daraja devonacha xurofotchilikdir!...

***Ikkinchi mahol:*** Sening vujuding ming qubbali hayratomuz bir saroyga o‘xshaydiki, har qubbasida toshlar tirgaksiz bir-biri bilan tutashib, muallaqda to‘xtashi ta’minlangan. Aslida sening vujuding ming marta bu saroydan yanada ajibdir. Chunki u saroyi vujuding doimo kamoli intizom bilan yangilanmoqdadir. G‘oyat hayratomuz bo‘lgan ruh, qalb va ma’naviy latifalarni inobatga olmasak ham, yolg‘iz jasadingdagi har bir a’zo bir qubbali manzil hukmidadir. Zarralar o‘sha qubbadagi toshlar kabi bir-birlari bilan kamoli muvozana va intizom bilan bir-biri bilan tutashib, hayratomuz bir bino, favqulodda bir san’at, ko‘z va til kabi ajib bittadan mo‘jiza-i qudrat ko‘rsatadilar. Agar bu zarralar shu olamning ustasining amriga tobe bittadan ma’mur bo‘lmasalar, u vaqt har bir zarra barcha o‘sha jasaddagi zarralarga ham hokimi mutlaq, ham har birisiga mahkumi mutlaq, ham har birisiga misl, ham hokimiyat nuqtasida zid, ham yolg‘iz Vojib-ul Vujudga maxsus bo‘lgan aksar sifatlarning masdari, manbai, ham g‘oyat qaydlangan, ham g‘oyat mutlaq bir suratda bo‘lish bilan barobar, sirri vahdat bilan yolg‘iz bir Vohidi Ahadning asari bo‘la olgan g‘oyat muntazam bir masnu’i vohidni o‘sha hadsiz zarralarga nisbat qilish; zarra qadar ongi bo‘lgan buning juda zohir bir mahol, balki yuz mahol bo‘lganini tushunadi.

***Uchinchi mahol:*** Agar sening vujuding Vohidi Ahad bo‘lgan Qodiyri Azaliyning qalami bilan yozilgan bo‘lmasa va tabiatga, sabablarga mansub chop qilingan bo‘lsa, u vaqt sening vujudingdagi bir hujayra-i badandan tortib bir-biri ichida doiralar kabi minglab tarkib topgan narsalar adadicha tabiat qoliplarining bo‘lishi lozim bo‘ladi. Chunki, masalan bu qo‘limizdagi kitob agar yozilgan bo‘lsa, birgina qalam kotibining ilmiga tayanib barcha ularni yozadi. Agar u yozilgan bo‘lmasa va uning qalamiga berilmasa, o‘z-o‘zidan bo‘lgan deyilsa yoki tabiatga berilsa, u vaqt chop qilingan kitob kabi, har bir harfi uchun alohida bir temir qalam lozimdirki, chop qilinsin. Qandayki bosmaxonada harflar adadicha temir harflar bo‘ladi, so‘ngra u harflar vujud topadi. U vaqt birgina qalamga badal o‘sha harflar adadicha qalamlar bo‘lishi lozim bo‘ladi. Balki u harflar ichida ba’zan bo‘lgani kabi, kichik qalam bilan bir katta harfda bir sahifa - mayin xat bilan- yozilgan bo‘lsa, minglab qalam birgina harf uchun lozim bo‘ladi. Balki bir-birining ichiga kirib intizomli bir vaziyat bilan, sening jasading kabi bir shakl olayotgan bo‘lsa, u vaqt har bir doirada, har bir qism uchun o‘sha birikmalar adadicha qoliplar lozim bo‘ladi. Mayli, yuz mahol ichida bo‘lgan bu tarzni mumkin desang ham, bu muntazam san’atli temir harflarni va mukammal qoliplarni va qalamlarni qilish uchun, yana bitta qalamga berilmasa, o‘sha qalamlar, o‘sha qoliplar, o‘sha temir harflarning qilinishi uchun ularning adadlaricha yana qalamlar, qoliplar va harflar lozim. Chunki ular ham qilinganlar va ular ham intizomli san’atlidirlar. Va hokazo silsila bo‘lib borgancha boradi...

Xullas sen ham tushun! Bu shunday bir fikrdirki, sening zarralaring adadicha mahollar va xurofotlar ichida mavjud. Ey qaysar muattil! Sen ham uyal, bu zalolatdan voz kech!

### Uchinchi Kalima:

“Iqtazothut tabiat” Ya’ni, tabiat taqozo qiladi, tabiat qiladi. Xullas, bu hukmning ko‘p mahollari bor. Namuna uchun uchtasini zikr qilamiz.

***Birinchisi:*** Agar mavjudotda, xususan ziyhayotda ko‘ringan basirona, hakimona bo‘lgan san’at va ijod Shamsi Azaliyning qalami qadar va qudratiga berilmasa, aksincha ko‘r, kar, tushunchasiz bo‘lgan tabiatga va quvvatga nisbat qilinsa, lozim bo‘ladiki, tabiat ijod uchun hamma narsada hadsiz ma’naviy uskuna va bosmaxonalarni saqlasin; va yoxud hamma narsada koinotni xalq va idora qiladigan bir qudrat va hikmat joylashtirsin. Chunki qandayki shamsning jilvalari va akslari zamin yuzidagi zarracha shisha parchalarida va qatralarda ko‘rinadi. Agar u misoliy va aks etgan quyoshchalar samodagi yagona quyoshga nisbat qilinmasa, lozim bo‘ladiki; bir gugurt boshi joylashmagan bir zarracha shisha parchasida tabiiy, fitriy va quyoshning xususiyatlariga molik, ko‘rinishdan kichik, ma’nan juda chuqur bir quyoshning xorijiy vujudini qabul qilib, shishaning zarralari adadicha tabiiy quyoshlarni qabul qilish lozim bo‘lgani kabi… -aynan bu misol kabi- mavjudot va ziyhayot to‘g‘ridan to‘g‘riga Shamsi Azaliyning ismlari jilvasiga berilmasa, har bir mavjudda, xususan har bir ziyhayotda hadsiz bir qudrat va iroda va nihoyatsiz bir ilm va hikmat tashiydigan bir tabiatni, bir quvvatni, go‘yo bir ilohni ichida qabul qilish lozim bo‘ladi. Bu tarzi fikr esa, koinotdagi mahollarning eng botili, eng xurofotidir. Xoliqi koinotning san’atini mavhum, ahamiyatsiz, ongsiz bir tabiatga bergan inson, albatta yuz marta hayvondan yanada hayvon, yanada ongsiz bo‘lganini ko‘rsatadi.

***Ikkinchi mahol:*** Agar g‘oyat intizomli, mezonli, san’atli, hikmatli shu mavjudot nihoyatsiz Qodiyr, Hakiym bir zotga berilmasa, aksincha tabiatga nisbat qilinsa, lozim bo‘ladiki, tabiat har bir bo‘lak tuproqda Ovrupaning barcha bosmaxonalari va fabrikalari adadicha uskunalarni, bosmaxonalarni saqlasin.. toki o‘sha bo‘lak tuproq manba va dastgoh bo‘lgan hadsiz gullar va mevalarning yetishishlariga va shakllanishlariga sabab bo‘la olsin. Chunki gullar uchun gultuvaklik vazifasini bajargan bir kosa tuproq ichiga danaklari navbat bilan tashlangan barcha gullarning bir-biridan juda boshqa bo‘lgan shakl va tuzilishlarini tashkil va tasvir qila oladigan bir qobiliyati amalda ko‘rilmoqda. Agar Qodiyri Zuljalolga berilmasa, u vaqt o‘sha kosadagi tuproqda har bir gul uchun ma’naviy, boshqa, tabiiy bir uskunasi bo‘lmasa, bu hol vujudga kelolmaydi. Chunki danaklar esa maniylar va tuxumlar kabi, moddalari birdir. Ya’ni, vodorod, kislorod, uglerod, azotning intizomsiz, shaklsiz, xamir kabi qorishmasidan iborat bo‘lish bilan barobar, havo, suv, harorat, ziyo ham har biri oddiy va ongsiz va hamma narsaga qarshi sel kabi bir tarzda ketganidan, u hadsiz gullarning shakllanishlari boshqa-boshqa va g‘oyat muntazam va san’atli bo‘lib o‘sha tuproqdan chiqishi, yaqqollik va zarurat darajasida taqozo qiladiki, u kosada bo‘lgan tuproqda ma’nan Ovrupa qadar ma’naviy va kichik miqyosda bosmaxonalari va fabrikalari bo‘lsin. Toki ana shuncha hayotdor gazlamalarni va minglab boshqa-boshqa naqshli to‘qimalarni to‘qiy olsin.

Xullas, tabiatparastlarning fikri kufriylari qay daraja doira-i aqldan xorij chiqqanini qiyos qil. Va tabiatni mujid deb o‘ylagan inson suratidagi ahmoq sarxushlar "mutafannin va aqllimiz" deb da’vo qilganlari holda, aql va fandan qanchalar uzoq tushganlarini va imkonsiz va hech bir jihat bilan mumkin bo‘lmagan bir xurofotni o‘zlariga maslak qilib olganlarini ko‘r, kul va tupur!

**Agar desang:** Mavjudot tabiatga nisbat qilinsa, bunday ajib mahollar bo‘ladi, imkonsizlik darajasida qiyinchiliklar bo‘ladi. Ajabo, Zoti Ahadu Samadga berilgan vaqt, o‘sha qiyinchiliklar qanday yo‘qoladi? Va o‘sha qiyin imkonsizlik o‘sha yengil vujubga qanday aylanadi?

**Javob:** Birinchi maholda qandayki quyosh aksining jilvasi mukammal osonlik bilan qiyinchiliksiz eng kichik zarracha jonsizdan tut to eng katta bir dengizning yuziga qadar fayzini va ta’sirini misoliy quyoshchalar bilan g‘oyat osonlik bilan ko‘rsatganlari holda, agar quyoshdan nisbati uzilsa, u vaqt har bir zarrachada tabiiy va shaxsan bir quyoshning xorijiy vujudi imkonsizlik darajasida bir qiyinchilik bilan bo‘la olishi qabul qilinishi lozim bo‘ladi. Shunga o‘xshab, har bir mavjud to‘g‘ridan to‘g‘ri Zoti Ahadu Samadga berilsa, vujub darajasida bir yengillik, bir osonlik bilan va bir bog‘lanish va jilva bilan, har bir mavjudga lozim har bir narsa unga yetishtirilishi mumkin. Agar u bog‘lanish uzilsa va u ma’muriyat tartibsizlikka aylansa va har bir mavjud o‘z holiga va tabiatga tashlab qo‘yilsa, u vaqt imkonsizlik darajasida yuz ming zahmatlar va qiyinchilik bilan pashsha kabi bir ziyhayotning koinotning kichik bir mundarijasi bo‘lgan g‘oyat hayratomuz uskuna-i vujudini ijod qilgan ichidagi ko‘r tabiatning koinotni yaratadigan va idora qiladigan bir qudrat va hikmat sohibi bo‘lganini faraz qilish lozim bo‘ladi. Bu esa bir mahol emas, aksincha minglab maholdir.

**Xulosa:** Qandayki Zoti Vojib-ul Vujudning sherik va misli imkonsiz va maholdir. Shunga o‘xshab, rububiyatida va ijodi ashyoda boshqalarning aralashishi, sheriki zotiy kabi imkonsiz va maholdir.

Ammo ikkinchi maholdagi qiyinchiliklar esa, ko‘plab risolalarda isbot qilingani kabi, agar barcha ashyo Vohidi Ahadga berilsa; barcha ashyo bitta narsa kabi yengil va oson bo‘ladi. Agar sabablarga va tabiatga berilsa, bitta narsa barcha ashyo qadar qiyin bo‘lgani ko‘plab va qat’iy burhonlar bilan isbot qilingan. Bir burhonning xulosasi shudirki: Qandayki bir odam bir podshohga askarlik yoki ma’muriyat jihati bilan bog‘lansa, u ma’mur va u askar o‘sha bog‘lanish quvvati bilan yuz ming marta shaxsiy quvvatidan ortiq ishlarga sabab bo‘la oladi. Va podshohi nomidan ba’zan bir shohni asir qiladi. Chunki bajargan ishlarining va qilgan asarlarining jihozlarini va quvvatini o‘zi tashimaydi va tashishga majbur bo‘lmaydi. U bog‘lanish munosabati bilan podshohning xazinalari va orqasidagi tayanch nuqtasi bo‘lgan qo‘shin u quvvatni, u jihozlarni tashiydi. Demak, bajargan ishlari shohona o‘laroq bir podshohning ishi kabi; va ko‘rsatgan asarlari bir qo‘shin asari bamisoli hayratomuz bo‘lishi mumkin. Qandayki chumoli o‘sha xodimlik jihati bilan Fir’avnning saroyini xarob qiladi. Chivin o‘sha bog‘lanish bilan Namrudni o‘ldiradi. Va u bog‘lanish bilan bug‘doy donasi kabi bir qarag‘ay urug‘i ulkan qarag‘ay daraxtining barcha jihozlarini yetishtiradi.[[33]](#footnote-33)(Hoshiya) Agar u bog‘lanish uzilsa, u ma’muriyatdan bo‘shatilsa, qiladigan ishlarining jihozlarini va quvvatini belida va bilagida tashishga majburdir. U vaqt o‘sha kichkinagina bilagidagi quvvat miqdoricha va belidagi o‘q-dorilar adadicha ish bajara oladi. Avvalgi vaziyatda g‘oyat osonlik bilan bajargan ishlari bu vaziyatda undan istanilsa, albatta bilagiga bir qo‘shin quvvatini va beliga bir podshohning harbiy jihozlar fabrikasini yuklash lozim bo‘ladiki, kuldirish uchun ajib xurofotlarni va masallarni hikoya qilgan masxarabozlar ham bu xayoldan uyaladilar!..

**Xulosa:** Vojib-ul Vujudga har mavjudni berishning vujub darajasida bir yengilligi bor. Va tabiatga ijod jihatidan berish, imkonsizlik darajasida mushkul va aql doirasining xorijidadir.

***Uchinchi mahol:*** Bu maholni izoh qiladigan ba’zi risolalarda bayon qilingan ikki misol:

***Birinchi misol:*** Barcha madaniyat asarlari bilan kamolga yetkazilgan va bezalgan, bo‘sh bir sahroda qurilgan, qilingan bir saroyga g‘oyat vahshiy bir odam kirgan, ichiga qaragan. Minglarcha intizomli san’atli ashyoni ko‘rgan. Vahshatidan, ahmoqligidan, xorijdan hech kim aralashmasdan, u saroy ichida o‘sha ashyodan birisi u saroyni ichidagilari bilan barobar qilgan deb tadqiq qilishni boshlaydi. Qaysi narsaga qaramasin, u vahshatli aqli qabul qilmaydiki, u narsa bularni qilsin. Keyin u saroyning tuzilish dasturini va mavjudot mundarijasini va idora qonunlari ichida yozilgan bir daftarni ko‘radi. Garchi qo‘lsiz va ko‘zsiz va bolg‘asiz bo‘lgan o‘sha daftar ham boshqa ichidagi narsalar kabi hech bir qobiliyati yo‘qdirki, u saroyni shakllantirsin va bezasin. Faqat chorasiz qolib, majburan, boshqa narsalarga nisbatan ilmiy qonunlarning bir unvoni bo‘lish jihati bilan, u saroyning umumiga bu daftarni munosabatdor ko‘rganidan, "Mana bu daftardirki, u saroyni shakllantirib, tartiblab va bezab, bu ashyoni qilgan, taqqan, yerlashtirgan", deb vahshatini ahmoqlarning, sarxushlarning safsatasiga aylantirgan.

Xullas aynan bu misol kabi, hadsiz darajada misoldagi saroydan yanada muntazam, yanada mukammal va butun atrofi mo‘’jizona hikmat bilan to‘la shu saroyi olamning ichiga inkori uluhiyatga ketgan tabiatparastlik fikrini tashigan vahshiy bir inson kiradi. Doira-i mumkinot xorijida bo‘lgan Zoti Vojib-ul Vujudning asari san’ati bo‘lganini o‘ylamasdan va undan yuz o‘girib, doira-i mumkinot ichida qadari Ilohiyning yozib o‘chiradigan bir lavhasi hukmida va qudrati Ilohiyaning ijrolar qonunlariga almashgan va o‘zgargan bir daftari bo‘la olgan va juda yanglish va xato o‘laroq "tabiat" nomi berilgan bir majmua-i qavonini odoti Ilohiya va bir mundarija-i san’ati Rabboniyani ko‘radi. Va deydiki: "Modomiki bu ashyo bir sabab istaydi, hech bir narsaning bu daftar kabi munosabati ko‘rinmaydi. Garchi hech bir jihat bilan aql qabul qilmaydiki; ko‘zsiz, ongsiz, qudratsiz bu daftar rububiyati mutlaqaning ishi bo‘lgan va hadsiz bir qudratni taqozo qilgan ijodni qilsin. Faqat modomiki Sone’-i Qadiymni qabul qilmayman, unday bo‘lsa, eng munosibi, bu daftar buni qilgan va qiladi deyman", deydi. Biz ham deymiz:

Ey ahmoqlarning eng ahmog‘idan ahmoqlik darsini olgan sarxush ahmoq! Boshingni tabiat botqoqligidan chiqar, orqangga qara. Zarralardan sayyoralarga qadar butun mavjudot boshqa-boshqa lisonlar bilan guvohlik qilganlari va barmoqlari bilan ishorat qilganlari bir Sone’-i Zuljalolni ko‘r.. va u saroyni qilgan va u daftarda saroyning dasturini yozgan Naqqoshi Azaliyning jilvasini ko‘r, farmoniga qara, Qur’onini tingla.. u safsatalardan qutul!..

***Ikkinchi misol:*** G‘oyat vahshiy bir odam muhtasham bir lashkargoh doirasiga kiradi. G‘oyat muntazam bir qo‘shinning umumiy barobar ta’limlarini, intizomli harakatlarini ko‘radi. Bir askarning harakati bilan bir rota, bir batal’on, bir polk turadi, o‘tiradi, ketadi. Bir "o‘t och!" amri bilan o‘t ochganliklarini mushohada etadi. Uning qo‘pol, vahshiy aqli bir qo‘mondonning davlatning nizomlari bilan va qonuni podshohiy bilan boshqaruvini tushunmasdan, inkor qilganidan, o‘sha askarlarning iplar bilan bir-biri bilan bog‘liq bo‘lganliklarini xayol qiladi. U xayoliy ip qanchalar g‘aroyib bir ip bo‘lganini o‘ylaydi, hayratda qoladi. So‘ngra ketadi... Ayasofya kabi g‘oyat muazzam bir masjidga, juma kuni kiradi. O‘sha jamoati musliminning bir odamning ovozi bilan turib, egilib, sajda qilib o‘tirganlarini mushohada etadi. Ma’naviy va samoviy qonunlarning majmuidan iborat bo‘lgan shariatni va shariat sohibining amrlaridan kelgan ma’naviy dasturlarini tushunmaganidan, u jamoatning moddiy iplar bilan bog‘langanini va u ajib iplar ularni asir qilib o‘ynatganini xayol qilib eng vahshiy inson suratidagi jonivor hayvonlarni ham kuldiradigan darajada masxarali bir fikr bilan chiqadi, ketadi.

Xullas aynan bu misol kabi: Sultoni Azal va Abadning hadsiz qo‘shinining muhtasham bir lashkagohi bo‘lgan shu olamga va u Ma’budi Azaliyning muntazam bir masjidi bo‘lgan shu koinotga tamoman vahshat bo‘lgan, inkorli fikri tabiatni tashigan bir munkir kiradi. U Sultoni Azaliyning hikmatidan kelgan koinot nizomlarining ma’naviy qonunlarini bittadan moddiy modda tasavvur qilib va saltanati rububiyatning e’tiboriy qonunlari va u Ma’budi Azaliyning shariati fitriya-i kubrosining ma’naviy va yolg‘iz vujudi ilmiysi bo‘lgan ahkomlarini va dasturlarini bittadan mavjudi xorijiy va moddiy bittadan modda xayol qilib, qudrati Ilohiyaning o‘rniga o‘sha ilm va kalomdan kelgan va yolg‘iz vujudi ilmiysi bo‘lgan u qonunlarni qo‘yish va qo‘llariga ijod berish, keyin esa ularga "tabiat" nomini taqish va yolg‘iz bir jilva-i qudrati Rabboniya bo‘lgan quvvatni bir ziyqudrat va mustaqil bir qodir deb hisoblash misoldagi vahshiydan ming marta past bir vahshatdir...

**Xulosa:** Tabiatparastlarning mavhum va haqiqatsiz tabiat degan narsalari, bo‘lsa-bo‘lsa va haqiqati xorijiya sohibi bo‘lsa; faqat bir san’at bo‘la oladi, Sone’ bo‘lolmaydi. Bir naqshdir, Naqqosh bo‘lolmaydi. Hukmlardir, hokim bo‘lolmaydi. Bir shariati fitriyadir, Shari’ bo‘lolmaydi. Maxluq bir parda-i izzatdir, Xoliq bo‘lolmaydi. Munfail bir fitratdir, Fotir bir foil bo‘lolmaydi. Qonundir, qudrat emasdir; qodir bo‘lolmaydi. Mistardir, masdar bo‘lolmaydi.

Xulosa: Modomiki mavjudot bor. Modomiki O‘n Oltinchi Mulohazaning boshida aytilgani kabi, mavjudning vujudiga taqsimi aqliy bilan to‘rt yo‘ldan boshqa yo‘l xayol qilinmaydi. U to‘rt jihatdan uchtasining -har birining uch zohir mahollar bilan botilligi qat’iy bir suratda isbot qilindi. Albatta, zarurat va yaqqollik darajasida to‘rtinchi yo‘l bo‘lgan vahdat yo‘li qat’iy bir suratda isbot qilinadi. U to‘rtinchi yo‘l esa; boshdagi اَفِى اللّٰهِ شَكٌّ فَاطِرِ السَّمٰوَاتِ وَالْاَرْضِ oyati shaksiz va shubhasiz yaqqollik darajasida Zoti Vojib-ul Vujudning uluhiyatini va hamma narsa to‘g‘ridan to‘g‘riga dasti qudratidan chiqqanini va Samovot va Arz tasarrufi ostida bo‘lganini ko‘rsatadi.

Ey sababparast va tabiatga sig‘ingan bechora odam! Modomiki hamma narsaning tabiati hamma narsa kabi maxluqdir. Chunki san’atlidir va yangidan bo‘layapti. Ham har sabab bilan hosil bo‘lgan kabi, zohiriy sababi ham san’at asaridir. Va modomiki hamma narsaning vujudi juda ko‘p jihoz va asboblarga muhtoj. U holda o‘sha tabiatni ijod qilgan va o‘sha sababni xalq etgan bir Qodiyri Mutlaq bor. Va u Qodiyri Mutlaqning nima ehtiyoji borki, ojiz vositalarni rububiyatiga va ijodiga sherik qilsin! Aslo! Balki to‘g‘ridan to‘g‘ri sabab bilan hosil bo‘lganni sabab bilan barobar yaratib, ismlarining jilvasini va hikmatini ko‘rsatish uchun bir tartib va tanzim bilan zohiriy bir sababiyat, bir yaqinlik berish bilan ashyodagi zohiriy qusurlarga, marhamatsizliklarga va nuqsoniyatlarga manba bo‘lish uchun, sabablar va tabiatni dasti qudratiga parda qilgan; izzatini o‘sha surat bilan muhofaza qilgan. Ajabo, bir soatsoz soatning tishli g‘idiraklarini yasasin, so‘ngra soatni tishli g‘idiraklar bilan tartibga solib tanzim etsin, osonroqmi? Bo‘lmasa hayratomuz bir uskunani o‘sha tishli g‘idiraklar ichida yasasin, so‘ngra soatning yasalishini o‘sha uskunaning jonsiz qo‘llariga bersin, toki soatni yasasin, osonroqmi? Ajabo, imkon xorijida emasmi? Qani, o‘sha insofsiz aqling bilan sen ayt, sen hokim bo‘l! Va yoxud bir kotib siyoh, qalam, qog‘ozni keltirdi. U bilan o‘zi shaxsan o‘sha kitobni yozsa osonroqmi? Bo‘lmasa u qog‘oz, siyoh, qalam ichida u kitobdan yanada san’atli, yanada zahmatli, faqat o‘sha bitta kitobga maxsus bo‘lib bir yozuv uskunasini ijod qilsin; so‘ngra u ongsiz uskunaga: "Qani sen yoz" desin va o‘zi qo‘shilmasin, osonroqmi? Ajabo, yuz marta yozuvdan yanada mushkul emasmi?

**Agar desang:** Ha, bir kitobni yozgan uskunaning ijodi u kitobdan yuz marta ko‘proq qiyin. Ammo u uskuna ayni kitobning bir qancha nusxalarini yozishga vosita bo‘lish jihati bilan aksincha bir osonlik bor?

**Javob:** Naqqoshi Azaliy hadsiz qudrati bilan nihoyatsiz ismlarining jilvasini har vaqt yangilash bilan, boshqa-boshqa shaklda ko‘rsatish uchun, ashyodagi tashaxxuslarni va xususiy siymolarni shunday bir suratda xalq etganki, hech bir maktubi Samadoniy va hech bir kitobi Rabboniy boshqa kitoblarning aynan o‘zidek bo‘lolmaydi. Har holda, boshqa ma’nolarni ifoda qilish uchun, boshqa bir siymosi bo‘ladi. Agar ko‘zing bo‘lsa, insonning siymosiga qara, ko‘rki; zamoni Odamdan hozirga qadar, balki abadga qadar bu kichik siymoda asosiy a’zolarda ittifoq bilan barobar, har bir siymo umum siymolarga nisbatan har birisiga qarshi bittadan ayiruvchi alomati bor bo‘lgani qat’iyan sobitdir. Shuning uchun har bir siymo alohida bir kitobdir. Faqat san’atning tanzimi uchun alohida bir yozuv to‘plami va alohida bir tartib va ta’lif istaydi. Va moddalarini ham keltirish, ham yerlashtirish va hamda vujudga lozim bo‘lgan hamma narsani yerlashtirish uchun butun-butun boshqa bir dastgoh istaydi. Mayli, farzi mahol bo‘lib tabiatga bir bosmaxona nazari bilan qaradik. Faqat bir bosmaxonaga oid bo‘lgan tartiblash va chop etish, ya’ni muayyan intizomini qolipga solishdan boshqa, u tartiblashning ijodidan, ijodlari yuz daraja yanada mushkul bir ziyhayotning jismidagi moddalarni olamning har tarafidan mezoni maxsus bilan va xos bir intizom bilan ijod qilish va keltirish va bosmaxona qo‘liga berish uchun yana u bosmaxonani ijod qilgan Qodiyri Mutlaqning qudrat va irodasiga muhtojdir. Demak, bu bosmaxonalik ehtimoli va farazi butun-butun ma’nosiz bir xurofotdir.

Xullas, bu soat va kitob misollari kabi; Sone’-i Zuljalol, Qodiyri Kulli Shay sabablarni xalq etgan, sabab bilan hosil bo‘lganlarni ham xalq etadi. Hikmati bilan sabab bilan hosil bo‘lganlarni sabablarga bog‘laydi. Koinotning harakatlarining tartiblanishlariga doir odatulloh qonunlaridan iborat bo‘lgan shariati fitriya-i kubro-i Ilohiyaning bir jilvasini va ashyodagi u jilvasiga yolg‘iz bir oyna va bir aks yeri bo‘lgan ashyoning tabiatini irodasi bilan tayin etgan. Va u tabiatning vujudi xorijiyga sazovor bo‘lgan jihatini qudrati bilan ijod qilgan va ashyoni o‘sha tabiat ustida xalq etgan, bir-biriga aralashtirgan. Ajabo, g‘oyat darajada ma’qul va hadsiz burhonlarning natijasi bo‘lgan bu haqiqatning qabuli ko‘proq osonmi.. -ajabo, vujub darajasida lozim emasmi? - Bo‘lmasa jonsiz, ongsiz, maxluq, masnu’, oddiy bo‘lgan o‘sha sabab va tabiat deganingiz moddalarga har bir narsaning vujudiga lozim hadsiz jihozlar va asboblarni berib hakimona, basirona bo‘lgan ishlarni o‘z-o‘zlariga qildirish osonroqmi? Ajabo, imkonsizlik darajasida, imkon xorijida emasmi? Sening o‘sha insofsiz aqlingning insofiga havola qilamiz.

Munkir va tabiatparast deydiki: Modomiki meni insofga da’vat qilasan. Men ham deymanki, hozirga qadar xato ketgan yo‘limiz ham yuz daraja mahol, ham g‘oyat zararli va nihoyat darajada xunuk bir maslak bo‘lganini e’tirof qilaman. Sobiq tahqiqotingizdan zarra miqdor ongi bo‘lgan tushunadiki; sabablarga, tabiatga ijod berish imkonsizdir, maholdir. Va hamma narsani to‘g‘ridan to‘g‘riga Vojib-ul Vujudga berish vojibdir, zaruriydir. Alhamdulillahi a’lal iyman deb iymon keltiraman.

Faqat bir shubham bor. Janobi Haqning Xoliq bo‘lganini qabul qilaman. Faqat ba’zi juz’iy sabablarning ahamiyatsiz narsalarda ijodga qo‘shilishlari va bir oz madh-u sano qozonishlari saltanati rububiyatiga nima zarar beradi? Saltanatiga nuqsoniyat keladimi?

**Javob:** Ba’zi risolalarda g‘oyat qat’iy isbot qilganimiz kabi; hokimiyatning sha’ni, aralashuvni rad qilishdir. Hatto eng quyi martabadagi bir hokim, bir ma’mur doira-i hokimiyatida o‘g‘lining aralashuvini qabul qilmaydi. Hatto hokimiyatiga aralashish gumoni bilan, ba’zi dindor podshohlar -xalifa bo‘lganlari holda- ma’sum farzandlarini qatl qilishlari, bu "aralashuvni rad qonuni"ning hokimiyatda qanchalar asosli hukm qilganini ko‘rsatadi. Bir tumanda ikki mudirdan tortib to bir mamlakatda ikki podshohga qadar, hokimiyatdagi istiqloliyat taqozo qilgan "ishtirokni man qonuni" tarixi basharda juda ajib qirg‘inbarotlar bilan quvvatini ko‘rsatgan. Ajabo, ojiz va ko‘makka muhtoj insonlardagi amiriyat va hokimiyatning bir soyasi bu darajada aralashuvni rad qilishni va boshqasining aralashuvini man qilishni va hokimiyatida ishtirok qabul qilmaslikni va maqomida istiqloliyatini nihoyatda taassub bilan muhofaza qilishga harakat qilishni ko‘r, so‘ngra hokimiyati mutlaqa rububiyat darajasida va amiriyati mutlaqa uluhiyat darajasida va istiqloliyati mutlaqa ahadiyat darajasida va istig‘no-i mutlaq qodiriyati mutlaqa darajasida bir Zoti Zuljalolda bu aralashuvni rad va ishtirokni man va sherikni quvish qay darajada u hokimiyatning zaruriy bir lozimi va vojib bir taqozosi bo‘lganini qiyos qila olsang, qil.

**Ammo ikkinchi qism shubhangki:** Ba’zi sabablar ba’zi juz’iyotning ba’zi ubudiyatlariga murojaat yeri bo‘lsa, u Ma’budi Mutlaq bo‘lgan Zoti Vojib-ul Vujudga yuzlangan zarralardan sayyoralarga qadar maxluqotning ubudiyatlaridan nima kam bo‘ladi?

**Javob:** Shu koinotning Xoliqi Hakiymi koinotni bir daraxt hukmida xalq etib, eng mukammal mevasini ziyshuur va ziyshuurning ichida eng jome’ mevasini inson qilgandir. Va insonning eng ahamiyatli, balki insonning natija-i xilqati va g‘oya-i fitrati va samara-i hayoti bo‘lgan shukr va ibodatni; u Hokimi Mutlaq va Amiri Mustaqil o‘zini sevdirish va tanittirish uchun koinotni xalq etgan u Vohidi Ahad, butun koinotning mevasi bo‘lgan insonni va insonning eng yuksak mevasi bo‘lgan shukr va ibodatini boshqa qo‘llarga beradimi? Butun-butun hikmatiga zid bo‘lib, natija-i xilqatni va samara-i koinotni foydasiz qiladimi? Yo‘q va aslo... Ham hikmatini va rububiyatini inkor qildiradigan bir tarzda maxluqotning ibodatlarini boshqalarga berishga rizo ko‘rsatadimi, hech ruxsat beradimi? Va ham hadsiz bir darajada o‘zini sevdirishni va tanittirishni fe’llari bilan ko‘rsatgani holda, eng mukammal maxluqotining shukr va minnatdorliklarini, tahabbub va ubudiyatlarini boshqa sabablarga berish bilan o‘zini unuttirib, koinotdagi oliy maqsadlarini inkor ettiradimi? Ey tabiatparastlikdan voz kechgan o‘rtoq! Qani sen ayt!

U deydi: Alhamdulilloh, bu ikki shubham hal bo‘lish bilan barobar, vahdoniyati Ilohiyaga doir va Ma’budi Bilhaq u bo‘lganiga va undan boshqalari ibodatga loyiq bo‘lmaganiga shunchalar porloq va quvvatli ikki dalil ko‘rsatdingki, ularni inkor qilish, Quyoshni va kunduzni inkor qilish kabi bir mukobaradir.

### Xotima

Tabiat fikri kufriysini tark qilgan va iymonga kelgan zot deydiki: Alhamdulilloh, mening shubhalarim qolmadi. Yolg‘iz qiziqishimga sabab bo‘lgan bir nechta savolim bor.

***Birinchi savol:*** Ko‘p tanballardan va namoz o‘qishni tark qilganlardan eshitamiz, deydilarki: Janobi Haqning bizning ibodatimizga nima ehtiyoji borki, Qur’onda juda shiddat bilan va tirishib ibodatni tark qilganni quvib Jahannam kabi dahshatli bir jazo bilan qo‘rqitadi. Mo‘tadil va istiqomatli va adolatli bo‘lgan ifoda-i Qur’oniyaga qanday yarashadiki, ahamiyatsiz bir juz’iy xatoga qarshi haddan ortiq shiddatni ko‘rsatadi?

**Javob:** Ha, Janobi Haq sening ibodatingga, balki hech bir narsaga muhtoj emas. Ammo sen ibodatga muhtojsan, ma’nan xastasan. Ibodat esa ma’naviy yaralaringga tiryoqlar hukmida bo‘lganini ko‘p risolalarda isbot qilganmiz. Ajabo, bir xasta o‘sha xastalik haqida shafqatli bir hakimning unga foydali dorilarni ichirish xususida tirishishiga muqobil hakimga desaki: "Sening nima ehtiyojing borki, meni bunday qistayapsan?" Qanchalar ma’nosiz bo‘lganini tushunasan.

Ammo Qur’onning tarki ibodat haqida shiddatli qo‘rqitishlari va dahshatli jazolari esa; qandayki bir podshoh raiyatining huquqini muhofaza qilish uchun, oddiy bir odamni raiyatining huquqiga zarar bergan bir xatosiga ko‘ra shiddatli jazoga tortadi. Shunga o‘xshab, ibodat va namozni tark qilgan odam Sultoni Azal va Abadning raiyati hukmida bo‘lgan mavjudotning huquqiga ahamiyatli tajovuz va ma’naviy zulm qiladi. Chunki mavjudotning kamollari Sone’ga yuzlangan yuzlarida tasbeh va ibodat bilan namoyon bo‘ladi. Ibodatni tark qilgan mavjudotning ibodatini ko‘rmaydi va ko‘rolmaydi, aksincha inkor ham qiladi. U vaqt ibodat va tasbeh nuqtasida yuksak maqomda bo‘lgan va har biri bittadan maktubi Samadoniy va bittadan oyna-i Asmo-i Rabboniya bo‘lgan mavjudotni oliy maqomlaridan tushirganidan va ahamiyatsiz, vazifasiz, jonsiz, abgor bir vaziyatda deb o‘ylaganidan, mavjudotni tahqir etadi; kamolotini inkor va tajovuz etadi. Ha, hamma koinotni o‘z oynasi bilan ko‘radi. Janobi Haq insonni koinot uchun bir miqyos, bir mezon suratida yaratgan. Har inson uchun bu olamdan xususiy bir olam bergan. U olamning rangini u insonning e’tiqodi qalbiysiga ko‘ra ko‘rsatadi. Masalan, g‘oyat ma’yus va motamli bo‘lib yig‘lagan bir inson mavjudotni yig‘layotgan va ma’yus suratida ko‘radi. G‘oyat sururli va nash’ali, xushxabarli va kamoli nash’asidan kulgan bir odam koinotni nash’ali, kulayotgan ko‘rgani kabi, mutafakkirona va astoydil bir suratda ibodat va tasbeh qilgan odam mavjudotning haqiqatdan mavjud va muhaqqaq bo‘lgan ibodat va tasbehotlarini bir daraja kashf qiladi va ko‘radi. G‘aflat bilan yoki inkor bilan ibodatni tark qilgan odam mavjudotni haqiqati kamolotiga tamoman zid va muxolif va xato bir suratda deb o‘ylaydi va ma’nan ularning huquqiga tajovuz qiladi. Ham o‘sha namoz o‘qishni tark qilgan o‘ziga o‘zi molik bo‘lmagani uchun, o‘z molikining bir abdi bo‘lgan o‘z nafsiga zulm qiladi. Uning moliki u abdining haqqini uning nafsi ammorasidan olish uchun dahshatli qo‘rqitadi. Ham natija-i xilqati va g‘oya-i fitrati bo‘lgan ibodatni tark qilganidan, hikmati Ilohiya va mashiati Rabboniyaga nisbatan bir tajovuz hukmiga o‘tadi. Shuning uchun jazoga tortiladi.

**Xulosa:** Ibodatni tark qilgan ham o‘z nafsiga zulm qiladi. Nafsi esa, Janobi Haqning abdi va mamlukidir. Ham koinotning huquqi kamolotiga nisbatan bir tajovuz, bir zulmdir. Ha, qandayki kufr mavjudotga nisbatan bir tahqirdir. Tarki ibodat ham koinotning kamolotini bir inkordir. Ham hikmati Ilohiyaga nisbatan bir tajovuz bo‘lganidan, dahshatli qo‘rqitishga, shiddatli jazoga haqdor bo‘ladi.

Xullas, bu layoqatni va mazkur haqiqatni ifoda qilish uchun, Qur’oni Mo‘jiz-ul Bayon mo‘jizona bir suratda u shiddatli tarzi ifodani ixtiyor qilib, tamoman haqiqati balog‘at bo‘lgan holatning taqozosiga ko‘ra uyg‘un bo‘ladi.

***Ikkinchi savol:***Tabiatdan voz kechgan va iymonga kelgan zot deydiki:

Har mavjud har jihatda, har ishida va har narsasida va har holida mashiati Ilohiyaga va qudrati Rabboniyaga tobe bo‘lishi, juda azim bir haqiqatdir. Azamati jihatidan tor zehnlarimizga sig‘maydi. Holbuki ko‘zimiz bilan ko‘rganimiz bu nihoyat darajada to‘kinlik, ham xilqat va ijodi ashyodagi hadsiz yengillik, ham sobiq burhonlaringiz bilan namoyon bo‘lgan vahdat yo‘lidagi ijodi ashyoda nihoyat darajada osonlik va yengillik, ham Qur’onning ochiq ifodasi bilan bayon qilingan مَا خَلْقُكُمْ وَلَا بَعْثُكُمْ اِلَّا كَنَفْسٍ وَاحِدَةٍ ۞ وَمَٓا اَمْرُ السَّاعَةِ اِلَّا كَلَمْحِ الْبَصَرِ اَوْ هُوَ اَقْرَبُ kabi oyatlar ochiqchasiga ko‘rsatgan nihoyat darajada osonlik u haqiqati azimani eng maqbul va eng ma’qul bir masala ekanini ko‘rsatadilar. Bu osonlikning sirri va hikmati nima?

**Javob:** Yigirmanchi Maktubning O‘ninchi Kalimasi bo‘lgan وَهُوَ عَلٰى كُلِّ شَىْءٍ قَدٖيرٌ bayonida o‘sha sir g‘oyat yaqqol va qat’iy va ishontiruvchi bir tarzda bayon qilingan. Xususan, o‘sha maktubning zaylida yanada ziyoda yaqqollik bilan isbot qilinganki; butun mavjudot Sone’-i Vohidga nisbat qilingan vaqtda birgina mavjud hukmida osonlashadi. Agar Vohidi Ahadga berilmasa, birgina maxluqning ijodi butun mavjudot qadar mushkullashadi va bir urug‘ bir daraxt qadar chigal bo‘ladi. Agar Sone’-i Haqiqiysiga berilsa, koinot bir daraxt kabi va daraxt bir urug‘ kabi va Jannat bir bahor kabi va bahor bir gul kabi osonlashadi, yengillik paydo qiladi. Va bilmushohada ko‘ringan hadsiz to‘kinlik va arzonlikning va har navning yengillik bilan vakillari ko‘p bo‘lishining va juda yengillik va tezlik bilan intizomli, san’atli, qiymatli mavjudotning osongina vujudga kelishining sirlariga mador bo‘lgan va hikmatlarini ko‘rsatgan yuzlab dalillaridan va boshqa risolalarda tafsilli bayon qilingan bir-ikkitasiga muxtasar bir ishorat qilamiz. Masalan, qandayki yuzta askar bitta zobitning idorasiga berilsa, bitta askarning yuzta zobitning idoralariga berilishidan yuz daraja yanada oson bo‘lgani kabi, bir qo‘shinning askariy ta’minoti bir markaz, bir qonun, bir fabrika va bir podshohning amriga berilgan vaqt, xuddi miqdor jihatidan bir askarning ta’minoti qadar osonlashgani kabi.. bir askarning askariy ta’minoti ko‘plab markazlarga, ko‘plab fabrikalarga, ko‘plab qo‘mondonlarga havolasi ham xuddi bir qo‘shinning ta’minoti qadar miqdor jihatidan mushkul bo‘ladi. Chunki birgina askarning ta’minoti uchun butun qo‘shinga lozim bo‘lgan fabrikalarning bo‘lishi lozimdir.

Ham bir daraxtning sirri vahdat jihati bilan bir ildizda, bir markazda, bir qonun bilan hayot uchun kerakli va zarur bo‘lgan moddalari berilganidan; minglab meva bergan o‘sha daraxt bir meva qadar yengil bo‘lgani bilmushohada ko‘rinadi. Agar vahdatdan kasratga ketilsa, har bir mevaga lozim hayot uchun kerakli va zarur bo‘lgan moddalar boshqa yerdan berilsa; har bir meva bir daraxt qadar qiyinchiliklar paydo qiladi. Balki daraxtning bir namunasi va mundarijasi bo‘lgan bitta urug‘ ham o‘sha daraxtchalik mashaqqatli bo‘ladi. Chunki bir daraxtning hayotiga lozim bo‘lgan barcha hayot uchun kerakli va zarur bo‘lgan moddalar birgina urug‘ uchun ham lozim bo‘ladi.

Xullas bu misollar kabi yuzlab misollar bor, ko‘rsatadilarki; vahdatda nihoyat darajada yengillik bilan vujudga kelgan minglab mavjud, shirkda va kasratda birgina mavjuddan yanada ziyoda oson bo‘ladi. Boshqa risolalarda bu haqiqat ikki karra ikki to‘rt bo‘lish darajsiada isbot qilinganidan, ularga havola qilib, bu yerda yolg‘iz bu yengillik va osonlikning ilm va qadari Ilohiy va qudrati rabboniya nuqtayi nazaridan g‘oyat muhim bir sirrini bayon qilamiz. Shundayki:

Sen bir mavjudsan. Agar Qodiyri Azaliyga o‘zingni bersang, bir gugurt chaqish kabi hechdan, yo‘qdan, bir amr bilan, hadsiz qudrati bilan seni bir onda xalq etadi. Agar sen o‘zingni unga bermasang, aksincha moddiy sabablarga va tabiatga nisbat qilsang, u vaqt sen koinotning intizomli bir xulosasi, mevasi va kichik bir mundarijasi va ro‘yxati bo‘lganingdan; seni qilish uchun koinotni va unsurlarni mayin elak bilan elaklab, hassos o‘lchovlar bilan olamning har tarafidan sening vujudingdagi moddalarni to‘plash lozim bo‘ladi. Chunki moddiy sabablar faqat birlashtiradi, to‘playdi. O‘zlarida bo‘lmaganni hechdan, yo‘qdan yaratolmaganlari barcha ahli aqlning yonida tasdiqlangan. Unday bo‘lsa, kichik bir ziyhayotning jismini olamning har tarafidan to‘plashga majbur bo‘ladilar.

Xullas, vahdatda va tavhidda qanchalar osonlik va shirkda va zalolatda qanchalar mushkulot bor bo‘lganini angla!

**Ikkinchisi:** Ilm nuqtasida hadsiz bir yengillik bor. Shundayki:

Qadar ilmning bir navidirki, hamma narsaning ma’naviy va maxsus qolipi hukmida bir miqdor tayin qiladi. Va u miqdori qadariy u narsaning vujudiga bir reja, bir model hukmiga o‘tadi. Qudrat ijod qilgan vaqt, g‘oyat yengillik bilan u qadariy miqdor ustida ijod qiladi. Agar u narsa hamma narsani qamragan va hadsiz va azaliy bir ilmning sohibi bo‘lgan Qodiyri Zuljalolga berilmasa; - sobiqan o‘tgani kabi- minglab qiyinchiliklar emas, balki yuzlab mahollar o‘rtaga chiqadi. Chunki u miqdori qadariy va miqdori ilmiy bo‘lmasa, minglab xorijiy va moddiy qoliplar kichkina bir hayvonning jasadida iste’mol qilinishi lozim bo‘ladi.

Mana, vahdatda nihoyatsiz osonlik va zalolatda va shirkda hadsiz qiyinchiliklarning bir sirrini angla, وَمَٓا اَمْرُ السَّاعَةِ اِلَّا كَلَمْحِ الْبَصَرِ اَوْ هُوَ اَقْرَبُ oyati qanchalar haqiqatli va to‘g‘ri va yuksak bir haqiqatni ifoda qilganini bil!

**Uchinchi savol:** Ilgari dushman, hozir do‘st bo‘lgan hidoyatga kelgan deydiki: Shu zamonda juda ilgarilab ketgan faylasuflar deydilarki: "Hechdan hech bir narsa ijod qilinmaydi va hech bir narsa i’dom qilinmaydi. Faqat bir birikish, bir parchalanishdirki, koinot fabrikasini ishlattiradi".

**Javob:** Nuri Qur’on bilan mavjudotga qaramagan faylasuflarning eng ilgarilab ketganlari qaraganlarki, tabiat va sabablar vositasi bilan bu mavjudotning shakllanish va vujudlarini -sobiqan isbot qilganimiz tarzda- imkonsizlik darajasida qiyin ko‘rganlaridan, ikki qismga ayrildilar.

Bir qismi Sofist bo‘lib, insonning xossasi bo‘lgan aqldan voz kechib, ahmoq hayvonlardan yanada past tushib, koinotning vujudini inkor qilishni; hatto o‘zlarining vujudlarini ham inkor qilishni; zalolat maslagida sabablar va tabiatning ijod sohibi bo‘lishlaridan yanada ziyoda oson ko‘rganlaridan, ham o‘zlarini, ham koinotni inkor qilib, mutlaq johillikka tushganlar.

Ikkinchi guruh qaraganlarki, zalolatda sabablar va tabiat mujid bo‘lish nuqtasida bir pashsha va bir urug‘ning ijodi, hadsiz qiyinchiliklari bor va aql o‘lchovining xorijida bir iqtidor taqozo etadi. Shuning uchun majburan ijodni inkor qiladilar. "Yo‘qdan bor bo‘lmaydi" deydilar va i’domni ham mahol ko‘radilar, "bor yo‘q bo‘lmaydi" deb hukm qiladilar. Faqat zarralar harakati bilan, tasodif shamollari bilan bir birikish va parchalanish va tarqalish va to‘planish suratida bir vaziyati e’tiboriya xayol qiladilar. Xullas sen kel, ahmoqlikning va johillikning eng past darajasida eng yuksak aqlli deb o‘zini o‘ylagan odamlarni ko‘r, va zalolat insonni qanchalar masxara va tuban va o‘ta johil qilganini bil, ibrat ol!

Ajabo, har yili to‘rt yuz ming navlarni birdan zamin yuzida ijod qilgan va samovot va arzni olti kunda xalq etgan va olti haftada, har bahorda koinotdan yanada san’atli, hikmatli ziyhayot bir koinotni insho etgan bir qudrati azaliya, bir ilmi azaliyning doirasida rejalari va miqdorlari ayon bo‘lgan mavjudoti ilmiyani ko‘zga ko‘rsatmaydigan bir element bilan yozilgan va ko‘rinmaydigan bir yozuvni ko‘rsatish uchun surtilgan bir modda kabi, g‘oyat oson u madumoti xorijiya bo‘lgan mavjudoti ilmiyaga vujudi xorijiy berishni u qudrati azaliyadan uzoq ko‘rish va ijodni inkor qilish; avvalgi guruh bo‘lgan Sofistlardan yanada ziyoda ahmoqona va johilonadir. Bu badbaxtlar ojizi mutlaq va yolg‘iz bir juz’i ixtiyoriydan boshqa qo‘llarida bo‘lmagan fir’avnlashgan o‘z nafslari hech bir narsani i’dom va yo‘q qilolmaganlaridan va hech bir zarrani, bir moddani hechdan, yo‘qdan ijod qilolmaganlaridan va ishongan sabablari va tabiatlarining qo‘llaridan hechdan ijod kelmagani jihati bilan, ahmoqliklaridan deydilar: "Yo‘qdan bor bo‘lmaydi, bor ham yo‘q bo‘lmaydi" deb, bu botil va xato dasturni Qodiyri Mutlaqqa tashmil etishni istaydilar.

Ha, Qodiyri Zuljalolning ikki tarzda ijodi bor: Biri ixtiro va ibdo’ bilan. Ya’ni, hechdan, yo‘qdan vujud beradi va unga lozim hamma narsani ham hechdan ijod qilib qo‘liga beradi.

Boshqasi insho bilan, san’at bilandir. Ya’ni, kamoli hikmatini va ko‘p ismlarining jilvalarini ko‘rsatish kabi juda nozik hikmatlar uchun koinotning unsurlaridan bir qism mavjudotni insho etadi. Har amriga tobe bo‘lgan zarrotlarni va moddalarni razzoqiyat qonuni bilan ularga yuboradi va ularda ishlattiradi. Ha, Qodiyri Mutlaqning ikki tarzda, ham ibdo’, ham insho suratida ijodi bor. Borni yo‘q qilish va yo‘qni bor qilish eng oson, eng yengil, hatto doimiy, umumiy bir qonunidir. Bir bahorda uch yuz ming anvo-i ziyhayot maxluqotining shakllarini, sifatlarini, hatto zarrotlaridan boshqa barcha xususiyat va ahvollarini hechdan bor qilgan bir qudratga nisbatan "yo‘qni bor qilolmaydi" degan odam yo‘q bo‘lishi kerak!

Tabiatni tashlagan va haqiqatga o‘tgan zot deydiki: Janobi Haqqa zarralar adadicha shukr va hamd-u sano aytamanki, kamoli iymonni qozondim, vahm va zalolatlardan xalos bo‘ldim va hech bir shubham ham qolmadi.

اَلْحَمْدُ لِلّٰهِ عَلٰى دٖينِ الْاِسْلَامِ وَ كَمَالِ الْاٖيمَانِ

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# Yigirma To‘rtinchi Yog‘du

**Tasattur haqida**

(O‘n beshinchi Mulohazaning Ikkinchi va Uchinchi Masalalari ekan, ahamiyatiga binoan Yigirma To‘rtinchi Yog‘du bo‘ldi.)

بِسْمِ اللّٰهِ الرَّحْمٰنِ الرَّحٖيمِ

يَا اَيُّهَا النَّبِىُّ قُلْ لِاَزْوَاجِكَ وَبَنَاتِكَ وَنِسَٓاءِ الْمُؤْمِنٖينَ يُدْنٖينَ عَلَيْهِنَّ مِنْ جَلَابٖيبِهِنَّ

ila oxir... oyati tasatturni amr qiladi. Buzuq madaniyat esa Qur’onning bu hukmiga muxolif chiqadi. Tasatturni fitriy deb bilmaydi, "asoratdir" deydi.[[34]](#footnote-34)(\*)

Javob: Qur’oni Hakimning bu hukmi tamoman fitriy ekaniga va muxolifi g‘ayri fitriyligiga dalolat qilgan ko‘p hikmatlaridan, faqat "to‘rt hikmat"ni bayon qilamiz.

### **Birinchi hikmat:**

Tasattur ayollar uchun fitriydir va buni fitratlari taqozo qiladi. Chunki ayollar xilqat jihatidan zaif va nozik bo‘lganlari, o‘zlarini va hayotidan ko‘proq sevgan bolalarini himoya qiladigan erkakning himoya va yordamiga muhtoj bo‘lganidan, o‘zini sevdirish va nafrat ettirmaslik va sovuq muomalaga ma’ruz qolmaslikka fitriy bir mayli bor. Ham ayollarning o‘ntasidan olti-yettitasi yo keksa, yo ko‘rimsiz bo‘lib, keksalik va ko‘rimsizliklarini har kimga ko‘rsatishni istamaydilar. Yoki hasadchidir. O‘zidan chiroyli bo‘lgan ayollarga nisbatan ko‘rimsiz ko‘rinmaslik yoki tajovuzdan va tuhmatga qolishdan qo‘rqadi, hujumga duchor bo‘lmaslik va erining nazarida xiyonat bilan ayblanmaslik uchun, fitratan tasattur istashadi. Hatto diqqat qilinsa, eng ko‘p yopinib yurganlar keksalardir. Va o‘ntadan faqat ikki-uchtasi topilishi mumkinki, ham yosh bo‘lsin, ham chiroyli bo‘lsin, ham o‘zini ko‘rsatishdan siqilmasin. Ma’lumdirki, inson sevmagan va yoqtirmagan odamlarining nazaridan siqiladi, xafa bo‘ladi. Albatta, ochiq-sochiq yurgan chiroyli ayol nomahram erkaklarning o‘ntasidan ikki-uchtasining qarashini yoqtirsa ham, yetti-sakkiztasini yoqtirmaydi. Hamda fahshga kirmagan va buzilmagan chiroyli ayol, nozik va ta’sirchan bo‘lgani uchun, moddiy jihatdan ta’siri tajribadan ayon bo‘lgan, balki zaharlagan iflos nazarlardan, albatta siqiladi. Hatto eshitamizki, ochiq-sochiqlik joyi Yevropada ko‘p ayollar begona tikilib qarashdan siqilib, "Bu ablahhlar bizni ko‘z hibsiga olib siqmoqdalar", deb politsiya xodimlariga shikoyat qilishgan. Demak, madaniyatning tasatturni olib tashlashi fitratga xilofdir. Qur’onning tasattur amri fitriy bo‘lish bilan birga, u shafqat manbai va qiymatdor abadiy rafiqa hisoblangan ayollarni tasattur vositasida qiymatini yo‘qotishdan, zillatdan va ma’naviy asoratdan va qashshoqlikdan qutqaradi.

Hamda ayollarda begona erkaklardan fitratan qo‘rqish, xavfsirash bor. Xavfsirash esa, fitratan tasatturni taqozo qiladi. Chunki sakkiz-to‘qqiz daqiqalik zavqni jiddiy ravishda achchiqlashtiradigan sakkiz-to‘qqiz oy og‘ir bir valad yukini zahmat chekish bilan birga, homiysiz bir valadning tarbiyasi bilan sakkiz-to‘qqiz yil, o‘sha sakkiz-to‘qqiz daqiqa dinga zid zavqning balosini chekish ehtimoli bor. Va juda ko‘p sodir bo‘lgani uchun, haqiqatdan fitrati shiddat bilan nomahramlardan qo‘rqadi va tabiati yashirinishni istaydi. Va tasattur bilan nomahramning ishtahasini ochmaslik va tajovuziga yo‘l qo‘ymaslikni zaif xilqati amr qiladi va qattiq eslatib turadi. Va bir qalqoni va qal’asi chorshafi ekanini ko‘rsatadi. Eshitganlarimga ko‘ra: Hukumat poytaxtining markazida, kunduz kuni bozorda aholining ko‘z o‘ngida, oddiy bir poyafzal tozalovchisi, dunyoda mansabi baland odamning oyog‘i ochiq ayoliga shilqimlik qilishi, tasatturga qarshi chiqqanlarning hayosiz yuzlariga tarsaki tushiradi!..

### Ikkinchi hikmat:

Ayol va erkak o‘rtasida g‘oyat asosli va shiddatli munosabat, muhabbat va aloqa; faqatgina dunyoviy hayotning ehtiyojidan kelib chiqmaydi. Ha, ayol eriga faqatgina dunyoviy hayotga maxsus turmush o‘rtog‘i emas. Balki abadiy hayotda ham turmush o‘rtog‘idir. Modomiki abadiy hayotda ham eriga turmush o‘rtog‘idir. Albatta abadiy o‘rtog‘i va do‘sti bo‘lgan erining nazaridan tashqari boshqasining nazarini o‘z mahosiniga jalb qilmaslik va uni ranjitmaslik va rashkini keltirmaslik lozim bo‘ladi. Modomiki mo‘min eri, sirri iymonga binoan, u bilan aloqasi dunyoviy hayotga oid va faqat hayvoniy va go‘zallik vaqtiga maxsus vaqtinchalik muhabbat emas. Balki abadiy hayotda ham turmush o‘rtog‘i nuqtasida asosli va jiddiy muhabbat va hurmat bilan aloqadordir. Ham faqat yoshligida va go‘zallik paytida emas, balki keksalik va xunuklik vaqtida ham jiddiy hurmat va muhabbatni ko‘rsatadi. Albatta unga muqobil, u ham o‘z mahosinini uning nazari uchungina xos qilishi va muhabbatini ungagina bag‘ishlashi, insoniyat taqozosidir. Bo‘lmasa **yutug‘i juda oz bo‘ladi, yo‘qotishi juda ko‘p bo‘ladi**.

Shariatga ko‘ra er xotinga o‘xshashi, ya’ni bir-biriga munosib bo‘lishi kerak. Bu o‘xshashlik va tenglikning eng muhimi diyonat nuqtasidadir. Qanday baxtli o‘sha erki, ayolining diyonatiga qarab taqlid qiladi, rafiqasini abadiy hayotda yo‘qotmaslik uchun dindor bo‘ladi.

Baxtiyordir o‘sha ayolki, erining diyonatiga qarab, "abadiy o‘rtog‘imni yo‘qotmayin" deb taqvoga doirasiga kiradi.

Voy bo‘lsin u erkakkaki soliha ayolini abadiy yo‘qotishga olib boradigan safohatga kiradi. Qanday badbaxtdir u ayolkim, taqvodor erini taqlid qilmaydi, muborak abadiy o‘rtog‘ini yo‘qotadi.

Minglab voy bo‘lsin ikki badbaxt er-xotingaki, bir-birining fisqini va safohatini taqlid qiladilar. Bir-birini otashga tushishga yordam berishadi!..

### Uchinchi hikmat:

Bir oila hayotining saodati, er va xotin mobaynidagi o‘zaro ishonch va samimiy hurmat va muhabbat bilan davom etadi. Tasattursizlik va ochiq-sochiqlik o‘sha ishonchni buzadi, o‘zaro hurmat va muhabbatni sindiradi. Chunki, eridan chiroylirog‘ini ko‘rmagani uchun, o‘zini begonaga sevdirishga urinmagan ochiq-sochiq yurgan o‘nta ayoldan faqat bitta topiladi. To‘qqiztasi eridan yaxshirog‘ini ko‘radi. Va yigirmata erkakdan faqat bittasi ayolidan go‘zalrog‘ini ko‘rmaydi. O‘shanda samimiy muhabbat va o‘zaro hurmat yo‘qolishi bilan birga, juda xunuk va g‘oyat razilona his uyg‘otishga sabab bo‘lishi mumkin.

Jumladan: Inson opa-singil kabi mahramlariga nisbatan fitratan shahvoniy hisi bo‘lmaydi. Chunki mahramlarning siymolari qarindoshlik va mahramlik jihatidagi shafqat va dinga uyg‘un muhabbatni his qildirganidan; nafsoniy, shahvoniy mayllarni sindiradi. Biroq, ochiq oyoqlarga o‘xshagan, shariatda mahramlarga ham ko‘rsatilishi joiz bo‘lmagan joylarini ochish, tuban nafslarga ko‘ra g‘oyat yomon hisning uyg‘onishiga sabab bo‘lishi mumkin. Chunki mahramning siymosi mahramlikdan xabar beradi va nomahramga o‘xshamaydi. Ammo, masalan mahramning ochiq oyog‘i boshqasiniki bilan bir xil. Mahramlikni xabar beradigan farqli alomati bo‘lmagani uchun, hayvoniy havas nazarini bir toifa pastkash mahramlarda uyg‘otishi mumkin. Bunday nazar esa, tuklarni tikka qiladigan insoniyatning tubanlashishidir!..

### To‘rtinchi hikmat:

Ma’lumki, naslning ko‘payishini hamma istaydi. Hech bir millat va hukumat yo‘qki, naslning ko‘payishiga tarafdor bo‘lmasa. Hatto Rasuli Akram Alayhissolatu Vassalam marhamat qilganlarki: تَنَاكَحُوا تَكَاثَرُوا فَاِنّٖى اُبَاهٖى بِكُمُ الْاُمَمَ -av kama qol- Ya’ni: "Uylaninglar, ko‘payinglar. Men qiyomatda sizning ko‘pligingiz bilan faxrlanaman." Holbuki, tasatturning olib tashlanishi uylanishni ko‘paytirmaydi, aksincha juda kamaytiradi. Chunki eng sayoq va zamonaviy o‘spirin ham turmush o‘rtog‘ining nomusli bo‘lishini istaydi. O‘zi kabi zamonaviy, ya’ni ochiq-sochiq bo‘lishini istamagani uchun, uylanmaydi, balki fahshga kiradi. Ayol unday emas, u darajada erini cheklay ololmaydi. Chunki ayolning oila hayotida ichki mudir bo‘lgani uchun, erining barcha mol-mulkiga, avlodiga va hamma narsasiga muhofaza ma’muri bo‘lgani uchun, eng muhim xislati sadoqat va ishonchdir. Ochiq-sochiqlik esa bu sadoqatni sindiradi, erining nazarida ishonchni yo‘qotadi, unga vijdon azobini chektiradi. Hatto erkaklarda ikki go‘zal xislat bo‘lgan jasorat va saxovat ayollarda bo‘lsa, bu ishonchga va sadoqatga zarar bo‘lgani uchun, bad axloq hisoblanib, yomon xislat sanaladi. Biroq erining vazifasi, unga xazinadorlik va sadoqat emas, balki himoya, marhamat, hurmatdir. Shuning uchun, erkak cheklov ostiga olinmaydi. Boshqa ayollarni ham nikohiga olishi mumkin.

Mamlakatimiz Yevropaga qiyos qilinmaydi. Chunki u yerda duel kabi juda shiddatli vositalar bilan ochiq-sochiqlik nomus bir daraja muhofaza qilinadi. Izzati nafs sohibi bo‘lgan odamning ayoliga iflos nazar bilan qaragan odam, bo‘yniga kafanini oladi, so‘ngra qaraydi. Hamda sovuq mamlakatlar hisoblangan Ovrupo tabiati, mamlakat kabi sovuq va yaxlagandir. Osiyo, ya’ni Olami Islom qit’asi unga nisbatan issiq mamlakatlardir. Ma’lumki, atrof-muhitning inson axloqiga ta’siri bor. Sovuq mamlakatda, sovuq insonlarda hayvoniy havaslarni qo‘zg‘atish va ishtahani ochish uchun ochiq-sochiqlik, balki ko‘p suiiste’mollarga va isroflarga sabab bo‘lmaydi. Biroq ta’sirchan va hassos issiq mamlakatlardagi insonlarning nafsoniy havaslarini davomli ravishda hayajonlantiradigan ochiq-sochiqlik, albatta ko‘p suiiste’mollarga va isroflarga va naslning zaiflashishiga va quvvatning tushishiga sababdir. Bir oyda yoki yigirma kunda fitriy ehtiyojga muqobil, har necha kunda o‘zini isrofga majbur deb o‘ylaydi. Shunda, har oy o‘n besh kun hayz kabi monelar munosabati bilan ayolidan saqlanishga majbur bo‘lganidan, nafsiga mag‘lub bo‘lsa, fahsh ishlarga ham mayl qiladi.

Shaharliklar qishloqliklarga, badaviylarga qarab tasatturni olib tashlolmaydi. Chunki qishloqlarda, badaviylarda tirikchilik dardi tashvishi va jismoniy mehnat bilan insonlar charchagani uchun, hamda shaharliklarga nisbatan diqqatni kam jalb qilgan begunoh ishchi va bir daraja ko‘rimsiz ayollarning qisman ochiqliklari, nafsoniy havaslarni hayajonlantirishga sabab bo‘lmagani kabi, sayoq va ishsiz odamlar kam bo‘lgani uchun, ularda shahardagi fasodlarning o‘ndan biri topilmaydi. Shunday ekan, ularga qiyos qilinmaydi.

**\* \* \***

بِاسْمِهٖ سُبْحَانَهُ

### Ahli iymon oxiratli opa-singillarim bo‘lgan ayollar toifasi bilan bir suhbat

Ba’zi viloyatlarda ayollar toifasidan samimiy va qizg‘in suratda Nurlarga bo‘lgan aloqalarini ko‘rgan va haddimdan ortiq ularning Nurlarga oid darslarimga ishonchlarini bilgan vaqtlarimda, muborak Ispartaga va ma’naviy Madrasat-uz Zahroga uchinchi marta kelgan vaqtim eshitdimki; muborak oxirat opa-singillarim bo‘lgan ayollar toifasi mendan bir dars kutayotgan ekanlar. Go‘yo va’z suratida masjidlarda ularga darsim o‘qib beraman. Lekin men to‘rt-besh jihatdan kasalman, hamda parishon, hatto gapirishga va o‘ylashga iqtidorsiz bo‘lganim holda, bu kecha shiddatli bir eslatma bilan qalbimga shu narsa keldi, modomiki o‘n besh yil avval yoshlarning xohishi bilan "Yoshlarga Rahnamo"ni ular uchun yozdinggiz va juda ko‘p istifoda qilindi. Holbuki xonimlar toifasi yoshlardan ko‘ra ziyoda bu zamonda shunday bir rahnamoga muhtojdirlar. Men ham bu eslatmaga binoan g‘oyat parishon va zaiflik va ojizligim bilan birga "Uch Nukta" bilan g‘oyat muxtasar ba’zi kerakli moddalarni u muborak opa-singillarimga va ma’naviy yosh avlodlarimga bayon qilaman:

**Birinchi nukta:** Risola-i Nurning eng muhim asosi shafqat bo‘lgani uchun, ayollar toifasi shafqat qahramonlari bo‘lganlari uchun, yanada ziyoda Risola-i Nur bilan fitratan aloqadordirlar. Va lillahilhamd, bu fitriy aloqadorlik ko‘p yerlarda his qilinmoqda. Bu shafqatdagi fidokorlik haqiqiy ixlosni va evazsiz fidokorlikni ifoda qilgani uchun, bu davrda juda katta ahamiyatga ega. Ha, bir volida bolasini tahlikadan qutqarish uchun hech qanday haq istamasdan o‘zini fido qilishi va haqiqiy ixlos bilan fitriy vazifasi e’tibori bilan o‘zini avlodiga qurbon qilishi ko‘rsatadiki; ayollarda g‘oyat yuksak qahramonlik bor. Bu qahramonlikning inkishofi bilan dunyoviy hayotini ham, abadiy hayotini ham u bilan qutqara oladi. Lekin ba’zi yomon jarayonlar bilan quvvatli va qiymatdor xislat inkishof etmaydi yoxud suiiste’mol qilinadi. Yuzlab namunalaridan bir kichik namunasi shu: Shafqatli volida bolasining dunyoviy hayotda tahlikaga tushmasligi, istifoda va foyda ko‘rishi uchun har qanday fidokorlikni bo‘yniga oladi, uni shunday tarbiya qiladi. "O‘g‘lim amaldor bo‘lsin" deb bor bisotini beradi. Hofizlik maktabidan oladi, Yevropaga yuboradi. Lekin bolaning abadiy hayoti tahlikaga tushganini o‘ylamaydi va dunyo qamoqxonasidan qutqarishga harakat qiladi, Jahannam qamoqxonasiga tushishini hisobga olmaydi. Fitriy shafqatning tamoman ziddiga, begunoh bolasini, **oxiratda shafoatchi bo‘lish kerak ekan, da’vogar qiladi**. U bola, "Nima uchun iymonimni quvvatlantirmasdan, halok bo‘lishimga sabab bo‘lding?" deb shikoyat qiladi. Dunyoda ham Islomiy tarbiyani to‘liq olmagani uchun, volidasining hayratlanarli shafqati evaziga keragicha javob berolmaydi, balki ko‘p xatolarga yo‘l qo‘yadi. Agar haqiqiy shafqat suiiste’mol qilinmasdan, bechora bolasini abadiy qamoqxona bo‘lgan Jahannamdan va abadiy yo‘qlik bo‘lgan zalolat ichida o‘lishdan qutqarishga, shafqat sirri bilan harakat qilsa, bola qilgan barcha savoblarining bir misli volidasining amallar daftariga yoziladi. Volidasining vafotidan so‘ng har doim savoblari bilan ruhiga nur yetkazgani kabi, oxiratda da’vogar emas, butun ruhu joni bilan shafoatchi bo‘lib, abadiy hayotda unga muborak avlod bo‘ladi.

Darhaqiqat, insonning eng birinchi ustozi va ta’sirli muallimi, uning volidasidir. Bu munosabat bilan men o‘zimda qat’iy va doim his qilgan ushbu ma’noni bayon qilaman:

Sakson yillik umrimda, sakson ming zotlardan dars olganim holda, qasam ichamanki, eng asosli va mustahkam va har doim menga darsini yangilayotgandek marhum volidamdan olgan o‘gitlar va ma’naviy darslarim bo‘lib, o‘sha darslar fitratimda, go‘yo moddiy vujudimda urug‘lar hukmida joylashgan edi. Keyingi darslarim o‘sha urug‘lar ustiga bino qilinganini aynan ko‘rmoqdaman. Demak, yoshligimda fitratimga va ruhimga marhum volidamning dars va o‘gitlarini, hozir bu sakson yoshimdagi ko‘rgan buyuk haqiqatlarim ichida asos urug‘ sifatida mushohada qilmoqdaman.

Jumladan: Maslak va mashrabimning to‘rt asosidan eng muhimi shafqat qilish va Risola-i Nurning eng buyuk haqiqati bo‘lgan achinish va marhamat ko‘rsatishni u volidamning shafqatli fe’l va holidan va o‘sha ma’naviy darslaridan olganimni aniq tushunyapman. Ha, bu haqiqiy ixlos bilan haqiqiy fidokor volidalik shafqati suiiste’mol qilinib, begunoh bolasining olmos xazinasi hukmidagi oxiratini o‘ylamasdan, bolaning begunoh yuzini vaqtinchalik foniy shishalar hukmidagi dunyoga burish va bu shaklda unga shafqat ko‘rsatish, shafqatni suiiste’mol qilishga kiradi.

Ha, ayollarning shafqat bilan qahramonliklarini hech qanday haq va hech bir evaz istamasdan, hech qanday shaxsiy foyda, xo‘jako‘rsinlik qilmay ruhini fido qilganlariga, shafqatning kichik namunasini ko‘rsatgan tovuqning bolasini qutqarish uchun arslonga tashlanishi va jonini fido qilishi isbot qiladi.

Hozir Islomiy tarbiyadan va oxirat ishlaridan eng qiymatli va eng kerakli asos, ixlosdir. Bu tur shafqatdagi qahramonlikda o‘sha haqiqiy ixlos mavjud.

Agar bu ikki nuqta o‘sha muborak toifada inkishof qilishni boshlasa, Islomiyat doirasida juda buyuk saodatga sabab bo‘ladi. Holbuki erkaklarning qahramonliklari evazsiz bo‘lmaydi. Balki yuz jihatdan evaz istaydi. Hech bo‘lmasa shon-sharaf istaydi. Lekin afsuski, bechora muborak ayollar toifasi zolim erkaklarning yomonliklaridan va zo‘ravonliklaridan qutulish uchun, boshqa bir tarzda, zaiflikdan va ojizlikdan kelgan boshqa bir navda riyokorlikka kirmoqdalar.

**Ikkinchi nukta:** Bu yil yolg‘izlikda va ijtimoiy hayotdan chekinganim holda ba’zi Nurchi qardoshlarimning va opa-singillarimning xotirlari uchun dunyoga qaradim. Men bilan ko‘rishgan aksar do‘stlardan o‘z oilaviy hayotlaridan shikoyatlar eshitdim. "Ey voh!" dedim. Insonning, xususan musulmonning panohgohi va bir navi Jannati va kichik dunyosi, oila hayotidir. Bu ham buzilishni boshlabtimi, dedim. Sababini qidirdim. Tushundimki: Qandayki Islomiyatning ijtimoiy hayotiga va bu orqali Islom diniga zarar berish uchun yoshlarni yo‘ldan urish va yoshlik havaslari bilan safohatga yo‘llash uchun bir-ikkita qo‘mita ishlayot ekan. Aynan shuning kabi, bechora ayollar toifasining g‘ofil qismini ham xato yo‘llarga yo‘llash uchun bir-ikkita qo‘mitaning ta’sirli suratda parda ostida ishlaganini his qildim. Va bildimki: Islom millatiga dahshatli zarba o‘sha tomondan kelmoqda. Men ham siz opa-singillarimga va yoshlaringiz ma’naviy avlodlarimga qat’iyan bayon qilamanki: Ayollarning uxraviy saodati kabi, dunyoviy saodatlarining va fitratlaridagi oliy xislatlarining buzilishidan qutulishining yagona chorasi, Islom doirasidagi diniy tarbiyadan boshqa yo‘q!.. Rossiyada u bechora toifaning qay holga kirganini eshitmoqdasiz. Risola-i Nurning bir qismida aytilganki: Aqli boshida bo‘lgan odam rafiqasiga muhabbatini va sevgisini besh-o‘n yillik foniy va zohiriy jamolining go‘zalligiga bino qilmaydi. Balki ayollar jamoli go‘zalligining eng go‘zali va doimiysi, uning shafqatiga va ayollikka maxsus axloq go‘zalligiga sevgisini bino qilishi kerak. Toki u bechora keksaygani sari, erining muhabbati unga davom etsin. Chunki uning rafiqasi, faqat dunyo hayotidagi vaqtinchalik yordamchi rafiqa emas, balki abadiy hayotida abadiy va sevimli turmush o‘rtog‘i bo‘lgani uchun, keksaygan sari yanada ziyoda hurmat va marhamat bilan bir-birini sevishi lozim bo‘ladi. Hozirgi madaniyat pardasi ostidagi hayvonlarcha vaqtinchalik birgalikdan so‘ng abadiy ayriliqqa uchragan oila hayoti tamalidan buzilmoqda.

Ham Risola-i Nurning bir qismida aytilganki: Baxtiyordir u odamki, abadiy rafiqasini yo‘qotmaslik uchun soliha xotinini taqlid qiladi, u ham solih bo‘ladi. Ham baxtiyordir u ayolki, erini dindor ko‘radi, abadiy do‘stini va o‘rtog‘ini yo‘qotmaslik uchun u ham to‘liq dindor bo‘ladi. Dunyoviy saodati ichida uxraviy saodatini qozonadi. Badbaxtdir u odamki, safohatga kirgan xotiniga ergashadi, voz kechirishga harakat qilmaydi, o‘zi ham ishtirok qiladi. Badbaxtdir u ayolki, erining fisqiga qaraydi, uni boshqa bir suratda taqlid qiladi. Voy bo‘lsin u er-xotingaki, bir-birini otashga tushishga yordam beradi. Ya’ni, madaniyat fantaziyalariga bir-birini tashviq qiladi.

Xullas, Risola-i Nurning bu mazmundagi jumlalarining ma’nosi shuki: Bu zamonda oila hayotining dunyoviy va uxraviy saodatining va ayollarda oliy xislatlar inkishofining sababi, faqat shariat doirasidagi Islomiyat odobi bilan bo‘lishi mumkin.

Hozir oila hayotidagi eng muhim nuqta shuki, ayol erida yomonlik va sadoqatsizlik ko‘rsa, u ham eriga o‘chakishib, ayolning oilaviy vazifasi bo‘lgan sadoqat va ishonchni buzsa, aynan askarlikdagi itoatning buzilishi kabi, u oila hayotining fabrikasi chil-parchin bo‘ladi. Balki u ayol qo‘lidan kelganicha erining kamchiligini isloh qilishga intilishi kerakki, abadiy o‘rtog‘ini qutqarsin. Bo‘lmasa u ham o‘zini ochiq sochiqlik bilan boshqalarga ko‘rsatishga va sevdirishga harakat qilsa, har jihatdan zarar qiladi. Chunki haqiqiy sadoqatni tashlagan, dunyoda ham jazosini oladi. Chunki nomahramlarning nazaridan fitrati qo‘rqadi, siqiladi, chekinadi. Nomahram yigirmata erkakning o‘n sakkiztasining nazarini yoqtirmaydi. Erkak esa, yuzta nomahram ayoldan faqat bittasini yoqtirmaydi, qarashidan siqiladi. Ayol u jihatda azob chekkani kabi, sadoqatsizlik tuhmati ostiga kiradi. Zaifligi bilan birga, huquqini muhofaza qilolmaydi.

Alhosil. Qandayki ayollar qahramonlikda, ixlosda shafqat bilan erkaklarga o‘xshamaganlari kabi, erkaklar ham u qahramonlikda ularga yetisholmaydilar. Xuddi shuning kabi, u begunoh xonimlar ham, safohatda hech bir jihatdan erkaklarga yetisholmaydilar. Shuning uchun fitratlari bilan va zaif xilqatlari bilan nomahramlardan shiddatli qo‘rqadilar va chorshaf ostida saqlanishga o‘zini majbur deb biladilar. Chunki erkak sakkiz daqiqa zavq va lazzat uchun safohatga kirsa, yolg‘iz sakkiz liralik narsa zarar qiladi. Lekin ayol sakkiz daqiqa safohatdagi zavqning jazosi sifatida dunyoda ham sakkiz oy og‘ir yukni qornida ko‘tarib yuradi va yana sakkiz yil homiysiz bola tarbiyasining mashaqqatiga ham kirgani uchun, safohatda erkaklarga yetisholmaydi, yuz daraja ko‘proq jazosini ko‘radi. Kam bo‘lmagan bu navdagi hodisalar ko‘rsatadiki, muborak ayollar toifasi, fitratan yuksak axloqqa manba bo‘lgani kabi, fisq va safohatda dunyo zavqi uchun qobiliyatlari yo‘q hukmidadir. Demak, ular Islomiyat tarbiyasi doirasi ichida baxtiyor oila hayotini kechirishga maxsus muborak maxluqdirlar. Bu muboraklarni buzgan qo‘mitalarga la’nat!.. Alloh bu opa-singillarimni ham bu sayoqlarning yomonliklatidan muhofaza qilsin, omin.

Singillarim! Mahram tarzda bu so‘zimni sizga aytmoqdaman: Maishat dardi uchun sayoq, axloqsiz, farang-mashrab bir erning tahakkumi ostiga kirishdan ko‘ra, fitratingizdagi iqtisod va qanoat bilan, qishloqlik begunoh ayollarning nafaqalarini o‘zlari topish uchun ishlaganlari singari o‘zingizni ta’minlashga intilinglar, sotishga intilmanglar. Agar sizga munosib bo‘lmagan bir erkak qismat bo‘lsa, siz qismatingizga rozi bo‘ling va qanoat qiling. Inshoalloh, rizoingiz va qanoatingiz bilan u ham isloh bo‘ladi. Bo‘lmasa, hozir eshitayotganimdek, mahkamalarga ajralish uchun murojaat qilasiz. Bu ham Islomiy obro‘ va milliy sharafimizga yarashmaydi!

**Uchinchi nukta:** Aziz opa-singillarim. Qat’iyan bilingki: Dinga uyg‘un doira xorijidagi zavqlarda, lazzatlarda o‘n daraja ulardan ziyoda alamlar va zahmatlar borligini Risola-i Nur yuzlab quvvatli dalillar, hodisalar bilan isbot qilgan. Uzun tafsilotni Risola-i Nurda topasizlar.

Jumladan: Kichik So‘zlardan Oltinchi, Yettinchi, Sakkizinchi So‘zlar va Yoshlarga Rahnamo mening o‘rnimga sizlarga bu haqiqatni to‘liq ko‘rsatadi. Shuning uchun, din doiradagi kayf bilan kifoyalaninglar va qanoat qilinglar. Uyingizdagi begunoh avlodlaringiz bilan begunoh suhbat, yuzlab kinolardanda zavqliroqdir. Ham qat’iyan bilingki, dunyoviy hayotda haqiqiy lazzat, iymon doirasidadir va iymondadir. Va solih amallarning har birida ma’naviy lazzat bor. Va zalolat va safohatda, bu dunyoda ham g‘oyat achchiq va xunuk alamlar borligini Risola-i Nur yuzlab qat’iy dalillar bilan isbot qilgan. Go‘yo, iymonda Jannatning urug‘i va zalolat va safohatda Jahannam urug‘i borligini, o‘zim ko‘p tajribalar va hodisalar bilan aynal-yaqiyn ko‘rganman va Risola-i Nurda bu haqiqat takror-takror yozilgan. Eng shiddatli qaysar va e’tirozchilarning qo‘liga kirib, rasmiy ekspertlar va mahkamalar bu haqiqatni rad qilolmagan. Hozir siz kabi muborak va begunoh singillarimga va avlodlarim hukmidagi kichiklaringizga, boshda Tasattur Risolasi va Yoshlarga Rahnamo va Kichik So‘zlar mening badalimda sizlarga dars bersin.

Eshitdimki, men sizga masjidda dars berishimni orzu qilayotgan ekansiz. Lekin mening parishonligim bilan birga kasalligim va ko‘p sabablar bu vaziyatga izn bermaydi. Men ham siz uchun yozgan bu darsimni o‘qigan va qabul qilgan barcha opa-singillarimni barcha ma’naviy yutuq va duolarimga Nur Shogirdlari kabi doxil qilishga qaror qildim. Agar siz mening badalimga Risola-i Nurni qisman qo‘lga kiritib o‘qisangiz yoki tinglasangiz, qoidamizga ko‘ra, barcha qardoshlaringiz hisoblangan Nur shogirdlarining ma’naviy yutuqlariga va duolariga ham hissador bo‘lasiz.

Ko‘proq yozgan bo‘lar edim, lekin qattiq kasal va juda zaif va juda keksa va tahrirlar kabi ko‘p vazifalarim bo‘lganidan, hozircha shu bilan kifoyalandim.

اَلْبَاقٖى هُوَ الْبَاقٖى

Duongizga muhtoj qardoshingiz

Said Nursiy

\*\*\*

# Yigirma Beshinchi Yog‘du

**Yigirma besh davo**

(Xastalarga bir malham, bir tasalli, ma’naviy retsept, xasta ziyorati va shifo tilash maqomida yozilgan.)

**Eslatma va Uzr bayoni**

Bu ma’naviy retsept barcha yozganlarimizdan ustun bir tezlik bilan[[35]](#footnote-35)(Hoshiya) ta’lif etilgani kabi; ham umumga muxolif bo‘lib tahrirlarga va diqqatga vaqt topmasdan, ta’lifi kabi g‘oyat tezlik bilan, faqat bir marta ko‘zdan kechirildi. Demak, ilk qoralama hukmida tartibsiz qolgan. Qalbga fitriy bir suratda kelgan eslatmalarni san’at bilan va diqqat bilan buzmaslik uchun, qaytadan tadqiqot qilishni lozim deb topmadik. O‘qigan zotlar, xususan xastalar ba’zi noxush iboralardan va yoxud og‘ir kalimalardan va ifodalardan siqilib xafa bo‘lmasinlar, meni ham duo qilsinlar.

بِسْمِ اللّٰهِ الرَّحْمٰنِ الرَّحٖيمِ

اَلَّذٖينَ اِذَٓا اَصَابَتْهُمْ مُصٖيبَةٌ قَالُٓوا اِنَّا لِلّٰهِ وَاِنَّٓا اِلَيْهِ رَاجِعُونَ ۞ وَالَّذٖى هُوَ يُطْعِمُنٖى وَيَسْقٖينِ ۞ وَاِذَا مَرِضْتُ فَهُوَ يَشْفٖينِ

Shu Yog‘duda nav’-i basharning o‘n qismidan bir qismini tashkil etgan musibatzada va xastalarga haqiqiy bir tasalli va foydali bir malham bo‘la oladigan yigirma besh davoni qisqacha bayon qilamiz.

### Birinchi Davo:

Ey bechora xasta! Xavotirlanma, sabr qil. Sening xastaliging senga dard emas, aksincha bir navi darmondir. Chunki umr bir sarmoyadir, ketadi. Mevasi bo‘lmasa, zoye bo‘ladi. Ham rohat va g‘aflat bilan bo‘lsa, juda tez ketadi. Xastalik sening o‘sha sarmoyangni ulkan foydalar bilan mevador qiladi. Ham umrning tez o‘tishiga yo‘l qo‘ymaydi, tutib turadi, uzaytiradi.. toki mevalarini bergandan so‘ng tashlab ketsin. Xullas, umrning xastalik bilan uzun bo‘lishiga ishorat o‘laroq bu zarbulmasal tillarda dostondirki; "Musibat zamoni juda uzundir, safo zamoni juda qisqa bo‘ladi".

### Ikkinchi Davo:

Ey sabrsiz xasta! Sabr qil, aksincha shukr qil. Sening bu xastaliging umr daqiqalarini bittadan soat ibodat hukmiga keltira oladi. Chunki ibodat ikki qismdir. Biri musbat ibodatdirki; namoz, niyoz kabi ma’lum ibodatlardir. Boshqasi manfiy ibodatlardirki; xastaliklar, musibatlar vositasi bilan musibatzada ojizligini, zaifligini his qiladi. Xoliqi Rahiymiga iltijo qiladi, yolvoradi. Xolis, riyosiz ma’naviy bir ibodatga sazovor bo‘ladi. Ha, xastalik bilan o‘tgan bir umr, Allohdan shikoyat qilmaslik sharti bilan, mo‘min uchun ibodat sanalganiga sahih rivoyatlar bor. Hatto ba’zi sobir va shokir xastalarning bir daqiqalik xastaligi, bir soat ibodat hukmiga o‘tgani va ba’zi komillarning bir daqiqasi bir kun ibodat hukmiga o‘tgani, sahih rivoyat va sodiq kashflar bilan sobitdir. Sening bir daqiqa umringni ming daqiqa hukmiga keltirib, senga uzun umrni qozontirgan xastalikdan shikoyat emas, tashakkur qil.

### Uchinchi Davo:

Ey bardoshsiz xasta! Inson bu dunyoga mazza qilib yashash va lazzat olish uchun kelmaganiga, davomli ravishda kelganlarning ketishi va yoshlarning keksayishi va davomli ravishda zavol va firoqqa dumalashi shohiddir. Ham inson ziyhayotning eng mukammali, eng yuksagi va jihozlar jihatidan eng boyi, aksincha ziyhayotlarning sultoni hukmida ekan, o‘tgan lazzatlarni va kelajakdagi balolarni o‘ylash vositasi bilan, hayvonga nisbatan eng past bir darajada, faqat qayg‘uli, mashaqqatli bir hayot kechiradi. Demak, inson bu dunyoga faqat go‘zal yashash uchun va rohat bilan va safo bilan umr o‘tkazish uchun kelmagan. Aksincha azim sarmoya qo‘lida bo‘lgan inson bu yerga tijorat bilan abadiy, doimiy bir hayotning saodatini qo‘lga kiritish uchun kelgan. Uning qo‘liga berilgan sarmoya ham umrdir. Agar xastalik bo‘lmasa, sihat va salomatlik g‘aflat beradi, dunyoni yoqimli qilib ko‘rsatadi, oxiratni unuttiradi. Qabrni va o‘limni xotiriga keltirishni istamaydi, sarmoya-i umrini foydasiz bo‘sh yerda sarf qildiradi. Xastalik esa, birdan ko‘zini ochtiradi. Vujudiga va jasadiga deydiki: "O‘lmaydigan emassan, bebosh emassan, bir vazifang bor. G‘ururni tashla, seni yaratganni o‘yla, qabrga ketishingni bil, shunga ko‘ra tayyorgarlik qil". Xullas, xastalik bu nuqtai nazardan hech aldamaydigan bir nasihatchi va ogohlantiruvchi bir murshiddir. Undan shikoyat emas, aksincha bu jihatdan unga tashakkur qilish; agar juda og‘ir kelsa, sabr istash kerak.

### To‘rtinchi Davo:

Ey shikoyatchi xasta! Sening haqqing shikoyat emas, shukrdir, sabrdir. Chunki sening vujuding va a’zo va jihozlaring sening mulking emas. Sen ularni qilmagansan, boshqa peshtaxtalardan sotib olmagansan. Demak, boshqasining mulkidir. Ularning moliki mulkida istagani kabi tasarruf qiladi. Yigirma Oltinchi So‘zda aytilgani kabi, masalan g‘oyat boy, g‘oyat mohir bir san’atkor go‘zal san’atini, qiymatdor sarvatini ko‘rsatish uchun, miskin bir odamga modellik vazifasini qildirish maqsadi bilan, bir haqqa muqobil, bir soatgina zamonda bezalgan va g‘oyat san’atli tikkan bir ko‘ylakni, bir libosni u faqirga kiydiradi. Uning ustida ishlaydi va vaziyatlar beradi. Hayratomuz san’ati navlarini ko‘rsatish uchun kesadi, o‘zgartiradi, uzaytiradi, qisqartiradi. Ajabo, shu yollanma miskin odam u zotga desa: "Menga zahmat beryapsan, egilib turish bilan bergan vaziyatingdan menga mashaqqat beryapsan, meni go‘zallashtirgan bu ko‘ylakni kesib qisqartirish bilan go‘zalligimni buzyapsan" deyishga haq qozonishi mumkinmi? Marhamatsizlik, insofsizlik qilding deya oladimi? Xullas, aynan bu misol kabi, Sone’-i Zuljalol senga, ey xasta! Ko‘z, quloq, aql, qalb kabi nuroniy tuyg‘ular bilan bezab kiydirgan jism ko‘ylagini, asmo-i husnasining naqshlarini ko‘rsatish uchun, ko‘p holatlar ichida seni aylantiradi va ko‘p vaziyatlarda seni o‘zgartiradi. Sen ochlik bilan Uning Razzoq ismini taniganing kabi, Shofiy ismini ham xastaliging bilan bil. Alamlar, musibatlar bir qism ismlarining hukmlarini ko‘rsatganlari uchun, ularda hikmatdan yog‘dular va rahmatdan shu’lalar va o‘sha shu’lalar ichida ko‘p go‘zalliklar mavjud. Agar parda ochilsa, vahshatga tushganing va nafrat qilganing xastalik pardasi orqasida sevimli go‘zal ma’nolarni topasan.

### Beshinchi Davo:

Ey kasalikka mubtalo xasta! Bu zamonda tajribam bilan qanoatim kelganki, xastalik ba’zilarga bir ehsoni Ilohiydir, bir hadya-i Rahmoniydir. Shu sakkiz-to‘qqiz yildir, layoqatsiz bo‘lganim holda, ba’zi yosh zotlar xastalik munosabati bilan duo uchun men bilan ko‘rishdilar. Diqqat qildimki, qaysi xastalikli yosh yigitni ko‘rsam, boshqa yoshlarga nisbatan oxiratini o‘ylashni boshlagan. Yoshlik sarxushligi yo‘q. G‘aflat ichidagi hayvoniy havaslardan bir daraja o‘zini qutqaryapti. Men ham qarar edim, ularning bardosh qilib bo‘ladigan xastaliklarini bir ehsoni Ilohiy ekanini eslatardim. Aytar edimki: "Qardoshim, sening bu xastaligingga qarshi emasman, xastalik uchun senga nisbatan bir shafqat his qilib achinmayapmanki, duo qilayin. Xastalik seni to‘liq uyg‘otgunicha sabr qilishga urin va xastalik vazifasini bitirgandan keyin Xoliqi Rahiym inshaalloh senga shifo beradi". Yana aytar edim: "Sening bir qism tengdoshlaring sihat balosi bilan g‘aflatga tushib, namozni tark qilib, qabrni o‘ylamasdan, Allohni unutib, bir soatlik hayoti dunyoviyaning zohiriy kayfi bilan, hadsiz bir hayoti abadiyasini barbod qiladi, zarar yetkazadi, balki xarob ham qiladi. Sen xastalik ko‘zi bilan, har holda boradigan bir manziling bo‘lgan qabringni va yana orqasidagi uxroviy manzillarni ko‘rasan va ularga ko‘ra harakat qilasan. Demak, sen uchun xastalik, bir sihatdir. Ba’zi tengdoshlaringdagi sihat, xastalikdir".

### Oltinchi Davo:

Ey alamdan shikoyat qilgan xasta! Sendan so‘rayman; o‘tgan umringni o‘yla va u umrda o‘tgan lazzatli safo kunlaringni hamda balo va alamli vaqtlaringni esla. Harholda yo "oh!", yo "eh!" deysan. Ya’ni, yo "Alhamdulilloh shukr" yoxud "ey voh, afsuslar bo‘lsin" qalbing yoki tiling deydi. Diqqat qil, senga "oh alhamdulilloh shukr" dedirgan, sening boshingdan o‘tgan alamlar, musibatlarni o‘ylash, bir ma’naviy lazzatni teshadiki; sening qalbing shukr qiladi. Chunki alamning zavoli, lazzatdir. U alamlar, u musibatlar zavoli bilan ruhda bir lazzat meros qoldirganki, o‘ylash bilan teshilsa, ruhdan bir lazzat oqadi, shukrlar tomchilab oqadi. Senga "ey voh, afsuslar bo‘lsin" dedirgan, bir vaqtlar kechirgan lazzatli va safoli o‘sha hollaringdirki; zavollari bilan sening ruhingda doimiy bir alam meros qoldirib, qachon o‘ylasang, o‘sha alam yana teshiladi, o‘kinch va hasrat oqitadi. Modomiki bir kunlik din man qilgan lazzat, ba’zan bir yil ma’naviy alam chektiradi. Va vaqtinchalik bir kunlik xastalik bilan kelgan alam, ko‘p kunlar ma’naviy lazzati savob bilan barobar, zavolidagi xalos va qutulishdan kelgan ma’naviy lazzat bor. Sening boshingdagi hozircha bu vaqtinchalik xastalikning natijasini va mohiyatidagi savobni o‘yla, "Bu ham o‘tar, eshit!" de, shikoyat o‘rniga shukr qil.

### Oltinchi Davo(2):

**[[36]](#footnote-36)(Hoshiya)** Ey dunyo zavqini o‘ylab, xastalikdan iztirob chekkan qardoshim! Bu dunyo agar doimiy bo‘lsa edi va yo‘limizda o‘lim bo‘lmasa edi va firoq va zavolning shamollari esmasa edi va musibatli, to‘fonli istiqbolda ma’naviy qish mavsumlari bo‘lmasa edi; men ham sen bilan barobar sening holingga achinar edim. Ammo modomiki dunyo bir kun bizga "qani tashqariga" deydi, faryodimizdan qulog‘ini berkitadi, u bizni tashqariga quvmasdan biz bu xastaliklar ogohlantirishlari bilan hozirdanoq uning ishqidan voz kechishimiz kerak. U bizni tark etmasdan, qalban uni tark qilishga intilishimiz kerak. Ha, xastalik bu ma’noni bizga eslatib deydiki: "Sening vujuding toshdan, temirdan emas. Aksincha doimo parchalanishga moyil har xil moddalardan tarkib topgan. G‘ururni tashla, ojizligingni angla, molikingni tani, vazifangni bil, dunyoga nima uchun kelganingni o‘rgan" qalbing qulog‘iga yashirincha eslatadi. Ham modomiki dunyoning zavqi, lazzati davom qilmaydi. Xususan dinga uyg‘un bo‘lmasa, ham davomsiz, ham alamli, ham gunohli bo‘ladi. U zavqni yo‘qotganingdan xastalik bahonasi bilan yig‘lama; aksincha xastalikdagi ma’naviy ibodat va uxroviy savob jihatini o‘yla, zavq olishga intil.

### Yettinchi Davo:

Ey sihatining lazzatini yo‘qotgan xasta! Sening xastaliging sihatdagi ne’mati Ilohiyaning lazzatini qochirmaydi, aksincha tottiradi, ziyodalashtiradi. Chunki bir narsa davom qilsa, ta’sirini yo‘qotadi. Hatto ahli haqiqat ittifoqan deydilarki: اِنَّمَا اْلاَشْيَاۤءُ تُعْرَفُ بِاَضْدَادِهَا ya’ni: "Hamma narsa ziddi bilan bilinadi". Masalan, qorong‘ulik bo‘lmasa, yorug‘lik bilinmaydi, lazzatsiz qoladi. Sovuq bo‘lmasa, harorat anglashilmaydi, zavqsiz qoladi. Ochlik bo‘lmasa, ovqat lazzat bermaydi. Me’da harorati bo‘lmasa, suv ichish zavq bermaydi. Illat bo‘lmasa, sog‘liq zavqsizdir. Maraz bo‘lmasa, sihat lazzatsizdir. Modomiki Fotiri Hakiym insonga har xildagi ehsonini his qildirish va har bir navi ne’matini tottirish va insonni doimo shukrga chorlash istaganini, shu koinotda turli-tuman hadsiz ne’mat navlarini totadigan, taniydigan darajada g‘oyat ko‘p jihozlar bilan insonni jihozlantirishi ko‘rsatadiki; albatta sihat va sog‘liqni bergani kabi; xastaliklarni, illatlarni, dardlarni ham beradi. Sendan so‘rayman: "Bu xastalik sening boshingda yoki qo‘lingda yoki me’dangda bo‘lmasaydi; sen boshing, qo‘ling, me’dangning sihatidagi lazzatli, zavqli ne’mati Ilohiyani his qilib shukr qilarmiding?" Albatta shukr emas, aksincha o‘ylamas eding; shuursiz u sihatni g‘aflatga, aksincha safohatga sarf qilarding."

### Sakkizinchi Davo:

Ey oxiratini o‘ylagan xasta! Xastalik, sovun kabi, gunohlarning kirlarini yuvadi, tozalaydi. Xastaliklar, kafforat-uz zunub ekani hadisi sahih bilan sobitdir. Ham hadisda bordirki: "Mevasi pishgan daraxtni silkitganda mevalari qanday to‘kilsa; iymonli bir xastaning titrashi ham shunday gunohlarni to‘kadi." Gunohlar hayoti abadiyada doimiy xastaliklardir. Bu hayoti dunyoviyda ham qalb, vijdon, ruh uchun ma’naviy xastaliklardir. Sen agar sabr qilib shikoyat qilmasang, shu vaqtinchalik bir xastalik bilan doimiy juda ko‘p xastaliklardan qutulasan. Agar gunohlarni o‘ylamayotgan bo‘lsang yoxud oxiratni bilmasang yoki Allohni tanimasang, senda shunday dahshatli bir xastalik borki; million marta sendagi bu kichik xastalikdan yanada kattadir. Undan faryod qil. Chunki butun dunyoning mavjudoti bilan qalbing, ruhing va nafsing aloqadordir. Doimiy ravishda firoq va zavol bilan u aloqalar kesilib, senda hadsiz yaralar ochiladi. Ayniqsa oxiratni bilmaganing uchun, o‘limni abadiy o‘lib ketish deb xayol qilganingdan -xuddiki- yara-chaqa ichida, dunyo qadar kasalmand bir vujuding bor. Xullas, eng avval hadsiz yarali va kasalmand bu ulkan ma’naviy vujudning hadsiz xastaliklariga qat’iy dori va qat’iy shifo beruvchi bir tiryoq bo‘lgan iymon dorisini qidirish va e’tiqodini to‘g‘rilash kerakdirki, u dorini topishda eng qisqa yo‘l, bu moddiy xastalik yirtgan g‘aflat pardasining ostida senga ko‘rsatgan ojizlikning va zaiflikning derazasi bilan, bir Qodiyri Zuljalolning qudratini va rahmatini tanishdir. Ha, Allohni tanimaganning dunyo to‘la balo boshida bor. Allohni taniganning dunyosi nur bilan va ma’naviy surur bilan to‘ladir. Darajasiga ko‘ra iymon quvvati bilan his qiladi. Bu iymondan kelgan ma’naviy surur va shifo va lazzat ostida juz’iy moddiy xastaliklarning alami eriydi, eziladi.

### To‘qqizinchi Davo:

Ey Xoliqini tanigan xasta! Xastaliklardagi alam va vahshatga tushish va qo‘rqish esa; xastalik ba’zan o‘limga vasila bo‘lgani jihatidandir. O‘lim, nazari g‘aflat va zohiriy jihatdan dahshatli bo‘lganidan, unga vasila bo‘la olgan xastaliklar qo‘rqitadi, xavotir beradi.

Avvalo bil va qat’iy iymon keltirki: "Ajal taqdir qilingandir, o‘zgarmaydi". Ko‘p og‘ir xastalarning boshida yig‘laganlar va sihatlari joyida bo‘lganlar o‘lganlar, u og‘ir xastalar shifo topib yashaganlar.

Ikkinchidan: O‘lim suratan ko‘ringani kabi dahshatli emas. Ko‘p risolalarda g‘oyat qat’iy, shaksiz, shubhasiz bir suratda, Qur’oni Hakiym bergan nur bilan isbot qilganmizki: Ahli iymon uchun o‘lim, vazifa-i hayot mashaqqatidan bir bo‘shatilishdir; ham dunyo maydonidagi imtihonda ta’lim va ta’limot bo‘lgan ubudiyatdan bir tanaffusdir; ham narigi olamga ketgan yuzdan to‘qson to‘qqiz do‘st va qarindoshlariga qovushish uchun bir vasiladir; ham haqiqiy vataniga va abadiy maqomi saodatiga kirishga bir vositadir; ham zindoni dunyodan bo‘stoni jinonga bir da’vatdir; ham Xoliqi Rahiymining fazlidan, o‘z xizmatiga muqobil, ujrat olishga bir navbatdir. Modomiki o‘limning mohiyati haqiqat nuqtasida budir; unga dahshatli qarash emas, aksincha rahmat va saodatning bir muqaddimasi nazari bilan qarash kerak. Ham valiylarning bir qismining o‘limdan qo‘rqishlari, o‘limning dahshatidan emas. Aksincha yanada ko‘proq xayr qozonaman deya, vazifa-i hayotning davom etishidan qozonadigan xayrlari uchundir. Ha, ahli iymon uchun o‘lim, rahmat eshigidir. Ahli zalolat uchun, abadiy zulmatlar qudug‘idir.

### O‘ninchi Davo:

Ey behuda xavotirlanayotgan xasta! Sen xastalikning og‘irligidan xavotirlanyapsan. U xavotiring sening xastaligingni og‘irlashtiradi. Xastalikning yengillashishini istasang, xavotirlanmaslikka harakat qil. Ya’ni, xastalikning foydalarini, savobini va tez o‘tishini o‘yla, xavotirni olib tashla, xastalikning ildizini kes. Ha, xavotir xastalikni ikki barobar qiladi; moddiy xastalik ostida xavotir bilan ma’naviy bir xastalikni qalbingga beradi; moddiy xastalik unga tayanadi, davom qiladi. Agar taslimiyat bilan, rizo bilan, xastalikning hikmatini o‘ylash bilan u xavotir ketsa, u moddiy xastalikning muhim bir ildizi kesiladi, yengillashadi, qisman ketadi. Xususan vahimalar bilan bir dirham moddiy xastalik, ba’zan xavotir vositasi bilan o‘n dirhamchalik kattalashadi. Xavotir to‘xtashi bilan, u xastalikning o‘ndan to‘qqizi ketadi. Xavotir, xastalikni ziyodalashtirgani kabi, hikmati Ilohiyani ayblash va rahmati Ilohiyani tanqid va Xoliqi Rahiymidan shikoyat hukmida bo‘lgani uchun, aksi maqsadi bilan ta’zir yeydi, xastaligini ziyodalashtiradi. Ha, qandayki shukr ne’matni ziyodalashtiradi.. shunga o‘xshab shikoyat; xastalikni, musibatni orttiradi. Ham xavotirning o‘zi ham bir xastalikdir. Uning dorisi, xastalikning hikmatini bilishdir. Modomiki hikmatini, foydasini bilding; u malhamni xavotirga surt, qutul. "Eh" o‘rniga "Oh" de, "afsuslar bo‘lsin!" o‘rniga "Alhamdulillahi ala kulli hal" degin.

### O‘n Birinchi Davo:

Ey sabrsiz xasta qardosh! Xastalik shu on bir alamni senga berish bilan barobar; avvalgi xastaligingdan bu kunga qadar o‘sha xastalikning zavolidagi bir lazzati ma’naviya va savobidagi bir lazzati ruhiya beradi. Bugundan, balki bu soatdan keyingi zamonda xastalik yo‘q, albatta yo‘qdan alam yo‘q; alam bo‘lmasa, ranjish bo‘lolmaydi. Sen xato bir suratda o‘ylayotganing uchun sabrsizlik kelyapti. Chunki bugundan avval barcha xastalik zamonining moddiy qismi ketish bilan, alami ham barobar ketgan; o‘zidagi savobi va zavolidagi lazzat qolgan. Senga foyda va surur berish lozim bo‘larkan, ularni o‘ylab g‘amgin bo‘lish va sabrsizlik qilish devonalikdir. Kelasi kunlar hali kelmaganlar. Ularni hozirdan o‘ylab, yo‘q bir kunda, yo‘q bo‘lgan bir xastalikdan, yo‘q bo‘lgan bir alamdan vahima bilan o‘ylab g‘amgin bo‘lish, sabrsizlik ko‘rsatish bilan, uch martaba bo‘lmagan yo‘qqa vujud rangi berish, devonalik bo‘lmasa, nima? Modomiki bu soatdan avvalgi xastalik zamonlari surur beradi. Va modomiki yana bu soatdan keyingi zamon yo‘q, xastalik yo‘q, alam yo‘qdir. Sen Janobi Haqning senga bergan barcha sabr quvvatini bunday o‘ngu-chapga tarqatma; bu soatdagi alamga qarshi yig‘; "Ey Sabur!" de, tayan.

### O‘n Ikkinchi Davo:

Ey xastalik sababi bilan ibodat va virdlaridan mahrum qolgan va u mahrumiyatdan afsuslangan xasta! Bilki: Hadisga ko‘ra sobitdirki; taqvodor bir mo‘min xastalik sababi bilan qila olmagan doimiy virdining savobini, xastalik zamonida yana oladi. Farzni mumkin bo‘lgancha ado qilgan bir xasta, sabr va tavakkal bilan va farzlarini ado qilish bilan, u og‘ir xastalik zamonida boshqa sunnatlarning o‘rnini ham xolis bir suratda xastalik qoplaydi. Ham xastalik insondagi ojizligini, zaifligini his qildiradi. O‘sha ojizlikning lisoni bilan va zaiflikning tili bilan hol bilan va so‘z bilan bir duo qildiradi. Janobi Haq insonga hadsiz ojizlik va nihoyatsiz zaiflik bergan.. toki doimiy bir suratda dargohi Ilohiyaga iltijo qilib niyoz qilsin, duo qilsin.

قُلْ مَا يَعْبَؤُا بِكُمْ رَبّٖى لَوْلَا دُعَٓاؤُكُمْ ya’ni "Agar duongiz bo‘lmasa, nima ahamiyatingiz bor" oyatning sirri bilan, insonning hikmati xilqati va sababi qiymati bo‘lgan samimiy duo va niyozning bir sababi xastalik bo‘lganidan, bu nuqtai nazardan shikoyat emas, Allohga shukr qilish va xastalik ochgan duo jo‘mragini sog‘liqni qo‘lga kiritish bilan yopmaslik kerak.

### O‘n Uchinchi Davo:

Ey xastalikdan shikoyat qilgan bechora odam! Xastalik ba’zilarga ahamiyatli bir dafinadir, g‘oyat qiymatdor bir hadya-i Ilohiyadir. Har xasta o‘z xastaligini o‘sha xildan tasavvur qilishi mumkin. Modomiki ajal vaqti muayyan emas; Janobi Haq insonni mutlaq umidsizlik va mutlaq g‘aflatdan qutqarish uchun, xavf va umid o‘rtasida hamda dunyoni ham va oxiratni ham muhofaza qilish nuqtasida tutish uchun, hikmati bilan ajalni yashirgan. Modomiki har vaqt ajal kelishi mumkin; agar insonni g‘aflat ichida ushlasa, abadiy hayotiga ko‘p zarar berishi mumkin. Xastalik g‘aflatni tarqatadi, oxiratni o‘ylattiradi, o‘limni eslattiradi, shu tariqa tayyorlanadi. Ba’zan shunday bir qozonchi bo‘ladiki; yigirma yilda qozonolmagan bir martabasini yigirma kunda qozonadi. Jumladan, birodarlarimizdan -Alloh rahmat qilsin- ikki yosh yigit bor edi. Biri Ilomalik Sabri, boshqasi Islomko‘ylik Vazirzoda Mustafo. Bu ikki zot talabalarim ichida yozishni bilmaganlari holda, samimiyatda va iymon xizmatida eng oldingi safda bo‘lganlarini hayrat bilan ko‘rardim. Hikmatini bilmasdim. Vafotlaridan keyin angladimki; har ikkisida ham jiddiy bir xastalik bor ekan. O‘sha xastalik irshodi bilan, boshqa g‘ofil va farzlarni tark qilgan yoshlarga badal, eng muhim bir taqvo va eng qiymatdor bir xizmatda va oxiratga foydali bir vaziyatda bo‘ldilar. Inshaalloh, ikki yillik xastalik zahmati, millionlab yil hayoti abadiyaning saodatiga sabab bo‘ldi. Men ularning sihati uchun ba’zan qilgan duolarim, hozir anglayapman, dunyo e’tibori bilan badduo bo‘lgan. Inshaalloh, u duom sihati uxroviya uchun qabul bo‘lgandir.

Xullas, bu ikki zot, mening e’tiqodimcha, o‘n yillik bir taqvo bilan qo‘lga kiritiladigan bir yutuq qadar bir foyda topdilar. Agar ikkovi, bir qism yoshlar kabi, sihat va yoshligiga ishonib, g‘aflat va safohatga otilsaydilar; o‘lim ham ularni poylab, aynan gunohlarining iflosliklari ichida ushlab olsaydi; u nurlar dafinasi o‘rniga qabrlarini chayonlar va ilonlar ini qilgan bo‘lardilar.

Modomiki xastaliklarning bunday manfaati bor, undan shikoyat emas, tavakkal, sabr bilan, aksincha shukr qilib, rahmati Ilohiyaga e’timod qilishdir.

### O‘n To‘rtinchi Davo:

Ey ko‘ziga parda kelgan xasta! Agar ahli iymonning ko‘ziga kelgan pardaning ostida qanday bir nur va ma’naviy bir ko‘z borligini bilsang, "Yuz ming shukr Robbi Rahiymimga" deysan. Bu malhamni izohlash uchun bir hodisa aytib beraman. Hodisa shu: Menga sakkiz yil kamoli sadoqat bilan hech ranjitmay xizmat qilgan Barlalik Sulaymonning ammasining bir vaqt ko‘zi yopildi. U soliha ayol menga nisbatan haddimdan yuz daraja ortiq yaxshi gumonda bo‘lib, "Ko‘zimning ochilishi uchun duo qil" deb masjid eshigida meni ushladi. Men ham u muborak va majzuba ayolning solihligini duomga shafoatchi qilib, "Ey Robbim, uning solihligi hurmati uning ko‘zini och" deb yolvordim. Ikkinchi kun Burdurlik bir ko‘z hakimi keldi, ko‘zini ochdi. Qirq kun o‘tib yana ko‘zi yopildi. Men juda ham xafa bo‘ldim, ko‘p duo qildim. Inshaalloh, u duo oxirati uchun qabul bo‘lgan. Bo‘lmasa, mening u duom u haqida g‘oyat xato bir duoyi bad bo‘lardi. Chunki ajaliga qirq kun qolgan edi. Qirq kun so‘ngra -Alloh rahmat qilsin- vafot qildi.

Xullas, u marhuma qirq kun Barlaning mahzun bog‘lariga achinarli keksalik ko‘zi bilan qarashiga badal; qabrida Jannat bog‘larini qirq ming kunlarda tomosha qilishini qozondi. Chunki iymoni quvvatli, solihligi shiddatli edi. Ha, bir mo‘minning ko‘ziga parda tushsa va ko‘zi yopiq holda qabrga kirsa, darajasiga ko‘ra, qabrdagilardan ancha ziyoda u olami nurni tomosha qila oladi. Bu dunyoda qandayki ko‘p narsalarni biz ko‘ramiz, ko‘r bo‘lgan mo‘minlar ko‘rmaydilar. Qabrda o‘sha ko‘rlar, iymon bilan ketgan bo‘lsa, shu daraja qabrdagilardan ziyoda ko‘radi. Eng uzoqni ko‘rsatadigan durbinlar bilan qaragandek, qabrida darajasiga ko‘ra Jannat bog‘larini kino kabi ko‘rib tomosha qiladilar.

Xullas, bunday g‘oyat nurli va tuproq ostida ekan, ko‘klarning ustidagi Jannatni ko‘radigan va tomosha qiladigan bir ko‘zni, bu ko‘zingdagi parda ostida shukr bilan, sabr bilan topa olasan. Xullas, o‘sha pardani sening ko‘zingdan olib tashlaydigan, o‘sha ko‘z bilan seni qaratadigan ko‘z hakimi, Qur’oni Hakiymdir.

### O‘n Beshinchi Davo:

Ey oh-u fig‘on qilgan xasta! Xastalikning suratiga qarab "eh" dema, ma’nosiga qara, "oh!" de. Agar xastalikning ma’nosi go‘zal bir narsa bo‘lmasa edi, Xoliqi Rahiym eng sevgan bandalariga xastaliklarni bermasdi. Holbuki, hadisi sahihda bordirki: اَشَدُّ النَّاسِ بَلَاءً اَلْاَنْبِيَاءُ ثُمَّ الْاَوْلِيَاءُ اَلْاَمْثَلُ فَالْاَمْثَلُ -av kamo qol- ya’ni: "Eng ko‘p musibat va mashaqqatga giriftor bo‘lganlar, insonlarning eng yaxshisi, eng komillaridirlar". Boshda Hazrat Ayyub Alayhissalom, anbiyolar, so‘ngra avliyolar va so‘ngra ahli salohat chekkan xastaliklariga bittadan ibodati xolisa, bittadan hadya-i Rahmoniya nazari bilan qaraganlar; sabr ichida shukr qilganlar. Xoliqi Rahiymning rahmatidan kelgan bir amaliyoti jarrohiya navidan ko‘rganlar. Sen, ey ohu fig‘on qilgan xasta! Bu nuroniy jamoatga qo‘shilishni istasang, sabr ichida shukr qil. Agar shikoyat qilsang, ular seni jamoatlariga olmaydilar. Ahli g‘aflatning chuqurlariga tushasan!.. Qorong‘u bir yo‘lda ketasan. Ha, xastaliklarning bir qismi borki; agar o‘lim bilan natijalansa, ma’naviy shahid hukmiga shahidlik kabi bir valiylik darajasiga sabab bo‘ladi. Jumladan, bola tug‘ishdan kelgan xastaliklar[[37]](#footnote-37)(Hoshiya) va qorin sanchig‘i bilan, cho‘kish va yonish va vabo bilan vafot qilgan, shahidi ma’naviy bo‘lgani kabi, ko‘p muborak xastaliklar borki, valiylik darajasini o‘lim bilan qozontiradi. Ham xastalik dunyo ishqini va aloqasini yengillashtirganidan, vafot bilan dunyodan, ahli dunyo uchun g‘oyat alamli va achchiq bo‘lgan ayriliqni yengillashtiradi; ba’zan esa sevdiradi.

### O‘n Oltinchi Davo:

Ey aziyatdan shikoyat qilgan xasta! Xastalik hayoti ijtimoiya-i insoniyada eng muhim va g‘oyat go‘zal bo‘lgan hurmat va marhamatni talqin etadi. Chunki insonni vahshatga va marhamatsizlikka chorlagan istig‘nodan qutqaradi. Chunki اِنَّ الْاِنْسَانَ لَيَطْغٰى ۞ اَنْ رَاٰهُ اسْتَغْنٰى sirri bilan, sihat va sog‘likdan kelgan istig‘noda bo‘lgan nafsi ammora hurmatga loyiq ko‘p uxuvvatlarga qarshi hurmatni his qilmaydi. Va marhamat va shafqatga loyiq bo‘lgan musibatzadalarga va kasalmandlarga marhamat his qilmaydi. Qachon xasta bo‘lsa, o‘sha xastalikda ojizligini va faqirligini anglaydi, loyiqi hurmat bo‘lgan birodarlariga ehtirom ko‘rsatadi. Ziyoratiga kelgan yoki unga yordam bergan mo‘min qardoshlariga nisbatan hurmatni his qiladi. Va jinsdoshiga shafqatdan kelgan shafqati insoniya va eng muhim bir xislati Islomiya bo‘lgan musibatzadalarga nisbatan marhamatni his qilib, ularni o‘ziga qiyoslab, ularga to‘liq ma’noda achinadi, shafqat ko‘rsatadi, qo‘lidan kelsa yordam beradi, hech bo‘lmasa duo qiladi, hech bo‘lmasa shar’an sunnat bo‘lgan holini so‘rash uchun ziyoratiga boradi, savob qozonadi.

### O‘n Yettinchi Davo:

Ey xastalik vositasi bilan xayrlar qilolmaslikdan shikoyat qilgan xasta! Shukr qil, xayrlarning eng xolisining eshigini senga ochgan, xastalikdir. Xastalik doimiy tarzda xastaga va Alloh uchun xastaga qarovchilarga savob qozontirish bilan barobar, duoning maqbuliyatiga eng muhim bir vasiladir. Ha, xastalarga qarashning ahli iymon uchun ahamiyatli savobi bor. Xastalarning holini so‘rash, faqat xastaga aziyat bermaslik sharti bilan ziyorat qilish, sunnati saniyadir; kafforat-uz zunub bo‘ladi. Hadisda bordirki: "Xastalarning duosini olinglar, ularning duosi maqbuldir". Ayniqsa xasta qarindoshlardan bo‘lsa, xususan padar va volida bo‘lsa, ularga xizmat ahamiyatli bir ibodat, ahamiyatli bir savobdir. Xastalarning qalbini xushnud qilish, tasalli berish, ahamiyatli bir sadaqa hukmiga o‘tadi. Baxtiyordir u farzandki; padar va volidasining xastalik vaqtlarida ularning g‘oyat ta’sirchan bo‘lgan qalblarini mamnun qilib, xayrli duolarini oladi. Ha, hayoti ijtimoiyada eng muhtaram bir haqiqat bo‘lgan padar va volidaning shafqatlariga muqobil, xastalangan vaqtlarida kamoli hurmat va shafqati farzandona bilan javob qaytargan o‘sha yaxshi farzandning vaziyatini va insoniyatning yuksakligini ko‘rsatgan o‘sha vafodor lavhaga qarab hatto maloikalar ham "Mashaalloh, Barakalloh" deb olqishlaydilar. Ha, xastalik zamonida xastalik alamini hechga tushiradigan g‘oyat xush va sevinchli, atrofida namoyon bo‘lgan shafqatlardan va achinish va marhamatlardan kelgan lazzatlar bor. Xastaning duosining maqbuliyati, ahamiyatli bir masaladir. Men o‘ttiz-qirq yildan beri, mendagi qulunch deyilgan bir xastalikdan shifo uchun duo qilardim. Men angladimki, xastalik duo uchun berilgan. Duo bilan duoni, ya’ni, duo o‘zini o‘zi bekor qilmaganidan angladimki, duoning natijasi uxroviydir;[[38]](#footnote-38)(Hoshiya) o‘zi ham bir navi ibodatdir va xastalik bilan ojizligini anglab dargohi Ilohiyaga iltijo qiladi. Shuning uchun o‘ttiz yildir shifo duosini qilganim holda, duom ko‘rinishdan qabul bo‘lmaganidan, duoni tark qilish qalbimga kelmadi. Zero xastalik, duoning vaqtidir; shifo, duoning natijasi emas. Aksincha Janobi Hakiymi Rahiym shifo bersa, fazlidan beradi. Ham duo istagan tarzimizda qabul bo‘lmasa, maqbul bo‘lmadi deyilmaydi. Xoliqi Hakiym yaxshiroq biladi, manfaatimiz uchun xayrli nima bo‘lsa, uni beradi. Ba’zan dunyoga oid duolarimizni manfaatimiz uchun oxiratimizga o‘giradi, shunday qabul qiladi. Nima bo‘lganda ham... Xastalik sirri bilan xolislik qozongan, xususan zaiflik va ojizlikdan va zillat va ehtiyojdan kelgan bir duo qabulga juda yaqindir. Xastalik bunday xolis bir duoning sababidir. Ham dindor bo‘lgan xasta, ham xastaga qaragan mo‘minlar ham bu duodan istifoda qilishlari kerak.

### O‘n Sakkizinchi Davo:

Ey shukrni tashlab, shikoyatga kirgan xasta! Shikoyat bir haqdan keladi. Sening bir haqqing zoye bo‘lmaganki, shikoyat qilyapsan. Aksincha sening ustingda haq bo‘lgan ko‘p shukrlar bor, qilmading. Janobi Haqning haqqini bermasdan, haqsiz bir suratda haq istayotgandek, shikoyat qilyapsan. Sen o‘zingdan yuqori martabalardagi sihatli bo‘lganlarga qarab shikoyat qilolmaysan. Aksincha sen o‘zingdan sihat nuqtasida past darajalarda bo‘lgan bechora xastalarga qarab shukr qilish bilan vazifadorsan. Sening qo‘ling singan bo‘lsa, kesilgan qo‘llarga qara! Bir ko‘zing bo‘lmasa, ikka ko‘zi ham bo‘lmagan ko‘rlarga qara! Allohga shukr qil! Ha, ne’matda o‘zidan yuqoriga qarab shikoyat qilishga hech kimning haqqi yo‘q. Va musibatda hammaning haqqi, o‘zidan musibat nuqtasida yanada yuqori bo‘lganlarga qarashdirki, shukr qilsin. Bu sir ba’zi risolalarda bir misol bilan izoh qilingan. Qisqachasi shuki: Bir zot bir bechorani bir minoraning boshiga chiqaradi. Minoraning har zinapoyasida boshqa-boshqa bittadan ehson, bittadan hadya beradi. Minoraning boshida ham eng katta bir hadyani beradi. O‘sha har xil hadyalar evaziga undan tashakkur va minnatdorlik istagani holda; o‘sha jizzaki odam barcha o‘sha zinapoyalarda ko‘rgan hadyalarini unutib yoxud pisand qilmay shukr qilmasdan yuqoriga qaraydi. Koshki bu minora balandroq bo‘lsaydi, yanada yuqoriga chiqsaydim, nima uchun o‘sha tog‘ kabi yoxud narigi minora kabi yuksak emas deb shikoyatni boshlasa, naqadar bir kufroni ne’matdir, bir haqsizlikdir. Shunga o‘xshab: Bir inson hechlikdan vujudga kelib, tosh bo‘lmasdan, daraxt bo‘lmasdan, hayvon qolmasdan, inson bo‘lib, musulmon bo‘lib, ko‘p vaqt sihat va salomatlik ichida, yuksak bir daraja-i ne’mat qozongani holda, ba’zi nuqsonlar bilan, sihat va salomatlik kabi ba’zi ne’matlarga loyiq bo‘lmagani yoki sui ixtiyori bilan yoki suiiste’moli bilan qo‘lidan qochirgani yoxud qo‘li yetishmagani uchun shikoyat qilish, sabrsizlik ko‘rsatish, "uf, nima qildimki, bunday boshimga keldi" deb rububiyati Ilohiyani tanqid qilish kabi bir holat; moddiy xastalikdan yanada musibatli ma’naviy bir xastalikdir. Singan qo‘l bilan urushish kabi, shikoyati bilan xastaligini ziyodalashtiradi. Oqil ulkim: لِكُلِّ مُصٖيبَةٍ اِنَّا لِلّٰهِ وَاِنَّٓا اِلَيْهِ رَاجِعُونَ sirri bilan taslim bo‘lib sabr qilsin; toki o‘sha xastalik vazifasini tugatsin, ketsin.

### O‘n To‘Qqizinchi Davo:

Jamili Zuljalolning barcha ismlari asmo-ul husna ta’biri Samadoniysi bilan ko‘rsatadiki, go‘zaldirlar. Mavjudot ichida eng latif, eng go‘zal, eng jome’ oyna-i Samadiyat ham hayotdir. Go‘zalning oynasi go‘zaldir. Go‘zalning mahosinlarini ko‘rsatgan oyna go‘zallashadi. U oynaning boshiga u go‘zaldan nima kelsa, go‘zal bo‘lgani kabi; hayotning boshiga ham nima kelsa, haqiqat nuqtasida go‘zaldir. Chunki go‘zal bo‘lgan o‘sha asmo-ul husnaning go‘zal naqshlarini ko‘rsatadi. Hayot doimo sihat va salomatlikda bir xil ketsa, noqis bir oyna bo‘ladi. Balki bir jihatdan adam va yo‘qlikni va hechlikni his ettirib siqilish beradi. Hayotning qiymatini tushiradi. Umrning lazzatini siqilishga aylantiradi. Tez vaqtimni o‘tkazaman deb, siqilishdan yo safohatga, yo ko‘ngilxushlikka otiladi. Qamoq muddati kabi, qiymatdor umriga adovat qilib, tez o‘ldirib o‘tkazishni istaydi. Ammo o‘zgarishda va harakatda va boshqa-boshqa vaziyatlar ichida dumalab ketayotgan bir hayot qiymatini his qildiradi, umrning ahamiyatini va lazzatini bildiradi. Mashaqqatda va musibatda bo‘lsa ham, umrning o‘tishini istamaydi. "Eh, Quyosh botmadi, yo tun tugamadi" deb siqilishidan "uf, uf!" qilmaydi. Ha, g‘oyat boy va ishsiz, istirohat to‘shagida har narsasi mukammal bir janobdan so‘ra; "ahvoling qanday?" Albatta, "eh, vaqt o‘tmayapti, kel bir narda o‘ynaylik yoxud vaqtni o‘tkazish uchun bir ovunchoq topaylik", kabi alamli so‘zlarni undan eshitasan.. yoxud bitmas orzulardan kelgan, "bu narsam kam, koshki shu ishni qilsaydim" kabi shikoyatlarni eshitasan. Sen bir musibatzada yoki ishchi va mashaqqatli bir holda bo‘lgan bir faqirdan so‘ra; "qanday holdasan?" Aqli boshida bo‘lsa, deydiki: "Shukrlar bo‘lsin Robbimga, yaxshiman, ishlayapman. Koshki Quyosh tez botmasaydi, bu ishni ham tugatsaydim! Vaqt tez o‘tyapti, umr to‘xtamayapti, ketyapti. Garchi zahmat chekyapman, lekin bu ham o‘tadi, hamma narsa bunday tez o‘tyapti" deb ma’nan umr qanchalar qiymatdor ekanini, o‘tishidagi nadomat bilan bildiradi. Demak, mashaqqat va ishlash bilan umrning lazzatini va hayotning qiymatini anglaydi. Istirohat va sihat esa, umrni achchiqlashtiradiki, o‘tishini orzu qiladi.

Ey xasta qardosh! Bilki, boshqa risolalarda tafsiloti bilan qat’iy bir suratda isbot qilingani kabi; musibatlarning, yomonliklarning, hatto gunohlarning asli va asosi adamdir. Adam esa yomonlikdir, qorong‘ulikdir. Bir zayldagi istirohat, sukut, sukunat, turg‘unlik kabi holatlar adamga, hechlikka yaqinligi uchundirki, adamdagi qorong‘ulikni his qildirib aziyat beradi. Harakat va o‘zgarish esa vujuddir, vujudni his qildiradi. Vujud esa xolis xayrdir, nurdir. Modomiki haqiqat budir; sendagi xastalik qiymatdor hayotni soflashtirish, quvvatlantirish, taraqqiy ettirish va vujudingdagi boshqa insoniy jihozlarni o‘sha kasalmand a’zoning atrofiga madadkorona yuzlantirish va Sone’-i Hakiymning boshqa-boshqa ismlarining naqshlarini ko‘rsatish kabi, ko‘p vazifalar uchun, o‘sha xastalik sening vujudingga musofir qilib yuborilgan. Inshaalloh, tez vazifasini tugatadi, ketadi. Va salomalikka deydiki; sen kel, mening o‘rnimda doimiy qol, vazifangni bajar, bu xona seniki, sog‘-salomat qol.

### Yigirmanchi Davo:

Ey dardiga darmon qidirgan xasta! Xastalik ikki qismdir: Bir qismi haqiqiy, bir qismi vahmiydir. Haqiqiy qismi esa, Shofiyi Hakiymi Zuljalol, Kurra-i arz bo‘lgan dorixona-i kubrosida har dardga bir davo qo‘ygan. U davolar esa, dardlarni istaydilar. Har dardga bir darmon yaratgan. Davolanish uchun dorilarni olish, iste’mol qilish dinga uyg‘undir. Ammo ta’sirni va shifoni Janobi Haqdan bilish kerak. Darmonni U bergani kabi, shifoni ham U beradi. Malakali dindor hakimlarning tavsiyalariga amal qilish, ahamiyatli doridir. Chunki aksar xastaliklar suiiste’mollardan, parhezsizlikdan va isrofdan va xatolardan va safohatdan va diqqatsizlikdan kelib chiqadi. Dindor hakim, albatta shar’iy doirada nasihat qiladi va maslahatlarda bo‘ladi. Suiiste’mollardan, isroflardan man qiladi, tasalli beradi. Xasta o‘sha maslahatlar va o‘sha tasalliga e’timod etib xastaligi yengillashadi, siqilish o‘rniga yengillik beradi. Ammo vahmiy xastalik qismi esa; uning eng ta’sirli dorisi, ahamiyat bermaslikdir. Ahamiyat berilgan sari u kattalashadi, shishadi. Ahamiyat bermasa, kichrayadi, tarqaladi. Qandayki arilarni haydagan sari, insonning boshiga yopirilib keladilar, ahamiyat bermasang, tarqaladilar. Ham qorong‘ulikda ko‘zingga tebranib turgan bir ipdan kelgan bir xayolga ahamiyat bergan sari, kattalashadi. Hatto ba’zan uni telba kabi qochiradi; ahamiyat bermasa, oddiy bir ipning ilon bo‘lmaganini ko‘radi, boshidagi xavotiriga kuladi. Bu vahmiy xastalik ko‘p davom qilsa, haqiqatga aylanadi. Vahimachi va asabiy insonlarda yomon bir xastalikdir. Pashshadan fil yasaydi; quvva-i ma’naviyasi sinadi. Xususan marhamatsiz chala hakimlarga yoxud insofsiz doktorlarga duch kelsa, vahimalarini yanada ziyoda qo‘zg‘atadi. Boy bo‘lsa, moli ketadi; bo‘lmasa yo aqli ketadi yoki sihati ketadi.

### Yigirma Birinchi Davo:

Ey xasta qardosh! Sening xastaligingda moddiy alam bor, lekin u moddiy alamning ta’sirini yo‘qotadigan ahamiyatli ma’naviy bir lazzat seni qamraydi. Chunki padar va volidang va qarindoshing bo‘lsa, ko‘pdan beri unutganing g‘oyat lazzatli o‘sha eski shafqatlari sening atrofingda qaytadan uyg‘onib, bolaligingda ko‘rganing o‘sha shirin nazarlarni yana ko‘rish bilan barobar; juda yashirin pardali qolgan atrofingdagi do‘stliklar, xastalikning jozibasi bilan yana senga muhabbatdorona qaraganlaridan, albatta ularga nisbatan sening bu moddiy alaming juda arzonga tushadi. Ham sen faxrlanib xizmat qilgan va iltifotlarini qozonishga intilgan zotlarning, xastalikning hukmi bilan senga marhamatkorona xizmatkorlik qilganlaridan, xo‘jayinlaringga xo‘jayin bo‘lding. Ham insonlardagi hamjinsiga achinish va turdoshiga shafqat qilishni o‘zingga jalb qilganingdan, hechdan ko‘p yordamchi ahbob va shafqatli do‘st topding. Ham ko‘p mashaqqatli xizmatlardan tanaffus amrini yana xastalikdan olding, istirohat qilyapsan. Albatta, sening juz’iy alaming bu ma’naviy lazzatlarga qarshi seni shikoyatga emas, tashakkurga yo‘llashi kerak.

### Yigirma Ikkinchi Davo:

Ey falaj kabi og‘ir xastaliklarga mubtalo bo‘lgan qardosh! Avvalo, senga xushxabar beramanki; mo‘min uchun falaj muborak sanaladi. Buni ko‘pdan beri valiylardan eshitardim. Sirrini bilmasdim. Bir sirri shunday qalbimga kelyaptiki: Ahlulloh Janobi Haqqa vosil bo‘lish va dunyoning azim ma’naviy tahlikalaridan qutulish va saodati abadiyani ta’min qilish uchun, ikki asosni ixtiyorlari bilan ta’qib qilganlar:

Biri: Robita-i mavtdir. Ya’ni: Dunyo foniy bo‘lgani kabi, o‘zi ham ichida vazifador foniy bir musofir ekanini o‘ylash bilan, hayoti abadiysi uchun o‘sha suratda harakat qilganlar.

Ikkinchisi: Nafsi ammoraning va ko‘r hissiyotning tahlikalaridan qutulish uchun, chillalar bilan, riyozatlar bilan nafsi ammorani o‘ldirishga harakat qilganlar.

Sizlar, ey yarim vujudining sihatini yo‘qotgan qardosh! Senga ixtiyorsiz qisqa va oson va sababi saodat bo‘lgan ikki asos berilganki; doimo sening vujudingning vaziyati, dunyoning zavolini va insonning foniy bo‘lganini eslatadi. Ortiq dunyo seni bo‘g‘olmaydi, g‘aflat sening ko‘zingni yopolmaydi. Va yarim inson vaziyatidagi bir zotga, nafsi ammora albatta razil havaslar bilan va nafsoniy orzular bilan uni alday olmaydi, tez u nafsning balosidan qutuladi.

Xullas, mo‘min sirri iymon bilan va taslimiyat va tavakkal bilan u og‘ir falaj kabi xastalikdan oz bir zamonda, valiylarning chillalari kabi istifoda etishi mumkin. U vaqt o‘sha og‘ir xastalik juda arzonga tushadi.

### Yigirma Uchinchi Davo:

Ey kimsasiz, g‘arib, bechora xasta! Xastaliging bilan barobar kimsasizlik va g‘urbat senga nisbatan eng qattiq qalblarni achinishga keltirsa va nazari shafqatni jalb etsa; ajabo Qur’onning barcha suralarining boshlarida o‘zini Rahmon-ur Rahiym sifati bilan bizga taqdim etgan va bir yog‘du-i shafqati bilan umum bolalarga nisbatan umum volidalarni, o‘sha hayratomuz shafqati bilan tarbiya ettirgan va har bahorda bir jilva-i rahmati bilan zamin yuzini ne’matlar bilan to‘ldirgan va abadiy bir hayotdagi Jannat barcha go‘zalliklari bilan bir jilva-i rahmati bo‘lgan sening Xoliqi Rahiymingga iymon bilan bog‘lanishing va Uni tanib xastalikning ojizlik tili bilan niyozing, albatta sening bu g‘urbatdagi kimsasizlik xastaliging, hamma narsaga badal uning nazari rahmatini senga jalb qiladi. Modomiki U bor, senga qaraydi, senga hamma narsa bor. Asl g‘urbatda, kimsasizlikda qolgan ulkim; iymon va taslimiyat bilan Unga bog‘lanmasin yoki bog‘lanishiga ahamiyat bermasin.

### Yigirma To‘rtinchi Davo:

Ey ma’sum xasta bolalarga va ma’sum bolalar hukmida bo‘lgan keksalarga xizmat qilgan kasal boquvchilar! Sizning qarshingizda muhim bir tijorati uxroviya bor. Shavq va g‘ayrat bilan u tijoratni qo‘lga kiritinglar. Ma’sum bolalarning xastaliklarini u nozik vujudlarga bir mashq, bir riyozat va kelajakda dunyoning mashaqqatlariga bardosh berdirish uchun bir emlash va bir tarbiya-i Rabboniya kabi, bolaning hayoti dunyoviyasiga oid ko‘p hikmatlar bilan barobar va hayoti ruhiyasiga va hayotini tozalashga sabab bo‘ladigan kattalardagi kafforat-uz zunub o‘rniga, ma’naviy va kelajakda yoxud oxiratda taraqqiyoti ma’naviyasiga sabab emlashlar navidagi xastaliklardan kelgan savob, padar va volidalarining daftari a’moliga, ayniqsa sirri shafqat bilan bolaning sihatini o‘z sihatidan ustun qo‘ygan volidasining sahifa-i hasanotiga kirgani, ahli haqiqat tomonidan sobitdir. Keksalarga qarash esa; ham azim savob olish bilan barobar, u keksalarning va ayniqsa padar va volida bo‘lsa, duolarini olish va qalblarini xushnud qilish va vafoli shaklda xizmat qilish, ham bu dunyodagi saodatga, ham oxiratning saodatiga sabab bo‘lgani sahih rivoyatlar bilan va ko‘p tarixiy voqealar bilan sobitdir. Keksa padar va volidasiga to‘liq itoat qilgan baxtiyor bir valad, farzandidan ayni vaziyatni ko‘rgani kabi; badbaxt bir valad agar ota-onasini ranjitsa, azobi uxroviydan tashqari, dunyoda ko‘p falokatlar bilan jazosini ko‘rgani, ko‘p voqealar bilan sobit. Ha, keksalarga, ma’sumlarga, faqat qarindoshiga qarash emas; balki ahli iymon (modomiki sirri iymon bilan haqiqiy qardoshlik bor) bo‘lganlarga uchrasa, muhtaram xasta keksa unga muhtoj bo‘lsa, ruh-u jon bilan unga xizmat qilish Islomiyatning taqozosidir.

### Yigirma Beshinchi Davo:

Ey xasta qardoshlar! Siz g‘oyat foydali va har dardga davo va haqiqiy lazzatli qudsiy bir tiryoq istasangiz, iymoningizni inkishof ettiring. Ya’ni, tavba va istig‘for bilan hamda namoz va ubudiyat bilan, u tiryoqi qudsiy bo‘lgan iymonni va iymondan kelgan dorini iste’mol qiling. Ha, dunyoga muhabbat va aloqa tufayli go‘yo xuddi ahli g‘aflatning dunyo kabi katta, xasta ma’naviy bir vujudi bor. Iymon esa u dunyo kabi zavol va firoq zarbalariga, yara va chaqa ichida bo‘lgan u ma’naviy vujudiga birdan shifo berib; yaralardan qutqarib, haqiqiy shifo berganini juda ko‘p risolalarda qat’iy isbot qilganmiz.

Boshingizni og‘ritmaslik uchun tugataman. Iymon dorisi esa, farzlarni mumkin qadar ado etish bilan ta’sirini ko‘rsatadi. G‘aflat va safohat va nafsoniy havaslar va dinga zid ko‘ngilxushliklar u tiyoqning ta’sirini man qiladi. Xastalik modomiki g‘aflatni olib tashlaydi, ishtahani kesadi, din man qilgan kayflarga ketishga mone bo‘ladi; undan foydalaning. Haqiqiy iymonning qudsiy dorilaridan va nurlaridan tavba va istig‘for bilan, duo va niyoz bilan iste’mol qiling. Janobi Haq sizlarga shifo bersin, xastaliklaringizni kafforat-uz zunub qilsin. Omin, omin, omin!

اَلْحَمْدُ لِلّٰهِ الَّذٖى هَدٰينَا لِهٰذَا وَمَا كُنَّا لِنَهْتَدِىَ لَوْلَٓا اَنْ هَدٰينَا اللّٰهُ لَقَدْ جَٓاءَتْ رُسُلُ رَبِّنَا بِالْحَقِّ

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

اَللّٰهُمَّ صَلِّ عَلٰى سَيِّدِنَا مُحَمَّدٍ طِبِّ الْقُلُوبِ وَ دَوَائِهَا وَ عَافِيَةِ الْاَبْدَانِ وَ شِفَائِهَا وَ نُورِ الْاَبْصَارِ وَ ضِيَائِهَا وَ عَلٰى اٰلِهٖ وَ صَحْبِهٖ وَ سَلِّمْ

\* \* \*

وَهُوَ لِكُلِّ دَاءٍ دَوَاءٌ Maoli: "Bu kitob har dardga darmondir". Tavofuqoti latifadandirki; Ra’fat Bey birinchi tasviddan g‘oyat tezlik bilan yozgan nusxasi bilan barobar, Xusrav yozgan boshqa bir nusxada, ixtiyorsiz hech o‘ylamasdan, satr boshlarida kelgan aliflarni sanadik; aynan bu وَهُوَ لِكُلِّ دَاءٍ دَوَاءٌ  jumlasiga tavofuq etadi.[[39]](#footnote-39)(Hoshiya1) Ham bu risolaning muallifining Said ismiga, bir dona farq bilan yana tavofuq etadi.[[40]](#footnote-40)(Hoshiya2) Yozilgan risolaning unvoniga oid yozuvdagi bir alif hisobga dohil etilmagandir.

Joyi hayratdirki: Sulaymon Rushdu yozgan nusxasi, hech alif xotirga kelmasdan va o‘ylamasdan, 114 alif, 114 shifo-i qudsiyani tazammun etgan 114 suvari Qur’oniyaning adadiga tavofuq bilan barobar وَهُوَ لِكُلِّ دَاءٍ دَوَاءٌ  shaddali lom bir sanalish jihati bilan, 114 harfiga aynan tavofuq etadi.

\* \* \*

**Yigirma Beshinchi Yog‘duning Zayli**

O‘n Yettinchi Maktub bo‘lib, Maktublar majmuasida dohil etilganidan, bu yerga kiritilmadi.

\* \* \*

# Yigirma Oltinchi Yog‘du

Keksalar Yog‘dusi

(Yigirma olti umid va ziyo-i tasallini jamlagan.)

**ESLATMA:** Har bir “umid”ning boshida ma’naviy dardimni g‘oyat alamli va sizni xafa qiladigan darajada yozganimning sababi: Qur’oni Hakimdan kelgan dorining favqulodda ta’sirini ko‘rsatish uchundir. Keksalarga oid bu Yog‘du uch-to‘rt jihatdan chiroyli ifodalashni muhofaza qilolmagan.

**Birinchisi:** Sarguzashti hayotimga oid bo‘lgani uchun, o‘sha zamonlarga xayolan ketib o‘sha holatda yozilganidan; ifoda intizomini muhofaza qilolmadi.

**Ikkinchisi:** Bomdod namozidan so‘ng g‘oyat charchoqlik his qilgan bir vaqtimda, ham tez yozishga majburiyat ostida yozilganidan, ifodada chalkashlik bo‘lgan.

**Uchinchisi:** Yonimda doimo yozadigan bo‘lmagani uchun, yonimda bo‘lgan kotibning ham Risola-i Nurga oid to‘rt-besh vazifasi bo‘lishidan, tahrirlariga to‘liq vaqt topolmaganimizdan, intizomsiz qoldi.

**To‘rtinchisi:** Ta’lifdan so‘ng ikkimiz ham charchagan holda, ma’noni diqqat bilan o‘ylamasdan, g‘oyat yuzaki tahrir bilan kifoyalanilgani uchun, tarzi ifodada albatta kamchiliklar bo‘ladi. Oliyjanob keksalardan ifodadagi kamchiliklarimga kechirimli nazar bilan qarash; va rahmati Ilohiya bo‘sh qaytarmagan muborak keksalar, qo‘llarini dargohi Ilohiyaga ochgan vaqtlari, bizni ham duolariga doxil qilsinlar.

بِسْمِ اللّٰهِ الرَّحْمٰنِ الرَّحٖيمِ

كٓهٰيٰعٓصٓ ۞ ذِكْرُ رَحْمَتِ رَبِّكَ عَبْدَهُ زَكَرِيَّا ۞ اِذْ نَادٰى رَبَّهُ نِدَٓاءً خَفِيًّا ۞ قَالَ رَبِّ اِنّٖى وَهَنَ الْعَظْمُ مِنّٖى وَاشْتَعَلَ الرَّاْسُ شَيْبًا وَلَمْ اَكُنْ بِدُعَٓائِكَ رَبِّ شَقِيًّا

Shu Yog‘du yigirma olti umiddir.

### Birinchi Umid:

Ey kamolot yoshiga kelgan muhtaram keksa qardoshlar va opa-singillar! Men ham siz kabi keksaman. Keksalik zamonida ora-sira topgan umidlarimni va u umidlardagi tasalli nuriga sizni ham sherik qilish orzusi bilan, boshimdan o‘tgan ba’zi holatlarni yozaman. Men ko‘rgan ziyo va duch kelgan umid eshiklari, albatta mening noqis va chalkash iste’dodimga ko‘ra ko‘rilgan, ochilgan. Inshaalloh, sizlarning sof va xolis iste’dodlaringiz men ko‘rgan ziyoni porlatadi; men topgan umidni yanada ko‘proq quvvatlantiradi.

Xullas, keladigan u umidlarning va ziyolarning manbai, ma’dani, chashmasi: iymondir.

### Ikkinchi Umid:

Keksalikka kirgan vaqtim; bir kun kuz mavsumida, asr vaqtida, yuksak bir tog‘da dunyoga qaradim. Birdan g‘oyat achinarli va g‘amgin va bir jihatda qorong‘u bir holat menga keldi. Ko‘rdimki; men keksaydim, kunduz ham keksaygan, yil ham keksaygan, dunyo ham keksaygan. Bu keksaliklar ichida dunyodan firoq va sevganlarimdan ayrilish zamoni yaqinlashganidan, keksalik menga anchagina yomon ta’sir qildi. Birdan rahmati Ilohiya shunday bir suratda ochildiki; o‘sha achinarli huzn va firoqni kuchli bir umid va porloq bir tasalli nuriga aylantirdi. Ha, ey men kabi keksalar! Qur’oni Hakimda yuz yerda “Arrohmanurrohim” sifatlari bilan o‘zini bizlarga taqdim etgan va doimo zaminning yuzida marhamat istagan ziyhayotlarning yordamiga rahmatini yuborgan va g‘aybdan har yil bahorni hadsiz ne’mat va hadyalari bilan to‘ldirib rizqqa muhtoj bo‘lgan bizlarga yetishtirgan hamda zaiflik va ojizlik darajasi nisbatida rahmatining jilvasini ziyoda ko‘rsatgan bir Xoliqi Rahimimizning rahmati, bu keksaligimizda eng ulkan bir umid va eng quvvatli ziyodir. Bu rahmatni topish, iymon bilan Rahmonga bog‘lanish va farzlarni bajarish bilan Unga itoat qilishdir.

### Uchinchi Umid:

Bir zamon yoshlik tunining uyqusidan keksalik tongi bilan uyg‘ongan vaqtim o‘zimga qaradim; vujudim qabr tomon bir qiyalikdan yugurayotgandek ketmoqda. Niyoziy Misriyning:

*“Har kun umrim binosining bir toshi tushar yerga,*

*Jon yotar g‘ofil, binosi bo‘ldi vayron, bexabar...”*

degani kabi, ruhimning xonasi bo‘lgan jismimning ham har kun bir toshi tushish bilan eskirmoqda va dunyo bilan meni mahkam bog‘lagan umidlarim, orzularim uzilishni boshladilar. Hadsiz do‘stlarimdan va sevganlarimdan ayrilish zamonining yaqinlashganini his qildim. U ma’naviy va juda chuqur va davosiz ko‘ringan yaraning malhamini qidirdim, topolmadim. Yana Niyoziy Misriy kabi dedimki:

*Dil baqosin, Haq fanosin istadi mulku tanim,*

*Bir davosiz dardga tushdim, ohki Luqmon bexabar!"*[[41]](#footnote-41)(Hoshiya)

O‘sha vaqt birdan marhamati Ilohiyaning lisoni, misoli, timsoli, jarchisi, tamsilchisi bo‘lgan Payg‘ambari Ziyshon Alayhissalotu Vassalomning nuri va shafoati va basharga keltirgan hadya-i hidoyati o‘sha darmonsiz hadsiz deb o‘ylaganim yaraga go‘zal bir malham va tiryoq bo‘ldi. Qorong‘u umidsizligimni nurli umidga aylantirdi.

Ha, ey men kabi keksaligini his qilgan muhtaram otaxon va onaxonlar! Biz ketyapmiz, aldanishda foyda yo‘q. Ko‘zimizni yopish bilan bizni bu yerda qoldirmaydilar, jo‘natilish bor. Biroq g‘aflatdan va qisman ham ahli zalolatdan kelgan zulmatlar, vahmlari bilan bizga firoqli va qorong‘u ko‘ringan barzoh mamlakati, ahboblarning jamlangan yeridir. Boshda shafoatchimiz bo‘lgan Habibulloh Alayhissolatu Vassalom bilan barcha do‘stlarimizga qovushish olamidir. Ha, bir ming uch yuz ellik yilda, har yili uch yuz ellik million insonlarning sultoni va ruhlarining murabbiyi va aqllarining muallimi va qalblarining mahbubi va har kuni اَلسَّبَبُ كَالْفَاعِلِ sirriga binoan, barcha ummati olgan hasanotining bir misli sahifa-i hasanotiga ilova etilgan va shu koinotdagi maqosidi oliya-i Ilohiyaning madori va mavjudot qiymatlari oshishining sababi Zoti Ahmadiya Alayhissalotu Vassalom dunyoga kelgan daqiqada “ummatim, ummatim” rivoyati sahiha bilan va kashfi sodiq bilan deganlari kabi, mahsharda hamma “nafsim, nafsim” degan vaqti, yana “ummatim, ummatim” deb, eng qudsiy va eng yuksak fidokorlik bilan yana shafoatlari bilan ummatlarining yordamiga yugurgan bir zot ketgan olamga ketyapmiz. Va u quyoshning atrofida hadsiz asfiyo va avliyo yulduzlari bilan yorishgan shunday bir olamga ketyapmiz.

Xullas u zotning shafoatlari ostiga kirib va nurlaridan foydalanishning va barzoh zulmatlaridan xalos bo‘lishning chorasi: Sunnati saniyaga tobe bo‘lishdir.

### To‘rtinchi Umid:

Bir payt keksalikka oyoq qo‘yganimda, g‘aflatni davom ettirgan sihati badanim ham buzilgandi. Keksalik bilan xastalik birgalashib menga hujum qildilar. Boshimga ura-ura uyqumni qochirdilar. Bola-chaqa, mol kabi meni dunyo bilan bog‘laydigan aloqalar ham yo‘q edi. Yoshlik tentakligi bilan zoye qilgan sarmoya-i umrimning mevalarini; barchasi gunohlar, xatolar ekanini ko‘rdim. Niyoziy Misriy kabi faryod aylab dedim:

*Bir tijorat qilmadim, naqdi umr bo‘ldi habo,*

*Yo‘lga chiqdim, lekin ko‘chmish jumla karvon bexabar.*

*Yig‘ladim nolon etib, tushdim yo‘lga tanho g‘arib,*

*Diyda giryon, siyna biryon, aql hayron bexabar.*

O‘sha vaqt g‘urbatda edim. Ma’yus holda bir huzn va nadomatli bir afsuslanish va madad so‘raydigan bir hasrat his qildim. Birdan Qur’oni Mo‘’jiz-ul Bayon yordamga yetishdi. Menga shunchalar quvvatli bir umid eshigini ochdi va shunday haqiqiy bir tasalli ziyosini berdiki, o‘sha vaziyatimdan yuz daraja ustun umidsizlikni ham ketkaza olar va o‘sha qorong‘uliklarni tarqata olardi.

Ha, ey men kabi dunyo bilan aloqalari kesilishni boshlagan va dunyo bilan bog‘langan iplari uzilishga yuz tutgan muhtaram otaxon va onaxonlar! Bu dunyoni eng mukammal va muntazam bir shahar, bir saroy hukmida xalq etgan bir Sone’-i Zuljalol, mumkinmidirki; o‘sha shaharda, o‘sha saroyda eng ahamiyatli musofirlari bilan va do‘stlari bilan gaplashmasin, ko‘rishmasin. Modomiki bilib turib bu saroyni qilgan hamda iroda va ixtiyor bilan tartiblagan va bezagan zot; albatta qandayki “qilgan biladi”, shunga o‘xshab “bilgan gapiradi”. Modomiki bu saroyni, bu shaharni bizga go‘zal bir musofirxona va tijoratgoh qilgan; albatta bizga nisbatan munosabatini va bizdan orzularini ko‘rsatadigan bir daftari, kitobi bo‘ladi.

Xullas o‘sha qudsiy daftarning eng mukammali; qirq jihat bilan mo‘’jiza va har daqiqada hech bo‘lmasa yuz millionning tilida kezgan, nur sochgan va har bir harfida kamida o‘n savob va o‘n hasana va ba’zan o‘n ming va ba’zan Layla-i Qadr sirri bilan, bir harfiga o‘ttiz ming hasana va meva-i Jannat va nuri barzoh bergan Qur’oni Mo‘’jiz-ul Bayondir. Bu maqomda unga raqobat qiladigan koinotda hech bir kitob yo‘q va hech kim ko‘rsatolmaydi. Modomiki bu qo‘limizdagi Qur’on Samovot va Arz Xoliqi Zuljalolining rububiyati mutlaqasi nuqtasidan va azamati uluhiyati jihatidan va rahmatining qamrashi tomonidan kelgan kalomidir, farmonidir; bir ma’dani rahmatidir. Unga yopish. Har dardga bir davo, har zulmatga bir ziyo, har umidsizlikka bir umid ichida bor.

Xullas, bu abadiy xazinaning kaliti iymondir va taslimdir va uni tinglab qabul qilish va o‘qishdir.

### Beshinchi Umid:

Bir vaqt keksaligimning boshlanishida, yakka qolish orzusi bilan Istanbulning bo‘g‘oz tarafidagi Yusha Tepaligida, yolg‘izlik bilan ruhim bir istirohat qidirdi. Bir kun o‘sha yuksak tepalikda doira-i ufqqa, atrofga qaradim. G‘oyat mungli va achintiradigan bir lavha-i zavol va firoqni keksalikning eslatishi bilan ko‘rdim. Shajara-i umrimning qirq beshinchi yili bo‘lgan qirq beshinchi shoxidagi yuksak maqomidan hayotimning pastki tabaqalarigacha nazar kezdirdim. Ko‘rdimki; o‘sha pastda, har bir shoxida, har yil davomida sevganlarimdan va aloqadorlarimdan va tanishganlarimdan hadsiz mayyitlar bor. Va o‘sha firoq va ayriliqdan kelgan g‘oyat achintiruvchi ma’naviy iztiroblar ichida, Fuzuliy Bag‘dodiy kabi, ayrilgan do‘stlarni o‘ylab, ingrab:

*Vaslingni yod aylagan sari yig‘layman,*

*To nafas bor ekan quruq jismimda faryod aylarman.*

deb bir tasalli, bir nur, bir umid eshigini qidirdim. Birdan oxiratga iymon nuri yordamga yetishdi. Hech so‘nmaydigan bir nur, hech sinmaydigan bir umid berdi.

Ha, ey men kabi keksa qardoshlar va keksa opaxonlar! Modomiki oxirat bor va modomiki boqiydir va modomiki dunyodanda go‘zaldir va modomiki bizni yaratgan zot ham Hakim, ham Rahimdir... keksalikdan shikoyat qilmasligimiz va afsuslanmasligimiz kerak. Aksincha keksalik, iymon bilan ibodat ichida kamolot yoshiga kelib, vazifa-i hayotdan bo‘shatilish va olami rahmatga istirohat uchun ketishga bir alomat bo‘lish jihati bilan undan mamnun bo‘lishimiz kerak.

Ha, hadisning ochiq ifodasi bilan; nav’-i basharning eng mumtoz shaxsiyatlari bo‘lgan bir yuz yigirma to‘rt ming anbiyoning ijmo va tavotur bilan; qisman shuhudga va qisman haqqalyaqiynga tayangan holda, ittifoqan oxiratning vujudidan va insonlarning u yerga yuborilishidan va bu koinot Xoliqi qat’iy va’da bergan oxiratni keltirishidan xabar berganlari kabi, ular bergan xabarlarini kashf va shuhud bilan ilmalyaqiyn suratida tasdiq qilgan bir yuz yigirma to‘rt million avliyoning o‘sha oxiratning vujudiga guvohliklari bilan va bu koinotning Sone’-i Hakiymining barcha ismlari bu dunyoda ko‘rsatgan jilvalari bilan, bir olami baqoni yaqqol tarzda taqozo qilganlaridan; yana oxiratning vujudiga dalolati bilan; va har yili bahorda, ro‘yi zaminda oyoqda turgan hadsiz-hisobsiz o‘lgan daraxtlarning janozalarini Amri Kun Fayakun bilan ihyo etib, Ba’su Ba’dal mavtga noil qilgan va hashr va nashrning yuz minglab namunasi o‘laroq nabotot toifalaridan va hayvonot millatlaridan uch yuz ming navlarni hashr va nashr qildan hadsiz bir qudrati azaliya va hisobsiz va isrofsiz bir hikmati abadiya va rizqqa muhtoj barcha ziyruhlarni kamoli shafqat bilan g‘oyat hayratomuz bir tarzda oziqlantirgan va har bahorda oz bir zamonda hadsiz-hisobsiz anvo‘-i ziynat va mahosinni ko‘rsatgan bir rahmati boqiya va bir inoyati doimaning yaqqol tarzda oxiratning vujudini lozim qilish bilan va shu koinotning eng mukammal mevasi va Xoliqi Koinotning eng sevgan san’atli asari va koinotning mavjudoti bilan eng ziyoda aloqador bo‘lgan insondagi shiddatli, tebranmas, doimiy bo‘lgan ishqi baqo va shavqi abadiyat va a’moli sarmadiyat, yaqqol tarzda ishorat va dalolati bilan, bu olami foniydan so‘ng bir olami boqiy va bir dori oxirat va bir dori saodat bo‘lganini shu daraja qat’iy bir suratda isbot qiladilarki, dunyoning vujudi qadar, yaqqol tarzda oxiratning vujudini qabul qilishni lozim qiladilar.[[42]](#footnote-42)(Hoshiya) Modomiki Qur’oni Hakimning bizga bergan eng muhim bir darsi “iymoni bil-oxirat”dir va u iymon ham bu daraja quvvatlidir va u iymonda shunday bir umid va bir tasalli borki; yuz ming keksalik bitta shaxsga kelsa, bu iymondan kelgan tasalli muqobil kela oladi. Biz keksalar “Alhamdulillahi ala kamalil iyman” deb keksaligimizga sevinishimiz kerak.

### Oltinchi Umid:

Bir zamon azobli bir asoratimda insonlardan begonalashib, Barla Yaylovida Qarag‘ay Tog‘ining tepasida yolg‘iz qoldim. Yolg‘izlikda bir nur qidirardim. Bir kecha o‘sha yuksak tepalikning ustidagi baland bir qarag‘ay daraxtining ustidagi usti ochiq xonachada edim. Uch-to‘rt g‘urbatni bir-biri ichida keksalik menga xotirlatdi. Oltinchi Maktubda izohlangani kabi; o‘sha tun xilvat, sas-sadosiz, faqat daraxtlarning shitirlashlaridan va yaproqlarning saslaridan kelgan mungli bir sado, bir ovoz achinishimga, keksaligimga, g‘urbatimga ziyoda ta’sir qildi. Keksalik menga eslatdiki, kunduz qanday qilib shu qora qabrga aylangan, dunyo qora kafanini qanday kiygan bo‘lsa, shunga o‘xshab sening umringning kunduzi ham tunga va dunyo kunduzi ham barzoh tuniga va hayotning yozi ham o‘limning qish tuniga o‘zgarishini qalbimning qulog‘iga aytdi. Nafsim majburan dedi: Ha, men vatanimdan uzoqda bo‘lganim kabi, bu ellik yil mobaynidagi umrimda zavol topgan sevganlarimdan ajralib qolganimdan va orqalaridan ular uchun yig‘lab qolganim, bu vatan g‘urbatidan yanada ziyoda g‘amgin va alamli bir g‘urbatdir. Va bu tun va tog‘ning g‘aribona vaziyatidagi g‘amgin g‘urbatdan yanada ziyoda g‘amgin va alamli bir g‘urbatga yaqinlashmoqdamanki, butun dunyodan birdan ayrilish vaqti yaqinlashganini keksalik menga xabar bermoqda. Bu g‘urbat g‘urbat ichida va bu huzn huzn ichidagi vaziyatdan bir umid, bir nur qidirdim. Birdan iymoni billoh yordamga yetishdi. Shunday bir unsiyat berdiki; men bo‘lgan qat qat vahshat ming marta ziyodalashsa edi, yana o‘sha tasalli kifoya qilardi.

Ha, ey otaxon va onaxonlar! Modomiki, Rahim bir Xoliqimiz bor; bizlar uchun g‘urbat bo‘lolmaydi. Modomiki u bor, bizlar uchun hamma narsa bor. Modomiki u bor, maloikalari ham bor. Unday bo‘lsa, bu dunyo bo‘sh emas, xoli tog‘lar, bo‘sh sahrolar Janobi Haqning qullari bilan to‘ladir. Ziyshuur qullaridan tashqari, uning nuri bilan, uning hisobi bilan toshi ham, daraxti ham bittadan munis do‘st hukmiga o‘tadi; lisoni hol bilan biz bilan gaplasha oladilar va ovuntiradilar. Ha, bu koinotning mavjudoti adadicha va bu ulkan kitobi olamning harflari sanog‘icha vujudiga guvohlik qilgan va ziyruhlarning sababi shafqat va rahmat va inoyat bo‘lgan jihozlari va yeguliklari va ne’matlari adadicha rahmatini ko‘rsatgan dalillar, shohidlar bizga Rahim, Karim, Anis, Vadud bo‘lgan Xoliqimizning, Sone’imizning, Homiyimizning dargohini ko‘rsatmoqdalar. U dargohda eng maqbul shafoatchi, ojizlik va zaiflikdir. Va ojizlik va zaiflikning ayni vaqti ham, keksalikdir. Bunday bir dargohga maqbul bir shafoatchi bo‘lgan keksalikdan ranjish emas, sevish lozimdir.

### Yettinchi Umid:

Bir zamon keksalikning boshlang‘ichida Eski Saidning kulishlari Yangi Saidning yig‘lashlariga aylangan hangomda, Anqaradagi ahli dunyo meni Eski Said deb o‘ylab, u yerga chaqirdilar, bordim. Kuz mavsumining oxirlarida Anqaraning mendan ancha ko‘proq keksaygan, xarob bo‘lgan, eskirgan qal’asining boshiga chiqdim. U qal’a toshga aylangan tarixiy hodisalar suratida menga ko‘rindi. Yilning keksalik mavsumi bilan mening keksaligim, qal’aning keksaligi, basharning keksaligi, shonli Usmoniylar Davlatining keksaligi va Xalifalik saltanatining vafoti va dunyoning keksaligi menga g‘oyat g‘amgin va achinarli va ayriliq to‘la bir holat ichida, u yuksak qal’ada o‘tmish zamonning daralariga va kelasi zamonning tog‘lariga qaratdi va qaradim. Bir-biri ichida meni o‘rab olgan to‘rt-besh keksalik qorong‘uliklari ichida, Anqarada eng qora bir holati ruhiya his qilganimdan,[[43]](#footnote-43)(Hoshiya) bir nur, bir tasalli, bir umid qidirdim.

O‘ngga, ya’ni moziy bo‘lgan o‘tgan zamonga qarab tasalli qidirarkan; menga moziy padarimning va ajdodimning va nav’imning bir mozori akbari suratida ko‘rindi, tasalli o‘rniga vahshat berdi. Chap tarafim bo‘lgan istiqbolga darmon qidirarkan qaradim. Ko‘rdimki: Mening va o‘xshashlarimning va kelajak naslning ulkan va qorong‘u bir qabri suratida ko‘rindi, unsiyat o‘rniga dahshat berdi. O‘ng bilan chapdan vahshatga tushib, hozirgi kunimga qaradim. U g‘aflatli va tarixvoriy nazarimga o‘sha hozirgi kun, yarim o‘layotgan va jon talvasasi harakatidagi iztirob chekkan jismimning janozasini tashigan bir tobut suratida ko‘rindi. So‘ngra bu tomondan ham ma’yus bo‘lgach, boshimni ko‘tarib umrim daraxtining teppasiga qaradim. Ko‘rdimki; u daraxtning birgina mevasi bor, u ham mening janozamdir; o‘sha daraxt ustida turibti, menga qarayapti. O‘sha tomondan ham vahshatga tushib boshimni pastga egdim, o‘sha umr daraxtining ostiga, ildiziga qaradim. Ko‘rdimki: O‘sha pastda bo‘lgan tuproq, suyaklarimning tuprog‘i bilan, yaratilishim boshlanishi tuprog‘i bir-biriga qo‘shilgan bir suratda oyoqlar ostida toptalayotganini ko‘rdim. U ham darmon emas, aksincha dardimga dard qo‘shdi. So‘ngra majbur bo‘lib orqamga qaradim. Ko‘rdimki; asossiz, foniy bo‘lgan dunyo, hechlik daralarida va yo‘qlik zulmatlarida yumalab ketyapti. Dardimga malham qidirarkan, zahar qo‘shdi. U tomonda ham xayr ko‘rolmaganimdan old tarafimga qaradim; oldinga nazarimni yubordim. Ko‘rdimki; qabr eshigi shundoqqina yo‘limning ustida ochiq ko‘rinib, og‘zini ochgan, menga qarab turibdi. Uning orqasida abad tarafiga ketgan yo‘l va o‘sha yo‘lda ketayotgan karvonlar uzoq-uzoqlardan nazarga urilmoqda.

Va bu olti tomondan kelgan dahshatlarga qarshi menga tayanch nuqtasi va mudofaa quroli bo‘ladigan, juz’iy bir juz’i ixtiyoriydan boshqa bir narsa yo‘q. O‘sha hadsiz dushmanlar va hisobsiz zararli narsalarga qarshi birgina quroli insoniy bo‘lgan u juz’i ixtiyoriy ham noqis, ham qisqa, ham ojiz, ham ijodsiz bo‘lganidan, kasbdan boshqa bir narsa qo‘lidan kelmaydi. Na o‘tgan zamonga o‘ta oladi, toki undan menga kelgan huznlarni jim qilsin va na istiqbolga kira oladi. Toki undan kelgan qo‘rquvlarni man qilsin. O‘tmish va kelajakka oid orzularimga va alamlarimga foydasi bo‘lmaganini ko‘rdim.

Bu olti jihatdan kelgan dahshat va vahshat va qorong‘ulik va umidsizlik ichida tipirchilaganim hangomda, birdan Qur’oni Mo‘’jiz-ul Bayonning samosida porlagan iymon nurlari yordamga yetishdi. O‘sha olti tomonni shunchalar nurlantirib yoritdiki, ko‘rganim o‘sha vahshatlar, o‘sha qorong‘uliklar yuz daraja ortsa edi, yana o‘sha nur ularga qarshi kifoya va yetarli edi. Barcha o‘sha dahshatlarni birma-bir tasalliga va o‘sha vahshatlarni birma-bir unsiyatga aylantirdi. Shundayki:

Iymon o‘sha vahshatli o‘tmish zamonning mozori akbar suratini yirtib, unsiyatli bir majlisi munavvar va ahboblar yig‘ilga joy ekanini biaynalyaqiyn, haqqalyaqiyn ko‘rsatdi. Ham iymon qabri akbar suratida nazari g‘aflatga ko‘ringan kelajak zamonni, sevimli saodat saroylarida bir ziyofati Rahmoniya majlisi suratida biilmalyaqiyn ko‘rsatdi. Ham iymon nazari g‘aflatga bir tobut vaziyatida ko‘ringan hozirgi zamonni va o‘sha hozirgi kunning tobutlik shaklini sindirib, o‘sha hozirgi kun uxroviy bir tijoratgoh do‘koni va dabdabali bir musofirxona-i Rahmoniy suratida bilmushohada ko‘rsatdi. Ham iymon nazari g‘aflat bilan umr daraxtining boshida janoza shaklida ko‘ringan yagona mevasi janoza emasligini, aksincha abadiy hayotga sazovor va abadiy bir saodatga nomzod bo‘lgan ruhimning, eskirgan uyasidan yulduzlarda kezish uchun chiqqanini biilmalyaqiyn ko‘rsatdi. Ham iymon suyaklarim bilan yaratilishim boshlanishinig tuprog‘i, oyoq ostida ahamiyatsiz mahv bo‘lgan suyaklar bo‘lmaganini, aksincha u tuproq rahmat eshigi va Jannat mehmonxonasining bir pardasi ekanini sirri iymon bilan ko‘rsatdi. Ham iymon; nazari g‘aflat bilan, orqamda, hechlikda, yo‘qlik qorong‘uligida yumalagan dunyoning vaziyatini sirri Qur’on bilan ko‘rsatdiki; o‘sha zohiriy zulmatlarda yumalagan dunyo esa; vazifasi tugagan, ma’nosini ifoda qilgan, natijalarini o‘ziga badal vujudda qoldirgan bir qism maktuboti Samadoniya va sahoifi nuqushi Subhoniya ekanligini ko‘rsatdi. Dunyoning mohiyati nima ekanligini biilmalyaqiyn bildirdi. Ham iymon, oldinda ko‘zini ochib menga qarab turgan qabrni va qabr orqasida abadga ketgan yo‘lni, nuri Qur’on bilan ko‘rsatdiki; o‘sha qabr, quduq og‘zi emas, aksincha olami nurning eshigidir. Va o‘sha yo‘l esa; hechlikka va adamistonga emas, aksincha vujudga, nuristonga va saodati abadiyaga ketgan yo‘l bo‘lganini to‘liq qanoat beradigan bir darajada ko‘rsatganidan, dardlarimga ham darmon, ham malham bo‘ldi. Ham iymon, ham qo‘lida juda juz’iy bir kasb bo‘lgan juz’iy bir juz’i ixtiyoriy o‘rniga, o‘sha hadsiz dushman va zulmatlarga qarshi g‘ayri cheksiz qudratga tayanish va hadsiz rahmatga bog‘lanish uchun o‘sha juz’i ixtiyoriyning qo‘liga bir hujjat beradi.. balki ham iymon o‘sha juz’i ixtiyoriyning qo‘lida bir hujjat bo‘ladi. Ham o‘sha juz’i ixtiyoriy bo‘lgan quroli insoniy, garchi zotida ham qisqa, ham ojiz, ham noqisdir. Ammo qandayki bir askar juz’iy quvvatini davlat hisobiga ishlatgan vaqtida, minglab daraja quvvatidan ortiq ishlarni bajaradi. Shunga o‘xshab sirri iymon bilan o‘sha juz’iy juz’i ixtiyoriy Janobi Haq nomidan Uning yo‘lida iste’mol qilinsa, besh yuz yil kengligida bir Jannatni ham qozona oladi. Ham iymon o‘tgan va kelasi zamonga ta’sir qilolmaydigan o‘sha juz’i ixtiyoriyning tizginini jismning qo‘lidan olib, qalbga va ruhga topshiradi. Ruh va qalbning doira-i hayoti esa, jism kabi hozirgi zamonga maxsus bo‘lmaganidan, juda ko‘p yillar moziydan, juda ko‘p yillar istiqboldan doira-i hayotiga kirgani uchun, o‘sha juz’i ixtiyoriy juz’iylikdan chiqib kulliylik qozonadi. Zamoni moziyning eng chuqur daralariga quvati iymon bilan kira olgani va huznlarning zulmatlarini daf qila olgani kabi, nuri iymon bilan istiqbolning eng uzoq tog‘lariga qadar chiqadi, qo‘rquvlarni ketkazadi.

Xullas, ey men kabi keksalik zahmatini chekayotgan keksa otaxon va onaxonlar! Modomiki, alhamdulilloh, biz ahli iymonmiz va modomiki iymonda ana shuncha nurli, lazzatli, sevimli, shirin dafinalar bor va modomiki keksaligimiz bizni bu dafinaning ichiga yanada ko‘proq chorlaydi.. albatta, iymonli keksalikdan shikoyat emas, aksincha minglab tashakkur qilishimiz kerak!

### Sakkizinchi Umid:

Keksalikning alomati bo‘lgan oq qillar sochimga tushgan bir zamonda, yoshlikning chuqur uyqusini yana ziyoda qalinlashtirgan Jahon Urushining mashaqqatlari va asirligimning beqarorliklari va so‘ngra Istanbulga kelgan vaqtimda ahamiyatli bir shonu sharaf vaziyati, hatto Xalifadan, Shayx ul-Islomdan, Boshqo‘mondondan tortib, to madrasa talabalarigacha haddimdan ko‘p ortiq go‘zal e’tibor va iltifot ko‘rsatganlari jihat bilan, yoshlik sarxushligi va o‘sha vaziyat bergan holati ruhiya o‘sha uyquni shu daraja qalinlashtirgan ediki, go‘yo dunyoni doimiy, o‘zimni ham o‘lmaydigandek dunyoga yopishgan bir vaziyati ajibada ko‘rar edim.

Mana o‘sha zamonda, Istanbulning Boyazid jome’-i muborakiga Ramazoni Sharifda ixlosli hofizlarni tinglashga bordim. Qur’oni Mo‘’jiz-ul Bayon samoviy yuksak xitobi bilan basharning fanosini va ziyhayotning vafotini xabar bergan g‘oyat quvvatli bir suratda كُلُّ نَفْسٍ ذَٓائِقَةُ الْمَوْتِ farmonini hofizlarning tili bilan e’lon qildi. Qulog‘imga kirib, qalbimning ichigacha joylashib, o‘sha juda qalin g‘aflat va uyqu va sarxushlik tabaqalarini chilparchin qildi. Masjiddan chiqdim. Ancha vaqtdan beri boshimda joylashgan o‘sha eski uyquning telbaligi bilan bir necha kun boshimda bir bo‘ron, tutunli bir otash va yo‘lini adashtirgan kema kabi ko‘rdim. Oynada sochimga qaraganim sari, oq qillar menga: “Diqqat qil!”, deydilar. Ana o‘sha oq qillarning eslatishi bilan vaziyat oydinlashdi. Qarasam, juda ham ishonganim va zavqlariga maftun bo‘lganim yoshlik alvido demoqda va muhabbat bilan juda ko‘p aloqador bo‘lganim hayoti dunyoviya so‘nishni boshlamoqda va juda ko‘p aloqador va go‘yo oshiq bo‘lganim dunyo menga “Oq yo‘l” deb, musofirxonadan ketishimni eslatmoqda. O‘zi ham “Sog‘ bo‘ling” deb, u ham ketishga hozirlanmoqda. Qur’oni Mo‘’jiz-ul Bayon كُلُّ نَفْسٍ ذَٓائِقَةُ الْمَوْتِ oyatining kulliyatida: “Nav’-i insoniy bir nafsdir, qayta tirilish uchun o‘ladi. Va kurra-i arz ham bir nafsdir, boqiy bir suratga kirish uchun u ham o‘ladi. Dunyo ham bir nafsdir, oxirat suratiga kirish uchun u ham o‘ladi!” ma’nosi oyatning ishorasidan qalbga ochilayotgan edi.

Xullas, bu holatda o‘z vaziyatimga qaradimki, zavqlarning manbai bo‘lgan yoshlik ketmoqda, huznlar manbai bo‘lgan keksalik o‘rniga kelmoqda. Va g‘oyat porloq va nuroniy hayot ketmoqda; zohiriy qorong‘u, dahshatli o‘lim o‘rniga kelishga tayyorlanmoqda. Va o‘sha juda sevimli va doimiy deb o‘ylangan va g‘ofillarning ma’shuqasi bo‘lgan dunyo juda katta tezlik bilan zavolga qovushayotganini ko‘rdim. O‘z-o‘zimni aldash va yana boshimni g‘aflatga suqish uchun, Istanbulda haddimdan juda ortiq ko‘rganim maqomi ijtimoiyning zavqlariga qaradim, hech bir foydasi bo‘lmadi. Barcha ularning e’tibori, iltifoti, tasallilari yaqinimda bo‘lgan qabr eshigiga qadar kela oladi, o‘sha yerda so‘nadi. Va shuhratparastlarning bir g‘oya-i xayoli bo‘lgan shonu sharafning bezakli pardasi ostida og‘ir bir riyo, sovuq bir maqtanchoqlik, vaqtinchalik bir tentaklik suratida ko‘rganimdan angladimki; meni hozirga qadar aldatgan bu ishlar hech bir tasalli berolmaydi va ularda hech bir nur yo‘q.

Yana to‘liq uyg‘onish uchun, Qur’onning samoviy darsini eshitish niyatida yana Boyazid masjididagi hofizlarni tinglashni boshladim. O‘sha vaqt u samoviy darsdan وَ بَشِّرِ الَّذٖينَ اٰمَنُوا … اِلٰى اٰخِرِ navidan qudsiy farmonlar bilan xushxabarlar eshitdim. Qur’ondan olgan fayz bilan xorijdan tasalli qidirish emas, balki dahshat va vahshat va umidsizlik olganim nuqtalar ichida tasallini, umidni, nurni qidirdim. Janobi Haqqa yuz ming shukr bo‘lsinki, ayni dard ichida darmonni topdim, ayni zulmat ichida nurni topdim, ayni dahshat ichida tasallini topdim. Eng avval hammani qo‘rqitgan, eng qo‘rqinchli deb o‘ylangan o‘limning yuziga qaradim... nuri Qur’on bilan ko‘rdimki: O‘limning yopinchig‘i garchi qorong‘u, qora, xunuk bo‘lsa ham, lekin mo‘min uchun asl siymosi nuroniydir, go‘zaldir ko‘rdim. Va ko‘p risolalarda bu haqiqatni qat’iy bir suratda isbot qilganmiz. Sakkizinchi So‘z va Yigirmanchi Maktub kabi ko‘p risolalarda izohlaganimiz kabi: o‘lim qatl emas, firoq emas, aksincha hayoti abadiyaninig muqaddimasidir, boshlanishidir va vazifa-i hayot qiyinchiligidan bir tanaffusdir, bir bo‘shatilishdir, bir makon o‘zgartirishdir. Barzoh olamiga ko‘chgan ahbob guruhiga qovushishdir. Va hokazo, bular kabi haqiqatlar bilan o‘limning haqiqiy go‘zal siymosini ko‘rdim. Qo‘rqib emas, aksincha bir jihatdan mushtoqlik bilan mavtning yuziga qaradim. Ahli tariqatdagi robita-i mavtning bir sirrini angladim.

So‘ngra hammani zavoli bilan yig‘latgan va hammani o‘ziga maftun va mushtoq qilgan va gunoh va g‘aflat bilan o‘tgan va o‘tmish yoshligimga qaradim. O‘sha go‘zal, bezalgan yopinchig‘i (ko‘ylagi) ichida g‘oyat xunuk, sarxush, tentak bir yuzni ko‘rdim. Agar mohiyatini bilmasaydim, bir necha yil meni sarxush qilib kuldirishiga badal, yuz yil dunyoda qolsam meni yig‘latar edi. Qandayki o‘shandaylardan biri yig‘lab degan: لَيْتَ الشَّبَابَ يَعُودُ يَوْمًا فَاُخْبِرَهُ بِمَا فَعَلَ الْمَشٖيبُ Ya’ni: “Koshki, yoshligim bir kun qaytib kelsa edi, keksalik mening boshimga qanchalar g‘amgin hollar solganini unga shikoyat qilib, aytib berar edim.” Darhaqiqat, bu zot kabi yoshlikning mohiyatini bilmagan keksalar, yoshliklarini o‘ylab, afsuslanib va hasratlanib yig‘laydilar. Holbuki yoshlik, agar ahli qalb, ahli huzur va aqli boshida va qalbi joyida bo‘lgan mo‘minlarda bo‘lsa, ibodatga va xayrotga va tijorati uxroviyaga sarf qilinsa, eng kuchli bir vasila-i tijorat va go‘zal va shirin bir vosita-i xayrotdir. Va o‘sha yoshlik, vazifa-i diniyasini bilib suiiste’mol qilmaganlarga qiymatdor, zavqli bir ne’mati Ilohiyadir. Agar istiqomat, iffat, taqvo birga bo‘lmasa, ko‘p tahlikalari bor. Jo‘shqinliklari bilan saodati abadiyasiga va hayoti uxroviyasiga zarar yetkazadi, shubhasiz hayoti dunyoviyasini ham barbod qiladi. Balki, bir-ikki yil yoshlik zavqiga badal, keksalikda ko‘p yillar g‘am va qayg‘u chekadi. Modomiki aksar insonlarda yoshlik zararli bo‘ladi, biz keksalar Allohga shukr qilishimiz kerakki, yoshlik tahlikalaridan va zararlaridan xalos bo‘ldik. Hamma narsa kabi, albatta yoshlikning ham lazzatlari ketadi. Agar ibodatga va xayrga sarflangan bo‘lsa, o‘sha yoshlikning mevalari uning o‘rnida boqiy qolib, hayoti abadiyada bir yoshlik qozonishiga vasila bo‘ladi.

So‘ngra aksar insonlar oshiq va mubtalo bo‘lgan dunyoga qaradim. Nuri Qur’on bilan ko‘rdimki: bir-biri ichida uchta kulliy dunyo bor. Biri asmo-i Ilohiyaga qaraydi, ularning oynasidir. Ikkinchi yuzi oxiratga qaraydi, uning ekinzoridir. Uchinchi yuzi ahli dunyoga qaraydi, ahli g‘aflatning o‘yingohidir. Ham hammaning bu dunyoda ulkan bir dunyosi bor. Go‘yo insonlar adadicha dunyolar bir-biri ichiga kirgan. Ammo hammaning xususiy dunyosining ustuni, o‘zining hayotidir. Qachon jismi sinsa, dunyosi boshiga yiqiladi, qiyomati bo‘ladi. Ahli g‘aflat o‘z dunyosining bunday tez yiqiladigan vaziyatini bilmaganlari uchun, umumiy dunyo kabi doimiy deb o‘ylab, parastish qiladi. Boshqalarining dunyosi kabi tez yiqiladigan, buziladigan mening ham xususiy bir dunyoim bor. Bu xususiy dunyoim bu qisqacha umrim bilan nima foydasi bor deb o‘yladim. Nuri Qur’on bilan ko‘rdimki: Ham mening, ham hamma uchun shu dunyo vaqtinchalik bir tijoratgoh va har kun to‘lib bo‘shaydigan bir musofirxona va kelgan-ketganlarning oldi-sotdisi uchun yo‘l ustida qurilgan bir bozor va Naqqoshi Azaliyning yangilangan (hikmat bilan yozib o‘chiradigan) bir daftari va har bahor bir zarrin maktubi va har bir yoz bir nazmli qasidasi va u Sone’-i Zuljalolning jilva-i asmosini yangilagan, ko‘rsatgan oynalari va oxiratning ko‘chatlik bir bog‘i va rahmati Ilohiyaning bir guldoni va olami baqoda ko‘rsatiladigan lavhalarni tayyorlashga maxsus vaqtinchalik bir uskunasi mohiyatida ko‘rdim. Bu dunyoni bu suratda yaratgan Xoliqi Zuljalolga yuz ming shukr qildim. Va angladimki, dunyoning oxiratga va asmo-i Ilohiyaga qaragan go‘zal mohiyatlariga qarata nav’-i insonga muhabbat berilgan ekan, o‘sha muhabbatni suiiste’mol qilib, foniy, xunuk, zararli, g‘aflatli yuziga sarflagani uchun, حُبُّ الدُّنْيَا رَاْسُ كُلِّ خَطٖيئَةٍ hadisi sharifining sirriga sazovor bo‘lganlar.

Xullas, ey otaxon va onaxonlar! Men Qur’oni Hakimning nuri bilan va keksaligimning eslatishi bilan va iymon ham ko‘zimni ochishi bilan bu haqiqatni ko‘rdim va ko‘p risolalarda qat’iy burhonlar bilan isbot qildim. O‘zimga haqiqiy bir tasalli va kuchli bir umid va porloq bir ziyo ko‘rdim. Va keksaligimga mamnun bo‘ldim va yoshlikning ketishidan masrur bo‘ldim. Sizlar ham yig‘lamanglar va shukr qilinglar. Modomiki iymon bor va haqiqat bundaydir. Ahli g‘aflat yig‘lasin, ahli zalolat yig‘lasin.

### To‘qqizinchi Umid:

Jahon Urushida asirlik bilan, Rossiyaning shimoliy sharqidan juda uzoq bo‘lgan Kostroma viloyatida edim. U yerda Tatarlarning kichik bir masjidi mashhur Volga Daryosining bo‘yida joylashgandi. U yerdagi do‘stlarim bo‘lgan asir zobitlar ichida siqilar edim. Yolg‘izlik istadim. Tashqarida iznsiz yura olmas edim. Tatar mahallasi kafillik bilan meni o‘sha Volga Daryosi bo‘yidagi kichik masjidga oldilar. Men yolg‘iz bo‘lib masjidda yotardim. Bahor ham yaqin. O‘sha shimol qit’asining juda ham uzun tunlarida ko‘p bedor qolardim. O‘sha qorong‘u tunlarda va qorong‘u g‘urbatda, Volga Daryosining g‘amgin shildirashlari va yomg‘irning achintiradigan shivirlashlari va shamolning firoqni eslatuvchi esishi meni chuqur g‘aflat uyqusidan vaqtinchalik uyg‘otdi. Garchi hali o‘zimni keksa deb bilmas edim, ammo Jahon Urushini ko‘rgan keksadir. Go‘yo يَوْمًا يَجْعَلُ الْوِلْدَانَ شٖيبًا sirriga sazovor bo‘lib, shunday kunlardirki, bolalarni qaritgani jihati bilan, qirq yoshda ekan, o‘zimni sakson yoshlik bir vaziyatda ko‘rdim. O‘sha qorong‘u uzun tun va g‘amgin g‘urbat va g‘amgin vaziyat ichida hayotdan va vatandan bir umidsizlik keldi. Ojizligimga, yolg‘izligimga qaradim, umidim uzildi. O‘sha holatda ekan, Qur’oni Hakimdan madad keldi; tilim حَسْبُنَا اللّٰهُ وَنِعْمَ الْوَكٖيلُ dedi, qalbim ham yig‘lab dedi:

غَرٖيبَمْ بٖى كَسَمْ ضَعٖيفَمْ نَاتُوَانَمْ اَلْاَمَانْ گُويَمْ عَفُوْ جُويَمْ مَدَدْ خٰواهَمْ زِدَرْگَاهَتْ اِلٰهٖى

Ruhim ham vatanimdagi eski do‘stlarni o‘ylab, g‘urbatda vafotimni xayol qilib, Niyoziy Misriy kabi dedim:

*Dunyo g‘amidan kechib, yo‘qlikka qanot ochib,*

*Shavq ila har dam uchib, chaqiraman do‘st, do‘st!*

deb do‘stlarni izlardi. Nima bo‘lganda ham... O‘sha huznli, achinarli, ayriliqni eslatuvchi uzun g‘urbat kechasida, dargohi Ilohiyda zaiflik va ojizligim shunchalar buyuk bir shafoatchi va vasila bo‘ldiki, hozir ham hayratdaman. Chunki bir necha kundan so‘ng, g‘oyat kutilmagan bir suratda, piyodalab ketilsa bir yillik masofaga, bir o‘zim ruschani bilmaganim holda qochdim. Zaiflik va ojizligimga binoan kelgan inoyati Ilohiya bilan hayratomuz bir suratda qutuldim. Varshava va Avstriyadan o‘tib Istanbulga qadar keldimki, bu suratda osonlik bilan qutulish juda hayratomuz bo‘lgan edi. Ruschani bilgan eng jasur va eng ayyor odamlar muvaffaq bo‘lolmagan, ko‘p yengillashtirishlar va ko‘p osonlik bilan, o‘sha uzun qochish sayohatini tugatdim. Ammo o‘sha Volga Daryosi bo‘yi masjididagi mazkur tunning vaziyati menga bu qarorni berdirganki; qolgan umrimni g‘orlarda o‘tkazaman. Bu insonlarning hayoti ijtimoiyasiga aralashish ortiq yetar. Modomiki oxirida yolg‘iz qabrga ketaman, yolg‘izlikka ko‘nikish uchun, hozirdan yolg‘izlikni ixtiyor qilaman, degandim. Biroq afsuski, Istanbuldagi jiddiy va ko‘p ahbob va Istanbulning dabdabali hayoti dunyoviyasi, xususan haddimdan ko‘p ortiq menga yuzlangan shonu sharaf kabi natijasiz narsalar o‘sha qarorimni vaqtinchalik menga unuttirdilar. Go‘yo o‘sha g‘urbat kechasi, hayotimning ko‘zida nurli qoralik edi. Va Istanbulning oq dabdabali kunduzi, o‘sha hayot ko‘zimning nursiz oqi ediki, oldinni ko‘rolmadi, yana yotdi.. toki ikki yil o‘tib G‘avsi Jiyloniy Futuh-ul G‘ayb kitobi bilan takror ko‘zimni ochtirdi.

Xullas ey otaxon va onaxonlar! Bilib qo‘yingki; keksalikdagi zaiflik va ojizlik, rahmat va inoyati Ilohiyaning jalbiga vasiladir. Men o‘z shaxsimda ko‘p hodisalar bilan mushohada qilganim kabi, zaminning yuzidagi rahmatning jilvasi ham g‘oyat zohir bir tarzda bu haqiqatni ko‘rsatadi. Chunki hayvonotning eng ojiz va eng zaifi, bolalaridir. Holbuki rahmatning eng shirin va eng go‘zal jilvasiga sazovor, yana ulardir. Bir daraxtning tepasidagi uyada bir qush bolasining ojizligi; onasini eng itoatkor bir askar kabi - rahmatning jilvasi - xizmat qildiradi. Atrofni kezadi, rizqini keltiradi. Qachon o‘sha qush bolasi qanotlarining kuchga to‘lishi bilan ojizligini unutsa, volidasi unga: “Sen bor, rizqingni qidir” deydi, ortiq uni tinglamaydi.

Xullas, bu sirri rahmat bolalar haqida jarayon etgani kabi, zaiflik va ojizlik nuqtasida bolalar hukmiga o‘tgan keksalar haqida ham joriydir. Menga qanoati qat’iya beradigan darajada tajribalar borki; qandayki bolalarning ojizliklariga binoan rahmat tarafidan rizqlari hayratomuz bir suratda ko‘kraklar jo‘mraklaridan yuboriladi va oqittiriladi.. shunga o‘xshab; ma’sumlik kasb etgan iymonli keksalarning rizqlari ham baraka suratida yuboriladi. Ham bir xonadonning baraka ustuni, o‘sha xonadondagi keksalar ekani; ham bir xonadonni balolardan muhofaza qiluvchi, ichidagi beli bukilgan ma’sum otaxon va onaxonlar ekani[[44]](#footnote-44)(Hoshiya) hadisi sharifning bir parchasi bo‘lgan وَ لَوْلَا الشُّيُوخُ الرُّكَّعُ لَصُبَّ عَلَيْكُمُ الْبَلَاءُ صَبًّا ya’ni: “Beli bukilgan keksalaringiz bo‘lmasa edi, balolar sel kabi ustingizga yog‘ilardi”, deb farmon qilish bilan, bu haqiqatni isbot qiladi.

Xullas modomiki keksalikdagi zaiflik va ojizlik bu daraja rahmati Ilohiyaning jalbiga sababdir; va modomiki Qur’oni Hakim

اِمَّا يَبْلُغَنَّ عِنْدَكَ الْكِبَرَ اَحَدُهُمَٓا اَوْ كِلَاهُمَا فَلَا تَقُلْ لَهُمَٓا اُفٍّ وَلَا تَنْهَرْهُمَا وَقُلْ لَهُمَا قَوْلًا كَرٖيمًا ۞ وَاخْفِضْ لَهُمَا جَنَاحَ الذُّلِّ مِنَ الرَّحْمَةِ وَقُلْ رَبِّ ارْحَمْهُمَا كَمَا رَبَّيَانٖى صَغٖيرًا

oyati bilan, besh jihatdan g‘oyat mo‘’jizona bir suratda keksa padar va volidaga nisbatan hurmatga va shafqatga farzandlarni da’vat qiladi; va modomiki Islomiyat dini keksalarga hurmat va marhamatni amr qiladi; va modomiki insoniyat fitrati keksalarga nisbatan hurmat va marhamatni taqozo qiladi.. albatta biz keksalar, yoshlik ishtahasi bilan bo‘lgan vaqtinchalik bir zavqi moddiy o‘rniga ma’naviy va doimiy va muhim inoyati Ilohiyadan va jinsdoshiga achinishdan kelgan rahmat va hurmat hamda rahmat va hurmatdan hosil bo‘lgan ruhoniy zavqlarni olmoqdamiz. U holda biz bu keksaligimizni yuzta yoshlikka almashtirmasligimiz kerak. Ha, men o‘zim sizni ishontirib aytamanki: “Eski Saidning o‘n yillik yoshligini menga bersalar, men hozir Yangi Saidning bir yillik keksaligini bermayman!” Men keksaligimdan roziman, siz ham rozi bo‘lishingiz kerak.

### O‘ninchi Umid:

Bir zamon asoratdan kelgandan so‘ng, Istanbulda bir-ikki yil yana g‘aflat g‘alaba qildi. Siyosat havosi nazarimni o‘zimdan ko‘tarib ofoqqa tarqatgan ekan, bir kun Istanbulning Ayub Sulton qabristonining daraga qaragan yuksak bir joyida o‘tirgan edim. Istanbul atrofidagi ufqlarga qaradim. Birdan, qarayman mening xususiy dunyoim vafot qilmoqda, ba’zi jihatda ruh chekingandek bir holati xayoliya menga keldi. Dedim: “Ajabo, bu qabristonning mozor toshlaridagi yozuvlarimidirki, menga bunday xayol bermoqda”, deb nazarimni tortdim. Uzoqqa emas, o‘sha qabristonga qaradim, qalbimga eslatildiki: “Bu sening atrofingdagi qabristonning ichida yuzta Istanbul bor. Chunki yuz marta Istanbul bu yerga bo‘shalgan. Barcha Istanbulning xalqini bu yerga bo‘shatgan bir Hokimi Qodirning hukmidan qutulib mustasno qololmaysan, sen ham borasan”. Men qabristondan chiqib, bu dahshatli xayol bilan Sulton Ayub Masjidining mahfalidagi kichik bir xonaga ko‘p marta kirganim kabi, bu safar ham kirdim. O‘yladimki; men uch jihatdan musofirman; bu manzilchada musofir bo‘lganim kabi, Istanbulda ham musofirman, dunyoda ham musofirman. Musofir yo‘lini o‘ylashi kerak. Qandayki bu xonadan chiqaman, bir kun kelib Istanbuldan ham chiqaman, boshqa bir kun ham dunyodan chiqaman.

Mana bu holatda g‘oyat achinari va firoq to‘la alamli bir huzn va g‘am qalbimga, boshimga cho‘kdi. Chunki men faqat bir-ikki do‘stni yo‘qotmayapman. Istanbulda minglab sevgan do‘stlarimdan ayrilish kabi, juda sevgan Istanbulimdan ham ayrilaman. Dunyoda yuz minglab do‘stlarimdan ayrilish kabi, juda ham sevganim va mubtalo bo‘lganim o‘sha go‘zal dunyodan ham ayrilaman deb o‘ylar ekanman, yana qabristonning o‘sha yuksak yeriga bordim. Ora-sira kinoga -ibrat uchun- borganimdan; menga Istanbul ichidagi insonlar, o‘sha daqiqada kinoda o‘tgan zamonning soyalarini hozirgi zamonga keltirish jihati bilan, o‘lganlarni oyoqda yurgan suratda ko‘rsatganlari kabi, aynan men ham o‘sha vaqt ko‘rgan insonlarimni oyoqda yurgan janozalar vaziyatida ko‘rdim. Xayolimga dedimki: “Modomiki bu qabristonda bo‘lganlardan bir qismi kinoda yurgandek ko‘rinmoqda; ilgarida qat’iyan bu qabristonga kiradiganlarni, kirgan deb ko‘r; ular ham janozalardir, yuribtilar.” Birdan Qur’oni Hakimning nuri bilan va G‘avsi A’zam Shayx Jiyloniy Hazratlarining irshodi bilan, o‘sha mungli holat sururli va nash’ali bir vaziyatga aylandi. Jumladan: O‘sha mungli holga qarshi Qur’ondan kelgan nur bunday eslatdiki; sening shimoliy sharqda, Kostromadagi g‘urbatingda bir-ikkita asir zobit do‘sting bor edi. Bu do‘stlaring baribir Istanbulga ketishlarini bilar eding. Senga bir kishi desa ediki: “Sen Istanbulga ketasanmi yoki bu yerda qolasanmi?” Albatta, zarra miqdor aqling bo‘lsa, Istanbulga sevinch va surur bilan ketishni qabul qilarding. Chunki bir ming bittadan to‘qqiz yuz to‘qson to‘qqiz ahbobing Istanbuldadirlar. Bu yerda bir-ikki dona qolgan, ular ham u yerga ketadilar. Sen uchun Istanbulga ketish; mungli firoq, alamli ayriliq emas. Hamda kelding, mamnun bo‘lmadingmi? O‘sha dushman mamlakatidagi o‘ta qorong‘u uzun tunlaridan va o‘ta sovuq bo‘ronli qishlaridan qutulding. Bu go‘zal (dunyo Jannati kabi) Istanbulga kelding. Aynan shuning kabi; sening kichikligingdan shu yoshingga qadar sevganlaringdan to‘qson to‘qqiz foizi senga dahshat bergan qabristonga ko‘chganlar. Bu dunyoda qolgan bir-ikki do‘sting bor, ular ham u yerga ketadilar. Dunyoda vafoting firoq emas, visoldir; o‘sha ahboblarga qovushishdir. Ular, ya’ni o‘sha arvohi boqiya eskirgan uyalarini tuproq ostida qoldirib, bir qismi yulduzlarda, bir qismi olami barzoh tabaqalarida kezmoqdalar deb eslatildi.

Ha, bu haqiqatni Qur’on va iymon shu daraja qat’iy bir suratda isbot qilgandirki; butun-butun qalbsiz, ruhsiz bo‘lmasa yoxud zalolat qalbini bo‘g‘magan bo‘lsa, ko‘rib turgandek ishonish kerak. Chunki bu dunyoni hadsiz lutf va ehson navlari bilan bunday bezab ikromona va shafqatona rububiyatini ko‘rsatgan va danaklar kabi eng ahamiyatsiz juz’iy narsalarni ham muhofaza qilgan bir Sone’-i Karim va Rahim; san’atli asarlari ichida eng mukammal va eng jome’, eng ahamiyatli va eng ko‘p sevgan san’atli asari bo‘lgan insonni, albatta va yaqqol tarzda, suratan ko‘ringani kabi bunday marhamatsiz, oqibatsiz qatl qilmaydi, mahv qilmaydi, zoye qilmaydi. Aksincha bir dehqonning tuproqqa sochgan danaklar singari, boshqa bir hayotda unib chiqish uchun, Xoliqi Rahim o‘sha suyukli san’atli asarini bir rahmat eshigi bo‘lgan tuproq ostiga vaqtinchalik tashlaydi.[[45]](#footnote-45)(Hoshiya)

Xullas bu Qur’oniy eslatmani olgandan so‘ng, o‘sha qabriston Istanbuldan ziyoda menga unsiyatli bo‘ldi. Xilvat va uzlat menga suhbat va muosharatdan yanada ziyoda xush keldi. Men ham Bo‘g‘oz tarafidagi Sariyerda bir xilvatxona topdim. G‘avsi A’zam (R.A.) Futuh-ul G‘aybi bilan menga bir ustoz va tabib va murshid bo‘lgani kabi, Imom Rabboniy ham (R.A.) Maktuboti bilan bir do‘st, bir mushfiq, bir muallim hukmiga o‘tdi. O‘sha vaqt keksalikka kirganimdan va madaniyatning zavqlaridan chekinganimdan va hayoti ijtimoiyadan chetlashganimdan, juda ham mamnun bo‘ldim. Allohga shukr qildim.

Xullas, ey men kabi keksalik ichiga kirgan va keksalikning eslatmasi bilan vafotni ko‘p eslagan zotlar! Qur’on bergan darsi iymon nuri bilan keksalikni va vafotni va xastalikni yoqtirishimiz kerak, aksincha bir jihatda yaxshi ko‘rishimiz kerak. Modomiki iymon kabi hadsiz darajada qiymatdor bir ne’mat bizda bor; keksalik ham xushdir, xastalik ham xushdir, vafot ham xushdir. Noxush bir narsa bo‘lsa; u ham gunohdir, safohatdir, bid’atlardir, zalolatdir.

### O‘n Birinchi Umid:

Asoratdan kelgandan so‘ng, Istanbulda Chamlija tepaligida bir koshonada, marhum jiyanim Abdurrahmon bilan birga yashardik. Bu hayotim, hayoti dunyoviya jihatdan biz kabilar uchun eng saodatli bir hayot sanalishi mumkin edi. Chunki asoratdan qutulgan edim, Dor-ul Hikmatda maslagi ilmiyamga munosib eng oliy bir tarzda ilmni yoyishga muvaffaqiyat bor edi. Menga yuzlangan obro‘y va sharaf haddimdan ko‘p ortiq edi. Mavqe e’tibori bilan Istanbulning eng go‘zal yeri bo‘lgan Chamlijada yashardim. Ham hamma narsam mukammal edi. Marhum jiyanim Abdurrahmon kabi g‘oyat zakovatli, fidokor, ham bir talaba, ham xizmatkor, ham kotib, ham avlodi ma’naviyam barobar edi. Dunyoda hammadan ziyoda o‘zimni baxtli deb bilarkan, oynaga qaradim; sochimda, soqolimda oq qillarni ko‘rdim. Birdan asoratda, Kostromadagi masjiddagi ruhiy uyg‘onish yana boshlandi. Uning asari o‘laroq, qalban bog‘liq bo‘lganim va sababi saodati dunyoviya deb o‘ylaganim holatlarni, sabablarni tadqiq qilishni boshladim. Qaysisini tadqiq qilgan bo‘lsam, ko‘rdimki; chirikdir, aloqaga arzimaydi, aldaydi. O‘sha paytlarda eng sadoqatli deb o‘ylagan bir birodarimdan kutilmagan bir sadoqatsizlik va xotirga kelmaydigan bir vafosizlik ko‘rdim. Hayoti dunyoviyadan bir hurkish keldi. Qalbimga dedim: “Ajabo, men butun-butun aldanganmiman? Ko‘ryapmanki; haqiqat nuqtasida achinadigan holimizga juda ko‘p insonlar havas bilan qarayaptilar. Barcha bu insonlar devona bo‘lganlarmi, bo‘lmasa hozir men devona bo‘lyapmanmiki, bu dunyoparast insonlarni devona deb ko‘ryapman?” Nima bo‘lganda ham... Men keksalik bergan shiddatli uyg‘onish jihatidan, eng avval aloqador bo‘lganim foniy narsalarning foniyligini ko‘rdim. O‘zimga ham qaradim, nihoyatsiz ojizlikda ko‘rdim. U vaqt baqo istagan va baqo o‘yi bilan foniylarga mubtalo bo‘lgan ruhim bor quvvati bilan dediki: “Modomiki jisman foniyman, bu foniylardan menga nima xayr kela oladi? Modomiki men ojizman, bu ojizlardan nima kutishim mumkin? Mening dardimga chora topadigan bir Boqiyi Sarmadiy, bir Qodiri Azaliy lozim” deb tadqiqotni boshladim.

O‘sha vaqt hamma narsadan avval, eskidan beri tahsil qilgan ilmimga murojaat qilib, bir tasalli, bir umid qidirishni boshladim. Afsuski, o‘sha vaqtga qadar falsafiy ilmlarni Islomiy ilmlar bilan barobar hafsalamga to‘ldirib, o‘sha falsafiy ilmlarni juda xato o‘laroq kamolga yetish ma’dani va nurlanish sababi deb o‘ylagandim. Holbuki o‘sha falsafiy masalalar ruhimni haddan ortiq kirlatgan va taraqqiyoti ma’naviyamda to‘siq bo‘lgandi. Birdan Janobi Haqning rahmat va karami bilan Qur’oni Hakimdagi hikmati qudsiya madadga yetishdi. Ko‘p risolalarda bayon qilingani kabi, o‘sha falsafiy masalalarning kirlarini yuvdi, tozalattirdi. Jumladan: Hikmat fanlaridan kelgan ruhiy zulmatlar ruhimni koinotga bo‘g‘dirardi. Qaysi tarafga qaramay, nur qidirmay; o‘sha masalalarda nur topolmadim, nafas ololmadim. Toki Qur’oni Hakimdan kelgan va “La Ilaha Illa Hu” jumlasi bilan dars berilgan tavhid g‘oyat porloq nur bo‘lib barcha o‘sha zulmatlarni tarqatdi; bemalol nafas oldim. Biroq nafs va shayton ahli zalolat va ahli falsafadan olgan darslariga tayanib, aql va qalbga hujum qildilar. Bu hujumdagi nafs bilan qilingan munozaralar lillahilhamd qalbning muzaffar bo‘lishi bilan natijalandi. Ko‘p risolalarda qisman o‘sha munozaralar yozilgan. Ular bilan kifoyalanib, bu yerda faqat mingdan bir qalbning muzaffar bo‘lganini ko‘rsatish uchun, minglab burhondan birgina burhon bayon qilaman. Toki yoshligida g‘arb falsafasi va zamonaviy fanlar nomi ostidagi qisman zalolat, qisman foydasiz masalalar bilan ruhini kirlatgan, qalbini xasta qilgan, nafsini taltaytirgan bir qism keksalarning ruhida tozalik qilsin. Tavhid haqida shayton va nafsning yomonligidan qutulsin. Shundayki:

Falsafiy ilmlarning vakolati nomidan nafsim dediki: “Bu koinotdagi ashyoning tabiati bilan bu mavjudotga aralashuvlari bor. Hamma narsa bir sababga qaraydi. Mevani daraxtdan, donli ekinlarni tuproqdan istash kerak. Eng juz’iy, eng kichik bir narsani ham Allohdan istash va Allohga yolvorish nima degani?”

O‘sha vaqt nuri Qur’on bilan sirri tavhid shu keladigan suratda inkishof etdi. Qalbim o‘sha faylasuflashgan nafsimga dedi: “Eng juz’iy va eng kichik narsa; eng katta narsa kabi, to‘g‘ridan-to‘g‘ri butun bu koinot Xoliqining qudratidan keladi va xazinasidan chiqadi. Boshqa suratda bo‘lolmaydi. Sabablar esa bir pardadir. Chunki eng ahamiyatsiz va eng kichik deb o‘ylaganimiz maxluqlar, ba’zan san’at va xilqat jihatidan eng kattasidan yanada katta bo‘ladi. Pashsha tovuqdan san’at jihatidan oldinga o‘tmasa ham, ortda ham qolmaydi. Unday bo‘lsa, katta-kichik ajratilmaydi. Yo barchasi moddiy sabablarga taqsim qilinadi yoxud barchasi birdan bitta zotga beriladi. Birinchi qism mahol bo‘lgani kabi, bu qism vojibdir, zaruriydir. Chunki bitta zotga, ya’ni bir Qodiri Azaliyga berilsa; modomiki barcha mavjudotning intizom va hikmatlari bilan vujudi qat’iy haqiqatlashgan ilmi hamma narsani qamramoqda.. va modomiki ilmida hamma narsaning miqdori namoyon bo‘lmoqda.. va modomiki ko‘rilgani kabi har vaqt hechdan, nihoyatsiz yengillik bilan, nihoyatsiz san’atli masnu’lar vujudga kelmoqda.. va modomiki u Qodiri Alimning bir gugurt yoqish kabi amri Kun Fayakun bilan qaysi narsa bo‘lsa bo‘lsin, ijod qila olganini, hadsiz quvvatli dalillar bilan, ko‘p risolalarda bayon qilganimiz va xususan Yigirmanchi Maktub va Yigirma Uchinchi Yog‘duning oxirida isbot qilingani kabi, hadsiz qudrati bor; albatta bilmushohada ko‘rilgan hayratomuz yengillik va osonlik o‘sha ilmning qamrashidan va qudratning azamatidan keladi. Masalan, qandayki ko‘zga ko‘rinmaydigan moddali bir siyoh bilan yozilgan bir kitobga o‘sha yozuvni ko‘rsatishga maxsus bir modda surtilsa; o‘sha ulkan kitob birdan har bir ko‘zga vujudini ko‘rsatib, o‘zini o‘qittiradi. Aynan shuning kabi; u Qodiri Azaliyning qamragan ilmida hamma narsaning surati maxsusasi bir miqdori muayyan bilan taayyun etadi. U Qodiri Mutlaq amri Kun Fayakun bilan, o‘sha hadsiz qudrati bilan va nufuzli irodasi bilan, o‘sha yozuvga surtilgan modda kabi, g‘oyat oson va yengillik bilan qudratning bir jilvasi bo‘lgan quvvatini o‘sha mohiyati ilmiyaga surtadi, u narsaga vujudi xorijiy beradi; ko‘zga ko‘rsatadi, hikmatining naqshlarini o‘qittiradi. Agar barcha narsalar birdan o‘sha Qodiri Azaliyga va Alimi Kulli Shayga berilmasa; u vaqt pashsha kabi eng kichik bir narsaning vujudini, dunyoning aksar navlaridan xususiy bir mezon bilan to‘plash lozim bo‘lish bilan barobar, o‘sha kichik chivinning vujudida ishlagan zarralar o‘sha pashshaning sirri xilqatini va kamoli san’atini barcha tafsilotlari bilan bilish bilan bo‘la oladi. Chunki tabiatdagi sabablar bilan moddiy sabablar, yaqqol tarzda va umum ahli aqlning ittifog‘i bilan, hechdan ijod qilolmaydi. Unday bo‘lsa, har holda ular ijod qilsa, albatta to‘playdilar. Modomiki to‘playdilar, qaysi ziyhayot bo‘lsa-bo‘lsin, aksar unsurlar va navlaridan namunalar ichida bor. Go‘yo koinotning bir xulosasi, bir urug‘i hukmidadir. Albatta, u holda bir urug‘ni butun boshli bir daraxtdan, bir ziyhayotni butun ro‘yi zamindan mayin elak bilan elab va eng sezgir bir mezon bilan o‘lchab to‘plattirish lozim bo‘ladi. Va modomiki tabiatdagi sabablar johildir, jonsizdir; bir ilmi yo‘qki bir reja, bir mundarija, bir model, bir dastur taqdir qilsin, unga ko‘ra ma’naviy qolipga kelgan zarralarni eritib to‘ksin; toki tarqalmasin, intizomini buzmasin. Holbuki hamma narsaning shakli, tuzilishi hadsiz tarzlarda bo‘la olgani uchun, hadsiz had-hisobsiz shakllar, miqdorlar ichida birgina shakl va miqdorda, sel kabi oqqan unsurlarning zarralari tarqalmasdan, muntazam tarzda, miqdorsiz, qolipsiz, bir-biri ustida to‘da holida saqlash va ziyhayotga muntazam bir vujud berish; qay daraja imkondan, ehtimoldan, aqldan uzoq bo‘lgani ko‘rinadi. Albatta kimning qalbida ko‘rlik bo‘lmasa, ko‘radi. Ha, bu haqiqatga binoan اِنَّ الَّذٖينَ تَدْعُونَ مِنْ دُونِ اللّٰهِ لَنْ يَخْلُقُوا ذُبَابًا وَلَوِ اجْتَمَعُوا لَهُ bu oyati azimaning sirri bilan[[46]](#footnote-46)(Hoshiya) barcha moddiy sabablar to‘plansa, ularning ixtiyorlari ham bo‘lsa, birgina pashshaning vujudini va o‘sha vujudning jihozlarini mezoni maxsus bilan to‘play olmaydilar. To‘plasalar ham, o‘sha vujudning miqdori muayyanasida saqlay olmaydilar. Saqlasalar ham, doimo yangilanib turgan va o‘sha vujudga kelib ishlagan zarralarni muntazam tarzda ishlattira olmaydilar. Unday bo‘lsa, yaqqol tarzda sabablar bu narsalarga sohib chiqa olmaydilar. Demak, sohibi haqiqiylari boshqadir. Ha, shunday bir sohibi haqiqiylari borki; مَا خَلْقُكُمْ وَلَا بَعْثُكُمْ اِلَّا كَنَفْسٍ وَاحِدَةٍ oyatining sirri bilan, barcha zaminning yuzidagi jonzotlarni bir pashshaning tiriltirilishi qadar oson qiladi. Bir bahorni birgina gul osonligida ijod qiladi. Chunki to‘plashga muhtoj emas. Amri Kun Fayakunga molik bo‘lganidan va har bahorda hadsiz mavjudoti bahoriyaning unsur moddasidan tashqari, hadsiz sifatlar va hollar va shakllarini hechdan ijod qilganidan va ilmida hamma narsaning rejasi, modeli, mundarijasi va dasturi taayyun etganidan va barcha zarralar uning ilm va qudrati doirasida harakat qilganlaridan, gugurt yoqqandek hamma narsani nihoyat osonlik bilan ijod qiladi. Va hech bir narsa zarra miqdor harakatini chalkashtirmaydi. Sayyoralar mute bir qo‘shini bo‘lgani kabi, zarralar ham muntazam bir qo‘shini hukmiga o‘tadi. Modomiki u qudrati azaliyaga tayanib harakat qilmoqdalar va u ilmi azaliyning dasturi bilan ishlamoqdalar; mana o‘sha asarlar u qudratga ko‘ra vujudga keladi. Bo‘lmasa u kichik, ahamiyatsiz shaxsiyatlariga qarash bilan u asarlar kichramaydi. U qudratga bog‘lanish quvvati bilan bir pashsha bir Namrudni o‘ldiradi. Chumoli Fir’avnning saroyini xarob qiladi. Zarra kabi kichik qarag‘ay urug‘i tog‘ kabi ulkan bir qarag‘ay daraxtining yukini yelkasida tashiydi. Bu haqiqatni ko‘p risolalarda isbot qilganimiz kabi, qandayki bir askar askarlik hujjati bilan podshohga bog‘lanish nuqtasida yuz ming marta o‘z quvvatidan ortiq, bir shohni asir qilish kabi asarlarga sazovor bo‘ladi. Shunga o‘xshab, hamma narsa u qudrati azaliyaga bog‘lanishi bilan, yuz ming marta tabiatdagi sabablardan ustun san’at mo‘’jizalariga sazovor bo‘lishi mumkin.

Xullas kalom; hamma narsaning nihoyat darajada ham san’atli, ham yengil vujudi ko‘rsatadiki, hamma narsani qamragan ilm sohibi bo‘lgan bir Qodiri Azaliyning asaridir. Bo‘lmasa yuz ming mahol ichida, vujudga kelish u yoqda tursin, aksincha imkon doirasidan chiqib, imkonsizlik doirasiga kiradi va mumkin suratidan chiqib, imkonsizlik mohiyatiga kiradi va hech bir narsa vujudga kelmaydi, aksincha vujudga kelishi mahol bo‘ladi.

Xullas, bu g‘oyat nozik va g‘oyat quvvatli va g‘oyat chuqur va g‘oyat yaqqol bir burhon bilan shaytonning vaqtinchalik bir shogirdi va ahli zalolatning va ahli falsafaning bir vakili bo‘lgan nafsim jim bo‘ldi. Va lillahilhamd, to‘liq iymonga keldi. Va dediki: Ha, menga shunday bir Xoliq va Rob lozimki, eng kichik qalbimdan o‘tganlarni va eng yashirin niyozimni biladigan va eng yashirin ehtiyoji ruhimni qondirgani kabi, menga saodati abadiyani berish uchun, ulkan dunyoni oxiratga almashtiradigan va bu dunyoni olib tashlab, oxiratni o‘rniga quradigan, ham pashshani xalq etgani kabi, samovotni ham ijod qiladigan, ham Quyoshni samoning yuziga bir ko‘z qilib qoqqani kabi, bir zarrani ham ko‘z qorachig‘imda joyrlashtiradigan bir qudratga molik bo‘lsin. Bo‘lmasa, pashshani yaratolmagan, qalbimdan o‘tganlarga aralasha olmaydi, niyozi ruhimni eshitolmaydi.. samovotni yaratmagan, saodati abadiyani menga berolmaydi. Unday bo‘lsa, mening Robbim uki; ham qalbimdan o‘tganlarni isloh qiladi, ham havo bo‘shlig‘ini bulutlar bilan bir soatda to‘ldirib bo‘shatgani kabi, dunyoni oxiratga almashtirib, Jannatni qurib eshigini menga ochadi, “Qani kir” deydi.

Xullas, ey nafsim kabi badbaxtlik natijasida bir qism umrini nursiz falsafiy va ajnabiy fanlariga sarflagan keksa qardoshlarim! Qur’onning lisonidagi doimo “La Ilaha Illa Hu” farmoni qudsiysidan qanchalar quvvatli va qanchalar haqiqatli va hech bir jihatda tebranmas va buzilmas va o‘zgarmas qudsiy bir rukni iymoniyni anglangki, qanday qilib barcha ma’naviy zulmatlarni tarqatadi va ma’naviy yaralarni davolaydi.

Bu uzun mojaroni keksaligimning umid eshiklari ichida kiritilishi, xuddiki ixtiyorim bilan bo‘lmadi. Istamagandim, balki zeriktirar deb saqlanayotgan edim. Ammo menga yozdirildi deb bilaman. (Nima bo‘lganda ham, mavzuga qaytaman.) Soch va soqolimdagi oq qillarning va bir vafodorning sadoqatsizligi natijasida o‘sha dabdabali va ko‘rinishdan shirin va ziynatli Istanbulning hayoti dunyoviyasining zavqlaridan menda bir nafrat keldi. Nafs maftun bo‘lgan zavqlari o‘rniga ma’naviy zavqlar qidirdi. Bu ahli g‘aflatning nazarida sovuq va og‘ir va noxush ko‘ringan keksalikda bir tasalli, bir nur istadi. Falillahilhamd Janobi Haqqa yuz ming shukr bo‘lsin, barcha o‘sha haqiqatsiz, ta’msiz, oqibatsiz dunyoviy zavqlar o‘rniga haqiqiy, doimiy va shirin iymoniy zavqlarni “La Ilaha Illa Hu”da va nuri tavhidda topganim kabi.. ahli g‘aflatning nazarida sovuq va og‘ir ko‘ringan keksalikni o‘sha nuri tavhid bilan juda yengil va haroratli va nurli ko‘rdim. Ey otaxon va onaxonlar! Modomiki sizlarda iymon bor va modomiki iymonni yoritgan va inkishof ettirgan namoz va niyoz bor; keksaligingizga abadiy bir yoshlik nazari bilan qarashingiz mumkin. Chunki u bilan abadiy bir yoshlik qozonishingiz mumkin. Haqiqiy sovuq va og‘ir va xunuk va zulmatli va alamli bo‘lgan keksalik esa; ahli zalolatning keksaliklaridir, aksincha ularning yoshliklaridir. Ular yig‘lashi kerak, ular “ey voh, afsuslar bo‘lsin!” deyishlari kerak. Sizlar, ey muhtaram iymonli keksalar! “Alhamdulillahi ala kulli hal” deb masrur tarzda shukr qilishingiz kerak!

### O‘n Ikkinchi Umid:

Bir vaqtlar Isparta viloyatining Barla nohiyasida surgun nomi ostida, iskanjali asorat bilan yolg‘iz va kimsasiz bir qishloqda odamlar bilan ko‘rishishdan va xabarlashishdan man qilingan bir vaziyatda ham xastalik, ham keksalik, hamda g‘urbat ichida g‘oyat og‘ir bir holda ekan; Janobi Haq kamoli marhamatidan, Qur’oni Hakimning nuktalariga, sirlariga doir men uchun sababi tasalli bir nur ehson qilgandi. U bilan o‘sha achchiq, alamli, g‘amgin vaziyatimni unitishga urinardim. Vatanimni, do‘stlarimni, yaqinlarimni unuta olardim. Ammo, ey voh, birisini unutolmasdim. U ham bo‘lsa ham jiyanim, ham ma’naviy avlodim, ham eng fidokor talabam, ham eng jasur bir birodarim bo‘lgan marhum Abdurrahmon edi. Olti-yetti yil avval mendan ayrilgan edi. Na u mening yerimni biladiki, yordamga oshiqsin, tasalli bersin va na men uning vaziyatini bilardimki, u bilan xabarlashsam, dardlashsam. Mening bu keksalik vaziyati zamonimda unday fidokor, sodiq birisi menga lozim edi. So‘ngra birdan birisi menga bir maktub berdi. Maktubni ochdim, ko‘rdimki: Abdurrahmonning mohiyatini to‘liq ko‘rsatadigan bir tarzda bir maktub-ki, u maktubning bir qismi Yigirma Yettinchi Maktubning bayonlari ichida uch yaqqol karomatni ko‘rsatadigan bir tarzda kirgizilgan. U maktub meni ko‘p yig‘lattirgan va hali ham yig‘lattirmoqda. Marhum Abdurrahmon u maktub bilan juda jiddiy va samimiy bir suratda dunyoning zavqlaridan nafrat qilganini va eng buyuk maqsadi menga yetishib, kichikligida men unga qaraganim kabi, u ham keksaligimda menga xizmat qilish ekan. Ham dunyoda mening haqiqiy vazifam bo‘lgan Qur’on sirlarini yoyishda, iqtidorli qalami bilan menga yordam berish ekan. Hatto maktubida yozgandi: “Yigirma-o‘ttizta risolani menga yubor, har biridan yigirma-o‘ttiz nusxa yozaman va yozdiraman”, derdi. U maktub menga dunyoga nisbatan kuchli bir umid berdi. Daho darajasida zakovatga molik va haqiqiy avloddan juda yuksak bir sadoqat va bog‘lanish bilan menga xizmat qiladigan bunday jasur bir talabamni topdim deb; u iskanjali asoratni, u kimsasizlikni, u g‘urbatni, u keksalikni unutdim. U maktubdan avval oxiratga iymonga doir chop qildirganim O‘ninchi So‘zning bir nusxasi qo‘liga o‘tgan edi. Go‘yo u risola unga bir tiryoq ediki; olti-yetti yil mobaynida olgan barcha ma’naviy yaralarini davoladi. G‘oyat quvvatli va porloq iymon bilan ajalini kutayotgandek, menga o‘sha maktubni yozgan. Bir-ikki oy so‘ngra Abdurrahmon vositasi bilan yana mas’ud tarzda bir hayoti dunyoviya kechirish tasavvurida ekan, “ey voh”, birdan uning vafot xabarini oldim. Bu xabar men uchun shunday zarba bo‘ldiki, besh yildir hali ham o‘sha ta’sir ostidaman. O‘sha vaqt boshimdan kechirayotgan iskanjali asorat va yolg‘izlik va g‘urbat va keksalik va xastaligim o‘n daraja ulardan ortiq menga ayriliq azobi, achinish, huzn berdi. Mening marhuma volidamning vafoti bilan xususiy dunyomning yarmi, uning vafoti bilan vafot etgan derdim. Abdurrahmonning vafoti bilan esa, qolgan yarim dunyoim ham vafot etganini ko‘rdim. Dunyodan butun-butun aloqam uzildi. Chunki u dunyoda qolsaydi; ham dunyodagi vazifa-i uxroviyamning quvvatli bir asosi va mendan keyin to‘liq o‘rnimga o‘tadigan bir xayrli avlod va hamda bu dunyoda eng fidokor bir sababi tasalli, bir birodarim bo‘la olardi.. va eng zakovatli bir talabam, bir muxotob va Risola-i Nur parchalarining eng amin bir sohibi va muhofizi bo‘lardi. Ha, insoniyat e’tibori bilan bunday bir yo‘qotish men kabi insonlarga juda hirqatlidir, yondiradi. Garchi ko‘rinishdan bardosh qilishga urinayotgan edim, biroq ruhimda shiddatli bo‘ron bor edi. Agar ora-sira Qur’onning nuridan kelgan tasalli taskin bermasa edi, men uchun bardosh qilish mumkin bo‘lmas edi. O‘sha vaqt Barla daralariga, tog‘lariga yolg‘iz borib kezardim. Xoli yerlarda o‘tirib, o‘sha huznli qayg‘ular ichida, eski zamonda Abdurrahmon kabi sodiq talabalarim bilan kechirgan mas’udona hayot lavhalarim kino singari xayolimdan o‘tgan sari, keksalik va g‘urbat bergan ta’sirlanish tezligi bardoshimni sindirar edi. Birdan كُلُّ شَىْءٍ هَالِكٌ اِلَّا وَجْهَهُ لَهُ الْحُكْمُ وَاِلَيْهِ تُرْجَعُونَ oyati qudsiyaning sirri ochildi. Menga “Ya Boqiy Antal Boqiy, Ya Boqiy Antal Boqiy” dedirdi va u bilan haqiqiy tasalli berdi. Ha, men o‘sha xoli darada, o‘sha g‘amgin holatda, bu oyati qudsiyaning sirri bilan, Mirqot-us Sunna Risolasida ishorat qilingani kabi, o‘zimni uch ulkan janoza boshida ko‘rdim:

Biri: Ellik besh yoshimga qadar, ellik besh marta o‘lgan va hayoti umrimda dafn qilingan Saidlarning qabri ustida, bir mozor toshi o‘laroq o‘zimni ko‘rdim.

Ikkinchi janoza: Zamoni Odamdan (A.S.) beri, mening hamjinsim va navim vafot qilib moziy qabrida dafn qilingan o‘sha ulkan janozaning boshida mozor toshi hukmida bo‘lgan bu asrning yuzida kezadigan, chumoli kabi kichik bir ziyhayot suratida o‘zimni ko‘rdim.

Uchinchi janoza esa; insonlar kabi har yili dunyo yuzida sayyor bir dunyoning vafoti bilan ulkan dunyo ham bu oyatning sirri bilan vafot etishi xayolimning qarshisida gavdalandi.

Xullas, Abdurrahmonning vafotining qayg‘usidan kelgan bu dahshatli ma’noni butun-butun oydinlatadigan va haqiqiy tasalli va so‘nmas nur beradigan bu oyati karima ma’no-i ishoriysi bilan madadga yetishdi. فَاِنْ تَوَلَّوْا فَقُلْ حَسْبِىَ اللّٰهُ لَٓا اِلٰهَ اِلَّا هُوَ عَلَيْهِ تَوَكَّلْتُ وَهُوَ رَبُّ الْعَرْشِ الْعَظٖيمِ

Ha, bu oyat bildirdiki: Modomiki Janobi Haq bor, u hamma narsaga badaldir. Modomiki u boqiydir, albatta u kifoyadir. Birgina jilva-i inoyati butun dunyo o‘rnini oladi. Va bir jilva-i nuri mazkur uch ulkan janozaga ma’naviy hayot beradi. Janozalar bo‘lmaganini, aksincha vazifalarini tugatgan, boshqa olamlarga ketganlarini ko‘rsatadi. Uchinchi Yog‘duda bu sirning izohi o‘tganidan, u bilan kifoyalanib bu yerda faqat deymanki: كُلُّ شَيْءٍ هَالِكٌ اِلاَّ وَجْهَهُ oxiriga qadar... oyatining ma’nosini ko‘rsatgan ikki karra “Ya Baqiy Antal Baqiy! Ya Baqiy Antal Baqiy!” meni g‘oyat alamli o‘sha mungli holatdan qutqardi. Shundayki:

Birinchi dafa “Ya Baqiy Antal Baqiy!” dedim, dunyo va dunyodagi Abdurrahmon kabi hadsiz aloqador bo‘lganim ahboblarning zavolidan va aloqalarim uzilishidan kelib chiqqan hadsiz ma’naviy yaralar ichida bir amaliyoti jarrohiya navidan bir davolash boshlandi.

Ikkinchi dafa “Ya Baqiy Antal Baqiy!” jumlasi barcha o‘sha hadsiz ma’naviy yaralarga ham malham, ham tiryoq bo‘ldi. Ya’ni sen boqiysan; ketgan ketsin, sen yetasan. Modomiki sen boqiysan, zavol topgan hamma narsaga badal bir jilva-i rahmating kifoyadir. Modomiki sen borsan, sening borligingga iymon bilan bog‘lanishini bilgan va sirri Islomiyat bilan o‘sha bog‘lanishga ko‘ra harakat qilgan insonga hamma narsa bor. Fano va zavol, mavt va adam bir pardadir, bir yangilanishdir; boshqa-boshqa manzillarda kezish hukmidadir deb o‘ylab, batamom o‘sha hirqatli, firqatli, mungli, alamli, qorong‘u, dahshatli holati ruhiya sururli, nash’ali, lazzatli, nurli, sevimli, unsiyatli bir holatga aylandi. Lisonim va qalbim, balki lisoni hol bilan barcha zarroti vujudim “Alhamdulilloh” dedilar.

Mana o‘sha jilva-i rahmatning mingdan bir juzi shudirki: Men o‘sha huzngohim bo‘lgan daradan va u huzn beruvchi holatdan Barlaga qaytdim. Qarasam, Kuleo‘nlik Mustafo ismli bir o‘smir mendan ilmi holga oid tahorat va namozga doir bir nechta masalani so‘rash uchun kelgan. O‘sha vaqt musofirlarni qabul qilmaganim holda, uning ruhidagi ixlos va kelajakda Risola-i Nurga qiladigan qiymatdor xizmatni,[[47]](#footnote-47)(Hoshiya1) go‘yo oldindan sezish hissi bilan ruhim o‘sha o‘smirning ruhida o‘qidi. Uni orqaga qaytarmadim, qabul qildim.[[48]](#footnote-48)(Hoshiya2) So‘ngra ayon bo‘ldiki, Risola-i Nur xizmatida va mendan keyin xayrli avlod bo‘lib, bir vorisi haqiqiy vazifasini to‘liq ado qiladigan Abdurrahmon o‘rniga Janobi Haq Mustafoni namuna o‘laroq menga yuborganki; sendan bitta Abdurrahmonni oldim, muqobilida bu ko‘rganing Mustafo kabi o‘ttiz Abdurrahmon u vazifa-i diniyada senga ham talaba, ham jiyan, ham avlodi ma’naviy, ham qardosh, ham fidokor birodar beraman”. Ha, lillahilhamd, o‘ttizta Abdurrahmonni berdi. O‘sha vaqt dedim: Ey yig‘lagan qalbim! Modomiki bu namunani ko‘rding va u bilan o‘sha ma’naviy yaralarning eng muhimini davoladi; boshqa barcha seni ranjitgan yaralarni ham davolashiga qanoating kelishi kerak.

Xullas, ey men kabi keksalik zamonida g‘oyat sevgan avlodini yoki qarindoshini yo‘qotgan va beliga yuklangan keksalikning og‘ir yuki bilan barobar firoqdan kelgan og‘ir g‘amlarni ham boshiga yuklangan otaxon va onaxonlar! Mening vaziyatimni angladingizki, siznikidan ancha shiddatli ekan, modomiki bunday bir oyati karima davoladi, shifo berdi; albatta Qur’oni Hakimning dorixona-i qudsiyasida barcha dardlaringizga shifo beradigan dorilari bor. Agar iymon bilan unga murojaat qilib va ibodat bilan u dorilarni iste’mol qilsangiz, belingiz va boshingizdagi o‘sha keksalikning va g‘amlarning og‘ir yuklari g‘oyat yengillashadi.

Bu qismning uzun yozilishining sirri esa, marhum Abdurrahmonga ko‘proq duo-i rahmat qildirish tushunchasidir. Sizni zeriktirmasin. Ham sizni balki ziyoda ranjitadigan eng ayanchli va nafrat berib qo‘rqitadigan eng dahshatli yaramni g‘oyat noxush, alamli bir suratda sizga ko‘rsatishdan maqsadim: Qur’oni Hakimning qudsiy tiryog‘i qay daraja hayratomuz bir dori va porloq nur ekanini ko‘rsatishdir.

### O‘n Uchinchi Umid:

[[49]](#footnote-49)(Hoshiya) Bu umidda sarguzashti hayotimning muhim bir lavhasidan bahs etaman, har holda biroz uzun bo‘ladi. Zerikmasligingizni va ranjimasligingizni orzu qilaman. Jahon Urushida, Rusning asoratidan qutulgandan so‘ng, Istanbulda ikki-uch yil Dor-ul Hikmatda xizmati diniya meni u yerda saqladi. So‘ngra Qur’oni Hakimning irshodi bilan va G‘avsi A’zamning himmati bilan va keksalikning uyg‘otishi bilan Istanbuldagi hayoti madaniyadan zerikish va dabdabali hayoti ijtimoiyadan bir nafrat keldi. Daussila ta’bir etilgan ishtiyoqi vatan hissi meni vatanimga boshladi. Modomiki o‘laman, vatanimda o‘lay deb Vanga ketdim. Hamma narsadan avval Vanda Xorxor deb atalgan madrasamning ziyoratiga bordim. Ko‘rdimki, boshqa Vanning uylar kabi uni ham Rus istilosida Armanlar yoqqan edilar. Vanning mashhur qal’asiki, tog‘ kabi yaxlit toshdan iborat. Mening madrasam shundoqqina uning ostida va unga to‘liq tutashgan. Men tark qilgan yetti-sakkiz yil avval, o‘sha madrasamdagi haqiqatdan do‘st, qardosh, suyukli talabalarimning xayollari ko‘z o‘ngimga keldi. U fidokor birodarlarimning bir qismi haqiqiy shahid, boshqa bir qismi ham o‘sha musibat tufayli ma’naviy shahid bo‘lib vafot qilgan edilar. Men yig‘lashdan o‘zimni to‘xtatolmadim va qal’aning madrasaning ustidagi ikki minora balandligida madrasaga qaragan tepasigacha chiqdim, o‘tirdim. Yetti-sakkiz yil avvalgi zamonga xayolan ketdim. Mening xayolim kuchli bo‘lgani uchun, meni o‘sha zamonda ancha kezdirdi. Atrofda hech kim yo‘q ediki, meni o‘sha xayoldan o‘girsin va o‘sha zamondan tortsin. Chunki yolg‘iz edim. Yetti-sakkiz yil mobaynida, ko‘zimni ochgan vaqt bir asr vaqt o‘tgandek o‘zgarishlar ko‘rardim. Qarasam, mening madrasamning atrofidagi shahar ichi Qal’a tubi mavqe’i butunlay boshdan oyoq yondirilgan, buzilgan. Avvalgi ko‘rganimdan hozirgi ko‘rganimgacha, go‘yo ikki yuz yil so‘ngra dunyoga kelib, shunday mungli nazar bilan qaradim. U uylardagi odamlarning ko‘pi bilan do‘st va ahbob edim. Katta qismi, Alloh rahmat qilsin, muhojirlik bilan vafot qilganlar, g‘urbatda abgor bo‘lgandilar. Ham Arman mahallasidan tashqari Vanning barcha musulmonlarining uylari vayron qilinganini ko‘rdim. Mening qalbim eng tubidan ingradi. Shunchalar achinib ketdimki, minglab ko‘zim bo‘lsa edi, baravar yig‘lar edi. Men g‘urbatdan vatanimga qaytdim; g‘urbatdan qutuldim deb o‘ylardim. “Ey voh”, g‘urbatning eng dahshatlisini vatanimda ko‘rdim. O‘n Ikkinchi Umidda bahsi o‘tgan Abdurrahmon kabi, ruhim bilan juda aloqador yuzlab talabalarimni, do‘stlarimni qabrda hamda o‘sha ahboblarning yerlarini xarobazor ko‘rdim. Eskidan beri esimda bo‘lgan bir zotning bir ifodasi bor edi, to‘liq ma’nosini ko‘rolmas edim.. o‘sha mungli lavha qarshisida to‘liq ma’nosini ko‘rdim. Ifoda budir:

لَوْلَا مُفَارَقَةُ الْاَحْبَابِ مَا وَجَدَتْ لَهَا الْمَنَايَا اِلٰى اَرْوَاحِنَا سُبُلًا

ya’ni: “Agar do‘stlardan ayriliq bo‘lmasaydi, o‘lim ruhlarimizga yo‘l topolmasdiki, kelsin olsin.” Demak, eng ziyoda insonni o‘ldirgan, ahbobdan ayriliqdir. Ha, hech bir narsa meni o‘sha vaziyatchalik yondirmagan, yig‘latmagan. Agar Qur’ondan, iymondan madad kelmasaydi; o‘sha g‘am, o‘sha qayg‘u, o‘sha huzn ruhimni uchiradigandek ta’sirlar qilgan bo‘lardi. Eskidan beri shoirlar she’rlarida ahboblari bilan ko‘rishgan manzillarining zamon o‘tishi bilan xarobagohlariga yig‘laganlar. Buning eng firoq to‘la lavhasini ham men ko‘zim bilan ko‘rdim. Ikki yuz yildan so‘ng g‘oyat sevgan do‘stlarining istiqomatgohiga kelgan bir odamning qayg‘usi bilan; ham ruhim, ham qalbim ko‘zimga yordam berib yig‘ladilar. O‘sha vaqt ko‘zimning o‘ngida xarobazorga aylangan yerlarning g‘oyat obod va tantanali va nash’ali va sururli bir suratda bo‘lgan payt, yigirma yilga yaqin eng shirin bir hayotda dars berish bilan qiymatdor talabalarim bilan kechirgan hayotimning o‘sha shirin davrlari birma-bir kino lavhalari kabi jonlanib ko‘rinib, so‘ngra vafot qilib ketish tarzida, xayoli ko‘zimning o‘ngida ancha muddat davom etdi. O‘sha vaqt ahli dunyoning holiga juda taajjublandim. Qanday qilib o‘zlarini aldaydilar? Chunki u vaziyat dunyoning batamom foniy ekanini va insonlar ham ichida musofir ekanini yaqqol tarzda ko‘rsatdi. Ahli haqiqatning doimo, dunyo g‘addordir, makkordir, yomondir, aldanmanglar deyishlari qanchalar to‘g‘ri ekanini ko‘zim bilan ko‘rdim. Ham inson qandayki jismi bilan, xonadoni bilan aloqadordir; shunga o‘xshab tumani bilan, mamlakati bilan, balki dunyosi bilan ham aloqador ekanini o‘zim ham ko‘rdim. Chunki men vujudim e’tibori bilan keksalik achinishidan ikki ko‘zim bilan yig‘larkan, madrasamning faqat keksaligi emas, balki vafoti sababli o‘nta ko‘z bilan yig‘lashni istardim. Va o‘sha shirin vatanimning yarmi o‘lishi bilan yuzta ko‘z bilan yig‘lashga ehtiyojim bor edi. Rivoyati hadisda bordirki; har tong bir maloika chaqiradi لِدُوا لِلْمَوْتِ وَابْنُوا لِلْخَرَابِ ya’ni: “O‘lish uchun tavallud qilib dunyoga kelasizlar, xarob bo‘lish uchun binolar qurasizlar”, deydi.

Mana bu haqiqatni qulog‘im bilan emas, ko‘zim bilan eshitayotgandim. Ha, o‘sha vaziyatim o‘sha vaqt meni qanday yig‘latgan bo‘lsa; o‘n yildir xayolim o‘sha vaziyatga yo‘liqqan payt yana yig‘laydi. Ha, minglab yil yashagan o‘sha qo‘hna qal’aning tepasidagi manzillarning xarob bo‘lishi va uning ostidagi shaharning sakkiz yil mobaynida sakkiz yuz yil qadar keksayishi va qal’a ostidagi g‘oyat hayotdor va ahboblar yig‘ilgan joy bo‘lgan madrasamning vafoti, umum Usmoniylar Davlatida barcha madrasalarning vafotini ko‘rsatgan janozasining ma’naviy azamatiga ishorat o‘laroq ulkan Van Qal’asining yaxlit toshi unga bir mozor toshi bo‘lgan. Go‘yo o‘sha madrasadagi sakkiz yil avval men bilan birga bo‘lgan marhum talabalarim qabrlarida men bilan birga yig‘lamoqdalar. Balki o‘sha tumanning xaroba devorlari, tarqalgan toshlari men bilan barobar yig‘lamoqdalar va ularni yig‘layotgandek ko‘rdim. Men o‘sha vaqt angladimki, vatanimdagi bu g‘urbatga chiday olmayman; yo men ham qabrga, ularning yoniga ketishim kerak, yoxud tog‘da bir g‘orga kirib ajalimni u yerda kutishim kerak deb o‘yladim. Dedim: Modomiki dunyoda bunday bardosh qilinmas, sabrni sindiruvchi, toqatni kuydiruvchi, yondiruvchi ayriliq azoblari bor. Albatta mavt hayotdan ustundir. Hayotning bu og‘ir vaziyati chekiladigan dardlardan emas. O‘sha vaqt jihoti sitta deyilgan olti tarafga nazar kezdirdim, zim-ziyo ko‘rdim. U iztirobning shiddatidan kelgan g‘aflat menga dunyoni qo‘rqinchli, bo‘sh, xoli, boshimga yiqiladigan bir tarzda ko‘rsatdi. Ruhim esa dushman vaziyatini olgan hadsiz balolarga qarshi bir tayanch nuqtasi qidirarkan va ruhda abadga qadar uzangan hadsiz orzularni qondiradigan bir madad olish nuqtasi izlarkan va o‘sha hadsiz firoq va ayriliqdan va buzish va vafotdan kelgan huzn va g‘amga qarshi tasalli kutarkan, birdan Qur’oni Mo‘’jiz-ul Bayonning

سَبَّحَ لِلّٰهِ مَا فِى السَّمٰوَاتِ وَالْاَرْضِ وَهُوَ الْعَزٖيزُ الْحَكٖيمُ ۞ لَهُ مُلْكُ السَّمٰوَاتِ وَ الْاَرْضِ يُحْيٖى وَ يُمٖيتُ وَ هُوَ عَلٰى كُلِّ شَىْءٍ قَدٖيرٌ

oyatining haqiqati tajalliy etdi. O‘sha achintiradigan, ayriliqdan azob beruvchi, dahshatli, huznli xayoldan meni qutqardi, ko‘zimni ochtirdi.

Ko‘rdimki, mevador daraxtlarning boshlaridagi mevalari tabassum qilayotgan bir tarzda menga qaramoqdalar; bizga ham diqqat qil, faqat xarobazorga qarab turma der edilar. Bu oyati karimaning haqiqati bunday eslatayotgan ediki: Van sahrosining sahifasida musofir bo‘lgan insonlarning qo‘li bilan yozilgan va shahar suratini olgan sun’iy bir maktubning, Rus istilosi deyilgan dahshatli sel balosiga tushib o‘chirilishi nima uchun seni bunchalik xafa qilmoqda? Asl Moliki Haqiqiy va hamma narsaning sohibi va Rabbi bo‘lgan Naqqoshi Azaliyga qaraki; bu Van sahifasida maktublari kamoli dabdaba bilan eski zamonda ko‘rgan vaziyatingni yana davom qilib yozilmoqdalar. U yerlar bo‘sh, xarob, xoli qoldi deb yig‘lashlaring, Moliki Haqiqiysidan g‘aflat va insonlarni musofir deb tasavvur qilmaslikdan va molik deb o‘ylash xatosidan kelib chiqmoqda. Biroq o‘sha xatolikdan va o‘sha yondiruvchi vaziyatdan bir haqiqat eshigi ochildi. Va o‘sha haqiqatni to‘liq qabul qilishga nafs tayyorlandi. Ha, qandayki bir temir otashga tiqiladi; toki yumshasin, chiroyli va manfaatdor bir shakl berilsin. Xuddi shuning kabi, o‘sha huzn beruvchi holat va o‘sha dahshatli vaziyat otash bo‘ldi, nafsimni yumshatdi. Qur’oni Mo‘’jiz-ul Bayon mazkur oyatning haqiqati bilan iymon haqiqatlarining fayzini to‘liq unga ko‘rsatdi, qabul qildirdi. Ha, lillahilhamd, shu oyatning haqiqati iymon fayzi bilan (Yigirmanchi Maktub kabi risolalarda qat’iy isbot qilganimiz kabi) hammaning iymon quvvati nisbatida inkishof etgan shunday bir tayanch nuqtasi ruhga va qalbga berdiki, u vaziyatning dahshatidan yuz daraja ziyoda qo‘rqinchli, zararli musibatlarga qarshi kela oladigan bir quvvatni Allohga iymondan berdi. Va shunday eslatdiki: Sening Xoliqing bo‘lgan shu mamlakatning Moliki Haqiqiysining amriga hamma narsa bo‘ysunadi, hamma narsaning tizgini uning qo‘lida, unga bog‘lanishing yetadi.

U Xoliqimga tayanib tanigandan keyin, dushman suratini olgan barcha narsalar dushmanliklarini tark qildilar; yig‘lattirgan mungli hollar meni sevintirishni boshladilar. Ham ko‘p risolalarda qat’iy burhonlar bilan ham isbot qilganimiz kabi, o‘sha hadsiz orzularga qarshi oxiratga iymondan kelgan nur bilan shunday bir madad olish nuqtasi berdiki; nafaqat kichik va vaqtinchalik, qisqa dunyoviy ahboblarga nisbatan orzu va aloqalarimga, balki abad-ul obodda, olami baqoda, saodati abadiyada hadsiz uzun orzularimga kifoya bo‘la oladigan bir madad olish nuqtasi berdi. Chunki bir jilva-i rahmati bilan vaqtinchalik bir musofirxonasi bo‘lgan bu dunyoning bir manzili bo‘lgan shu zaminning yuzida, u musofirlarini bir-ikki soat sevintirish uchun, bahor dasturxonida hadsiz-hisobsiz san’atli, shirin ne’matlarini har bahorda ehson qilib bir nonushta hukmida u musofirlariga yedirgandan so‘ng, maskani abadiylarida sakkizta doimiy Jannatni hadsiz bir zamonda, hadsiz ne’mat navlari bilan to‘ldirib bandalariga hozirlagan bir Rahmonirrahimning rahmatiga iymon bilan tayanib, bog‘lanishini bilgan albatta shunday bir madad olish nuqtasi topadiki; eng quyi darajasi, hadsiz abadiy orzularga madad berib davom qiladi. Ham u oyatning haqiqati bilan, iymonning ziyosidan kelgan nur shunday porloq bir suratda tajalliy qildiki; u zulmatli bo‘lgan olti tomonni kunduz kabi oydinlattirdi. Chunki bu madrasam va bu shaharda talaba va do‘stlarimning orqalarida qolib yig‘lash vaziyatini shunday oydinlattirdiki: Ahboblar ketgan olam qorong‘u emas, faqat yerlarini o‘zgartirdilar, yana ko‘rishasizlar deb eslatdi. Yig‘lashni batamom to‘xtatdi. Va dunyoda ularning o‘rniga o‘tadigan va o‘xshaydiganlarni topishimni anglatdi. Ha, lillahilhamd, ham vafot qilgan Van madrasasini Isparta madrasasi bilan tiriltirib, u yerdagi ahboblarni ham yanada ko‘p, yanada qiymatdor talabalar va ahboblar bilan ma’nan tiriltirdi. Ham bildirdiki; dunyo bo‘sh, xoli bo‘lmaganini va xarob bo‘lgan bir mamlakat suratini xato tasavvur qilganimni, aksincha Moliki Haqiqiy hikmatining taqozosi bilan, sun’iy insonlarning lavhasini o‘zgartiradi, maktubini yangilaydi. Bir daraxtning bir qism mevalarini uzgan sari, o‘rniga yana boshqa mevalarning kelgani kabi, nav’-i basharda bu zavol va firoq ham bir tajadduddir, yanglanishdir. Iymon nuqtasida, ahbobsizlikdan kelgan alamli bir huzn emas, aksincha boshqa- boshqa go‘zal bir yerda ko‘rishish uchun ayrilishdan kelgan, lazizona huzn bergan bir yangilanishdir. Ham o‘sha dahshatli vaziyatdan koinot mavjudotining qorong‘u ko‘ringan yuzini oydinlatdi. Men ham o‘sha vaqt u holatga shukr qilishni istadim, arabcha shu parcha keldi; to‘liq o‘sha haqiqatni tasvirladi. Shundayki, dedim:

اَلْحَمْدُ لِلّٰهِ عَلٰى نُورِ الْاٖيمَانِ الْمُصَوِّرِ مَا يُتَوَهَّمُ اَجَانِبَ اَعْدَاءً اَمْوَاتًا مُوَحِّشٖينَ اَيْتَامًا بَاكٖينَ ؛ اَوِدَّاءَ اِخْوَانًا اَحْيَاءً مُونِسٖينَ مُرَخَّصٖينَ مَسْرُورٖينَ ذَاكِرٖينَ مُسَبِّحٖينَ

Ya’ni: “O‘sha shiddatli holatning ta’siridan kelgan g‘aflat bilan, koinotning mavjudoti, bir qismi dushman va ajnabiy[[50]](#footnote-50)(Hoshiya) bir qismi mudhish janozalar, boshqa qismi esa, kimsasizlikdan yig‘lagan yetimlar suratida; g‘ofil nafsimga tavahhum bilan ko‘rsatilgan bu qo‘rqinchli lavhani, nuri iymon bilan aynalyaqiyn ko‘rdimki: O‘sha ajnabiy, dushman ko‘ringanlar bittadan do‘st qardoshdirlar. Va o‘sha mudhish janozalari esa; qisman hayotdor va unsiyatkor va qisman vazifadan bo‘shatilganlardir. Va o‘sha yig‘lagan yetimlarning dod-faryodlari esa zikr va tasbehning xush sadolari ekanini nuri iymon bilan ko‘rganimdan, o‘sha hadsiz ne’matlarning manbai bo‘lgan iymonni menga bergan Xoliqi Zuljalolga hadsiz hamd aytaman. Va bu dunyoda, bu dunyo qadar ulkan xususiy dunyomdagi butun mavjudotni, hamd va tasbehoti Ilohiyada tasavvur va niyatim bilan iste’mol qilish bir haqqim bo‘lgani nuqtai nazaridan, butun o‘sha mavjudotning har birining va umumining lisoni hollari bilan barobar “Alhamdulillahi ala nur-il iyman deymiz” deganidir. Ham u g‘aflatkorona holati mudhishadan hechga tushgan hayot zavqlari va butun-butun chekinib qurigan orzular va eng tor doira ichida siqishib qolgan, balki mahv bo‘lgan shaxsimga oid ne’matlar, lazzatlar birdan (boshqa risolalarda qat’iy bir suratda isbot qilganimiz kabi) nuri iymon bilan qalbning atrofidagi u tor doirani shunday kengaytirdiki, koinotni o‘z ichiga oldi va o‘sha Xorxor bog‘ida qurigan va lazzatini qochirgan ne’matlar o‘rnida, dori dunyo va dori oxiratni bittadan dasturxoni ne’mat va bittadan tabla-i rahmat shakliga keltirdi. Ko‘z, quloq, qalb kabi o‘n emas, yuz jihozoti insoniyaning har birini, g‘oyat uzun bir qo‘l suratida, har mo‘minning darajasi nisbatida o‘sha ikki dasturxoni Rahmonga uzatib, har tarafidan ne’matlarni to‘playdigan bir tarzda ko‘rsatganidan; ham bu yuksak haqiqatni ifoda, ham o‘sha hadsiz ne’matga shukur uchun o‘sha vaqt bunday degandim:

اَلْحَمْدُ لِلّٰهِ عَلٰى نُورِ الْاٖيمَانِ الْمُصَوِّرِ لِلدَّارَيْنِ مَمْلُوؤَتَيْنِ مِنَ النِّعْمَةِ وَ الرَّحْمَةِ لِكُلِّ مُؤْمِنٍ حَقًّا يَسْتَفٖيدُ مِنْهُمَا بِحَوَاسِّهِ الْكَثٖيرَةِ الْمُنْكَشِفَةِ بِاِذْنِ خَالِقِهٖ

Ya’ni: “Dunyo va oxiratni ne’mat va rahmat bilan to‘ldirgan bir suratda, haqiqiy mo‘minlarning nuri iymon va Islomiyat bilan ochilgan va kengaygan barcha xossalarining qo‘llari bilan u ikki muazzam dasturxondan foydalanishni ta’min qilgan va ko‘rsatgan nuri iymon ne’matining evaziga, u iymonni menga bergan Xoliqimga, butun vujudim zarralari bilan dunyo va oxirat to‘la hamd va shukr, qo‘limdan kelsa qilaman” deganidir. Modomiki iymon bu olamda bu azim ta’sirlarni qiladi; albatta dori baqoda shunday samaralar va fayzlari bo‘ladiki, bu dunyodagi aql bilan ular qamralmaydi va ta’rif qilinmaydi.

Xullas, ey men kabi keksalik munosabati bilan juda ko‘p do‘stlarning firoq alamlarini chekkan otaxon va onaxonlar! Sizning eng keksangiz har qancha ko‘rinishdan mendan keksa bo‘lsa ham, ma’nan men ulardan yanada ko‘proq keksaligimni taxmin qilaman. Chunki fitratimda riqqati jinsiya bilan achinish hissi ko‘proq bo‘lganidan, o‘z alamimdan tashqari minglab qardoshlarimning alamlarini ham u shafqat sirri bilan chekkanimdan, yuzlab yil yashagandek keksaman. Va siz qancha firoq balosini chekkan bo‘lsangiz, menchalik u baloga ma’ruz qolmagansiz. Chunki o‘g‘lim yo‘qki, faqat o‘g‘limni o‘ylasam. Mendagi fitriy bo‘lgan bu ziyoda achinish va shafqat minglab Musulmon avlodlarining, hatto ma’sum hayvonlarning alam olishlariga nisbatan ham bir achinish, bir alam o‘sha sirri shafqat bilan his qilardim. Xususiy bir uyim yo‘qki, fikrimni yolg‘iz unga qaratsam; balki bu mamlakat bilan va balki olami Islomning qit’asi bilan uyim kabi, hamiyati Islomiya nuqtasida aloqadorman. Va u ikki ulkan uydagi dindoshlarimning alamlari bilan alamzada va firoqlari bilan mahzun bo‘laman!..

Xullas, butun keksaligimdan va firoq balolaridan kelgan iztiroblarimga, menga nuri iymon to‘liq kifoya qildi; sinmas bir istak, uzilmas bir umid, so‘nmas ziyo, bitmas bir tasalli berdi. Albatta sizlarga keksalikdan kelgan qorong‘ulik va g‘aflat va iztiroblar va alamlarga; iymon kifoya va yetarlidir. Asl eng qorong‘u va eng nursiz va tasallisiz keksalik va eng alamli va mudhish firoq, ahli zalolatning va ahli safohatning keksaliklaridir va firoqlaridir. U umid va ziyo va tasalli bergan iymonni zavq qilish va ta’sirlarini his qilish uchun, keksalikka loyiq va Islomiyatga muvofiq ubudiyatkorona shuurli holat olish bilan bo‘ladi. Bo‘lmasa yoshlarga o‘xshashga urinish va ularning sarxushona g‘aflatlariga boshini suqib, keksaligini unutish bilan emasdir.

خَيْرُ شَبَابِكُمْ مَنْ تَشَبَّهَ بِكُهُولِكُمْ وَشَرُّ كُهُولِكُمْ مَنْ تَشَبَّهَ بِشَبَابِكُمْ -av kama qol- ma’nosidagi hadis haqida fikr yuriting. Ya’ni: “Yoshlaringizning eng yaxshisi, bosiqlikda va safohatlardan tiyilishda keksalarga o‘xshaganlardir. Va keksalaringizning eng yomoni, safohatda va boshini g‘aflatga suqishda yoshlarga o‘xshaganlardir”.

Ey keksa qardoshlarim va keksa opaxonlarim! Hadisi sharifda borki: “Oltmish-yetmish yoshlardagi keksa bir mo‘min dargohi Ilohiyaga qo‘lini ko‘tarib duo qilarkan, rahmati Ilohiya uning qo‘lini bo‘sh qaytarishdan uyaladi”. Modomiki rahmat sizga nisbatan bunday hurmat ko‘rsatadi.. siz ham rahmatning bu hurmatiga ubudiyatingiz bilan ehtirom ko‘rsating.

### O‘n To‘rtinchi Umid:

To‘rtinchi Shu’la bo‘lgan Oyati Nuriya-i Hasbiyaning boshining xulosasi deydiki: Bir vaqt ahli dunyo meni hamma narsadan uzoqlashtirganlaridan, besh xil g‘urbatlarga tushgandim. Siqilishdan kelgan bir g‘aflat bilan, Risola-i Nurning tasalli beruvchi va madad qiluvchi nurlariga qaramasdan, to‘g‘ridan-to‘g‘ri qalbimga qaradim va ruhimni izladim. Ko‘rdimki; g‘oyat kuchli bir ishqi baqo va shiddatli bir muhabbati vujud va buyuk bir ishtiyoqi hayot va hadsiz bir ojizlik va nihoyatsiz bir faqirlik menda hukm qilayotgandi. Holbuki mudhish bir fano u baqoni so‘ndirmoqda. O‘sha holatimda kuyinchak bir shoirning degani kabi dedim:

“Dil baqosi, Haq fanosi istadi mulku tanim

Bir davosiz dardga tushdim, oh-ki Luqmon bexabar.”

Umidsiz holda boshimni egdim; birdan حَسْبُنَا اللّٰهُ وَنِعْمَ الْوَكٖيلُ madadimga keldi, “Meni diqqat bilan o‘qi” dedi. Men ham kunda besh yuz marta o‘qidim. O‘qigan sari, faqat ilmalyaqiyn bilan emas, aynalyaqiyn bilan juda qiymatdor nurlaridan to‘qqiz martaba-i hasbiya menga ochildi.

**Birinchi Martaba-i Nuriya-i Hasbiya:** Mendagi ishqi baqo; mendagi baqoga emas, aksincha sababsiz va shaxsan mahbub bo‘lgan kamoli mutlaq sohibi, Zoti Zulkamolning va Zuljalolning bir ismining jilvasining mohiyatimda bir soyasi bo‘lganidan, fitratimda o‘sha Komili Mutlaqning borligiga va kamoliga va baqosiga yuzlangan muhabbati fitriya g‘aflat sababli yo‘lini adashtirgan, soyaga yopishgan, oynaning baqosiga oshiq bo‘lgandi. حَسْبُنَا اللّٰهُ وَنِعْمَ الْوَكٖيلُ keldi, pardani olib tashladi. Ko‘rdim va his qildim va haqqalyaqiyn zavq qildimki; baqomning lazzati va saodati, aynan va yanada mukammal bir tarzda Boqiyi Zulkamolning baqosiga va mening Robbim va Ilohim ekaniga, tasdiq va iymonimda va iz’onimda bordir. Buning dalillari, his sohiblarini hayratda qoldiradigan g‘oyat chuqur va nozik o‘n ikki “ham... ham...”lar va shuuri iymonlar bilan Risola-i Hasbiyada bayon etilgan.

**Ikkinchi Martaba-i Nuriya-i Hasbiya:** Fitratimdagi hadsiz ojizligim bilan barobar, keksalik va g‘urbat va kimsasizlik va yakka qoldirilishim ichida; ahli dunyo makrlari bilan, josuslari bilan menga hujum qilganlari hangomda qalbimga dedim: “Qo‘llari bog‘liq, zaif va xasta birgina odamga qo‘shinlar hujum qilmoqda. Men uchun bir tayanch nuqtasi yo‘qmi?” deb حَسْبُنَا اللّٰهُ وَنِعْمَ الْوَكٖيلُ oyatiga murojaat qildim. Menga u oyat bildirdiki; iymon bilan bog‘lanish hujjati bilan Qodiri Mutlaq shunday bir Sultonga bog‘lanasanki; zamin yuzida har bahorda to‘rt yuz ming millatdan tarkib topgan nabotot va hayvonot qo‘shinlarining barcha jihozotlarini kamoli intizom bilan berish bilan barobar, boshda inson bo‘lib, hayvonotning muazzam qo‘shinining barcha yeguliklarini, madaniy insonlar oxirgi vaqtlarda kashf qilgan go‘sht va shakar va boshqa taomlarning xulosalari kabi emas, aksincha yuz daraja o‘sha madaniy xulosalardan yanada mukammal va barcha taomlarning har navidan danak va urug‘ deyilgan Rahmoniy xulosalarga qo‘yib; va o‘sha xulosalarni ham ularning pishirishlariga va kengayishlariga doir qadariy ta’rifnomalar ichida o‘rab, muhofazalash uchun kichik sandiqchalarga qo‘yib, omonat qoldiradi. U sandiqchalarning ijodi, “Kun” amrida bo‘lgan “kof-nun” fabrikasidan shu qadar tez va oson va ko‘plik bilan bo‘ladiki; Qur’on deydi: “Xoliq amr qiladi, yuzaga keladi”. Modomiki sen, iymon bilan bog‘lanish ruxsatnomasi bilan bunday bir tayanish nuqtasi topa olganingdan, hadsiz bir quvvatga va qudratga tayana olasan. Men ham oyatdan bu darsni olgan sari shunday ma’naviy kuch topdimki; hozirgi dushmanlarimga emas, aksincha dunyoga bas kela oladigan iymoniy bir iqtidor his qilib, butun ruhim bilan barobar حَسْبُنَا اللّٰهُ وَنِعْمَ الْوَكٖيلُ dedim.

**Uchinchi Martaba-i Nuriya-i Hasbiya:** Men o‘sha g‘urbatlar va xastaliklar va mazlumiyatlarning tazyig‘i bilan dunyodan aloqam uzilganini ko‘rib, abadiy bir dunyoda va boqiy bir mamlakatda doimiy saodatga nomzod ekanimni iymon talqin etgan hangomda; hasrat oqitgan “uf! uf!” dan voz kechib, quvnoqlik izhor etgan “oh! oh!” dedim. Biroq bu g‘oya-i xayol va maqsadi ruh va natija-i fitratning haqiqatlashishi, faqat va faqat barcha maxluqotining barcha harakatlarini va turishlarini hamda vaziyatlar va amallarini so‘z va fe’l bilan bilgan va qayd qilgan va bu kichkina va ojizi mutlaq nav’-i insonni o‘ziga do‘st va tinglovchi qilgan va barcha maxluqot ustida bir maqom bergan bir Qodiri Mutlaqning hadsiz qudrati bilan va insonga nihoyatsiz inoyat va ahamiyat berishi bilan bo‘la oladi deb o‘ylarkan, bu ikki nuqtada, ya’ni bunday bir qudratning faoliyati va zohiran bu ahamiyatsiz insonning haqiqatli ahamiyati haqida iymonning inkishofini va qalbning qoniqishini bergan bir izoh istadim. Yana o‘sha oyatga murojaat qildim. Dediki: “ حَسْبُنَا dagi نَا ga diqqat qilib, sen bilan birga hol tili va so‘zlashish tili bilan حَسْبُنَا ni kimlar aytmoqdalar, tingla!” amr qildi. Birdan ko‘rdimki, hadsiz qushlar va qushchalar bo‘lgan pashshalar va hisobsiz hayvonlar va nihoyatsiz nabotlar va haddan ziyod daraxtlar ham men kabi hol tili bilan حَسْبُنَا اللّٰهُ وَنِعْمَ الْوَكٖيلُ ma’nosini yod qilmoqdalar va hammaning yodiga solmoqdalarki; barcha hayot shartlariga kafil bo‘lgan shunday bir vakillari borki, bir-biriga o‘xshagan va moddalari bir bo‘lgan tuxumlar va bir-birining misli kabi qatralar va bir-birining ayni kabi donlar bir-biriga o‘xshash urug‘lardan qushlarning yuz ming xillarini, hayvonlarning yuz ming tarzlarini, nabototning yuz ming navini va daraxtlarning yuz ming sinfini xatosiz, nuqsonsiz, chalkashtirmasdan, bezakli, mezonli, intizomli, bir-biridan boshqa farqli bir suratda ko‘zimiz o‘ngida, xususan har bahorda g‘oyat ko‘p, g‘oyat oson, g‘oyat keng bir doirada, g‘oyat ko‘plab yaratuvchi, qiluvchi bir qudratning azamat va hashamati ichida barobarlik va o‘xshashlik va bir-biri ichida va bir tarzda qilinishlari bilan vahdatini va ahadiyatini bizga ko‘rsatadi va bunday hadsiz mo‘jizalarni ko‘rsatgan bir fe’li rububiyatga, bir tasarrufi Xalloqiyatga aralashish va ishtirok mumkin bo‘lmaganini bildiradi deb tushundim. Har mo‘min kabi mening huviyati shaxsiyamni va mohiyati insoniyamni anglashni istaganlar va men kabi bo‘lishni orzu qilganlar حَسْبُنَا dagi نَا jamiyatida bo‘lgan ananing, ya’ni nafsimning tafsiriga qarasinlar. Ahamiyatsiz, haqir va faqir ko‘ringan vujudim - har mo‘minning vujudi kabi - nima ekan, hayot nima ekan, insoniyat nima ekan, Islomiyat nima ekan, iymoni tahqiqiy nima ekan, ma’rifatulloh nima ekan, muhabbat qanday bo‘lar ekan? Anglasinlar, darsini olsinlar!..

**To‘rtinchi Martaba-i Nuriya-i Hasbiya:** Bir vaqt keksalik, g‘urbat, xastalik, mag‘lubiyat kabi vujudimni qaqshatgan nuqsonlar, bir g‘aflatli paytimga to‘g‘ri kelib shiddat bilan aloqador va maftun bo‘lgan vujudimni, balki maxluqotning vujudlarini “adamga ketmoqda” deb alamli bir xavotir berarkan, yana bu Oyati Hasbiyaga murojaat qildim. Dedi: “Ma’nomga diqqat qil va iymon durbini bilan qara!” Men ham qaradim va iymon ko‘zi bilan ko‘rdimki: Bu zarradek vujudim, har mo‘minning vujudi kabi hadsiz bir vujudning oynasi va nihoyatsiz kengayish bilan hadsiz vujudlarni qozonishiga bir vasila va o‘zidan yanada qiymatdor boqiy, ko‘plab vujudlarni meva bergan bir kalima-i hikmat ekanini va mansublik jihati bilan bir on yashashi, abadiy bir vujud qadar qiymatdor ekanini ilmalyaqiyn bilan bildim. Chunki shuuri iymon bilan bu vujudim Vojib-ul Vujudning asari va san’ati va jilvasi ekanini anglash bilan, vahshiy vahmlardan va hadsiz firoqlardan va hadsiz ayriliq va firoqlarning alamlaridan qutulib; mavjudotga, xususan ziyhayotlarga taalluq qilgan Allohning fe’llari va ismlari adadicha uxuvvat robitalari bilan munosabat paydo qilganim barcha sevganim mavjudotga vaqtinchalik bir firoq ichida doimiy bir visol bor bo‘lganini bildim. Xullas, iymon bilan va iymondagi bog‘lanish bilan, har mo‘min kabi, bu vujudim ham hadsiz vujudlarning firoqsiz nurlarini qozonadi; o‘zi ketsa ham ular orqada qolganidan, o‘zi qolgandek mamnun bo‘ladi.

Xulosa: O‘lim firoq emas, visoldir, makonni almashtirishdir, boqiy bir mevaning unib chiqishidir.

**Beshinchi Martaba-i Nuriya-i Hasbiya:** Yana bir vaqt hayotim juda og‘ir sharoit bilan qiyinlashdi va nazari diqqatimni umrga va hayotga o‘girdi. Ko‘rdimki: Umrim yugurib ketmoqda, oxiratga yaqinlashgan. Hayotim ham tazyiqot ostida so‘nishga yuz tutgan. Holbuki Hayy ismiga doir risolada izoh qilingan hayotning muhim vazifalari va ulkan maziyatlari va qiymatdor foydalari bunday tez so‘nishga emas, aksincha uzun yashashga loyiqdir deb alamli tarzda o‘yladim. Yana ustozim bo‘lgan حَسْبُنَا اللّٰهُ وَنِعْمَ الْوَكٖيلُ oyatiga murojaat qildim. Dedi: “Senga hayotni bergan Hayyi Qayyumga ko‘ra hayotga qara!” Men ham qaradim, ko‘rdimki: Hayotimning menga qarashi bir bo‘lsa, Zoti Hayyi Qayyumga qarashi yuzdir; va menga oid natijasi bir bo‘lsa, Xoliqimga oid mingdir. Shu holda Allohning roziligi doirasida bir on yashashi kifoyadir, uzun vaqt istamaydi.

Bu haqiqat to‘rt masala bilan bayon qilinadi. O‘lik bo‘lmaganlar yoxud tirik bo‘lishni istaganlar hayotning mohiyatini va haqiqatini va haqiqiy huquqini o‘sha to‘rt masala ichida qidirsinlar, topsinlar va tirilsinlar!..

Xulosasi shuki: Hayot, Zoti Hayyi Qayyumga qaragan sari va iymon ham hayotga hayot va ruh bo‘lgan sari, baqo topadi. Ham boqiy mevalar beradi, ham shunday yuksaladiki, sarmadiyat jilvasini oladi, ortiq umrning qisqaligi va uzunligiga qaralmaydi.

**Oltinchi Martaba-i Nuriya-i Hasbiya:** Umumiy ayriliq hangomida bo‘lgan dunyoning xarob bo‘lishidan xabar bergan oxirzamon hodisalari ichida xususiy ayrilig‘imni eslatgan keksalik va oxir umrimda bir favqulodda sezgirlik bilan fitratimdagi jamolparastlik va go‘zallik savdosi va kamolotga maftuniyat hislari inkishof qilganlari bir paytda, doimiy buzg‘unchi bo‘lgan zavol va fano va davomli ajravtuchi bo‘lgan mavt va adam, dahshatli bir suratda bu go‘zal dunyoni va bu go‘zal maxluqotning sillasini quritganini, parcha-parcha qilib go‘zalliklarini buzganini; favquloda shuur va iztirob bilan ko‘rdim. Fitratimdagi ishqi majoziy bu holga qarshi shiddatli g‘alayon va isyon qilgan zamonida bir madori tasalli topish uchun yana bu Oyati Hasbiyaga murojaat qildim. Dedi: “Meni o‘qi va diqqat bilan ma’nomga qara!” Men ham Sura-i Nurdagi اَللّٰهُ نُورُ السَّمٰوَاتِ وَالْاَرْضِ oxiriga qadar... oyatining rasadxonasiga kirib, iymonning durbini bilan bu Oyati Hasbiyaning eng uzoq tabaqalariga va shuuri iymoniy zarrabini bilan eng nozik sirlariga qaradim, ko‘rdim: Qandayki oynalar, shishalar, shaffof narsalar, hatto pufakchalar; Quyosh ziyosining yashirin va turli-tuman jamolini va u ziyoning alvoni sab’a deyilgan yetti rangining farqli go‘zalliklarini ko‘rsatadilar va yangilanish va harakatlanishlari bilan va boshqa-boshqa qobiliyatlari bilan va sinishlari bilan u jamol va u go‘zalliklarni yangilaydilar va sinishlari bilan Quyoshning va ziyosining va yetti rangning yashirin go‘zalliklarini go‘zal izhor qiladilar. Aynan shuning kabi: Shamsi Azal va Abad bo‘lgan Jamili Zuljalolning jamoli qudsiysiga va nihoyatsiz go‘zal asmo-i husnasining sarmadiy go‘zalliklariga oynadorlik qilib jilvalarining yangilanishi uchun bu go‘zal san’atli asarlar, bu shirin maxluqlar, bu jamolli mavjudot hech to‘xtamasdan kelib ketmoqdalar; o‘zlarida ko‘ringan go‘zalliklar va jamollar, o‘zlarining moli emasligini, balki namoyon bo‘lishni istagan sarmadiy va muqaddas bir jamolning va doimiy tajalliy etgan va ko‘rinish istagan mujarrad va munazzah bir husnning ishoratlari va alomatlari va yog‘dulari va jilvalari bo‘lganining juda ko‘p quvvatli dalillari Risola-i Nurda batafsil izoh qilingan. Bu yerda u burhonlardan uch donasi qisqacha, g‘oyat ma’qul bir suratda zikr qilingan deb bayon qilishni boshlaydi. Bu risolani ko‘rgan har bir zavqi salim sohiblari hayratda qolish bilan barobar o‘zlarining foydalanishlaridan tashqari, boshqalarning ham foydalanishlari uchun harakat qilishni lozim deb biladilar. Xususan ikkinchi burhonda besh nuqta bayon qilinadi. Aqli chirik, qalbi buzuq bo‘lmagan, har holda taqdirlash va yoqtirish va munosib ko‘rish bilan “Mashaalloh Fatabarakalloh” deydi; faqir, haqir bo‘lib ko‘ringan vujudini yuksaltiradi.. hayratomuz bir mo‘’jiza ekanini idrok va tasdiq qiladi.

### O‘n Beshinchi Umid:

[[51]](#footnote-51)(Hoshiya) Bir payt Amirtog‘ida surgun qilingan va yolg‘iz o‘zim manzilda bamisoli yakka qamoq va menga juda og‘ir kelgan kuzatuvlar va istibdodlar bilan menga iskanja qilishlaridan hayotdan zerikdim, qamoqdan chiqqanimga afsuslandim. Ruh-u jonim bilan Denizli Qamog‘ini orzuladim va qabrga kirishni istadim. Va “qamoq va qabr bu tarzi hayotdan ustundir” deb yo qamoqqa yoki qabrga kirishga qaror berarkan, inoyati Ilohiya madadga yetishdi; qalamlari nusxa ko‘paytirish uskunasi bo‘lgan Madrasat-uz Zahro shogirdlarining qo‘llariga yangi chiqqan nusxa ko‘paytirish uskunasini berdi. Birdan Nurning qiymatdor majmualarining har biridan bir qalam bilan besh yuz nusxa vujudga keldi. Futuhotni boshlashlari o‘sha qiynoqli hayotni menga sevdirdi, “Hadsiz shukr bo‘lsin”, dedirdi. Bir oz muddatdan so‘ng Risola-i Nurning yashirin dushmanlari futuhoti Nuriyani ko‘tarolmadilar. Hukumatni bizga qarshi tashviq qildilar. Yana hayot menga og‘ir kelishni boshladi. Birdan inoyati Rabboniya tajalliy etdi. Eng ziyoda Nurlarga muhtoj bo‘lgan aloqador ma’murlar, vazifalari e’tibori bilan musodara qilingan Nur Risolalarini mukammal qiziqish va diqqat bilan mutolaa qildilar. Biroq Nurlar ularning qalblarini o‘ziga tarafdor ayladi. Tanqid o‘rniga taqdir qilishni boshlashlari bilan, Nur Darsxonasi juda kengaydi; moddiy zararimizdan yuz daraja ziyoda manfaat berdi, aziyatli xavotirlarimizni yo‘qqa chiqardi. So‘ngra yashirin dushman munofiqlar hukumatning nazari diqqatini mening shaxsimga o‘girdilar. Eski siyosiy hayotimni xotirlatdilar. Ham adliyani, ham maorif idorasini, ham zobitani, ham ichki ishlar vazirligini vahimaga soldilar. Partiyalarning jarayonlari va komunistlarning pardasida anarxistlarning ig‘volari bilan o‘sha vahimalar kengaydi. Bizni tazyiq va qamash va qo‘llariga o‘tgan risolalarni musodara qilishni boshladilar. Nur shogirdlarining faoliyati to‘xtab qoldi. Mening shaxsimni badnom qilish fikri bilan, bir qism rasmiy ma’murlar hech kim ishonmaydigan tuhmatlar qildilar. Juda ajib bo‘htonlarni yoyishga urindilar. Biroq hech kimni ishontirolmadilar. So‘ngra juda oddiy bahonalar bilan, qish chillasining eng shiddatli sovuq kunlarida meni qamab, katta va nihoyatda sovuq va ikki kun o‘choqsiz bir kamerada mutlaq yolg‘izlik ichida qamadilar. Men kichik xonamda kuniga bir necha marta peshkani yoqardim va doimo o‘chog‘imda otash bor ekan, zaifligim va xastaligim tufayli zo‘rg‘a chidardim. Hozir bu vaziyatda ham sovuqdan bezgak, ham dahshatli aziyat va hiddat ichida tipirchilarkan, bir inoyati Ilohiya bilan bir haqiqat qalbimda inkishof etdi. Ma’nan: “Sen qamoqqa Madrasa-i Yusufiya nomini bergansan; ham Denizlida aziyatingizdan ming daraja ziyoda ham shodlik, ham ma’naviy foyda, ham u yerdagi mahbuslarning Nurlardan foydalanishlari, ham katta doiralarda Nurlarning fathlari kabi natijalar sizga shikoyat o‘rniga minglab shukr qildirdi, har bir soat hibsingizni va aziyatingizni o‘n soat ibodat hukmiga keltirdi; u foniy soatlarni boqiylashtirdi. Inshaalloh bu Uchinchi Madrasa-i Yusufiyadagi musibatzadalarning Nurlardan foydalanishlari va tasalli topishlari sening bu sovuq va og‘ir aziyatingni haroratlantirib, sevinchlarga aylantiradi va hiddat qilgan odamlaring agar aldangan bo‘lsalar, bilmasdan senga zulm qilyaptilar. Ular hiddatga loyiq emaslar. Agar bilib turib va g‘araz bilan va zalolat hisobiga seni ranjitayotgan va qiynoqqa solayotgan bo‘lsalar, ular juda yaqin bir zamonda o‘limning i’domi abadiysi bilan qabrning yakka qamog‘iga kirib, doimiy aziyatli azob chekadilar. Sen ularning zulmi tufayli ham savob, ham foniy soatlaringni boqiylashtirishni, ham ma’naviy lazzatlarni, ham vazifa-i ilmiya va diniyani ixlos bilan qilishni qozonyapsan!” deb ruhimga eslatildi. Men ham bor quvvatim bilan “Alhamdulilloh” dedim. Insoniyat tomiri bilan u zolimlarga achindim. “Ey Rabbim! Ularni isloh qil!” deb duo qildim.

Bu yangi hodisada, ko‘rsatmamda Ichki Ishlar Vazirligiga yozganim kabi, o‘n jihat bilan noqonuniy bo‘lgani va qonun nomidan qonunsizlik qilgan o‘sha zolimlar -asl aybdor ular bo‘lgani kabi- unday bahonalarni qidirdilar. Eshitganlarni kuldiradigan va haqparastlarni yig‘latadigan bo‘htonlarni va uydirmalari bilan ahli insofga ko‘rsatdilarki; Risola-i Nurga va shogirdlariga hujum qilishga qonun va haq tarafidan imkon topolmayaptilar, devonalikka kiryaptilar.

Jumladan: Bir oy bizga josuslik qilgan ma’murlar, hech qanday bahona topolmaganlaridan, bir xat yozib: “Saidning xizmatkori bir do‘kondan may olgan, unga olib borgan”. U xatni imzolatish uchun hech kimni topolmasdan, so‘ng begona va sarxush bir odamni ushlab olganlar, tahdid qilib “Kel, bunga imzo qo‘y!” deganlar. U ham degan: “Tavbalar tavbasi bo‘lsin, bu ajib yolg‘onga kim imzo qo‘ya oladi?” Ularni xatni yirtib tashlashga majbur qilgan.

Ikkinchi bir namuna: Men bilmagan va hozir ham tanimagan bir zot otini meni kezdirish uchun bergan, men ham kasalligim uchun tanaffus qasdi bilan, aksar kunlarda, yozda bir-ikki soat kezardim. U ot va arava sohibiga ellik liralik kitob berishga so‘z bergandim. Toki qoidam buzilmasin va minnat ostiga kirmay. Ajabo, bu ishda hech bir zarar ehtimoli bormi? Holbuki, “U ot kimniki?” deb, ellik marta bizlardan ham voliy, ham adliyachilar, ham zobita va politsiya xodimlari so‘radilar. Go‘yo ulkan bir hodisa-i siyosiya va osoyishga munosabati bo‘lgan bir voqeadir. Hatto bu ma’nosiz so‘roqlarning to‘xtashi uchun, ikki zot hamiyatdan biri “Ot meniki”, boshqasi “Arava meniki” deganlari uchun, ikkovini ham men bilan birga qamadilar. Bu namunalarga qiyosan, ko‘p bolalarning o‘yinchog‘iga tomoshabin bo‘lib kulib yig‘ladik va angladikki: Risola-i Nurga va shogirdlariga hujum qilganlar masxara bo‘ladilar.

U namunalardan latif bir suhbat: Mening qamash uchun orderimda sabab, tinchlikni buzish aybi yozilganidan, men hali u xatni ko‘rmasdan prokurorga dedim: “Seni o‘tgan kecha g‘iybat qildim.” Ichki Ishlar Boshlig‘i hisobiga meni gapirtirgan bir politsiya xodimiga: “Agar mingta prokuror va mingta ichki ishlar boshlig‘ichalik bu mamlakatda umumiy tinchlik uchun xizmat qilmagan bo‘lsam, -uch marta- Alloh meni qahr etsin” dedim.

So‘ngra bu orada, bu sovuqda eng ko‘p istirohatga va sovuq yemaslikka va dunyoni o‘ylamaslikka muhtoj bo‘lganim bir hangomda, g‘araz va qasdni his qildiradigan bir tarzda, meni bu bardosh qilib bo‘lmaydigan bu surgun va yakka qoldirish va qamash va tazyiqqa yo‘liqtirganlarga favqulodda ranjish va g‘azablanish keldi. Bir inoyat madadga yetishdi. Ma’nan qalbga eslatildiki: “Insonlar senga qilgan ayni zulmlarida ayni adolat bo‘lgan qadari Ilohiyning ulkan bir hissasi bor va bu qamoqda yeydigan rizqing bor. O‘sha rizqing seni bu yerga chaqirdi. Unga nisbatan rizo va taslim bilan javob berish lozim. Hikmat va rahmati Rabboniyaning ham ulkan bir hissasi borki, bu qamoqdagilarni nurlantirish va tasalli berish va sizga savob qozontirishdir. Bu hissaga nisbatan sabr ichida minglab shukr qilish kerak. Ham sening nafsingning o‘zing bilmagan ayblari bilan unda bir hissasi bor. U hissaga nisbatan istig‘for va tavba bilan, nafsingga “Bu ta’zirga haqdor bo‘lding” deyishing kerak. Ham yashirin dushmanlarning dasisalari bilan ba’zi sofdil va vahimachi ma’murlarni aldash bilan o‘sha zulmga chorlash jihati bilan, ularning ham bir hissasi bor. Unga qarshi Risola-i Nurning o‘sha munofiqlarga urgan dahshatli ma’naviy ta’zirlari sening intiqomingni tamoman ulardan olgan. O‘sha ularga yetadi. Eng oxirgi hissa, amalda vosita bo‘lgan rasmiy ma’murlardir. Bu hissaga nisbatan, ularning Nurlarga tanqid niyati bilan qarashlarida, istar-istamas, shubhasiz iymon jihatidan foydalanishlarining xotiri uchun وَالْكَاظِمٖينَ الْغَيْظَ وَالْعَافٖينَ عَنِ النَّاسِ dasturi bilan; ularni afv qilish, bir oliyjanoblikdir”. Men bu haqiqatli eslatmadan mukammal quvonch va shukr bilan, bu yangi Madrasa-i Yusufiyada qolishga, hatto menga qarshi bo‘lganlarga yordam berish uchun, o‘zimga jazoni lozim qiladigan zararsiz bir ayb qilishga qaror qildim. Ham men kabi yetmish besh yoshli va aloqasiz va dunyoda sevgan do‘stlaridan yetmishtasidan faqat hayotda beshtasi qolgan va uning vazifa-i nuriyasini bajaradigan yetmish ming nur nusxalari boqiy qolib erkin kezmoqdalar. Va bir tilga badal minglab til bilan xizmati iymoniyani qiladigan qardoshlari, vorislari bo‘lgan mendek bir odamga qabr bu qamoqdan yuz daraja ziyoda xayrlidir. Va bu qamoq ham xorijida hurriyatsiz zo‘ravozliklar ostidagi erkinlikdan yuz daraja tinchroq, foydaliroqdir. Chunki xorijida bir o‘zi yuzlab aloqador ma’murlarning istibdodlarini ko‘tarishga muqobil, qamoqda yuzlab mahbuslar bilan barobar faqat mudir va bosh soqchi kabi bir-ikki zotning, manfaatga binoan yengil zo‘ravozliklariga chidashga majbur bo‘ladi. Uning evaziga, qamoqda ko‘p do‘stlardan qardoshona iltifotlar, tasallilar ko‘radi. Ham Islomiy shafqati va insoniyat fitrati bu vaziyatda keksalarga marhamatga kelishi, qamoq zahmatini rahmatga aylantiradi deb qamoqqa rozi bo‘ldim.

Bu uchinchi mahkamaga kelgan chog‘imda zaiflik va keksalik va sihatsizlikdan oyoqda turishda mashaqqat tortganimdan, mahkama eshigining xorijida bir o‘rindiqda o‘tirdim. Birdan bir hakam keldi, hiddat etdi, “Nima uchun oyoqda turib kutmayapti?” kamsitib dedi. Men ham keksalik jihatidan bu marhamatsizlikka g‘azablandim. Birdan qarasam; juda ko‘p musulmonlar kamoli shafqat va uxuvvat bilan marhamatkorona qarab atrofimizda to‘planganlar, tarqata ololmayaptilar. Birdan “ikki haqiqat” eslatildi:

**Birinchisi:** Mening va Nurlarning yashirin dushmanlarimiz, men istamagan holda, haqqimdagi ommaning e’tiborini sindirish bilan Nurning fathlariga to‘siq qo‘yiladi deb, ba’zi sofdil rasmiy ma’murlarni aldab, shaxsimni millat nazarida badnom qilish fikri bilan, xoinona bunday muomalaga yo‘naltirganlar. Bunga qarshi inoyati Ilohiya Nurlarning iymon xizmatiga muqobil bir ikrom sifatida, o‘sha bitta odamning kamsitishiga badal, bu yuzta odamga qara! Xizmatingizni taqdirlab, shafqatkorona achinib aloqadorona sizni qarshilamoqdalar va kuzatmoqdalar. Hatto ikkinchi kun men tergovda prokurorning savollariga javob berarkan, hukumat hovlisida mahkama derazalarining qarshisida mingga yaqin aholi mukammal aloqa bilan to‘planib, hol tili bilan “Bularga aziyat bermanglar” deganlarini, vaziyatlari bilan ifoda qilayotgandek ko‘rindilar. Politsiya xodimlari ularni tarqatolmayotgan edi. Qalbimga eslatildiki: Bu aholi bu tahlikali asrda to‘liq bir tasalli va so‘ndirilmas bir nur va kuchli bir iymon va saodati boqiyaga bir to‘g‘ri xushxabar istamoqdalar va fitratan izlamoqdalar va Nur Risolalarida qidirganlari topilmoqda deb eshitganlarki, mening ahamiyatsiz shaxsimga, iymonga bir oz xizmatkorligim uchun haddimdan ko‘p ziyod iltifot ko‘rsatmoqdalar.

**Ikkinchi Haqiqat:** Tinchlikni buzish vahmi bilan bizga xoinlik qilish va ommaning e’tiborini sindirish qasdi bilan haqoratomuz aldangan oz sonli odamlarning bad muomalalariga muqobil, hadsiz ahli haqiqatning va kelajak naslning taqdirkorona olqishlashlari bor deb eslatildi. Ha, komunist pardasi ostida anarxistlikning, umumiy xavfsizlikni buzishga dahshatli urinishiga qarshi, Risola-i Nur va shogirdlari iymoni tahqiqiy quvvati bilan bu vatanning har tarafida o‘sha mudhish buzg‘unchilikni to‘xtatmoqda va sindirmoqda. Tinchlikni va osoyishtalikni ta’minlashga harakat qilmoqdaki, juda ko‘p miqdorda va mamlakatning har tarafida bo‘lgan Nur talabalaridan, bu yigirma yilda aloqador uch-to‘rt mahkama va o‘nta viloyatning zobitalari, tinchlikni buzishga doir bir hodisalarini topmagan va qayd qilmagan. Va uch viloyatning insofli bir qism zobitalari deganlar: “Nur talabalari ma’naviy bir zobitadir. Osoyishni muhofazada bizga yordam bermoqdalar. Iymoni tahqiqiy bilan; Nurni o‘qigan har odamning boshida bir posbon qoldiradilar, tinchlikni ta’minlashga urinmoqdalar”. Buning bir namunasi Denizli Qamoqxonasidir. U yerga Nurlar va o‘sha mahbuslar uchun yozilgan Meva Risolasi kirishi bilan, uch-to‘rt oy mobaynida ikki yuzdan ziyod o‘sha mahbuslar shunday favqulodda itoatli, dindorona holga o‘zgardilarki; uch-to‘rt odamni o‘ldirgan bir odam, taxtakanalarni o‘ldirishdan saqlanardi. O‘ta marhamatli, zararsiz, vatanga foydali bir a’zo bo‘lishni boshladi. Hatto rasmiy ma’murlar bu holga hayrat va taqdir bilan qarardilar. Ham hali hukm olmasdan bir qism yoshlar dedilar: “Nurchilar qamoqda qolsalar, biz o‘zimizni mahkum qildiramiz va jazo olishga harakat qilamiz; toki ulardan dars olib ular kabi bo‘laylik. Ularning darsi bilan o‘zimizni isloh qilamiz”. Mana bu mohiyatda bo‘lgan Nur talabalarini, xavfsizlikni buzish bilan ayblaganlar, har holda va g‘oyat yomon bir suratda aldangan yoki aldatilgan yoki bilib yoki bilmasdan anarxistlik hisobiga hukumatni aldab bizlarni aziyatlar bilan ezishga urinmoqdalar. Biz ularga javoban deymiz: Modomiki o‘lim o‘ldirilmaydi va qabr yopilmaydi va dunyo musofirxonasida yo‘lovchilar g‘oyat tezlik va to‘s-to‘polon bilan to‘da-to‘da orqasida, tuproq orqasiga kirib yo‘qolmoqdalar; albatta juda yaqinda bir-birimizdan ayrilamiz. Siz zulmingizning jazosini dahshatli bir suratda ko‘rasiz. Hech bo‘lmasa, mazlum ahli iymon haqida erkinlik ruxsatnomasi bo‘lgan o‘limning abadiy yo‘q bo‘lish doriga chiqasiz. Siz dunyoda abadiy qolish o‘yi bilan olgan foniy zavqlaringiz, boqiy va alamli alamlarga aylanadi.

Afsuski, yashirin munofiq dushmanlarimiz bu dindor millatning yuzlab million valiy maqomida bo‘lgan shahidlarining, qahramon g‘oziylarining qoni bilan va qilichi bilan qozonilgan va muhofaza qilingan haqiqati Islomiyatga ba’zan “tariqat” nomini taqib va o‘sha quyoshning bitta shu’lasi bo‘lgan tariqat mashrabini o‘sha quyoshning o‘zi deb ko‘rsatib, hukumatning ba’zi diqqatsiz ma’murlarini aldab, Qur’on haqiqati va iymon haqiqatlariga ta’sirli bir suratda xizmat qilayotgan Nur talabalariga “tariqatchi” va “siyosiy jamiyatchi” nomini berib, bizga qarshi yo‘llashni istaydilar. Biz ham ularga, ham ularni bizga qarshi bo‘lib tinglaganlarga, Denizli mahkama-i odilasida deganimiz kabi deymiz:

“Yuzlab million boshlar fido bo‘lgan bir qudsiy haqiqatga, boshimiz ham fido bo‘lsin. Dunyoni boshimizga otash qilsangiz, haqiqati Qur’oniyaga fido bo‘lgan boshlar zindiqoga yengilganini qabul qilib qurolini taslim qilmaydilar va vazifa-i qudsiyasidan voz kechmaydilar, inshaalloh!”

Xullas, keksaligimning sarguzashtidan kelgan og‘riqlarga va umidsizliklarga iymondan va Qur’ondan madadga yetishgan qudsiy tasallilar bilan bu keksaligimning eng mashaqqatli bir yilini yoshligimning eng sevinchli o‘n yiliga almashtirmayman. Ayniqsa qamoqda farz namozini o‘qigan va tavba qilganning har bir soati o‘n soat ibodat hukmiga o‘tishi bilan va xastalikda va mazlumiyatda ham har bir foniy kun savob jihatidan o‘n kunlik boqiy umrni qozontirishi bilan, men kabi qabr eshigida navbatini kutgan bir odamga qanchalar shukrga sababdir, o‘sha ma’naviy eslatmadan bildim. “Hadsiz shukr Rabbimga” dedim; keksaligimga sevindim va qamog‘imga rozi bo‘ldim. Chunki umr to‘xtamaydi, tez ketadi. Lazzat bilan, shodlik bilan ketsa, lazzatning zavoli alam bo‘lishidan, ham afsus, ham shukrsizlik bilan, g‘aflat bilan, ba’zi gunohlarni joyida qoldiradi, foniy bo‘lib ketadi. Agar qamoqda va zahmatli ketsa, zavoli alam bir ma’naviy lazzat bo‘lishidan, ham bir navi ibodat hisoblanganidan, bir jihatda boqiy qoladi va xayrli mevalari bilan boqiy bir umrni qozontiradi. O‘tgan gunohlarga va qamalishga sabab bo‘lgan xatolarga kafforat bo‘ladi, ularni tozalaydi. Bu nuqtai nazardan, mahbuslardan farzlarni qilganlar, sabr ichida shukr qilishlari kerak.

### O‘n Oltinchi Umid:

Bir payt keksalik vaqtida, Eskishahar qamog‘idan, bir yil jazoni chekib, chiqdim. Meni Kastamonuga surgun qildilar. Politsiya uchastkasida ikki-uch oy musofir qildilar. Men kabi sodiq do‘stlari bilan ko‘rishishdan siqiluvchi bir yakka yashovchi va qiyofasining o‘zgarishiga bardosh qilmagan bir odam bunday yerlarda qancha azob chekishi anglashiladi. Xullas, men bu umidsizlikda ekan, birdan inoyati Ilohiya keksaligimning yordamiga keldi. O‘sha politsiya uchastkasidagi komisar, politsiya xodimlari bilan barobar sodiq do‘st hukmiga o‘tdilar. Biror marta shapkani boshimga qo‘yishni eslatmaganlari kabi; mening xizmatkorlarim kabi, istagan vaqtim meni shahar atrofida kezdirardilar. So‘ngra o‘sha politsiya uchastkasining qarshisida Kastamonuning Madrasa-i Nuriyasiga kirdim. Nurlarni ta’lif qilishni boshladim. Fayzi, Amin, Hilmi, Sodiq, Nazif, Salohiddin kabi Nurning qahramon shogirdlari Nurlarni nashr, ko‘paytirish uchun u madrasaga qatnadilar. Yoshlikda eski talabalarim bilan o‘tkazgan qiymatdor muzokara-i ilmiyani yanada porloq suratda ko‘rsatdilar. So‘ngra yashirin dushmanlarimiz ba’zi ma’murlarni va bir qism mutakabbir domlalar va shayxlarni bizga qarshi vahimaga soldilar. Bizni, Denizli Qamog‘iga besh-olti viloyatlardan kelgan Nur talabalarini, o‘sha Madrasa-i Yusufiyada to‘planishga vasila bo‘ldilar. Bu O‘n Oltinchi Umidning tafsiloti, Kastamonudan yuborib Ilovaga o‘tgan va Denizli Qamog‘ida u yerdagi qardoshlarimga yashirincha yuborganim kichik maktublar va mahkamasidagi Mudofaa Risolasidirki; bu umidning haqiqatini porloq suratda ko‘rsatadilar. Tafsilotini Ilovaga, mudofaamga havola qilib, g‘oyat qisqa ishorat qilamiz.

Men mahram va muhim majmualarni, xususan Sufyonga va Nurning karomatlariga doir risolalarni ko‘mir va o‘tinlar ostida yashirdim; toki mening vafotimdan yoki tepadagi boshlar haqiqatni tinglab aqllarini boshlariga olgandan keyin nashr qilinsinlar deb xotirjamlik bilan turarkan, birdan qidiruv bo‘limi xodimlari va prokurorimning muovini manzilimga hujum qildilar. O‘sha yashirin va ahamiyatli risolalarni o‘tinlar ostidan chiqardilar. Ham meni qamab Isparta qamoqxonasiga, sog‘lig‘im og‘ir bir holda yubordilar. Men juda ham xafa va Nurlarga kelgan o‘sha zarardan dahshatli ranjigan ekan, bir inoyati Ilohiya madadimizga yetishdi. O‘sha yashirilgan va ahli hukumat ularni o‘qishga juda muhtoj bo‘lgan o‘sha ahamiyatli risolalarni mukammal qiziqish va diqqat bilan o‘qishni boshlab, katta rasmiy doiralar go‘yo bir Darsxona-i Nuriya hukmiga o‘tdi. Tanqid fikri bilan taqdirlay boshladilar. Hatto Denizlida, hech xabarimiz yo‘q ekan, favqulodda parda ostida chop qilingan Oyat-ul Kubroni rasmiy va norasmiy juda ko‘p odamlar o‘qidilar, iymonlarini quvvatlantirdilar. Bizning qamoq musibatimizni yo‘qqa tushirdilar. So‘ngra bizni Denizli Qamog‘iga oldilar. Meni mutlaq yolg‘izlik ichida badbo‘y, zax, sovuq bir kameraga tiqdilar. Keksalik, xastalik va meni deb ma’sum birodarlarimning zahmatlaridan menga kelgan ko‘p alam va Nurlarning to‘xtash va musodarasidan kelgan ko‘p nadomad va aziyat ichida ichimni yerkan, birdan inoyati Rabboniya madadga yetishdi. Birdan o‘sha ulkan qamoqxonani bir Darsxona-i Nuriyaga aylantirib bir Madrasa-i Yusufiya (A.S.) ekanini isbot qilib, Madrasat-uz Zahro qahramonlarining olmos qalamlari bilan Nurlar tarqalishni boshladilar. Hatto o‘sha og‘ir sharoit ichida Nurning qahramoni, uch-to‘rt oy davomida yigirmadan ziyod Meva va Mudofaalar Risolasidan yozdi. Ham qamoqda, ham xorijda fathlarni boshladilar. U musibatdagi zararimizni ulkan manfaatlarga va aziyatlarimizni sevinchlarga aylantirdi. عَسٰٓى اَنْ تَكْرَهُوا شَيْئًا وَهُوَ خَيْرٌ لَكُمْ sirrini takror ko‘rsatdi. So‘ngra birinchi ekspertlar hay’atining xato va sathiy dalolatnomalarga binoan bizga qarshi shiddatli tanqidlari va Maorif Vazirining dahshatli hujumi bilan barobar bizga qarshi bir bayonnoma nashr qilishi bilan, hatto ba’zi xabarlar bilan, bir qismimizni qatl qilishga urinilayotgan chog‘da, bir inoyati Rabboniya yordamimizga yetishdi. Boshda Anqara mutaxassislar hay’atining shiddatli tanqidlarini kutarkan, taqdirkorona raportlari, hatto besh sandiq Nur Risolalarida besh-o‘nta sahv topganlari holda, mahkamada ularning sahv va xato deb ko‘rsatgan nuqtalari ayni haqiqat ekanini va ular sahv va xato degan moddalarida o‘zlari sahv qilganlarini isbot qilganimiz kabi, besh varaq raportlarida besh-o‘nta sahv va xatolarini ko‘rsatdik. Va yettita boshqaruv idoralariga yuborganimiz Meva va Mudofaanoma Risolalari va Adliya Vazirligiga yuborilgan Nurning umum risolalari, xususan mahramlarning ta’sirli va shiddatli ta’zirlariga muqobil tahdidkorona shiddatli amrlar kutarkan, g‘oyat muloyimona, hatto tasallikorona Bosh Vazirning bizga yuborgan maktubi kabi, sulh tarzida hujum qilmasliklari qat’iy isbot qildiki: Risola-i Nurning haqiqatlari inoyati Ilohiya karomati bilan, ularni mag‘lub qilib, o‘zini ularga irshodkorona o‘qittirgan, o‘sha keng doiralarni bir navi darsxona qilgan, ko‘p ikkilangan va hayron qolganlarning iymonlarini qutqargan va bizning aziyatlarimizdan yuz daraja ziyoda ma’naviy sevinch va foyda berdi. So‘ngra yashirin dushmanlar meni zaharladilar va Nurning shahid qahramoni marhum Hofiz Ali mening badalimga kasalxonaga ketdi va mening o‘rnimga barzoh olamiga sayohat ayladi, bizni ma’yusona yig‘lattirdi. Men bu musibatdan avval Kastamonuning tog‘ida baqirib takror-takror dedim: “Qardoshlarim! Otga go‘sht, arslonga o‘t tashlamanglar”. Ya’ni, har risolani har kimga beravermanglar; toki bizga hujum qilinmasin. Piyoda borilsa yetti kun uzoqlikda Hofiz Ali (Rahmatullohi Alayh) ma’naviy telefoni bilan eshitayotgandek, ayni vaqtda menga yozganki: “Ha Ustozim, Risola-i Nurning bir karomatidirki; otga go‘sht, arslonga o‘t tashlamaydi. Aksincha otga o‘t, arslonga go‘sht tashlaydiki, u arslon domlaga Ixlos Risolasini berdi”. Yetti kun so‘ngra maktubini oldik, hisobladik; aynan o‘sha paytda, men tog‘da baqirarkan, u ham g‘arib so‘zlarni maktubida yozayotgan ekan.

Xullas, Nurning bunday bir ma’naviy qahramonining vafoti va yashirin munofiqlarning bizga qarshi nayranglar bilan bizni jazolantirishga urinishlari va mening zaharli xastaligim tufayli, meni ham kasalxonaga rasmiy amr bilan majbur qilish xavotiri bizni siqarkan, birdan inoyati Ilohiya madadga keldi.

Muborak qardoshlarimning xolis duolari bilan zaharning tahlikasi o‘tgan va u marhum shahidning quvvatli alomatlar bilan, qabrida Nurlar bilan mashg‘ul bo‘lishi va so‘roq malaklariga Nurlar bilan javob berishi va uning badaliga va uning tizimidan Nurlar bilan mashg‘ul bo‘ladigan Denizli Qahramoni Hasan Fayzi (Rahmatullohi Alayh) va birodarlari parda ortida ta’sirli bir suratda xizmatlari va dushmanlarimizning ham, mahbuslarning birdan Nurlar bilan isloh bo‘lishlari jihatidan qamoqdan chiqishimizga tarafdor bo‘lishi; va Asxobi Kahf kabi Nur shogirdlari o‘sha mashaqqatli chillaxonani Asxobi Kahf va eski zamon ahli riyozatining g‘orlariga aylantirishi va istirohati qalb bilan Nurlarning nashriga va yozilishiga sa’ylari bilan, inoyati Rabboniyaning madadimizga yetishganini isbot qildi.

Ham qalbimga keldiki: Modomiki Imom A’zam kabi buyuk mujtahidlar qamoqda o‘tirgan va Imom Ahmad ibn Hanbal kabi bir mujohidi akbarga, Qur’onning birgina masalasi uchun qamoqda juda ko‘p azob berilgan. Va shikoyat qilmay, kamoli sabr bilan sabot ko‘rsatib u masalalarda sukut qilmagan. Va juda ko‘p imomlar va allomalar, sizlardan ancha ko‘p azob berilgani holda, kamoli sabr ichida shukr qilib tebranmaganlar. Albatta sizlar Qur’onning ko‘plab haqiqatlari uchun juda ulkan savob va qozonch olganingiz holda, juda oz zahmat chekkaningizga minglab tashakkur qilish qarzingizdir. Ha, zulmi bashar ichida bir jilva-i inoyati Rabboniyani qisqacha bayon qilaman:

Men yigirma yoshda ekan takror bilan derdim: “Eski zamonda g‘orlarga chekingan dunyoni tark qilganlar singari oxir umrimda men ham bir g‘orga, bir toqqa chekinib, insonlarning hayoti ijtimoiyasidan chiqaman”. Ham Birinchi Jahon Urushida shimoliy sharqdagi asoratimda qaror bergandimki: “Bundan keyin umrimni g‘orlarda o‘tkazaman. Hayoti siyosiyadan va ijtimoiyadan chetlashaman. Ortiq aralashish yetar.” derkan, inoyati Rabboniya, ham adolati qadariya tajalliy etdilar. Qarorimdan va orzuimdan ko‘p ortiq xayrli bir suratda keksaligimga marhamatan o‘sha tasavvur qilingan g‘orlarimni qamoqxonalarga va yakka yashashlarga va yolg‘izlik ichida chillaxonalarga va mutlaq yolg‘izlik manzillariga aylantirdi. Riyozat ahli va yakka yashovchilarning tog‘lardagi g‘orlaridan juda ustun “Yusufiya Madrasalari” va vaqtimizni zoye qilmaslik uchun chillaxonalarni berdi. Ham g‘orning foyda-i uxroviyasini, ham iymon va Qur’on haqiqatlarining mujohidona xizmatini berdi. Hatto men azm qilgandimki; birodarlarimning oqlanishlaridan so‘ng bir ayb ko‘rsatib, qamoqda qolaman. Xusrav va Fayzi kabi uylanmaganlar mening yonimda qolsin va bir bahona bilan insonlar bilan ko‘rishmaslik va vaqtimni keraksiz suhbatlar bilan va soxtakorlik va maqtanchoqlik bilan o‘tkazmaslik uchun bir kishilik kamerada qolaman. Ammo qadari Ilohiy va qismatimiz bizni boshqa chillaxonaga yo‘lladilar. اَلْخَيْرُ فٖى مَا اخْتَارَهُ اللّٰهُ ۞ عَسٰٓى اَنْ تَكْرَهُوا شَيْئًا وَهُوَ خَيْرٌ لَكُمْ sirri bilan, keksaligimga marhamatan va xizmati iymoniyada yanada ziyoda ishlatish uchun ixtiyor va qudratimizning xorijida bu Uchinchi Madrasa-i Yusufiyada vazifa berildi.

Ha, inoyati Ilohiya keksaligimga marhamatan; kuchli va yashirin dushmani bo‘lmagan yoshligimga maxsus bo‘lgan g‘orlarimni qamoqxonaning yakka qoladigan manzillariga aylantirishida uch hikmat va xizmati Nuriyaga uch ahamiyatli foydasi bor:

**Birinchi hikmat va foyda:** Nur Talabalarining bu zamonda to‘planishlari, zararsiz bo‘lib Madrasa-i Yusufiyada bo‘ladi. Va bir-birini ko‘rib suhbat qilish, tashqarida serxarajat va shubhali bo‘ladi. Hatto men bilan ko‘rishish uchun ba’zilar qirq-ellik lira sarflab kelib, yo yigirma daqiqa yoki hech ko‘rishmasdan qaytib ketardilar. Men ba’zi qardoshlarimni yaqindan ko‘rish uchun qamoqning zahmatini jonim bilan qabul qilardim. Demak qamoq biz uchun bir ne’matdir, bir rahmatdir.

**Ikkinchi hikmat va foyda:** Bu zamonda Nurlar bilan xizmati iymoniya, har tarafda e’lonlar bilan va muhtoj bo‘lganlarning nazari diqqatlarini jalb qilish bilan bo‘ladi. Xullas, qamalishimiz bilan Nurlarga nazari diqqat jalb qilinadi, bir e’lonot hukmiga o‘tadi. Eng ziyoda o‘jar yoki muhtoj bo‘lganlar uni topadi, iymonini qutqaradi va qaysarligi sinadi, tahlikadan qutuladi va Nurning darsxonasi kengayadi.

**Uchinchi hikmat va foyda:** Qamoqqa kirgan Nur talabalari bir-birining hollaridan, xislatlaridan, ixlos va fidokorliklaridan dars olishlari bilan barobar, Nurlar xizmatida dunyoviy manfaatlarni ortiq qidirmaydilar.

Ha, Madrasa-i Yusufiyada, ko‘p alomatlar bilan, har mashaqqat va zahmatning o‘n, balki yuz misli moddiy va ma’naviy foydalarni va go‘zal natijalarni va iymonga keng va xolis xizmatlarni, ko‘zlari bilan ko‘rganlaridan, to‘liq ixlosga muvaffaq bo‘ladilar, ortiq juz’iy va xususiy manfaatlarga tanazzul etmaydilar.

Bu chillaxonalarning menga maxsus bir latofati va mungli, ammo shirin bir vaziyati bor. Shundayki:

Men yoshlik zamonimda bizning mamlakatda ko‘rgan eski madrasaning ayni vaziyatini ko‘rmoqdaman. Chunki sharqiy viloyatlarda eski odat bilan madrasa talabalarining bir qismining ulushlari tashqaridan kelardi. Va ba’zi madrasalar ichida pishirardilar. Va yana necha jihatda bu chillaxonaga o‘xshardilar. Men ham lazzatli bir hasrat ichida bu yerga qaragan sari, o‘sha eski yoshlik va shirin zamonga xayolan ketaman va keksalik vaziyatlarini unutaman.

\* \* \*

**Yigirma Oltinchi Yog‘duning Zayli**

Yigirma Birinchi Maktub bo‘lib, Maktubot Majmuasiga kiritilgani uchun bu yerga yozilmadi.

# Yigirma Yettinchi Yog‘du

**Eskishahar Mahkama Mudofaasi bo‘lib, taksir Yog‘dular majmuasida va qisman Tarixcha-i Hayotda nashr etilgan.**

\*\*\*

# Yigirma Sakkizinchi Yog‘du

(Ba’zi qismlari bu yerga kiritilgan bu risolaning tamomi qo‘l yozma Yog‘dular majmuasida nashr qilingan.)

**Ikkinchi Nukta**

بِسْمِ اللّٰهِ الرَّحْمٰنِ الرَّحٖيمِ

وَمَا خَلَقْتُ الْجِنَّ وَالْاِنْسَ اِلَّا لِيَعْبُدُونِ ۞ مَٓا اُرٖيدُ مِنْهُمْ مِنْ رِزْقٍ وَمَٓا اُرٖيدُ اَنْ يُطْعِمُونِ ۞ اِنَّ اللّٰهَ هُوَ الرَّزَّاقُ ذُو الْقُوَّةِ الْمَتٖينُ

Shu oyati karimaning ochiq ma’nosi ko‘p tafsirlarning bayoniga ko‘ra yuksak i’jozi Qur’oniyni ko‘rsatmaganidan, ko‘p payt zehnimni mashg‘ul qilar edi. Qur’onning fayzidan kelgan g‘oyat go‘zal va yuksak ma’nolaridan uch jihatini qisqacha bayon qilamiz.

**Birinchisi:** Janobi Haq Rasuliga oid bo‘la oladigan ba’zi hollarni Rasulini hurmat va sharaflantirish nuqtasida ba’zan o‘ziga nisbat beradi.

Mana bu yerda ham: "Rasulim sizga risolat vazifasi va ubudiyatni tablig‘ xizmatiga muqobil sizdan bir ajr va haq va mukofot, taom yedirishni istamaydi" ma’nosida, "Men sizni ibodat uchun xalq etganman, Menga rizq berish va taom yedirish uchun emas" ma’nosidagi oyat, Rasuli Akram Alayhissalotu Vassalamga oid taom yedirish va rizq berishni murod qilgan bo‘lishi kerak. Bo‘lmasa g‘oyat yaqqol bir ma’lumni bildirish navidan bo‘ladi. I’jozi Qur’onning balog‘atiga uyg‘un kelmaydi.

**Ikkinchi jihat:** Inson rizqqa ko‘p mubtalo bo‘lgani uchun, rizq uchun ishlash bahonasini ubudiyatga mone deb o‘ylab, o‘ziga bir uzr topmaslik uchun oyati karima deydiki: "Siz ubudiyat uchun xalq etilgansiz. Xilqatingizning natijasi ubudiyatdir. Rizq uchun ishlash, amri Ilohiy nuqtasida bir navi ubudiyatdir. Mening maxluqotim va rizqlarini bo‘ynimga olganim nafslaringiz va oilangiz va hayvonlaringizning rizqini ta’minlash, go‘yo menga oid rizq va taom berishni tayyorlash uchun yaratilmagansiz. Chunki Razzoq menman. Sizning yaqinlaringiz bo‘lgan bandalarimning rizqini men beryapman. Siz buni bahona qilib ubudiyatni tark qilmanglar!" Agar bu ma’no bo‘lmasa, Janobi Haqqa rizq berish va taom yedirish maholligi yaqqol va ma’lum bo‘lganidan, ma’lumni bildirish navidan bo‘ladi. Ilmi Balog‘atda bir muqarrar qoida borki: Bir kalomning ma’nosi ma’lum va yaqqol bo‘lsa, u ma’no murod emas, uning bir lozimi, bir tobesi muroddir. Masalan, sen birovga: "Sen hofizsan", desang. U ma’lumini bildirish navidan bo‘ladi. Demak maqsud ma’nosi shuki: "Men sening hofiz bo‘lganingni bilaman." Bilganimni bilmagani uchun unga bildiryapman.

Mana shu qoidaga binoan, oyat Janobi Haqqa rizq berishni va taom yedirishni rad qilishdan kinoya bo‘lgan ma’no shudir: "Menga oid bo‘lib va rizqlariga kafil bo‘lganim maxluqotimga rizq yetishtirish uchun xalq etilmagansiz. Balki asl vazifangiz ubudiyatdir. Amrlarimga ko‘ra rizq uchun g‘ayrat ko‘rsatish ham bir navi ibodatdir."

**Uchinchi jihat:** Ixlos surasida qandayki لَمْ يَلِدْ وَ لَمْ يُولَدْ ochiq ma’nosi ma’lum va yaqqol bo‘lganidan, u ma’noning bir lozimi muroddir. Ya’ni: "Volida va valadi bo‘lganlar, iloh bo‘lolmaslar." ma’nosida va Hazrati Iso (AS) va Uzayr (AS) va maloika va yulduzlarning va haq bo‘lmagan ma’budlarning uluhiyatlarini rad qilish qasdi bilan azaliy va abadiy ma’nosida Janobi Haqning لَمْ يَلِدْ وَ لَمْ يُولَدْ g‘oyat yaqqol va ma’lum hukm qilgani kabi, aynan shuningdek, bu misolimizda ham "rizq va yedirish qobiliyati bo‘lgan narsalar iloh va ma’bud bo‘lolmaslar" ma’nosida Ma’budingiz bo‘lgan Razzoqi Zuljalol sizdan o‘ziga rizq istamaydi va siz unga taom yedirish uchun yaratilmagansiz ma’nosidagi oyat, rizqqa muhtoj va taomlantirilgan mavjudot ma’budiyatga loyiq emaslar, deganidir.

**Said Nursiy**

بِسْمِ اللّٰهِ الرَّحْمٰنِ الرَّحٖيمِ

اَوْ هُمْ قَٓائِلُونَ

Ra’fat, اَوْ هُمْ قَٓائِلُونَ oyati jalilasidaki قَٓائِلُونَ kalimasining ma’nosini qiziqib so‘rashi munosabati bilan va qamoqda bomdod namozdan so‘ng boshqalar kabi yotishidan kelgan lanjlik sababli, olmos kabi qalamini tanballikka yo‘liqtirmaslik uchun yozilgan. Uyqu uch navdir:

**Birinchisi:** G‘ayluladirki, bomdoddan so‘ng qarohat vaqti tugagunga qadardir. Bu uyqu rizqning nuqsonli va barakasiz bo‘lishiga, hadisda aytilishicha, sabab bo‘lgani uchun, sunnatga xilofdir. Chunki rizq uchun ishlashning muqaddimalarini tayyorlashning eng munosib zamoni, salqinlik vaqtidir. Bu vaqt o‘tgandan so‘ng bir lanjlik hosil bo‘ladi. U kungi mehnatga va natijada rizqqa ham zarar bergani kabi, barakasizlikka ham sabab bo‘lgani ko‘p tajribalar bilan tasdiqlangan.

**Ikkinchisi:** Fayluladirki, asr namozidan so‘ng shomga qadardir. Bu uyqu umrning nuqsonli bo‘lishiga, ya’ni uyqudan kelgan karaxtlik jihati bilan u kungi umri navm-olud, yarim uyqu, qisqacha bir shakl olganidan, moddiy bir nuqsonlik ko‘rsatgani kabi, ma’naviy jihati bilan ham u kun hayotining moddiy va ma’naviy natijasi aksariyat bilan asrdan so‘ng ko‘ringanidan, u vaqtni uyqu bilan o‘tkazish, u natijani ko‘rmaslik hukmiga o‘tganidan, go‘yo u kunni yashamagandek bo‘ladi.

**Uchinchisi:** Qayluladirki, bu uyqu sunnati saniyadir. Zuho vaqtidan peshindan biroz o‘tganga qadardir. Bu uyqu kechqurun uyg‘onishga sabab bo‘lgani uchun, sunnat bo‘lish bilan barobar, Arabiston yarim orolida peshin vaqtideyilgan shiddatli issiqlik zamonida ishni to‘xtatib turish, qavm va muhitning odati bo‘lganidan, u sunnati saniyani yanada ziyoda quvvatlantirgandir. Bu uyqu ham umrni, ham rizqni ziyodalashtirishga sababdir. Chunki yarim soat qaylula, ikki soat kechki uyquga teng keladi. Demak, umriga har kun bir yarim soat qo‘shadi. Rizq uchun ishlash muddatiga yana bir yarim soatni o‘limning qardoshi bo‘lgan uyquning qo‘lidan qutqarib yashatadi va ishlash zamoniga qo‘shadi.

**Said Nursiy**

**«Bu ham go‘zaldir»**

اَلْفُ اَلْفِ صَلَاةٍ وَ اَلْفُ اَلْفِ سَلَامٍ عَلَيْكَ يَا رَسُولَ اللّٰهِ

jumlasi namoz tasbehotida o‘qilarkan inkishof etgan latif bir nuktani uzoq-uzoqdan ko‘rdim. Hammasini tutolmadim, lekin ishora navidan bir-ikki jumlasini aytaman. Ko‘rdimki: Tun olami dunyoning yangi ochilgan bir manzili kabidir. Xufton namozida u olamga kirdim. Xayolning hayratomuz kengayishidan va inson mohiyatining butun dunyo bilan aloqadorligidan, ulkan dunyoni o‘sha tunda bir manzil kabi ko‘rdim. Zihayotlar va insonlar shu daraja kichraydilarki, ko‘rinmay qoldilar. Faqat u manzilni jonlantirgan va unsiyatlantirgan va nurlantirgan bitta shaxsiyati ma’naviya-i Muhammadiyani (ASV) xayolan mushohada qildim. Bir odam yangi bir manzilga kirgan vaqti, manzildagi zotlarga salom bergani kabi, "Minglab salom[[52]](#footnote-52)(Hoshiya) senga Ey Rasululloh!" deyishga bir orzuning ichimda jo‘shayotganini ko‘rdim. Go‘yo butun insu jinning sanog‘icha salom beraman, ya’ni senga bay’atimni yangilab, boshqaruvingni qabul va keltirgan qonunlaringga itoat va amrlaringga taslim va hujumimizdan xalos bo‘lishingni salom bilan ifoda qilib, mening dunyomning qismlari, ziyshuur maxluqlari bo‘lgan umum jin va insonlarni gapirtirib, har birlarining nomidan bir salomni, mazkur ma’nolar bilan taqdim qildim. Ham u keltirgan nur va hadyasi bilan, mening bu dunyomni nurlantirgani kabi, harkasning bu dunyodagi dunyolarini nurlantiradi, ne’matlantiradi deya u hadyasiga shokirona bir javob berish navidan "Minglab salovot senga tushsin!" dedim. Ya’ni, sening bu yaxshiligingga qarshi biz javob qaytarolmaymiz, balki Xoliqimizning xazina-i Rahmatidan kelgan va samovot ahlining sanog‘icha rahmatlar senga kelishini niyoz bilan shukonamizni izhor qilamiz, ma’nosini xayolan his qildim.

U Zoti Ahmadiya (ASV) ubudiyati jihati bilan -xalqdan Haqqa yuzlanishi e’tibori bilan- rahmat ma’nosidagi salotni istaydi. Risolati jihati bilan -Haqdan xalqqa elchiligi munosabati bilan- salom istaydi. Qandayki jin va insonlar sanog‘icha salomga loyiq va jin va insonlar sanog‘icha umumiy bay’atni yangilashni taqdim qilamiz. Xuddi shuning kabi, samovot ahli sanog‘icha xazina-i Rahmatdan har birining nomidan bir salotga loyiqdir. Chunki keltirgan nuri bilan har bir narsaning kamoli ko‘rinadi va har bir mavjudning qiymati namoyon bo‘ladi va har bir maxluqning vazifa-i Rabboniyasi mushohada qilinadi va har bir san’at asaridagi maqosidi Ilohiya o‘rtaga chiqadi. Shuning uchun har bir narsa hol tili bilan bo‘lgani kabi, so‘zlashish tili ham bo‘lsa edi, "Assalotu vassalamu alayka ya Rasululloh" deyishlari qat’iy bo‘lganidan, biz umum ularning nomidan ‌اَلْفُ اَلْفِ صَلَاةٍ وَ اَلْفُ اَلْفِ سَلَامٍ عَلَيْكَ يَا رَسُولَ اللّٰهِ بِعَدَدِ الْجِنِّ وَ الْاِنْسِ وَ بِعَدَدِ الْمَلَكِ وَ النُّجُومِ deb ma’nan aytamiz.

فَيَكْفٖيكَ اَنَّ اللّٰهَ صَلّٰى بِنَفْسِهٖ وَ اَمْلَاكَهُ صَلَّتْ عَلَيْهِ وَ سَلَّمَتْ

**Said Nursiy**

**\*\*\***

**Aziz qardoshim!**

Vahdat-ul vujudga doir bir oz izoh istayapsiz. Bu masalaga doir O‘ttiz Birinchi Maktubning bir Yog‘dusida Hazrat Muhyiddinning bu masaladagi fikriga qarshi g‘oyat quvvatli va izohli bir javob bor. Hozircha bu qadar deymizki:

Bu vahdat-ul vujud masalasini hozirgi insonlarga talqin qilish jiddiy zarar beradi. Qandayki tashbehlar va tamsillar olimlar qo‘lidan avomning qo‘liga hamda ilmning qo‘lidan jaholatning qo‘liga kirsa, haqiqat deb qabul qilinadi.[[53]](#footnote-53)(Hoshiya) Xuddi shuning kabi, vahdat-ul vujud masalasi kabi yuksak haqiqatlar, ahli g‘aflat va sabablar ichiga sho‘ng‘igan avomlarga kirsa, tabiat deb qabul qilinadi va uchta muhim zarar beradi:

**Birinchisi:** Vahdat-ul vujudning mashrabi, Janobi Haq hisobiga koinotni go‘yo inkor qilish ekan, avomga kirgan sari, g‘ofil avomlarga, xususan moddiyun fikrlari bilan bulg‘angan fikrlarga kirgan sari, koinot va moddiyot hisobiga uluhiyatni inkor yo‘liga ketadi.

**Ikkinchisi:** Vahdat-ul vujud mashrabi, mosivo-i Ilohiyning rububiyatini shu daraja shiddat bilan rad qiladiki, mosivoni inkor va ikkilikni olib tashlaydi. Nafaqat nafsi ammoralarning, balki har bir narsaning mustaqil vujudini ko‘rmaslik ekan, bu zamonda tabiat fikrining istilosi bilan hamda g‘urur va anoniyatning nafsi ammorani shishirishi bilan hamda oxiratni va Xoliqni bir daraja unutish jihati bilan ba’zi nafsi ammoralar kichik bittadan fir’avn, go‘yo nafsini ma’bud deb qabul qilish iste’dodida bo‘lgan insonlarga vahdat-ul vujudni talqin qilish, "Alloh saqlasin", nafsi ammorani shunday taltaytiradiki, itoatdan chiqadi.

**Uchinchisi:** O‘zgarmoq, almashmoq, bo‘linmoq, joy egallamoqdan muqaddas, pok, uzoq, yuksak bo‘lgan Zoti Zuljalolning vujubi vujudiga va muqaddaslik va ayblardan uzoq bo‘lishiga muvofiq tushmagan tasavvurlarga sabab bo‘ladi va botil talqinlarga mador bo‘ladi. Ha, vahdat-ul vujuddan bahs qilgan, fikran Yerdan yulduzlarga chiqib, koinotni orqasida qoldirib nazarini Arshi A’loga tikkan, istig‘roqiy bir suratda koinotni yo‘q deb sanab hamma narsani to‘g‘ridan-to‘g‘ri iymon quvvati bilan Vohidi Ahaddan ko‘ra oladi. Bo‘lmasa koinotning orqasida turib koinotga qaragan va qarshisida sabablarni ko‘rgan va Yerdan nazar qilgan, albatta sabablar ichida bo‘g‘ilib, tabiat botoqligiga tushish ehtimoli bor. Fikran Arshga chiqqan, Jaloliddin Rumiy kabi deya oladi: "Qulog‘ingni och! Harkasdan eshitgan so‘zlaringni, fitriy fonograflar kabi Janobi Haqdan eshita olasan." Bo‘lmasa, Jaloliddin kabi bu daraja yuksakka chiqmagan va Yerdan Arshga qadar mavjudotni oyna shaklida ko‘rmagan odamga, "Diqqat bilan quloq sol, harkasdan Kalomullohni eshitasan" desang, ma’nan Arshdan Yerga qulaganday haqiqatga xilof botil tasavvurlarga giriftor bo‘ladi!..

قُلِ اللّٰهُ ثُمَّ ذَرْهُمْ فٖى خَوْضِهِمْ يَلْعَبُونَ ۞ مَا لِلتُّرَابِ وَ لِرَبِّ الْاَرْبَابِ

سُبْحَانَ مَنْ تَقَدَّسَ عَنِ الْاَشْبَاهِ ذَاتُهُ وَتَنَزَّهَتْ عَنْ مُشَابَهَةِ الْاَمْثَالِ صِفَاتُهُ وَشَهِدَ عَلٰى رُبُوبِيَّتِهٖ اٰيَاتُهُ جَلَّ جَلَالُهُ وَلَا اِلٰهَ اِلَّا هُوَ

**Said Nursiy**

**Bir savolga javob**

Mustafo Sabri bilan Muso Bekufning tushunchalarini muvozana qilish uchun vaqtim uyg‘un emas. Faqat bu qadar deymanki: "Biri ifrot qilgan, boshqasi tafrit qilmoqda." Mustafo Sabri garchi mudofaalarida Muso Bekufga nisbatan haqlidir, lekin Muhyiddin kabi Islomiy ilmlarning bir mo‘’jizasi bo‘lgan bir zotni kamsitishda haqsizdir. Ha, Muhyiddin o‘zi hadiy va maqbuldir. Ammo har kitobida muhdiy va murshid bo‘lolmaydi. Haqiqatlarda ko‘pincha mezonsiz ketganidan, Ahli Sunnat qoidalariga muxoliflik qiladi. Va ba’zi kalomlari zohiriy zalolatni ifoda qiladi, faqat o‘zi zalolatdan uzoqdir. Ba’zan kalom kufr ko‘rinadi, ammo sohibi kofir bo‘lolmaydi. Mustafo Sabri bu nuqtalarni nazarga olmagan. Ahli Sunnat qoidalariga mutaassiblik jihati bilan ba’zi nuqtalarda tafrit qilgan. Muso Bekuf esa, ziyoda islohotga tarafdor va zamonaviylikka mumashatkor tushunchalari bilan juda xato ketmoqda. Ba’zi Islomiy haqiqatlarni xato ta’villar bilan buzmoqda. Abul Ala-i Ma’arri kabi nomaqbul bir odamni muhaqqiqlardan ustun tutganidan va o‘z tushunchalariga uyg‘un kelgan Muhyiddinning Ahli Sunnatga muxoliflik qilgan masalalariga ziyoda tarafdorligidan, ziyoda ifrot qilmoqda. قَالَ مُحْيِى الدّٖينِ : تَحْرُمُ مُطَالَعَةُ كُتُبِنَا عَلٰى مَنْ لَيْسَ مِنَّا ya’ni: "Bizdan bo‘lmagan va maqomimizni bilmagan kitoblarimizni o‘qimasin, zarar ko‘radi." Darhaqiqat, bu zamonda Muhyiddinning kitoblari, xususan vahdat-ul vujudga doir masalalarini o‘qish, zararlidir.

**Said Nursiy**

بِسْمِ اللّٰهِ الرَّحْمٰنِ الرَّحٖيمِ

Bashariyatning yig‘lanadigan kulishlariga, istiqbol xavotiri va oqibatni ko‘rishlik a’dasasi bilan, g‘oyat dabdabali bir bayramda qamoqxona derazasidan qararkan, xayolim nazariga inkishof etgan bir vaziyatni bayon qilaman. Kinoda, anchadan beri mozoristonda yotganlarning hayotdagi vaziyatlari ko‘ringani kabi, yaqin bir istiqbolda mozoriston ahli bo‘ladiganlarning, harakatlanayotgan janozalarini ko‘rganday bo‘ldim. U kulganlarga yig‘ladim. Birdan bir qo‘rquv, bir achinish hissi keldi. Aqlimga yo‘naldim, haqiqatdan: "Bu xayol nima?" deb so‘radim. Haqiqat dediki: "Ellik yildan keyin, bu batamom quvonch bilan kulayotgan va vaqtichog‘lik qilayotgan bechoralardan elliktadan beshtasi yetmish yoshli keksalar kabi beli bukilgan, qirq beshtasi mozoristonda chirigan bo‘ladilar. U go‘zal siymolar, u quvonchli kulishlar zidlariga aylangan bo‘ladilar." كُلُّ اٰتٍ قَرٖيبٌ qoidasi bilan, modomiki yaqinda keladigan narsalarning kelganday ko‘rilishi bir daraja haqiqatdir, albatta ko‘rganing xayol emas. Modomiki dunyoning g‘aflatli kulishlari bunday yig‘lanadigan achchiq hollarning pardasidir va vaqtinchalik va zavolga ma’ruzdir. Albatta bechora insonlarning abadparast qalbini va baqo ishqiga maftun bo‘lgan ruhini kuldiradigan, sevintiradigan, mashru’ doirada va shukr qilib, huzurda bo‘lgandek, g‘aflatsiz, begunoh vaqtichog‘liklardir va savob jihati bilan boqiy qolgan sevinchlardir. Shuning uchundirki, bayramlarda g‘aflat istilo qilib, g‘ayri mashru’ doiraga kirmaslik uchun, rivoyatlarda zikrullohga va shukrga juda azim tag‘ribot bor. Toki, bayramlarda u sevinch va shodlik ne’matlarini shukrga aylantirib, u ne’matni davom ettirsin va ziyodalashtirsin. Chunki shukr ne’matni ziyodalashtiradi, g‘aflatni haydaydi.

**Said Nursiy**

بِسْمِ اللّٰهِ الرَّحْمٰنِ الرَّحٖيمِ

اِنَّ النَّفْسَ لَاَمَّارَةٌ بِالسُّٓوءِ

Ma’nosi:[[54]](#footnote-54)(Hoshiya) " Nafs doimo yomon narsalarga boshlaydi" oyatining, hamda اَعْدٰى عَدُوِّكَ نَفْسُكَ الَّتٖى بَيْنَ جَنْبَيْكَ ma’no-i sharifi: "Sening eng zararli dushmaning nafsingdir" hadisining bir nuktasidir.

Poklanmagan nafsi ammorasi bo‘lish sharti bilan, o‘z nafsini yoqtirgan va yaxshi ko‘rgan odam, boshqasini yaxshi ko‘rolmaydi. Agar yuzaki yaxshi ko‘rsa ham, samimiy yaxshi ko‘rolmaydi, aksincha undagi manfaatini va lazzatini yaxshi ko‘radi. Doimo o‘zini yaxshi ko‘rsatishga va sevdirishga urinadi hamda kamchilikni nafsiga olmaydi; aksincha advokat kabi o‘zini mudofaa qiladi va oqlaydi. Mubolag‘alar bilan, balki yolg‘onlar bilan nafsini madh va aybu-nuqsonlardan uzoq bilib, go‘yo muqaddaslashtiradi va darajasiga ko‘ra مَنِ اتَّخَذَ اِلٰهَهُ هَوٰيهُ oyatining bir ta’zirini yeydi. Maqtanishi va sevdirishi esa, zid ta’sir bilan yoqtirmaslikni jalb qiladi, sovuq ko‘rinadi. Yana, amali uxroviyda ixlosni yo‘qotadi, riyoni aralashtiradi. Oqibatni ko‘rmaydigan va natijalarni o‘ylamaydigan va shu ondagi lazzatga mubtalo bo‘lgan hisga va havo-i nafsga mag‘lub bo‘lib, yo‘lini adashtirgan hisning fatvosi bilan, bir soat lazzat uchun bir yil qamoqda yotadi. Bir daqiqa g‘urur yoki intiqom sababli o‘n yil jazo ko‘radi. Go‘yo, dars olgan "Amma" porasini bir dona qandga sotgan havoyi bir bola kabi, olmos qiymatida bo‘lgan hasanotini, hissini erkalash uchun va havosini mamnun qilish uchun va havasini qondirish uchun, ahamiyatsiz shisha parchalari hukmidagi lazzatlarga, manmanliklarga vasila qilib, foydali ishlarda zarar qiladi.

اَللّٰهُمَّ احْفَظْنَا مِنْ شَرِّ النَّفْسِ وَالشَّيْطَانِ وَمِنْ شَرِّ الْجِنِّ وَالْاِنْسَانِ

\*\*\*

**SAVOL:** Qisqa bir zamondagi kufrga muqobil, hadsiz bir zamon Jahannamda hibs qanday adolat bo‘ladi?

**JAVOB:** Bir yil uch yuz oltmish besh kun bo‘lish hisobi bilan, bir daqiqada qilingan qotillik uchun, yetti million sakkiz yuz sakson to‘rt ming daqiqa hibsni adolat qonuni talab qilar ekan; bir daqiqa kufr, mingta qotillik hukmida bo‘lganidan, yigirma yil umrini kufr bilan o‘tkazgan va kufr bilan o‘lgan bir odam, adolat qonuni bilan ellik yetti trillion ikki yuz bir milliard ikki yuz million yil basharning adolat qonuni bilan hibsga haqdor bo‘ladi. Albatta خَالِدٖينَ فٖيهَا اَبَدًا adolati Ilohiy bilan uyg‘unlik tomoni bundan tushuniladi.

Bir-biridan g‘oyat uzoq bo‘lgan ikki sonning munosabat sirri shuki: Qotillik va kufr, bizg‘unchilik va tajovuz bo‘lgani uchun, boshqasiga ta’sirlar qiladi. Bir daqiqada qotillik, loaqal zohiriy odatga ko‘ra o‘n besh yil o‘ldirilganning hayotini yo‘qotadi, uning o‘rniga hibsga kiradi. Bir daqiqa kufr, ming bir Asmo-i Ilohiyani inkor va naqshlarini kamsitish va koinotning huquqiga tajovuz va kamolotini inkor va hadsiz vahdoniyat dalillarini yolg‘onlash va shahodatlarini rad qilish bo‘lganidan.. kofirni minglab yildan ziyoda asfali sofiliynga otadi, خَالِدٖينَ da hibs qiladi.

**Said Nursiy**

**\*\*\***

**Ma’nodor bir latif tavofuq**

Risola-i Nur shogirdlarini ayblagan va jazolarini istagani 163-chi moddasiga, Risola-i Nur muallifining madrasasiga, bir yuz ellik ming lira berilishiga doir loyihaning, 200 deputatdan 163 deputatning soniga tavofuq qilib, ma’nan u tavofuq deydiki: Jumhuriyat Hukumati 163 deputatining taqdirlaydigan imzolari, 163-chi qonun moddasining hukmini u haqida bekor qiladi.

Ham yana ma’nodor bir latif tavofuqlardandirki, Risola-i Nurning 128 qismi 115 qism kitob bo‘ladi. Risola-i Nur shogirdlari va muallifi qamalishlarining boshlanishi bo‘lgan 27 aprel 1935 sanasi bilan, mahkamaning qaror va hukm sanasi bo‘lgan 19 avgust 1935 sanasi bo‘lishiga nazaran, 115 kun bo‘lib, Risola-i Nur kitoblari soniga tavofuq qilish bilan barobar, so‘roq qilingan 115 aybdor qilib ko‘rsatilgan shaxslarning ham soniga aynan tavofuq qilgani kabi.. ko‘rsatadiki: Risola-i Nur muallifining va shogirdlarining boshiga kelgan musibat, bir inoyat qo‘li bilan tartiblanmoqda.[[55]](#footnote-55)(Hoshiya)

\* \* \*

Bu Yog‘duning boshida Imomi Ali (RA) Risola-i Nurga ishora qilganidan, bir qardoshimiz hayajonli bir ishtiyoq bilan Risola- Nurga Olmos, Gavhar, Nur ismini qo‘yib takrorlab yozgan edi. Bu Yog‘duning oxirida kirgizilishi munosib ko‘rildi:

Taqvo doirasida bo‘lgan talaba telba ham bo‘lsa, ajabo Risola-i Nurning va qiymatli olmosning nuridan ayrila oladimi? Shunday taxmin qilamanki: Risola-i Nurning bu ojiz talabingiz qadar karomatini, fazilatini, lazzatini yegan, shirin mevasidan uzgan nodirdir. Ham bu qadar ojizligim bilan barobar, Risola-i Nurga xizmat qilolmaganim holda, ko‘rsatgan e’tiboringiz uchun shukrda qarzdorman. Shunga binoan, Risola-i Nurdan bandangiz emas, hech bir talabangiz u muborak olmosdan va lazzatdan ayrilolmaydi. Marhamatingizga ishonib, Risola-i Nurning bu dafagi tintuvlarida ikki karomati aynan sodir bo‘lgan. Qamoqxona ichida politsiya, jandarma va nazoratchilar mudhish tintuv qilarkan, o‘sha payt hech kim ko‘rmasdan, yetti-sakkiz yoshli singlimning o‘g‘li maktab papkasining ichiga Risola-i Nurning nusxalarini qo‘yib olib ketgan. Tintuv bandangizning xonasida edi. Bola xonaga keldi, xonada to‘s-to‘polonni ko‘rib, xonaning bir tarafida alohida turgan Risola-i Nurlarni papkasiga qo‘ydi va ichkaridagi xodimlarning hech biri farqiga bormadi, bolaga ham hech narsa demadilar. Fidokor bola to‘g‘ri onasining yoniga boradi. "Tog‘am doimo bizga o‘qigan Risola-i Nurlarni keltirdim. Bularni olmoqchi ekanlar. Men ularning xabari bo‘lmasdan, ular boshqa maktub, kitob titkilarkan oldim, papkamga qo‘ydim. Bularni yaxshigina bir yerga qo‘ying, muhofaza qiling. Men bularning o‘qilishini juda yaxshi ko‘raman. Tog‘am bizga bularni o‘qir edi. U o‘qirkan menda boshqa bir holat kasb etardim." deya volidasiga aytib, maktabiga qaytadi. Bu soyada Olmos, Gavhar, Nurlar qo‘lga o‘tmaydi. Bu karomat bo‘lmasdan nima? Qur’oniy bir mo‘’jiza bo‘lmasdan nima? Ajabo, bu fazilat, ajabo bu lazzat, ajabo bu Olmos, Gavhar qaysi yozilgan asarlarda borki, bu Olmos, Gavhar, Nurlar hozirga qadar qaysi zotning og‘zidan to‘kilgan. Men ham qamoq emas, bu Olmos, Gavhar, Nurlar uchun har on, har daqiqa, har fidokorlikni mamnuniyat bilan qabul qilaman. Mendan so‘ng bu Olmos, Gavhar, Nurlar yo‘lida avlodim Amin ham butun hayotini sarf qilishga tayyordir.

Mana bu Olmos, Gavhar, Nurning ikkinchi karomatini isbot qilish bilan, uch yoshdan sakkiz yoshga qadar qarindoshlarim va avlodim bu Olmos, Gavhar, Nurlar uchun fidokorona va bu yo‘lda hayotlarini hech o‘ylamasdan fido qilishlarini isbot qilaman. Chunki bu Olmos, Gavhar, Nurni o‘qirkan hammasi boshimda to‘plandilar. Ularni erkaladim va bittadan choy berdim. Bu Olmos, Gavhar, Nurni o‘qishni davom qildim. Hammasi birdan "Bu nima? Bu yozuv qanday yozuv?" deb so‘radilar. Men ham dedim: "Bu Olmos, Gavhar, Nurdir!" deya bularga o‘qishni boshladim. O‘ninchi So‘zni o‘qirkan soatlar o‘tgan. Bolalar qiziqqanlaridan, tushunmagan vaqtlari darrov bandangizdan so‘rar edilar. Men ham bu Olmos, Gavhar, Nurni ular tushuna oladigan shaklda izoh qilarkan, bolalarning ranglari rang-barang bo‘lardi va go‘zallashardi. Bandangiz ham bolalarning yuziga qaragan sari, hammasida boshqa-boshqa nurli Said ko‘rardim. Savollarida "Nur qaysisi? “Gavhar qaysisi va Olmos qaysisi?” deb so‘raganlarida, “Ha, Nur buni o‘qishdir. Qara, sizlarda bir go‘zallik hosil bo‘ldi.” Ular ham bir-birlarining yuzlariga qaradilar, tasdiq qildilar. “Olmos nima? Bu so‘zlarni yozishdir. U vaqt, ya’ni yozgan vaqtingiz sizning yozuvlaringiz olmos kabi qiymatli bo‘ladi.” Tasdiq qildilar. “Gavhar nima? U ham bu kitobdan olgan iymoningizdir.” Hammalari birdan shahodat keltirdilar. Bu suhbatda uch-to‘rt soat o‘tgan, bandangiz farqiga bormabman.

Mana Olmos, Gavhar, Nur budir dedim. Tasdiq qildilar. Hammalari birdan menga qarardilar va "Buni kim yozdi?" derdilar.

**Ojiz talabangiz**

**Shafiq**

\*\*\*

**Zakoiyning Tushi**

Bu sahar tushimda, Istanbulning To‘pxona sohiliga o‘xshash sof va tiniq bir dengiz sohilida ekanman. Menimcha choshgoh vaqtidagi Quyoshning ziyosi u ulkan dengizning ustida lobar yog‘dular hosil qilayotgan edi. Men dengizga yo‘nalganman. Dengizning o‘rta va janubi tarafidan suzib-suzib sohilga kelgan bir yigit yelkasidagi bir omochni sohilga chiqardi. U yerda barcha qardoshlarimizni kutib olinayotgan ekanlar, sohil bo‘ylab g‘arbdan chopqillab ikki otli kelayotgan edi. "Ustoz kelmoqdalar!" dedilar. Bu gavjumlik yorildi, hech to‘xtamasdan bu haybatli yag‘iz otli va bug‘doy rang chehrali ikki zot sharq tomon uzoqlashdilar. Men u dengizga sho‘ng‘iyotgan ekanman, uyg‘ondim.

Zakoiy

\* \* \*

**Tarafdorona va Risola-i Nurga raqibona aytilgan so‘zlarga muqobildir.**

Gar madh qilish bo‘lsa faxrlanib o‘zingizni maqsadingiz

Risola-i Nurning eng so‘niq yulduzining yo‘ldoshisiz

Zinhor sayyora deb o‘ylama qardoshim, Risola-i Nurning

Arz emas, Oftob ham yo‘ldoshidir uning

Juda yaqinda porlaydi olamda Risola-i Nur

So‘nmas, balki yashirinar, zero nurun ala nur

Bir nurki, bahri haqiqat va mahzi hidoyatdir u

مَنْ اَصْحَابُ الصِّرَاطِ السَّوِىِّ وَ مَنِ اهْتَدٰى ni o‘qi.

Haqdan bo‘lmas shikoyat, balki maqsad hikoyat

Sharrning ustida ketarkan Haqqa ma’lum

Risola-i Nurgaki, aylamishtim ham da xizmat

Risola-i Nurki, Aliyyul Murtazo va G‘avsi A’zam

Jaljalutiyada va ba’zi qasidalarda qilganlar ishora

Risola-i Nurki, urvat-ul vusqo, lanfisam

Yopishib olganman zero, ham hidoyat va ayni haqiqat

Qo‘ydilar bizlarniki, u yerda turgandi Yusuf Alayhissalom

Hamda barobarimizda edi Hazrati Ustoz.

**Halil Ibrohim**

\*\*\*

### Yigirma Sakkizinchi Yog‘duning Yigirma Sakkizinchi Nuktasi

بِسْمِ اللّٰهِ الرَّحْمٰنِ الرَّحٖيمِ

لَا يَسَّمَّعُونَ اِلَى الْمَلَاِ الْاَعْلٰى وَيُقْذَفُونَ مِنْ كُلِّ جَانِبٍ ۞ دُحُورًا وَلَهُمْ عَذَابٌ وَاصِبٌ ۞ اِلَّا مَنْ خَطِفَ الْخَطْفَةَ فَاَتْبَعَهُ شِهَابٌ ثَاقِبٌ ۞ وَلَقَدْ زَيَّنَّا السَّمَٓاءَ الدُّنْيَا بِمَصَابٖيحَ وَجَعَلْنَاهَا رُجُومًا لِلشَّيَاطٖينِ

kabi oyatlarning muhim bir nuktasi, ahli zalolatning bir tanqidi munosabati bilan bayon qilinadi. Jumladan:

Jin va shaytonlarning josuslari, samovot xabarlariga quloq o‘g‘riligi qilib, g‘aybiy xabarlarni keltirib, kohinlar va moddiyunlar va ba’zi ispirtizmachilar kabi, g‘aybdan xabar berishlarini, vahiyning nozil bo‘lishining boshida vahiyga bir shubha keltirmaslik uchun ularning u doimiy josusligi o‘sha vaqt yanada ziyoda uchar yulduzlar bilan toshbo‘ron va man qilinganiga doir bo‘lgan mazkur oyatlar munosabati bilan g‘oyat muhim uch qismli bir savolga muxtasar bir javobdir.

**Savol:** Shu kabi oyatlardan tushuniladiki, juz’iy va ba’zan shaxsiy g‘aybiy bir hodisadan ham xabar olish uchun g‘oyat olis bir masofa bo‘lgan samovot mamlakatiga josus shaytonlarning suqilishi va u juda keng mamlakatning har tarafida u juz’iy hodisadan bahs bordek, qaysi shayton bo‘lmasin, qaysi yerga suqilmasin, chala-chulpa u xabarni eshitadi, keltiradi degan bir ma’noni aql va hikmat qabul qilmaydi. Ham nassi oyat bilan, samovotning ustida bo‘lgan Jannatning mevalarini ba’zi ahli risolat va ahli karomat, yaqin bir yerdan olayotganday olar ekanlar. Ba’zan yaqindan Jannatni tomosha qilarkanlar deb haddan ortiq uzoqlik haddan ortiq yaqinlik ichida bir masaladirki, bu asrning aqlga sig‘maydi? Yana, juz’iy bir shaxsning juz’iy bir ahvoli kulliy va keng bo‘lgan samovot mamlakatidagi Mala-i A’loning bahsiga sabab bo‘lishi, g‘oyat hakiymona bo‘lgan koinotning idorasi hikmatiga muvofiq kelmaydi? Holbuki bu uch masala ham Islomiy haqiqatlardan sanaladi?

**Javob: Birinchidan:** O‘n Beshinchi So‘z nomli bir risolada "yettita pog‘ona" nomli yettita qat’iy muqaddima bilan وَلَقَدْ زَيَّنَّا السَّمَٓاءَ الدُّنْيَا بِمَصَابٖيحَ وَجَعَلْنَاهَا رُجُومًا لِلشَّيَاطٖينِ oyati ifoda qilgan, yulduzlar bilan shayton josuslarining samovotdan yo‘qotilishi va quvilishi shunday bir suratda isbot qilinganki, eng qaysar moddiyunni ham ishontiradi, jim qiladi va qabul qildiradi.

**Ikkinchidan:** Bu uzoq deb o‘ylangan u uch Islomiyat haqiqatini qisqa zehnlaga yaqinlashtirish uchun bir tamsil bilan ishora qilamiz. Masalan: Bir hukumatning doira-i askariyasi mamlakatning sharqida va doira-i adliyasi g‘arbida va doira-i maorifi shimolida va doira-i ilmiyasi janubida va doira-i mulkiyasi o‘rtasida bo‘lsa; simsiz telefon, telegraf bilan, g‘oyat muntazam bir suratda har doira aloqador bo‘lgan vaziyatlarni ko‘rsa, xabar olsa; xuddi butun u mamlakat, adliya doirasi bo‘lgani holda, askariy doirasidir va mulkiya doirasi bo‘lgani kabi, ilmiya doirasi bo‘ladi.

Ham masalan: Farqli davlatlar va boshqa-boshqa poytaxtlari bo‘lgan hukumatlarning ba’zan bo‘ladiki, mustamlakalar jihati bilan yoki imtiyozlar e’tibori bilan yoki tijoratlar munosabati bilan birgina mamlakatda boshqa-boshqa hokimiyatliklari bo‘ladi. Raiyat va millat bir bo‘lgani holda, har bir hukumat o‘z imtiyozi jihati bilan u raiyat bilan munosabatdordir. Bir-biridan juda uzoq u hukumatlarning muomalalari bir-biriga tegiladi. Har bir uyda bir-biriga yaqinlashadi va har odamda ishtiroklari bo‘ladi. Juz’iy masalalari tegilish nuqtalaridagi juz’iy bir doirada ko‘riladi. Bo‘lmasa har bir juz’iy masala kulliy doiradan olinmaydi, lekin u juz’iy masalalardan bahs qilingan vaqt, to‘g‘ridan-to‘g‘ri kulliy doiraning qonuni bilan bo‘lish jihati bilan, kulliy doiradan olinayotgandek va u doirada bahsga sabab bo‘lgan bir masala shakli beriladigan tarzda ifoda qilinadi.

Xullas bu ikki tamsil kabi, samovot mamlakati, poytaxt va markaz e’tibori bilan g‘oyat uzoq bo‘lgani holda, Arz mamlakatida insonlarning qalblariga uzangan ma’naviy telefonlari bo‘lgani kabi, samovot olami faqat olami jismoniyga qaramaydi, balki olami arvohni va olami malakutni ichiga olganidan, bir jihatda parda ostida olami shahodatni qamragandir. Yana, olami boqiydan va dori baqodan bo‘lgan Jannat ham, hadsiz uzoqligi bilan barobar, yana u tasarruf doirasi parda-i shahodat ostida, har tarafda nuroniy bir suratda uzangan, yoyilgan. Sone’-i Hakiymi Zuljalolning hikmati bilan, qudrati bilan, qandayki insonning boshida joylashtirgan tuyg‘ularining markazlari alohida-alohida bo‘lgani holda, har biri umum u vujudga, u jismga hukm qiladi va tasarrufi doirasiga olib biladi. Xuddi shuning kabi, bu insoni akbar bo‘lgan koinot ham, ichma-ich va bir-biri ichida bo‘lgan doiralar kabi, minglab olamlarni ichiga oladi. Ularda jarayon qilgan ahvolning va hodisalarning kulliy va juz’iyati va xususiyati va azamati jihati bilan nazarni o‘zida jamlaydi, ya’ni u juzlar juz’iy va yaqin yerlarda hamda kulliy va azamatlilar kulliy va buyuk maqomlarda ko‘riladi. Lekin ba’zan juz’iy va xususiy bir hodisa buyuk bir olamni istilo qiladi. Qaysi burchakda eshitilsa, o‘sha hodisa eshitiladi. Va ba’zan esa buyuk tahshidot, dushmanning quvvatiga qarshi emas, balki hashamatni izhor qilish uchun qilinadi. Masalan: Hodisa-i Muhammadiya (ASV) va vahyi Qur’onning muqaddas hodisasi, umum samovot mamlakatida, hatto u mamlakatning har burchagida eng muhim bir hodisa bo‘lganidan, to‘g‘ridan-to‘g‘ri juda uzoq va juda yuksak bo‘lgan ulkan samovotning burjlarida soqchilar tizilib, yulduzlardan manjaniqlarni otib, josus shaytonlarni quvish va daf qilish vaziyatida ko‘rsatish va ifoda qilish bilan, vahyi Qur’oniyning hashamati darajasini va saltanatining dabdabasini va hech bir jihatdan shubha kirmagan haqqoniyati darajasini e’longa bir ishorati Rabboniya bo‘lib, u vaqtda va u asrda yanada ziyoda yulduzlar tushurilgan va otilgan ekan. Qur’oni Mo‘’jiz-ul Bayon ham u e’loni takviniyni tarjima qilib e’lon qiladi va u samoviy ishoraga ishora qiladi. Darhaqiqat, bitta maloikaning puflashi bilan uchirib bo‘ladigan josus shaytonlarni bunday bir samoviy azim ishora bilan, maloikalar bilan muboraza ettirish, albatta u vahyi Qur’oniyning saltanati hashamatini ko‘rsatish uchundir. Yana, bu hashamatli bo‘lgan bayoni Qur’oniy va azamatli tahshidoti samoviya esa; jinniylarning, shaytonlarning samovot ahlini muborazaga va mudofaaga chorlaydigan bir iqtidorlari, bir mudofaalari bo‘lganini ifoda qilish uchun emas, balki qalbi Muhammadiydan (ASV) to samovot olamiga, to Arshi A’zamga qadar bo‘lgan uzun yo‘lda, hech bir yerda jin va shaytonning aralashuvlari bo‘lmaganiga ishora qilish uchun, vahyi Qur’oniy ulkan samovotda umum maloika tomonidan bahs sababi bo‘lgan bir haqiqatdirki, bir daraja unga tegilish uchun, shaytonlar samovotga qadar chiqishga majbur bo‘lib, hech bir narsaga muvaffaq bo‘lolmasdan toshbo‘ron qilinishi bilan ishora qiladiki; qalbi Muhammadiyga (ASV) kelgan vahiy va huzuri Muhammadiyaga (ASV) kelgan Jabroil va nazari Muhammadiyga (ASV) ko‘ringan g‘aybiy haqiqatlar ishonchli va mustaqimdir, hech bir jihat bilan shubha kirmaydi deb Qur’oni Mo‘’jiz-ul Bayon mo‘’jizona xabar beradi.

Ammo Jannatning uzoqligi bilan barobar olami baqodan bo‘lgani holda eng yaqin yerlarda ko‘rilishi va ba’zan undan meva olinishi esa; avvalgi ikki tamsil sirri bilan tushunilgani kabi, bu olami foniy va olami shahodat esa, olami g‘aybga va dori baqoga bir pardadir. Jannatning markazi kubrosi uzoqda bo‘lish bilan barobar, olami misol oynasi vositasi bilan har tarafda ko‘rinishi mumkin bo‘lgani kabi, haqqalyaqiyn darajasidagi iymonlar vositasi bilan, Jannatning bu olami foniyda -tamsilda xato bo‘lmasin- bir navi mustamlakalari va doiralari bo‘lishi mumkin va qalb telefoni bilan yuksak ruhlar bilan xabarlashishlari bo‘lishi mumkin, hadyalari kelishi mumkin.

Ammo bir doira-i kulliyaning juz’iy bir hodisa-i shaxsiya bilan mashg‘ul bo‘lishi, ya’ni kohinlarga g‘aybiy xabarlarni keltirish uchun shaytonlar samovotgacha chiqib quloq soladilar, chala-chulpa xato xabarlar keltiradilar deb tafsirlardagi ifodalarning bir haqiqati shu bo‘lishi kerakki: Samovot mamlakatining poytaxtiga qadar ketib u juz’iy xabarni olish emasdir. Balki javvi havoni ham qamragan samovot mamlakatining -tashbehda xato yo‘q- posbon xonalari hukmida ba’zi mavqelari borki, u mavqelarda Arz mamlakati bilan munosabatdorlik bo‘ladi; juz’iy hodisalar uchun u juz’iy maqomlardan quloq o‘g‘irligi qiladilar. Hatto qalbi insoniy ham u maqomlardan biridirki, malaki ilhom bilan shaytoni xususiy u mavqeda muboraza etadilar. Va haqoiqi iymoniya va Qur’oniya va hodisoti Muhammadiya (ASV) esa, naqadar juz’iy bo‘lmasin, eng katta, eng kulliy bir muhim hodisa hukmida eng kulliy bir doira bo‘lgan Arshi A’zamda va doira-i samovotda -tamsilda xato bo‘lmasin- muqaddaroti koinotning ma’naviy gazetalarida nashr bo‘ladiganday har burchakda bahsga sabab bo‘ladi, deya bayon bilan barobar, qalbi Muhammadiydan (ASV) to doira-i Arshga borgunga qadar esa, hech bir jihat bilan aralashish imkoni bo‘lmaganidan, samovotni tinglashdan boshqa, shaytonlarning chorasi qolmaganini ifoda bilan, vahyi Qur’oniy va nubuvati Ahmadiya (ASV) qay daraja yuksak bir haqqoniyat darajasida bo‘lganini va hech bir jihat bilan xilof va xato va hiyla unga yaqinlashishi mumkin bo‘lmaganini g‘oyat balig‘ona, balki mo‘’jizona e’lon qilish va ko‘rsatishdir.

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

Said Nursiy

\*\*\*

# Yigirma To‘qqizinchi Yog‘du

بِسْمِ اللّٰهِ الرَّحْمٰنِ الرَّحٖيمِ

**Maqsadni ifoda qilish**

O‘n uch yildan beri qalbim aqlim bilan birlashib Qur’oni Mo‘’jiz-ul Bayonning

لَعَلَّكُمْ تَتَفَكَّرُونَ ۞ لَعَلَّهُمْ يَتَفَكَّرُونَ ۞ اَوَلَمْ يَتَفَكَّرُوا فٖٓى اَنْفُسِهِمْ مَا خَلَقَ اللّٰهُ السَّمٰوَاتِ وَ الْاَرْضَ ۞ لَاٰيَاتٍ لِقَوْمٍ يَتَفَكَّرُونَ

kabi oyatlar bilan amr qilgan tafakkur maslagiga tashviq qilgani va **تَفَكُّرُ سَاعَةٍ خَيْرٌ مِنْ عِبَادَةِ سَنَةٍ** hadisi sharifi, ba’zan bir soat tafakkur bir yil ibodat hukmida bo‘lganini bayon qilib, tafakkurga azim tashviqot qilgani jihati bilan, men ham bu o‘n uch yildan beri tafakkur maslagida aql va qalbimda namoyon bo‘lgan buyuk nurlarni va uzun haqiqatlarni o‘zimga muhofaza qilish uchun ishoralar navidan ba’zi kalimalarni u nurlarga dalolat qilish uchun emas, balki vujudlariga ishora va tafakkurni osonlashtirish va intizomni muhofaza qilish uchun qo‘ydim. G‘oyat farqli Arabcha iboralar bilan o‘z-o‘zimga u tafakkurda ketgan paytim u kalimalarni til bilan zikr qilar edim.

Bu uzun zamonda va minglab dafa takrorida na menga zerikish kelar edi va na bergan zavqi nuqsonlashar edi va na ularga ruhiy ehtiyoj yo‘qo‘lar edi. Chunki barcha u tafakkurlar Qur’on oyatlarining yog‘dulari bo‘lganidan, oyatlarning bir xossasi bo‘lgan zeriktirmaslik va halovatini muhofaza qilish xossasining bir jilvasi u tafakkur oynasida tamassul qilgan.

Bu oxirda ko‘rdimki: Risola-i Nurning qismlaridagi quvvatli uqda-i hayotiya va porloq nurlar u tafakkurlar silsilasining yog‘dularidir. Menga qilgan ta’sirlarni boshqa zotlarga ham qilishi tushunchasi bilan, oxir umrimda majmuini qalamga olishni niyat qilgan edim. Garchi juda muhim qismlari risolalarda kirgizilgan, lekin butunidagi holatda boshqa bir quvvat va qiymat bo‘ladi.

Umrning oxiri muayyan bo‘lmagani uchun, bu qamoqdagi mahkumiyatim va vaziyatim o‘limdan yanada battar bir shakl olganidan, hayotning oxirini kutmasdan, qardoshlarimning qistov va xohishlari bilan, o‘zgartirmasdan, u tafakkurlar silsilasi "yetti bob" ustida yozildi.

(Bu Yog‘duning boshqa olti bobi qo‘l yozma Yog‘dular majmuasida nashr qilingan.)

اَلْبَابُ الثَّالِثُ فِى مَرَاتِبِ اَللّهُ اَكْبَرُ

O‘ttiz uch martabasidan yetti martabasini zikr qilamiz. U martabalardan muhim bir qismi Yigirmanchi Maktubning Ikkinchi Maqomida va O‘ttiz Ikkinchi So‘zning Ikkinchi Qismining oxirida va Uchinchi Qismining avvalida izoh qilingan. Shu martabalarning haqiqatini anglashni istaganlar, u ikki So‘zga murojaat qilsinlar.

اَلْمَرْتَبَةُ الْاُولٰى:

وَ قُلِ الْحَمْدُ لِلّٰهِ الَّذٖى لَمْ يَتَّخِذْ وَلَدًا وَ لَمْ يَكُنْ لَهُ شَرٖيكٌ فِى الْمُلْكِ وَ لَمْ يَكُنْ لَهُ وَلِىٌّ مِنَ الذُّلِّ وَ كَبِّرْهُ تَكْبٖيرًا ٠

لَبَّيْكَ وَ سَعْدَيْكَ جَلَّ جَلَالُهُ ٠ اَللّٰهُ اَكْبَرُ مِنْ كُلِّ شَىْءٍ قُدْرَةً وَ عِلْمًا اِذْ هُوَ الْخَالِقُ الْبَارِئُ الْمُصَوِّرُ الَّذٖى صَنَعَ الْاِنْسَانَ بِقُدْرَتِهٖ كَالْكَائِنَاتِ وَ كَتَبَ الْكَائِنَاتِ بِقَلَمِ قَدَرِهٖ كَمَا كَتَبَ الْاِنْسَانَ بِذٰلِكَ الْقَلَمِ اِذْ ذَاكَ الْعَالَمُ الْكَبٖيرُ كَهٰذَا الْعَالَمِ الصَّغٖيرِ مَصْنُوعُ قُدْرَتِهٖ مَكْتُوبُ قَدَرِهٖ اِبْدَاعُهُ لِذَاكَ صَيَّرَهُ مَسْجِدًا اٖيجَادُهُ لِهٰذَا صَيَّرَهُ سَاجِدًا اِنْشَائُهُ لِذَاكَ صَيَّرَ ذَاكَ مُلْكًا بِنَائُهُ لِهٰذَا صَيَّرَهُ مَمْلُوكًا صَنْعَتُهُ فٖى ذَاكَ تَظَاهَرَتْ كِتَابًا صِبْغَتُهُ فٖى هٰذَا تَزَاهَرَتْ خِطَابًا قُدْرَتُهُ فٖى ذَاكَ تُظْهِرُ حِشْمَتَهُ رَحْمَتُهُ فٖى هٰذَا تَنْظِمُ نِعْمَتَهُ حِشْمَتُهُ فٖى ذَاكَ تَشْهَدُ هُوَ الْوَاحِدُ نِعْمَتُهُ فٖى هٰذَا تُعْلِنُ هُوَ الْاَحَدُ سِكَّتُهُ فٖى ذَاكَ فِى الْكُلِّ وَ الْاَجْزَاءِ سُكُونًا حَرَكَةً خَاتَمُهُ فٖى هٰذَا فِى الْجِسْمِ وَ الْاَعْضَاءِ حُجَيْرَةً ذَرَّةً ٠

فَانْظُرْ اِلٰى اٰثَارِهِ الْمُتَّسِقَةِ كَيْفَ تَرٰى كَالْفَلَقِ سَخَاوَةً مُطْلَقَةً مَعَ اِنْتِظَامٍ مُطْلَقٍ فٖى سُرْعَةٍ مُطْلَقَةٍ مَعَ اِتِّزَانٍ مُطْلَقٍ فٖى سُهُولَةٍ مُطْلَقَةٍ مَعَ اِتِّقَانٍ مُطْلَقٍ فٖى وُسْعَةٍ مُطْلَقَةٍ مَعَ حُسْنِ صُنْعٍ مُطْلَقٍ فٖى بُعْدَةٍ مُطْلَقَةٍ مَعَ اِتِّفَاقٍ مُطْلَقٍ فٖى خِلْطَةٍ مُطْلَقَةٍ مَعَ اِمْتِيَازٍ مُطْلَقٍ فٖى رُخْصَةٍ مُطْلَقَةٍ مَعَ غُلُوٍّ مُطْلَقٍ ٠ فَهٰذِهِ الْكَيْفِيَّةُ الْمَشْهُودَةُ شَاهِدَةٌ لِلْعَاقِلِ الْمُحَقِّقِ مُجْبِرَةٌ لِلْاَحْمَقِ الْمُنَافِقِ عَلٰى قَبُولِ الصَّنْعَةِ وَ الْوَحْدَةِ لِلْحَقِّ ذِى الْقُدْرَةِ الْمُطْلَقَةِ وَ هُوَ الْعَلٖيمُ الْمُطْلَقُ ٠ وَ فِى الْوَحْدَةِ سُهُولَةٌ مُطْلَقَةٌ وَ فِى الْكَثْرَةِ وَ الشِّرْكَةِ صُعُوبَةٌ مُنْغَلِقَةٌ ٠ اِنْ اُسْنِدَ كُلُّ الْاَشْيَاءِ لِلْوَاحِدِ فَالْكَائِنَاتُ كَالنَّخْلَةِ وَ النَّخْلَةُ كَالثَّمَرَةِ سُهُولَةً فِى الْاِبْتِدَاعِ ٠ اِنْ اُسْنِدَ لِلْكَثْرَةِ فَالنَّخْلَةُ كَالْكَائِنَاتِ وَ الثَّمَرَةُ كَالشَّجَرَاتِ صُعُوبَةً فِى الْاِمْتِنَاعِ ٠

اِذِ الْوَاحِدُ بِالْفِعْلِ الْوَاحِدِ يُحَصِّلُ نَتٖيجَةً وَ وَضْعِيَّةً لِلْكَثٖيرِ بِلَا كُلْفَةٍ وَ لَا مُبَاشَرَةٍ ٠ لَوْ اُحٖيلَتْ تِلْكَ الْوَضْعِيَّةُ وَ النَّتٖيجَةُ اِلَى الْكَثْرَةِ لَا يُمْكِنُ اَنْ تَصِلَ اِلَيْهَا اِلَّا بِتَكَلُّفَاتٍ وَ مُبَاشَرَاتٍ وَ مُشَاجَرَاتٍ ٠ كَالْاَمٖيرِ مَعَ النَّفَرَاتِ وَ الْبَانٖى مَعَ الْحَجَرَاتِ وَ الْاَرْضِ مَعَ النُّجُومِ وَ السَّيَّارَاتِ وَ الْفَوَّارَةِ مَعَ الْقَطَرَاتِ وَ نُقْطَةِ الْمَرْكَزِ مَعَ النُّقَطِ فِى الدَّائِرَةِ بِسِرِّ اَنَّ فِى الْوَحْدَةِ يَقُومُ الْاِنْتِسَابُ مَقَامَ قُدْرَةٍ غَيْرَ مَحْدُودَةٍ ٠ وَ لَايَضْطَرُّ السَّبَبُ لِحَمْلِ مَنَابِعِ قُوَّتِهٖ وَ يَتَعَاظَمُ الْاَثَرُ بِالنِّسْبَةِ اِلَى الْمُسْنَدِ اِلَيْهِ ٠ وَ فِى الشِّرْكَةِ يَضْطَرُّ كُلُّ سَبَبٍ لِحَمْلِ مَنَابِعِ قُوَّتِهٖ فَيَتَصَاغَرُ الْاَثَرُ بِنِسْبَةِ جِرْمِهٖ وَ مِنْ هُنَا غَلَبَتِ النَّمْلَةُ وَ الذُّبَابَةُ عَلَى الْجَبَابِرَةِ وَ حَمَلَتِ النُّوَاةُ الصَّغٖيرَةُ شَجَرَةً عَظٖيمَةً ٠

وَ بِسِرِّ اَنَّ فٖى اِسْنَادِ كُلِّ الْاَشْيَاءِ اِلَى الْوَاحِدِ لَا يَكُونُ الْاٖيجَادُ مِنَ الْعَدَمِ الْمُطْلَقِ بَلْ يَكُونُ الْاٖيجَادُ عَيْنَ نَقْلِ الْمَوْجُودِ الْعِلْمِىِّ اِلَى الْوُجُودِ الْخَارِجِىِّ كَنَقْلِ الصُّورَةِ الْمُتَمَثِّلَةِ فِى الْمِرْاٰةِ اِلَى الصَّحٖيفَةِ الْفُطُوغْرَفِيَّةِ لِتَثْبٖيتِ وُجُودٍ خَارِجِىٍّ لَهَا بِكَمَالِ السُّهُولَةِ اَوْ اِظْهَارِ الْخَطِّ الْمَكْتُوبِ بِمِدَادٍ لَا يُرٰى بِوَاسِطَةِ مَادَّةٍ مُظْهِرَةٍ لِلْكِتَابَةِ الْمَسْتُورَةِ ٠

وَ فٖى اِسْنَادِ الْاَشْيَاءِ اِلَى الْاَسْبَابِ وَ الْكَثْرَةِ يَلْزَمُ الْاٖيجَادُ مِنَ الْعَدَمِ الْمُطْلَقِ.. وَ هُوَ اِنْ لَمْ يَكُنْ مُحَالًا يَكُونُ اَصْعَبَ الْاَشْيَاءِ ٠ فَالسُّهُولَةُ فِى الْوَحْدَةِ وَاصِلَةٌ اِلٰى دَرَجَةِ الْوُجُوبِ ٠ وَ الصُّعُوبَةُ فِى الْكَثْرَةِ وَاصِلَةٌ اِلٰى دَرَجَةِ الْاِمْتِنَاعِ ٠ وَ بِحِكْمَةِ اَنَّ فِى الْوَحْدَةِ يُمْكِنُ الْاِبْدَاعُ وَ اٖيجَادُ الْاَيْسِ [[56]](#footnote-56)(\*1) مِنَ اللَّيْسِ [[57]](#footnote-57)(\*2) يَعْنٖى اِبْدَاعُ الْمَوْجُودِ مِنَ الْعَدَمِ الصِّرْفِ بِلَا مُدَّةٍ وَ لَا مَادَّةٍ .. وَ اِفْرَاغُ الذَّرَّاتِ فِى الْقَالَبِ الْعِلْمِىِّ بِلَا كُلْفَةٍ وَ لَا خِلْطَةٍ ٠

وَ فِى الشِّرْكَةِ وَ الْكَثْرَةِ لَا يُمْكِنُ الْاِبْدَاعُ مِنَ الْعَدَمِ بِاِتِّفَاقِ كُلِّ اَهْلِ الْعَقْلِ فَلَا بُدَّ لِوُجُودِ ذٖى حَيَاةٍ جَمْعُ ذَرَّاتٍ مُنْتَشِرَةٍ فِى الْاَرْضِ وَ الْعَنَاصِرِ .. وَ بِعَدَمِ الْقَالَبِ الْعِلْمِىِّ يَلْزَمُ لِمُحَافَظَةِ الذَّرَّاتِ فٖى جِسْمِ ذِى الْحَيَاةِ وُجُودُ عِلْمٍ كُلِّىٍّ وَ اِرَادَةٍ مُطْلَقَةٍ فٖى كُلِّ ذَرَّةٍ ٠ وَ مَعَ ذٰلِكَ اَنَّ الشُّرَكَاءَ مُسْتَغْنِيَةٌ عَنْهَا وَ مُمْتَنِعَةٌ بِالذَّاتِ بِخَمْسَةِ وُجُوهٍ مُتَدَاخِلَةٍ ٠ وَ الشُّرَكَاءُ الْمُسْتَغْنِيَةُ عَنْهَا وَ الْمُمْتَنِعَةُ بِالذَّاتِ تَحَكُّمِيَّةٌ مَحْضَةٌ لَا اَمَارَةَ عَلَيْهَا وَ لَا اِشَارَةَ اِلَيْهَا فٖى شَىْءٍ مِنَ الْمَوْجُودَاتِ اِذْ خِلْقَةُ السَّمٰوَاتِ وَ الْاَرْضِ تَسْتَلْزِمُ قُدْرَةً كَامِلَةً غَيْرَ مُتَنَاهِيَةٍ بِالضَّرُورَةِ فَاسْتُغْنِىَ عَنِ الشُّرَكَاءِ وَ اِلَّا لَزِمَ تَحْدٖيدُ وَ انْتِهَاءُ قُدْرَةٍ كَامِلَةٍ غَيْرِ مُتَنَاهِيَةٍ فٖى وَقْتِ عَدَمِ التَّنَاهٖى بِقُوَّةٍ مُتَنَاهِيَةٍ بِلَا ضَرُورَةٍ مَعَ الضَّرُورَةِ فٖى عَكْسِهٖ وَ هُوَ مُحَالٌ فٖى خَمْسَةِ اَوْجُهٍ فَامْتَنَعَتِ الشُّرَكَاءُ مَعَ اَنَّ الشُّرَكَاءَ الْمُمْتَنِعَةَ بِتِلْكَ الْوُجُوهِ لَا اِشَارَةَ اِلٰى وُجُودِهَا وَ لَا اَمَارَةَ عَلٰى تَحَقُّقِهَا فٖى شَىْءٍ مِنَ الْمَوْجُودَاتِ فَقَدِ اسْتَفْسَرْنَا هٰذِهِ الْمَسْئَلَةَ (فِى الْمَوْقِفِ الْاَوَّلِ) مِنَ الرِّسَالَةِ الثَّانِيَةِ وَ الثَّلَاثٖينَ مِنَ الذَّرَّاتِ اِلَى السَّيَّارَاتِ .. (وَ فِى الْمَوْقِفِ الثَّانٖى) مِنَ السَّمٰوَاتِ اِلَى التَّشَخُّصَاتِ الْوَجْهِيَّةِ فَاَعْطَتْ جَمٖيعُهَا جَوَابَ رَدِّ الشِّرْكِ بِاِرَائَةِ سِكَّةِ التَّوْحٖيدِ فَكَمَا لَا شُرَكَاءَ لَهُ كَذٰلِكَ لَا مُعٖينَ وَلَا وُزَرَاءَ لَهُ ٠

وَ مَا الْاَسْبَابُ اِلَّا حِجَابٌ رَقٖيقٌ عَلٰى تَصَرُّفِ الْقُدْرَةِ الْاَزَلِيَّةِ لَيْسَ لَهَا تَاْثٖيرٌ اٖيجَادِىٌّ فٖى نَفْسِ الْاَمْرِ ٠ اِذْ اَشْرَفُ الْاَسْبَابِ وَ اَوْسَعُهَا اِخْتِيَارًا هُوَ الْاِنْسَانُ مَعَ اَنَّهُ لَيْسَ فٖى يَدِهٖ مِنْ اَظْهَرِ اَفْعَالِهِ الْاِخْتِيَارِيَّةِ كَالْاَكْلِ وَ الْكَلَامِ وَ الْفِكْرِ مِنْ مِاٰتِ اَجْزَاءٍ اِلَّا جُزْءٌ وَاحِدٌ مَشْكُوكٌ فَاِذَا كَانَ السَّبَبُ الْاَشْرَفُ وَ الْاَوْسَعُ اِخْتِيَارًا مَغْلُولَ الْاَيْدٖى عَنِ التَّصَرُّفِ الْحَقٖيقِىِّ كَمَا تَرٰى فَكَيْفَ يُمْكِنُ اَنْ تَكُونَ الْبَهٖيمَاتُ وَ الْجَمَادَاتُ شَرٖيكًا فِى الْاٖيجَادِ وَ الرُّبُوبِيَّةِ لِخَالِقِ الْاَرْضِ وَ السَّمٰوَاتِ ٠

فَكَمَا لَا يُمْكِنُ اَنْ يَكُونَ الظَّرْفُ الَّذٖى وَضَعَ السُّلْطَانُ فٖيهِ الْهَدِيَّةَ اَوِ الْمَنْدٖيلُ الَّذٖى لَفَّ فٖيهِ الْعَطِيَّةَ اَوِ النَّفَرُ الَّذٖى اَرْسَلَ عَلٰى يَدِهِ النِّعْمَةَ اِلَيْكَ شُرَكَاءَ للِسُّلْطَانِ فٖى سَلْطَنَتِهٖ كَذٰلِكَ لَا يُمْكِنُ اَنْ يَكُونَ الْاَسْبَابُ الْمُرْسَلَةُ عَلٰى اَيْدٖيهِمُ النِّعَمُ اِلَيْنَا وَ الظُّرُوفُ الَّتٖى هِىَ صَنَادٖيقُ للِنِّعَمِ الْمُدَّخَرَةِ لَنَا وَ الْاَسْبَابُ الَّتٖى اِلْتَفَّتْ عَلٰى عَطَايَا اِلٰهِيَّةٍ مُهْدَاتٌ اِلَيْنَا شُرَكَاءَ اَعْوَانًا اَوْ وَسَائِطَ مُؤَثِّرَةً ٠

اَلْمَرْتَبَةُ الثَّانِيَةُ:

جَلَّ جَلَالُهُ اَللّٰهُ اَكْبَرُ مِنْ كُلِّ شَىْءٍ قُدْرَةً وَ عِلْمًا اِذْ هُوَ الْخَلَّاقُ الْعَلٖيمُ الصَّانِعُ الْحَكٖيمُ الرَّحْمٰنُ الرَّحٖيمُ الَّذٖى هٰذِهِ الْمَوْجُودَاتُ الْاَرْضِيَّةُ وَ الْاَجْرَامُ الْعُلْوِيَّةُ فٖى بُسْتَانِ الْكَائِنَاتِ مُعْجِزَاتُ قُدْرَةِ خَلَّاقٍ عَلٖيمٍ بِالْبَدَاهَةِ ٠ وَ هٰذِهِ النَّبَاتَاتُ الْمُتَلَوِّنَةُ الْمُتَزَيِّنَةُ الْمَنْثُورَةُ وَ هٰذِهِ الْحَيْوَانَاتُ الْمُتَنَوِّعَةُ الْمُتَبَرِّجَةُ الْمَنْشُورَةُ فٖى حَدٖيقَةِ الْاَرْضِ خَوَارِقُ صَنْعَةِ صَانِعٍ حَكٖيمٍ بِالضَّرُورَةِ وَ هٰذِهِ الْاَزْهَارُ الْمُتَبَسِّمَةُ وَ الْاَثْمَارُ الْمُتَزَيِّنَةُ فٖى جِنَانِ هٰذِهِ الْحَدٖيقَةِ هَدَايَاءُ رَحْمَةِ رَحْمٰنٍ رَحٖيمٍ بِالْمُشَاهَدَةِ تَشْهَدُ هَاتٖيكَ وَ تُنَادٖى تَاكَ وَ تُعْلِنُ هٰذِهٖ بِاَنَّ خَلَّاقَ هَاتٖيكَ وَ مُصَوِّرَ تَاكَ وَ وَاهِبَ هٰذِهٖ عَلٰى كُلِّ شَىْءٍ قَدٖيرٌ وَ بِكُلِّ شَىْءٍ عَلٖيمٌ قَدْ وَسِعَ كُلَّ شَىْءٍ رَحْمَةً وَ عِلْمًا تَتَسَاوٰى بِالنِّسْبَةِ اِلٰى قُدْرَتِهِ الذَّرَّاتُ وَ النُّجُومُ وَ الْقَلٖيلُ وَ الْكَثٖيرُ وَ الصَّغٖيرُ وَ الْكَبٖيرُ وَ الْمُتَنَاهٖى وَ غَيْرُ الْمُتَنَاهٖى وَ كُلُّ الْوُقُوعَاتِ الْمَاضِيَّةِ وَ غَرَائِبِهَا مُعْجِزَاتُ صَنْعَةِ صَانِعٍ حَكٖيمٍ تَشْهَدُ عَلٰى اَنَّ ذٰلِكَ الصَّانِعَ قَدٖيرٌ عَلٰى كُلِّ الْاِمْكَانَاتِ الْاِسْتِقْبَالِيَّةِ وَ عَجَائِبِهَا اِذْ هُوَ الْخَلَّاقُ الْعَلٖيمُ وَ الْعَزٖيزُ الْحَكٖيمُ ٠

فَسُبْحَانَ مَنْ جَعَلَ حَدٖيقَةَ اَرْضِهٖ مَشْهَرَ صَنْعَتِهٖ مَحْشَرَ فِطْرَتِهٖ مَظْهَرَ قُدْرَتِهٖ مَدَارَ حِكْمَتِهٖ مَزْهَرَ رَحْمَتِهٖ مَزْرَعَ جَنَّتِهٖ مَمَرَّ الْمَخْلُوقَاتِ مَسٖيلَ الْمَوْجُودَاتِ مَكٖيلَ الْمَصْنُوعَاتِ فَمُزَيَّنُ الْحَيْوَانَاتِ مُنَقَّشُ الطُّيُورَاتِ مُثَمَّرُ الشَّجَرَاتِ مُزَهَّرُ النَّبَاتَاتِ مُعْجِزَاتُ عِلْمِهٖ خَوَارِقُ صُنْعِهٖ هَدَايَاءُ جُودِهٖ بَرَاهٖينُ لُطْفِهٖ ٠ تَبَسُّمُ الْاَزْهَارِ مِنْ زٖينَةِ الْاَثْمَارِ، تَسَجُّعُ الْاَطْيَارِ فٖى نَسْمَةِ الْاَسْحَارِ، تَهَزُّجُ الْاَمْطَارِ عَلٰى خُدُودِ الْاَزْهَارِ، تَرَحُّمُ الْوَالِدَاتِ عَلَى الْاَطْفَالِ الصِّغَارِ، تَعَرُّفُ وَدُودٍ، تَوَدُّدُ رَحْمَانٍ، تَرَحُّمُ حَنَّانٍ تَحَنُّنُ مَنَّانٍ لِلْجِنِّ وَ الْاِنْسَانِ وَ الرُّوحِ وَ الْحَيْوَانِ وَ الْمَلَكِ وَ الْجَانِّ ٠

وَ الْبُذُورُ وَ الْاَثْمَارُ وَ الْحُبُوبُ وَ الْاَزْهَارُ مُعْجِزَاتُ الْحِكْمَةِ خَوَارِقُ الصَّنْعَةِ هَدَايَاءُ الرَّحْمَةِ بَرَاهٖينُ الْوَحْدَةِ شَوَاهِدُ لُطْفِهٖ فٖى دَارِ الْاٰخِرَةِ شَوَاهِدُ صَادِقَةٌ بِاَنَّ خَلَّاقَهَا عَلٰى كُلِّ شَىْءٍ قَدٖيرٌ وَ بِكُلِّ شَىْءٍ عَلٖيمٌ قَدْ وَسِعَ كُلَّ شَىْءٍ بِالرَّحْمَةِ وَ الْعِلْمِ وَ الْخَلْقِ وَ التَّدْبٖيرِ وَ الصُّنْعِ وَ التَّصْوٖيرِ ٠ فَالشَّمْسُ كَالْبُذْرَةِ وَ النَّجْمُ كَالزُّهْرَةِ وَ الْاَرْضُ كَالْحَبَّةِ لَا تَثْقُلُ عَلَيْهِ بِالْخَلْقِ وَ التَّدْبٖيرِ وَ الصُّنْعِ وَ التَّصْوٖيرِ ٠ فَالْبُذُورُ وَ الْاَثْمَارُ مَرَايَاءُ الْوَحْدَةِ فٖى اَقْطَارِ الْكَثْرَةِ اِشَارَاتُ الْقَدَرِ رُمُوزَاتُ الْقُدْرَةِ بِاَنَّ تِلْكَ الْكَثْرَةَ مِنْ مَنْبَعِ الْوَحْدَةِ تَصْدُرُ شَاهِدَةً لِوَحْدَةِ الْفَاطِرِ فِى الصُّنْعِ وَ التَّصْوٖيرِ ثُمَّ اِلَى الْوَحْدَةِ تَنْتَهٖى ذَاكِرَةً لِحِكْمَةِ الصَّانِعِ فِى الْخَلْقِ وَ التَّدْبٖيرِ ٠ وَ تَلْوٖيحَاتُ الْحِكْمَةِ بِاَنَّ خَالِقَ الْكُلِّ بِكُلِّيَّةِ النَّظَرِ اِلَى الْجُزْئِىِّ يَنْظُرُ ثُمَّ اِلٰى جُزْئِهٖ اِذْ اِنْ كَانَ ثَمَرًا فَهُوَ الْمَقْصُودُ الْاَظْهَرُ مِنْ خَلْقِ هٰذَا الشَّجَرِ ٠

فَالْبَشَرُ ثَمَرٌ لِهٰذِهِ الْكَائِنَاتِ فَهُوَ الْمَقْصُودُ الْاَظْهَرُ لِخَالِقِ الْمَوْجُودَاتِ وَ الْقَلْبُ كَالنُّوَاةِ فَهُوَ الْمِرْاٰةُ الْاَنْوَرُ لِصَانِعِ الْمَخْلُوقَاتِ ٠ مِنْ هٰذِهِ الْحِكْمَةِ فَالْاِنْسَانُ الْاَصْغَرُ فٖى هٰذِهِ الْكَائِنَاتِ هُوَ الْمَدَارُ الْاَظْهَرُ لِلنَّشْرِ وَ الْمَحْشَرِ فٖى هٰذِهِ الْمَوْجُودَاتِ وَ التَّخْرٖيبِ وَ التَّبْدٖيلِ وَ التَّحْوٖيلِ وَ التَّجْدٖيدِ لِهٰذِهِ الْكَائِنَاتِ ٠

اَللّٰهُ اَكْبَرُ يَا كَبٖيرُ اَنْتَ الَّذٖى لَا تَهْدِى الْعُقُولُ لِكُنْهِ عَظَمَتِهِ ٠

كِه: لَا اِلٰهَ اِلَّا هُوَ بَرَابَرْ مٖى زَنَنْد هَرْشَىْ دَمَادَمْ جُويَدَنْد يَا حَقّ سَرَاسَرْ گُويَدَنْد يَا حَىّ

اَلْمَرْتَبَةُ الثَّالِثَةُ : [[58]](#footnote-58)(\*3)

(اٖيضَاحُهَا فٖى رَاْسِ الْمَوْقِفِ الثَّالِثِ مِنَ الرِّسَالَةِ الثَّانِيَةِ وَ ثَلَاثٖينَ)

اَللّٰهُ اَكْبَرُ مِنْ كُلِّ شَىْءٍ قُدْرَةً وَ عِلْمًا اِذْ هُوَ الْقَدٖيرُ الْمُقَدِّرُ الْعَلٖيمُ الْحَكٖيمُ الْمُصَوِّرُ الْكَرٖيمُ اللَّطٖيفُ الْمُزَيِّنُ الْمُنْعِمُ الْوَدُودُ الْمُتَعَرِّفُ الرَّحْمٰنُ الرَّحٖيمُ الْمُتَحَنِّنُ الْجَمٖيلُ ذُو الْجَمَالِ وَ الْكَمَالِ الْمُطْلَقِ النَّقَّاشُ الْاَزَلِىُّ الَّذٖى مَاحَقَائِقُ هٰذِهِ الْكَائِنَاتِ كُلًّا وَ اَجْزَاءً وَ صَحَائِفَ وَ طَبَقَاتٍ وَ مَا حَقَائِقُ هٰذِهِ الْمَوْجُودَاتِ كُلِّيًّا وَ جُزْئِيًّا وَ وُجُودًا وَ بَقَاءً اِلَّا وَ هِىَ خُطُوطُ قَلَمِ قَضَائِهٖ وَ قَدَرِهٖ بِتَنْظٖيمٍ وَ تَقْدٖيرٍ وَ عِلْمٍ وَ حِكْمَةٍ وَ اِلَّا نُقُوشُ پَرْكَارِ عِلْمِهٖ وَ حِكْمَتِهٖ بِصُنْعٍ وَ تَصْوٖيرٍ وَ اِلَّا تَزْيٖينَاتُ يَدِ بَيْضَاءِ صُنْعِهٖ وَ تَصْوٖيرِهٖ وَ تَزْيٖينِهٖ وَ تَنْوٖيرِهٖ بِلُطْفٍ وَ كَرَمٍ وَ اِلَّا اَزَاهٖيرُ لَطَائِفِ لُطْفِهٖ وَ كَرَمِهٖ وَ تَعَرُّفِهٖ وَ تَوَدُّدِهٖ بِرَحْمَةٍ وَ نِعْمَةٍ وَ اِلَّا ثَمَرَاتُ فَيَّاضِ عَيْنِ رَحْمَتِهٖ وَ نِعْمَتِهٖ وَ تَرَحُّمِهٖ وَ تَحَنُّنِهٖ بِجَمَالٍ وَ كَمَالٍ وَ اِلَّا لَمَعَاتُ جَمَالٍ سَرْمَدِىٍّ وَ كَمَالٍ دَيْمُومِىٍّ بِشَهَادَةِ تَفَانِيَةِ الْمَرَايَا وَ سَيَّالِيَّةِ الْمَظَاهِرِ مَعَ دَوَامِ تَجَلِّى الْجَمَالِ عَلٰى مَرِّ الْفُصُولِ وَ الْعُصُورِ وَ الْاَدْوَارِ وَ مَعَ دَوَامِ الْاِنْعَامِ عَلٰى مَرِّ الْاَنَامِ وَ الْاَيَّامِ وَ الْاَعْوَامِ ٠

نَعَمْ تَفَانِى الْمِرْاٰةِ زَوَالُ الْمَوْجُودَاتِ مَعَ التَّجَلِّى الدَّائِمِ مَعَ الْفَيْضِ الْمُلَازِمِ مِنْ اَظْهَرِ الظَّوَاهِرِ مِنْ اَبْهَرِ الْبَوَاهِرِ عَلٰى اَنَّ الْجَمَالَ الظَّاهِرَ اَنَّ الْكَمَالَ الزَّاهِرَ لَيْسَا مُلْكَ الْمَظَاهِرِ مِنْ اَفْصَحِ تِبْيَانٍ مِنْ اَوْضَحِ بُرْهَانٍ لِلْجَمَالِ الْمُجَرَّدِ لِلْاِحْسَانِ الْمُجَدَّدِ لِلْوَاجِبِ الْوُجُودِ لِلْبَاقِى الْوَدُودِ ٠

نَعَمْ فَالْاَثَرُ الْمُكَمَّلُ يَدُلُّ بِالْبَدَاهَةِ عَلَى الْفِعْلِ الْمُكَمَّلِ ثُمَّ الْفِعْلُ الْمُكَمَّلُ يَدُلُّ بِالضَّرُورَةِ عَلَى الْاِسْمِ الْمُكَمَّلِ وَ الْفَاعِلِ الْمُكَمَّلِ ثُمَّ الْاِسْمُ الْمُكَمَّلُ يَدُلُّ بِلَا رَيْبٍ عَلَى الْوَصْفِ الْمُكَمَّلِ ثُمَّ الْوَصْفُ الْمُكَمَّلُ يَدُلُّ بِلَا شَكٍّ عَلَى الشَّاْنِ الْمُكَمَّلِ ثُمَّ الشَّاْنُ الْمُكَمَّلُ يَدُلُّ بِالْيَقٖينِ عَلٰى كَمَالِ الذَّاتِ بِمَا يَلٖيقُ بِالذَّاتِ وَ هُوَ الْحَقُّ الْيَقٖينُ ٠

اَلْمَرْتَبَةُ الرَّابِعَةُ:

جَلَّ جَلَالُهُ اَللّٰهُ اَكْبَرُ اِذْ هُوَ الْعَدْلُ الْعَادِلُ الْحَكَمُ الْحَاكِمُ الْحَكٖيمُ الْاَزَلِىُّ الَّذٖى اَسَّسَ بُنْيَانَ شَجَرَةِ هٰذِهِ الْكَائِنَاتِ فٖى سِتَّةِ اَيَّامٍ بِاُصُولِ مَشٖيئَتِهٖ وَ حِكْمَتِهٖ وَ فَصَّلَهَا بِدَسَاتٖيرِ قَضَائِهٖ وَ قَدَرِهٖ وَ نَظَّمَهَا بِقَوَانٖينِ عَادَتِهٖ وَ سُنَّتِهٖ وَ زَيَّنَهَا بِنَوَامٖيسِ عِنَايَتِهٖ وَ رَحْمَتِهٖ وَ نَوَّرَهَا بِجَلَوَاتِ اَسْمَائِهٖ وَ صِفَاتِهٖ بِشَهَادَاتِ اِنْتِظَامَاتِ مَصْنُوعَاتِهٖ وَ تَزَيُّنَاتِ مَوْجُودَاتِهٖ وَ تَشَابُهِهَا وَ تَنَاسُبِهَا وَ تَجَاوُبِهَا وَ تَعَاوُنِهَا وَ تَعَانُقِهَا وَ اِتِّقَانِ الصَّنْعَةِ الشُّعُورِيَّةِ فٖى كُلِّ شَىْءٍ عَلٰى مِقْدَارِ قَامَةِ قَابِلِيَّتِهِ الْمُقَدَّرَةِ بِتَقْدٖيرِ الْقَدَرِ فَالْحِكْمَةُ الْعَامَّةُ فٖى تَنْظٖيمَاتِهَا وَ الْعِنَايَةُ التَّامَّةُ فٖى تَزْيٖينَاتِهَا وَ الرَّحْمَةُ الْوَاسِعَةُ فٖى تَلْطٖيفَاتِهَا وَ الْاَرْزَاقُ وَ الْاِعَاشَةُ الشَّامِلَةُ فٖى تَرْبِيَتِهَا وَ الْحَيَاةُ الْعَجٖيبَةُ الصَّنْعَةِ بِمَظْهَرِيَّتِهَا للِشُّؤُنِ الذَّاتِيَّةِ لِفَاطِرِهَا وَ الْمَحَاسِنُ الْقَصْدِيَّةُ فٖى تَحْسٖينَاتِهَا وَ دَوَامُ تَجَلِّى الْجَمَالِ الْمُنْعَكِسِ مَعَ زَوَالِهَا وَ الْعِشْقُ الصَّادِقُ فٖى قَلْبِهَا لِمَعْبُودِهَا وَ الْاِنْجِذَابُ الظَّاهِرُ فٖى جَذْبَتِهَا وَ اِتِّفَاقُ كُلِّ كُمَّلِهَا عَلٰى وَحْدَةِ فَاطِرِهَا وَ التَّصَرُّفُ لِمَصَالِحَ فٖى اَجْزَائِهَا وَ التَّدْبٖيرُ الْحَكٖيمُ لِنَبَاتَاتِهَا وَ التَّرْبِيَةُ الْكَرٖيمَةُ لِحَيْوَانَاتِهَا وَ الْاِنْتِظَامُ الْمُكَمَّلُ فٖى تَغَيُّرَاتِ اَرْكَانِهَا وَ الْغَايَاتُ الْجَسٖيمَةُ فٖى اِنْتِظَامِ كُلِّيَّتِهَا وَ الْحُدُوثُ دَفْعَةً مَعَ غَايَةِ كَمَالِ حُسْنِ صَنْعَتِهَا بِلَا اِحْتِيَاجٍ اِلٰى مُدَّةٍ وَ مَادَّةٍ وَ التَّشَخُّصَاتُ الْحَكٖيمَةُ مَعَ عَدَمِ تَحْدٖيدِ تَرَدُّدِ اِمْكَانَاتِهَا وَ قَضَاءُ حَاجَاتِهَا عَلٰى غَايَةِ كَثْرَتِهَا وَ تَنَوُّعِهَا فٖى اَوْقَاتِهَا اللَّائِقَةِ الْمُنَاسِبَةِ مِنْ حَيْثُ لَا يُحْتَسَبُ وَ مِنْ حَيْثُ لَا يُشْعَرُ مَعَ قَصْرِ اَيْدٖيهَا مِنْ اَصْغَرِ مَطَالِبِهَا وَ الْقُوَّةُ الْمُطْلَقَةُ فٖى مَعْدَنِ ضَعْفِهَا وَ الْقُدْرَةُ الْمُطْلَقَةُ فٖى مَنْبَعِ عَجْزِهَا وَ الْحَيَاةُ الظَّاهِرَةُ فٖى جُمُودِهَا وَ الشُّعُورُ الْمُحٖيطُ فٖى جَهْلِهَا وَ الْاِنْتِظَامُ الْمُكَمَّلُ فٖى تَغَيُّرَاتِهَا الْمُسْتَلْزِمُ لِوُجُودِ الْمُغَيِّرِ الْغَيْرِ الْمُتَغَيِّرِ وَ الْاِتِّفَاقُ فٖى تَسْبٖيحَاتِهَا كَالدَّوَائِرِ الْمُتَدَاخِلَةِ الْمُتَّحِدَةِ الْمَرْكَزِ وَ الْمَقْبُولِيَّةُ فٖى دَعَوَاتِهَا الثَّلَاثِ بِلِسَانِ اِسْتِعْدَادِهَا وَ بِلِسَانِ اِحْتِيَاجِهَا الْفِطْرِيَّةِ وَ بِلِسَانِ اِضْطِرَارِهَا وَ الْمُنَاجَاةُ وَ الشُّهُودَاتُ وَ الْفُيُوضَاتُ فٖى عِبَادَاتِهَا وَ الْاِنْتِظَامُ فٖى قَدَرَيْهَا وَ الْاِطْمِئْنَانُ بِذِكْرِ فَاطِرِهَا وَ كَوْنُ الْعِبَادَةِ فٖيهَا خَيْطَ الْوُصْلَةِ بَيْنَ مُنْتَهٰيهَا وَ مَبْدَئِهَا وَ سَبَبُ ظُهُورِ كَمَالِهَا وَ لِتَحَقُّقِ مَقَاصِدِ صَانِعِهَا ٠

وَ هٰكَذَا بِسَائِرِ شُؤُنَاتِهَا وَ اَحْوَالِهَا وَ كَيْفِيَّاتِهَا شَاهِدَاتٌ بِاَنَّهَا كُلَّهَا بِتَدْبٖيرِ مُدَبِّرٍ حَكٖيمٍ وَاحِدٍ وَ فٖى تَرْبِيَةِ مُرَبٍّ كَرٖيمٍ اَحَدٍ صَمَدٍ وَ كُلَّهَا خُدَّامُ سَيِّدٍ وَاحِدٍ وَ تَحْتَ تَصَرُّفِ مُتَصَرِّفٍ وَاحِدٍ وَ مَصْدَرُهُمْ قُدْرَةُ الْوَاحِدِ الَّذٖى تَظَاهَرَتْ وَ تَكَاثَرَتْ خَوَاتٖيمُ وَحْدَتِهٖ عَلٰى كُلِّ مَكْتُوبٍ مِنْ مَكْتُوبَاتِهٖ فٖى كُلِّ صَفْحَةٍ مِنْ صَفَحَاتِ مَوْجُودَاتِهٖ ٠

نَعَمْ فَكُلُّ زُهْرَةٍ وَ ثَمَرٍ وَ كُلُّ نَبَاتٍ وَ شَجَرٍ بَلْ كُلُّ حَيْوَانٍ وَ حَجَرٍ بَلْ كُلُّ ذَرٍّ وَ مَدَرٍ فٖى كُلِّ وَادٍ وَ جَبَلٍ وَ كُلِّ بَادٍ وَ قَفَرٍ خَاتَمٌ بَيِّنُ النَّقْشِ وَ الْاَثَرِ يُظْهِرُ لِدِقَّةِ النَّظَرِ بِاَنَّ ذَا ذَاكَ الْاَثَرِ هُوَ كَاتِبُ ذَاكَ الْمَكَانِ بِالْعِبَرِ فَهُوَ كَاتِبُ ظَهْرِ الْبَرِّ وَ بَطْنِ الْبَحْرِ فَهُوَ نَقَّاشُ الشَّمْسِ وَ الْقَمَرِ فٖى صَحٖيفَةِ السَّمٰوَاتِ ذَاتِ الْعِبَرِ جَلَّ جَلَالُ نَقَّاشِهَا اَللّٰهُ اَكْبَرُ

كِه لَا اِلٰهَ اِلَّا هُوَ بَرَابَرْ مٖى زَنَدْ عَالَمْ

اَلْمَرْتَبَةُ الْخَامِسَةُ:  [[59]](#footnote-59)(\*4)

اَللّٰهُ اَكْبَرُ اِذْ هُوَ الْخَلَّاقُ الْقَدٖيرُ الْمُصَوِّرُ الْبَصٖيرُ الَّذٖى هٰذِهِ الْاَجْرَامُ الْعُلْوِيَّةُ وَ الْكَوَاكِبُ الدُّرِّيَّةُ نَيِّرَاتُ بَرَاهٖينِ اُلُوهِيَّتِهٖ وَ عَظَمَتِهٖ وَ شُعَاعَاتُ شَوَاهِدِ رُبُوبِيَّتِهٖ وَ عِزَّتِهٖ تَشْهَدُ وَ تُنَادٖى عَلٰى شَعْشَعَةِ سَلْطَنَةِ رُبُوبِيَّتِهٖ وَ تُنَادٖى عَلٰى وُسْعَةِ حُكْمِهٖ وَ حِكْمَتِهٖ وَ عَلٰى حِشْمَةِ عَظَمَةِ قُدْرَتِهٖ فَاسْتَمِعْ اِلٰى اٰيَةِ ( اَفَلَمْ يَنْظُرُٓوا اِلَى السَّمَٓاءِ فَوْقَهُمْ كَيْفَ بَنَيْنَاهَا وَ زَيَّنَّاهَا … الخ ) ثُمَّ انْظُرْ اِلٰى وَجْهِ السَّمَاءِ كَيْفَ تَرٰى سُكُوتًا فٖى سُكُونَةٍ حَرَكَةً فٖى حِكْمَةٍ تَلَئْلُأً فٖى حِشْمَةٍ تَبَسُّمًا فٖى زٖينَةٍ مَعَ اِنْتِظَامِ الْخِلْقَةِ مَعَ اِتِّزَانِ الصَّنْعَةِ تَشَعْشُعُ سِرَاجِهَا لِتَبْدٖيلِ الْمَوَاسِمِ تَهَلْهُلُ مِصْبَاحِهَا لِتَنْوٖيرِ الْمَعَالِمِ تَلَئْلُأُ نُجُومِهَا لِتَزْيٖينِ الْعَوَالِمِ تُعْلِنُ لِاَهْلِ النُّهٰى سَلْطَنَةً بِلَا اِنْتِهَاءٍ لِتَدْبٖيرِ هٰذَا الْعَالَمِ ٠

فَذٰلِكَ الْخَلَّاقُ الْقَدٖيرُ عَلٖيمٌ بِكُلِّ شَىْءٍ وَ مُرٖيدٌ بِاِرَادَةٍ شَامِلَةٍ مَاشَاءَ كَانَ وَ مَا لَمْ يَشَاْ لَمْ يَكُنْ وَ هُوَ قَدٖيرٌ عَلٰى كُلِّ شَىْءٍ بِقُدْرَةٍ مُطْلَقَةٍ مُحٖيطَةٍ ذَاتِيَّةٍ وَ كَمَا لَا يُمْكِنُ وَ لَا يُتَصَوَّرُ وُجُودُ هٰذِهِ الشَّمْسِ فٖى هٰذَا الْيَوْمِ بِلَا ضِيَاءٍ وَ لَا حَرَارَةٍ كَذٰلِكَ لَا يُمْكِنُ وَ لَا يُتَصَوَّرُ وُجُودُ اِلٰهٍ خَالِقٍ للِسَّمٰوَاتِ بِلَا عِلْمٍ مُحٖيطٍ وَ بِلَا قُدْرَةٍ مُطْلَقَةٍ فَهُوَ بِالضَّرُورَةِ عَلٖيمٌ بِكُلِّ شَىْءٍ بِعِلْمٍ مُحٖيطٍ لَازِمٍ ذَاتِىٍّ لِلذَّاتِ يَلْزَمُ تَعَلُّقُ ذٰلِكَ الْعِلْمِ بِكُلِّ الْاَشْيَاءِ لَا يُمْكِنُ اَنْ يَنْفَكَّ عَنْهُ شَىْءٌ بِسِرِّ الْحُضُورِ وَ الشُّهُودِ وَ النُّفُوذِ وَ الْاِحَاطَةِ النُّورَانِيَّةِ فَمَا يُشَاهَدُ فٖى جَمٖيعِ الْمَوْجُودَاتِ مِنَ الْاِنْتِظَامَاتِ الْمَوْزُونَةِ وَ الْاِتِّزَانَاتِ الْمَنْظُومَةِ وَ الْحِكَمِ الْعَامَّةِ وَ الْعِنَايَاتِ التَّامَّةِ وَ الْاَقْدَارِ الْمُنْتَظَمَةِ وَ الْاَقْضِيَةِ الْمُثْمِرَةِ وَ الْاٰجَالِ الْمُعَيَّنَةِ وَ الْاَرْزَاقِ الْمُقَنَّنَةِ وَ الْاِتِّقَانَاتِ الْمُفَنَّنَةِ وَ الْاِهْتِمَامَاتِ الْمُزَيَّنَةِ وَغَايَةِ كَمَالِ الْاِمْتِيَازِ وَ الْاِتِّزَانِ وَ الْاِنْتِظَامِ وَ الْاِتِّقَانِ وَ السُّهُولَةِ الْمُطْلَقَةِ شَاهِدَاتٌ عَلٰى اِحَاطَةِ عِلْمِ عَلَّامِ الْغُيُوبِ بِكُلِّ شَىْءٍ وَ اَنَّ اٰيَةَ (اَلَا يَعْلَمُ مَنْ خَلَقَ وَ هُوَ اللَّطٖيفُ الْخَبٖيرُ) تَدُلُّ عَلٰى اَنَّ الْوُجُودَ فِى الشَّىْءِ يَسْتَلْزِمُ الْعِلْمَ بِهٖ وَ نُورَ الْوُجُودِ فِى الْاَشْيَاءِ يَسْتَلْزِمُ نُورَ الْعِلْمِ فٖيهَا فَنِسْبَةُ دَلَالَةِ حُسْنِ صَنْعَةِ الْاِنْسَانِ عَلٰى شُعُورِهٖ اِلٰى نِسْبَةِ دَلَالَةِ خِلْقَةِ الْاِنْسَانِ عَلٰى عِلْمِ خَالِقِهٖ كَنِسْبَةِ لُمَيْعَةِ نُجَيْمَةِ الذُّبَيْبَةِ فِى اللَّيْلَةِ الدَّهْمَاءِ اِلٰى شَعْشَعَةِ الشَّمْسِ فٖى نِصْفِ النَّهَارِ عَلٰى وَجْهِ الْغَبْرَاءِ ٠

وَ كَمَا اَنَّهُ عَلٖيمٌ بِكُلِّ شَىْءٍ فَهُوَ مُرٖيدٌ لِكُلِّ شَىْءٍ لَا يُمْكِنُ اَنْ يَتَحَقَّقَ شَىْءٌ بِدُونِ مَشِيَّتِهٖ وَ كَمَا اَنَّ الْقُدْرَةَ تُؤَثِّرُ وَ اَنَّ الْعِلْمَ يُمَيِّزُ كَذٰلِكَ اَنَّ الْاِرَادَةَ تُخَصِّصُ. ثُمَّ يَتَحَقَّقُ وُجُودُ الْاَشْيَاءِ فَالشَّوَاهِدُ عَلٰى وُجُودِ اِرَادَتِهٖ تَعَالٰى وَ اِخْتِيَارِهٖ سُبْحَانَهُ بِعَدَدِ كَيْفِيَّاتِ الْاَشْيَاءِ وَ اَحْوَالِهَا وَ شُؤُنَاتِهَا نَعَمْ فَتَنْظٖيمُ الْمَوْجُودَاتِ وَ تَخْصٖيصُهَا بِصِفَاتِهَا مِنْ بَيْنِ الْاِمْكَانَاتِ الْغَيْرِ الْمَحْدُودَةِ وَ مِنْ بَيْنِ الطُّرُقِ الْعَقٖيمَةِ وَ مِنْ بَيْنِ الْاِحْتِمَالَاتِ الْمُشَوَّشَةِ وَ تَحْتَ اَيْدِى السُّيُولِ الْمُتَشَاكِسَةِ بِهٰذَا النِّظَامِ الْاَدَقِّ الْاَرَقِّ وَ تَوْزٖينُهَا بِهٰذَا الْمٖيزَانِ الْحَسَّاسِ الْجَسَّاسِ الْمَشْهُودَيْنِ ٠

وَ اَنَّ خَلْقَ الْمَوْجُودَاتِ الْمُخْتَلِفَاتِ الْمُنْتَظَمَاتِ الْحَيَوِيَّةِ مِنَ الْبَسَائِطِ الْجَامِدَةِ كَالْاِنْسَانِ بِجِهَازَاتِهٖ مِنَ النُّطْفَةِ وَ الطَّيْرِ بِجَوَارِحِهٖ مِنَ الْبَيْضَةِ وَ الشَّجَرِ بِاَعْضَائِهِ الْمُتَنَوِّعَةِ مِنَ النُّوَاةِ تَدُلُّ عَلٰى اَنَّ تَخَصُّصَ كُلِّ شَىْءٍ وَ تَعَيُّنَهُ بِاِرَادَتِهٖ وَ اِخْتِيَارِهٖ وَ مَشِيَّتِهٖ سُبْحَانَهُ ٠

فَكَمَا اَنَّ تَوَافُقَ الْاَشْيَاءِ مِنْ جِنْسٍ وَ الْاَفْرَادِ مِنْ نَوْعٍ فٖى اَسَاسَاتِ الْاَعْضَاءِ يَدُلُّ بِالضَّرُورَةِ عَلٰى اَنَّ صَانِعَهَا وَاحِدٌ اَحَدٌ كَذٰلِكَ اَنَّ تَمَايُزَهَا فِى التَّشَخُّصَاتِ الْحَكٖيمَةِ الْمُشْتَمِلَةِ عَلٰى عَلَامَاتٍ فَارِقَةٍ مُنْتَظَمَةٍ تَدُلُّ عَلٰى اَنَّ ذٰلِكَ الصَّانِعَ الْوَاحِدَ الْاَحَدَ هُوَ فَاعِلٌ مُخْتَارٌ مُرٖيدٌ يَفْعَلُ مَايَشَاءُ وَ يَحْكُمُ مَا يُرٖيدُ جَلَّ جَلَالُهُ ٠

وَ كَمَا اَنَّ ذٰلِكَ الْخَلَّاقَ الْعَلٖيمَ الْمُرٖيدَ عَلٖيمٌ بِكُلِّ شَىْءٍ وَ مُرٖيدٌ لِكُلِّ شَىْءٍ لَهُ عِلْمٌ مُحٖيطٌ وَ اِرَادَةٌ شَامِلَةٌ وَ اِخْتِيَارٌ تَامٌّ كَذٰلِكَ لَهُ قُدْرَةٌ كَامِلَةٌ ضَرُورِيَّةٌ ذَاتِيَةٌ نَاشِئَةٌ مِنَ الذَّاتِ وَ لَازِمَةٌ لِلذَّاتِ فَمُحَالٌ تَدَاخُلُ ضِدِّهَا وَ اِلَّا لَزِمَ جَمْعُ ضِدَّيْنِ الْمُحَالُ بِالْاِتِّفَاقِ ٠

فَلَا مَرَاتِبَ فٖى تِلْكَ الْقُدْرَةِ فَتَتَسَاوٰى بِالنِّسْبَةِ اِلَيْهَا الذَّرَّاتُ وَ النُّجُومُ وَ الْقَلٖيلُ وَ الْكَثٖيرُ وَ الصَّغٖيرُ وَ الْكَبٖيرُ وَ الْجُزْئِىُّ وَ الْكُلِّىُّ وَ الْجُزْءُ وَ الْكُلُّ وَ الْاِنْسَانُ وَ الْعَالَمُ وَ النُّوَاةُ وَ الشَّجَرُ بِسِرِّ النُّورَانِيَّةِ وَ الشَّفَّافِيَّةِ وَ الْمُقَابَلَةِ وَ الْمُوَازَنَةِ وَ الْاِنْتِظَامِ وَ الْاِمْتِثَالِ بِشَهَادَةِ الْاِنْتِظَامِ الْمُطْلَقِ وَ الْاِتِّزَانِ الْمُطْلَقِ وَ الْاِمْتِيَازِ الْمُطْلَقِ فِى السُّرْعَةِ وَ السُّهُولَةِ وَ الْكَثْرَةِ الْمُطْلَقَاتِ بِسِرِّ اِمْدَادِ الْوَاحِدِيَّةِ وَ يُسْرِ الْوَحْدَةِ وَ تَجَلِّى الْاَحَدِيَّةِ وَ بِحِكْمَةِ الْوُجُوبِ وَ التَّجَرُّدِ وَ مُبَايَنَةِ الْمَاهِيَّةِ وَ بِسِرِّ عَدَمِ التَّقَيُّدِ وَ عَدَمِ التَّحَيُّزِ وَ عَدَمِ التَّجَزّٖى وَ بِحِكْمَةِ اِنْقِلَابِ الْعَوَائِقِ وَ الْمَوَانِعِ اِلَى الْوَسَائِلِ فِى التَّسْهٖيلِ اِنْ اُحْتٖيجَ اِلَيْهِ وَ الْحَالُ اَنَّهُ لَا اِحْتِيَاجَ كَاَعْصَابِ الْاِنْسَانِ وَ الْخُطُوطِ الْحَدٖيدِيَّةِ لِنَقْلِ السَّيَّالَاتِ اللَّطٖيفَةِ بِحِكْمَةِ اَنَّ الذَّرَّةَ وَ الْجُزْءَ وَ الْجُزْئِىَّ وَ الْقَلٖيلَ وَ الصَّغٖيرَ وَ الْاِنْسَانَ وَ النُّوَاةَ لَيْسَتْ بِاَقَلَّ جَزَالَةً مِنَ النَّجْمِ وَ النَّوْعِ وَ الْكُلِّ وَ الْكُلِّىِّ وَ الْكَثٖيرِ وَ الْكَبٖيرِ وَ الْعَالَمِ وَ الشَّجَرِ فَمَنْ خَلَقَ هٰؤُلَاءِ لَا يُسْتَبْعَدُ مِنْهُ خَلْقُ هٰذِهٖ اِذِ الْمُحَاطَاتُ كَالْاَمْثِلَةِ الْمَكْتُوبَةِ الْمُصَغَّرَةِ اَوْ كَالنُّقَطِ الْمَحْلُوبَةِ الْمُعَصَّرَةِ فَلَا بُدَّ بِالضَّرُورَةِ اَنْ يَكُونَ الْمُحٖيطُ فٖى قَبْضَةِ تَصَرُّفِ خَالِقِ الْمُحَاطِ لِيُدْرِجَ مِثَالَ الْمُحٖيطِ فِى الْمُحَاطَاتِ بِدَسَاتٖيرِ عِلْمِهٖ وَ اَنْ يَعْصُرَهَا مِنْهُ بِمَوَازٖينِ حِكْمَتِهٖ فَالْقُدْرَةُ الَّتٖى اَبْرَزَتْ هَاتٖيكَ الْجُزْئِيَّاتِ لَا يَتَعَسَّرُ عَلَيْهَا اِبْرَازُ تَاكَ الْكُلِّيَّاتِ فَكَمَا اَنَّ نُسْخَةَ قُرْاٰنِ الْحِكْمَةِ الْمَكْتُوبَةِ عَلَى الْجَوْهَرِ الْفَرْدِ بِذَرَّاتِ الْاَثٖيرِ لَيْسَتْ بِاَقَلَّ جَزَالَةً مِنْ نُسْخَةِ قُرْاٰنِ الْعَظَمَةِ الْمَكْتُوبَةِ عَلٰى صَحَائِفِ السَّمٰوَاتِ بِمِدَادِ النُّجُومِ وَ الشُّمُوسِ كَذٰلِكَ لَيْسَتْ خِلْقَةُ نَحْلَةٍ وَ نَمْلَةٍ بِاَقَلَّ جَزَالَةً مِنْ خِلْقَةِ النَّخْلَةِ وَ الْفٖيلِ وَ لَا صَنْعَةُ وَرْدِ الزُّهْرَةِ بِاَقَلَّ جَزَالَةً مِنْ صَنْعَةِ دُرِّىِّ نَجْمِ الزُّهْرَةِ وَ هٰكَذَا فَقِسْ ٠

فَكَمَا اَنَّ غَايَةَ كَمَالِ السُّهُولَةِ فٖى اٖيجَادِ الْاَشْيَاءِ اَوْقَعَتْ اَهْلَ الضَّلَالَةِ فٖى اِلْتِبَاسِ التَّشْكٖيلِ بِالتَّشَكُّلِ الْمُسْتَلْزِمِ لِلْمُحَالَاتِ الْخُرَافِيَّةِ الَّتٖى تَمُجُّهَا الْعُقُولُ بَلْ تَتَنَفَّرُ عَنْهَا الْاَوْهَامُ كَذٰلِكَ اَثْبَتَتْ بِالْقَطْعِ وَ الضَّرُورَةِ لِاَهْلِ الْحَقِّ وَ الْحَقٖيقَةِ تَسَاوِىَ السَّيَّارَاتِ مَعَ الذَّرَّاتِ بِالنِّسْبَةِ اِلٰى قُدْرَةِ خَالِقِ الْكَائِنَاتِ جَلَّ جَلَالُهُ وَ عَظُمَ شَانُهُ وَ لَا اِلٰهَ اِلَّا هُوَ ٠

اَلْمَرْتَبَةُ السَّادِسَةُ: [[60]](#footnote-60)(\*5)

جَلَّ جَلَالُهُ وَ عَظُمَ شَانُهُ اَللّٰهُ اَكْبَرُ مِنْ كُلِّ شَىْءٍ قُدْرَةً وَ عِلْمًا اِذْ هُوَ الْعَادِلُ الْحَكٖيمُ الْقَادِرُ الْعَلٖيمُ الْوَاحِدُ الْاَحَدُ السُّلْطَانُ الْاَزَلِىُّ الَّذٖى هٰذِهِ الْعَوَالِمُ كُلُّهَا فٖى تَصَرُّفِ قَبْضَتَىْ نِظَامِهٖ وَ مٖيزَانِهٖ وَ تَنْظٖيمِهٖ وَ تَوْزٖينِهٖ وَ عَدْلِهٖ وَ حِكْمَتِهٖ وَ عِلْمِهٖ وَ قُدْرَتِهٖ وَ مَظْهَرُ سِرِّ وَاحِدِيَّتِهٖ وَ اَحَدِيَّتِهٖ بِالْحَدْسِ الشُّهُودِىِّ بَلْ بِالْمُشَاهَدَةِ اِذْ لَا خَارِجَ فِى الْكَوْنِ مِنْ دَائِرَةِ النِّظَامِ وَ الْمٖيزَانِ وَ التَّنْظٖيمِ وَ التَّوْزٖينِ وَ هُمَا بَابَانِ مِنَ الْاِمَامِ الْمُبٖينِ وَ الْكِتَابِ الْمُبٖينِ وَ هُمَا عُنْوَانَانِ لِعِلْمِ الْعَلٖيمِ الْحَكٖيمِ وَ اَمْرِهٖ وَ قُدْرَةِ الْعَزٖيزِ الرَّحٖيمِ وَ اِرَادَتِهٖ فَذٰلِكَ النِّظَامُ مَعَ ذٰلِكَ الْمٖيزَانِ فٖى ذٰلِكَ الْكِتَابِ مَعَ ذٰلِكَ الْاِمَامِ بُرْهَانَانِ نَيِّرَانِ لِمَنْ لَهُ فٖى رَاْسِهٖ اِذْعَانٌ وَ فٖى وَجْهِهِ الْعَيْنَانِ اَنْ لَا شَىْءَ مِنَ الْاَشْيَاءِ فِى الْكَوْنِ وَ الزَّمَانِ يَخْرُجُ مِنْ قَبْضَةِ تَصَرُّفِ رَحْمٰنٍ وَ تَنْظٖيمِ حَنَّانٍ وَ تَزْيٖينِ مَنَّانٍ وَ تَوْزٖينِ دَيَّانٍ ٠

اَلْحَاصِلُ: اِنَّ تَجَلِّى الْاِسْمِ الْاَوَّلِ وَ الْاٰخِرِ فِى الْخَلَّاقِيَّةِ النَّاظِرَيْنِ اِلَى الْمَبْدَاِ وَ الْمُنْتَهٰى وَ الْاَصْلِ وَ النَّسْلِ وَ الْمَاضٖى وَ الْمُسْتَقْبَلِ وَ الْاَمْرِ وَ الْعِلْمِ الْمُشٖيرَانِ اِلَى الْاِمَامِ الْمُبٖينِ وَ تَجَلِّى الْاِسْمِ الظَّاهِرِ وَ الْبَاطِنِ عَلَى الْاَشْيَاءِ فٖى ضِمْنِ الْخَلَّاقِيَّةِ يُشٖيرَانِ اِلَى الْكِتَابِ الْمُبٖينِ فَالْكَائِنَاتُ كَشَجَرَةٍ عَظٖيمَةٍ وَ كُلُّ عَالَمٍ مِنْهَا اَيْضًا كَالشَّجَرَةِ فَنُمَثِّلُ شَجَرَةً جُزْئِيَّةً لِخِلْقَةِ الْكَائِنَاتِ وَ اَنْوَاعِهَا وَ عَوَالِمِهَا وَ هٰذِهِ الشَّجَرَةُ الْجُزْئِيَّةُ لَهَا اَصْلٌ وَ مَبْدَاٌ وَ هُوَ النُّوَاةُ الَّتٖى تَنْبُتُ عَلَيْهَا وَ كَذَا لَهَا نَسْلٌ يُدٖيمُ وَظٖيفَتَهَا بَعْدَ مَوْتِهَا وَ هُوَ النُّوَاةُ فٖى ثَمَرَاتِهَا فَالْمَبْدَاُ وَ الْمُنْتَهٰى مَظْهَرَانِ لِتَجَلِّى الْاِسْمِ الْاَوَّلِ وَ الْاٰخِرِ فَكَاَنَّ الْمَبْدَاَ وَ النُّوَاةَ الْاَصْلِيَّةَ بِكَمَالِ الْاِنْتِظَامِ وَ الْحِكْمَةِ فِهْرِسْتَةٌ وَ تَعْرِفَةٌ مُرَكَّبَةٌ مِنْ مَجْمُوعِ دَسَاتٖيرِ تَشَكُّلِ الشَّجَرَةِ وَ النُّوَاتَاتُ فٖى ثَمَرَاتِهَا الَّتٖى فٖى نِهَايَاتِهَا مَظْهَرٌ لِتَجَلِّى الْاِسْمِ الْاٰخِرِ فَتِلْكَ النُّوَاتَاتُ فِى الثَّمَرَاتِ بِكَمَالِ الْحِكْمَةِ كَاَنَّهَا صُنَيْدِقَاتٌ صَغٖيرَةٌ اُودِعَتْ فٖيهَا فِهْرِسْتَةٌ وَ تَعْرِفَةٌ لِتَشَكُّلِ مَا يُشَابِهُ تِلْكَ الشَّجَرَةَ وَ كَاَنَّهَا كُتِبَ فٖيهَا بِقَلَمِ الْقَدَرِ دَسَاتٖيرُ تَشَكُّلِ شَجَرَاتٍ اٰتِيَةٍ وَ ظَاهِرُ الشَّجَرَةِ مَظْهَرٌ لِتَجَلِّى الْاِسْمِ الظَّاهِرِ فَظَاهِرُهَا بِكَمَالِ الْاِنْتِظَامِ وَ التَّزْيٖينِ وَ الْحِكْمَةِ كَاَنَّهَا حُلَّةٌ مُنْتَظَمَةٌ مُزَيَّنَةٌ مُرَصَّعَةٌ قَدْ قُدَّتْ عَلٰى مِقْدَارِ قَامَتِهَا بِكَمَالِ الْحِكْمَةِ وَ الْعِنَايَةِ وَ بَاطِنُ تِلْكَ الشَّجَرَةِ مَظْهَرٌ لِتَجَلِّى الْاِسْمِ الْبَاطِنِ فَبِكَمَالِ الْاِنْتِظَامِ وَ التَّدْبٖيرِ الْمُحَيِّرِ لِلْعُقُولِ وَ تَوْزٖيعِ مَوَادِّ الْحَيَاةِ اِلَى الْاَعْضَاءِ الْمُخْتَلِفَةِ بِكَماَلِ الْاِنْتِظَامِ كَاَنَّ بَاطِنَ تِلْكَ الشَّجَرَةِ مَاكٖينَةٌ خَارِقَةٌ فٖى غَايَةِ الْاِنْتِظَامِ وَ الْاِتِّزَانِ ٠

فَكَمَا اَنَّ اَوَّلَهَا تَعْرِفَةٌ عَجٖيبَةٌ وَ اٰخِرَهَا فِهْرِسْتَةٌ خَارِقَةٌ يُشٖيرَانِ اِلَى الْاِمَامِ الْمُبٖينِ .. كَذٰلِكَ اِنَّ ظَاهِرَهَا كَحُلَّةٍ عَجٖيبَةِ الصَّنْعَةِ وَ بَاطِنَهَا كَمَاكٖينَةٍ فٖى غَايَةِ الْاِنْتِظَامِ تُشٖيرَانِ اِلَى الْكِتَابِ الْمُبٖينِ.. فَكَمَا اَنَّ الْقُوَاتِ الْحَافِظَاتِ فِى الْاِنْسَانِ تُشٖيرُ اِلَى اللَّوْحِ الْمَحْفُوظِ وَ تَدُلُّ عَلَيْهِ كَذٰلِكَ اَنَّ النُّوَاتَاتِ الْاَصْلِيَّةَ وَ الثَّمَرَاتِ تُشٖيرَانِ فٖى كُلِّ شَجَرَةٍ اِلَى الْاِمَامِ الْمُبٖينِ وَالظَّاهِرُ وَ الْبَاطِنُ يَرْمُزَانِ اِلَى الْكِتَابِ الْمُبٖينِ فَقِسْ عَلٰى هٰذِهِ الشَّجَرَةِ الْجُزْئِيَّةِ شَجَرَةَ الْاَرْضِ بِمَاضٖيهَا وَ مُسْتَقْبَلِهَا وَ شَجَرَةَ الْكَائِنَاتِ بِاَوَائِلِهَا وَ اٰتٖيهَا وَ شَجَرَةَ الْاِنْسَانِ بِاَجْدَادِهَا وَ اَنْسَالِهَا وَ هٰكَذَا جَلَّ جَلَالُ خَالِقِهَا وَ لَا اِلٰهَ اِلَّا هُوَ يَا كَبٖيرُ اَنْتَ الَّذٖى لَا تَهْدِى الْعُقُولُ لِوَصْفِ عَظَمَتِهٖ وَلَا تَصِلُ الْاَفْكَارُ اِلٰى كُنْهِ جَبَرُوتِهٖ ٠

اَلْمَرْتَبَةُ السَّابِعَةُ:

جَلَّ جَلَالُهُ اَللّٰهُ اَكْبَرُ مِنْ كُلِّ شَىْءٍ قُدْرَةً وَ عِلْمًا اِذْ هُوَ الْخَلَّاقُ الْفَتَّاحُ [[61]](#footnote-61)(\*6) الْفَعَّالُ الْعَلَّامُ الْوَهَّابُ الْفَيَّاضُ شَمْسُ الْاَزَلِ الَّذٖى هٰذِهِ الْكَائِنَاتُ بِاَنْوَاعِهَا وَ مَوْجُودَاتِهَا ظِلَالُ اَنْوَارِهٖ وَ اٰثَارُ اَفْعَالِهٖ وَ اَلْوَانُ نُقُوشِ اَنْوَاعِ تَجَلِّيَاتِ اَسْمَائِهٖ وَ خُطُوطُ قَلَمِ قَضَائِهٖ وَ قَدَرِهٖ وَ مَرَايَا تَجَلِّيَاتِ صِفَاتِهٖ وَ جَمَالِهٖ وَ جَلَالِهٖ وَ كَمَالِهٖ بِاِجْمَاعِ الشَّاهِدِ الْاَزَلِىِّ بِجَمٖيعِ كُتُبِهٖ وَ صُحُفِهٖ وَ اٰيَاتِهِ التَّكْوٖينِيَّةِ وَ الْقُرْاٰنِيَّةِ وَ بِاِجْمَاعِ الْاَرْضِ مَعَ الْعَالَمِ بِاِفْتِقَارَاتِهَا وَ اِحْتِيَاجَاتِهَا فٖى ذَاتِهَا وَ ذَرَّاتِهَا مَعَ تَظَاهُرِ الْغِنَاءِ الْمُطْلَقِ وَ الثَّرْوَةِ الْمُطْلَقَةِ عَلَيْهَا وَ بِاِجْمَاعِ كُلِّ اَهْلِ الشُّهُودِ مِنْ ذَوِى الْاَرْوَاحِ النَّيِّرَةِ وَ الْقُلُوبِ الْمُنَوَّرَةِ وَ الْعُقُولِ النُّورَانِيَّةِ مِنَ الْاَنْبِيَاءِ وَ الْاَوْلِيَاءِ وَ الْاَصْفِيَاءِ بِجَمٖيعِ تَحْقٖيقَاتِهِمْ وَ كُشُوفَاتِهِمْ وَ فُيُوضَاتِهِمْ وَ مُنَاجَاتِهِمْ قَدْ اِتَّفَقَ الْكُلُّ مِنْهُمْ وَ مِنَ الْاَرْضِ وَ الْاَجْرَامِ الْعُلْوِيَّةِ وَ السُّفْلِيَّةِ بِمَا لَا يُحَدُّ مِنْ شَهَادَاتِهِمُ الْقَطْعِيَّةِ وَ تَصْدٖيقَاتِهِمُ الْيَقٖينِيَّةِ بِقَبُولِ شَهَادَاتِ الْاٰيَاتِ التَّكْوٖينِيَّةِ وَ الْقُرْاٰنِيَّةِ؛ وَ شَهَادَاتِ الصُّحُفِ وَ الْكُتُبِ السَّمَاوِيَّةِ الَّتٖى هِىَ شَهَادَةُ الْوَاجِبِ الْوُجُودِ عَلٰى اَنَّ هٰذِهِ الْمَوْجُودَاتِ اٰثَارُ قُدْرَتِهٖ وَ مَكْتُوبَاتُ قَدَرِهٖ وَ مَرَايَا اَسْمَائِهٖ وَ تَمَثُّلَاتُ اَنْوَارِهٖ جَلَّ جَلَالُهُ وَ لَا اِلٰهَ اِلَّا هُوَ ٠

\* \* \*

**Uzr bayoni**

Bu Arabcha Yog‘du yangi yozuvli Yog‘dular orasiga kirishi sababli, sahifa raqamlari kitobning raqamlari bilan ta’qib qilish majburiyati bo‘lganidan Arabcha sahifa raqamini ta’qib qilishga rioya qilmaslik jihati kechirimli nazar bilan qarshilanishi iltimos qilinadi.

# O‘ttizinchi Yog‘du

O‘ttiz Birinchi Maktubning O‘ttizinchi Yog‘dusi va Eskishehir Hibsxonasining bir mevasi, "Olti Nukta"dir.

Denizli Madrasa-i Yusufiyasining bir darsi a’zami "Meva Risolasi" bo‘lgani va Afyon Madrasa-i Yusufiyasining qiymatdor bir darsi akmali "Alhujjatuzzahro" bo‘lgani kabi.. Eskishehir Madrasa-i Yusufiyasining g‘oyat quvvatli bir darsi a’zami ham, ismi a’zamni tashigan olti ismning olti nuktasini bayon qilgan bu O‘ttizinchi Yog‘dudir.

(Ismi A’zamdan Hayyi Qayyumga doir bo‘limda juda chuqur va keng masalalarni hamma birdan bilolmaydi va zavq etmaydi, faqat hissasiz ham qolmaydi.)

### Birinchi Nukta

**Ismi Quddusning bir nuktasiga doirdir.**

**(Bu Quddus Nuktasi O‘ttizinchi So‘zning Zaylining Zayli bo‘lishi munosibdir.)**

بِسْمِ اللّٰهِ الرَّحْمٰنِ الرَّحٖيمِ

وَالْاَرْضَ فَرَشْنَاهَا فَنِعْمَ الْمَاهِدُونَ

oyatining bir nuktasi va bir ismi A’zam yoxud Ismi A’zamning olti nuridan bir nuri bo‘lgan "Quddus"ismining bir jilvasi Sha’boni Sharifning oxirida, Eskishehir hibsxonasida menga ko‘rindi. Ham mavjudiyati Ilohiyani kamoli zuhur bilan, ham vahdati Rabboniyani kamoli vuzuh bilan ko‘rsatdi. Shundayki, ko‘rdim: Bu koinot va bu Kura-i Arz doim ishlaydigan bir katta fabrika va har vaqt to‘lib bo‘shaladigan bir karvonsaroy, bir musofirxonadir. Holbuki bunday gavjum fabrikalar, karvonsaroylar va musofirxonalar; axlatlar bilan, qoldiqlar bilan, kirlar bilan juda ifloslanadilar, bulg‘anadilar va sassiq moddalar har tarafida yig‘ilib qoladilar. Agar juda ham diqqat bilan qaralmasa va tanzif etilmasa va supurilib tozalanmasa, ichida turib bo‘lmaydi, inson unda bo‘g‘iladi. Holbuki bu fabrika-i koinot va musofirxona-i Arz shu daraja pok, toza va nazifdir va shu qadar kirsiz va bulg‘anmagan va sassiq hidlarsizki, bir keraksiz narsa va bir manfaatsiz modda va tasodifiy bir kir topilmaydi, zohiriy bo‘lsa ham, tez bir istihola uskunasiga otiladi, tozalanadi. Demak, bu fabrikaga qaragan zot juda yaxshi qaraydi. Va bu fabrikaning shunday tanzifchi bir sohibi borki, u ulkan fabrikani va u katta saroyni kichik bir xona kabi supurtiradi, tozalaydi, tanzim va tanzif etadi. Va u juda katta fabrikaning kattaligi nisbatida axlatlari va qolidiqlaridan qolgan kirli moddalari, xas-cho‘plari mavjud emas. Balki kattaligi nisbatida tozaligiga va nazofatiga diqqat qilinadi. Bir inson bir oy davomida yuvinmasa va kichik xonasini supurmasa juda ham kirlanadi, ifloslanadi. Demak, bu saroyi olamdagi poklik, pokizalik, nuroniylik, tozalik; mutamodiyan hikmatli bir tanzifdan, bir diqqatli tathirdan kelib chiqadi. Va agar u doimiy tathir va supurish va diqqat bilan qarash bo‘lmasa edi, bir yilda butun hayvonlarning yuz ming millatlari Arzning yuzida bo‘g‘ilar edilar.

Va samovotning fazosida taxribga va mavtga mazhar bo‘lgan sayyoralarning va yo‘ldoshlarning, balki yulduzlarning qoldiqlari boshimizni va boshqa hayvonotning boshlarini, balki Kura-i Arzning boshini, balki dunyomizning boshini yorar edilar. Tog‘lar kattaligidagi toshlarni boshimizga yog‘dirar edilar va bizni bu vatani dunyoviymizdan qochirar edilar. Holbuki eskidan beri u yuqori olamlardagi taxrib va ta’mirdan, madori ibrat bo‘lib yolg‘iz bir nechta samoviy toshlar tushgan bo‘lsa ham, hech kimning boshini yormagan.

Ham zaminning yuzida har yil mavt va hayotning almashishlari va urushishlari sababli yuz minglab hayvonot millatlarining janozalari va ikki yuz ming nabotot toifalarining qoldiqlari, barr va bahrning yuzlarini favqaloda shunday kirlatar edilarki; ziyshuur u yuzlarni sevish, oshiq bo‘lish uyoqda tursin, balki unday xunuklikdan nafrat etib mavtga va adamga qochar edilar. Bir qush osonlik bilan qanotlarini va bir kotib bemalol sahifalarini tozalagani kabi, bu tayyora-i Arzning va bu tuyuri samoviyaning qanotlari va bu kitobi koinotning sahifalari ham shunday tarzda tozalanadi, go‘zallashadiki; oxiratning hadsiz go‘zalligini ko‘rmagan va iymon bilan fikr yuritmagan insonlar dunyoning bu tozaligiga, bu go‘zalligiga oshiq bo‘ladilar, parastish etadilar.

Demak, bu saroyi olam va bu fabrika-i koinot Ismi Quddusning bir jilva-i a’zamiga mazhardirki, u tanzifi qudsiydan kelgan amrlarni yolg‘iz dengizlarning akl-ul lahm tanzifotchilari va quruqlikning burgutlari emas, balki bo‘rilar va chumolilar kabi murdalarni to‘playdigan sihhiya ma’murlari ham tinglaydilar. Balki u qudsiy avomiri tanzifiyani badanda oqqan qondagi kurayvoti hamro va bayzo ham tinglab, badanning hujayrotida tanzifot qilganlari kabi; nafas ham u qonni tasfiya etadi, tozalaydi. Va u amrni; qovoqlar ko‘zlarni tozalamoq va chivinlar qanotlarini supurmoq uchun tinglaganlari kabi, ulkan havo va bulut ham tinglaydi. Havo zaminning sathiga, yuziga qo‘ngan changlar kabi axlatlarga uflaydi, tanzif etadi. Bulut suvchisi zamin bog‘iga suv sepadi, changlarni bostiradi. So‘ngra ko‘k yuzini ko‘p vaqt kirlatmaslik uchun, tezda axlatlarini to‘plab kamoli intizom bilan chekinadi, yashirinadi. Ko‘kning go‘zal yuzini va ko‘zini artilgan va supurilgan, yalt-yalt porlayotganday ko‘rsatadi. Va u avomiri tanzifiyani yulduzlar, unsurlar, ma’danlar, nabotlar tinglaganlari kabi, butun zarralar ham tinglaydilarki, hayrat-angiz tahavvulot bo‘ronlari ichida u zarralar nazofatga diqqat qiladilar. Bir yerda luzumsiz to‘planmaydilar, to‘dalanib qolmaydilar. Mulavvas bo‘lsalar, tezda tozalanadilar. Eng toza va eng nazif va eng porloq va eng pok vaziyatlarni; eng go‘zal, eng sof, eng latif suratlarni olish uchun bir dasti hikmat tarafidan yo‘naltiriladilar.

Mana bu birgina fe’l, ya’ni birgina haqiqat bo‘lgan tanzif; Ismi Quddus kabi bir ismi a’zamdan, koinotning doira-i a’zamida ko‘ringan bir jilva-i a’zamdirki, to‘g‘ridan-to‘g‘riga mavjudiyati Rabboniyani va vahdoniyati Ilohiyani asmo-i husnasi bilan barobar, Quyosh kabi keng va durbin kabi bo‘lgan ko‘zlarga ko‘rsatadi.

Ha, Risola-i Nurning ko‘p juzlarida qat’iy burhonlar bilan isbot qilinganki: Ismi Hakam va Ismi Hakimning bir jilvasi bo‘lgan fe’li tanzim va nizom, va Ismi Adl va Adilning bir jilvasi bo‘lgan fe’li tavzin va mezon va Ismi Jamil va Karimning bir jilvasi bo‘lgan fe’li tazyin va ehson va Ismi Rob va Rahimning bir jilvasi bo‘lgan fe’li tarbiya va in’om; bu doira-i a’zami olamda, har biri bitta haqiqat va bitta fe’l bo‘lganlaridan, birgina zotning vujubi vujudini va vahdatini ko‘rsatadilar. Aynan shuning kabi: Ismi Quddusning bir mazhari va bir jilvasi bo‘lgan fe’li tanzif va tathir ham, u Zoti Vojib-ul Vujudning ham quyosh kabi mavjudiyatini, ham kunduz kabi vahdoniyatini ko‘rsatadilar. Va mazkur tanzim, tavzin, tazyin, tanzif kabi u af’oli hakimona a’zamiy doirada vahdati nav’iyalari nuqtasida bitta Sone’-i Vohidni ko‘rsatganlari kabi; asmo-i husnaning aksarisining, balki ming bir asmoning har birining bunday bittadan jilva-i a’zami bu doira-i a’zamda bordir. Va u jilvadan kelgan fe’l kattaligi nisbatida vuzuh va qat’iyat bilan Vohidi Ahadni ko‘rsatadi.

Ha, hamma narsani qonun va nizomiga itoat qildirgan hikmati omma va hamma narsani bezatib yuzini kuldirgan inoyati shomila va hamma narsani sevintirib mamnun qilgan rahmati vase’a va zihayot hamma narsani oziqlantirib lazzatlantirgan rizqi umumi-i iosha va hamma narsani umum ashyoga munosabatdor va mustafid va bir daraja molik etgan hayot va ihyo kabi koinotning yuzini kuldirgan, yoritgan badihiy haqiqatlar va vahdoniy fe’llar; ziyo quyoshni ko‘rsatgani kabi, birgina Zoti Hakim, Karim, Rahim, Razzoq, Hayy va Muhyini bilbadoha ko‘rsatadilar. Agar har biri bittadan burhoni bahiri vahdoniyat bo‘lgan u yuzlab keng fe’llardan birginasi Vohidi Ahadga berilmasa, yuzlab vajhda mahollar lozim bo‘ladi. Masalan: Ulardan hikmat, inoyat, rahmat, iosha, ihyo kabi badihiy haqiqatlar va vahdoniy dalillar emas, balki yolg‘iz tanzif fe’li koinot Xoliqiga berilmasa, u vaqt ahli zalolatning u maslagi kufriysida lozim bo‘ladiki: Yo tanzif bilan aloqador zarradan, chivindan tut to unsurlarga, yulduzlarga qadar butun maxluqotning har biri ulkan koinotning tazyinini va tavzinini va tanzimini va tanzifini biladigan, o‘ylaydigan va shunga ko‘ra harakat qiladigan bir qobiliyatda bo‘ladi.. yoxud Xoliqi Olamning sifoti qudsiyasi o‘zida bo‘ladi.. yoxud bu koinotning tazyinot va tanzifoti va voridoti va masorifining muvozanalarini tanzim etmoq uchun, koinot kattaligida bir majlisi mashvarat tashkil etiladi va hadsiz zarralar, chivinlar, yulduzlar u majlisning a’zolari bo‘ladi va hokazo.. bular kabi xurofotli, safsatali yuzlab mahollar kelib chiqadi. Toki, har tarafda ko‘ringan va mushohada etilgan umumiy va ihotali ulviy tazyin va tathir va tanzif vujud topa olsin. Bu esa bir mahol emas, balki yuz ming mahol o‘rtaga kiradi. Ha, agar kunduzning ziyosi va zamindagi umum porloq narsalarda tamassul etgan xayoliy quyoshchalar Quyoshga berilmasa va birgina Quyoshning jilva-i in’ikosidir deyilmasa, u vaqt zamin yuzida porlagan butun shisha parchalarida va suv qatralarida va qorning shishachalarida, balki havoning zarralarida bittadan haqiqiy Quyosh bo‘lishi lozim bo‘ladi. Toki, u umumiy ziyo vujud topa olsin.

Xullas, hikmat ham bir ziyodir.. bepoyon rahmat bir ziyodir.. tazyin, tavzin, tanzim, tanzif qoplagan bittadan ziyodirlarki, u Shamsi Azaliyning shualaridirlar. Xullas kel, qara; zalolat va kufr qanday hech chiqilmaydigan botqoqlikka kiradi. Va zalolatdagi jaholat qay daraja ahmoqona bo‘lganini ko‘r, "Alhamdulillahi a’la dinil Islam va kamali iyman" degin.

Ha, koinot saroyini top-toza tutgan bu ulviy, umumiy tanzif; albatta Ismi Quddusning jilvasi va muqtazosidir. Darhaqiqat, qandayki butun maxluqotning tasbehotlari Ismi Quddusga qaraydi; xuddi shuning kabi, butun nazofatlarini ham Quddus ismi istaydi.[[62]](#footnote-62)(Hoshiya) Nazofatning bu qudsiy intisobidandirki, اَلنَّظَافَةُ مِنَ الْاٖيمَانِ hadisi nazofatni iymonning nuridan sanagan.

اِنَّ اللّٰهَ يُحِبُّ التَّوَّابٖينَ وَيُحِبُّ الْمُتَطَهِّرٖينَ oyati ham, tahoratni muhabbati Ilohiyaning bir madori ko‘rsatgan.

\*\*\*

**O‘ttizinchi Yog‘duning**

### Ikkinchi Nuktasi

وَ اِنْ مِنْ شَىْءٍ اِلَّا عِنْدَنَا خَزَٓائِنُهُ وَمَا نُنَزِّلُهُٓ اِلَّا بِقَدَرٍ مَعْلُومٍ

**oyatining bir nuktasi va bir ismi a’zam vayoxud ismi a’zamning olti nuridan bir nuri bo‘lmish "Adl" ismining bir jilvasi, Birinchi nukta kabi Eskishahar qamoqxonasida uzoq-uzoqlardan ko‘rindi. Uni yaqinlashtirish uchun yana tamsil yo‘li bilan aytamiz:**

Shu koinot shunday bir saroydirki, u saroyda doimiy ravishda taxrib va ta’mir ichida chayqalib turgan bir shahar bor,.. va u shaharda har vaqt urush va hijrat ichida qaynab turgan bir mamlakat bor,.. va u mamlakatda har zamon o‘lim va hayot ichida yumalayotgan bir olam bor. Holbuki, o‘sha saroyda, o‘sha shaharda, o‘sha mamlakatda, o‘sha olamda shu daraja hayratlanarli bir muvozana, bir mezon, bir tavzin hukm suradi, bilbadoha isbot qiladiki: Bu hadsiz mavjudotda bo‘lgan o‘zgarishlar va voridot va masorif, har bir onda umum koinotni ko‘radigan, nazari taftishidan o‘tkazadigan yolg‘iz bir Zotning mezoni bilan o‘lchanadi, tortiladi. Aks holda, baliqlardan bir baliq mingta tuxum bilan va nabototdan ko‘knori kabi bir chechak yigirma ming urug‘ bilan va sel kabi oqqan unsurlarning, inqiloblarning hujumi bilan shiddatli ravishda muvozanani buzishga harakat qilayotgan va istilo qilishni istagan sabablar bebosh bo‘lsalar edi yoki maqsadsiz sarsari tasodif va mezonsiz ko‘r quvvatga va shuursiz zulmatli tabiatga havola qilinsa edi, u muvozana-i ashyo va muvozana-i koinot shunday buzilar ediki; bir yilda, balki bir kunda ostin-ustun bo‘lib ketar edi. Ya’ni: Dengiz aralash-quralash narsalar bilan to‘lib ketardi, sasib ketar edi; havo zararli gazlar bilan zaharlanar edi; zamin esa bir axlatxona, bir o‘likxonaga, bir botqoqlikka aylanar edi. Dunyo bo‘g‘ilar edi.

Shunga ko‘ra, jasadi hayvoniyning hujayralaridan va qondagi qizil va oq donachalardan va zarralarning o‘zgarishlaridan va jihozoti badaniyaning uyg‘unligidan tut, to dengizlarning voridot va masorifiga,.. to zamin ostidagi chashmalarning kirim va sarfiyotlariga,.. to hayvonot va nabototning tavalludot va vafiyotlariga,.. to kuz va bahorning taxribot va ta’mirotlariga,.. to unsurlarning va yulduzlarning xizmat va harakatlariga.. to o‘lim va hayotning, ziyo va zulmatning va issiqlik va sovuqlikning almashishlariga va kurashishlariga va to‘qnashishlariga qadar, shu daraja hassos bir mezon bilan va shu qadar nozik bir o‘lchov bilan intizomga solinadi va tortiladiki, aqli bashar hech bir yerda haqiqatan hech bir isrofni, hech bir behudalikni ko‘rmaydi. Shuningdek, hikmati insoniya ham har narsada eng mukammal bir intizomni, eng go‘zal bir mavzuniyatni ko‘rmoqda va ko‘rsatmoqda. Balki, hikmati insoniya o‘sha intizom va mavzuniyatning bir tazohuridir, bir tarjimonidir.

Mana kel, Quyosh bilan farqli o‘n ikki sayyoraning muvozanalariga boq. Ajabo, bu muvozana Adl va Qodiyr bo‘lgan Zoti Zuljalolni Quyosh kabi ko‘rsatmaydimi? Va bilxossa sayyoralardan bo‘lgan kemamiz, ya’ni kurra-i Arz bir yilda yigirma to‘rt ming yillik bir doirada kezadi, sayohat qiladi. Va o‘sha xoriqo tezligi bilan birga zamin yuzida tizilgan, terib qo‘yilgan narsalarni tarqatmaydi, silkitmaydi, fazoga uchirib yubormaydi. Agar tezligi bir ozgina oshirilsa yoki kamaytirilsa edi, ustida yashayotganlarini havoga uchirib, fazoda sochib yuborar edi. Va bir daqiqa, balki bir soniya muvozanasini buzsa, dunyomizni buzib yuboradi; balki boshqasi bilan to‘qnashadi, bir qiyomatni yuzaga keltiradi. Va bilxossa, zamin yuzida nabotiy va hayvoniy to‘rt yuz ming toifaning tavalludot va vafiyot jihatidan va iosha va yashash jihatidan rahimona muvozanalari - ziyo quyoshni ko‘rsatgani kabi, - yagona Zoti Adl va Rahimni ko‘rsatadi. Va bilxossa, o‘sha son-sanoqsiz millatlarning hadsiz fardlaridan birgina fardning a’zosi, jihozoti, tuyg‘ulari shu daraja hassos bir mezon bilan bir-biriga munosabatdor va muvozanatdadirki; o‘sha munosiblik, o‘sha muvozana, badohat darajasida bir Sone’-i Adlu Hakimni ko‘rsatadi. Va bilxossa, har fardi hayvoniyning badanidagi hujayralarning va qon yo‘llarining va qondagi donachalarning va o‘sha donachalardaki zarralarning shu daraja nozik va hassos va xoriqo muvozanalari bor, bilbadoha isbot qiladiki: Hamma narsaning tizgini qo‘lida va hamma narsaning kaliti yonida va bir narsa bir narsaga mone bo‘lmasdan, barcha narsalarni bitta narsa kabi osonlik bilan idora qiladigan birgina Xoliqi Adlu Hakimning mezoni bilan, qonuni bilan, nizomi bilan tarbiya va idora qilinmoqda. Hashrning mahkama-i kubrosida mezoni azimi adolatida jin va insning muvozana-i a’mollarini aqldan uzoq ko‘rib ishonmagan odam, bu dunyoda ko‘zi bilan ko‘rgani bu muvozana-i akbarga diqqat qilsa, albatta istib’odi qolmaydi.

Ey isrofli, iqtisodsiz,.. ey zulmli, adolatsiz,.. ey kirli, nazofatsiz badbaxt inson! Butun koinotning va butun mavjudotning dasturi harakati bo‘lmish iqtisod va nazofat va adolatga rioya qilmaganing sababli, umum mavjudotga muxolafating bilan ma’nan ularning nafratlariga va hiddatlariga mazhar bo‘lmoqdasan. Nimangga ishonyapsanki; zulming bilan, mezonsizliging bilan, isrofing bilan, nazofatsizliging bilan umum mavjudotni g‘azablantirmoqdasan? Darhaqiqat, ismi Hakimning jilva-i a’zamidan bo‘lmish hikmati omma-i koinot iqtisod va isrofsizlikka muvofiq joriy bo‘ladi, iqtisodga buyuradi. Va ismi Adlning jilva-i a’zamidan kelib chiqqan koinotdagi adolati tomma barcha narsalarning muvozanalarini idora qiladi va basharga ham adolatni buyuradi. Sura-i Rahmonda

وَالسَّمَٓاءَ رَفَعَهَا وَوَضَعَ الْمٖيزَانَ اَلَّا تَطْغَوْا فِى الْمٖيزَانِ وَاَقٖيمُوا الْوَزْنَ بِالْقِسْطِ وَلَا تُخْسِرُوا الْمٖيزَانَ

oyatidagi to‘rt martaba, to‘rt navi mezonga ishora qiladigan to‘rt marta "mezon"ni zikr qilishi, koinotda mezonning daraja-i azamatini va favqaloda juda katta ahamiyatini ko‘rsatadi. Darhaqiqat, hech bir narsada isrof bo‘lmagani kabi, hech bir narsada ham haqiqiy zulm va mezonsizlik yo‘qdir. Va ismi Quddusning jilva-i a’zamidan kelib chiqqan tanzif va nazofat butun koinotning mavjudotini tozalaydi, go‘zallashtiradi. Basharning kir qo‘li tegmaslik sharti bilan, hech bir narsada haqiqiy nazofatsizlik va chirkinlik ko‘rinmaydi.

Xullas, haqoiqi Qur’oniyadan va dasotiri Islomiyadan bo‘lmish "adolat, iqtisod, nazofat" hayoti bashariyada naqadar asosli biror dastur ekanligini angla. Va ahkomi Qur’oniya koinot bilan naqadar aloqador va koinot ichiga ildiz otgan va qamrab olganligini va o‘sha haqiqatlarni buzish, koinotni buzish va suratini o‘zgartirish kabi mumkin emasligini bil!. Va ushbu uchta ziyo-i a’zam kabi rahmat, inoyat, hafiyziyat kabi yuzlab ihotali haqiqatlar hashrni, oxiratni taqozo va istilzom qilganlari holda; hech mumkinmidirki: Koinotda va umum mavjudotda hukmron bo‘lgan rahmat, inoyat, adolat, hikmat, iqtisod va nazofat kabi juda quvvatli ihotali haqiqatlar; hashrning ’adami bilan va oxiratning kelmasligi bilan marhamatsizlikka, zulmga, hikmatsizlikka, isrofga, nazofatsizlikka, behudalikka aylanib qolsinlar? Hosho, yuz ming marta hosho!

Bir pashshaning haqqi hayotini rahimona muhofaza qilgan bir rahmat, bir hikmat; ajabo hashrni keltirmaslik bilan umum ziyshuurlarning hadsiz huquqi hayotlarini va nihoyasiz mavjudotning cheksiz huquqlarini zoye qiladimi? Va ta’bir joiz bo‘lsa, rahmat va shafqatda va adolat va hikmatda cheksiz hassosiyat va diqqat ko‘rsatayotgan bir hashmati rububiyat; va kamolotini ko‘rsatish va O‘zini tanittirish va sevdirish uchun bu koinotni hadsiz xoriqo san’atlari bilan, ne’matlari bilan bezatgan bir saltanati uluhiyat, ana shunday ham umum kamolotini, ham butun maxluqotini yo‘qqa chiqaradigan va inkor qildiradigan hashrsizlikka yo‘l qo‘yib beradimi? Hosho! Bunday bir jamoli mutlaq bunday bir mutlaq chirkinlikka bilbadoha yo‘l qo‘yib bermaydi.

Darhaqiqat, oxiratni inkor qilmoqchi bo‘lgan odam, avvalo butun dunyoni butun haqiqatlari bilan inkor qilishi lozim. Aks holda, dunyo butun haqiqatlari bilan, yuz ming til bilan uni takzib qilib, bu yolg‘onida yuz ming daraja yolg‘onchiligini isbotlab qo‘yadi." O‘ninchi So‘z" qat’iy dalillar bilan isbot qilgandirki, oxiratning borligi, dunyoning borligichalik qat’iy va shubhasizdir.

**\*\*\***

**Ismi A’zamning olti nuridan uchinchi nuriga ishora qilgan**

### Uchinchi nukta

اُدْعُ اِلٰى سَبٖيلِ رَبِّكَ بِالْحِكْمَةِ oyatining bir nuktasi va bir ismi a’zam yoki ismi a’zamning olti nuridan bir nuri bo‘lmish "Ismi Hakam"ning bir jilvasi Ramazoni Sharifda ko‘rindi. Unga yolg‘iz bir ishora o‘laroq "Besh nuqta"dan iborat Uchinchi nukta shoshilib yozildi, qoralama holida qoldi.

**Uchinchi nuktaning** **Birinchi nuqtasi:** "O‘ninchi So‘z"da ishora qilingani kabi: ismi Hakamning tajalli-i a’zami shu koinotni shunday bir kitob holatiga keltirganki, har sahifasida yuzlab kitob yozilgan,.. va har satrida yuzlab sahifa joylashtirilgan,.. va har kalimasida yuzlab satr mavjuddir,.. va har harfida yuzlab kalima bor,.. va har nuqtasida kitobning muxtasar bir mundarijasi mavjud bir tarzga keltirgandir. U kitobning sahifalari, satrlari, to nuqtalariga qadar yuzlab jihatdan naqqoshini, kotibini shunday vuzuh bilan ko‘rsatmoqdaki; u kitobi koinotning mushohadasi, o‘z vujudidan yuz daraja yanada ziyoda kotibining vujudini va vahdatini isbotlaydi. Chunki bir harf o‘z vujudini bir harf qadar ifoda qilgani holda, kotibini bir satr qadar ifodalaydi.

Darhaqiqat, bu kitobi kabirning bir sahifasi - zamin yuzidir. U sahifada nabotot, hayvonot toifalari adadicha kitoblar bir-biri ichida, barobar, bir vaqtda, xatosiz, g‘oyat mukammal bir suratda bahor mavsumida yozilgani ko‘zga ko‘rinadi. Bu sahifaning bir qatori - bir bog‘dir. U bog‘dagi mavjud gullar, daraxtlar, nabotlar adadicha manzum qasidalar; barobar, bir-biri ichida, xatosiz yozilganini ko‘zimiz bilan ko‘rmoqdamiz. U qatorning bir kalimasi - gullagan, meva berish uchun yaprog‘ini yozgan bir daraxtdir. Mana shu kalima muntazam, mavzun, bezalgan yaproq, gul va mevalari adadicha Hakemi Zuljalolning madhu sanosiga doir ma’nodor jumlalardir. Go‘yo gullagan har daraxt kabi, u daraxt ham naqqoshining madhlarini kuylayotgan manzum bir qasidadir.

Yana, go‘yo Hakami Zuljalol zaminning mashharida tashhir qilayotgan antiqa va ajib asarlariga minglab ko‘z bilan boqishni istaydi.

Yana, go‘yo u Sultoni Azaliyning o‘sha daraxtga bergan ziynatli hadya va nishonlarni va formalarni, maxsus bayrami va rasmiy tantanalari bo‘lmish bahorda podshoning nazariga taqdim qilish uchun shunday muzayyan, mavzun, muntazam, ma’nodor bir shakl olgan va shunday hikmatli bir shakl berilgandirki; har bir gulida, har bir mevasida bir-biriga ichma-ich juda ko‘p vajhlar va dalillar bilan naqqoshining vujudiga va asmosiga shahodat etadilar. Masalan: Har bir gulda, har bir mevada bir mezon bor. Va u mezon bir intizom ichida,.. va u intizom yangilanib turadigan bir tanzim va tavzin ichida,.. va u tavzin va tanzim bir ziynat va san’at ichida,.. va u ziynat va san’at ma’nodor hidlar va hikmatli ta’mlar ichida bo‘lganidan; har bir gul u daraxtning gullari adadicha Hakami Zuljalolga ishoralar qiladi. Va ushbu bir kalima bo‘lgan bu daraxtda, bir harf o‘rnida bo‘lgan bir mevadagi bir urug‘ nuqtasi butun daraxtning mundarijasini, programmasini tashuvchi kichik bir sandiqchadir. Va hokazo.. Bunga qiyosan koinot kitobining butun qatorlari, sahifalari bunday Ismi Hakam va Hakimning jilvasi bilan faqatgina har bir sahifasi emas, balki har bir qatori va har bir kalimasi va har bir harfi va har bir nuqtasi bir mo‘’jiza darajasiga keltirilgandirki; butun sabablar to‘plansa, bir nuqtasining o‘xshashini keltirolmaydilar, muoraza qilolmaydilar. Darhaqiqat, ushbu Qur’oni Azimi Koinotning har bir oyati takviniyasi o‘sha oyatning nuqtalari va harflari adadicha mo‘’jizalar ko‘rsatganlari uchun, albatta sarsari tasodif, ko‘r quvvat, g‘oyasiz, mezonsiz, shuursiz tabiat hech bir jihatdan u hakimona, basirona bo‘lgan xos mezonga va g‘oyat nozik intizomga aralasholmaydilar. Agar aralashsa edilar, albatta qorishiqlik asari ko‘rinar edi. Holbuki hech bir jihatda intizomsizlik ko‘rinmaydi.

**Uchinchi nuktaning** **Ikkinchi nuqtasi:** "Ikki masala"dir.

**Birinchi masala:** "O‘ninchi So‘z"da bayon qilingani kabi, nihoyat kamolda bir jamol va nihoyat jamolda bir kamol, albatta o‘zini ko‘rish va ko‘rsatish, tashhir qilishni istashi - eng asosli bir qoidadir. Mana bu asosli dasturi umumiyga binoandirki, bu kitobi kabiri koinotning Naqqoshi Azaliysi bu koinot orqali va bu koinotning har bir sahifasi orqali va har bir qatori orqali, hatto harflari va nuqtalari orqali O‘zini tanittirish va kamolotini bildirish va jamolini ko‘rsatish va O‘zini sevdirish uchun eng juz’iydan eng kulliyga qadar har bir mavjudning ko‘plab lisonlari bilan jamoli kamolini va kamoli jamolini tanittirmoqda va sevdirmoqda.

Mana, ey g‘ofil inson! Bu Hokimi Hakami Hakimi Zuljaloli Valjamol O‘zini senga har bir maxluqi orqali shunday hadsiz va porloq tarzlarda tanittirish va sevdirishni istagani holda, sen Uning tanittirishiga muqobil iymon bilan tanimasang va Uning sevdirishiga muqobil ubudiyating bilan o‘zingni Unga sevdirmasang, qay daraja cheksiz bir jaholat, bir xasorat ekanligini bil, o‘zingga kel!..

**Ikkinchi nuqtaning Ikkinchi masalasi:** Bu koinotning Sone’-i Qodiyr va Hakimining mulkida sheriklik yeri yo‘qdir. Chunki hamma narsada nihoyat darajada intizom borligi uchun, shirkni qabul qilmaydi. Chunki bir nechta qo‘llar bir ishga aralashsa, u ish chalkashadi. Bir mamlakatda ikki podsho, bir shaharda ikki hokim, bir qishloqda ikki rais bo‘lsa; u mamlakat, u shahar, u qishloqning har ishida bir qorishiqlik boshlanadi. Shuning kabi, eng oddiy bir vazifador odam o‘sha vazifasiga boshqasining mudoxalasini qabul qilmaydi. Bu narsa ko‘rsatadiki: hokimiyatning eng asosli xossasi, albatta istiqlol va infiroddir. Demak, intizom vahdatni va hokimiyat yakkalikni taqozo qiladi. Modomiki hokimiyatning bir muvaqqat soyasi yordamga muhtoj va ojiz insonlarda bunday mudoxalani rad qilsa, albatta daraja-i rububiyatdagi haqiqiy bir hokimiyati mutlaqa, bir Qodiyri Mutlaqda butun shiddati bilan mudoxalani rad qilishi kerakdir. Agar zarra qadar mudoxala bo‘lsa edi, intizom buzilib ketar edi.

Holbuki, bu koinot shunday bir tarzda yaratilganki, bir urug‘ni yaratish uchun bir daraxtni yarata oladigan bir qudrat lozimdir. Va bir daraxtni yaratish uchun koinotni yarata oladigan bir qudrat kerakdir. Va koinot ichida ishga aralashgan bir sherik bor bo‘lsa, eng kichik bir urug‘da ham hissador bo‘lishi lozim bo‘ladi. Chunki bu uning namunasidir. U holda, ulkan koinotga sig‘magan ikki rububiyat bir urug‘da, balki bir zarrada joylashishi lozim bo‘ladi. Bu esa, maholotning va botil xayolotning eng ma’nosiz va eng uzoq bir maholidir. Ulkan koinotning umum ahvol va kayfiyotini mezoni adlida va nizomi hikmatida tutgan bir Qodiyri Mutlaqning ojizligini hatto bir urug‘da ham taqozo qiladigan shirk va kufr naqadar hadsiz darajada muzoaf bir xilof, bir xato, bir yolg‘on ekanligini,.. va tavhid qanchalik hadsiz muzoaf bir darajada haq va haqiqat va to‘g‘ri ekanligini bil, "Alhamdulillohi ’alal iymon" de!..

**Uchinchi nuqta:** Sone’-i Qodiyr ismi Hakam va Hakimi bilan bu olam ichida minglab muntazam olamlarni joylashtirgandir. U olamlar ichida eng ziyoda koinotdagi hikmatlarga mador va mazhar bo‘lgan insonni bir markaz, bir mador qilib yaratgan. Va u koinot doirasining eng muhim hikmatlari va foydalari insonga qaratilgandir. Va inson doirasi ichida ham rizqni bir markaz holiga keltirgan. Olami insoniyda aksar hikmatlar, manfaatlar o‘sha rizqqa qaratilgan va u bilan namoyon bo‘ladi. Va insonda shuur va rizqda zavq vositasi bilan ismi Hakimning jilvasi porloq bir suratda ko‘rinadi. Va shuuri insoniy vositasi bilan kashf qilingan yuzlab fanlardan har bir fan Hakam ismining bir navdagi bir jilvasini ta’rif etadi.

Masalan, Tibbiyot fanidan so‘ralsa: "Bu koinot nedir?" Albatta aytadiki: "G‘oyat intizomli va mukammal bir buyuk dorixonadir. Ichida barcha dorilar yaxshilab hozirlangan va joylangandir."

Kimyo fanidan so‘ralsa: "Bu kurra-i arz nedir?" Aytadi: "G‘oyat muntazam va mukammal bir kimyoxonadir."

Texnika fani aytadi: "Hech bir qusuri bo‘lmagan g‘oyat mukammal bir fabrikadir."

Ziroat fani aytadi: "Nihoyat darajada hosildor, har navi ekinni o‘z vaqtida yetishtiradigan tartibli bir ekinzordir va mukammal bir bog‘dir."

Tijorat fani aytadi: "G‘oyat tartibli bir ko‘rgazma va juda ham intizomli bir bozor va mollari juda ham san’atli bir do‘kondir."

Iosha fani aytadi: "G‘oyat intizomli, butun arzoqning barcha turlarini jamlagan bir ombordir."

Rizq fani aytadi: "Yuz minglab lazzatli taomlar barobar kamoli intizom bilan ichida pishiriladigan bir oshxona-i Rabboniy va bir qozoni Rahmoniydir."

Askarlik fani aytadi: "Yer bir lashkargohdir. Har bahor mavsumida xizmatga yangi chaqirilgan va zamin yuzida chodirlari qurilgan to‘rt yuz ming muxtalif millatlar u qo‘shinda bo‘lgani holda; farqli-farqli arzoqlari, farqli-farqli liboslari, silohlari, farqli-farqli ta’limotlari, tarxisotlari kamoli intizom bilan hech birini unutmasdan va chalkashtirmasdan, birgina Qo‘mondoni A’zamning amri bilan, kuchi bilan, marhamati bilan, xazinasi bilan g‘oyat intizomli shaklda bajarilib, idora qilinadi."

Va Elektr fanidan so‘ralsa, albatta aytadiki: "Bu muhtasham saroyi koinotning tomi juda ham intizomli, mezonli son-sanoqsiz elektr chiroqlari bilan bezatilgandir. Ammo shunchalik xoriqo bir intizom va mezon bilandirki: Boshda Quyosh o‘laroq, kurra-i Arzdan ming marta katta o‘sha samoviy chiroqlar doim yonib turganlari holda muvozanalarini buzmaydilar, portlamaydilar, yong‘in chiqarmaydilar. Sarfiyotlari cheksiz bo‘lgani holda, voridotlari va "kerosin"lari va yoqilg‘i moddalari qayerdan kelmoqda? Nima uchun tugamaydi? Nima uchun yonish muvozanasi buzilmaydi?.. Kichik bir chiroq ham tartibli shaklda qarab turilmasa, so‘nadi. Astronomiyaga ko‘ra, kurra-i Arzdan bir milliondan ortiqroq katta va bir million yildan ko‘proq yashagan Quyoshni **[[63]](#footnote-63)(Hoshiya)** ko‘mirsiz, yog‘siz yondirayotgan, o‘chirib qo‘ymayotgan Hakimi Zuljalolning hikmatiga, qudratiga boq, "Subhonalloh" de. Quyoshning muddati umrida o‘tgan daqiqalarining oshiralari adadicha "Moshoalloh, Borakalloh, Lo iloha illo Huv" deb ayt. Demak, bu samoviy chiroqlarda g‘oyat xoriqo bir intizom bor va ularga juda diqqat bilan qarab turilibdi. Go‘yo o‘sha juda buyuk va juda ko‘p olovli xarsanglarning va g‘oyat ko‘p nurli qandillarning bug‘ qozoni esa - harorati tuganmas bir Jahannamdirki, ularga nursiz harorat beradi. Va o‘sha elektr chiroqlarining generatorlari va markaziy fabrikasi - doimiy bir Jannatdirki, ularga nur va yorug‘lik beradi. Ismi Hakam va Hakimning jilva-i a’zami bilan intizomli shaklda yonishlari davom etadi. Va hokazo...

Shularga qiyosan, yuzlab fanlardan har birining qat’iy shahodatiga ko‘ra, nuqsonsiz bir intizomi akmal ichida hadsiz hikmatlar, manfaatlarga muvofiq bu koinot ziynatlangandir. Va o‘sha xoriqo va ihotali hikmat bilan majmu’i koinotga bergan intizom va hikmatlarni eng kichik bir zihayot va bir urug‘da kichik bir miqyosda joylashtirgandir.

Va ma’lum va badihiydirki, intizom bilan g‘oyalarni va hikmatlarni va foydalarni ta’qib qilish; ixtiyor bilan, iroda bilan, qasd bilan, xoxish bilangina bo‘lishi mumkin; boshqacha bo‘lmaydi. Ixtiyorsiz, irodasiz, qasdsiz, shuursiz sabablar va tabiatning ishi bo‘lmagani kabi, aralashishlari ham mumkin emas. Demak bu koinotning butun mavjudotidagi hadsiz intizom va hikmatlari bilan iqtizo qilganlari va ko‘rsatganlari bir Foili Muxtorni, bir Sone’-i Hakimni bilmaslik yoki inkor qilish, naqadar ajib bir jaholat va devonalik ekanligini ta’riflab bo‘lmaydi.

Darhaqiqat, dunyoda eng ko‘p hayron qolinadigan bir narsa bor bo‘lsa, u ham - ana shu inkordir. Chunki koinotning mavjudotidagi hadsiz intizomot va hikmatlari bilan, vujud va vahdatiga shohidlar bor bo‘lgani holda, Uni ko‘rmaslik, bilmaslik naqadar ko‘rlik va jaholat ekanligini eng ko‘r johil ham anglaydi. Hatto ayta olamanki, ahli kufr ichida koinotning vujudini inkor qilganlari sababli ahmoq deb o‘ylangan sofistlar eng aqllilaridir. Chunki koinotning vujudini qabul qilish bilan Allohga va Xoliqiga ishonmaslik ma’qul va mumkin bo‘lmagani uchun, koinotni inkor qila boshladilar. O‘zlarini ham inkor qildilar. "Hech narsa yo‘q" deb, aqldan voz kechib, aql pardasi ostida boshqa munkirlarning cheksiz aqlsizliklaridan qutulib, bir daraja aqlga yaqinlashdilar.

**To‘rtinchi nuqta:** "O‘ninchi So‘z"da ishora qilingani kabi: Bir Sone’-i Hakim va g‘oyat hikmatli bir usta bir saroyning har bir toshida yuzlab hikmatni diqqat bilan ta’qib etsa, so‘ngra u saroyning tomini yopmasdan bekordan-bekorga xarob bo‘lishi bilan ta’qib etgani hadsiz hikmatlarni zoye qilishini hech bir ziyshuur qabul qilmaydi. Va bir Hakimi Mutlaq kamoli hikmati bilan bir dirham qadar bir urug‘dan yuzlab botmon foydalarni, g‘oyalarni, hikmatlarni diqqat bilan ta’qib qilgani holda; tog‘ kabi katta daraxtga bir dirham qadar bir dona foyda, bir dona kichik g‘oya, bir dona meva berish uchun o‘sha ulkan daraxtning juda ko‘p masorifini qilish bilan, o‘z hikmatiga butunlay zid va muxolif o‘laroq isrofgarlarcha bir safohatni irtikob qilishi hech bir jihatdan imkoni yo‘qdir.

Aynan shuning kabi, bu koinot saroyining har bir mavjudotiga yuzlab hikmat taqqan va yuzlab vazifa bilan jihozlantirgan, hatto har bir daraxtga mevalari adadicha hikmatlar va gullari adadicha vazifalar bergan bir Sone’-i Hakim, qiyomatni keltirmaslik bilan va hashrni qilmaslik bilan, butun son-sanoqsiz hikmatlarni va cheksiz vazifalarni ma’nosiz, behuda, bekordan-bekor, foydasiz zoye qilishi, u Qodiyri Mutlaqning kamoli qudratiga ajzi mutlaq bergani kabi; u Hakimi Mutlaqning kamoli hikmatiga hadsiz behudalik va foydasizlikni va u Rahimi Mutlaqning jamoli rahmatiga nihoyasiz chirkinlikni va u Odili Mutlaqning kamoli adolatiga nihoyasiz zulmni berish demakdir. Go‘yo, koinotda hammaga ko‘ringan hikmat, rahmat, adolatni inkor qilishdir. Bu esa, eng ajib bir maholdirki, ichida hadsiz botil narsalar topiladi. Ahli zalolat kelsin, boqsin; kiradigani va o‘ylagani o‘z qabri kabi, o‘z zalolatida qay daraja dahshatli bir zulmat, bir qorong‘ulik va ilonlarning, chayonlarning uyasi bir chuqur ekanligini ko‘rsin. Va oxiratga iymon esa, Jannat kabi go‘zal va nurli bir yo‘l ekanligini bilsin, iymonga kirsin.

**Beshinchi nuqta:** Ikki masaladir.

**Birinchi masala:** Sone’-i Zuljalol ismi Hakimning muqtazosi bilan, hamma narsada eng yengil suratni, eng qisqa yo‘lni, eng oson tarzni, eng foydali shaklni ahamiyat bilan ta’qib qilgani ko‘rsatadiki; fitratda isrof, behudalik va foydasizlik yo‘qdir. Isrof esa, ismi Hakimning ziddi bo‘lgani kabi, iqtisod uning lozimidir va asosiy dasturidir.

Ey iqtisodsiz, isrofli inson! Butun koinotning eng asosli dasturi bo‘lgan iqtisodga rioya qilmaganing uchun, naqadar xilofi haqiqat harakat qilganingni bil! كُلُوا وَ اشْرَبُوا وَ لَا تُسْرِفُوا oyati naqadar asosli, keng bir dasturni dars berganini angla!..

**Ikkinchi masala:** Ismi Hakam va Hakim badohat darajasida Rasuli Akram alayhissalotu vassalomning risolatiga dalolat qiladi va istilzom qiladi deyish mumkin. Darhaqiqat, modomiki g‘oyat ma’nodor bir kitob, uni dars beradigan bir muallim istar ekan... Va g‘oyat go‘zal bir jamol, o‘zini ko‘radigan va ko‘rsatadigan bir oynani taqozo qilar ekan... Va g‘oyat kamolda bir san’at, e’lonchi bir dallol istar ekan... Albatta har bir harfida yuzlab ma’nolar, hikmatlar bor bo‘lgan bu kitobi kabiri koinotning muxotabi bo‘lmish navi inson ichida albatta bir rahbari akmal, bir muallimi akbar bo‘ladi. Toki, o‘sha kitobdagi qudsiy va haqiqiy hikmatlarni dars beradigan,.. balki koinotdagi hikmatlarning vujudini bildiradigan,.. balki koinotning xilqatidagi maqosidi Rabboniyaning zuhuriga, balki hosil bo‘lishiga vasila bo‘ladigan,.. va umum koinotda Xoliq tarafidan g‘oyat ahamiyat bilan izhorini iroda qilgani kamoli san’atini, jamoli asmosini bildiradigan, oynadorlik qiladigan,.. va u Xoliq butun mavjudot orqali O‘zini sevdirishni xohlagani va ziyshuur maxluqlaridan muqobala istagani sababli, u ziyshuurlar nomidan bittasi o‘sha keng tazohuroti rububiyat qarshisida keng bir ubudiyat bilan muqobala qilib, quruqlik va dengizni jazbaga keltiradigan,.. Samovot va Arzni larzaga soladigan bir sado-i tashhir va taqdis bilan, o‘sha ziyshuurlarning nazarini o‘sha san’atlarning Sone’iga buradigan,.. va qudsiy darslar va ta’limot bilan butun ahli aqlning quloqlarini o‘ziga qaratadigan bir Qur’oni Azimushshon bilan, o‘sha Sone’-i Hakami Hakimning maqosidi Ilohiyasini eng go‘zal bir suratda ko‘rsatadigan,.. va butun hikmatlarining tazohuri va tazohuroti jamoliya va jaloliyasi qarshisida eng mukammal muqobala qiladigan bir zot - Quyoshning vujudi kabi bu koinotga lozimdir, zaruriydir. Va shunday qilgan va eng akmal bir suratda o‘sha vazifalarni amalga oshirgan, bilmushohada Rasuli Akram alayhissalotu vassalomdir. Shunday ekan, Quyosh ziyoni, ziyo kunduzni istilzom qilgani darajada, koinotdagi hikmatlar risolati Ahmadiyani (asv) istilzom qiladi.

Darhaqiqat, ismi Hakimning jilva-i a’zami bilan, a’zamiy darajada risolati Ahmadiyani taqozo qilgani kabi, xuddi shuningdek asmo-i husnodan Alloh, Rahmon, Rahim, Vadud, Mun’im, Karim, Jamil, Rabb kabi ko‘p ismlarning har biri koinotda ko‘ringan bir jilva-i a’zam bilan, a’zamiy darajada va martaba-i qat’iyatda risolati Ahmadiyani (asv) istilzom qiladilar.

Masalan: Ismi Rahmonning jilvasi bo‘lgan rahmati vosi’a, o‘sha "Rahmatan lil-olamiyn" bilan namoyon bo‘ladi. Va ismi Vadudning jilvasi bo‘lgan tahabbubi Ilohiy va taarrufi Rabboniy o‘sha Habibi Rabb-ul Olamiyn bilan natija beradi, muqobala ko‘radi. Va ismi Jamilning bir jilvasi bo‘lgan butun jamollar, ya’ni jamoli zot, jamoli asmo, jamoli san’at, jamoli masnu’ot ham o‘sha oyna-i Ahmadiyada ko‘riladi, ko‘rsatiladi. Va hashmati rububiyat va saltanati uluhiyatning jilvalari ham o‘sha dalloli saltanati rububiyat bo‘lmish Zoti Ahmadiyaning risolati bilan bilinadi, ko‘rinadi, tushuniladi, tasdiq qilinadi. Va hokazo... Bu misollar kabi aksar asmo-i husnoning har biri risolati Ahmadiyaga bir porloq burhondir.

**Alhosil:** Modomiki koinot mavjuddir va inkor qilinmas ekan; albatta koinotning ranglari, ziynatlari, nurlari, ziyolari, san’atlari, hayotlari, robitalari o‘rnida bo‘lgan hikmat, inoyat, rahmat, jamol, nizom, mezon, ziynat kabi mashhud haqiqatlar, hech bir jihatdan inkor qilinmaydi. Modomiki o‘sha sifatlarni, fe’llarni inkor qilish mumkin emas ekan; albatta o‘sha sifatlarning mavsufi va o‘sha fe’llarning foili va o‘sha ziyolarning quyoshi bo‘lmish Zoti Vojib-ul Vujud, Hakim, Karim, Rahim, Jamil, Hakam, Adl ham hech bir jihatdan inkor qilinmaydi va inkor qilish aqlga to‘g‘ri kelmaydi. Va albatta u sifatlarning va u fe’llarning madori zuhurlari, balki madori kamollari, balki madori tahaqquqlari bo‘lmish rahbari akbar, muallimi akmal va dalloli a’zam va tilsimi koinotning kashshofi va oyna-i Samadoniy va Habibi Rahmoniy bo‘lmish Muhammad alayhissalotu vassalomning risolati hech bir jihatdan inkor qilinmaydi. Olami haqiqatning va haqiqati koinotning ziyolari kabi, u Zotning risolatlari ham koinotning eng porloq bir ziyosidir.

عَلَيْهِ وَعَلٰى اٰلِهٖ وَصَحْبِهِ الصَّلَاةُ وَالسَّلَامُ بِعَدَدِ عَاشِرَاتِ الْاَيَّامِ وَذَرَّاتِ الْاَنَامِ

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

**\*\*\***

**O‘ttizinchi Yog‘duning**

### To‘rtinchi Nuktasi

بِسْمِ اللّٰهِ الرَّحْمٰنِ الرَّحٖيمِ

قُلْ هُوَ اللّٰهُ اَحَدٌ

oyatining bir nuktasi va Vohid va Ahad ismlarini tazammun etgan bir ismi a’zam yoki ismi a’zamning olti nuridan bir nuri bo‘lgan "Fard" ismining bir jilvasi Shavvoli Sharifda Eskishehir Hibsxonasida menga ko‘rindi. U jilva-i a’zamning tafsilotini Risola-i Nurga havola qilib, bu yerda muxtasar "Yetti Ishorat" bilan Ismi Fardning tajalli-i a’zami bilan ko‘rsatgan tavhidi haqiqiyni g‘oyat muxtasar bayon qilamiz.

**Birinchi Ishorat:** Fard ismi a’zami, a’zamiy bir tajalliy bilan koinotning hay’ati majmuasiga va har bir naviga va har bir fardiga bittadan sikka-i tavhid, bittadan xotami vahdoniyat qo‘yganini, Yigirma Ikkinchi So‘z bilan O‘ttiz Uchinchi Maktub tafsilan ko‘rsatgandirlar. Bu yerda yolg‘iz uch sikkaga ishorat qilamiz.

**Birinchi Sikka:** Fardiyat jilvasi koinot yuzida shunday bir sikka-i vahdat qo‘yganki, koinotni tajazzi qabul qilmaydigan bir kull hukmiga keltirgandir. Butun koinotga tasarruf etolmagan bir zot hech bir juziga haqiqiy molik bo‘lolmaydi. U sikka ham shudir: Koinotning mavjudoti, anvo‘lari eng muntazam bir fabrika charxlari kabi bir-biriga muovanat etadi; bir-birining vazifasini takmilga harakat qiladi. Shunday bir tasonud, shunday bir-biriga muovanat, shunday bir-birining istagiga javob berish va bir-birining imdodiga yugurish va bir-biriga yopishish, bir-birining ichiga kirish surati bilan shunday bir vahdati vujud tashkil qiladilarki; bir insonning jasadidagi unsurlar kabi, qobili tafriq bo‘maydi. Bir unsurning tizginini tutgan, umumning tizginlarini tutolmasa, u bitta unsurning tizginini zabt etolmaydi.

Xullas, koinotning siymosidagi bu taovun, tasonud, tajovub, taonuk; juda porloq bir sikka-i kubro-i vahdatdir.

**Ikkinchi Sikka:** Zaminning yuzida va bahor siymosida shunday bir porloq xotami ahadiyat va sikka-i vahdoniyat Ismi Fardning jilvasi bilan ko‘rinadiki, Kura-i Arzning yuzida barcha zihayotni barcha afrodi bilan va ahvol va shuunoti bilan idora qilmagan va umumini birdan ko‘rmagan va bilmagan va ijod qilmagan bir zot, ijod jihatida hech bir narsaga qo‘shilmaganini isbot qiladi. U sikka ham shudir: Zaminning yuzida ma’daniy moddalarning, unsurlarning va jomidot maxluqotning g‘oyat muntazam, faqat yashirin sikkalarini nazarga olmasdan, yolg‘iz ikki yuz ming hayvonot toifalarining va ikki yuz ming nabotot anvo‘ining otqi iplari bilan to‘qilgan naqshli shu sikkaga qaraki: Birdan bahor mavsumida, zaminning yuzida, bir-biri ichida, barobar, boshqa-boshqa shakllari, boshqa-boshqa xizmatlari, boshqa-boshqa rizqlari, boshqa-boshqa jihozotlari; hech birini adashmasdan, xato qilmasdan, nihoyat qorishiqlik ichida nihoyat darajada tamyiz va tafriq bilan, g‘oyat hassos bir mezon bilan har bir narsaga lozim bo‘lgan hamma narsalari qiyinchiliksiz ayni vaqtida kutilmagan yeridan berilganini ko‘zimiz bilan ko‘rganimizdan, zaminning siymosida o‘sha holat, o‘sha tadbir, o‘sha idora shunday bir xotami vahdoniyat va shunday bir sikka-i ahadiyatdirki; butun u mavjudotni birdan, hechdan ijod qilib barobar idora qilmagan bir zot; rububiyat va ijod jihati bilan hech bir narsaga qo‘shilolmaydi. Chunki qo‘shilgan bo‘lsa, u hadsiz keng muvozana-i idora buziladi. Faqat insonlarning u qavonini rububiyatning husni jarayonlariga yana amri Ilohiy bilan suriy bir xizmati bor.

**Uchinchi Sikka:** Insonning yuzida.. balki, insonning yuzi shunday bir sikka-i ahadiyatdirki, Odam zamonidan to qiyomatga qadar kelgan va keladigan butun afrodi insoniya birdan nazari mutolaasida bo‘lmagan va har biriga qarshi u bir yuzda bittadan alomati fariqa qo‘ymagan va u kichik yuzda hadsiz alomati fariqa qoldirmagan bir sabab, bitta insonning yuzidagi xotami vahdoniyatga ijod jihati bilan qo‘l uzatolmaydi. Ha, insonning yuziga u sikkani qo‘ygan zot, albatta butun afrodi insoniya nazari shuhudida va doira-i ilmidadirki, har bir insonning siymosi ko‘z, quloq, og‘iz kabi a’zo-i asosiyda bir-biriga o‘xshagani holda, bittadan alomati fariqa bilan, hech birisiga to‘liq o‘xshamaydi. Qandayki u siymoda ko‘z, quloq kabi a’zolarning umum afrodida bir-biriga o‘xshagani, u navi insonning Sone’i bir, vohid bo‘lganiga shahodat qilgan bir sikka-i tavhiddir; xuddi shuning kabi: Huquqi insoniyaning muhofazasi uchun boshqa anvo‘dan ustun bo‘lib, u siymolarda bir-biriga iltibos bo‘lmaslik va bir-biridan tafriqi uchun, hikmatli juda ko‘p alomati fariqa bilan iftiroqlari, u Sone’-i Vohidning irodasini, ixtiyorini va mashiatini ko‘rsatmoq bilan barobar, boshqa va juda daqiq bir sikka-i ahadiyat bo‘ladiki; butun insonlarni, hayvonlarni, balki koinotni xalq etmagan bir zot, bir sabab u sikkani qo‘yolmaydi.

**Ikkinchi Ishorat:** Koinotning olamlari, anvo‘lari va unsurlari shunday bir-biri ichiga aralashib kirganki, koinotning hay’ati majmuasiga molik bo‘lmagan bir sabab, hech bir naviga, hech bir unsuriga haqiqiy tasarruf etolmaydi. Go‘yo Ismi Fardning jilva-i vahdati butun koinotni bir vahdat ichiga olgan; hamma narsa u vahdatni e’lon qiladi. Masalan: Bu koinotning chirog‘i bo‘lgan Quyoshning bir bo‘lishi, umum koinot birining bo‘lganiga ishorat qilgani kabi; zihayotlarning epchil va chaqqon xizmatchilari bo‘lgan havo unsuri bir bo‘lishi.. va oshpazlari bo‘lgan otash bir bo‘lishi.. va zamin bog‘ini suvlagan bulut suvchisi bir bo‘lishi.. va umum zihayotning imdodiga yetishgan yomg‘ir bir bo‘lishi va har yerga yetishishi.. va aksar hayvonot va nabotot toifalarining har biri umum zamin yuzida erkin yoyilishlari, vahdati nav’iyalari va maskanlari bir bo‘lishi; g‘oyat qat’iy bir suratda ishoratlar, shahodatlardirki: Maskanlari bilan barobar umum u mavjudot, yolg‘iz bir zotning moli bo‘lganiga dalolat qiladilar.

Xullas bunga qiyosan, butun koinotning bunday bir-biriga aralashgan anvo‘lari majmu’ koinotni shunday bir kull hukmiga keltirganki, ijod jihati bilan tajazzi qabul qilmaydi. Umum koinotga hukmi o‘tmagan bir sabab, rububiyat jihati bilan va ijod sifati bilan hech bir narsaga hukm qilolmaydi va birgina zarraga rububiyatini tinglattirolmaydi.

**Uchinchi Ishorat:** Ismi Fardning tajalli-i a’zami bilan koinotni bir-biri ichida hadsiz maktuboti Samadoniya hukmiga keltirib, har maktubda hadsiz xotami vahdoniyat va juda ko‘p muhri ahadiyat bosilgan kabi, har bir maktubning kalimoti adadicha ahadiyat muhrlarini tashiydi va u muhrlarning adadicha kotibini ko‘rsatadi. Ha, har bir gul, har bir meva, har bir o‘t, hatto har bir hayvon, har bir daraxt bittadan muhri ahadiyat va bittadan sikka-i Samadiyat bo‘lganlarini va bo‘lgan makonlari esa bir maktub suratini olishi jihati bilan har biri bir imzo shaklini oladi; u makonning kotibini ko‘rsatadi. Masalan: Bir bog‘da bir sariq gul, u bog‘ naqqoshining bir muhri hukmidadir. U gul muhri kimniki bo‘lsa, butun zamin yuzidagi u navi gullar u zotning kalimalari hukmida bo‘lganiga va u bog‘ ham uning yozuvi bo‘lganiga ochiq bir suratda dalolat qiladi. Demak, natija shuki; har bir narsa umum ashyoni Xoliqiga isnod etib, a’zamiy bir tavhidga ishorat qiladi.

**To‘rtinchi Ishorat:** Ismi Fardning jilva-i a’zami quyosh kabi zohir bo‘lish bilan barobar, vujub darajasida bir ma’quliyat va hadsiz bir osonlik bilan qabul qilinadi. Va u jilvaning muxolifi va ziddi bo‘lgan shirk nihoyat darajada mushkul va aqldan g‘oyat darajada uzoq, balki mahol va mumtani’ darajasida bo‘lganini isbot qilgan ko‘p burhonlar Risola-i Nurning ajzolarida bayon qilingan. Hozircha u dalillardagi nuqtalarning tafsilotini u risolalarga havola qilib, yolg‘iz "Uch Nuqta"sini bu yerda bayon qilamiz.

**Birinchisi:** O‘ninchi va Yigirma To‘qqizinchi So‘zlarning oxirlarida qisqacha va Yigirmanchi Maktubning oxirida tafsilan g‘oyat qat’iy burhonlar bilan isbot qilganmizki: Zoti Fard va Ahadning qudratiga nisbatan eng katta narsaning ijodi, eng kichik bir narsa kabi osondir. Bir bahorni bir gul kabi suhulat bilan xalq etadi. Minglab hashrning namunalarini har bahorda ko‘zimiz qarshisida osonlik bilan ijod qiladi. Katta bir daraxtni kichik bir meva kabi bemalol idora qiladi. Agar mutaaddid sabablarga havola qilinsa, har bir meva bir daraxt qadar masrafli va mushkulotli.. va bir gul bir bahor qadar zahmatli va suubatli bo‘ladi. Ha, qandayki bir qo‘shinning tajhizoti askariyasi bir qo‘mondonning amri bilan bir fabrikada qilinsa; u qo‘shinning tajhizoti, go‘yo bitta askarning tajhizoti kabi osonlashadi. Agar har askarning jihozoti boshqa-boshqa fabrikada qilinsa va idora-i askariyasi vahdatdan kasratga kirsa, u vaqt har bir askar qo‘shin qadar fabrikalar istaydi.

Aynan shuning kabi, agar hamma narsa Zoti Fard va Ahadga berilsa; butun bir navning hadsiz afrodi birgina fard kabi oson bo‘ladi. Agar sabablarga berilsa; har bir fard o‘sha nav qadar mushkulotli bo‘ladi. Ha, vahdat ham, fardiyat ham; hamma narsaning u Zoti Vohidga intisobi bilan bo‘ladi va unga istinod etadi. Va bu istinod va intisob esa; u narsa uchun hadsiz bir quvvat, bir qudrat hukmiga o‘ta oladi. U vaqt kichik bir narsa u intisob va istinod quvvati bilan, minglab daraja quvvati shaxsiyasidan ustun ishlar qila oladi, natijalar bera oladi. Va juda quvvatli bo‘lgan Fard va Ahadga istinod va intisob etmagan bir narsa, o‘z shaxsiy quvvatiga ko‘ra kichik ishlar qila oladi va natijasi unga ko‘ra kichrayadi. Masalan: Qandayki jangga qo‘shilgan g‘oyat jasur, quvvatli bir odam, o‘z o‘q-dorilarini va zahirasini o‘zi bilan birlikda va belida tashishga majbur bo‘lganidan, faqat o‘nta odam dushmaniga qarshi muvaqqat qarshi tura oladi. Chunki shaxsiy quvvati o‘shancha asar ko‘rsata oladi. Faqat askarlik ruxsatnomasi bilan bir qo‘mondoni a’zamga intisob va istinod etgan bir odam; o‘z manabi-i quvvatini va arzoq omborini o‘zi tortmagani va tashishga majbur bo‘lmagani uchun, u intisob va istinod u uchun bitmas bir quvvat, bir xazina hukmiga o‘tganidan; mag‘lub bo‘lgan dushman qo‘shinining bir mushirini, balki minglab odam bilan barobar, u intisob quvvati bilan asir qila oladi.

Demak vahdatda, fardiyatda; bir chumoli bir Fir’avnni, bir chivin bir Namrudni, bir mikrob bir jabborni u intisob quvvati bilan mag‘lub qila olgani kabi; no‘xat donasi kichikligidagi bir urug‘ ham tog‘ kabi haybatli bir chinor daraxtini yelkasida tashiy oladi. Darhaqiqat, qandayki bir qo‘mondoni a’zam bir askarning imdodiga bir qo‘shinni yubora olish e’tibori bilan va u askarning orqasida bir qo‘shinni tahshid eta olishi jihati bilan; u askar, bir qo‘shin o‘zining orqasida ma’nan mavjud kabi bir quvvati ma’naviya bilan juda katta ishlarga, qo‘mondoni nomidan mazhar bo‘ladi. Xuddi shuning kabi: Sultoni Azaliy, Fard va Ahad bo‘lganidan -hech bir jihat bilan ehtiyoj yo‘q, agar farazan ehtiyoj bo‘lsa- hamma narsaning imdodiga butun ashyoni yuboradi va har bir narsaning orqasiga koinot qo‘shinini tahshid etadi va har bir narsa koinot qadar bir quvvatga tayanadi va har bir narsaga qarshi butun ashyo -farazan agar ehtiyoj bo‘lsa- u Qo‘mondoni Fardning quvvati hukmiga o‘ta oladi. Agar Fardiyat bo‘lmasa, har bir narsa butun bu quvvatni yo‘qotadi, hech hukmiga sukut etadi, natijalari ham hechga tushadi.

Xullas, ko‘zimiz bilan har vaqt mushohada etganimiz bu juda xoriqo asarlarning g‘oyat kichik ahamiyatsiz narsalardan tazohuri, bilbadoha Fardiyat va Ahadiyatni ko‘rsatadi. Bo‘lmasa hamma narsaning natijasi, mevasi, asari; u narsaning moddasi va quvvati kabi kichrayib hechga tushar edi. Va ko‘z o‘ngimizdagi g‘oyat qiymatdor narsalarning g‘oyat darajada arzonligi va nihoyat darajada to‘kinligi hech qolmas edi. Hozir bir kurush bilan oladigan bir qovunimizni, bir anorimizni qirq ming lira bilan ham yeyolmas edik. Darhaqiqat, dunyodagi butun suhulat, butun arzonlik, butun to‘kinlik; vahdatdan keladi va Fardiyatga shahodat qiladi.

**Ikkinchi Nuqta:** Mavjudot ikki vajh bilan ijod qilinadi. Biri "ibdo‘ va ixtiro" ta’bir qilingan hechdan ijoddir. Boshqasi; "insho va tarkib" ta’bir qilingan mavjud bo‘lgan anosir va ashyodan to‘plamoq surati bilan unga vujud berishdir. Agar jilva-i Fardiyatga va sirri Ahadiyatga ko‘ra bo‘lsa, hadsiz daraja bir suhulat, balki vujub darajasida bir osonlik bo‘ladi. Agar Fardiyatga berilmasa, hadsiz daraja mushkul va g‘ayri ma’qul, balki imtino‘ darajasida bir suubat bo‘ladi. Holbuki koinotdagi mavjudot nihoyat darajada qiyinchiliksiz bo‘lib va suhulat bilan va osonlik bilan g‘oyat mukammal bir suratda vujudga kelishlari, jilva-i Fardiyatni bilbadoha ko‘rsatadi va hamma narsa to‘g‘ridan-to‘g‘riga Zoti Fardi Zuljalolning san’ati bo‘lganini isbot qiladi. Ha, agar butun ashyo Fardi Vohidga berilsa, bir gugurt yoqmoq kabi, asarlari bilan azamati tushunilgan u nihoyatsiz qudrati bilan hechdan ijod qiladi va ihotali nihoyatsiz ilmi bilan hamma narsaga ma’naviy bir qolip hukmida bir miqdor tayin qiladi. Va u oyna-i ilmidagi hamma narsaning suratiga va rejasiga ko‘ra osonlik bilan har bir narsaning zarralari u qolipi ilmiy ichiga joylashadilar, muntazaman vaziyatlarini muhofaza qiladilar. Agar atrofdan zarralarni to‘plamoq lozim bo‘lsa ham, ilmiy qonunlarning va qudratning ihotali dasturlari jihati bilan; u zarralar qonuni ilmiy va savqi qudratiy bilan bog‘lanishlari e’tibori bilan mute’ bir qo‘shinning askarlari kabi muntazaman qonuni ilmiy va savqi qudratiy bilan kelib u narsaning vujudini ihota etgan qolipi ilmiy va miqdori qadariy ichiga kirib osonlik bilan vujudini tashkil qiladilar. Balki oynadaki aksning fotoapparat vositasi bilan qog‘oz ustiga vujudi xorijiy kiyishi yoxud ko‘rinmaydigan bir yozuv bilan yozilgan bir maktubga ko‘rsatadigan moddani surtish bilan ko‘rinishi kabi, Fardi Vohidning ilmi azaliysining oynasida bo‘lgan mohiyati ashyo va suvari mavjudotga g‘oyat suhulat bilan, qudrat ularga vujudi xorijiy kiydiradi va olami ma’nodan olami zuhurga keltiradi, ko‘zlarga ko‘rsatadi. Agar Fardi Vohidga berilmasa, bir chivinning vujudini ro‘yi zaminning atrofidan va anosiridan g‘oyat hassos bir mezon bilan to‘plamoq, go‘yo yer yuzini va unsurlarni elaklab har tarafdan u maxsus vujudning maxsus zarralarini keltirib san’atli vujudida muntazam joylashtirmoq uchun moddiy qolip, balki a’zolari adadicha qoliplar bo‘lishi va u vujuddagi tuyg‘ular va ruh kabi nozik, daqiq ma’naviy latoifni ham mezoni maxsus bilan ma’naviy olamlardan jalb qilish lozim bo‘ladi.

Xullas, bu suratda bir chivinning ijodi koinot qadar mushkulotli bo‘ladi; yuz daraja mushkul mushkul ichida, balki mahol mahol ichida bo‘ladi. Chunki Xoliqi Farddan boshqa hech bir narsa hechdan va adamdan ijod qilolmaganiga butun ahli din va ahli fan ittifoq qiladilar. Unday bo‘lsa, sabablar va tabiatga havola qilinsa, hamma narsaga aksar ashyodan to‘plamoq surati bilan vujud berilishi mumkin.

**Uchinchi Nuqta:** Agar butun ashyo bir Zoti Fardi Vohidga berilsa, bitta narsa kabi oson bo‘lishiga; agar sabablarga va tabiatga havola qilinsa, bitta narsaning vujudi, umum ashyo qadar mushkulotli bo‘lganiga ishorat qilgan, boshqa risolalarda izoh qilingan bir-ikki tamsilni muxtasaran bayon qilamiz.

Masalan: Bir zobitga ming askarga oid vaziyat va idora havola qilinsa va bir askar ham o‘n zobitning idorasiga berilsa.. u bir askarning idorasi bir harbiy qismning idorasidan o‘n daraja yanada mushkulotli bo‘ladi. Chunki unga amr qilganlar bir-biriga mone bo‘ladilar. Bir chalkashlik bilan u askar hech bir istirohat yuzini ko‘rmaydi. Ham bir harbiy qismdan matlub vaziyat va natija birgina zobitga havola qilinsa; qiyinchiliksiz, osonlik bilan u natijani istihsol etadi va u vaziyatni bera oladi. Agar u vaziyatni olishni va u natijani istihsol etishni u harbiy qismdagi boshliqsiz, sarkardasiz, serjantsiz askarlarga havola qilinsa, u matlub vaziyatni va natijani olish uchun ko‘p chalkashlik ichida munoqashalar bilan faqatgina noqis bir suratni mushkulot bilan tahsil eta oladi.

**Ikkinchi Tamsil:** Masalan Ayasofya kabi qubbali bir masjidning qubbasidagi toshlarini ushlab qolish vaziyati va muallaq holda ushlab qolish bir ustaga berilsa, u vaziyatni ularga osonlik bilan bera oladi. Agar u vaziyatga kirishi toshlarga havola qilinsa, har bir tosh umum toshlarga ham hokimi mutlaq, ham mahkumi mutlaq bo‘lishi lozim bo‘ladi. Toki bir-biri bilan hamjihatlikda, muallaqda tura olsinlar. U holda u ustaning osonlik bilan qilgan ishini qilish uchun yuz usta qadar yuz daraja ishidan yanada ziyoda ishlar qilinadi, keyin u vaziyatlar olinadi.

**Uchinchi Tamsil:** Masalan Kura-i Arz Zoti Fardi Vohidning bir ma’muri, bir askari bo‘lganidan, yolg‘iz u birgina askar u bir zotning bir amrini tinglagani uchun, mavsumlarning hosil bo‘lishi va kecha va kunduz vaqtlarining vujudi va samovotdagi ulviy va hashmatli harakotning zuhuri va kinodagidek samoviy lavhalarning tabdili kabi natijalarni istihsol uchun Arz kabi bitta askar birgina zotning birgina amrini olish bilan u vazifaning nash’asidan kelgan bir joziba bilan majzub mavlaviy kabi samo zikrini boshlaydi, butun u muhtasham natijalarning husuliga va zuhuriga vasila bo‘ladi. Go‘yo u bir askar koinot yuzidagi muhtasham harakatga qo‘mondonlik qiladi. Agar hokimiyati uluhiyati va saltanati rububiyati umum koinotni ihota etgan va hukm va amri umum mavjudotga o‘tgan bir Zoti Fardga berilmasa; u holda u natijalarni, u samoviy harakatni va arziy mavsumlarni tahsil etmoq uchun Kura-i Arzdan ming marta katta millionlab yulduzlar va kuralar millionlab yil uzun bir masofani har yigirma to‘rt soatda, har yil kezish bilan u natijalar ko‘rsatilishi mumkin. Xullas, Kura-i Arz kabi birgina ma’mur, majzub bir mavlaviy kabi o‘qi va orbitasi ustida ikki harakat bilan hosil bo‘lgan u hashmatli natijalarning hosil bo‘lishi esa, vahdatda qay daraja hadsiz suhulat bo‘lganiga bir misol bo‘lishi kabi, ayni natijalarni qozonish uchun millionlab marta u harakatdan yanada mushkul va hadsiz uzun yo‘llar bilan u natijalarni qozonmoq qay daraja mushkulotli, balki mahol bo‘lganiga; shirk va kufrning yo‘lida qay daraja mahollar, botil narsalar bo‘lganiga misoldir.

Sabablarga sig‘inganlarning va tabiatparastlarning jaholatlariga bu misol bilan qara. Masalan: "Bir zot xoriqo bir fabrikaning yoki ajib bir soatning yoki muhtasham bir saroyning yoki mukammal bir kitobning g‘oyat muntazam bir suratda ajzolarini, charxlarini favqaloda san’ati bilan tayyorlagandan keyin, o‘zi osongina u ajzolarni tarkib etib ishlatmasdan, balki juda ulkan masraflar bilan u ajzolarni o‘z-o‘ziga ishlamoq va u usta o‘rniga fabrikani, saroyni, soatni yasamoq, kitobni yozmoq uchun har bir juzni, har bir charxni, hatto qog‘ozni, qalamni bittadan xoriqo uskuna hukmiga keltiradi. Va tashhirini qattiq istagan butun hunarlarini, kamolotini izhorga vasila bo‘lgan u ustozligini va san’atini ularga havola qiladi" deya o‘ylamoq, qay daraja aqldan uzoq va jaholat bo‘lganini anglaysan! Aynan shuning kabi; sabablarga va tabiatlarga ijod isnod etganlar muzaaf bir jaholatga tushadilar. Chunki tabiatlarning va sabablarning ustida ham g‘oyat muntazam bir asari san’at bor; ular ham boshqa maxluqot kabi masnu’dirlar. Ularni unday yaratgan zot, ularning natijalarini ham yaratadi, barobar ko‘rsatadi. Urug‘ni yaratgan, uning ustida daraxtni u yaratadi; va daraxtni yaratgan, uning ustida mevalarni ham u ijod qiladi. Bo‘lmasa boshqa-boshqa tabiatlarning, sabablarning vujudga kelishlari uchun, yana muntazam boshqa tabiatlarni, sabablarni istaydilar. Va hokazo bora-bora nihoyatsiz, ma’nosiz, imkonsiz bir silsila-i mavhumotni mavjud qabul qilmoq lozim bo‘ladi. Bu esa, jaholatlarning eng antiqasidir.

**Beshinchi Ishorat:** Ko‘p yerlarda qat’iy dalillar bilan isbot qilganmizki: Hokimiyatning eng asosli xossasi; istiqloldir, infiroddir. Hatto hokimiyatning zaif bir soyasi; ojiz insonlarda ham, istiqloliyatini muhofaza qilish uchun, boshqasining mudoxalasini shiddat bilan rad qiladi va o‘z vazifasiga boshqasining qo‘shilishiga muso‘ada etmaydi. Ko‘p podshohlar bu raddi mudoxala sababi bilan ma’sum avlodlarini va sevgan qardoshlarini marhamatsiz tarzda o‘ldirganlar. Demak, haqiqiy hokimiyatning eng asosli xossasi va infikok qabul qilmaydigan bir lozimi va doimiy bir muqtazosi; istiqloldir, infiroddir, boshqasining mudoxalasini rad qilishdir.

Xullas, bu juda asosli xossa uchundirki, rububiyati mutlaqa darajasidagi hokimiyati Ilohiya, g‘oyat shiddat bilan shirkni va ishtirokni va mudoxala-i g‘ayrni rad qilganidan, Qur’oni Mo‘’jiz-ul Bayon ham g‘oyat harorat bilan va shiddat bilan va juda ko‘p takror bilan tavhidni ko‘rsatib; shirkni, ishtirokni azim tahdidlar bilan rad qiladi.

Xullas, rububiyatdagi hokimiyati Ilohiya tavhid va vahdatni qat’iy bir suratda iqtizo etgani va g‘oyat quvvatli bir da’ini va g‘oyat shiddatli bir muqtaziyni ko‘rsatgani kabi, koinot yuzidagi nihoyat darajada mukammal va majmu-i koinotdan, yulduzlardan tut to nabotot, hayvonot, ma’din.. to juz’iyot va afrodga va zarralarga qadar ko‘ringan intizomi akmal va insijomi ajmal; u fardiyatga, u vahdatga hech bir jihat bilan shubha keltirmaydigan bir shohidi odil, bir burhoni bahirdir. Chunki g‘ayrning mudoxalasi bo‘lsa, bu g‘oyat hassos nizom va intizom va muvozana-i koinot albatta buzilar edi va intizomsizlik asari ko‘rinar edi. لَوْ كَانَ فٖيهِمَٓا اٰلِهَةٌ اِلَّا اللّٰهُ لَفَسَدَتَا oyatining sirri bilan, bu xoriqo mukammal nizomi koinot chalkashardi va fasodga kirardi. Holbuki فَارْجِعِ الْبَصَرَ هَلْ تَرٰى مِنْ فُطُورٍ oyati bilan zarrotdan to sayyorotga, farshdan to arshga qadar hech bir jihat bilan qusur va nuqson va tartibsiziyat asari ko‘rilmaganidan, g‘oyat porloq bir suratda, bu nizomi koinot va shu intizomi maxluqot va shu muvozana-i mavjudot, Ismi Fardning jilva-i a’zamini ko‘rsatib vahdatga shahodat qiladi. Ham jilva-i ahadiyat sirri bilan, eng kichik bir zihayot maxluq koinotning bir misoli musag‘g‘arasi va kichik bir mundarijasi hukmida bo‘lganidan; u bitta zihayotga sohib chiqqan, butun koinotni qabza-i tasarrufida tutgan zot bo‘lishi mumkin. Va bir urug‘, xilqat jihatidan bir daraxtdan orqada bo‘lmagani; va bir daraxt, kichik bir koinot hukmida bo‘lgani.. har bir zihayot ham kichik bir koinot va kichik bir olam hukmida bo‘lganidan; bu sirri ahadiyat jilvasi shirk va ishtirokni mahol darajasiga keltiradi.

Bu koinot u sir bilan; yolg‘iz tajazzi qabul qilmaydigan bir kull emasdir; balki mohiyat jihatidan inqisom va ishtiroki va tajazzisi imkonsiz va mutaaddid qo‘llarni qabul qilmaydigan bir kulliy hukmiga o‘tganidan, undagi har bir juz bir juz’iy va bir fardiy hukmida; va u kull ham bir kulliy hukmida bo‘lganidan, hech bir jihat bilan ishtirokning imkoni bo‘lmaydi. Bu Ismi Fardning jilva-i a’zami; haqiqati tavhidni bu sirri ahadiyat bilan badohat darajasida isbot qiladi.

Ha, koinotning anvo‘lari bir-biri ichida aralash bo‘lishi va chambarchas bog‘lanishi va har birining vazifasi umumga qaragani jihat bilan; koinotni rububiyat va ijod nuqtasida tajazzi qabul qilmas bir kull hukmiga keltirgani kabi; koinotda faoliyat ko‘rsatgan af’oli umumiya-i muhita ham, bir-birining ichida tadohul jihati bilan, ya’ni masalan hayot bermoq fe’li ichida, ayni onda iosha va tarziq fe’li ko‘rinadi. Va u iosha, ihyo fe’llari ichida ayni zamonda u zihayotning jasadini tanzim, tajhiz fe’llari mushohada etiladi. Va u iosha, ihyo, tanzim, tajhiz fe’llari ichida; ayni vaqtda tasvir, tarbiya va tadbir fe’llari nazarga uriladi. Va hokazo.. bunday qamrovli va umumiy af’olning bir-biri ichiga tadohuli va aralash bo‘lishi.. va ziyodagi yetti rang kabi imtizoj, balki ittihod etishi e’tibori bilan va u af’olning har biri mohiyat jihatidan bir birlik va vahdat ichida aksar mavjudotni ihotasi va shumuli.. va vahdoniy bittadan fe’l bo‘lganidan, har holda foilining yolg‘iz bir zot bo‘lishi.. va har biri umum koinotni istilo etishi.. va boshqa af’ol bilan muovanatdorona birlashishi e’tibori bilan, koinotni tajazzi qabul qilmaydigan bir kull hukmiga keltirgani kabi; zihayot maxluqlarning har biri koinotning bir urug‘i, bir mundarijasi, bir namunasi hukmida bo‘lganidan, koinotni rububiyat nuqtasida tajazzi va inqisomi imkon xorijida bir kulliy hukmiga keltirgandir. Demak, koinot shunday bir kulldirki; bir juzga Rob bo‘lmoq, umum kullga Rob bo‘lmoq bilan bo‘ladi. Va shunday bir kulliydirki; har bir juz bir fard hukmiga o‘tib, birgina fardga rububiyatini tinglattirmoq, umum u kulliyni musahhar etmoq bilan bo‘lishi mumkin.

**Oltinchi Ishorat:** Fardiyati Rabboniya va vahdati Ilohiya, butun kamolotning[[64]](#footnote-64)(Hoshiya) madori, asosi bo‘lgani va koinotning xilqatidagi hikmatlarning va maqsadlarning mansha’i va ma’dani bo‘lgani kabi, ziyshuur va ziaqlning, xususan insonlarning matolibining va orzularining hosil bo‘lishining manbai va chora-i yagonasidir. Agar fardiyat bo‘lmasa, basharning butun matolib va orzulari so‘nadi. Ham xilqati koinotning natijalari hechga tushadi, ham mavjud va muhaqqaq bo‘lgan aksar kamolotning in’idomiga vasila bo‘ladi. Masalan: Insonda eng shiddatli va mustahkam va ishq darajasida bir orzu-i baqo bor. Va u matlabni bermoq uchun, butun koinotni sirri fardiyat bilan qabzasida tutgan va bir manzilni yopib boshqa manzilni ochmoq kabi oson bir suratda dunyoni yopib oxiratni ochib biladigan bir zot, u orzu-i baqoni amalga oshira oladi. Va bu orzu kabi, abadga uzangan va koinotning atrofiga yoyilgan, basharning minglab orzulari sirri fardiyatga va haqiqati tavhidga bog‘liqdirlar. Agar u fardiyat bo‘lmasa; ular bo‘lmaydi, natijasiz qoladilar. Va vahdat bilan butun koinotga birdan tasarruf etgan bir Zoti Fard bo‘lmasa, u matlablar amalga oshmaydi. Farazan oshsa ham, juda noqis bo‘ladi.

Xullas, bu sirri azim uchundirki: Qur’oni Mo‘’jiz-ul Bayon tavhid va fardiyatni juda ko‘p takror bilan, quvvatli bir harorat bilan, yuksak bir halovat bilan dars bergani kabi; butun anbiyo va asfiyo va avliyo eng buyuk zavqlarini va saodatlarini; kalima-i tavhid bo‘lgan "La Ilaha Illa Hu"da topadilar.

**Yettinchi Ishorat:** Mana bu tavhidi haqiqiyni butun marotibi bilan eng mukammal bir suratda dars bergan, isbot qilgan, e’lon qilgan Muhammad Alayhissalotu Vassalamning risolati, albatta u tavhidning qat’iyligi darajasida sobit bo‘lishi lozim bo‘ladi. Chunki modomiki doira-i vujudning eng buyuk haqiqati bo‘lgan tavhidni butun haqoiqi bilan u zot dars beradi.. albatta tavhidni isbot qilgan butun burhonlar; demakki uning risolatini va vazifasining haqqoniyatini va da’vosining to‘g‘riligini ham qat’iy isbot qiladi deb bo‘ladi. Ha, bunday minglab haqoiqi oliyani jam qilgan, Fardiyat va Vahdoniyatni haqqi bilan kashf qilib dars bergan bir risolat; g‘oyat qat’iy bir suratda u tavhid, u Fardiyatning muqtazosidir va lozimidir. Ular uni har holda istaydilar.

Mana o‘sha vazifani tamoman bajargan Zoti Ahmadiya Alayhissalotu Vassalamning shaxsiyati ma’naviyasining daraja-i ahamiyatiga va ulviyatiga va bu koinotning bir quyoshi bo‘lganiga shahodat qilgan juda ko‘p dalillardan, sabablardan uch donasini namuna sifatida bayon qilamiz.

**Birinchisi:** Umum ummat, barcha asrlarda qozongan barcha hasanotning bir misli "As-sababu kal fail" sirriga ko‘ra, Zoti Ahmadiya Alayhissalotu Vassalamning sahifa-i hasanotiga o‘tgani kabi; umum ummat har kuni aytgan salovot duolarining qat’iy maqbuliyati jihati bilan, u hadsiz duolar iqtizo etgan maqom va martabani o‘ylash bilan, shaxsiyati ma’naviya-i Muhammadiya Alayhissalotu Vassalamning bu koinot ichida qanday bir quyosh bo‘lgani anglashiladi.

**Ikkinchisi:** Olami Islomning shajara-i kubrosining mansha’i, urug‘i, hayoti, madori bo‘lgan mohiyati Muhammadiya Alayhissalotu Vassalamning favqaloda iste’dod va jihozoti bilan, olami Islomiyatning ma’naviyatini tashkil qilgan qudsiy kalimotni, tasbehotni, ibodotni eng avval butun ma’nolari bilan his etib qilishdan kelgan taraqqiyoti ruhiyasini o‘yla; habibiyat darajasiga chiqqan ubudiyati Muhammadiyaning (S.A.V.) valoyati boshqa valoyatlardan naqadar yuksak bo‘lganini angla!

Bir zamon bitta tasbehning, bitta namozda, Sahobalarning tarzi talaqqiysiga yaqin bir suratda menga inkishofi, bir oy qadar ibodat darajasida ahamiyatli ko‘rindi. Sahobalarning yuksak qiymatini u bilan angladim. Demak bidoyati islomiyada kalimoti qudsiya bergan fayz va nurning boshqa bir maziyati bor. Yangiligi haysiyati bilan boshqa bir latofati, bir tarovati, bir lazzati borki; g‘aflat pardasi ostida mururi zamon bilan yashirinadi, kamayadi, pardalanadi. Zoti Muhammadiya (S.A.V.) esa, ularni manba-i haqiqiysidan (Zoti Aqdasdan) turfanda, yangi holda, favqaloda iste’dodi bilan olgan, emgan, mass etgan. Bu sirga binoan, u zot; bitta tasbehdan boshqasining bir yil ibodati qadar fayz olishi mumkin.

Xullas, bu nuqtai nazardan Zoti Muhammadiya Alayhissalotu Vassalamning haddi va nihoyati bo‘lmagan marotibi kamolotda qay daraja taraqqiy qilganini qiyos qil.

**Uchinchisi:** Bu koinotning Xoliqi, bu koinotdagi butun maqosidining eng ahamiyatli madori navi inson bo‘lganidan va butun xitoboti Subhoniyaning eng tushunadigan bir muxotabi navi bashar bo‘lganidan; u navi bashar ichida eng mashhur, eng nomdor va osori bilan va ijrooti bilan eng mukammal, eng muhtasham fard bo‘lgan Zoti Muhammadiyani (S.A.V.) u nav nomiga, balki umum koinot hisobiga o‘ziga muxotab etgan Zoti Fardi Zuljalol, albatta uni hadsiz kamolotda hadsiz fayziga mazhar etgandir.

Xullas, bu uch nuqta kabi ko‘p nuqtalar bor. Qat’iy bir suratda isbot qiladilarki; shaxsiyati ma’naviya-i Muhammadiya (S.A.V.) koinotning ma’naviy bir quyoshi bo‘lgani kabi, bu koinot deyilgan Qur’oni Kabirning oyati kubrosi va u Furqoni A’zamning ismi a’zami va Ismi Fardning jilva-i a’zamining bir oynasidir. Koinotning umum zarrotini umum zamonlaridagi umum daqiqalarining butun ashiralariga ko‘paytirilib, ko‘paytma hosili adadicha u Zoti Ahmadiyaga salotu salom nihoyatsiz xazina-i rahmatidan tushishini Zoti Fardi Ahadi Samaddan niyoz etamiz!..

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\* \* \*

**O‘ttizinchi Yog‘duning**

### Beshinchi Nuktasi

بِسْمِ اللّٰهِ الرَّحْمٰنِ الرَّحٖيمِ

فَانْظُرْ اِلٰٓى اٰثَارِ رَحْمَتِ اللّٰهِ كَيْفَ يُحْيِى الْاَرْضَ بَعْدَ مَوْتِهَا اِنَّ ذٰلِكَ لَمُحْيِى الْمَوْتٰى وَهُوَ عَلٰى كُلِّ شَىْءٍ قَدٖيرٌ

oyati azimaning va اَللّٰهُ لَٓا اِلٰهَ اِلَّا هُوَ الْحَىُّ الْقَيُّومُ لَا تَاْخُذُهُ سِنَةٌ وَلَا نَوْمٌ oyati azimning bir nuktasi bilan Ismi A’zam yoxud Ismi A’zamning ikki ziyosidan bir ziyosi yoki olti nuridan bir nuri bo‘lgan Ismi Hayyning bir jilvasi Shavvoli Sharifda Eskishehir Hibsxonasida uzoq-uzoqdan aqlimga ko‘rindi. Vaqtida qayd qilinmadi. Va tez u qudsiy qushni ovlay olmadik. Tabo‘ud etgandan so‘ngra, hech bo‘lmasa ba’zi ramzlar bilan u haqiqati akbarning va nuri a’zamning ba’zi shualarini muxtasar tarzda ko‘rsatamiz.

**Birinchi Ramz:** Ismi Hayy va Ismi Muhyining bir jilva-i a’zamidan bo‘lgan "Hayot nima? Va mohiyati va vazifasi nima?" savoliga qarshi mundarijavoriy javob shuki:

Hayot, shu koinotning eng ahamiyatli g‘oyasi.. ham eng buyuk natijasi.. ham eng porloq nuri.. ham eng latif moyasi.. ham g‘oyat sizilgan bir xulosasi.. ham eng mukammal mevasi.. ham eng yuksak kamoli.. ham eng go‘zal jamoli.. ham eng go‘zal ziynati.. ham sirri vahdati.. ham robita-i ittihodi.. ham kamolotining mansha’i.. ham san’at va mohiyat e’tibori bilan eng xoriqo bir ziruhi.. ham eng kichik bir maxluqni bir koinot hukmiga keltirgan mo‘’jizakor bir haqiqati.. ham go‘yo koinotning kichik bir zihayotda joylashishiga vasila bo‘ladiganday; ulkan koinotning bir navi mundarijasini u zihayotda ko‘rsatish bilan barobar, u zihayotni aksar mavjudot bilan munosabatdor va kichik bir koinot hukmiga keltirgan eng xoriqo bir mo‘’jiza-i qudratdir. Ham eng buyuk bir kull qadar -hayot bilan- kichik bir juzni kattalashtirgan va bir fardni ham kulliy kabi bir olam hukmiga keltirgan va rububiyat jihatida koinotni tajazzi va ishtirokni va inqisomni qabul qilmaydigan bir kull va bir kulliy hukmida ko‘rsatgan favqaloda xoriqo bir san’ati Ilohiyadir. Ham koinotning mohiyatlari ichida Zoti Hayyi Qayyumning vujubi vujudiga va vahdatiga va ahadiyatiga shahodat qilgan burhonlarning eng porlog‘i, eng qat’iysi va eng mukammali.. ham masnu’oti Ilohiya ichida eng xofiysi va eng zohiri, eng qiymatdor va eng arzoni, eng nazihi va eng porloq va eng ma’nodor bir naqshi san’ati Rabboniyadir. Ham boshqa mavjudotni o‘ziga xodim qildirgan nozanin, nozdor, nozik bir jilva-i rahmati Rahmoniyadir. Ham shuunoti Ilohiyaning g‘oyat jome’ bir oynasidir. Ham Rahmon, Razzoq, Rahim, Karim, Hakim kabi ko‘p asmo-i husnaning jilvalarini jome’ va rizq, hikmat, inoyat, rahmat kabi ko‘p haqiqatlarni o‘ziga tobe qilgan va ko‘rmoq va eshitmoq va his qilmoq kabi umum tuyg‘ularning mansha’i, ma’dani bir ajuba-i xilqati Rabboniyadir. Ham hayot bu koinotning dastgohi a’zamida shunday bir istihola uskunasidirki, mutamodiyan har tarafda tasfiya qiladi, tozalattiradi, taraqqiy beradi, nurlantiradi.. Va zarrot qofilalariga go‘yo hayotning uyasi bo‘lgan jasadni u zarralarga vazifa bajarmoq, nurlanmoq, ta’limot qilmoq uchun bir musofirxona, bir maktab, bir kazarmadir. Go‘yo Zoti Hayy va Muhyi bu uskuna-i hayot vositasi bilan; bu zim-ziyo va foniy va sufliy bo‘lgan olami dunyoni latiflashtiradi, yoritadi, bir navi baqo beradi, boqiy bir olamga ketishga tayyorlatadi. Ham hayotning ikki yuzi, ya’ni mulk, malakut vajhlari porloqdir, kirsizdir, nuqsonsizdir, ulviydir. Shuning uchun pardasiz, vositasiz, to‘g‘ridan-to‘g‘riga dasti qudrati Rabboniyadan chiqqanini oshkora ko‘rsatmoq uchun, boshqa ashyo kabi zohiriy sabablarni hayotdagi tasarrufoti qudratga parda qilinmagan bir mustasno maxluqdir. Ham hayotning haqiqati, olti arkoni iymoniyaga qarab, ma’nan va ramzan isbot qiladi. Ya’ni: Ham Vojib-ul Vujudning vujubi vujudini va hayoti sarmadiyasini, ham dori oxiratni va hayoti boqiyasini, ham vujudi maloika, ham boshqa arkoni iymoniyaga juda quvvatli qarab iqtizo etgan bir haqiqati nuroniyadir. Ham hayot, butun koinotdan sizilgan eng sof bir xulosa bo‘lgani kabi, koinotdagi eng muhim bir maqsadi Ilohiy va xilqati olamning eng muhim natijasi bo‘lgan shukr va ibodat va hamd va muhabbatni natija bergan bir sirri a’zamdir.

Xullas, hayotning bu mazkur yigirma to‘qqiz ahamiyatli va qiymatdor xossalarini va ulviy va umumiy vazifalarini nazarga ol. So‘ngra qara. Muhyi Ismining orqasida Ismi Hayyning azamatini ko‘r. Va hayotning bu azamatli xossalari va mevalari nuqtasidan Ismi Hayy qanday bir Ismi A’zam bo‘lganini bil. Ham anglaki; bu hayot modomiki koinotning buyuk natijasi va eng azamatli g‘oyasi va eng qiymatdor mevasidir; albatta bu hayotning ham koinot qadar buyuk bir g‘oyasi, azamatli bir natijasi bo‘lishi kerakdir. Chunki daraxtning natijasi meva bo‘lgani kabi, mevaning ham urug‘i vositasi bilan natijasi, bo‘lgusi bir daraxtdir. Ha, bu hayotning g‘oyasi va natijasi hayoti abadiya bo‘lgani kabi, bir mevasi ham hayotni bergan Zoti Hayy va Muhyiga nisbatan shukr va ibodat va hamd va muhabbatdirki; bu shukr va muhabbat va hamd va ibodat esa; hayotning mevasi bo‘lgani kabi, koinotning g‘oyasidir. Va bundan anglaki; bu hayotning g‘oyasini "tinchgina yashamoq va g‘aflatli lazzatlanmoq va havaskorona ne’matlanmoqdir" deganlar, g‘oyat xunuk bir jaholat bilan; munkirona, balki ham kofirona bu juda ham qiymatdor bo‘lgan hayot ne’matini va shuur hadyasini va aql ehsonini istixfof va tahqir etib, dahshatli bir kufroni ne’mat etadilar.

**Ikkinchi Ramz:** Ismi Hayyning bir jilva-i a’zami va Ismi Muhyining bir tajalli-i altafi bo‘lgan bu hayotning Birinchi Ramzdagi mundarijasida zikr qilingan butun martabalarni va vasflarni va vazifalarni bayon qilmoq uchun o‘sha vasflar adadicha risolalar yozish lozim bo‘lganidan, Risola-i Nurning ajzolarida o‘sha vasflarning, o‘sha martabalarning, o‘sha vazifalarning bir qismi izoh qilinganidan, qisman tafsilotni Risola-i Nurga havola qilib, bu yerda bir nechtasiga muxtasar tarzda ishorat qilamiz.

Xullas, hayotning yigirma to‘qqiz xossalaridan yigirma uchinchi xossasida shunday deyilgandirki: Hayotning ikki yuzi ham shaffof, kirsiz bo‘lganidan, zohiriy sabablar undagi tasarrufoti qudrati Rabboniyaga parda qilinmagan. Ha, bu xossaning sirri shuki; koinotda garchi hamma narsada go‘zallik va yaxshilik va xayr bor; va sharr va xunuklik g‘oyat juz’iydir va vohidi qiyosiydirlarki, go‘zallik va yaxshilik martabalarini va haqiqatlarining takassurini va taaddudini ko‘rsatmoq jihati bilan, u sharr esa xayr va u qubh ham husn bo‘ladi. Faqat ziyshuurlarning nazari zohiriysida ko‘ringan zohiriy xunuklik va yomonlik va balo va musibatdan kelgan ranjishlar va shikoyatlar Zoti Hayyi Qayyumga tavajjuh etmaslik uchun; ham aqlning zohiriy nazarida qiymatsiz, iflos ko‘ringan narsalarda qudsiy munazzah bo‘lgan qudratning bizzot va pardasiz ular bilan mubosharati, qudratning izzatiga munofiy kelmaslik uchun, zohiriy sabablar u qudratning tasarrufotiga parda qilinganlar. U sabablar esa; ijod qilolmaydilar, balki haqsiz bo‘lgan shikoyatlarga va e’tirozlarga nishon bo‘lmoq va izzat va qudsiyat va munazzahiyati qudratni muhofaza qilish uchundirlar. Yigirma Ikkinchi So‘zning Ikkinchi Maqomining Muqaddimasida bayon qilingani kabi; Hazrat Azroil (A.S.) qabzi arvoh vazifasi xususida Janobi Haqqa munojot qilgan. Degan: "Sening qullaring mendan ranjiydilar". Javoban unga deyilgan: "Sening vazifang bilan vafot qilganlarning o‘rtasiga kasalliklar va musibatlar pardasini qo‘yaman; vafot qilganlar senga emas, balki e’tiroz va shikoyat o‘qlarini u pardalarga otadilar". Bu munojotning sirriga ko‘ra; o‘limning va vafotning ahli iymon haqida haqiqiy go‘zal yuzini ko‘rmagan va undagi rahmatning jilvasini bilmaganlarning ranjishlari va e’tirozlari Zoti Hayyi Qayyumga ketmasligi uchun Hazrat Azroilning (A.S.) vazifasi ham bir parda bo‘lgani kabi, boshqa sabablar ham zohiriy pardadirlar. Ha, izzati azamat istarki, sabablar pardadori dasti qudrat bo‘lsin aqlning nazarida.. faqat vahdat va jalol istarki; sabablar qo‘llarini tortsinlar ta’siri haqiqiydan... Faqat hayotning ham zohiriy, ham botiniy, ham mulk, ham malakut vajhlari kirsiz, nuqsonsiz, kamchiliksiz bo‘lganidan; shikoyatlarni va e’tirozlarni da’vat qiladigan moddalar unda bo‘lmagani kabi, izzat va qudsiyati qudratga munofiy bo‘ladigan ifloslik va xunuklik bo‘lmaganidan, to‘g‘ridan-to‘g‘riga pardasiz bo‘lib Zoti Hayyi Qayyumning "ihyo etuvchi, hayot beruvchi, tiriltiruvchi" ismining qo‘liga taslim qilinganlar. Nur ham shundaydir, vujud va ijod ham shundaydir. Shuning uchundirki; ijod va xalq to‘g‘ridan-to‘g‘riga, pardasiz Zoti Zuljalolning qudratiga qaraydi. Hatto yomg‘ir bir navi hayot va rahmat bo‘lganidan, vaqti nuzuli bir muttarid qonunga tobe qilinmagan; toki har vaqti hojatda qo‘llar dargohi Ilohiyaga rahmat istash uchun ochilsin. Agar yomg‘ir, Quyoshning chiqishi kabi bir qonunga tobe bo‘lsa edi, u ne’mati hayotiya har vaqt rijo bilan istanilmasdi.

**Uchinchi Ramz:** Yigirma to‘qqizinchi xossasida deyilganki; koinotning natijasi hayot bo‘lgani kabi, hayotning natijasi bo‘lgan shukr va ibodat ham, koinotning sababi xilqati va illa-i g‘oyasi va maqsud natijasidir. Ha, Bu koinotning Sone’-i Hayyi Qayyumi bu qadar hadsiz ne’mat navlari bilan o‘zini ziyhayotlarga bildirib sevdirganiga muqobil, albatta ziyhayotlardan u ne’matlarga qarshi tashakkur va sevdirishiga muqobil sevishlarini va qiymatdor san’atlariga muqobil madhu sano qilishlarini va avomiri Rabboniyasiga qarshi itoat va ubudiyat bilan muqobala qilishlarini istashi.

Xullas, bu sirri rububiyatga ko‘ra tashakkur va ubudiyat, butun anvo‘i hayotning va demakki butun koinotning eng ahamiyatli g‘oyasi bo‘lganidandirki, Qur’oni Mo‘’jiz-ul Bayon juda ko‘p harorat bilan va shiddat bilan va halovat bilan shukr va ibodatga chorlaydi. Va ibodat Janobi Haqqa maxsus va shukr unga loyiq va hamd unga xosdir deya ko‘p takror bilan bayon qiladi. Demak, bu shukr va ibodat to‘g‘ridan-to‘g‘riga Moliki Haqiqiysiga ketish lozim bo‘lganini ifodalash uchun, hayotni butun shuunoti bilan pardasiz qabza-i tasarrufida tutishiga dalolat qilgan

وَهُوَ الَّذٖى يُحْيٖى وَ يُمٖيتُ وَلَهُ اخْتِلَافُ الَّيْلِ وَالنَّهَارِ ۞ هُوَ الَّذٖى يُحْيٖى وَ يُمٖيتُ فَاِذَا قَضٰى اَمْرًا فَاِنَّمَا يَقُولُ لَهُ كُنْ فَيَكُونُ ۞ فَيُحْيٖى بِهِ الْاَرْضَ بَعْدَ مَوْتِهَا

kabi oyatlar; juda sarih bir suratda vositalarni inkor qilib, to‘g‘ridan-to‘g‘riga hayotni Hayyi Qayyumning dasti qudratiga munxasiran beradi. Ha, minnatdorlik va tashakkurni da’vat etgan va muhabbat va sano hissini tahrik etgan, hayotdan so‘ng rizq va shifo va yomg‘ir kabi vasila-i shukron narsalar ham to‘g‘ridan-to‘g‘riga Zoti Razzoqi Shofiyga oid bo‘lganini; sabablar va vositalar bir parda bo‘lganini

هُوَ الرَّزَّاقُ ذُو الْقُوَّةِ الْمَتٖينُ ۞ وَ اِذَا مَرِضْتُ فَهُوَ يَشْفٖينِ ۞ وَهُوَ الَّذٖى يُنَزِّلُ الْغَيْثَ مِنْ بَعْدِ مَا قَنَطُوا

kabi oyatlar bilan "Rizq, shifo va yomg‘ir, munxasiran Zoti Hayyi Qayyumning qudratiga xosdir". Pardasiz, undan kelganini ifoda uchun qoida-i nahviyaga ko‘ra alomati hasr va taxsis bo‘lgan هُوَ الَّذٖى ۞ هُوَ الرَّزَّاقُ ifoda qilgandir. Dorilarga xosiyatlarni bergan va ta’sirni xalq etgan faqat u Shofiyi Haqiqiydir.

**To‘rtinchi Ramz:** Hayotning yigirma sakkizinchi xossasida bayon qilinganki; hayot, iymonning olti arkoniga qarab isbot qiladi; ularning tahaqquqiga ishoratlar qiladi. Ha, modomiki bu koinotning eng muhim natijasi va moyasi va hikmati xilqati hayotdir; albatta u haqiqati oliya bu foniy, qisqacha, nuqson, alamli hayoti dunyoviyaga munxasir emasdir. Balki hayotning yigirma to‘qqiz xossasi bilan mohiyatining azamati tushunilgan shajara-i hayotning g‘oyasi, natijasi va u shajaraning azamatiga loyiq mevasi, hayoti abadiyadir va hayoti uxroviyadir; toshi bilan va daraxti bilan, tuprog‘i bilan hayotdor bo‘lgan dori saodatdagi hayotdir. Bo‘lmasa bu hadsiz jihozoti muhimma bilan tajhiz etilgan hayot shajarasi; ziyshuur haqida, xususan inson haqida mevasiz, foydasiz, haqiqatsiz bo‘lishi lozim bo‘ladi.. va sarmoya jihatidan va jihozot jihatidan chumchuqdan masalan yigirma daraja ziyoda va bu koinotning va zihayotning eng muhim yuksak va ahamiyatli maxluqi bo‘lgan inson chumchuqdan saodati hayot jihatida yigirma daraja past tushib eng badbaxt, eng zalil bir bechora bo‘ladi. Ham eng qiymatdor bir ne’mat bo‘lgan aql ham, o‘tgan zamonning huzunlarini va kelajak zamonning qo‘rquvlarini o‘ylash bilan qalbi insonni mutamodiyan og‘ritib bir lazzatga to‘qqiz alamlarni qo‘shganidan, eng musibatli bir balo bo‘ladi. Bu esa yuz daraja botildir. Demak, bu hayoti dunyoviya oxiratga iymon ruknini qat’iy isbot qiladi va har bahorda hashrning uch yuz mingdan ziyoda namunalarini ko‘zimizga ko‘rsatadi. Ajabo, sening jismingda, sening bog‘ingda va sening vataningda hayotingga lozim va munosib butun lavozimotni va jihozotni hikmat va inoyat va rahmat bilan ihzor etgan va vaqtida yetishtirgan, hatto sening me’dangning baqo va yashash orzusi bilan qilgan xususiy va juz’iy bo‘lgan rizq duosini bilgan va eshitgan va hadsiz laziz taomlar bilan u duoning qabulini ko‘rsatgan va me’dani mamnun qilgan bir Mutasarrifi Qodir, hech mumkinmidirki; seni bilmasin va ko‘rmasin va navi insonning eng buyuk g‘oyasi bo‘lgan hayoti abadiyaga lozim sabablarni ihzor etmasin va navi insonning eng buyuk, eng ahamiyatli, eng loyiq va umumiy bo‘lgan baqo duosini hayoti uxroviyaning inshosi bilan va Jannatning ijodi bilan qabul qilmasin va koinotning eng muhim maxluqi, balki zaminning sultoni va natijasi bo‘lgan navi insonning arsh va farshni larzaga solgan umumiy va g‘oyat quvvatli duosini eshitmasdan kichik bir me’da qadar ahamiyat bermasin, mamnun qilmasin, kamoli hikmatini va so‘ng daraja rahmatini inkor ettirsin? Hosho.. yuz ming marta hosho!..

Ham hech mumkinmiki; hayotning eng juz’iysining juda yashirin ovozini eshitsin, dardini tinglasin va darmon bersin va har istaganini qilsin va kamoli i’tino va ihtimom bilan parvarish qilsin va unga diqqat bilan xizmat qildirsin va katta maxluqotini unga xizmatkor qilsin; va keyin eng buyuk va qiymatdor va boqiy va nozdor bir hayotning ko‘k sadosi kabi baland ovozini eshitmasin va uning juda ahamiyatli baqo duosini va nozini va niyozini nazarga olmasin. Go‘yo bir askarning kamoli i’tino bilan tajhizot va idorasini qilsin, va mute’ va muhtasham qo‘shinga hech qaramasin.. va zarrani ko‘rsin, Quyoshni ko‘rmasin.. pashshaning ovozini eshitsin, momaqaldiroqni eshitmasin? Hosho.. yuz ming marta hosho!..

Ham hech bir jihat bilan aql qabul qiladimiki; hadsiz rahmatli, muhabbatli va nihoyat darajada shafqatli va o‘z san’atini juda ham sevadigan va o‘zini juda ham sevdiradigan va o‘zini sevganlarni ziyoda sevadigan bir Zoti Qodiri Hakim, eng ziyoda o‘zini sevgan va sevimli va sevilgan va Sone’ini fitratan parastish etgan hayotni va hayotning zoti va javhari bo‘lgan ruhni, mavti abadiy bilan i’dom etib, o‘zidan u sevgili muhibbini va habibini abadiy bir suratda achchiqlantirsin, arazlantirsin, dahshatli ranjida etib sirri rahmatini va nuri muhabbatini inkor etsin va ettirsin? Yuz ming marta hosho va kallo!.. Bu koinotni jilvasi bilan bezagan bir jamoli mutlaq va umum maxluqotni sevintirgan bir rahmati mutlaqa bunday hadsiz bir xunuklikdan va qubhi mutlaqdan va bunday bir zulmi mutlaqdan, bir marhamatsizlikdan, albatta nihoyatsiz daraja munazzahdir va muqaddasdir.

NATIJA: Modomiki dunyoda hayot bor, albatta insonlardan hayotning sirrini anglaganlar va hayotini suiste’mol qilmaganlar, dori baqoda va Jannati boqiyada, hayoti boqiyaga mazhar bo‘ladilar. Amanna.

Va ham qandayki yer yuzida bor bo‘lgan porloq narsalarning Quyoshning akslari bilan porlashlari va dengizlarning yuzlarida pufakchalari ziyoning lam’alari bilan porlab so‘nishlari, orqalaridan kelgan pufakchalar yana xayoliy quyoshchalarga oynalik qilishlari bilbadoha ko‘rsatadiki; u lam’alar yuksak bitta Quyoshning jilva-i in’ikoslaridir va Quyoshning vujudini muxtalif tillar bilan yod etadilar va ziyo barmoqlari bilan unga ishorat qiladilar. Aynan shuning kabi: Zoti Hayyi Qayyumning Muhyi ismining jilva-i a’zami bilan barrning yuzida va bahrning ichida zihayotlarning qudrati Ilohiya bilan porlab, orqalaridan kelganlarga yer berish uchun "Yo Hayy!" deb parda-i g‘aybda yashirinishlari; bir hayoti sarmadiya sohibi bo‘lgan Zoti Hayyi Qayyumning hayotiga va vujubi vujudiga shahodatlar, ishoratlar qilganlari kabi.. umum mavjudotning tanzimida asari ko‘ringan ilmi Ilohiyga shahodat qilgan butun dalillar va koinotga tasarruf qilgan qudratni isbot qilgan butun burhonlar va tanzim va idora-i koinotda hukmfarmo bo‘lgan iroda va mashiatni isbot qilgan butun hujjatlar va kalomi Rabboniy va vahyi Ilohiyning madori bo‘lgan risolatlarni isbot qilgan butun alomatlar, mo‘’jizalar va hokazo yetti sifoti Ilohiyaga shahodat qilgan butun daloil; bil-ittifoq Zoti Hayyi Qayyumning hayotiga dalolat, shahodat, ishorat qiladilar. Chunki, qandayki bir narsada ko‘rish bo‘lsa, hayoti ham bor; eshitish bo‘lsa, hayotning alomatidir; gapirish bo‘lsa, hayotning vujudiga ishorat qiladi; ixtiyor, iroda bo‘lsa, hayotni ko‘rsatadi.. aynan shuning kabi; bu koinotda osori bilan vujudlari muhaqqaq va badihiy bo‘lgan qudrati mutlaqa va iroda-i shomila va bepoyon ilm kabi sifatlar butun daloillari bilan Zoti Hayyi Qayyumning hayotiga va vujubi vujudiga shahodat qiladilar va butun koinotni bir soyasi bilan yoritgan va bir jilvasi bilan butun dori oxiratni zarroti bilan barobar hayotlantirgan hayoti sarmadiyasiga shahodat qiladilar.

Ham hayot "maloikaga iymon" rukniga ham qaraydi, ramzan isbot qiladi. Chunki modomki koinotda eng muhim natija hayotdir va eng ziyoda intishor etgan va qiymatdorligi uchun nusxalari taksir etilgan va zamin musofirxonasini kelib ketgan qofilalar bilan jonlantirgan zihayotlardir.. va modomiki Kura-i Arz bu qadar zihayotning anvo‘i bilan to‘lgan va mutamodiyan zihayot anvo‘larini tajdid va taksir etmoq hikmati bilan har vaqt to‘ladi-bo‘shaladi va eng qiymatsiz va chirigan moddalarida ham kasrat bilan zihayotlar xalq etilib bir mahshari huvaynot bo‘ladi.. va modomiki hayotning sizilgan eng sof xulosasi bo‘lgan shuur va aql va eng latif va sobit javhari bo‘lgan ruh bu Kura-i Arzda g‘oyat kasratli bir suratda xalq etilyaptilar; go‘yo Kura-i Arz hayot va aql va shuur va arvoh bilan ihyo bo‘lib shunday jonlantirilgan... Albatta Kura-i Arzdan yanada latif, yanada nuroniy, yanada katta, yanada ahamiyatli bo‘lgan ajromi samoviya; o‘lik, jomid, hayotsiz, shuursiz qolishi imkon xorijidadir. Demak ko‘klarni, quyoshlarni, yulduzlarni jonlantiradigan va hayotdor vaziyatini beradigan va natija-i xilqati samovotni ko‘rsatadigan va xitoboti Subhoniyaga mazhar bo‘ladigan ziyshuur, zihayot va samovotga munosib sakanalar, har holda sirri hayot bilan mavjudlarki, ular ham maloikalardir.

Ham hayotning sirri mohiyati "Payg‘ambarlarga iymon" rukniga qarab ramzan isbot qiladi. Ha, modomiki koinot hayot uchun yaratilgan va hayot ham Hayyi Qayyumi Azaliyning bir jilva-i a’zamidir, bir naqshi akmalidir, bir san’ati ajmalidir. Modomiki hayoti sarmadiya, Rasullarning yuborilishi bilan va Kitoblarning tushirilishi bilan o‘zini ko‘rsatadi. Ha, agar Kitoblar va Payg‘ambarlar bo‘lmasa, u hayoti azaliya bilinmaydi. Qandayki bir odamning gapirishi bilan tirik va hayotdor bo‘lgani tushuniladi; xuddi shuning kabi, bu koinotning pardasi ostida bo‘lgan olami g‘aybning orqasida so‘zlagan, gapirgan, amr va man qilib xitob qilgan bir zotning kalimotini, xitobotini ko‘rsatadigan, Payg‘ambarlar va qo‘llarida nozil bo‘lgan Kitoblardir. Albatta koinotdagi hayot qat’iy bir suratda Hayyi Azaliyning vujubi vujudiga qat’iy shahodat qilgani kabi; u hayoti azaliyaning shuooti, jalavoti, munosaboti bo‘lgan "Irsoli Rusul" va "Inzoli Kutub" ruknlariga qaraydi, ramzan isbot qiladi. Va ayniqsa Risolati Muhammadiya (S.A.V.) va vahyi Qur’oniy hayotning ruhi va aqli hukmida bo‘lganidan, bu hayotning vujudi kabi, haqqoniyatlari qat’iydir deb bo‘ladi.

Ha, qandayki hayot, bu koinotdan sizilgan bir xulosadir.. va shuur va his ham hayotdan sizilgan, hayotning bir xulosasidir.. aql ham shuurdan va hisdan sizilgan, shuurning bir xulosasidir.. va ruh ham, hayotning xolis va sof bir javhari va sobit va mustaqil zotidir; xuddi shuning kabi, moddiy va ma’naviy hayoti Muhammadiya (S.A.V.) ham hayot va ruhi koinotdan sizilgan xulosat-ul xulosadir.. va risolati Muhammadiya (S.A.V.) ham koinotning his va shuur va aqlidan sizilgan eng sof xulosasidir, balki moddiy va ma’naviy hayoti Muhammadiya (S.A.V.) osorining shahodati bilan hayoti koinotning hayotidir.. va risolati Muhammadiya (S.A.V.), shuuri koinotning shuuridir va nuridir.. va vahyi Qur’on ham, hayotdor haqoiqining shahodati bilan hayoti koinotning ruhidir va shuuri koinotning aqlidir. Ha, ha, ha... Agar koinotdan risolati Muhammadiyaning (S.A.V.) nuri chiqsa, ketsa; koinot vafot qiladi.. agar Qur’on ketsa, koinot devona bo‘ladi va Kura-i Arz boshini, aqlini yo‘qotadi, balki shuursiz qolgan boshini bir sayyoraga uradi, bir qiyomatni keltiradi.

Ham hayot "iymoni bilqadar" rukniga qaraydi, ramzan isbot qiladi. Chunki modomiki hayot, olami shahodatning ziyosidir va istilo qiladi va vujudning natijasi va g‘oyasidir va Xoliqi Koinotning eng jome’ oynasidir va faoliyati Rabboniyaning eng mukammal anmuzaji va mundarijasidir, tamsilda xato bo‘lmasin, bir navi dasturi hukmidadir. Albatta, olami g‘ayb -ya’ni moziy, mustaqbal- ya’ni o‘tgan va kelasi maxluqotning hayoti ma’naviyalari hukmida bo‘lgan intizom va nizom va ma’lumiyat va mashhudiyat va taayyun va avomiri takviniyani imtisolga muhayyo bir vaziyatda bo‘lishlarini sirri hayot iqtizo etadi. Qandayki bir daraxtning urug‘i asliysi va ildizi va muntahosida va mevalaridagi urug‘lari ham aynan daraxt kabi bir navi hayotga mazhardirlar. Balki daraxtning qavonini hayotiyasidan yanada nozik qavonini hayotni tashiydilar. Ham qandayki bu hozir bahordan avval o‘tgan kuz qoldirgan danaklar va ildizlar, bu bahor ketgandan keyin, kelgusidagi bahorlarga qoldiradigan urug‘lar, ildizlar bu bahor kabi jilva-i hayotni tashiydilar va qavonini hayotiyaga tobedirlar. Aynan shuning kabi; shajara-i koinotning butun shox va butoqlari bilan har birining bir moziysi va mustaqbali bor. O‘tmish va kelgusi holatlaridan va vaziyatlaridan mushikoyatl bir silsilasi mavjud. Har nav va har juzining ilmi Ilohiyada muxtalif holatlari bilan mutaaddid vujudlari bir silsila-i vujudi ilmiy tashkil qiladi. Va vujudi xorijiy kabi u vujudi ilmiy ham, hayoti umumiyaning ma’naviy bir jilvasiga mazhardirki, muqaddaroti hayotiya u ma’nodor va jonli alvohi qadariyadan olinadi. Ha, olami g‘aybning bir navi bo‘lgan olami arvoh, ayni hayot va modda-i hayot va hayotning javharlari va zotlari bo‘lgan arvoh bilan to‘la bo‘lishi, albatta moziy va mustaqbal deyilgan olami g‘aybning bir boshqa navi ham va ikkinchi qismi ham, jilva-i hayotga mazhariyatini istaydi va istilzom etadi. Ham har bir narsaning vujudi ilmiysidagi intizomi akmali va ma’nodor vaziyatlari va jonli mevalari, holatlari; bir navi hayoti ma’naviyaga mazhariyatini ko‘rsatadi. Ha, hayoti azaliya quyoshining ziyosi bo‘lgan bu jilva-i hayot, albatta yolg‘iz bu olami shahodatga va bu zamoni hozirga va bu vujudi xorijiyga munxasir bo‘lolmaydi; balki har bir olam, qobiliyatiga ko‘ra u ziyoning jilvasiga mazhardir; va koinot butun olamlari bilan u jilva bilan hayotdor va ziyodordir. Bo‘lmasa nazari zalolatning ko‘rgani kabi muvaqqat va zohiriy bir hayot ostida har bir olam, katta va mudhish bittadan janoza va zim-ziyo bittadan vayrona olami bo‘lardi.

Xullas, "qadarga va qazoga iymon" ruknining ham, keng bir vajhda sirri hayot bilan tushuniladi va sobit bo‘ladi. Ya’ni, qandayki olami shahodat va mavjud hozir ashyo intizomlari bilan va natijalari bilan hayotdorliklari ko‘rinadi, xuddi shuning kabi, olami g‘aybdan sanalgan o‘tgan va kelgusi maxluqotning ham ma’nan hayotdor bir vujudi ma’naviylari va ruhli bittadan subuti ilmiylari bordirki, Lavhi Qazo va Qadar vositasi bilan u ma’naviy hayotning asari, muqaddarot nomi bilan ko‘rinadi, tazohur etadi.

**Beshinchi Ramz:** Ham hayotning o‘n oltinchi xossasida deyilganki: Hayot bir narsaga kirgan vaqti, u jasadni bir olam hukmiga keltiradi; juz bo‘lsa kull kabi, juz’iyga ham kulliy kabi bir jome’iyat beradi. Ha, hayotning shunday bir jome’iyati bor; go‘yo umum koinotga tajalliy etgan aksar asmo-i husnani o‘zida ko‘rsatgan bir jome’ oyna-i ahadiyatdir. Bir jismga hayot kirgan vaqti, kichik bir olam hukmiga keltiradi. Go‘yo koinot shajarasining bir navi mundarijasini tashigan bir navi urug‘i hukmiga o‘tadi. Qandayki bir urug‘ uning daraxtini yaratib biladigan bir qudratning asari bo‘lishi mumkin; xuddi shuning kabi, eng kichik bir zihayotni xalq etgan, albatta umum koinotning Xoliqidir.

Xullas, bu hayot bu jome’iyati bilan eng yashirin bir sirri ahadiyatni o‘zida ko‘rsatadi. Ya’ni, qandayki azamatli Quyosh ziyosi bilan va yetti rangi bilan va aksi bilan quyoshga muqobil bo‘lgan har bir qatra suvda va har bir shisha zarrasida mavjud.. shunga o‘xshab; har bir zihayotda koinotni ihota etgan asmo va sifoti Ilohiyaning jilvalari barobar unda tajalliy etadi. Bu nuqtai nazardan hayot; koinotni rububiyat va ijod jihatida inqisom va tajazzi qabul qilmaydigan bir kull hukmiga, balki ishtiroki va tajazzisi imkon xorijida bo‘lgan bir kulliy hukmiga keltiradi. Ha, seni yaratgan, butun navi insonni yaratgan zot bo‘lganini, bilbadoha sening yuzingdagi sikkasi ko‘rsatadi. Chunki mohiyati insoniya birdir, inqisomi g‘ayri mumkindir. Ham hayot vositasi bilan ajzo-i koinot uning afrodi hukmiga va koinot esa navi hukmiga o‘tadi; sikka-i ahadiyatni majmuida ko‘rsatgani kabi, har bir juzda ham u sikka-i ahadiyatni va xotami samadiyatni ko‘rsatib, shirk va ishtirokni har jihat bilan tard etadi.

Ham hayotda san’ati Rabboniyaning shunday favqaloda xoriqo mo‘’jizalari borki, butun koinotni xalq etolmagan bir zot, bir qudrat; eng kichik bir zihayotni xalq etolmaydi. Ha, bir no‘xat donasida butun Qur’onni yozayotgandek; qarag‘ayning g‘oyat kichik bir danagida ulkan qarag‘ay daraxtining mundarijasini va muqaddarotini yozgan qalam, albatta samovotni yulduzlar bilan yozgan qalam bo‘lishi mumkin. Ha, bir arining kichik boshida koinot bog‘idagi gullarni taniydigan va aksar anvo‘i bilan munosabatdor bo‘ladigan va asal kabi bir hadya-i rahmatni keltiradigan va dunyoga kelgan kunida sharoiti hayotni biladigan darajada bir iste’dodni, bir qobiliyatni, bir jihozni darj etgan zot; albatta butun koinotning Xoliqi bo‘lishi mumkin.

**Alhosil:** Hayot qandayki koinotning yuzida porloq bir sikka-i tavhiddir va har bir ziruh ham hayot nuqtasida bir sikka-i ahadiyatdir va hayotning har bir fardida bo‘lgan naqshi san’at, bir muhri samadiyatdir va zihayotlarning adadicha bu koinot maktubini Zoti Hayyi Qayyum va Vohidi Ahad nomiga hayotlari bilan imzo qo‘yadilar va u maktubda tavhid muhrlari va ahadiyat xotamlari va samadiyat sikkalaridirlar.. shuning kabi; hayot kabi, har bir zihayot ham bu kitobi koinotda bittadan muhri vahdoniyat bo‘lgani kabi, har birining yuzida va siymosida bittadan xotami ahadiyat qo‘yilgandir. Ham qandayki hayot, juz’iyoti adadicha va zihayot afrodi sanog‘icha Zoti Hayyi Qayyumning vahdatiga shahodat qilgan imzolar va muhrlardir.. shuning kabi; ihyo va tiriltirish fe’li ham, afrodi adadicha tavhidga imzo bosadi. Masalan: Ihyoning bir fardi bo‘lgan ihyo-i Arz, quyosh kabi porloq bir shohidi tavhiddir. Chunki bahorda zaminning tirilishida va ihyosida uch yuz ming anvo‘ning va har navning hadsiz afrodi barobar, bir-biri ichida, nuqsonsiz, qusursiz, mukammal, muntazam ihyo etiladi va tiriladilar. Ha, bunday bitta fe’l bilan hadsiz muntazam fe’llarni qilgan, albatta butun maxluqotning Xoliqidir va butun zihayotlarni ihyo etgan Hayyi Qayyumdir va rububiyatida ishtiroki mumkin bo‘lmagan bir Vohidi Ahaddir.

Hozircha hayotning xossalaridan bu qadar oz va muxtasar yozildi; boshqa xossalarning bayon va tafsilotini Risola-i Nurga va boshqa zamonga havola qilamiz.

**Xotima**

Ismi a’zam hamma uchun bir bo‘lmaydi, balki boshqa-boshqa bo‘ladi. Masalan, Imom Ali Roziyallohu Anh haqida; "Fard, Hayy, Qayyum, Hakem, Adl, Quddus" olti ismdir. Va Imom A’zamning ismi a’zami: "Hakem, Adl" ikki ismdir. Va G‘avsi A’zamning ismi a’zami, "Yo Hayy!"dir. Va Imom Rabboniyning isim a’zami "Qayyum" va hokazo.. juda ko‘p zotlar yana boshqa ismlarni, ismi a’zam ko‘rganlar.

Bu Beshinchi Nukta Ismi Hayy haqida bo‘lishi munosabati bilan, ham tabarruk, ham shohid, ham dalil, ham qudsiy bir hujjat, ham o‘zimizga bir duo, ham bu risolaga bir husni xotima bo‘lib Rasuli Akram Alayhissalotu Vassalam Javshan-ul Kabir nomli munojoti a’zamida ma’rifatullohda g‘oyat yuksak va g‘oyat jome’ darajada ma’rifatini ko‘rsatib bunday degan. Biz ham xayolan u zamonga ketib, Rasuli Akram Alayhissalotu Vassalamning deganiga "Omin!" deb, ayni munojotni o‘zimiz ham aytayotgandek, sadoyi Muhammadiy Alayhissalotu Vassalam bilan deymiz:

يَا حَىُّ قَبْلَ كُلِّ حَىٍّ ۞ يَا حَىُّ بَعْدَ كُلِّ حَىٍّ ۞ يَا حَىُّ الَّذٖى لَيْسَ كَمِثْلِهٖ حَىٌّ ۞ يَا حَىُّ الَّذٖى لَا يُشْبِهُهُ شَىْءٌ ۞ يَا حَىُّ الَّذٖى لَا يَحْتَاجُ اِلٰى حَىٍّ ۞ يَا حَىُّ الَّذٖى لَا يُشَارِكُهُ حَىٌّ ۞ يَا حَىُّ الَّذٖى يُمٖيتُ كُلَّ حَىٍّ ۞ يَا حَىُّ الَّذٖى يَرْزُقُ كُلَّ حَىٍّ ۞ يَا حَىُّ الَّذٖى يُحْيِى الْمَوْتٰى ۞ يَا حَىُّ الَّذٖى لَا يَمُوتُ ۞ سُبْحَانَكَ يَا لَا اِلٰهَ اِلَّا اَنْتَ الْاَمَانُ الْاَمَانُ نَجِّنَا مِنَ النَّارِ اٰمٖينَ

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\* \* \*

**O‘ttizinchi Yog‘duning**

### Oltinchi Nuktasi

**Ismi Qayyumga qaraydi.**

Ismi Hayyning bir xulosasi Nur Chashmasining bir zayli bo‘lgan; bu Ismi Qayyum ham O‘ttizinchi So‘zning zayli bo‘lishi munosib ko‘rildi.

**UZR BAYONİ:** Bu juda ahamiyatli masalalar va juda chuqur va keng Ismi Qayyumning jilva-i a’zami, ham muntazaman emas, balki boshqa-boshqa lam’alar tarzida qalbga xutur etganidan, ham g‘oyat tartibsiz va tez va tadqiqsiz musvadda holida qolganidan, albatta ta’birot va ifodalarda ko‘p nuqsonlar, intizomsizliklar bo‘ladi. Masalalarning go‘zalliklari uchun mening qusurlarimni kechirishingiz kerak.

**ESLATMA:** Ismi a’zamga oid nuktalar, a’zamiy bir suratda keng, ham g‘oyat chuqur bo‘lganidan, xususan Ismi Qayyumga oid masalalar va ayniqsa Birinchi Shuasi[[65]](#footnote-65)(Hoshiya) moddiyunlarga qaragani uchun yanada ziyoda chuqur ketganidan, albatta har odam har masalani har jihatda anglamaydi. Faqat harkas har masaladan bir daraja hissa olishi mumkin. "Bir narsa butun qo‘lga kiritilmasa, butun-butun qo‘ldan chiqarilmaydi" qoidasi bilan, "bu ma’naviy bog‘ning butun mevalarini uzolmayman" deya voz kechmoq kori aql emas. Inson naqadar uzsa, shu qadar foydadir. Ismi a’zamga oid masalalarning ihota etilmaydigan darajada kenglari bo‘lgani kabi, aql ko‘rmaydigan darajada noziklari ham bor. Xususan Ismi Hayy va Qayyumga va ayniqsa hayotning iymon arkoniga qarshi ramzlariga va ayniqsa Qazo va Qadar rukniga hayotning ishoratiga va Ismi Qayyumning Birinchi Shuasiga hammaning fikri yetishmaydi, faqat hissasiz ham qolmaydi; balki har holda iymonini quvvatlantiradi. Saodati abadiyaning kaliti bo‘lgan iymonning quvvatlanishining ahamiyati juda azimdir. Iymonning bir zarra qadar quvvati ziyoda bo‘lishi, bir xazinadir. Imom Rabboniy Ahmad Faruqiy deydiki: "Bir kichik masala-i iymoniyaning inkishofi, mening nazarimda yuzlab azvoq va karomatlarga murajjahdir".

بِسْمِ اللّٰهِ الرَّحْمٰنِ الرَّحٖيمِ

بِيَدِهٖ مَلَكُوتُ كُلِّ شَىْءٍ ۞ لَهُ مَقَالٖيدُ السَّمٰوَاتِ وَ الْاَرْضِ ۞ وَ اِنْ مِنْ شَىْءٍ اِلَّا عِنْدَنَا خَزَٓائِنُهُ ۞ مَا مِنْ دَٓابَّةٍ اِلَّا هُوَ اٰخِذٌ بِنَاصِيَتِهَا

kabi qayyumiyati Ilohiyaga ishorat qilgan oyatlarning bir nuktasi va ismi a’zam yoxud ismi a’zamning ikki ziyosidan ikkinchi ziyosi yoxud ismi a’zamning olti nuridan oltinchi nuri bo‘lgan Qayyum ismining bir jilva-i a’zami Zulqa’da oyida aqlimga ko‘rindi. Eskishehir hibsxonasidagi muso‘adasizligim jihati bilan u nuri a’zamni albatta tamomila bayon qilolmayman, faqat Hazrat Imom Ali (R.A.) Qasida-i Arjuzasida "Sakina" nomi oliysi bilan bayon qilgan ismi a’zam va Jaljalutiyasidagi juda muhtasham ismlar bilan ismi a’zam ichida bo‘lgan u olti ismni eng a’zam, eng ahamiyatli tutgani uchun va ularning bahsi ichida karomatkorona bizga tasalli bergani uchun, bu Ismi Qayyumga ham, avvalgi besh asmo kabi, hech bo‘lmasa muxtasar bir suratda "Besh Shua" bilan u nuri a’zamga ishorat qilamiz.

**Birinchi Shua:** Bu koinotning Xoliqi Zuljaloli Qayyumdir. Ya’ni bizotihi qoimdir, doimdir, boqiydir. Butun ashyo u bilan qoimdir, davom qiladi va vujudda qoladi, baqo topadi. Agar koinotdan bir daqiqacha bo‘lsin u nisbati qayyumiyat uzilsa, koinot mahv bo‘ladi. Ham u Zoti Zuljalolning qayyumiyati bilan barobar Qur’oni Azimushshonda farmon qilgani kabi لَيْسَ كَمِثْلِهٖ شَىْءٌ dir. Ya’ni, na zotida, na sifotida, na af’olida naziri yo‘qdir, misli bo‘lmaydi, shabihi yo‘qdir, sheriki bo‘lmaydi. Ha, butun koinotni butun shuunoti bilan va holati bilan qabza-i rububiyatida tutib, bir xona va bir saroy hukmida kamoli intizom bilan tadbir va idora va tarbiya qilgan bir Zoti Aqdasga misl va mesil va sherik va shabih bo‘lmaydi, maholdir. Ha, bir zotki, unga yulduzlarning ijodi zarralar kabi oson bo‘lgan.. va eng katta narsa eng kichik narsa kabi qudratiga musahhar bo‘lgan.. va hech bir narsa hech bir narsaga, hech bir fe’l hech bir fe’lga mone bo‘lmagan.. va hadsiz afrod bir fard kabi nazarida hozir bo‘lgan.. va butun ovozlarni birdan eshitgan.. va umumning hadsiz hojotini birdan qilib bilgan.. va koinotning mavjudotidagi butun intizomot va mezonlarning shahodati bilan hech bir narsa, hech bir hol doira-i mashiat va irodasidan xorij bo‘lmagan.. va hech bir makonda bo‘lmagani holda, har bir yerda va har bir makonda qudrati bilan, ilmi bilan hozir bo‘lgan.. va hamma narsa undan nihoyat darajada uzoq bo‘lgani holda, u esa hamma narsaga nihoyat darajada yaqin bo‘la olgan bir Zoti Hayyi Qayyumi Zuljalolning albatta hech bir jihat bilan misli, naziri, sheriki, vaziri, ziddi, niddi bo‘lmaydi va bo‘lishi maholdir. Yolg‘iz masal va tamsil suratida shuunoti qudsiyasiga qarab bo‘ladi. Risola-i Nurdagi butun tamsilot va tashbehot bu masal va tamsil navidandirlar.

Xullas, bunday mislsiz va Vojib-ul Vujud va moddadan mujarrad va makondan munazzah va tajazzisi va inqisomi har jihat bilan mahol va tag‘ayyur va tabadduli mumtani’ va ehtiyoj va ajzi imkon xorijida bo‘lgan bir Zoti Aqdasning koinot sofahatida va tabaqoti mavjudotida tajalliy etgan bir qism jilvalarini ayni Zoti Aqdas tavahhum etib bir qism maxluqotiga uluhiyatning ahkomini bergan ahli zalolat insonlarning bir qismi, u Zoti Zuljalolning ba’zi asarlarini tabiatga isnod etganlar. Holbuki Risola-i Nurning mutaaddid yerlarida qat’iy burhonlar bilan isbot qilinganki: Tabiat bir san’ati Ilohiyadir, Sone’ bo‘lmaydi.. bir kitobati Rabboniyadir, kotib bo‘lmaydi.. bir naqshdir, naqqosh bo‘lolmaydi.. bir daftardir, daftardor bo‘lmaydi.. bir qonundir, qudrat bo‘lmaydi.. bir mistardir, masdar bo‘lmaydi.. bir qobildir, munfail bo‘ladi; foil bo‘lmaydi.. bir nizomdir, nozim bo‘lolmaydi.. bir shariati fitriyadir, shari’ bo‘lolmaydi.

Farzi mahol bo‘lib, eng kichik bir zihayot maxluq tabiatga havola qilinsa, "buni qil" deyilsa; Risola-i Nurning ko‘p yerlarida qat’iy burhonlar bilan isbot qilingani kabi, u kichik zihayotning a’zolari va jihozotlari adadicha qoliplar, balki uskunalar bo‘lishini ta’minlash kerak; toki tabiat u ishni qilib bilsin.

Ham moddiyun deyilgan bir qism ahli zalolat zarrotdagi tahavvuloti muntazama ichida xalloqiyati Ilohiyaning va qudrati Rabboniyaning bir jilva-i a’zamini his qilganlaridan va u jilvaning qayerdan kelganini bilolmaganlaridan va u qudrati samadoniyaning jilvasidan kelgan umumiy quvvatning qayerdan idora qilinganini tushunolmaganlaridan, modda va quvvatni azaliy tavahhum etib, zarralarga va harakatlarga osori Ilohiyani isnod qilishni boshlaganlar. Fasubhanalloh! Insonlarda bu daraja hadsiz jaholat bo‘lishi mumkinmiki, makondan munazzah bo‘lish bilan barobar, har bir yerda har bir narsaning ijodida hamma narsani ko‘radigan, biladigan, idora qiladigan bir tarzda bo‘ladigan bir vaziyat bilan bajargan fe’llarni va asarlarni; jomid, ko‘r, shuursiz, irodasiz, mezonsiz va tasodif bo‘ronlari ichida chayqalgan zarrotga va harakotiga berish, naqadar johilona va xurofotkorona bir fikr bo‘lganini, zarra qadar aqli bo‘lganlar bilishi kerak. Ha, bu omilar vahdati mutlaqadan voz kechganlari uchun, hadsiz va nihoyatsiz bir kasrati mutlaqaga tushganlar; ya’ni, yolg‘iz bir ilohni qabul qilmaganlari uchun, nihoyatsiz ilohlarni qabul qilishga majbur bo‘ladilar. Ya’ni, yolg‘iz bir Zoti Aqdasning xossasi va lozimi zotiysi bo‘lgan azaliyatni va xoliqiyatni buzilgan aqllariga sig‘ishtirolmaganlaridan; u hadsiz, nihoyatsiz jomid zarralarning azaliyatlarini, balki uluhiyatlarini qabul qilishga maslaklariga ko‘ra majbur bo‘ladilar...

Xullas sen kel, ajhaliyatning nihoyatsiz darajasiga qara! Ha, zarralardagi jilva esa; zarralar toifasini Vojib-ul Vujudning havli bilan, qudrati bilan, amri bilan muntazam va muhtasham bir qo‘shin hukmiga keltirgandir. Agar bir soniya u Qo‘mondoni A’zamning amri va quvvati orqaga olinsa, u juda kasratli jomid, shuursiz toifa tartibsizlar hukmiga o‘tadilar; balki butun-butun mahv bo‘ladilar.

Ham insonlarning bir qismi go‘yo yanada oldni ko‘rayotgandek, yanada ziyoda johilona bir zalolat bilan Sone’-i Zuljalolning g‘oyat latif, nozanin, mute’, musahhar bir sahifa-i ijrooti va amrlarining bir vosita-i naqliyoti va zaif bir parda-i tasarrufoti va latif bir midad (siyoh)-i kitobati va eng nozanin bir hulla-i ijodoti va bir moya-i masnu’oti va bir mazraa-i hububoti bo‘lgan “efir” moddasini jilva-i rububiyatiga oynadorlik qilgani uchun masdar va foil deb o‘ylaganlar. Bu ajib jaholat hadsiz mahollarni istilzom etadi. Chunki efir moddasi moddiyunlarni bo‘g‘gan zarralar moddasidan yanada latif va eski hukamo tiqilib qolgan heyula mundarijasidan yanada kasif, ixtiyorsiz, shuursiz, jonsiz bir moddadir. Bu hadsiz bir suratda bo‘lingan va ayrilgan va naqllik va infiol xossasi bilan va vazifasi bilan jihozlangan bu moddaga, balki o‘sha moddaning zarradan ko‘p daraja yanada kichik bo‘lgan zarralariga; hamma narsada hamma narsani ko‘radigan, biladigan, idora qiladigan bir ixtiyor va bir iqtidor bilan vujud topgan fe’llarni, asarlarni nisbat qilish, efirning zarralari adadicha xatodir.

Ha, mavjudotda ko‘ringan fe’li ijod shunday bir holatdadirki; hamma narsada, xususan zihayot bo‘lsa, aksar ashyoni va balki umum koinotni ko‘radigan, biladigan va koinotga qarshi u zihayotning munosabatini taniydigan, ta’min qiladigan bir iqtidor va ixtiyordan kelganini ko‘rsatadiki, moddiy va ihotasiz bo‘lgan sabablarning hech bir jihat bilan fe’li bo‘lmaydi. Ha -sirri qayyumiyat bilan- eng juz’iy bir fe’li ijodiy to‘g‘ridan-to‘g‘riga butun koinot Xoliqining fe’li bo‘lganiga dalolat qilgan bir sirri a’zamni tashiydi. Ha, masalan bir arining ijodiga tavajjuh etgan bir fe’l ikki jihat bilan Xoliqi Koinotga xususiyligini ko‘rsatadi.

**Birinchisi:** U arining butun amsolining butun zaminda, ayni zamonda ayni fe’lga mazhariyatlari ko‘rsatadiki: Bu juz’iy va xususiy fe’l esa, ihotali ro‘yi zaminni qoplagan bir fe’lning bir uchidir. Unday bo‘lsa; u katta fe’lning foili va u fe’lning sohibi kim bo‘lsa, u juz’iy fe’l ham unikidir.

**Ikkinchi jihat:** Bu hozir arining xilqatiga tavajjuh etgan fe’lning foili bo‘lish uchun, u arining sharoiti hayotiyasini va jihozotini va koinot bilan munosabatini ta’min qiladigan va biladigan qadar juda buyuk bir iqtidor va ixtiyor lozim kelganidan, u juz’iy fe’lni qilgan zotning, aksar koinotga hukmi o‘tish bilan faqatgina u fe’lni o‘shanday mukammal qila oladi.

Demak, eng juz’iy fe’l ikki jihat bilan Xoliqi Kulli Shayga xos bo‘lganini ko‘rsatadi.

Eng ziyoda joyi diqqat va joyi hayrat shuki: Vujudning eng quvvatli martabasi bo‘lgan "vujub"ning va vujudning eng sabotli darajasi bo‘lgan "moddadan tajarrud"ning va vujudning zavoldan eng uzoq holi bo‘lgan "makondan munazzahiyat"ning va vujudning eng sog‘lom va tag‘ayyurdan va adamdan eng muqaddas sifati bo‘lgan "vahdat"ning sohibi bo‘lgan Zoti Vojib-ul Vujudning eng xos xossasi va lozimi zotiysi bo‘lgan azaliyatni va sarmadiyatni; vujudning eng zaif martabasi va eng nozikkina darajasi va eng mutag‘ayyir, mutahavvil holi va eng ziyoda makonga yoyilgan hadsiz, kasratli bir moddiy modda bo‘lgan efir va zarrot kabi narsalarga bermoq va ularga azaliyat isnod etmoq va ularni azaliy tasavvur qilmoq va qisman osori Ilohiyaning ulardan nash’at etganini tavahhum etmoq, naqadar xilofi haqiqat va haqiqatga muxolif va aqldan uzoq va botil bir fikr bo‘lgani, Risola-i Nurning mutaaddid juzlarida qat’iy burhonlar bilan ko‘rsatilgan.

**Ikkinchi Shua:** "Ikki Masala"dir.

**Birinchi Masala:** Ismi Qayyumning bir jilva-i a’zamiga ishorat qilgan

لَا تَاْخُذُهُ سِنَةٌ وَلَا نَوْمٌ ۞ مَا مِنْ دَٓابَّةٍ اِلَّا هُوَ اٰخِذٌ بِنَاصِيَتِهَا ۞ لَهُ مَقَالٖيدُ السَّمٰوَاتِ وَ الْاَرْضِ

kabi oyatlar ishorat qilgan haqiqati a’zamning bir vajhi shuki: Shu koinotdagi ajromi samoviyaning qiyomlari, davomlari, baqolari; sirri Qayyumiyat bilan bog‘liqdir. Agar u jilva-i Qayyumiyat bir daqiqada yuzini o‘girsa, bir qismi Kura-i Arzdan ming marta katta millionlab kuralar fazo-i g‘ayri mutanohiy bo‘shlig‘ida tarqaladilar, bir-biriga uriladilar, adamga to‘kiladilar. Qandayki masalan: Havoda -tayyoralar o‘rnida- minglab muhtasham qasrlarni kamoli intizom bilan ushlab qolib sayohat qildirgan bir zotning qayyumiyat iqtidori, u havodagi saroylarning sabot va nizom va davomlari bilan o‘lchanadi.. shunga o‘xshab: U Zoti Qayyumi Zuljalolning modda-i efiriya ichida hadsiz ajromi samoviyaga nihoyat darajada intizom va mezon ichida sirri qayyumiyat bilan bir qiyom, bir baqo, bir davom berib, ba’zisi Kura-i Arzdan ming va bir qismi bir million marta katta millionlab azim kuralarni tirgaksiz, istinodsiz, bo‘shliqda ushlab qolish bilan barobar, har birini bir vazifa bilan tavzif etib g‘oyat muhtasham bir qo‘shin shaklida "Amri Kun Fayakun"dan kelgan farmonlar bilan kamoli inqiyod bilan itoat ettirishi, ismi Qayyumning a’zamiy jilvasiga bir o‘lchov bo‘lgani kabi, har bir mavjudning zarralari ham yulduzlar kabi sirri qayyumiyat bilan qoim va u sir bilan baqo va davom qiladilar. Ha, bir zihayotning jasadidagi zarralarning har bir a’zoga maxsus bir hay’at bilan to‘da-to‘da to‘planib tarqalmaganlari va sel kabi oqqan unsurlarning bo‘ronlari ichida vaziyatlarini muhofaza qilib tarqalmasliklari va muntazaman turishlari, bilbadoha o‘z-o‘zlaridan bo‘lmasdan, balki sirri qayyumiyat bilan bo‘lganidan; har bir jasad muntazam bir harbiy qism, har bir nav muntazam bir qo‘shin hukmida bo‘lib, butun zihayot va murakkabotning zamin yuzida va yulduzlarning fazo olamida turishlari va kezishlari kabi, bu zarralar ham hadsiz tillari bilan sirri qayyumiyatni e’lon qiladilar.

**Ikkinchi Masala:** Ashyoning sirri qayyumiyat bilan munosabatdor foydalarining va hikmatlarining bir qismiga ishorat qilishni bu maqom iqtizo qiladi.

Ha, hamma narsaning hikmati vujudi va g‘oya-i fitrati va foyda-i xilqati va natija-i hayoti uchtadan turdir:

**Birinchi tur**, o‘ziga va insonga va insonning foydalariga qaraydi.

**Ikkinchi tur**, muhimroqdirki: Hamma narsa umum ziyshuur mutolaa qila oladigan va Fotiri Zuljalolning jilva-i asmosini bildiradigan bittadan oyat, bittadan maktub, bittadan kitob, bittadan qasida hukmida bo‘lib, ma’nolarini hadsiz o‘quvchilariga ifoda qilishidir.

**Uchinchi tur** esa, Sone’-i Zuljalolga oiddir, unga qaraydi. Hamma narsaning foydasi va natijasi o‘ziga qaragan bir bo‘lsa, Sone’-i Zuljalolga qaragan yuzlabdirki, Sone’-i Zuljalol o‘z ajoyibi san’atini o‘zi tomosha qiladi; o‘z jilva-i asmosiga o‘z masnu’otida qaraydi. Bu a’zamiy uchinchi turda bir soniya qadar yashash kifoyadir.

Ham hamma narsaning vujudini iqtizo etgan bir sirri qayyumiyat borki, Uchinchi Shuada izoh qilinadi.

Bir zamon tilsimi koinot va muammo-i xilqat jilvasi bilan mavjudotning hikmatlariga va foydalariga qaradim, dedim: "Ajabo, bu ashyo nima uchun bunday o‘zini ko‘rsatmoqdalar, tez yo‘qolib ketmoqdalar?" Ularning shaxsiga qarayman; muntazam, hikmatli kiyingan, kiydirilgan, bezatilgan, ko‘rgazmaga tomoshagohga yuborilgan. Holbuki bir-ikki kunda, balki bir qismi bir necha daqiqada yo‘qolib; foydasiz behuda ketmoqdalar. "Bu qisqa zamonda bizga ko‘rinishlaridan maqsad nima?" deya ko‘p qiziqar edim. O‘sha payt mavjudotning, xususan zihayotning dunyo darsxonasiga kelishlarining muhim bir hikmatini lutfi Ilohiy bilan topdim. U ham shudir: Hamma narsa, xususan zihayot g‘oyat ma’nodor bir kalima, bir maktub, bir qasida-i Rabboniydir; bir e’lonnoma-i Ilohiydir. Umum ziyshuurning mutolaasiga mazhar bo‘lgandan va hadsiz mutolaachilarga ma’nosini ifoda qilgandan so‘ng, lafzi va hurufi hukmidagi surati jismoniyasi yo‘qoladi. Bir yil qadar bu hikmat menga kifoya keldi. Bir yildan so‘ng masnu’otda va ayniqsa zihayotlarda bo‘lgan juda xoriqo va juda nozik san’atning mo‘’jizalari inkishof etdi. Angladimki: Bu juda nozik va juda xoriqo bo‘lgan daqoiqi san’at, yolg‘iz ziyshuurlarning nazarlariga ifoda-i ma’no uchun emas. Garchi har bir mavjudni hadsiz ziyshuurlar mutolaa qila oladi. Faqat ham ularning mutolaasi mahduddir, hamda harkas u zihayotning butun daqoiqi san’atiga nufuz etolmaydi. Demak, zihayotlarning eng muhim natija-i xilqati va eng buyuk g‘oya-i fitrati, Zoti Qayyumi Azaliyning o‘z nazariga o‘z ajoyibi san’atini va bergan rahimona hadyalarini va ehsonlarini arz etishdir. Bu g‘oya esa, ancha vaqt menga qanoat berdi va undan angladimki: Har mavjudda, xususan zihayotlarda hadsiz daqoiqi san’at bo‘lishi, Zoti Qayyumi Azaliyning nazariga arz etmoq, ya’ni Zoti Qayyumi Azaliy o‘z san’atini o‘zi tomosha qilmoq bo‘lgan hikmati xilqat osh’a katta masorifga kifoya kelayotgan edi. Biroz vaqt o‘tib ko‘rdimki: Mavjudotning shaxslarida va suratlaridagi daqoiqi san’at davom qilmaydi; g‘oyat tezlik bilan yangilanadi, tabaddul etadi; nihoyatsiz bir faoliyat va bir xalloqiyat ichida tahavvul etadilar. Bu xalloqiyat va bu faoliyatning hikmati albatta o‘sha faoliyat darajasida katta bo‘lishi lozim bo‘ladi, deya tafakkurni boshladim. Bu safar mazkur ikki hikmat kifoya kelmaslikni boshladilar, nuqson qoldilar. G‘oyat qiziqib boshqa bir hikmatni qidirishni va taharriyni boshladim. Biroz vaqt o‘tib, lillahilhamd, Qur’oni Mo‘’jiz-ul Bayonning fayzi bilan, sirri qayyumiyat nuqtasida azim hadsiz bir hikmat, bir g‘oya ko‘rindi. Va u bilan "tilsimi koinot" va "muammo-i xilqat" ta’bir qilingan bir sirri Ilohiy tushunildi. (Yigirma To‘rtinchi Maktubda batafsil bayon qilinganidan, bu yerda yolg‘iz qisqacha ikki-uch nuqtasini Uchinchi Shuada zikr qilamiz.)

Ha, sirri qayyumiyatning jilvasiga bu nuqtadan qarangki; butun mavjudotni adamdan chiqarib, har birini bu nihoyatsiz fazoda اَللّهُ الَّذِى رَفَعَ السَّموَاتِ بِغَيْرِ عَمَدٍ تَرَوْنَهَا sirri bilan ushlab qolib, qiyom va baqo berib, umumini bunday sirri qayyumiyatning tajalliysiga mazhar aylaydi. Agar bu nuqta-i istinod bo‘lmasa; hech bir narsa mustaqil ravishda to‘xtamaydi. Hadsiz bir bo‘shliqda yumalab adamga sukut etadi.

Ham qandayki butun mavjudot, vujudlari va qiyomlari va baqolari jihatidan Qayyumi Zuljalolga tayanadilar; qiyomlari u bilan.. shunga o‘xshab: Mavjudotning holat va ahvolida minglab silsilalarning; (tamsilda xato bo‘lmasin) telefon, telegraf silsilalarining markazi va stantsiya ustuni hukmida bo‘lgan sirri qayyumiyatda وَ اِلَيْهِ يُرْجَعُ الْاَمْرُ كُلُّهُ sirri bilan, uchlari bog‘liqdir. Agar u nuroniy nuqta-i istinodga tayanmasalar, ahli aqlcha mahol va botil bo‘lgan minglab davrlar va tasalsullar lozim bo‘ladi; balki mavjudot adadicha botil bo‘lgan davrlar va tasalsullar lozim bo‘ladi. Masalan: Bu narsa (hifz yoki nur yoki vujud yoki rizq kabi) bir jihatda bunga tayanadi, u ham keyingisiga, u ham unga.. bora-bora har holda nihoyatsiz bo‘lolmaydi, bir nihoyati bo‘ladi. Xullas, butun bunday silsilalarning muntaholari, albatta sirri qayyumiyatdir. Sirri qayyumiyat anglashilgandan keyin, u mavhum silsilalarda bir-biriga tayanmoq robitasi va ma’nosi qolmaydi, yo‘qoladi; hamma narsa to‘g‘ridan-to‘g‘ri sirri qayyumiyatga qaraydi.

**Uchinchi Shua:**

كُلَّ يَوْمٍ هُوَ فٖى شَاْنٍ ۞ فَعَّالٌ لِمَا يُرٖيدُ ۞ يَخْلُقُ مَا يَشَٓاءُ ۞ بِيَدِهٖ مَلَكُوتُ كُلِّ شَىْءٍ ۞ فَانْظُرْ اِلٰٓى اٰثَارِ رَحْمَتِ اللّٰهِ كَيْفَ يُحْيِى الْاَرْضَ بَعْدَ مَوْتِهَا

kabi oyatlar ishorat qilgan xalloqiyati Ilohiya va faoliyati Rabboniya ichidagi sirri qayyumiyatning bir daraja inkishofiga bir-ikki muqaddima bilan ishorat qilamiz.

**Birinchisi:** Shu koinotga qaragan vaqtimiz ko‘ramizki: Zamon saylida mutamodiyan chayqalgan va qofila- qofila orqasidan kelib ketgan maxluqotning bir qismi, bir soniyada keladi, dar-aqab yo‘qoladi. Bir toifasi bir daqiqada keladi, o‘tadi. Bir turi bir soat olami shahodatga kiradi, olami g‘aybga kiradi. Bir qismi bir kunda, bir qismi bir yilda, bir qismi bir asrda, bir qismi ham asrlarda bu olami shahodatga kelib, qo‘nib; vazifa bajarib ketyaptilar. Bu hayrat beruvchi sayohat va sayaroni mavjudot, u safar va sayaloni maxluqot shunday bir intizom va mezon va hikmat bilan yo‘naltiriladi va idora qilinadi va ularga va u qofilalarga qo‘mondonlik qilgan shunday basirona, hakimona, mudabbirona qo‘mondonlik qiladiki; butun aqllar farazan ittihod etib bitta aql bo‘lsa, u hakimona idoraning kunhiga yetisholmaydi va qusur topib tanqid qilolmaydi.

Xullas, bu xalloqiyati Rabboniyaning ichida; u sevimli va sevgan masnu’otining, xususan zihayotlarning hech biriga ko‘z ochtirmasdan olami g‘aybga yuboradi, hech biriga nafas oldirmasdan dunyodagi hayotdan tarhis etadi, mutamodiyan bu musofirxona-i olamni to‘ldirib musofirlarning rizosi bo‘lmasdan bo‘shatati; qalami qazo va qadar Kura-i Arzni yozib o‘chiradigan taxtasi kabi qilib يُحْيٖى وَ يُمٖيتُ jilvalari bilan mutamodiyan Kura-i Arzda yozuvlarini yozadi va u yozuvlarni yangilaydi, tabdil etadi. Xullas, bu faoliyati Rabboniyaning va bu xalloqiyati Ilohiyaning bir sirri hikmati va asosli bir muqtaziysi va bir sababi da’iysi uch muhim sho‘’baga ayrilgan hadsiz, nihoyatsiz bir hikmatdir.

**U hikmatning birinchi sho‘’basi shuki:** Faoliyatning har navi juz’iy bo‘lsin, kulliy bo‘lsin, bir lazzat beradi. Balki har faoliyatda bir lazzat bor. Balki faoliyat ayni lazzatdir. Balki faoliyat, ayni lazzat bo‘lgan vujudning tazohuridir va ayni alam bo‘lgan adamdan taboud bilan silkinishidir. Ha, har qobiliyat sohibi, bir faoliyat bilan qobiliyatining inkishofini lazzat bilan ta’qib etadi. Har bir iste’dodning faoliyat bilan tazohur etishi bir lazzatdan keladi va bir lazzatni natija beradi. Har bir kamol sohibi faoliyat bilan kamolotining tazohurini lazzat bilan ta’qib etadi. Modomiki har bir faoliyatda bunday seviladigan, istaniladigan bir kamol, bir lazzat bor va faoliyat ham bir kamoldir va modomiki zihayot olamida doimiy va azaliy bir hayotdan nash’at etgan hadsiz bir muhabbatning, nihoyatsiz bir marhamatning jilvalari ko‘rinadi va u jilvalar ko‘rsatadiki, o‘zini bunday sevdirgan va sevgan va shafqat etib lutflarda bo‘lgan zotning qudsiyatiga loyiq va vujubi vujudiga munosib u hayoti sarmadiyaning muqtazosi bo‘lib hadsiz darajada (ta’birda xato bo‘lmasin) bir ishqi lahutiy, bir muhabbati qudsiya, bir lazzati muqaddasa kabi shuunoti qudsiya u Hayoti Aqdasda borki; u shuunot bunday hadsiz faoliyat bilan va nihoyatsiz bir xalloqiyat bilan koinotni doimo yangilaydi, chayqatadi, o‘zgartiradi.

**Sirri qayyumiyatga qaragan hadsiz faoliyati Ilohiyadagi hikmatning ikkinchi sho‘’basi:** Asmo-i Ilohiyaga qaraydi. Ma’lumdirki, har bir jamol sohibi o‘z jamolini ko‘rmoq va ko‘rsatmoq istaydi; har bir hunar sohibi o‘z hunarini tashhir va e’lon qilmoq bilan nazari diqqatni jalb qilishni istaydi va sevadi; va hunari yashirin qolgan bir go‘zal haqiqat va go‘zal bir ma’no, maydonga chiqmoq va mushtariylarni topmoq istaydi va sevadi. Modomiki bu asosli qoidalar hamma narsada darajasiga ko‘ra jarayon qiladi; albatta Jamili Mutlaq bo‘lgan Zoti Qayyumi Zuljalolning ming bir asmo-i husnasidan har bir ismning, koinotning shahodati bilan va jilvalarining dalolati bilan va naqshlarining ishorati bilan, har birining har bir martabasida haqiqiy bir husn, haqiqiy bir kamol, haqiqiy bir jamol va g‘oyat go‘zal bir haqiqat, balki har bir ismning har bir martabasida hadsiz anvo‘i husn bilan hadsiz haqoiqi jamila bor. Modomiki bu asmoning qudsiy jamollarini iroa etgan oynalari va go‘zal naqshlarini ko‘rsatgan lavhalari va go‘zal haqiqatlarini ifoda qilgan sahifalari, bu mavjudotdir va bu koinotdir. Albatta u doimiy va boqiy asmo, hadsiz jilvalarini va nihoyatsiz ma’nodor naqshlarini va kitoblarini; ham musammolari bo‘lgan Zoti Qayyumi Zuljalolning nazari mushohadasiga, ham son-sanoqsiz ziruh va ziyshuur maxluqotning nazari mutolaasiga ko‘rsatmoq va nihoyatli mahdud bir narsadan nihoyatsiz lavhalarni va bitta shaxsdan juda ko‘p shaxslarni va bir haqiqatdan juda kasratli haqiqatlarni ko‘rsatmoq uchun, u ishqi muqaddasa-i Ilohiyga istinodan va u sirri qayyumiyatga binoan, koinotni batamom va mutamodiyan jilvalari bilan yangilaydilar, o‘zgartiradilar.

**To‘rtinchi Shua:**

**Koinotdagi hayratnamo faoliyati doima hikmatining uchinchi sho‘’basi shuki:** Har bir marhamat sohibi, boshqasini mamnun qilishdan masrur bo‘ladi; har bir shafqat sohibi, boshqasini masrur qilishdan mamnun bo‘ladi; har bir muhabbat sohibi, sevintirishga loyiq maxluqlarni sevintirish bilan sevinadi; har bir oliyjanob zot, boshqasini mas’ud etish bilan lazzat oladi; har bir odil zot, ihqoqi haq etish va mustahaqlarga jazo berishda huquq sohiblarini minnatdor qilish bilan quvonadi; hunar sohibi har bir san’atkor, san’atini tashhir etish bilan va san’atining tasavvur qilgan tarzida ishlashi bilan va istagan natijalarini berishi bilan iftixor etadi.

Xullas, bu mazkur dasturlarning har biri bittadan qoida-i asosiyadirki, koinotda va olami insoniyatda jarayon qiladilar. Bu qoidalarning asmo-i Ilohiyada jarayon qilganliklarini ko‘rsatgan uch misol, O‘ttiz Ikkinchi So‘zning Ikkinchi Mavqifida izoh qilingan. Bir xulosasi bu maqomda yozilishi munosib bo‘lganidan, deymiz:

Qandayki masalan g‘oyat marhamatli, saxovatli, g‘oyat karim oliyjanob bir zot, fitratidagi oliy sajiyalarning muqtazosi bilan katta bir sayohat kemasiga juda muhtoj va faqir insonlarni mindirib, g‘oyat mukammal ziyofatlar bilan, ikromlar bilan u muhtoj faqirlarni mamnun qilib dengizlarda Arzning atrofida kezdiradi va o‘zi ham ularning ustida ularni masrurona tomosha qilib u muhtojlarning minnatdorliklaridan lazzat oladi va ularning talazzuzlaridan masrur bo‘ladi va ularning quvonchlaridan sevinadi, iftixor etadi. Modomiki bunday bir tavziot ma’muri hukmida bo‘lgan bir inson, bunday juz’iy bir ziyofat berishdan bu daraja mamnun va masrur bo‘lsa.. albatta butun hayvonlarni va insonlarni va hadsiz malaklarni va jinlarni va ruhlarni bir safina-i Rahmoniy bo‘lgan Kura-i Arz kemasiga mindirib; ro‘yi zaminni anvo‘i mat’umot bilan va butun tuyg‘ularning azvoq va arzoqi bilan to‘ldirgan bir dasturxoni Rabboniya shaklida ularga ochish va u muhtoj va mushikoyatr va minnatdor va masrur maxluqotini aqtori koinotda sayohat qildirish bilan va bu dunyoda bu qadar ikromlar bilan ularni masrur etish bilan barobar, dori baqoda Jannatlaridan har birini ziyofati doima uchun bittadan dasturxon qilgan Zoti Hayyi Qayyumga oid bo‘lib u maxluqotning tashakkurlaridan va minnatdorliklaridan va masruriyatlaridan va sevinchlaridan kelgan va ta’birida ojiz bo‘lganimiz va ma’zun bo‘lmaganimiz shuunoti Ilohiyani, "mamnuniyati muqaddasa", "iftixori qudsiy" va "lazzati muqaddasa" kabi ismlar bilan ishorat qilingan ma’oni-i rububiyatdirki, bu doimiy faoliyatni va mutamodiy xalloqiyatni iqtizo etadi.

Ham masalan, bir mohir san’atkor plastinkasiz bir fonograf yaratsa, u fonograf istagani kabi gapirsa, ishlasa; san’atkori naqadar muftaxir bo‘ladi, mutalazziz bo‘ladi; o‘ziga o‘zi "Mashaalloh" deydi. Modomiki ijodsiz va suriy bir kichik san’at, san’atkorining ruhida bu daraja bir iftixor, bir mamnuniyat hissini uyg‘otsa, albatta bu mavjudotning Sone’-i Hakimi koinotning majmu’ini hadsiz ohanglarning anvo‘i bilan sado bergan va ovoz berib tasbeh etgan va zikr etib gapirgan bir musiqi-i Ilohiya va bir fabrika-i ajiba yaratish bilan barobar, koinotning har bir navini, har bir olamini boshqa bir san’at bilan va boshqa san’at mo‘’jizalari bilan ko‘rsatib zihayotlarning boshlarida bittadan fonograf, bittadan fotoapparat, bittadan telegraf kabi ko‘p uskunalarni, hatto eng kichik bir boshda ham yaratish bilan barobar har bir inson boshiga, yolg‘iz plastinkasiz fonograf, bittadan oynasiz fotoapparat, bir simsiz telegraf emas, balki bulardan yigirma dafa yanada xoriqo, har insonning boshida shunday bir uskunani yaratishdan va istagan tarzida ishlab natijalarni berishdan kelgan iftixori qudsiy va mamnuniyati muqaddasa kabi ma’nolari va rububiyatning bu navidan bo‘lgan ulviy shuunoti; albatta va har holda bu faoliyati doimani istilzom etadi.

Ham masalan, bir hukmdori odil ihqoqi haq uchun mazlumlarning haqqini zolimlardan olish bilan va faqirlarni kuchlilarning sharridan muhofaza qilish bilan va harkasga mustahaq bo‘lgan haqni berish bilan lazzat olishi, iftixor etishi, mamnun bo‘lishi; hukmdorlikning va adolatning bir qoida-i asosiyasi bo‘lganidan, albatta Hokimi Hakim, Adli Adil bo‘lgan Zoti Hayyi Qayyumning butun maxluqotiga, xususan zihayotlarga "huquqi hayot" ta’bir etilgan sharoiti hayotiyani berish bilan.. va hayotlarini muhofaza uchun ularga jihozot ehson qilish bilan.. va zaiflarni kuchlilarning sharridan Rahimona himoya qilish bilan.. va umum zihayotlarda bu dunyoda ihqoqi haq etish navi tamoman va haqsizlarga jazo berish navi esa qisman sirri adolatning ijrosidan bo‘lish bilan.. va ayniqsa mahkama-i kubro-i hashrda adolati akbarning tajalliysidan hosil bo‘lgan va ta’birida ojiz bo‘laganimiz shuunoti Rabboniya va ma’oni-i qudsiyadirki, koinotda bu faoliyati doimani iqtizo etadi.

Xullas, bu uch misol kabi; asmo-i husnaning umumida, har biri bu faoliyati doimada bunday qudsiy ba’zi shuunoti Ilohiyaga mador bo‘lganliklaridan, xalloqiyati doimani iqtizo etadilar. Ham modomiki har qobiliyat, har bir iste’dod, inbisot va inkishof etib samara berish bilan bir farohlik, bir kenglik, bir lazzat beradi.. ham modomiki har vazifador, vazifasini qilish va bitirish bilan vazifasidan tarhisida buyuk bir rohatlik, bir mamnuniyat his etadi.. va modomiki birgina urug‘dan bir qancha mevalarni olish va bir dirhamdan yuz dirham foyda qozonish, sohiblariga juda sevinchli bir holatdir, bir tijoratdir. Albatta butun maxluqotdagi hadsiz iste’dodlarni inkishof ettirgan va butun maxluqotini qiymatdor vazifalarda istihdom etgandan so‘ng taraqqiyvoriy tarhis ettirgan, ya’ni unsurlarni ma’danlar martabasiga; ma’danlarni nabotlar hayotiga; nabotlarni rizq vositasi bilan hayvonlarning daraja-i hayotiga; va hayvonlarni insonlarning shuurkorona bo‘lgan yuksak hayotiga chiqaradi.

Xullas, har bir zihayotning zohiriy bir vujudining zavoli bilan; (Yigirma To‘rtinchi Maktubda izoh qilingani kabi) ruhi, mohiyati, huviyati, surati kabi juda ko‘p vujudlarini orqasida qoldirgan va o‘rnida vazifa boshiga o‘tkazgan faoliyati doima va xalloqiyati Rabboniyadan nash’at etgan ma’oni-i qudsiyaning va rububiyati Ilohiyaning naqadar ahamiyatli bo‘lganliklari anglashiladi.

**Muhim bir savolga qat’iy bir javob:**  Ahli zalolatdan bir qismi deydilarki: "Koinotni bir faoliyati doima bilan tag‘yir va tabdil etgan zotning, albatta o‘zining ham mutag‘ayyir va mutahavvil bo‘lishi lozim bo‘ladi."

**Aljavob:** Hosho!.. Yuz ming marta hosho!.. Yerdagi oynalarning tag‘ayyuri ko‘kdagi Quyoshning tag‘ayyuriga emas, aksincha jilvalarining yangilanganini ko‘rsatadi. Ham azaliy, abadiy, sarmadiy, har jihatdan kamoli mutlaqda va istig‘no-i mutlaqda, moddadan mujarrad, makondan, qayddan, imkondan munazzah, mubarro, muallo bo‘lgan bir Zoti Aqdasning tag‘ayyuri va tabadduli maholdir. Koinotning tag‘ayyuri, uning tag‘ayyuriga emas, balki adami tag‘ayyuriga va g‘ayri mutahavvil bo‘lganiga dalildir. Chunki mutaaddid narsalarni intizom bilan doimiy tag‘yir va tahrik etgan bir zot, mutag‘ayyir bo‘lmasligi va harakat qilmasligi lozim bo‘ladi. Masalan; sen ko‘p iplar bilan bog‘liq ko‘p o‘qlarni va zambaraklarni aylantirganing va doimiy intizom bilan tahrik etib vaziyatlar berganing vaqt, sen o‘rningda turib tag‘ayyur va harakat qilmasliging kerak. Bo‘lmasa u intizomni buzasan.

Mashhurdirki: Intizom bilan tahrik etgan harakat qilmasligi va davom bilan tag‘yir etgan, mutag‘ayyir bo‘lmasligi kerak; toki u ish intizom bilan davom qilsin.

**Soniyan:** Tag‘ayyur va tabaddul; hudusdan va takammul etish uchun yangilanishdan va ehtiyojdan va moddiylikdan va imkondan kelib chiqadi. Zoti Aqdas esa ham qadim, ham har jihatdan kamoli mutlaqda, ham istig‘no-i mutlaqda, ham moddadan mujarrad, ham Vojib-ul Vujud bo‘lganidan; albatta tag‘ayyur va tabadduli maholdir, mumkin emasdir.

**Beshinchi Shua:** Ikki masaladir:

**Birinchi Masalasi:** Ismi Qayyumning jilva-i a’zamini ko‘rishni istasak, xayolimizni butun koinotni tomosha qiladigan; biri eng uzoq narsalarni; boshqasi eng kichik zarralarni ko‘rsatadigan ikki durbin taxlab birinchi durbin bilan qaraymiz, ko‘ramizki: Ismi Qayyumning jilvasi bilan, Kura-i Arzdan ming marta katta millionlab kuralar, yulduzlar tirgaksiz bo‘lib havodan yanada latif bo‘lgan modda-i efiriya ichida qisman ushlab qolingan, qisman vazifa uchun sayohat qildirilyapti. So‘ngra u xayolning xurdabini bo‘lgan ikkinchi durbini bilan, kichik zarrotni ko‘radigan bir suratda qaraymiz. U sirri qayyumiyat bilan zihayot maxluqoti arziyaning har birining zarroti vujudiyalari bilan, yulduzlar kabi muntazam bir vaziyat olib harakat qilyaptilar va vazifalar qilyaptilar. Xususan zihayotning qonidagi "kurayvoti hamro va bayzo" ta’bir qilganlari zarralardan tashkil topgan kichkinagina to‘dalari, sayyor yulduzlar kabi, mavlaviyvoriy ikki harakati muntazama bilan harakat qilishlarini ko‘ryapmiz.

**Bir xulosat-ul xulosa:**[[66]](#footnote-66)(Hoshiya) Ismi a’zamning olti ismi, ziyodagi yetti rang kabi imtizoj etib tashkil qilganlari ziyo-i qudsiyaga nazar solish uchun, bir xulosaning zikri munosibdir. Shundayki:

Butun koinotning mavjudotini bunday ushlab turgan, baqo va qiyom bergan, Ismi Qayyumning bu jilva-i a’zamining orqasidan qara: Ismi Hayyning jilva-i a’zami u butun mavjudoti zihayotni jilvasi bilan shu’lalantirgan, koinotni nurlantirgan, butun zihayot mavjudotni jilvasi bilan porlatmoqda. Endi qara: Ismi Hayyning orqasida Ismi Fardning jilva-i a’zami, butun koinotni anvo‘i bilan, ajzosi bilan bir vahdat ichiga olmoqda, hamma narsaning peshonasiga bir sikka-i vahdat qo‘ymoqda; hamma narsaning yuziga bir xotami ahadiyat bosmoqda; nihoyatsiz va hadsiz tillar bilan jilvasini e’lon ettirmoqda. Endi Ismi Fardning orqasidan Ismi Hakamning jilva-i a’zamiga qaraki; yulduzlardan zarralarga qadar, xayolning ikki durbini bilan tomosha qilganimiz mavjudotning har birini, juz’iy bo‘lsin, kulliy bo‘lsin, eng katta doiradan eng kichik doiraga qadar, har biriga loyiq va munosib bo‘lib mevador bir nizom va hikmatli bir intizom va samarador bir insijom ichiga olgan, butun mavjudotni bezagan, porlatgandir. So‘ngra Ismi Hakamning jilva-i a’zami orqasidan qaraki, Ismi Adlning jilva-i a’zami bilan (Ikkinchi Nuktada izoh qilingan vajh bilan) butun koinotni mavjudoti bilan, faoliyati doima ichida shunday hayrat-angiz mezonlar bilan, o‘lchovlar bilan, tarozilar bilan idora qiladiki; ajromi samoviyadan biri, bir soniya ham muvozanasini yo‘qotsa; ya’ni ismi Adlning jilvasi ostidan chiqsa, yulduzlar ichida bir ostin-ustunlikka, bir qiyomat boshlanishiga sababiyat beradi. Xullas, butun mavjudotning doira-i a’zami, Kahkashondan, ya’ni Samonyo‘li ta’bir qilingan mintaqa-i kubrodan tut, to qon ichidagi qizil va oq tanachalarning doira-i harakatlariga qadar har bir doirasini, har bir mavjudini hassos bir mezon, bir o‘lchov bilan bichilgan bir shakl va bir vaziyat bilan boshdan oyoq yulduzlar qo‘shinidan to zarralar qo‘shiniga qadar butun mavjudotning “Amri Kun Fayakun”dan kelgan amrlarga mukammal bo‘ysunishlik bilan itoat qilganlarini ko‘rsatadi. Hozir Ismi Adlning jilva-i a’zami orqasidan (Birinchi Nuktada izoh qilingani kabi) Ismi Quddusning jilva-i a’zamiga qaraki; koinotning butun mavjudotini shunday toza, pok, sof, go‘zal, bezalgan, tiniq qilib ko‘rsatadiki; butun koinotga va butun mavjudotga Jamili Mutlaqning hadsiz darajada jamoli zotiysiga loyiq va nihoyatsiz go‘zal bo‘lgan asmo-i husnasiga munosib bo‘ladigan go‘zal oynalar shaklini bergandir.

**Alhosil:** Ismi a’zamning bu olti ismi va olti nuri, koinotni va mavjudotni boshqa-boshqa go‘zal ranglarda, turli-tuman naqshlarda, boshqa-boshqa ziynatlarda bo‘lgan zarrin pardalar ichida mavjudotni o‘ragan.

**Beshinchi Shuaning Ikkinchi Masalasi:** Koinotga tajalliy etgan qayyumiyatning jilvasi, vohidiyat va jalol nuqtasida bo‘lgani kabi, koinotning markazi va madori va ziyshuur mevasi bo‘lgan insonda ham, qayyumiyatning jilvasi ahadiyat va jamol nuqtasidan tazohuri bor. Ya’ni, qandayki koinot sirri qayyumiyat bilan qoimdir.. shunga o‘xshab, Ismi Qayyumning mazhari akmali bo‘lgan inson bilan, bir jihatda koinot qiyom topadi; ya’ni koinotning aksar hikmatlari, foydalari, g‘oyalari insonga qaragani uchun, go‘yo insondagi jilva-i qayyumiyat koinotga bir ustundir. Ha, Zoti Hayyi Qayyum bu koinotda insonni iroda etgan va koinotni u uchun yaratgan deyish mumkin. Chunki inson jome’iyati tomma bilan butun asmo-i Ilohiyani anglaydi, zavq etadi. Xususan rizqdagi zavq jihati bilan juda ko‘p asmo-i husnani anglaydi. Holbuki maloikalar ularni u zavq bilan bilolmaydilar.

Xullas, insonning bu ahamiyatli jome’iyatidirki: Zoti Hayyi Qayyum insonga butun asmosini ihsos etmoq va butun anvo‘i ehsonotini tottirmoq uchun shunday ishtahali bir me’da berganki, u me’daning keng dasturxonini hadsiz anvo‘i mat’umoti bilan karimona to‘ldirgan. Ham bu moddiy me’da kabi hayotni ham bir me’da qilgan. U hayot me’dasiga tuyg‘ular, qo‘llar hukmida g‘oyat keng bir dasturxoni ne’mat ochgan. U hayot esa, tuyg‘ulari vositasi bilan, u dasturxoni ne’matdan har xil istifodalar bilan tashakkurotning har navini qiladi. Va bu hayot me’dasidan so‘ngra bir insoniyat me’dasini berganki, u me’da hayotdan yanada keng bir doirada rizq va ne’mat istaydi. Aql va fikr va xayol u me’daning qo‘llari hukmida, samovot va zamin kengligida, u dasturxoni rahmatdan istifoda etib shukr qiladi. Va insoniyat me’dasidan so‘ngra hadsiz keng boshqa bir dasturxoni ne’mat ochish uchun, Islomiyat va iymon aqidalarini, ko‘p rizq istaydigan bir ma’naviy me’da hukmiga keltirib, uning rizq dasturxonining doirasini mumkinot doirasining xorijida kengaytirib, asmo-i Ilohiyani ham ichiga oladigan qilganki, u me’da bilan Ismi Rahmonni va Ismi Hakimni eng buyuk bir zavqi rizqiy bilan his qiladi. "Alhamdulillahi a’la Rahmoniyatihi va a’la Hakimiyatihi" deydi va hokazo.. bu ma’naviy me’da-i kubro bilan hadsiz ne’mati Ilohiyadan istifoda qila oladi va ayniqsa u me’dadagi muhabbati Ilohiya zavqining yana boshqa bir doirasi bor.

Xullas Zoti Hayyi Qayyum, insonni butun koinotga bir markaz, bir mador qilib, koinot qadar keng bir dasturxoni ne’mat insonga ochganining va koinotni insonga musahhar qilganining va koinotning inson bilan mazhar bo‘lgan sirri qayyumiyat bilan bir jihatda qoim bo‘lganining hikmati esa, insonning muhim uch vaifasidir.

**Birinchisi:** Koinotda muntashir butun anvo‘i ne’matni inson bilan tanzim etmoq va insonning manfaati ipi bilan tasbeh donalari kabi tanzim etadi, ne’matlar iplarining uchlarini insonning boshiga bog‘laydi, rahmat xazinalarining umum turlariga insonni bir ro‘yxat hukmiga keltiradi.

**Ikkinchi Vazifasi:** Zoti Hayyi Qayyumning xitobotiga, inson jome’iyati e’tibori bilan eng mukammal muxotab bo‘lmoq va hayratkorona san’atlarini taqdir va tahsin etmoq bilan eng yuksak ovozli bir dallol bo‘lmoq va shuurdorona tashakkurotning butun anvo‘i bilan, butun anvo‘i ne’matiga va turli-tuman hadsiz ehsonotiga shukr va hamdu sano etmoqdir.

**Uchinchi Vazifasi:** Hayoti bilan, uch jihat bilan Zoti Hayyi Qayyumga va shuunotiga va qamragan sifatlariga oynadorlik qilmoqdir.

**Birinchi Vajh:** Inson o‘z ajzi mutlaqi bilan, Xoliqining qudrati mutlaqasini va darajotini; va ajzning darajalari bilan, qudratning martabalarini his qilmoqdir. Va faqri mutlaqi bilan rahmatini va rahmatining darajalarini idrok qilmoq va zaifligi bilan uning quvvatini anglamoqdir. Va hokazo.. nuqson sifatlari bilan Xoliqining avsofi kamoliga miqyosvoriy oyna bo‘lmoq. Tunda nurning yanada ziyoda porlashiga nazaran, tun zulmatining elektr chiroqlarini ko‘rsatishga mukammal bir oyna bo‘lgani kabi, inson ham bunday noqis sifatlari bilan kamoloti Ilohiyaga oynadorlik qiladi.

**Ikkinchi Vajh:** Inson, juz’iy irodasi bilan va ozgina ilmi bilan va kichkina qudrati bilan va zohiriy molikiyati bilan va xonasini bino qilishi bilan, bu koinot ustasining molikiyatini va san’atini va irodasini va qudratini va ilmini koinotning kattaligi nisbatida anglaydi, oynadorlik qiladi.

**Uchinchi Vajhdagi** oynadorlikning ikki yuzi bor:

**Biri**, asmo-i Ilohiyaning boshqa-boshqa naqshlarini o‘zida ko‘rsatmoqdir. Go‘yo inson jome’iyati bilan koinotning kichik bir mundarijasi va bir misoli musag‘g‘arasi hukmida bo‘lib, umum asmoning naqshlarini ko‘rsatadi.

**Ikkinchi yuzi**, shuunoti Ilohiyaga oynadorlik qiladi. Ya’ni, o‘z hayoti bilan Zoti Hayyi Qayyumning hayotiga ishorat qilgani kabi, o‘z hayotida inkishof etgan sam’ va basar kabi tuyg‘ularning vositasi bilan, Zoti Hayyi Qayyumning sam’ va basar kabi sifatlariga oynadorlik qiladi, bildiradi. Ham inson hayotida bo‘lgan va inkishof etmagan va his va hassosiyat suratida g‘alayon etgan va kasratli bir suratda bo‘lgan juda nozik hayotiy tuyg‘ular, ma’nolar va hislar vositasi bilan, Zoti Hayyi Qayyumning shuunoti qudsiyasiga oynadorlik qiladi. Masalan: U hassosiyat ichida; sevmoq, iftixor etmoq, mamnun bo‘lmoq, masrur bo‘lmoq, mufarrah bo‘lmoq kabi ma’nolar bilan Zoti Aqdasning qudsiyatiga va g‘ino-i mutlaqiga munosib va loyiq bo‘lmoq sharti bilan, u navdan bo‘lgan shuunotiga oynadorlik qiladi.

Ham inson, qandayki hayoti jome’asi bilan Zoti Zuljalolning sifot va shuunotiga bir miqyosi ma’rifatdir va jilva-i asmosiga bir mundarijadir va shuurli bir oynadir.. va hokazo ko‘p jihatlar bilan Zoti Hayyi Qayyumga oynadorlik qiladi. Shunga o‘xshab: Inson, shu koinotning haqoiqlariga bir vohidi qiyosiydir, bir mundarijadir, bir miqyosdir va bir mezondir. Masalan: Koinotda Lavhi Mahfuzning g‘oyat qat’iy bir dalili vujudi va bir namunasi, insondagi quvva-i hofizadir va olami misolning vujudiga qat’iy dalil va namuna, quvva-i xayoliyadir[[67]](#footnote-67)(Hoshiya) va koinotdagi ruhoniylarning bir dalili vujudi va namunasi, insondagi quvvalardir va latifalardir va hokazo... Inson, kichik bir miqyosda, koinotdagi haqoiqi iymoniyani shuhud darajasida ko‘rsata oladi.

Xullas, insonning mazkur vazifalar kabi juda muhim xizmatlari bor. Jamoli boqiyga oynadir, kamoli sarmadiyga dalloli mazhardir va rahmati abadiyaga muhtoji mushikoyatrdir. Modomiki jamol, kamol, rahmat boqiydirlar va sarmadiydirlar; albatta u jamoli boqiyning oyna-i mushtoqi va u kamoli sarmadiyning dalloli oshiqi va u rahmati abadiyaning muhtoji mushikoyatri bo‘lgan inson, boqiy qolish uchun, bir dori baqoga kiradi va u boqiylarga rafoqat uchun abadga ketadi va u abadiy jamol va u sarmadiy kamol va doimiy rahmatga, abad-ul abadda rafoqat etmoq kerakdir, lozimdir. Chunki abadiy bir jamol foniy bir mushtoqqa va zoil bir do‘stga rozi bo‘lmaydi. Chunki jamol, o‘zini sevgani uchun, sevishiga muqobil muhabbat istaydi. Zavol va fano esa, u muhabbatni adovatga o‘zgartiradi, aylantiradi. Agar inson abadga ketib boqiy qolmasa, fitratidagi jamoli sarmadiyga qarshi bo‘lgan asosli muhabbat o‘rniga adovat bo‘ladi. O‘ninchi So‘zning hoshiyasida bayon qilingani kabi: Bir zamon bir dunyo go‘zali bir oshig‘ini huzuridan chiqaradi. U odamdagi ishq birdan adovatga aylanadi va deydiki: "Tuf!.. Naqadar xunuk" deb o‘ziga tasalli berish uchun jamolidan arazlaydi, jamolini inkor qiladi. Ha, inson bilmagan narsasiga dushman bo‘lgani kabi, qo‘li yetishmagan yoxud tutolmagan narsalarining adovatkorona qusurlarini qidiradi, go‘yo dushmanlik qilishni istaydi. Modomiki butun koinotning shahodati bilan Mahbubi Haqiqiy va Jamili Mutlaq, butun go‘zal asmo-i husnasi bilan o‘zini insonga sevdiradi va insonlarning o‘zini sevishlarini istaydi; albatta va har holda, o‘zining ham mahbubi, ham habibi bo‘lgan insonga fitriy bir adovatni berib o‘zidan o‘ta qattiq arazlantirmaydi.. va fitratan eng ziyoda sevimli va muhabbatli va parastish uchun yaratgan eng mustasno maxluqi bo‘lgan insonning fitratiga butun-butun zid bo‘lib bir yashirin adovatni insonning ruhiga bermaydi. Chunki inson sevgan va qiymatini taqdir qilgan bir Jamoli Mutlaqdan abadiy ayrilishdan kelgan chuqur yarasini; faqat unga adovat bilan, undan arazlash bilan va uni inkor qilish bilan tadoviy eta oladi. Xullas, kofirlarning Allohning dushmani bo‘lishi, bu nuqtadan kelib chiqadi. Unday bo‘lsa, har holda u Jamoli Azaliy o‘zining oyna-i mushtoqi bo‘lgan inson bilan abad-ul obod yo‘lida sayohatida barobar bo‘lish uchun, har holda bir dori baqoda bir hayoti boqiyaga insonni mazhar etadi.

Ha, modomiki inson fitratan bir Jamoli Boqiyga mushtoq va muhib bir suratda yaratilgandir.. va modomiki boqiy bir jamol zoil bir mushtoqqa rozi bo‘lolmaydi.. va modomiki inson bilmagan yoki yetisholmagan yoki tutolmagan bir maqsudidan kelgan huzun va alamdan tasalli topish uchun, u maqsudning qusurini topish bilan, balki yashirin adovat qilish bilan o‘zini taskin etadi.. va modomiki bu koinot inson uchun xalq etilgan va inson esa ma’rifat va muhabbati Ilohiya uchun yaratilgan.. va modomiki bu koinotning Xoliqi, asmosi bilan sarmadiydir.. va modomiki asmolarining jilvalari doim va boqiy va abadiy bo‘ladi; albatta va har holda inson, bir dori baqoga ketadi va bir hayoti boqiyaga mazhar bo‘ladi. Va insonning qiymatini va vazifalarini va kamolotini bildirgan rahbari a’zam va insoni akmal bo‘lgan Muhammadi Arabiy Alayhissalotu Vassalam insonga doir bayon qilganimiz butun kamolotni va vazifalarni eng akmal bir suratda o‘zida va dinida ko‘rsatishi bilan ko‘rsatadiki: Qandayki koinot inson uchun yaratilgan va koinotdan maqsud va muntahob insondir; shuning kabi, insondan ham eng katta maqsud va eng qiymatdor muntahob va eng porloq oyina-i Ahad va Samad, albatta Ahmadi Muhammaddir.

عَلَيْهِ وَ عَلٰى اٰلِهِ الصَّلَاةُ وَ السَّلَامُ بِعَدَدِ حَسَنَاتِ اُمَّتِهٖ

يَا اَللّٰهُ يَا رَحْمٰنُ يَا رَحٖيمُ يَا فَرْدُ يَا حَىُّ يَا قَيُّومُ يَا حَكَمُ يَا عَدْلُ يَا قُدُّوسُ

نَسْئَلُكَ بِحَقِّ فُرْقَانِكَ الْحَكٖيمِ وَ بِحُرْمَةِ حَبٖيبِكَ الْاَكْرَمِ وَ بِحَقِّ اَسْمَائِكَ الْحُسْنٰى وَ بِحُرْمَةِ اِسْمِكَ الْاَعْظَمِ اِحْفَظْنَا مِنْ شَرِّ النَّفْسِ وَ الشَّيْطَانِ وَ مِنْ شَرِّ الْجِنِّ وَ الْاِنْسَانِ اٰمٖينَ

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

\*\*\*

# O‘ttiz Birinchi Yog‘du

Shualarga inqisom etgan bo‘lib, Shualarning o‘n uchi ta’lif etilgan, bir qismi hanuz ta’lif etilmagan. "Shualar" nomi ostida mustaqil bir majmua holida nashr etiladi.[[68]](#footnote-68)(\*)

\*\*\*

# O‘ttiz Ikkinchi Yog‘du

Eski Saidning eng oxirgi ta’lifi va yigirma kun Ramazonda ta’lif etilgan, o‘z-o‘ziga manzum kelgan "Lamaat" risolasidir. "So‘zlar" Majmuasida nashr etilgan.

\*\*\*

# O‘ttiz Uchinchi Yog‘du

Yangi Saidning eng avval haqiqatdan shuhud darajasida qalbiga zohir bo‘lgan va Arabiy iborasida Qatra, Habba, Shamma, Zarra, Hubob, Zuhra, Shu’la va ularning zayllaridan iboratdir. "Risola-i Nur Kulliyotidan Masnavi-i Nuriya" ismi ostida intishor etgan.

\*\*\*

# Munojot

**• Yo Ilohiy va yo Rabbiy!** Men iymonning ko‘zi va Qur’onning ta’limi va nuri bilan va Rasuli Akram alayhissalotu vassalomning darsi bilan va ismi Hakimning ko‘rsatgani orqali ko‘ryapmanki:

**Samovot**da hech bir davaron va harakat yo‘qdirki, bunday intizomi bilan Sening borligingga ishora va dalolat qilmasin.

Va hech bir samoviy jismlar yo‘qki, sukuti bilan shovqinsiz vazifa bajarib, ustunsiz turishlari bilan Sening rububiyatingga va vahdatingga shahodati va ishorasi bo‘lmasin.

Va hech bir yulduz yo‘qdirki, muvozanali yaratilishi, intizomli vaziyati va nuroniy tabassumi bilan va butun yulduzlarga o‘xshashlik va mushobahat tamg‘asi bilan Sening hashmati uluhiyatingga va vahdoniyatingga ishora va shahodatda bo‘lmasin.

Va o‘n ikki sayyoradan hech bir sayyora yulduz yo‘qki, hikmatli harakati bilan va itoatli bo‘ysunishi bilan va intizomli vazifasi bilan va ahamiyatli yo‘ldoshlari bilan Sening vujubi vujudingga shahodat va saltanati uluhiyatingga ishora qilmasin.

Darhaqiqat, osmonlar: aholisi bilan, har biri o‘zi alohida shahodat etganlari kabi, hay’ati majmuasi bilan birga badohat darajasida, - ey zamin va osmonlarni yaratgan Yaratuvchi! - Sening vujubi vujudingga shunday ochiqdadn shahodat, - va ey zarralarni intizomli tarkiblari bilan chorasini ko‘rayotgan va idora qilayotgan va bu sayyora yulduzlarni manzum yo‘ldoshlari bilan aylantirayotgan, amriga itoat qildirayotgan Zot! - Sening vahdatingga va birligingga shunday kuchli shahodat etadilarki, ko‘k yuzidagi yulduzlar sanog‘icha nuroniy burhonlar va porloq dalillar o‘sha shahodatni tasdiqlaydilar.

Hamda bu musaffo, pokiza, go‘zal osmonlar favqulotda buyuk va favqulotda sur’atli jismlari bilan intizomli bir qo‘shin va elektr chiroqlari bilan bezalgan bir saltanat floti vaziyatini ko‘rsatishidan, Sening rububiyatingning hashamatiga va har narsani yaratgan qudratingning azamatiga yaqqol dalolat;.. va hadsiz samolarni qqamragan hokimiyatingning va har bir ziyhayotni quchog‘iga olgan rahmatingning cheksiz kengligiga kuchli ishora;.. va barcha samoviy maxluqotlarning barcha ishlariga va holatlariga taalluqli va qabzasiga olgan, tanzim qilgan ilmingning har narsani qamrashiga va hikmatingning har ishga shumuliga shubhasiz shahodat etadilar. Va ushbu shahodat va dalolat shu qadar ochiq ravshanki, go‘yo yulduzlar - shohid bo‘lgan osmonlarning shahodat kalimalari va jismoniy nuroniy dalillaridirlar.

Hamda, samovot maydonida, dengizida, fazosidagi yulduzlar esa: itoatli askarlar, intizomli kemalar, xoriqo tayyoralar, ajoyib chiroqlar kabi vaziyati bilan Sening saltanati uluhiyatingning dabdabasini ko‘rsatadilar. Va o‘sha qo‘shinning askarlaridan bir yulduz bo‘lmish quyoshimizning sayyoralaridagi va zaminimizdagi vazifalarining dalolati va eslatishiga ko‘ra, quyoshning boshqa sheriklari bo‘lmish yulduzlarning bir qismi oxirat olamlariga qaraydi va vazifasiz emas, balki boqiy olamlarning quyoshlaridir.

**Ey Vojib-ul Vujud! Ey Vohidi Ahad!**

Bu xoriqo yulduzlar, bu ajoyib quyoshlar, oylar Sening mulkingda, Sening samovotingda, Sening amring bilan va qudrating va quvvating bilan va Sening idora va tadbiring bilan tasxir va tanzim va tavzif qilingandir. O‘sha barcha ulkan jismlar o‘zlarini yaratgan va aylantirayotgan va idora qilayotgan birgina Xoliqqa tasbeh aytadilar, takbir aytadilar, hol tili bilan "Subhanalloh, Allohu Akbar" deydilar. Men ham ularning butun tasbehoti bilan Seni taqdis qilaman. Ey zuhurining shiddati sababli ko‘rinmayotgan va ey azamati kibriyosi sababli yashiringan Qodiyri Zuljalol!

• **Ey Qodiri Mutlaq!** Qur’oni Hakimning darsi bilan va Rasuli Akram alayhissalotu vassalomning ta’limi bilan angladim: Osmonlar, yulduzlar Sening borligingga va birligingga shahodat etayotganlari kabi, **javvi samo** bulutlari bilan va chaqmoqlari va momqaldiroqlari va shamollari va yomg‘irlari bilan Sening vujubi vujudingga va vahdatingga shahodat qiladi.

Darhaqiqat, jonsiz, ongsiz bulut obi hayot bo‘lmish yomg‘irni muhtoj bo‘lgan hayotdorlarning yordamiga yuborishi, faqatgina Sening rahmating va hikmating bilandir. Chalkash tasodif aralasholmaydi.

Yana, elektrning eng kuchlisi bo‘lgan va yoritish foydalariga ishora qilib undan foydalanishga tashviq qilayotgan chaqmoq esa, Sening fazodagi qudratingni go‘zal ravishda oydinlatadi.

Yana, yomg‘irning kelishi xushxabarini berayotgan va ulkan fazoni gapirtirayotgan va tasbehotining shovqini bilan ko‘klarni larzaga keltirayotgan momoqaldiroqlar ham qol lisoni bilan gapirib, Seni poklab, rububiyatingga shahodat qiladi.

Yana, jonzotlarning hayotiga eng kerakli rizqni va foydalanishi uchun eng osonini va nafaslarni berish va nafaslarni rohatlantirish kabi ko‘p vazifalar bilan vazifalantirilgan shamollar ham, javvni go‘yo bir hikmatga binoan "Lavhi mahv va isbot" va "yozib, ifodalab, keyin o‘chiradigan taxtasi" suratiga aylantirish bilan Sening qudratingning faoliyatiga ishora va Sening borligingga shahodat etgani kabi; Sening marhamating bilan bulutlardan sog‘ilib jonzotlarga yuborilayotgan rahmat ham, vaznli, intizomli qatralari kalimalari bilan Sening bepoyon rahmatingga va keng shafqatingga shahodat qiladi.

**Ey Mutasarrifi Fa’ol va ey Fayyozi Muta’ol!**

Sening vujubi vujudingga shahodat etayotgan bulut, chaqmoq, momaqaldiroq, shamol, yomg‘ir har biri alohida-alohida shahodat etganlari kabi, butun hay’ati bilan, xususiyatlari bir-biridan uzoq, mohiyatlari bir-biridan farqli bo‘lishiga qaramay, birlik, barobarlik, bir-biri ichiga kirish va bir-birining vazifasiga yordam berish xususiyatlari bilan Sening vahdatingga va birligingga g‘oyat quvvatli ishora qiladi.

Yana, ulkan fazoni bir ajoyib mahshar qilayotgan va ba’zi kunlari bir necha marta to‘ldirib-bo‘shatayotgan rububiyatingning hashamatiga va keng javvni yozib-o‘chiradigan lavha kabi va siqib u bilan zamin bog‘ini sug‘oradigan bir suvpurkagich kabi tasarruf qilayotgan qudratingning azamatiga va har narsaga shumuliga shahodat etganlari kabi, umum zaminga va butun maxluqotga javv pardasi orqasidan qarab turgan va idora qilayotgan rahmatingning va hokimiyatingning cheksiz keng ekanliklariga va har narsaga yetishishlariga dalolat qiladi.

Yana, fazodagi havo shunchalik hakimona vazifalarda xizmat qildirilmoqda va bulut va yomg‘ir shunchalik ’aliymona foydalarda ishlattirilmoqdaki, hamma narsani qamrab oladigan ilm va barcha narsaga shomil bir hikmat bo‘lmasa, u iste’mol, u istixdom bo‘lishi mumkin emas.

**Ey, Fa’olun limo yuriyd!** Javvi fazodagi faoliyating bilan har doim hashr va qiyomat namunasini ko‘rsatish, bir soatda yozni qishga va qishni yozga aylantirish, bir olamni keltirish va bir olamni g‘aybga jo‘natish singari ishlarni qilayotgan qudrating, dunyoni oxiratga aylantirish va oxiratda sarmadiy ishlarni ko‘rsatishidan darak bermoqda.

**Ey Qodiyri Zuljalol!**

Javvi fazodagi havo, bulut va yomg‘ir, chaqmoq va momaqaldiroq Sening mulkingda, Sening amring va havling bilan, Sening quvvat va qudrating bilan senga musaxxar va vazifadordir. Mohiyatan bir-biridan uzoq bo‘lgan bu fazo maxluqoti, g‘oyat sur’atli va oniy amrlarga va tez va shoshilinch buyruqlarga itoat qildirayotgan qo‘mondon va hokimlarini poklab, rahmatini madhu sano qilishadi.

**Ey Zamin va samovotning Xoliqi Zuljaloli!** Sening Qur’oni Hakimingning ta’limi bilan va Rasuli Akram alayhissalotu vassalomning darsi bilan iymon keltirdim va bildimki: Samovot yulduzlari bilan va javvi fazo ichidagi maxluqlari bilan Sening vujubi vujudingga va Sening birligingga va vahdatingga shahodat qilayotganlari kabi; shuningdek, **Yer** butun maxluqoti va ahvoli bilan Sening borliging va birligingga mavjudoti adadicha shahodat va ishoralar qiladi.

Darhaqiqat, zaminda hech bir o‘zgarish, va daraxt va hayvonlarida har yili liboslarini almashtirishdek hech bir o‘zgarish (- juz’iy bo‘lsin, kulliy bo‘lsin-) yo‘qki, intizomi bilan Sening borliging va birligingga ishora qilmasin.

Yana, hech bir hayvon yo‘qki, zaiflik va ehtiyoji darajasiga ko‘ra berilayotgan rahimona rizqi bilan va hayoti uchun lozim bo‘lgan jihozlarining hakimona berilishi bilan Sening borligingga va birligingga shahodati bo‘lmasin.

Yana, har bahorda ko‘z o‘ngimizda yaratilyotgan nabotot va hayvonotdan hech bir donasi yo‘qki, ayojib san’ati bilan va latif ziynati bilan va butunlay ajralib turishi bilan va intizomi bilan va mavzuniyati bilan Seni bildirmasin. Va zamin yuzini to‘ldirib turgan va nabotot va hayvonot deb atalmish qudratingning xoriqolari va mo‘’jizalari, cheklangan va bir hil moddalari va bir-biriga o‘xshagan tuxum va tuxumchalardan va qatralardan va don va donchalardan va urug‘lardan xatosiz, mukammal, chiroyli, o‘ziga xos farqli alomatlari bilan yaratilishlari Sone’-i Hakimlarining borligi va birligiga va hikmatiga va cheksiz qudratiga shunday bir shahodat bo‘ladiki, ziyoning quyoshga shahodatidan ko‘ra kuchli va porloqdir.

Yana, havo, suv, nur, olov, tuproq kabi hech bir unsur yo‘qki: ongsiz bo‘lganlari holda, onglilardek, mukammal vazifalarni bajarishi bilan; oddiy va istilo qiluvchi, intizomsiz, har yerga tarqalgan bo‘lishiga qaramay, juda ham intizomli va xilma-xil mevalarni va mahsullarni xazina-i g‘aybdan keltirishi bilan Sening birligingga va borligingga shahodati bo‘lmasin.

**Ey Fotiri Qodiyr! Ey Fattohi Allom! Ey Fa’oli Xalloq!**

Yer butun aholisi bilan Xoliqining Vojib-ul Vujud ekaniga qanday shahodat etayotgan bo‘lsa; xuddi shuningdek Sening - Ey Vohidi Ahad! Ey Hannoni Mannon! Ey Vahhobi Razzoq! - vahdatingga va ahadiyatingga, yuzidagi muhri bilan va aholisining yuzlaridagi muhrlari bilan va birlik, barobarlik va bir-birining ichiga kirish, bir-biriga yordam berish, ularga qaratilgan rububiyat ismlarining va fe’llarining yakkaligidan, badohat darajasida Sening vahdatingga va ahadiyatingga shahodat, balki mavjudotlar adadicha shahodat qiladi.

Yana, go‘yo, zamin bir lashkargoh, mashhar, ta’limgoh vaziyati bilan,.. va nabotot va hayvonot toifalaridagi to‘rt yuz ming turdagi farqli millatlarning bir-biridan farqli jihozlari muntazam ravishda berilishi bilan Sening rububiyatingning hashamatiga va qudratingning hamma narsaga yetishiga qanday dalolat qilayotgan bo‘lsa; xuddi shuningdek, barcha son-sanoqsiz hayotdorlarning alohida-alohida rizqlari o‘z vaqtida, quruq va oddiy bir tuproqdan rahimona, karimona berilishi va son-sanoqsiz jonzotlarning mukammal bo‘ysunishlari bilan Rabboniy amrlarga itoatlari Sening rahmating har narsaga shomil ekanini va hokimiyating hamma narsani qamrab olganini ko‘rsatadi.

Yana, zaminda tinimsiz almashib turgan maxluqot karvonlarining kelib-ketishi va idoralari, navbati bilan o‘lim va hayotning almashib turishlari, hayvon va nabototning idora va tadbirlari ham hamma narsaga taalluqli ilm bilan va hamma narsada joriy bo‘lgan benihoya hikmat bilangina bo‘ladi. Bu ham Sening ilming va hikmatingning ihotasiga dalolat qiladi.

Yana, zaminda qisqa vaqtda cheksiz vazifalar bajaradigan va cheksiz yashaydigandek iste’dod va ma’naviy jihozlar bilan jihozlangan va zamin mavjudotini tasarruf qiladigan inson uchun, bu dunyo ta’limgohida va bu vaqtinchalik zamin lashkargohida va bu muvaqqat mashharda: buncha ahamiyat, cheksiz xarajat, benihoya rububiyat tajalliyoti, cheksiz Subhoniy xitoblar va bu tuganmas Ilohiy ehsonlar; albatta va har holda, bu qisqa va huznli umrga va qorishiq alamli hayotga, baloli va foniy dunyoga sig‘maydi. Balki faqatgina boshqa va abadiy umr va boqiy saodat diyori uchungina bo‘lishi mumkinligi jihatidan, olami baqodagi uxraviy ehsonlarga ishora, balki shahodat etadi.

**Ey Xoliqi Kulli Shay!** Zaminning barcha maxluqoti Sening mulkingda, Sening Arzingda, Sening havlu quvvating bilan va Sening qudrating va irodating bilan va ilming va hikmating bilan idora qilinmoqdalar va musaxxardirlar. Va zamin yuzida faoliyati ko‘rinib turgan bir rububiyat shunday ihota va shumul ko‘rsatmoqda.. va uning boshqaruvi va tadbiri va tarbiyasi shunday mukammal va shunday hassosdir... va har tarafdagi ijrooti shunday birlik va barobarlik va o‘xshashlik ichidadirki; bo‘linishni qabul qilmaydigan bir yaxlit va parchalanishi imkonsiz bo‘lgan bir kulliy singari bir tasarruf, bir rububiyat ekanini bildiradi.

Yana, zamin butun aholisi bilan birga, lisoni qoldan ochiqroq cheksiz tillar bilan Xoliqini taqdis va tasbeh, va son-sanoqsiz ne’matlarining lisoni hollari bilan Razzoqi Zuljaloliga hamd va madhu sano qilishadi.

**Ey shiddati zuhuridan ko‘rinmayotgan va ey azamati kibriyosi sababli O‘zini berkitgan Zoti Aqdas!** Zaminning butun taqdisot va tasbehoti bilan Seni qusurdan, ojizlikdan, sherikdan poklayman, va butun hamd va sanolar bilan Senga hamd va shukr aytaman.

**Ey Rabb-ul barri val bahr!** Qur’onning darsi va Rasuli Akram alayhissalotu vassalomning ta’limi bilan angladimki: osmon, fazo, va zamin Sening birliging va borligingga qanday shahodat qilayotgan bo‘lsa; huddi shuningdek, **dengizlar, daryolar va chashmalar va irmoqlar** Sening vujubi vujudingga va vahdatingga badohat darajasida shahodat qilishadi.

Darhaqiqat, bu dunyomizning ajoyib manbai bo‘lgan bug‘ qozonlari dengizlarda hech bir mavjud, hatto hech bir qatra suv yo‘qkui: vujudi bilan, intizomi bilan, manfaati bilan va vaziyati bilan Xoliqini bildirmasin.

Va oddiy bir qumda va oddiy bir suvda rizqlari mukammal shaklda berilayotgan g‘aroyib maxluqotlardan va xilqatlari g‘oyat intizomli dengiz hayvonlaridan, xususan, donasi bir millionta tuxum qo‘yib dengizlarni to‘ldiradigan baliqlardan hech biri yo‘qki: yaratilishi va vazifasi bilan, idora qilinishi va oziqlantirilishi bilan va idorasi va tarbiyasi bilan Yaratganiga ishora va Razzoqiga shahodat etmasin.

Yana, dengizda qiymatli, xosiyatli, ziynatli javharlardan hech biri yo‘qki: go‘zal yaratilishi bilan va jozibador fitrati bilan va manfaatli xosiyati bilan Seni tanimasin, bildirmasin.

Darhaqiqat, ular har biri alohida-alohida shahodat etganlari kabi, umum hay’ati bilan, birgaligi va bir-biri ichiga aralashib ketgani va yaratilish tamg‘asining bir xilligi va yaratilishning juda osonligi va son jihatidan juda ham ko‘pligi nuqta-i nazaridan, Sening vahdatingga shahodat etadilar. Shuningdek, Arzni va tuprog‘i bilan birga kurra-i Arzni o‘rab olgan okeanlarini: muallaq turgizish, va to‘kmay, sochmasdan quyoshning atrofida kezdirish, va tuproqqa toshirib yubormaslik... hamda oddiy qumidan va suvidan: xilma-xil va intizomli hayvonotini va javharlarini yaratish, va rizqlarini va boshqa ishlarini umumiy va mukammal suratda boshqarish va chora-tadbirlarini ko‘rish, va yuzida ko‘rinishi lozim bo‘lgan behisob murdalardan hech birining ko‘rinmasligi nuqta-i nazaridan - Sening borligingga va Vojib-ul Vujud ekanigga mavjudoti adadicha ishoralar qilib, shahodat etadi.

Va sening saltanati rububiyatingning hashamatiga va hamma narsani qamrab olgan qudratingning azamatiga juda ochiq tarzda dalolat qilganlari kabi, osmonlar ustidagi g‘oyat buyuk va intizomli yulduzladan to dengizlar tubidagi juda kichik va intizom bilan rizqlantirilayotgan baliqlargacha hamma narsaga yetgan va hukm qilayotgan rahmatingning va hokimiyatingning cheksiz kengligiga dalolat qiladilar,.. hamda intizomlari, foydalari, hikmatlari, mezon va mavzuniyatlari bilan Sening hamma narsani qamrab olgan ilmingga va barcha narsaga shomil hikmatingga ishora qiladilar.

Va bu dunyo mehmonxonasida yo‘lovchilar uchun Sening rahmat hovuzlaring borligi va insonning sayru-sayohatiga va kemasiga va foydalanishiga bo‘ysunganligi ishora qiladiki: yo‘lda qurilgan karvonsaroyda bir kechalik musofirlariga bu qadar dengiz hadyalarini tortiq etgan Zot, albatta abadiy saltanatining qarorgohida abadiy rahmat dengizlari muhayyo qilganki, bular ularning foniy va kichik namunalaridirlar.

Xullas, dengizlarning juda xayratlanarli tarzda Yerning atrofida ajoyib vaziyatda turishi, va dengizlarning maxluqlari ham juda intizomli ravishda idora va tarbiya qilinishi yaqqol ko‘rsatadiki: yolg‘iz Sening quvvating va qudrating bilan va Sening iroda va tadbiring bilan, Sening mulkingda, Sening amringga bo‘ysunishgan. Va lisoni hollari bilan Xoliqini taqdis qilib, "Allohu Akbar" deydilar.

**Ey tog‘larni zamin kemasiga xazinali ustun qilgan Qodiyri Zuljalol!**

Rasuli Akram alayhissalotu vassalomning ta’limi va Qur’oni Hakimingning darsi bilan angladimki, dengizlar ajoyibotlari bilan Seni taniyotgan va tanittirayotganlari kabi, **tog‘lar** ham: zaminning zilziladan ta’sirlanmasligiga va ichki inqiloblar to‘fonlaridan omon qolishiga va dengizlarning istilosidan qutulishiga; va havoning zararli gazlaridan tozalanishiga; va suvning muhofaza va zaxira qilinishiga; va jonzotlarga lozim bo‘lgan ma’danlarning xazinadorligiga qilayotgan xizmatlari va hikmatlari bilan Seni taniydilar va tanitadilar.

Darhaqiqat, tog‘lardagi toshlarning turlaridan va har hil xastaliklarga dori bo‘lgan turli moddalardan va hayotdorlarga, xususan insonlarga juda lozim va xilma-xil ma’danlarning jinslaridan va tog‘larni, sahrolarni chechaklari bilan bezagan va mevalari bilan ziynatlagan nabotot turlaridan hech biri yo‘qki: tasodifga havolasi mumkin bo‘lmagan hikmatlari, intizomi, yaratilish go‘zalligi, foydalari bilan, xususan ma’danlarning tuz, limon kislotasi, sulfat va achchiqtosh kabi suratan bir-biriga o‘xshash, lekin ta’mlarining bir-biridan keskin farqlanishi bilan va xususan nabototning oddiy tuproqdan unayotgan xilma-xil navlari bilan, turli tuman chechak va mevalari bilan benihoya Qodiyr, benihoya Hakim, benihoya Rahim va Karim bir Sone’ning vujubi vujudiga ochiq ravshan shahodat qiladilar. Shuningdek, umumiy hay’atidagi vahdati idora va vahdati tadbir va manba va maskan va yaratilish va san’at jihatlarida birgalik, birlik, arzonlik, osonlik, ko‘plik va yaratilishda tezlik nuqta-i nazaridan, o‘sha Sone’ning vahdatiga va ahadiyatiga shahodat qiladilar.

Yana, tog‘larning ustidagi va ichidagi masnu’lar zaminning har tarafida, har bir navi bir vaqtda, bir tarzda, yanglishsiz, g‘oyat mukammal va tez yaratilishlari va bir ish bir ishga mone bo‘lmasdan, boshqa navlar bilan birga qorishiq bo‘lgani holda aralashtirmasdan yaratilishlari - Sening rububiyatingning hashamatiga va hech narsa unga og‘ir kelmaydigan qudratingning buyukligiga dalolat qiladi. Xuddi shuningdek, zamin yuzidagi butun hayotdor maxluqlarning cheksiz ehtiyojlarini, hatto turli xil xastaliklarini, hatto turli tuman zavqlarini va boshqa-boshqa ishtahalarini qondiradigan bir suratda, tog‘larning ustlari va ichlarini intizomli ravishda daraxtlar va nabotot va ma’danlar bilan to‘ldirish va muhtojlarga musaxxar qilish jihati bilan, Sening rahmatingning cheksiz kengligiga va hokimiyatingning nihoyasiz bepoyonligiga dalolat qilishi,.. va tuproq tabaqalari ichida yashirin va qorong‘u va aralash bo‘lgani holda, bilib, ko‘rib, chalkashtirmasdan, intizom bilan, ehtiyojlari qilinishlari bilan Sening hamma narsaga taalluqli ilmingning qamroviga va har bir narsani nizomga solgan hikmatingning barcha ashyoga shumuliga,.. va dorilarning hozirlanishi va ma’danlarning zahira qilinishlari bilan rububiyatingning rahimona va karimona idoralarining go‘zalliklariga va inoyatingning ehtiyotli latofatlariga ochiq ravshan ishora va dalolat qiladilar.

Yana, ulkan tog‘lar: bu dunyo karvonsaroyida musofir yo‘lovchilar uchun zaruratlariga va istiqboldagi ehtiyojlariga intizomli zaxira va jihozot ombori va hayotga lozim bo‘lgan juda ko‘p xazinalarning mukammal maxzani jihatidan ishora, balki dalolat, balki shahodat qiladiki: bu qadar karim va musofirparvar va bu qadar hakim va shafqatparvar va bu qadar qodiyr va rububiyatparvar bir Sone’ning, albatta va har holda, juda suygan o‘sha mehmonlari uchun abadiy bir olamda abadiy ehsonlarining abadiy xazinalari bordir. Bu yerdagi tog‘larga badal, u yerda bu vazifani yulduzlar bajaradilar.

**Ey Qodiyri Kulli Shay!**

Tog‘lar va ichidagi maxluqlar Sening mulkingda va Sening quvvat va qudrating bilan va ilm va hikmating bilan bo‘ysundirilgan va zaxira qilib qo‘yilgan. Ularni bu tarzda vazifalantirib va bo‘ysundirgan Xoliqlarini taqdis qiladilar va tasbeh aytadilar.

**• Ey Xoliqi Rahmon! Va ey Rabbi Rahim!**

Rasuli Akram Alayhissalotu vassalomning ta’limi va Qur’oni Hakimingning darsi bilan angladim: Samo va fazo va Arz va dengiz va tog‘ mushtamilot va maxluqlari bilan birga Seni qanday taniyotgan va tanittirayotgan bo‘lishsa,.. xuddi shuningdek, zamindagi butun **daraxt va nabotot** yaproqlari va chechaklari va mevalari bilan Seni badohat darajada tanittiradilar va taniydilar.

Va barcha daraxtlar va nabototning jazavali zikr harakatidagi yaproqlaridan, va ziynatlari bilan Sone’ining ismlarini tavsif va ta’rif qilayotgan chechaklaridan, va latofat va jilva-i marhamati tufayli tabassum qilayotgan mevalaridan har biri, hech bir jihatdan tasodifga havola qilish imkoni bo‘lmagan xoriqo san’at ichidagi nizom va nizom ichidagi mezon va mezon ichidagi ziynat va ziynat ichidagi naqshlar va naqshlar ichidagi go‘zal va boshqa-boshqa hidlar va hidlar ichidagi mevalarning xilma-xil ta’mlari bilan, benihoya Rahim va Karim bir Sone’ning vujubi vujudiga badohat darajasida shahodat qilishadi. Shuningdek, umumiy hay’ati bilan, zamin yuzida birlik va birgalik, bir-biriga o‘xshashlik va sikka-i xilqatda mushobahat va tadbir va idorada munosiblik va ularga aloqador bo‘lgan yaratish fe’llarida va Rabboniy ismlarda muvofiqlik va o‘sha yuz ming navlarning hadsiz afrodlarini bir-biri ichida chalkashtirmasdan birdan idoralari kabi jihatlari bilan o‘sha Vojib-ul Vujud Sone’ning vahdatiga va ahadiyatiga ochiq oydin shahodat qiladilar.

Yana, ular Sening vujubi vujudingga va vahdatingga qanday shahodat etayotgan bo‘lsalar,.. xuddi shuning kabi, ro‘yi zaminda to‘rt yuz ming millatlardan tashkil topgan hayotdor lashkaridagi behisob askarlarining yuz minglab tarzda yedirib ichirish va idoralari, chalkashtirmasdan va aralashtirmasdan mukammal tarzda qilinishi bilan, Sening rububiyatingning vahdoniyatdagi hashmatiga va bir bahorni bir gul kabi osonlik bilan yarata oladigan qudratingning azamatiga va hamma narsaga taalluqiga dalolat qilishadi. Shuningdek, ulkan zaminning har tarafida behisob hayvonotiga va insonlarga hadsiz taomlarning xilma-xil turlarini muhayyo qilgan rahmatingning cheksiz kengligiga,.. va o‘sha hadsiz ishlar va in’omlar va idoralar va yedirib ichirishlar va ijrootlar mukammal intizom bilan jarayon etishlari va hamma narsa, hatto zarralar ham o‘sha amrlarga va ijrootga itoat va musaxxariyatlari bilan Sening hokimiyatingning cheksiz bepoyonligiga qat’iy dalolat qiladilar. Shu bilan birga, o‘sha daraxtlarning va o‘simliklarning va har bir yaproq va gul va meva va ildiz va shox va novda kabi har birining har bir narsasini, har bir ishini bilib, ko‘rib, foydalarga, foydalarga, hikmatlarga ko‘ra qilinishi bilan Sening ilming har narsani qamragan va hikmating hamma narsaga shomil ekaniga juda ochiq suratda dalolat va son-sanoqsiz barmoqlari bilan ishora qiladilar. Va Sening g‘oyat mukammal san’atingning jamoliga va nihoyat jamoldagi ne’matingning komilligiga hadsiz tillari bilan sano va madh aytishadi.

Yana, bu o‘tkinchi karvonsaroyda va foniy musofirxonada va qisqa bir zamonda va oz bir umrda, daraxtlar va nabototning qo‘llari orqali kelayotgan bu qadar qiymatli ehsonlar va ne’matlar va bu qadar favqulotda xarajatlar va ikromlar ishora qiladi, balki shahodat qiladiki: mehmonlariga bu yerda bunday marhamatlar ko‘rsatgan qudratli, karamli Zoti Rahim qilgan barcha xarajat va ehsonlarini O‘zini sevdirish va tanittirish natijasining aksi bilan, ya’ni, butun maxluqlar tarafidan "Bizga tottirdi, lekin yedirmay bizni yo‘q qilib yubordi" demaslik va dedirmaslik va saltanati uluhiyatini yerga urmaslik va cheksiz rahmatini inkor qilmaslik va qildirmaslik va barcha mushtoq do‘stlarini mahrumlik orqali dushmanga aylantirmaslik uchun, albatta va har holda, abadiy olamda, abadiy mamlakatda, abadiy qoldiradigan bandalariga, abadiy rahmat xazinalaridan, abadiy Jannatlarida, abadiy va Jannatga loyiq suratda mevali daraxtlar va chechakli o‘simliklarni tayyorlab qo‘ygan. Bu yerdagilar esa, xaridorlarga ko‘rsatish uchun namunalardir.

Yana, daraxtlar va o‘simliklar butun yaproq va gul va mevalarining so‘zlari bilan Seni taqdis va tasbeh va tahmid qilganlari kabi, o‘sha so‘zlarning har biri ham Seni alohida taqdis etadi. Xususan, mevalarning badi’ bir suratda etlari juda farqli, san’atlari juda ajoyib, urug‘lari juda xoriqo tarzga keltirilib, taom idishlarini daraxtlarning qo‘llariga berib, o‘simliklarning boshlariga qo‘yib hayotdor mehmonlariga yuborib, hol tili bo‘lgan tasbehlari namoyon bo‘lib qol lisoni darajasiga chiqadi. Bularning hammasi Sening mulkingda, Sening quvvat va qudrating bilan, Sening iroda va ehsonlaring bilan, Sening rahmat va hikmating bilan bo‘ysunishgan va Sening har bir amringga mute’dir.

Ey zuhuri shiddatidan ko‘rinmayotgan va ey kibriyo-i azamatidan yashiringan Sone’-i Hakim va Xoliqi Rahim! Butun daraxtlar va nabototning, butun yaproq va gul va mevalarining tillari bilan va adadi bilan Seni qusurdan, ojizlikdan, sherikdan taqdis qilib, hamdu sano aytaman.

• **Ey Fotiri Qodiyr! Ey Mudabbiri Hakim! Ey Murabbiyi Rahim!** Rasuli Akram alayhissalotu vassalomning ta’limi bilan va Qur’oni Hakimning darsi bilan angladim va iymon keltirdimki: nabotot va daraxtlar Seni taniyotgani, Sening qudsiy sifatlaringni va go‘zal ismlaringni bildirayotganlari kabi;.. **hayotdorlarning ruh berilgan qismi bo‘lmish inson va hayvonot**dan hech biri yo‘qki: jismida juda ham intizomli soatlar kabi ishlayotgan va ishlattirilayotgan ichki va tashqi a’zolari bilan,.. va badanida juda nozik bir nizom va juda hassos mezon va juda muhim foydalar bilan joylashtirilgan jihozlar va tuyg‘ulari bilan,.. va jasadida juda san’atli bir tuzilish va juda hikmatli bir to‘shash va juda diqqatli bir muvozana ichida joylashtirilgan badanining jihozlari bilan Sening vujubi vujudingga va sifatlaringning tahaqquqiga shahodat qilmasin. Chunki buncha basiyrona nozik san’at va shuurkorona nozik hikmat va mudabbirona tom muvozanaga, albatta ko‘r quvvat va shuursiz tabiat va bebosh tasodif aralasholmaydi va ularning ishi bo‘lolmaydi va mumkin ham emas. Va o‘z-o‘zidan shakllanib, bu holga kelishi, yuz daraja mahol ichra maholdir. Chunki, u holda har bir zarrasi har bir narsasini va jasadining shakllanishini, balki dunyoda aloqador hamma narsani biladigan, ko‘radigan, qila oladigan xuddi iloh kabi qamrovli bir ilm va qudrati bo‘lishi kerak. Shundan keyingina vujudining shakllanishini unga havola qilish va "o‘z-o‘zidan bo‘lyapti" deyish mumkin bo‘ladi.

Va umumiy hay’atidagi yagona tadbir va yagona idora va yagona nav’i va yagona jinsi va barchalarining yuzlarida ko‘z, quloq, og‘iz kabi nuqtalarda ittifoq bilan mushohada qilingan fitrat tamg‘asida birlik va har navning a’zolari siymolarida ko‘rilgan hikmat tamg‘asida birlasish va yedirib ichirishda va ijodda birlik va bir-birining ichida bo‘lish kabi holatlaridan hech biri yo‘qki: Sening vahdatingga qat’iy shahodat qilmasin! Va har bir nafarida koinotga qaragan butun ismlarning jilvalari borligi bilan vohidiyat ichida Sening ahadiyatingga ishorasi bo‘lmasin.

Yana, inson bilan birga hayvonotning yer yuziga tarqalgan yuz ming turlari intizomli qo‘shin kabi jihozlanish va buyruqlar va itoat va bo‘ysunishi bilan, va eng kichikdan to eng buyukka qadar rububiyatning amrlari intizomli tarzda jarayon etishlari bilan rububiyatingning daraja-i hashamatiga,.. va juda ko‘pligi bilan birga juda qiymatli, va juda mukammaligi bilan birga g‘oyat tez qilinishlari, va juda san’atliligi bilan birga juda oson bajarilishlari bilan qudratingning daraja-i azamatiga dalolat qilishadi. Shuningdek, sharqdan g‘arbga, shimoldan janubgacha yoyilgan mikrobdan to karkidonga qadar, eng kichik chivindan to eng buyuk qushga qadar ularning butun rizqlarini yetkazib turgan rahmatingning cheksiz kengligiga,.. va har biri itoatkor askar kabi fitriy vazifasini bajarish va zamin yuzi kuz mavsumida xizmatdan ozod qilinganlar o‘rniga har bahorda yangitdan askarlikka olingan qo‘shinga lashkargoh bo‘lish jihatidan, hokimiyatingning benihoya kengligiga qat’iy dalolat qiladilar.

Yana, hayvonotdan har bittasi koinotning bir kichik nusxasi va bir kichik namunasi singari g‘oyat teran bir ilm va juda nozik hikmat bilan,.. aralash moddalarni aralashtirib yubormasdan va butun hayvonlarning bir-biridan farqli suratlarini chalkashtirmasdan, xatosiz, yanglishsiz, nuqsonsiz yaratilishlari bilan... ilming hamma narsani qamrab olganiga va hikmating hamma narsaga qamraganiga sonlaricha ishora qilmoqdalar. Xuddi shuningdek, har biri alohida san’at mo‘’jizasi va alohida favqulotda hikmat bo‘ladigan darajada san’atli va go‘zal qilinishlari bilan, Sen juda sevgan va e’lon qilishni xohlagan Rabboniy san’atninh mukammal husniga va g‘oyat darajada go‘zalligiga ishora qilishadi. Va har biri, xususan bolalar, g‘oyat nozdor, nozanin suratda oziqlantirishlari bilan va havaslarining va orzularining qondirilishi bilan Sening inoyatingning g‘oyat shirin jamoliga hadsiz ishoralar qiladilar.

**Ey Rahmon-ur Rahim! Ey Sodiq-ul va’d-il Amin! Ey Moliki Yavmiddiyn!** Sening Rasuli Akraming (alayhissalotu vassalom)ning ta’limi bilan va Qur’oni Hakimingning irshodi bilan angladimki: Modomiki, koinotning eng tanlangan natijasi hayot ekan,.. va hayotning eng saralangan xulosasi ruh ekan,.. va ruh egalarining eng ayirilgan qismi shuur egalari ekan,.. va shuur egalarining eng mukammali inson ekan,.. va butun koinot hayotga bo‘ysungan va uning uchun ishlayotgan ekan,.. va hayotdorlar ruh egalariga bo‘ysungan, ular uchun dunyoga yuborilayotgan ekanlar.. va ruh egalari insonlarga bo‘ysungan, ularga yordam qilayotgan ekanlar,.. va insonlar fitratan Xoliqini o‘ta jiddiy sevar ekanlar,.. va Xoliqlari ularni ham sevar, ham O‘zini ularga har qanday sabab bilan sevdirar ekan,.. va insonning iste’dodi va ma’naviy jihozlari boshqa boqiy olamga va abadiy bir hayotga qarar ekan,.. va insonning qalbi va shuuri butun quvvati bilan boqiylikni istar ekan,.. va tili cheksiz duolari bilan boqiylik uchun Xoliqiga yolvorayotgan ekan... Albatta va har holda, juda sevgan va sevilgan va mahbub va muhib bo‘lmish insonlar abadiy muhabbat uchun yaratilgani holda, ularni qayta tirilmaydigan qilib o‘ldirish orqali, abadiy bir adovat bilan xafa qilish to‘g‘ri kelmaydi va bo‘lishi ham mumkin emas. Balki boshqa abadiy olamda saodatli hayotni ko‘zlab, bu dunyoda harakat qilish va uni qozonish uchun yuborilgandir. Va insonga tajalliy qilgan ismlar o‘zining bu foniy va qisqa hayotdagi jilvalari bilan, boqiy olamda ularning oynasi bo‘lmish insonlar ularning abadiy jilvalariga sazovor bo‘lishlariga ishora qiladilar.

**Darhaqiqat, abadiyning sodiq do‘sti abadiy bo‘ladi. Va Boqiyning oyina-i ziyshuuri boqiy bo‘lishi lozimdir.**

Hayvonlarning ruhlari boqiy qolishini va Sulaymon (as)ning hudhudi va chumolisi va Solih (as)ning tuyasi va Asxobi Kahfning iti kabi ba’zi xos hayvonlar ham ruhi, ham jasadi bilan boqiy olamga ketishi va ora-sira foydalanib turish har bir navning bir dona vujudi bo‘lishi sahih rivoyatlardan anglashiladi. Shu bilan birga, hikmat va haqiqat hamda rahmat va rububiyat buni taqozo qiladi.

**Ey Qodiyri Qayyum!** Butun hayotdorlar, ruh sohiblari, shuur egalari Sening mulkingda, faqatgina Sening quvvat va qudrating bilan va faqatgina Sening iroda va idorang va rahmat va hikmating bilan, rububiyatingning amrlariga bo‘ysundirilgan va fitriy vazifalar bilan vazifalantirilishgan. Va ba’zilari insonning quvvati va g‘alabasi sababli emas, balki fitratan insonning zaifligi va ojizligi uchun rahmat tarafidan unga bo‘ysungan. Va hol va qol tili bilan Sone’larini va Ma’budlarini kamchilikdan, sherikdan poklab, ne’matlariga shukr va hamd aytib, har biri o‘ziga xos ibodatini qilmoqda.

**Ey zuhurining shiddatidan ko‘rinmayotgan va ey azamati kibriyosi tufayli pardalangan Zoti Aqdas!** Butun ruh sohiblarining tasbehlari bilan Seni poklash niyatida سُبْحَانَكَ يَا مَنْ جَعَلَ مِنَ الْمَاءِ كُلَّ شَىْءٍ حَىٍّ deyman.

**• Yo Rabb-al Olamiyn! Yo Iloh-al Avvaliyna val Oxiriyn! Yo Rabb-as Samovoti val Aroziyn!**

Rasuli Akram alayhissalotu vassalomning ta’limi bilan va Qur’oni Hakimning darsi bilan angladim va iymon keltirdimki: Samo, fazo, Yer, quruqlik va dengiz, daraxt, o‘simlik, hayvonlar a’zolari bilan, qismlari bilan, zarralari bilan Seni bilayotgani, taniyotgani va borligingga va birligingga shahodat va dalolat va ishora qilayotganlari kabi;.. xuddi shuningdek, koinotning xulosasi bo‘lmish hayotdorlar va hayotdorlarning xulosasi bo‘lmish inson va insonning xulosasi bo‘lmish **anbiyo, avliyo, asfiyolar**ning xulosasi bo‘lmish qalblarining va aqllarining mushohadot va kashfiyot va ilhomot va istixrojotlari bilan, yuzlab ijmo‘ va yuzlab tavotur quvvatiga teng bir qat’iyat bilan Sening vujubi vujudingga va Sening vahdoniyat va ahadiyatingga shahodat etib, xabar beradilar. Mo‘’jizot va karomot va yaqiyniy burhonlari bilan xabarlarini isbot qiladilar.

Darhaqiqat, qalblarda: g‘ayb pardasi ortidan eslatuvchi Zotga qarashli hech bir g‘aybiy xotirot, va ilhom beruvchi bir Zotga boqtiradigan hech bir sodiq ilhomlar, va haqqal-yaqiyn suratida qudsiy sifatlar va asmo-i husnoni kashf qiladigan hech bir e’tiqodi yaqina;.. va anbiyo va avliyolarda: bir Vojib-ul Vujudning nurlarini aynal-yaqin bilan mushohada qilgan hech bir nuroniy qalb;.. va asfiyo va siddiqiynda: bir Xoliqi kulli shayning oyoti vujubini va vahdat burhonlarini ilmal-yaqin tasdiqlagan, isbotlagan hech bir munavvar aql yo‘qki, - Sening vujubi vujudingga va qudsiy sifatlaringga va Sening vahdatingga va ahadiyatingga va asmo-i husnoingga shahodat etmasin, dalolat qilmasin va ishorasi bo‘lmasin.

Va xususan, butun anbiyo va avliyo va asfiyo va siddiqiynning imomi va raisi va xulosasi bo‘lmish Rasuli Akram alayhissalotu vassalomning xabarlarini tasdiqlagan hech bir ochiq oydin mo‘jizalari va haqqoniyatini ko‘rsatgan hech bir oliy oliy haqiqati... va barcha muqaddas va haqiqatli kitoblarning xulosat-ul xulosasi bo‘lgan Qur’oni Mo‘’jiz-ul Bayonning hech bir qat’iy tavhidiy oyati va iymoniy masalalaridan hech bir qudsiy masalasi yo‘qdirki, - Sening vujubi vujudingga va qudsiy sifatlaringga va Sening vahdatingga va ahadiyatingga va ismlaring va sifatlaringga shahodat etmasin va dalolat qilmasin va ishorasi bo‘lmasin..

Yana, o‘sha yuz minglab sodiq xabarchilar mo‘’jizalariga va karomatlariga va hujjatlariga suyanib, Sening borligingga va birligingga shahodat etganlari kabi; butun borliqni ihota qilib turgan Arshi A’zamning kulliy ishlarini boshqarishdan tortib, to qalbning g‘oyat maxfiy va juz’iy xotirotini va orzularini va duolarini bilish, eshtish va idora qilishgacha jarayon etayotgan rububiyating hashamatining darajasini,.. va ko‘z o‘ngida son-sanoqsiz xilma-xil narsalarni bir vaqtda yaratayotgan, hech bir fe’l boshqa bir fe’lga, bir ish boshqa bir ishga mone bo‘lmasdan, eng buyuk narsani eng kichik pashsha kabi osonlik bilan yaratayotgan qudrating azamatining darajasini ijmo‘ bilan, ittifoq bilan e’lon va xabar berib, isbot qiladilar.

Yana, bu koinotni ruh egalariga, xususan insonga mukammal bir saroy qilib bergan, va Jannatni va abadiy saodatni jin va insonlarga hozirlab qo‘ygan, va eng kichik bir hayotdorni ham unutmagan, va eng ojiz qalbni ham tatmin va taltif qilishga urinayotgan rahmatingning hadsiz kengligini,.. va zarralardan to sayyoralarga qadar butun maxluqlarning turlarini amrlariga itoat ettirgan va tasxir va tavzif qilgan hokimiyatingning benihoya kengligini xabar berib, mo‘’jizot va hujjatlari bilan isbot qiladilar. Xuddi shuningdek, koinotni qismlari sonicha risolalardan tarkib topgan bir buyuk kitob shakliga keltirgan va Lavhi Mahfuzning daftarlari bo‘lmish Imomi Mubin va Kitobi Mubinda butun mavjudotning butun sarguzashtlarini qayd etib yozgan va barcha urug‘larda umum daraxtlarning mundarijalarini va dasturlarini, va shuur sohiblarining boshlarida butun quvva-i hofizalarda sohiblarining hayotiy sarguzashtlarini yanglishsiz, intizomli ravishda yozdirgan ilmingning har narsani qamraganiga,.. va har bir mavjudga ko‘p hikmatlarni bergan, hatto har bir daraxtda mevalari adadicha natijalarni berdirgan, va har bir hayotdorlarda a’zolari, balki qismlari va hujayralari sanog‘icha foydalarni ko‘zlagan, hatto insonning tilini juda ko‘p vazifalarda ishlatish bilan birga, taomlarning ta’mlari sonicha zavq mezonchalari bilan jihozlantirgan qudsiy hikmatingning har bir narsaga shomil ekaniga;.. yana, bu dunyoda namunalari ko‘rilgan jaloliy va jamoliy ismlaringning tajalliylari yanada porloq bir suratda abad-ul obodda davom etajagiga, va bu foniy olamda namunalari ko‘rilgan ehsonlaringning yanada dabdabali suratda saodat diyorida davom etishiga va abadiyligiga, va bu dunyoda ularni ko‘rgan mushtoqlarning abadda ham yonma-yon va birga bo‘lishlariga... bilijmo‘, bilittifoq shahodat va dalolat va ishora qiladilar.

Yana, yuzlab ochiq ravshan mo‘’jizalarga va qat’iy oyatlariga suyanib, boshda Rasuli Akram alayhissalotu vassalom va Qur’oni Hakiming, barcha nurli ruh sohiblari bo‘lmish anbiyolar va nuroniy qalb qutblari bo‘lmish avliyolar va munavvar aql arboblari bo‘lmish asfiyolar: Sening juda ko‘p takrorlagan butun muqaddas sahifa va kitoblarda qilgan va’dalaringga va tahdidlaringga suyangan holda,.. va Sening qudrat va rahmat va inoyat va hikmat va jalol va jamoling kabi qudsiy sifatlaringga va sha’nlaringga va jalolingning izzatiga va rububiyatingning saltanatiga suyangan holda,.. va kashfiyot va mushahadot va ilmal-yaqiyn e’tiqodlari bilan... abadiy saodatni jin va insonlarga bashorat qilmoqdalar va ahli zalolat uchun Jahannam borligini xabar berib e’lon qilmoqdalar va iymon keltirib shahodat etishmoqda.

**Ey Qodiyri Hakim! Ey Rahmoni Rahim! Ey Sodiq-ul Va’d-il Karim! Ey izzat va azamat va jalol sohibi Qahhori Zuljalol!**

Buncha sodiq do‘stlaringni va bu qadar va’dalaringni va bu qadar sifatlaring va shuunotingni yolg‘onga chiqarib,.. rububiyatingning saltanati qat’iy iqtizo qilgan narsalarni va sevganing va ular ham Seni tasdiqlab va itoat qilib o‘zlarini Senga sevdirgan behisob maqbul bandalaringning cheksiz duolarini va da’volarini rad qilib,.. kufr va isyon bilan va Seni va’dangda yolg‘onchiga chiqarish bilan Sening azamati kibriyoingni ranjitgan va jalolingning izzatini ranjida qilgan va uluhiyatingning haysiyatiga tegingan va rububiyatingning shafqatini ta’sirlantirgan zalolat va kufr ahlini hashrni inkor qilishlaridan yuz ming daraja muqaddassan va hadsiz daraja munazzah va oliysan! Bu kabi behisob zulmdan, chirkinlikdan Sening benihoya adolatingni va jamolingni va rahmatingni poklayman! سُبْحَانَهُ وَ تَعَالٰى عَمَّا يَقُولُونَ عُلُوًّا كَبٖيرًا oyatini vujudimning butun zarralari adadicha aytishni istayman! Balki Sening sodiq elchilaring va to‘g‘ri saltanatingning dalloli haqqal-yaqiyn, aynal-yaqiyn, ilmal-yaqiyn shaklida Sening oxiratdagi rahmat xazinalaringga va boqiy olamdagi ehsonotingning xazinalariga va saodat diyorida to‘lig‘icha ko‘rinadigan go‘zal ismlaringning xoriqo go‘zal jilvalariga shahodat qiladi, ishorat etadi va bashorat beradilar. Va butun haqiqatlarning manbai va quyoshi va homiysi bo‘lgan "Haq" ismingning eng buyuk bir shu’lasi ushbu hashrning buyuk haqiqat ekaniga iymon keltirib, Sening bandalaringga dars beradilar.

**Ey Rabb-ul Anbiyo vas Siddiqiyn!**

Ularning barchasi Sening mulkingda, Sening amring va qudrating bilan, Sening iroda va tadbiring bilan, Sening ilming va hikmating bilan bo‘ysungan va vazifalantirilgan. Poklash, takbir, tahmid, tahlil bilan kurra-i Arzni bir buyuk zikrxona, bu koinotni bir katta masjid suratida ko‘rsatganlar.

**Yo Rabbiy va yo Rabb-as Samovoti val Aroziyn! Yo Xoliqiy va yo Xoliqi Kulli Shay!**

**Osmonlarni yulduzlari bilan, zaminni mushtamiloti bilan va butun maxluqotni barcha holatlari bilan bo‘ysundirgan qudratingning va irodatingning va hikmatingning va hokimiyatingning va rahmatingning haqqi hurmati, nafsimni menga bo‘ysundir! Va matlubimni menga musaxxar qil! Qur’onga va iymonga xizmat uchun insonlarning qalblarini Risola-i Nurga musaxxar ayla! Va menga va birodarlarimga iymoni komil va husni xotima ber! Hazrati Muso alayhissalomga dengizni va Hazrati Ibrohim alayhissalomga otashni va Hazrati Dovud alayhissalomga tog‘ni, temirni va Hazrati Sulaymon alayhissalomga jin va insonlarni va Hazrati Muhammad alayhissalotu vassalomga quyosh va oyni bo‘ysundirganing kabi, Risola-i Nurga qalblarni va aqllarni musaxxar qil! Va meni va Risola-i Nur talabalarini nafs va shaytonning sharridan va qabr azobidan va Jahannam otashidan muhofaza ayla va Jannat-ul Firdavsda mas’ud qil! Omiyn, omiyn, omiyn!**

سُبْحَانَكَ لَا عِلْمَ لَنَٓا اِلَّا مَا عَلَّمْتَنَٓا اِنَّكَ اَنْتَ الْعَلٖيمُ الْحَكٖيمُ

وَ اٰخِرُ دَعْوٰيهُمْ اَنِ الْحَمْدُ لِلّٰهِ رَبِّ الْعَالَمٖينَ

\* \* \*

Qur’ondan va munojoti Nabaviya bo‘lmish "Javshan-ul Kabir"dan olgan bu darsimni bir ibodati tafakkuriya sifatida Rabbi Rahimimning dargohiga arz qilishda qusurga yo‘l qo‘ygan bo‘lsam, qusurimning afvi uchun Qur’onni va "Javshan-ul Kabir"ni shafoatchi qilib, rahmatidan afvimni niyoz etaman.

**Said Nursiy**

\*\*\*

# MUNDARIJA

**BIRINCHI YOG‘DU:**

Hazrat Yunus Alayhissalomning munojoti mashhurasi bo‘lgan فَنَادٰى فِى الظُّلُمَاتِ اَنْ لَٓا اِلٰهَ اِلَّٓا اَنْتَ سُبْحَانَكَ اِنّٖى كُنْتُ مِنَ الظَّالِمٖينَ oyatining bir sirri muhimini va bir haqiqati azimasini bayon qilib; har bir inson bu dunyoda Hazrat Yunus Alayhissalom bo‘lgan vaziyatida -faqat ulkan miqyosda- ekanini bayon qiladi. Hazrat Yunus Alayhissalomga "hut, dengiz, tun" nima bo‘lsa; har inson uchun nafsi, dunyosi, istiqboli ham o‘shadir.

**IKKINCHI YOG‘DU:**

Hazrat Ayyub Alayhissalomning munojoti mashhurasini bayon qiladi. اِذْ نَادٰى رَبَّهُٓ اَنّٖى مَسَّنِىَ الضُّرُّ وَاَنْتَ اَرْحَمُ الرَّاحِمٖينَ oyatining muhim bir sirrini va azim bir haqiqatini "Besh Nukta" bilan tafsir qilib, butun musibatzadalarga ma’naviy bir tiryoq va g‘oyat foydali bir dori hukmida bir risoladir. Bu risola, moddiy musibatlarni, ahli iymon uchun musibatlikdan chiqaradi. Asl ahamiyatli musibat, qalbga va ruhga kelgan zalolat musibatlari ekanini bayon etgani kabi; musibatzadalarning umr daqiqalari ahli sabr va shukr haqida ibodat soatlari hukmiga o‘tib shikoyat eshigini yopadigan, doimo shukr eshigini ochadigan bir risoladir.

**UCHINCHI YOG‘DU:**

كُلُّ شَىْءٍ هَالِكٌ اِلَّا وَجْهَهُ لَهُ الْحُكْمُ وَ اِلَيْهِ تُرْجَعُونَ oyatining muhim ikki haqiqatini يَا بَاقٖى اَنْتَ الْبَاقٖى ۞ يَا بَاقٖى اَنْتَ الْبَاقٖى bo‘lgan mashhur ikki jumla ifoda etgan ikki haqiqati muhimma bilan tafsir etadi. Baqo uchun xalq etilgan va baqoga oshiq bo‘lgan ruhi insoniy, Boqiyi Zuljalolga nisbatan munosabati haqiqiyasini bilsa, foniy umrini boqiy bir umrga tabdil etadi. Soniyalari sanalar hukmiga o‘tganini va Boqiyi Zuljalolni tanimagan ruhi insonning sanalari, soniyalar hukmida ekanini bayon etib isbot etgan qiymatdor bir risoladir. Fanoni yomon ko‘rgan va boqiyni maroq etganlar, bu risolani maroq bilan o‘qishi kerak.

**TO‘RTINCHI YOG‘DU:**

Minhaj-us Sunna nomli g‘oyat muhim bir risoladir. Ahli Shia va Ahli Sunnat mobaynida eng muhim bir masala-i ixtilofiya bo‘lgan masala-i imomatni g‘oyat vazih va qat’iy bir suratda hallu fasl etadi.

لَقَدْ جَٓاءَكُمْ رَسُولٌ مِنْ اَنْفُسِكُمْ عَزٖيزٌ عَلَيْهِ مَا عَنِتُّمْ حَرٖيصٌ عَلَيْكُمْ بِالْمُؤْمِنٖينَ رَؤُفٌ رَحٖيمٌ ۞ فَاِنْ تَوَلَّوْا فَقُلْ حَسْبِىَ اللّٰهُ لَٓا اِلٰهَ اِلَّا هُوَ عَلَيْهِ تَوَكَّلْتُ وَهُوَ رَبُّ الْعَرْشِ الْعَظٖيمِ ۞ قُلْ لَٓا اَسْئَلُكُمْ عَلَيْهِ اَجْرًا اِلَّا الْمَوَدَّةَ فِى الْقُرْبٰى

oyati azimaning ko‘p haqoiqi azimasidan ikki buyuk haqiqatini "To‘rt Nukta" bilan tafsir etadi. Bu risola, Ahli Sunnat va Jamoatga, ham Alaviylarga g‘oyat qiymatdor va manfaatdordir; haqiqatdan Minhaj-us Sunnadir. Sunnati Saniyaning yo‘lini, u masalada to‘liq bayon etadi.

**BESHINCHI YOG‘DU:**

Ta’lif etilmagandir.

**OLTINCHI YOG‘DU:**

Ta’lif etilmagandir.

**YETTINCHI YOG‘DU:**

Sura-i Fathning oxirida

لَقَدْ صَدَقَ اللّٰهُ رَسُولَهُ الرُّؤْيَا بِالْحَقِّ لَتَدْخُلُنَّ الْمَسْجِدَ الْحَرَامَ اِنْ شَٓاءَ اللّٰهُ اٰمِنٖينَ مُحَلِّقٖينَ رُؤُسَكُمْ وَ مُقَصِّرٖينَ لَا تَخَافُونَ فَعَلِمَ مَا لَمْ تَعْلَمُوا فَجَعَلَ مِنْ دُونِ ذٰلِكَ فَتْحًا قَرٖيبًا ۞ هُوَ الَّذٖٓى اَرْسَلَ رَسُولَهُ بِالْهُدٰى وَدٖينِ الْحَقِّ لِيُظْهِرَهُ عَلَى الدّٖينِ كُلِّهٖ وَ كَفٰى بِاللّٰهِ شَهٖيدًا ۞ مُحَمَّدٌ رَسُولُ اللّٰهِ وَالَّذٖينَ مَعَهُٓ اَشِدَّٓاءُ عَلَى الْكُفَّارِ رُحَمَٓاءُ بَيْنَهُمْ تَرٰيهُمْ رُكَّعًا سُجَّدًا يَبْتَغُونَ فَضْلًا مِنَ اللّٰهِ وَ رِضْوَانًا سٖيمَاهُمْ فٖى وُجُوهِهِمْ مِنْ اَثَرِ السُّجُودِ ذٰلِكَ مَثَلُهُمْ فِى التَّوْرٰيةِ وَ مَثَلُهُمْ فِى الْاِنْجٖيلِ كَزَرْعٍ اَخْرَجَ شَطْاَهُ فَاٰزَرَهُ فَاسْتَغْلَظَ فَاسْتَوٰى عَلٰى سُوقِهٖ يُعْجِبُ الزُّرَّاعَ لِيَغٖيظَ بِهِمُ الْكُفَّارَ وَعَدَ اللّٰهُ الَّذٖينَ اٰمَنُوا وَ عَمِلُوا الصَّالِحَاتِ مِنْهُمْ مَغْفِرَةً وَ اَجْرًا عَظٖيمًا

bo‘lgan uch oyati azimadan o‘n vujuhi i’joziyadan yolg‘iz ixbori bilg‘ayb vajhidan sakkiz ixboroti g‘aybiyani bayon etadi; shu uch oyat, bir o‘zi bir mo‘’jiza-i bahira ekanini isbot qiladi. Tatimmasida, فَاُولٰٓئِكَ مَعَ الَّذٖينَ اَنْعَمَ اللّٰهُ عَلَيْهِمْ مِنَ النَّبِيّٖنَ وَ الصِّدّٖيقٖينَ وَ الشُّهَدَٓاءِ وَ الصَّالِحٖينَ وَ حَسُنَ اُولٰٓئِكَ رَفٖيقًا oyatining muhim bir nukta-i i’joziyasini, Sura-i Fathning oxiridagi oyatning ayni ixbori g‘aybiysi navidan, g‘aybiy ixborlariga ishorat qiladi.

Xotimasida, Qur’oni Hakimning tavofuqot jihatida i’joziy nuktalaridan g‘oyat porloq bir nukta-i i’joziyasini bayon etib; Qur’on Fotihada, Fotiha Bismillohda, Bismilloh Alif Lom Mimda bir jihatda darj etilganini bayon etadi. Ham eng muntashir va mutadovil darkanor Musxaflarda Lafzullohning tavofuqoti latifa-i i’joziyasidan biri shuki: Sahifaning oxirgi satrining yuqori qismida butun Qur’onda sakson va pastgi qismida yana Lafza-i Jalol bir-biri ustida sakson bo‘lib tavofuq etib kelishi va sahifalar orqasida tom muvofaqat bilan bir-birini ko‘rsatishi, xuddi sakson adaddan birgina Lafza-i Jalol tazohur etishi.. ham oxirgi satrning tom o‘rtasida ellik besh va boshida yigirma besh, birga yana sakson bo‘lib, bu sakson u ikki saksonga saksonlikda tavofuq etganlari kabi, ikki yuz qirq tavofuqoti latifa yolg‘iz sahifaning oxirgi satrlarida bo‘lishi ko‘rsatadiki; Qur’oni Azimushshonning ham oyoti, ham kalimoti, ham hurufoti har biri, boshqa-boshqa madori i’joz bo‘lganlari kabi, kalimotning naqshlari va xatlari ham boshqa bir shu’la-i i’jozga mazhar ekanini bayon qiladi.

**SAKKIZINCHI YOG‘DU:**

Boshqa bir majmuada nashr etilganidan bu yerga darj etilmadi.

**TO‘QQIZINCHI YOG‘DU:**

Boshqa bir majmuada nashr etilganidan bu yerga darj etilmadi.

**O‘NINCHI YOG‘DU:**

**يَوْمَ تَجِدُ كُلُّ نَفْسٍ مَا عَمِلَتْ مِنْ خَيْرٍ مُحْضَرًا وَمَا عَمِلَتْ مِنْ سُٓوءٍ تَوَدُّ لَوْ اَنَّ بَيْنَهَا وَبَيْنَهُٓ اَمَدًا بَعٖيدًا وَيُحَذِّرُكُمُ اللّٰهُ نَفْسَهُ وَاللّٰهُ رَؤُفٌ بِالْعِبَادِ** oyatining bir sirrini, xizmati Qur’oniyada birodarlarimning bashariyat muqtazosi o‘laroq sahv va xatolarining natijasida yeganlari shafqat ta’zirlarini bayon etmoq bilan tafsir qiladi.

Ha, bu risola ikki qism bo‘lib yozilgan. Birinchi qismda; xos va sodiq Qur’on xizmatkorlarining sahv va xatolari natijasida yeganlari tanbehkorona shafqat ta’zirlari.. ikkinchi qismda; zohiriy do‘st va qalbi muoriz bo‘lganlarning bilib turib bergan zararlariga muqobil, zajrkorona yeganlari ta’zirlaridan bahs etilardi. Faqat keraksiz ba’zilarning xotirlarini ranjida etmaslik uchun, yuzlab hodisotdan birinchi qismning yolg‘iz o‘n besh adadidan bahs etildi. Ikkinchi Qism hozircha yozilmadi. Ta’zir yegan, o‘z imzo va tasdig‘i ostida, qabul qilib yozilgandir. Men beshta ta’zir yedim, yozdim. Nafsim kabi qabul qilganim Abdulmajid ila Xulusiyga vakolatan yozdim. Qolganlarning bir qismi o‘zlari yozdilar; bir qismi, haqida yozilganni ko‘rdilar, qabul qildilar. Namuna navidan bo‘lib ular bilan kifoyalandik. Bo‘lmasa hodisot ko‘pdir. Bu bilan qat’iyan qanoatimiz kelganki; bu xizmatimizda sohibsiz emasmiz. Muhim bir nazar ostidamiz va diqqatli bir inoyat nazaridamiz va quvvatli hifzu himoya ostidamiz. U risolaning oxirida اَلظُّلْمُ لاَ يَدُومُ وَالْكُفْرُ يَدُومُ sirriga doir muhim bir haqiqat bayon etilib, xizmatimizga zulm navidan yopishgan mulhidlar, bu dunyoda ta’zirini yeydilar va qisman yeganlarini; va zindiqo va zalolat hisobiga yopishganlar tez ta’zir yemasdan ta’xir etilganining sabab va hikmatini bayon etadi.

**O‘N BIRINCHI YOG‘DU:**

"Mirqot-us Sunna va Tiryoqu Marazil Bid’a" nomi bilan g‘oyat muhim bir risoladir. لَقَدْ جَٓاءَكُمْ رَسُولٌ مِنْ اَنْفُسِكُمْ عَزٖيزٌ عَلَيْهِ مَا عَنِتُّمْ حَرٖيصٌ عَلَيْكُمْ بِالْمُؤْمِنٖينَ رَؤُفٌ رَحٖيمٌ ۞ قُلْ اِنْ كُنْتُمْ تُحِبُّونَ اللّٰهَ فَاتَّبِعُونٖى يُحْبِبْكُمُ اللّٰهُ oyatlarining g‘oyat muhim ikki haqiqatini "O‘n Bir Nukta" bilan tafsir qiladi.

**BIRINCHI NUKTA**

مَنْ تَمَسَّكَ بِسُنَّتٖى عِنْدَ فَسَادِ اُمَّتٖى فَلَهُ اَجْرُ مِاَةِ شَهٖيدٍ hadisi sharifining sirrini bayon qiladi.

**IKKINCHI NUKTA:** Imom Rabboniy (R.A.), "Sunnati Saniyaning ittiboi; eng hashmatli, eng latofatli, eng ahamiyatli tariqatdir" deyishiga doirdir.

**UCHINCHI NUKTA:** Sunnati Saniyaning ahamiyati haqida Imom Rabboniyning hukmini tasdiq etganini bayon etadi.

**TO‘RTINCHI NUKTA:** اَلْمَوْتُ حَقٌّ haqiqatining eshigi bilan, g‘oyat ajib bir olami ma’naviyga oid bir sayohati ruhiyani bayon etadi.

**BESHINCHI NUKTA:** قُلْ اِنْ كُنْتُمْ تُحِبُّونَ اللّٰهَ فَاتَّبِعُونٖى يُحْبِبْكُمُ اللّٰهُ oyatining sarohati bilan: Muhabbatulloh, qat’iy bir qiyosi mantiqiy bilan, Sunnati Saniyaning ittiboini intoj etganiga doirdir.

**OLTINCHI NUKTA: كُلُّ بِدْعَةٍ ضَلَالَةٌ وَكُلُّ ضَلَالَةٍ فِى النَّارِ** hadisining muhim bir sirrini va اَلْيَوْمَ اَكْمَلْتُ لَكُمْ دٖينَكُمْ oyatining bir haqiqatini tafsir etadi.

**YETTINCHI NUKTA:** Sunnati Saniyaning har bir masalasi ostida bir adab ekanini bayon etadi. "Allam-ul G‘uyubga qarshi adab va hijob qanday bo‘lishi mumkin va nima deganidir?" savoliga qarshi, go‘zal bir javobdir.

**SAKKIZINCHI NUKTA:** Sunnati Saniyaning bir qismi shafqati Ahmadiyaning (S.A.V.) tarashshuhoti bo‘lgani kabi, Zoti Ahmadiya Alayhissalotu Vassalamning qanday bir ma’dani shafqat ekanini ko‘rsatadi.

**TO‘QQIZINCHI NUKTA:** Sunnati Saniyaning har bir naviga tamoman bilfe’l ittibo etmoq, axassi xavasga maxsus bo‘lgani holda; harkas niyati bilan va qasd bilan va tarafdorona va iltizomkorona va taqdirkorona tolib bo‘lmoq bilan, u ittibo-i tommadan to‘liq hissador bo‘lishi mumkin. Ahli tariqatning azkor va avrod va mashrablari, asosoti Sunnatga muxolafat etmaslik sharti bilan bid’atga dohil bo‘lmaganini, bo‘lsa-bo‘lsa bid’ati hasana ekanini bayon etadi.

**O‘NINCHI NUKTA:** قُلْ اِنْ كُنْتُمْ تُحِبُّونَ اللّٰهَ فَاتَّبِعُونٖى يُحْبِبْكُمُ اللّٰهُ Muhabbati Ilohiyaga va u muhabbatning natijasida Sunnati Saniyaning ittiboiga doir uch nuqta bilan g‘oyat maroq-avar va muhim va go‘zal bayonot bor. Hatto kitobning naqshida shu O‘ninchi Nuktaning bir shua-i karomatini, tavofuq bilan nazarga ko‘rsatadi.

**O‘N BIRINCHI NUKTA:** Zoti Ahmadiyaning Sunnati Saniyasining manbai; ham aqvoli, ham ahvoli, ham af’oli ekanini va har biri ham farz, ham navofil, ham odot aqsomiga inqisom etganini va Qur’onda وَاِنَّكَ لَعَلٰى خُلُقٍ عَظٖيمٍ sirri bilan, navi bashar ichida ma’nan va ruhan bo‘lgani kabi, mizoji jismoniysining jihati bilan ham eng mo‘’tadil nuqtada va quva-i jismoniya va nafsiyada nuqta-i i’tidolning vasatida va kamolida bo‘lgan fardi farid, Rasuli Akram Alayhissalotu Vassalam ekanini isbot qiladi. Bu risola ham, boshda aytilgani kabi, bir tiryoqi anfa’ va bir iksiri a’zamdir.

**O‘N IKKINCHI YOG‘DU:**

اِنَّ اللّٰهَ هُوَ الرَّزَّاقُ ذُو الْقُوَّةِ الْمَتٖينُ ۞ اَللّٰهُ الَّذٖى خَلَقَ سَبْعَ سَمٰوَاتٍ وَمِنَ الْاَرْضِ مِثْلَهُنَّ يَتَنَزَّلُ الْاَمْرُ بَيْنَهُنَّ لِتَعْلَمُوا اَنَّ اللّٰهَ عَلٰى كُلِّ شَىْءٍ قَدٖيرٌ وَ اَنَّ اللّٰهَ قَدْ اَحَاطَ بِكُلِّ شَىْءٍ عِلْمًا oyatlarining, ahli Fanning va hozirgi Jo‘g‘rofiyachi va Astronomlarning madori tanqidlari bo‘lgan ikki haqiqatini, "Ikki Nukta" bilan tafsir qiladi.

**BIRINCHI NUKTA:** Umum rizq to‘g‘ridan-to‘g‘riga Qodiri Zuljalolning qo‘lida ekanini va xazina-i rahmatidan chiqqanini bayon etib, rizqsizlikdan o‘lmoq bo‘lmaganini isbot qiladi.

**IKKINCHI NUKTA:** Yer Kurrasining, munkir Jo‘g‘rofiyachi faylasuflarning aksiga bo‘lib, yetti vajh bilan yetti tabaqa ekanini va samovot ham, Astronom faylasuflarning aksiga bo‘lib, yetti vajh bilan yetti tabaqa ekanini isbot qiladi. Bu risola shunday vaysaqi mulhidlarga bir lijamdir, ya’ni tizgindir.

**O‘N UCHINCHI YOG‘DU:**

"Hikmat-ul Istioza" nomi bilan ma’ruf, g‘oyat qiymatdor va quvvatli va haqiqatli bir risoladir.

قُلْ اَعُوذُ بِرَبِّ النَّاسِ ۞ مَلِكِ النَّاسِ ۞ اِلٰهِ النَّاسِ ۞ مِنْ شَرِّ الْوَسْوَاسِ الْخَنَّاسِ ۞ الَّذٖى يُوَسْوِسُ فٖى صُدُورِ النَّاسِ ۞ مِنَ الْجِنَّةِ وَ النَّاسِ

Surasining eng muhim bir haqiqatini, وَقُلْ رَبِّ اَعُوذُ بِكَ مِنْ هَمَزَاتِ الشَّيَاطٖينِ ۞ وَاَعُوذُ بِكَ رَبِّ اَنْ يَحْضُرُونِ oyatining muhim bir hikmatini va اَعُوذُ بِاللّٰهِ مِنَ الشَّيْطَانِ الرَّجٖيمِ ning eng muhim bir sirrini "O‘n Uch Ishorat" bilan tafsir etib, o‘n uch kalit bilan قُلْ اَعُوذُ بِرَبِّ النَّاسِ ning qal’a-i hasiniga kirmoq uchun eshik ochadi, tahassungohni ko‘rsatadi.

**BIRINCHI ISHORAT:** "Shaytonlarning koinotda ijod jihatida hech madhallari bo‘lmagani va zalolatning mustakrah xunukliklari ahli zalolatni tanfir etganlari holda va Janobi Haq rahmat va inoyati bilan ahli haqqa tarafdor bo‘lgani va haq va haqiqatning jozibador go‘zalliklari, ahli haqni muayyid va mushavviq bo‘lgani holda; hizb-ush shaytonning ko‘p marta hizbullohga g‘alaba qilishining hikmati nima?" deb savolga qarshi g‘oyat qat’iy va vazih bir javobdir.

**IKKINCHI ISHORAT:** "Sharri mahz bo‘lgan shaytonlarning ijodi va ahli iymonga taslitlari va ular sababli ko‘p insonlarning kufrga kirib Jahannamga kirishlariga, Jamili Alal-itloq va Rahimi Mutlaq va Rahmoni Bil-haqning rahmat va jamoli, bu hadsiz xunuklikning va bu dahshatli musibatning husuliga qanday muso‘ada etmoqda va nima uchun javoz ko‘rsatmoqda?" degan savolga qarshi g‘oyat quvvatli va muqni’ bir javobdir.

**UCHINCHI ISHORAT:** "Qur’oni Hakimda, ahli zalolatga qarshi azim shikoyatlar va kasratli tahshidot va juda shiddatli tahdidot; aqlning zohiriga ko‘ra, adolatli va munosabatli balog‘atiga va uslubidagi i’tidoliga va istiqomatiga munosib tushmaydi? Go‘yo ojiz bir odamga qarshi qo‘shinlarni tahshid etadi; va muflis va mulkda hissasiz ojiz bir odamga, quvvatli bir sherik mavqeini bergandek undan shikoyatlar etishining sirri va hikmati nima?" deb savoliga qarshi, g‘oyat qat’iy va ahamiyatli bir javobdir.

**TO‘RTINCHI ISHORAT:** Adam sharri mahz va vujud xayri mahz bo‘lganidan; mahosin va kamolot vujudga va sharlar va musibatlar adamga istinod etganini va undan nash’at etganini bayon qiladi.

**BESHINCHI ISHORAT:** Janobi Haq Kutubi Samoviyada basharga qarshi Jannat kabi azim bir mukofotni va Jahannam kabi dahshatli bir mujozotni ko‘rsatmoq bilan birga, ko‘p irshod va mukarrar iqoz va dafalar bilan Eslatma va mutaaddid tahdid va tashviq etgani holda, hizb-ush shaytonning xunuk va mukofotsiz va zaif dasisalariga qarshi, ahli iymonning mag‘lub bo‘lishlarining sirri nima?" degan mudhish savolga qarshi muqni’ bir javobdir.

**OLTINCHI ISHORAT:** Shaytonlarning eng tahlikali va kasratli bir dasisasi bo‘lgan "tasavvuri kufriy"ni "tasdiqi kufr" suratida, "tasavvuri zalolat"ni "tasdiqi zalolat" tarzida ko‘rsatishi bilan, hassos va sofi-qalb insonlarni tahlikalarga otishiga muqobil, ilmiy va mantiqiy va haqiqatli bir javobdir.

**YETTINCHI ISHORAT:** Mo‘tazila imomlari sharning ijodini shar talaqqiy etganlari uchun, kufr va zalolatning ijodini Allohga bermasdan, go‘yo u bilan Allohni taqdis etadilar. Mo‘tazilaning bu muhim masalalariga va Majusiylarning xoliqi sharrni boshqa talaqqiy etishlariga qarshi g‘oyat quvvatli va mantiqiy bir javobi muskit.. ham "Gunohi kabirani qilgan mo‘’min qololmaydi!" degan Mo‘tazila va bir qism Xorijiylarga qarshi g‘oyat maqbul va muqni’ bir javobdir.

**SAKKIZINCHI ISHORAT:** "Ba’zi risolalarda qat’iy dalillar bilan isbot etilganki; kufr va zalolat yo‘li shu qadar mushkulotli va suubatlidirki, hech kim unga kirmasligi kerak edi va qobili suluk emasdir. Iymon va hidoyat yo‘li shu qadar zohir va osondirki, harkas unga kirishi kerak edi, deganingiz holda; bu Hikmat-ul Istiozada, zalolatli yo‘lning oson va taxrib va tajovuz bo‘lgani uchun ko‘plar u yo‘lda suluk etgagani bayoning, bir-biriga muxolif bo‘lmoqda, vajhi tavfiqi nima?" savoliga qarshi g‘oyat maroq-avar va mantiqiy va qat’iy bir javob bo‘lmoq bilan birga, "Zalolatda shu qadar dahshatli bir alam va qo‘rquv borki, kofir hayotidan lazzat olishi emas, balki hech yashamasligi lozim kelarkan, ahli iymondan ziyoda o‘zini hayotda mas’ud ko‘rishining sirri nima?" degan savoliga qarshi g‘oyat go‘zal bir tamsil bilan to‘liq qanoat keltiradigan bir javobdir.

**TO‘QQIZINCHI ISHORAT:** "Hizbulloh bo‘lgan ahli hidoyat, boshda anbiyo va ularning boshida Faxri Olam Salollohu Ta’ala Alayhi Vassalam, shu qadar inoyati Ilohiyaga va imdodoti Subhoniyaga mazhar bo‘lganlari holda, nima uchun hizb-ush shaytonga qarshi ba’zan mag‘lub bo‘lganlar. Ham Xotam-ul Anbiyoning quyosh kabi porloq nubuvvati va risolatining qo‘shniligida bo‘lgan Madina munofiqlarining zalolatda tirishishlari va hidoyatga kirmasliklari nima uchun va hikmati nima?" degan savolga qarshi harkasni aloqador qiladigan go‘zal va quvvatli bir javobdir.

**O‘NINCHI ISHORAT:** Iblisning o‘zini o‘ziga tobe bo‘lganlarga inkor ettirmoq suratidagi dasisa niqobini yirtib, (Iblisning) iflos va mulavvas yuzini ko‘rsatib, vujudini isbot qiladi.

**O‘N BIRINCHI ISHORAT:** Ahli zalolatning sharridan koinot g‘azablanganini va anosiri kulliya hiddat etganlarini va umum mavjudot ma’nan g‘alayonga kelganlarini Qur’oni Hakim mo‘’jizona ifoda etganiga doir maroq-avar bir bayondir.

**O‘N IKKINCHI ISHORAT:** To‘rt savol va javobdir. "Mahdud bir hayotda mahdud gunohlarga muqobil hadsiz bir azob va nihoyatsiz bir Jahannam qanday adolat bo‘ladi?" Ham "Shariatda deyilganki: Jahannam, jazo-i amaldir; faqat Jannat, fazli Ilohiy bilandir. Buning hikmati nima?" Ham "Sayyiot intishor va tajovuz etganidan, bir sayyia ming yozilmoq, hasana bir yozilmoq lozim kelarkan; sayyianing bir, hasananing o‘n yozilishining sirri nima?" Ham "Ahli zalolat qozongan muvaffaqiyat va ko‘rsatgan quvvat, ahli hidoyatda bir zaiflik va haqiqatsizlik bo‘lganidanmi?" degan to‘rt savolga g‘oyat qisqa va quvvatli to‘rt javobdir.

**O‘N UCHINCHI ISHORAT:** "Uch Nuqta"dir.

Birinchisi: Shaytonning eng katta bir dasisasi, haqoiqi iymoniyaning azamati jihatida, tor qalbli va qisqa aqlli va kalta fikrli insonlarni aldashiga muqobil, tamomila shaytoni jinniy va insiyni ham jim qiladigan bir javobdir.

**Ikkinchi Nuqta:** Shayton, qusurli insonga qusurini e’tirof etmaslik bilan istig‘for va istioza yo‘lini yopib, anoniyatni tahrik etib, advokat kabi nafsini mudofaa ettiradi. Go‘yo nafsini taqsirotdan taqdis ettirishiga muqobil, harkasni iqno‘ etadigan bir javobdir. Qusurini ko‘rmaslik, u qusurdan yanada katta bir qusur ekanini va qusurini ko‘rmoq, qusurini qusurlikdan chiqarmoq ekanini bayon etadi.

**Uchinchi Nuqta:** Insonning hayoti ijtimoiyasini ifsod etgan eng muhim bir dasisa-i shaytoniya; "mo‘’minning birgina sayyiasi bilan hasanotini berkitmoq" bilan u mo‘’minga qarshi adovat ettirishga muqobil, mezoni akbarda adolati mutlaqa-i Ilohiyaning tajalliysidagi dastur bilan; harkasga kerakli, xususan hadid-ul mizoj va mushkulpisand insonlarga qiymatdor va haqli va quvvatli bir javobdir.

Xullas shu risola o‘n uch ishorat bilan shaytoni insiy va jinniyning o‘n uch hujum yo‘llarini yopgani kabi; قُلْ اَعُوذُ بِرَبِّ النَّاسِ Surasining qal’a-i metinida tahassun etmoq uchun o‘n uch kalit bo‘lib, o‘n uch eshikni ahli iymonga ochadi.

Shu Hikmat-ul Istioza Risolasining ikki muhim qardoshi bor. Biri Yigirma To‘qqizinchi Maktubning Olinchi Risolasi bo‘lgan "Hujumoti Sitta", muhim bir qal’a bo‘lgani kabi; ikkinchi bir qardoshi bo‘lgan Yigirma Oltinchi Maktubning "Hujjat-ul Qur’on Alash-shayton Va Hizbihi" nomli risolasi ham bir hisni hasindir. Bu uch risola bir-biri bilan munosabatdordir. Va ahli iymonga bu zamonda juda kerakli ekanini Eslatma etaman. Faqat shu risolalar tamomila Qur’onga sodiq bo‘lganlarning qo‘llariga berilishi mumkin. Bid’at va zalolatga tarafdor yoki siyosatchilikka mubtalo bo‘lganlarning qo‘llariga bermaslik kerak. Ayniqsa "Hujumoti Sitta", ichida Eski Saidning shiddatli lisoni qo‘shilgani uchun, eng xos va eng sodiq qardoshlarimga maxsusdir. Hozircha haqni tinglamoq va qabul etmoq iste’dodida bo‘lmaganlarga ko‘rsatilmasligini tavsiya etaman. Hamda "Ishoroti Sab’a", "Hujumoti Sitta" kabi hozircha xoslarga maxsusdir.

**O‘N TO‘RTINCHI YOG‘DU:**

"Ikki Maqom"dir.

**BIRINCHI MAQOM:** Rasuli Akram Alayhissalotu Vassalamdan so‘raganlarki: "Arz nima ustida turadi?" Rasuli Akram Alayhissalotu Vassalam farmon etganlar: عَلَى الثَّوْرِ وَالْحُوتِYa’ni "Ho‘kiz va baliq ustida turadi". Shu hadisga doir ko‘p munoqashot bor. Jo‘g‘rofiyachilar, xosho bu hadisni inkor etadilar.

Xullas bu hadisning haqiqiy ma’nosini uch vajh bilan, bu risolaning Birinchi Maqomi shunday bir tarzda bayon etadiki; munkirlarning zarra miqdor insofi bo‘lsa va Jo‘g‘rofiyachilarning haqqa qarshi zarra miqdor iz’onlari bo‘lsa, bu hadisni bahir mo‘’jiza-i Ahmadiya (S.A.V.) sanaydilar. Chunki u uch javob ham haqiqiy va qat’iy, ham ma’nodordirlar.

**IKKINCHI MAQOM:**

بِسْمِ اللّٰهِ الرَّحْمٰنِ الرَّحٖيمِ ning eng muhim besh-olti sirlarini tafsir etadi. Va بِسْمِ اللّٰهِ الرَّحْمٰنِ الرَّحٖيمِ Qur’onning bir xulosasi va bir mundarijasi va kaliti ekanini ko‘rsatgani kabi; Arshdan farshga qadar uzangan bir xatti qudsiyi nuroniy bo‘lmoq bilan birga, saodati abadiya eshigini ochgan bir kalit va har muborak narsaga fayz va baraka bergan bir manba-i anvor ekanini bayon qiladi. Bu Ikkinchi Maqom eng birinchi risola bo‘lgan "Birinchi So‘z"ga qaraydi. Go‘yo, Risola-i Nur ajzolari bir doira hukmida bo‘lib; muntahosi ibtidosiga بِسْمِ اللّٰهِ الرَّحْمٰنِ الرَّحٖيمِ xatti muboragi bilan ittihod etadi. Va bu maqomda "Olti Sir" o‘rniga o‘ttiz yozilardi. Hozircha olti qoldi. Qisqadir, faqat g‘oyat buyuk haqoiqni tazammun etadi. Buni diqqat bilan o‘qigan بِسْمِ اللّٰهِ الرَّحْمٰنِ الرَّحٖيمِ naqadar qiymatdor bir xazina-i qudsiya ekanini anglaydi.

**O‘N BESHINCHI YOG‘DU:**

Risola-i Nur Kulliyotining So‘zlar, Maktubot va O‘n To‘rtinchi Yog‘duga qadar bo‘lgan qismining mundarijasidir. Har qismning mundarijasi, ya’ni So‘zlar qismining mundarijasi So‘zlar Majmuasida bo‘lganidan, Maktubot va Yog‘dularning ham o‘zlariga oid mundarijalari u majmualarning oxirlariga ilhoq etilganidan, bu yerda yozilmadi.

**O‘N OLTINCHI YOG‘DU:**

Masoili muhimmadan ba’zi masoil haqida so‘ralgan savollarning javoblarini ichiga olgan. Shundayki; eng boshda maroq-avar "To‘rt Savol"ga javobdir.

**BIRINCHISI:** "Ahli Sunnat Va Jamoat haqida bir faraj va bir futuhot bo‘lishi haqida ahli kashf bergan xabarlarning zuhur etmasligining sababi nima?" deb so‘ralishiga muqobil g‘oyat go‘zal bir javob.

**IKKINCHISI:** "Risola-i Nurning muallifi o‘zini shiddatli tazyiqot ostida tutgan ahli dunyoga qarshi bo‘lishi lozim kelarkan, ularga moddatan qarshi chiqmasligining sababi nima?" savoliga g‘oyat latif bir javobdir.

**UCHINCHISI:** "Ingliz va Italiya kabi hukumatlarning bu hukumat bilan muhoraba etmoq istashlariga qarshi, nima uchun shiddatli bir suratda harbga qarshi bo‘lyapsiz? Holbuki bu kabi hodisalar millatning quvva-i ma’naviyasining manbai bo‘lgan hamiyati Islomiyani tahyij etmoq bilan, shao‘iri Islomiyaning ihyosiga va bid’atlarning raf’iga bir daraja mador bo‘ladi." deb bo‘lgan savoliga berilgan juda latofatli bir javobdir.

**TO‘RTINCHISI:** "Nima uchun qo‘lingizdagi nurli risolalarni harkasga ko‘rsatmaslik uchun, birodarlaringizga ehtiyotni tavsiya etasiz? Va nima uchun xalqlarni bu nurlarning fayzlaridan mahrum etmoqdasiz?" savoliga berilgan juda xush, juda go‘zal bir javobdir.

Xotimasida, Lihya-i Saodat haqida so‘ralgan bir savolga qarshi shubhalarni izola etgan g‘oyat muqni’ bir javobdir.

Undan so‘ng, eskidan beri mulhidlar hujum qilgan uch masalaga doir so‘ralgan savollarga berilgan uch javobdir.

**BIRINCHI SAVOL:** حَتّٰٓى اِذَا بَلَغَ مَغْرِبَ الشَّمْسِ وَجَدَهَا تَغْرُبُ فٖى عَيْنٍ حَمِئَةٍ oyati karimasining maoli bo‘lgan: "Zulqarnayn Quyoshni haroratli va balchiqli bir chashma suvida g‘urub etganini ko‘rgan?"

**IKKINCHI SAVOL:** Saddi Zulqarnayn qayerdadir? Va Ya’juj va Ma’juj kimlardir?

**UCHINCHI SAVOL:** Hazrat Iso Alayhissalom oxirzamonda kelib Dajjolni o‘ldirishiga doir savollarga shu qadar ulviy javoblar berilganki; ham ahli iymonning iymonlarini taqviya etadi, ham balog‘ati bilan adiblarni jim qiladi, hamda mulhidlarni ilzom etib ta’zirlaydi.

Oxirida, Mug‘ayyiboti Xamsadan yolg‘iz ikkisi haqida so‘ralgan muhim bir savolga ahamiyatli bir javobdir.

Rushdu

**O‘N YETTINCHI YOG‘DU:**

Zuhrodan kelgan "O‘n Besh Mulohaza"dan iboratdir.

**BIRINCHI MULOHAZA:** Nafsi insoniyat mubtalo bo‘lgan afil va nafil narsalarning, atvori olam ustida haqiqatlarini ko‘rsatib, qalbning robitasini kesib, yuzini baqo va oxiratga o‘giradi.

**IKKINCHI MULOHAZA:** Bir dasturi Qur’oniy bo‘lgan tavozuni amr va takabburdan man qiladi.

**UCHINCHI MULOHAZA:** كُلُّ اٰتٍ قَرٖيبٌ sirri bilan; mavtning haqiqatini go‘zal va ayni haqiqat bir tamsil bilan ochib, uzun orzularni va alamlarni kesadi. Hayyu Qayyumu Boqiyu Doim va Biyadihil Xoyrga har umurni taslim etadi.

**TO‘RTINCHI MULOHAZA:** Muttarid bir qonuni odatulloh bo‘lgan mavsumlarning, asrlarning o‘zgarishida, aksar ashyoning aynan i’oda va yangilanishi bilan, shajara-i koinotning eng mukammal mevasi bo‘lgan insonning, mavsumi hashri akbarda aynan i’oda etilishini qat’iyan isbot etadi.

**BESHINCHI MULOHAZA:** Shu asri falokat va halokatning eng buyuk musibati bo‘lgan va dinsizlikka ketgan madaniyati saqimaning mohiyatini va yuzidagi yopinchiqni va jahannam-numun mohiyatini huda-i Qur’oniy bilan muvozana surati bilan ochadi, ko‘rsatadi. Ahli iymonni unga tamoyuldan shiddatli tanfir ettirib, yuqumli bir vaboni tashhis bilan, dorixona-i Qur’oniyadan zamzami tiryoqni ichiradi.

**OLTINCHI MULOHAZA:** Nafs va shaytonning eng katta hiyla va dasisalaridan bo‘lgan; kofirlarning ko‘pliklarini va ularning ba’zi haqoiqi iymoniyaning inkoridagi ittifoqlarini vasvasa surati bilan ko‘rsatib, shubhalarni va dinga qarshi loqaydlikni, ayni haq va haqiqat bir tamsil bilan ildizidan kesgan va Tubo-i Jannat bo‘lgan iymon daraxtini yetishtirgan mujarrab bir iksiri nuroniydir.

**YETTINCHI MULOHAZA:** Hayoti ijtimoiya-i Islomiyaning muzir bir mikrobi bo‘lgan va taraqqiyoti ajnabiyada saodat deb o‘ylangan, zulmli va zulmatli ehtirosoti dunyoviyga ahli iymonni chorlagan soxtakor hamiyat-furushlarni, Qur’onning olmos qilichi bilan o‘ldirib, irtidodga yuz tutgan yoxud martaba-i fisqga tushgan ahli iymonni, Qur’oni Hakimning xastaxonasiga oladi, tadoviy etadi.

**SAKKIZINCHI MULOHAZA: وَسِعَتْ رَحْمَتُهُ كُلَّ شَيْءٍ** ning bir sirrini, وَ اِنْ مِنْ شَىْءٍ اِلَّا يُسَبِّحُ بِحَمْدِهٖ ning bir haqiqatini, اِنَّمَٓا اَمْرُهُٓ اِذَٓا اَرَادَ شَيْئًا اَنْ يَقُولَ لَهُ كُنْ فَيَكُونُ ning bir dasturini, فَسُبْحَانَ الَّذٖى بِيَدِهٖ مَلَكُوتُ كُلِّ شَىْءٍ وَاِلَيْهِ تُرْجَعُونَ ning bir nuktasini tafsir qilib, koinotda zarradan shamsga qadar hamma narsa bir vazifa bilan mukallaf bo‘lib, butun sa’yu harakatlari qonuni qadar bilan jarayon etganini; va Janobi Haq kamoli karamidan, xizmat ichida mukofot sifatida bir lazzat darj etganini isbot va izoh bilan.. mavjudotning eng mukammali va zihayotning raisi va Arzning xalifasi bo‘lgan inson, tanballik qilib g‘aflatga tushsa; jamodotdan yanada jomid, chivindan chigirtkadan yanada qonsiz bo‘lishini iqoz va inzor bilan, insonlarni vazifa-i fitriyalariga chorlab, uluhiyati mutlaqani isbot qiladi.

**TO‘QQIZINCHI MULOHAZA:** Janobi Haq kamoli karami bilan, eng katta narsani eng kichik narsada darj etgani jihat bilan; koinotdagi xayr va kamolotni, shajara-i koinotning mevasi va urug‘i bo‘lgan, navi insonning haqiqatini tashigan Nabiylarda ko‘rsatganini; va Nabiylarga intisob etgan, xayr va kamolotga, nurga va sururga chiqishi kabi, ubudiyat jihati bilan ham, bir zarra kabi kichik bir maxluq bo‘lgan insonning, fihristiyat va u intisob jihati bilan, og‘zidan chiqqan "Allohu Akbar" sadosi, Yer Kurrasining buyuk bir "Allohu Akbar"i hukmiga o‘tganini, haqqalyaqiyn bir bayon bilan, haqning saodatini, iymonning husni kamolini bilbedaho izhor etib.. zalolat, shar, xasorat; dinning muxolifida ekanini qat’iy isbot qiladi.

**O‘NINCHI MULOHAZA:** Janobi Haqning nuri ma’rifatiga yetishmoq va qaramoq; va oyot va shohidlarning oynalarida barohin va dalillarning alomatlarini ko‘rmoq uch xil bo‘lib.. bir qismi suv kabi; ikkinchi qismi havo kabi; uchinchi qismi nur kabi bo‘lib.. taqarrubning ta’rifini va bu’diyatning vartalarini bayon qiladi.

**O‘N BIRINCHI MULOHAZA:** Qur’oni Mo‘’jiz-ul Bayonning ifodasidagi shafqat va marhamatning hikmatini, ham uslubi Qur’oniyadagi jazolat va salosatdagi fitriylikni ko‘rsatadi.

**O‘N IKKINCHI MULOHAZA:** مُوتُوا قَبْلَ اَنْ تَمُوتُوا qovli sharifiga imtisolan, كُلُّ اٰتٍ قَرٖيبٌ sirri bilan mavtning va qabrning mohiyatini ko‘rsatib, isyonchi nafsi ammoraning tizginini tortadi. Ham qisqa bir umr va muvaqqat bir hayotda, bu ajib asrda, saodati abadiyaga eng foydali amal va eng maqbul xizmat va eng davomli savob, "iymonning taqviyasiga mador Risola-i Nur talabalari tarzida ulumi iymoniya bilan mashg‘ul bo‘lmoq" ekanini bayon etgan va ahli ilm va ahli qalamni iqoz etgan bir dasturi haqiqatdir.

**O‘N UCHINCHI MULOHAZA:** Madori iltibos bo‘lgan "Besh Masala"dir.

**Birinchisi: اِنَّكَ لَا تَهْدٖى مَنْ اَحْبَبْتَ وَلٰكِنَّ اللّٰهَ يَهْدٖى مَنْ يَشَٓاءُ** sirri bilan, tariqi haqda mashg‘ul bo‘lgan va mujohada etganlar yolg‘iz o‘z vazifasini o‘ylab, Janobi Haqning vazifasiga qo‘shilmasliklari kerakligini; va shiddati hirs sababli, vazifa-i ubudiyat va ma’muriyatni, amiriyat va ma’budiyat bilan iltibos etganlarga qarshi tafriq etib, haddini tajovuz etgan insonga maqomini ko‘rsatgan, harkasga kerakli bir masaladir.

**Ikkinchi Masala:** Ubudiyatning mansha’i, amri Ilohiy; va natijasi, rizo-i Ilohiy; va samaroti va favoidi, uxroviya ekanini; va dunyoga oid foydalar va samaralar va manfaatlar ubudiyatga, vird va zikrga illat yoki illatning bir juzi bo‘lsa, ubudiyatni qisman yo‘q qilganini bayon bilan sirri ubudiyatning hikmatini dars bergan juda muhim va luzumli bir masaladir.

**Uchinchisi: طُوبٰى لِمَنْ عَرَفَ حَدَّهُ وَلَمْ يَتَجَاوَزْ طَوْرَهُ** hadisi qudsiysining muqaddas dasturini go‘zal bir tamsil bilan izoh qilib, ubudiyatning asosi bo‘lgan ojizlik, faqirlik va qusur va nuqsonini bilmoq va niyoz bilan dargohi Ilohiyning rahmat eshigini qoqmoq kerakligini; ham har amalda bir ixlos jihati bo‘lganidan, inson harakatida rizo-i Ilohiyni o‘ylab, vazifa-i Ilohiyaga qo‘shilmasligi bilan, a’loyi illiyinga chiqishiga yo‘l ko‘rsatgan muhim bir masaladir.

**To‘rtinchi Masala: وَلَا تَاْكُلُوا مِمَّا لَمْ يُذْكَرِ اسْمُ اللّٰهِ عَلَيْهِ** oyatining ma’no-i ishoriysi bilan, Mun’imi Haqiqiyni xotirga keltirmagan va uning nomi bilan berilmagan ne’matni yemoq va olmoq joiz bo‘lmaganini; agar muhtoj bo‘lsa, zohiriy sabablarning boshi ustida Mun’imi Haqiqiyning rahmat qo‘lini ko‘rib, "Bismilloh" deb olinishini; ham zohiriy sabablarni parastish etganlarni aldagan ikki narsaning birga kelishi yoki bo‘lishi bo‘lgan iqtironni illat deb o‘ylashlarini go‘zal va muqovamatsuz izoh bilan, yuzlarni Mun’imi Haqiqiyga o‘giradi.

**Beshinchi Masala:** Bir jamoatning sa’ylari bilan hosil bo‘lgan bir natija yoki sharafni, u jamoatning raisiga yoki ustoziga bermoq; ham jamoatga, hamda u ustoz va raisga zulm bo‘lgani kabi.. Janobi Haqning nuru fayziga ma’kas va vasila va vosita bo‘lgan ustozning masdar va muqtadir va manba deb o‘ylanilmasligi kerakligini, go‘zal bir tamsil bilan isbot qilib, haqiqati holga deraza ochib ko‘rsatadi.

**O‘N TO‘RTINCHI MULOHAZA:** Tavhidga doir to‘rt kichik ramzdir.

**Birinchi Ramz:** Tor nazarli, qisqa fikrli va muhokamasiz aqlli, sababparast insonning nazarini vahdoniyati Ilohiyaning dalillariga o‘girib, go‘zal bir tamsil ustida "La ilaha illallohu vahdahu la sharika lah" deydi, tavhidni isbot qiladi.

**Ikkinchi Ramz:** يَا بَاقٖى اَنْتَ الْبَاقٖى ning bir sirrini tafsir qilib, ishqi majoziyga mubtalo bo‘lgan insonga, ishqi haqiqiyni va Ma’budi Bilhaqni ko‘rsatadi.

**Uchinchi Ramz:** Hayoti boqiyaga va sarmadiy manzaralarga nomzod, yuksak maqomda xalq qilingan iste’dodot va latoifi insoniya, ba’zan butunlay hech bo‘lgan havo-i nafsga asir bo‘lganidan, iqoz va inzor bilan insonni tayaqquzga chorlagan buyuk bir haqiqatning kichik bir uchidir.

**To‘rtinchi Ramz:** Uzun orzulardan va o‘tmish va kelajak alamlardan ruh va qalbni go‘zal bir tamsil bilan qutqarib, "La ilaha Illalloh" kalima-i qudsiyasining shifoyob va rahmatbaxsh xazinasiga taslim qiladi.

**O‘N BESHINCHI MULOHAZA:** "Uch Masala"dir.

**Birinchisi:** Ismi Hofizning tajalli-i atammiga ishorat qilgan فَمَنْ يَعْمَلْ مِثْقَالَ ذَرَّةٍ خَيْرًا يَرَهُ وَمَنْ يَعْمَلْ مِثْقَالَ ذَرَّةٍ شَرًّا يَرَهُ oyati bilan, Hofizi Zuljalolning Yer Kurrasi ekinzorida azal ilmi bilan xalq etib zar’ etgan tuxumlarni, kasif tuproq ichida va shiddati burudat qarshisida muqovamatsiz, nihoyatsiz zaif va kichik bo‘lganliklari holda muhofaza qilib, hashri bahoriyda boshqa bir olamdan kelganlaridek, avomiri takviniyaga imtisol bilan kelishlari bilan, omonati kubro hamalasi va Arzning xalifasi va koinotning mevasi bo‘lgan insonlarning af’ol va osor va aqvollari va hasanot va sayyiotlari muhofaza etilib hashrning tongida maydoni muhosabaga keltirilishini qat’iy isbot qilib, hashrni ba’zi sabablar natijasi ba’id ko‘rgan insonlarga, bilmushohada namunasini ko‘rsatadi.

Hofiz Ali

**O‘N SAKKIZINCHI YOG‘DU:**

Boshqa bir majmuada nashr etilganidan bu yerga darj etilmadi.

**O‘N TO‘QQIZINCHI YOG‘DU:**

كُلُوا وَ اشْرَبُوا وَ لَا تُسْرِفُوا oyati karimasini "Yetti Nukta" bilan tafsir etgan, iqtisodni amr qilib, isrof va tabzirdan man etgan va ayniqsa bu asrdagi basharga g‘oyat muhim bir darsi hikmat bergan, qiymatdor va juda muborak bir risoladir.

**BIRINCHI NUKTA:** Janobi Haq basharga ehson etgan biljumla ne’matlarning muqobilida bashardan faqat bir "shukr" istaganini; iqtisod, ham ne’matlarga qarshi bir ehtirom, ham Janobi Haqqa bir shukri ma’naviy, ham ne’matning barakalanishiga bir vasila ekanini.. isrof esa; Mun’imi Haqiqiyning ne’matlariga bir hurmatsizlik va bir tahqir bo‘lmoq bilan, qo‘rqinchli natijalari ekanini bayon qiladi.

**IKKINCHI NUKTA:** Vujudi bashar bir saroy, me’da bir xo‘jayin, og‘izdagi quvva-i zoiqa bir darvozabon, at’ima bergan lazzatlar bittadan baxshish ekanini ko‘rsatib; vujudning idorasi iqtisod bilan ta’min etilganini, isrof esa muvozanasizlikni va xastaliklarni tavlid etganini bayon etadi.

**UCHINCHI NUKTA:** Quvva-i zoiqa, moddiy jasadga inhisor etishdan ziyoda; aqlga, ruhga va qalbga qaraganidan, isrof qilmaslik, zillat va safolatga tushmaslik va u quvva-i zoiqani tashigan lisonni shukrda iste’mol etmoq sharti bilan laziz taomlarni tarjih va ta’qib etib bo‘lishni; va bu haqiqat, horiqo quvva-i qudsiya sohibi Shohi Jiyloniy (Q.S.) Hazratlarining ihyoyi amvot karomati azimasi bilan izoh etilib; ruh jasadga, qalb nafsga, aql me’daga hokim bo‘lgandan so‘ng, shukrning muntaho darajalariga vosil bo‘lmoq bilan mumkin ekanini bayon qiladi.

**TO‘RTINCHI NUKTA:** Iqtisod sababi baraka bo‘lganidan muqtasidlarning hayotlari izzat bilan o‘tishini; isrof qilganlarning har vaqt safolatga, hatto tilanchilikka qadar tushganlarini, hatto haysiyat va nomuslarini va hatto muqaddasoti diniyalarini ham fido etganlarini; va iqtisodning mafoydalii azimasini va isrofning dahshatli zararlarini va saxovatning go‘zalligi ichida bir o‘tinchi keksaning istig‘nosini zikr etib, iqtisodning qiymat va izzatini saxovatdan ustun chiqaradi.

**BESHINCHI NUKTA:** G‘oyat maroq-avar bir asal voqeasi bilan, iqtisoddagi izzat va barakaning va isrofdagi safolat va mahrumiyatning bir sirrini, juda haqiqatli bir suratda izoh etadi.

**OLTINCHI NUKTA:** Xissat bilan, xissatdan boshqa bo‘lgan iqtisod xislati mamduhasini, Hazrat Umarning o‘g‘li Hazrat Abdullohning (R.A.) bir voqeasi bilan shunday izoh etadiki; iqtisodning xissat bo‘lmaganini va isrofdan boshqa bo‘lgan saxovatning daraja-i kamolini ko‘rsatadi.

**YETTINCHI NUKTA:** Isrof hirsni, hirs qanoatsizlikni, qanoatsizlik mahrumlik va xasoratni va ham ixlosni qochirmoq bilan a’moli uxroviyaga ziyon yetkazmoq kabi uch muhim natijani tavlid etganini; va zakovatlari yuzidan ma’ruf adiblarning tilanchilikka qadar tanazzul etganlarini va bir qism olimlarning hirs yuzidan diqi maishatga giriftor bo‘lganliklarini tamsillar bilan shu qadar go‘zal izoh qiladiki, undan ortiq bayon va izoh tasavvur qilib bo‘lmaydi.

Xusrav

**YIGIRMANCHI YOG‘DU:**

اِنَّٓا اَنْزَلْنَا اِلَيْكَ الْكِتَابَ بِالْحَقِّ ila oxir.. oyati karimasi bilan, هَلَكَ النَّاسُ اِلَّا الْعَالِمُونَ وَهَلَكَ الْعَالِمُونَ اِلَّا الْعَامِلُونَ وَهَلَكَ الْعَامِلُونَ اِلَّا الْمُخْلِصُونَ وَالْمُخْلِصُونَ عَلٰى خَطَرٍ عَظٖيمٍ hadisi sharifiga muvofiq, Islomiyatda ixlos eng muhim bir asos ekanining sirrini, hadsiz nuktalaridan "Besh Nuqta" bilan tafsir va izoh qiladi.

**BIRINCHI NUQTA:** "Ahli dunyo va ahli g‘aflat va ahli zalolat va ahli nifoq raqobatsiz bir suratda ittifoq etganlari holda, nima uchun ahli haq va ahli hidoyat raqobatli ixtilof etmoqdalar?" degan voqe’ juda muhim va juda mudhish va ahli haq va ahli hamiyatni haqiqatdan qon yig‘lattirgan bu savolga, ko‘p sabablardan yetti sabab bilan javob berilgandir. Shundaydir:

Ahli haq va ahli hidoyatning ixtilofoti; haqiqatsiz, zalil bo‘lganliklaridan va himmatsiz, past va oqibatni o‘ylamasdan qasir-un nazar bo‘lganliklaridan va hasadchi va dunyoga haris bo‘lganliklaridan bo‘lmagani kabi.. ahli g‘aflat va ahli zalolatning ham kuchli ittifoqlari, haqiqatli va oqibatni o‘ylaganliklaridan va yuksak nazarli bo‘lganliklaridan bo‘lmaganini shu qadar oliy bir uslub bilan va haqiqatli bir ifoda bilan bayon va izoh etadiki; "Fasubhanalloh, sabablari bilinmaganidan, har on uchun uch yuz ellik million fidokor taba’asi bo‘lgan bu oliy Islomiyat, qanday qilib hammasi uch yuz ellik millionni oshmagan va o‘limdan dahshatli qo‘rqqan uch-to‘rt farang hukumatning qo‘lida asir bo‘lganlar? Ham shunday bir asorat bilan mahkum etilganlarki, -Alloh! Alloh!- har fursatda shunday dahshatli shano‘atlar qilinganki; Inkvizitsiya mazolimiga rahmat o‘qittiradigan qiynoqlar, bechora ahli Islomga tatbiq etilgan; ko‘z yoshlariga badal tomiridan doimo qonlar oqittirilgan; bir tayoq jazoga muqobil, ahli hamiyatning bo‘yinlari g‘addor zolimlarning qo‘llari bilan uzilgan, otilgan; u bechora musulmon hamiyatparvarlarining bir qismi dorlarga osilgan, hayotlariga xotima berilgan, dunyoning ufuqlarida marhamatsizcha tashhir etilgan.. ham hayoti dunyoviylari parcha-parcha etilgan, ham hayoti uxroviyalari ziyon ko‘rgan; bir qismining esa har ikki hayotlari va saodatlari birdan imho etilgan... Nima uchun?" deb voqe’ bo‘ladigan savolning javoblari, olmos xazinasi qiymatidagi bu risolaning Birinchi Nuqtasi bergan izohotning natijasida tushunilmoqdadir.

Xullas bu bechora musulmonlar haq va haqiqat maslagida ketarkanlar, xatoga va yanglishga tushishlari yuzidan ixloslari ziyon ko‘rgan, oralariga raqobat kirgan, mobaynlaridagi ittifoq va ittihod o‘rniga tafriqa va ixtilof kirgan.. binnatija, bu hollar tadoviy etilmagan, bu marazlar tavassu’ etgan; bu hollarni ko‘rgan ahli zalolat, ahli Islomning bu ixtilofot va tafriqasini g‘animat bilgan, dasisalar bilan olami Islomga hujum etganlar, bechora ahli Islomni juda mudhish bir asorat ostiga olganlar, mahv etmoq uchun uringanlar. Xullas, asrlardan beri uch yuz ellik million ahli Islomni, zanjirlar ostida, har kun, har soat, har on ing-ing ingratgan holatlarning sabablari, bu risolaning Birinchi Nuqtasi bilan juda haqiqatli bir suratda izoh etilgan. Faqat hayhot! Zamon va zamin uyg‘un emas ekanki, besh nuqtadan yolg‘iz bir nuqtasi yozilgan; boshqalari ta’xir etilib, yozilmagan.

Xusrav

**YIGIRMA BIRINCHI YOG‘DU:**

وَلَا تَنَازَعُوا فَتَفْشَلُوا وَتَذْهَبَ رٖيحُكُمْ ۞ وَ قُومُوا لِلّٰهِ قَانِتٖينَ ۞ قَدْ اَفْلَحَ مَنْ زَكّٰيهَا وَ قَدْ خَابَ مَنْ دَسّٰيهَا ۞ وَلَا تَشْتَرُوا بِاٰيَاتٖى ثَمَنًا قَلٖيلًا oyatlarini tafsir qiladi. Har amali xayrda, xususan uxroviy xizmatlarda ixlosning eng muhim bir asos ekanini bildirgan juda qiymatdor bir risoladir. Bu risola, avvalo bu mudhish zamondagi Qur’on xodimlari bilan so‘zlashib deydiki: "Dahshatli dushmanlar qarshisida, shiddatli tazyiqot ostida, mudhish zalolatlar va savlatli bid’atlar ichida, sizlar g‘oyat oz va g‘oyat zaif va faqir va quvvatsiz bo‘lganingiz holda, g‘oyat og‘ir va g‘oyat buyuk va umumiy va qudsiy bir vazifa-i iymoniya va xizmati Qur’oniya, yolg‘iz bir ehsoni Ilohiy bo‘lib, Janobi Haq tarafidan yelkalaringizga qo‘yilgan. Unday bo‘lsa, harkasdan ziyoda ixlosni qozonishga va uning sirlarini o‘zingizda joylashtirishga majbur va mukallaf bo‘lganingizni bilishingiz kerak. Va ixlosni zoye etgan sabablardan shiddat bilan qochishingiz kerak" deydi va ixlosni qozonmoq uchun to‘rt dasturni bayon etadi.

**Birinchi dastur:** "To‘g‘ridan to‘g‘riga rizo-i Ilohiyni maqsad qilishingiz kerak" deydi.

**Ikkinchi dastur:** Raqobatsiz, tahakkumsiz, hasadsiz, atolatsiz, haqiqiy bir tasonud bilan, faoliyatlarini umumiy maqsadga tavjih etib ishlagan bir fabrikaning charxlari kabi bo‘lishingiz kerak, deydi. Va saodati abadiyani natija bergan va ummati Muhammadiyani (S.A.V.) dunyo va oxiratda sohili salomatga chiqargan bir safina-i Rabboniyada xizmat ettirilganingiz uchun ixlosga, ittifoqqa, tasonudga samimiyat bilan yopishishingiz kerak deb amr etadi.

**Uchinchi dastur:** Ham bir qancha misol bilan ixlosning bir sirri muhimini izoh etadi; ham Imom Ali (R.A.) va Shohi Jiyloniy (R.A.) kabi qudsiy, horiqo qahramonlarning, Nur talabalarining boshlarida ustoz va orqalarida yordamchi bo‘lib, har vaqt hozir bo‘lganliklarining vajhini bayon etadi.

**To‘rtinchi dastur:** Qardoshlar orasida "tafoniy" sirini, ya’ni "qardosh qardoshda foniy bo‘lmoq" asosini joylashtiradi.

Va ixlosni quvvatlantirgan bir vositaning "robita-i mavt" ekanini va ziyon yetkazgan sabablarning "riyo va tuli amal" kabi mardud xislatlar ekanini bildiradi.

Ixlosni qozonishning ikkinchi sababi; doimo huzuri Ilohiyda ekanini o‘ylamoqdir. Bu surat bilan ham riyodan qutulish chorasini, ham qozonilgan ixlosda ko‘p marotib ekanini bayon etadi.

Undan so‘ng, ixlosni sindirgan sabablardan uch monedan birinchisining "moddiy manfaatlar" ekanini; va a’moli uxroviyadagi tashriki maso‘iyda muazzam manfaat ekanini; ham bu uxroviy qozonch, dunyoviy sheriklarning qozonchlari kabi bo‘lmasdan, tajazzi va inqisom etmasdan, nuqsonsiz bo‘lib, fazli Ilohiy bilan, tarokum etgan savob va yakunlarining bir misli, ishtirok etgan fardlarning har birining daftari a’moliga aynan kirishini bayon qilib, raqobat va ixlossizlik bilan bu tijoratning qochirilmasligini tavsiya etadi. Monening ikkinchisi, ixlosni sindirgan va eng muhim bir marazi ruhiy bo‘lib shirki xofiyga yo‘l ochgan "tavajjuhi omma"dan shiddatli qochishni va bu kabi marazlarga ahamiyat berilmasligini ahamiyat bilan amr etadi. Uchinchi mone ham qo‘rquv va tama’ yuzidan keladigan zararlar bilan ixlosning sinishini bahs etib, bu xususda Hujumoti Sittada izohoti kofiya berilganidan, u qiymatdor risolaga havola etilmoq bilan xotima berilgan, shirin va latif va juda oliy va mislsiz va harkas muhtoj bo‘lgan bir risola-i muborakadir.

Xusrav

**BIR QISM QARDOSHLARIMGA XUSUSIY BIR MAKTUBDIR:**

Bid’atlarning istilosi zamonida, Sunnati Saniyaga ittiboning ahamiyatini va Risola-i Nurni yozishning "besh navi ibodat ekanini" bildirgan qiymatdor bir maktubdir.

**YIGIRMA IKKINCHI YOG‘DU:**

وَمَنْ يَتَوَكَّلْ عَلَى اللّٰهِ فَهُوَ حَسْبُهُ اِنَّ اللّٰهَ بَالِغُ اَمْرِهٖ قَدْ جَعَلَ اللّٰهُ لِكُلِّ شَىْءٍ قَدْرًا kabi oyatlar bilan, uch ishorat bilan, Risola-i Nur muallifiga va Risola-i Nurga oid ko‘plar tarafidan deyiladiki: "Sen ahli dunyoning dunyosiga qo‘shilmaganing holda, nima uchun har bir fursatda sening oxiratingga qo‘shiladilar? Hatto hech bir hukumat tarik-ud dunyo va munzaviylarga qo‘shilmaydi?" maolida bir savolga qarshi g‘oyat chiroyli javob beradi.

**BIRINCHI ISHORAT:** Risola-i Nur muallifi va Risola-i Nur, butun ahli iymonning, xususan Isparta viloyatining ma’naviy taraqqiyotlariga va iymonlarining inbisotiga muhim bir mador bo‘lganidan; bu savolning javobini, din va shariat nomidan, haqlarini mudofaaga majbur bo‘lganliklaridan, dinsizlarga qarshi mudofaa vazifasi, insonlarning, xususan Isparta Viloyatining insonlarining haqlari ekanini qat’iy ko‘rsatadi.

**IKKINCHI ISHORAT:** Tanqid va istifsorkorona, mimsiz madaniyat tarafidan deyilgan: "Sen nima uchun bizdan ranjiding va bizga murojaat etmaysan? Holbuki bizning prinsipimiz bor. Bu asrning muqtazosi bo‘lib xususiy dasturlarimiz bor. Bularning tatbiqini sen o‘zingga va ahli iymonga qabul etmayapsan. Holbuki bu Jumhuriyatlar davrida tahakkum va tag‘allubno olib tashlash dasturi bor. Holbuki sen, domlalik va inzivo pardasi ostida nazari diqqatni jalb etishing va hukumatning rejimi xilofiga harakat qilganingni, mojaro-i hayoting ko‘rsatmoqda. Bu sening holing burjuaziya sinfiga maxsusdir. Bizning, avom tabaqasining intibohi bilan sotsializm va bolshevizm dasturlarini tatbiq etmoq, ishimizga yarayapti. Prinsiplarimizga muxolif va burjuaziya sinfi deyilgan xoslar tabaqasining istibdod va tahakkumlari ostida adolati mahzani qabul etmoq og‘ir kelmoqda." kabi savollariga qarshi:

Ne mumkin zulm ila, biydod ila imho-i haqiqat;

Tirish qalbni yo‘qot, muqtadirsan odamiyatdan.

dasturi bilan Janobi Haqning fazlu karami bilan ulumi iymoniya va Qur’oniyani fahm etmoq fazilatini ehson etganini; va bu ehsonni yo‘qotishga intilgan, inson suratida shaytonlar ekanini; bir qancha muhim misol bilan, ahli ilhod va qisman munofiqlar bu qonundan tashqari muomalani hech bir hukumat va hech bir fardning tasvibiga mazhar bo‘lmagan bu muomalaga Jumhuriyat Hukumati muso‘ada etmaganini; yolg‘iz Risola-i Nur muallifi emas, agar tushunsa navi bashar jahllanishini va anosir hiddatlanganini ko‘rsatmoq bilan, g‘oyat go‘zal bir javob beradi.

**UCHINCHI ISHORAT:** Ikki savolning javobidir.

**Birinchisi:** Ahli Falsafa, zindiqo hisobiga deydilarki: "Bizning mamlakatimizda bo‘lgan bir odam, majburiy Jumhuriyatning qonunlariga inqiyod etadi. Holbuki sen, vazifasiz bo‘lganing holda, xalqlarning tavajjuhini qozonmoq istaysan." deyishlariga qarshi bir muskit javob beradiki, ularning foyalarini o‘rtaga chiqarib nima bo‘lganliklarini ko‘rsatadi.

**Ikkinchi Savol:** "Tavajjuhi nosni va mavqe-i ommani qozonmoq, bizning vazifadorlarimizga maxsus bo‘lib, sen vazifasiz bir odam bo‘lganingdan, tavajjuhi nosni va mavqe-i ommani sizga xush ko‘rmaymiz?" deyishlariga qarshi: Agar inson bir jasaddan iborat bo‘lsaydi, loyamutona dunyoda qolsa va qabr eshigi yopilsa va o‘lim o‘ldirilsa; o‘sha vaqt vazifalar yolg‘iz moddiy askarlik va idora ma’murlariga maxsus qolardi. Holbuki bunday ma’naviy va g‘oyat muhim va butun basharni aloqador qilgan bir vazifaning inkori; "Almavtu Haq" da’vosini, har kun janozalarining muhri bilan imzo qo‘yib tasdiq qilgan o‘ttiz ming shohidning shahodatini takzib va inkor etmoq bilan bo‘ladi. Modomiki inkor va takzib etmoq maholdir; unday bo‘lsa, ma’naviy hojoti zaruriyaga istinod etgan ma’naviy ko‘p vazifalar bor ekanini, go‘zal va muhim bir ikki tamsil bilan izoh va isbot qiladi.

Shu risolaning xotimasida, "Anoniyatli ahli dunyoning har ishida shu qadar hassosiyat borki; agar shuurlari bo‘lsaydi, daho darajasida bir muomala bo‘lardi." deb ahli iymonga ularning u hassosiyat va dasisalariga aldanmasliklarini tavsiya bilan, ularning bu holi bir istidroj ekanini xabar beradi.

Kichik Ali

**YIGIRMA UCHINCHI YOG‘DU:**

O‘ttiz Birinchi Maktubning Yigirma Uchinchi Yog‘dusi bo‘lgan "Tabiat Risolasi"dir. Tabiatdan kelgan fikri kufriyni tirilmaydigan bir suratda o‘ldirgan va kufrning poydevorini chil-parchin qilgan va juda xunuk va mustakrah va g‘ayri ma’qul muzill afkorni, insofli qofilalardan tard etib chiqargan va saodati abadiyaning u haqiqatli yo‘llarini juda ahamiyatli, juda shirin va g‘oyat zavqli bir suratda ochib, dalillari bilan, burhonlari bilan isbot qilgan va muallifiga abadiy rahmat o‘qilishiga vasila bo‘lgan, oliy, g‘oyat qiymatdor bir risoladir. Bu risola قَالَتْ رُسُلُهُمْ اَفِى اللّٰهِ شَكٌّ فَاطِرِ السَّمٰوَاتِ وَالْاَرْضِ oyati karimasining bir tafsiri vazihi bo‘lib, "Janobi Haq haqida shak bo‘lolmaydi va bo‘lmasligi kerak" deyish bilan, vujud va vahdoniyati Ilohiyani badohat darajasida ko‘rsatadi. Shu sirni izohdan avval, bir Eslatma bilan, bir ming uch yuz o‘ttiz sakkiz sanasida qo‘shini Islomning Yunonga g‘alabasidan nash’a olgan ahli iymonning quvvatli afkori ichiga g‘oyat mudhish bir zindiqo fikri kirayotgan ekan, u zindiqo mafkurasining boshini olib tashlash g‘oyasi bilan Anqarada Arabcha bo‘lib chop etilgan bu risolaning, so‘ngra aynan Turkchaga tarjima etilganini xotirlatadi.

**MUQADDIMA:** Insonlarning og‘zidan chiqqan va dinsizlikni ishmom etgan va ahli iymonning bilmasdan iste’mol etgan kalimalarining eng muhimlaridan uch donasini bayon etadi.

**Birinchi Kalima:** "Avjadathul asbob" ya’ni olamning sabablari ijod etadi.

**Ikkinchi Kalima:** "Tashakkala binafsihi" ya’ni o‘zidan-o‘zi bo‘lmoqda.

**Uchinchi Kalima:** "Iqtizothut tabiat" ya’ni tabiat iqtizo etib qilishda.

Bu uch dahshatli kalimalarning, loaqal to‘qson maholotni tazammun etgan uchtadan maholdan to‘qqiz mahol bilan, ochganlari uch yo‘lni tamoman yopib, to‘rtinchi yo‘l bo‘lgan "Tariqi Vahdoniyat" bilan, biljumla mavjudot bir Qodiri Zuljalolning qudrati bilan vujud topganini, haqiqiy va latofatli tamsillari bilan isbot qiladi.

**BIRINCHI KALIMA:** "Avjadathul asbob" Tashkili ashyo, olamdagi sabablarining ijtimoi bilan vujud topishining juda ko‘p maholotidan uch donasini zikr etadi.

**Birinchisi:** "Har qaysi bir zihayotning ijodi Vohidi Ahadga berilmasdan, sabablardan talab qilinsa; bir dorixona-i kubroda mavjud shishali idishlarning ichidagi moddalarning g‘arib bir tasodif asari yoki esgan shamollarning shishali idishlarni urib yiqitib ichidagi moddalarning oqishi va bir yerga to‘planishi" tamsili bilan ko‘rsatilgan vujudi ashyoni sabablarga bermoq e’tiqodining hadsiz maholiyatini bayon etadi.

**Ikkinchi Mahol:** Mavjudotdan bir chivinning inshosi Vojib-ul Vujudga berilmasdan, olamning sabablari qilishda deyilsa; koinotning aksarisi bilan aloqador bo‘lgan bu chivinning har bir zarrasini; ko‘ziga, qulog‘iga, qalbiga va jasadiga joylashtirmoq uchun, arkoni olamni va anosir va tabayi’ni, usta kabi, u chivinning ham zohirida, ham botinida ishlattirmoq lozim keladi. Bu mahol, Sofistaiylarni ham ablahona maslaklari ichida uyaltiradi.

**Uchinchi Mahol:** "Bir vohidning vahdati bo‘lsa, har holda bir qo‘ldan sudur etgani" qoidasi bilan, shu mukammal intizom va shu hassos mezon va shu jome’ hayotga mazhar bo‘lgan bir mavjud, agar Vohidi Ahadning bir masnu’i deb qabul qilinmasa; jomid, johil, ko‘r, kar, shuursiz, aralash-quralash hadsiz sabablarning chalkashtiruvchi qo‘llari orasida insho etilgani va nihoyatsiz imkonot yo‘llari ichida g‘oyat mukammal va nihoyat hassos va jome’ bir hayotga molik bo‘lib vujudi qabul qilinsa, yuzlab maholni birdan qabul etmoq imkonsizligini va eshaklarni ham eshakliklari ichida kuldiradigan darajada aqldan uzoqligini ko‘rsatadi.

**IKKINCHI KALIMA:** "Tashakkala binafsihi" ya’ni o‘zidan-o‘zi tashakkul etmoqda. Shu maholning botil ekanini ko‘rsatgan ko‘p maholotlardan uch maholni, namuna sifatida zikr etadi.

**Birinchisi:** Har mavjud, oddiy bir modda bo‘lmagani kabi jomid va tag‘ayyursiz ham bo‘lmaganidan; va hamda zarralardan tashakkul ettirilgan g‘oyat ajib bir uskuna va g‘oyat horiqo bir saroy bo‘lmoq bilan birga, zohiriy va botiniy tuyg‘ular bilan mujahhaz bo‘lganidan, koinot bilan aloqasi bordir. Xullas, har bir mavjud Xoliqi Kulli Shayga isnod etilmasdan, "o‘zidan-o‘zi tashakkul etmoqda" deyilsa; u vaqt har bir mavjudning har bir zarrasiga bir Aflotunga badal minglab Aflotun qadar ilm va shuur bermoq kabi xurofotchilik va devonalikning eng kattalarining o‘rtasiga tushganini bayon etib, isbot etadi.

**Ikkinchisi:** Har bir mavjud, ayniqsa fardi inson; bir-biri ichida joylashtirilgan minglab qubbali bir saroy va har bir qubbasi minglab zarrotning bir-biri bilan birikishi bilan tashakkul etgan ajib naqshli g‘arib bir san’ati horiqo bo‘lgani holda, "Bu masnu’ot bir Sone’-i Vohidning asari san’ati emasdir, o‘zidan-o‘zi tashakkul etmoqda" deyilsa, hadsiz va hudud ostiga olinmagan zarroti vujudiya adadicha mahollar o‘rtaga chiqadiki; bu mafkura sohiblarini johillikning eng muntahosida o‘tqazib, ajhaliyat bilan tajhil etadi.

**Uchinchi Mahol:** Sone’-i Zuljalolning ijodi bo‘lgan har bir masnu’, qalami qadari azaliyning bir maktubi bo‘lmasa, "olamning sabablari ijod etmoqda" deyilsa; u vaqt u sabablar, avvalo u masnu’ning badanidagi hujayralaridan tut, minglab murakkabot adadicha tabiat qoliplari, temir qalamlari va harflari va hatto bu temir harflarni va qalamlarni va qoliplarni to‘kmoq uchun bir qancha fabrikalar va bu fabrikalarning inshosi uchun, shuning kabi fabrikalarning vujudi lozim keladi. Va hokazo bu tasalsul borgancha boradi. Bu nomutanohiy maholotni intoj etgan bu fikrni qabul etganlar, bu haqiqatdan yegan tarsakilaridan uyg‘onib, bu fikrlaridan voz kechishlari kerak deydi.

**UCHINCHI KALIMA:** "Iqtizothut tabiat" ya’ni tabiat iqtizo etadi. Bu izlol etuvchi muzill fikrning juda ko‘p maholotidan uch maholining

**Birinchisi** shuki: Shamsi Azaliyning qalami qadar va qudrati bo‘lgan olimona, basirona, hakimona san’ati ijod, u Zoti Zuljalolga berilmasa ham ko‘r, ham kar, ham aqlsiz, ham tushunchasiz bir tabiatga berilsa; u tabiat bu masnu’otni qilish uchun, yo hamma narsada hadsiz ma’naviy uskuna va matbaalarni saqlaydi yoxud hamma narsada koinotni xalq etib idora qiladigan bir qudrat va hikmatni darj etadi. Bu esa, har bir mavjudda hadsiz bir qudrat va iroda va nihoyatsiz bir ilm va hikmat tashiydigan bir tabiatni yoki bir quvvatni va go‘yo bir ilohni, ichida qabul etmoq lozim keladiki; bu esa, koinotdagi maholotning eng botili va xurofotning eng yolg‘on bir shakli ekanini va Xoliqi Koinotning sifoti qudsiyasining tajalliyotiga "tabiat" nomini berganlar, hayvonlardan yuz daraja past ekanini ko‘rsatadi.

**Ikkinchisi:** G‘oyat intizomli va mezonli va hikmatli bo‘lgan shu mavjudot, nihoyatsiz Qodir va Hakim bir zotning ijodidir deyilmasa, tabiatga berilsa, u vaqt tabiat, nabototning mansha’i va maskani bo‘lgan va nabototga gultuvaklik vazifasini bajargan bir parcha tuproqda, milliardlar adadicha boshqa-boshqa uskunalarni va matbaalarni joylashtirishi kerakki; u tuproq har turli nabototning mansha’i va maskani bo‘la olsin va hayotlariga lozim har turli ehtiyojlarini muayyan miqdorlari dohilida bera olsin. Xullas, bu xurofotni va hadsiz maholotni natija bergan bu mafkurani tashiganlarning eshakliklariga qarab, yuzlariga tukurib, deydi: Bu suubatli va mushkulotli ajib maholotning, qanday suhulatli vujudga inqilob etgani haqidagi savolga haqiqatli va g‘oyat ma’qul bir javob berilgandir.

**Uchinchisi:** Ikki misoli bor.

**Birinchisi:** Xoli bir sahroda qurilgan g‘oyat mukammal va muzayyan bir saroyga kirgan vahshiy bir odamning misoli bilan izoh etilgan bir haqiqatdir. Shundayki: U saroydan yanada muntazam, yanada mukammal va har tarafi mo‘’jizoti hikmat bilan to‘ldirilgan bo‘lgan shu olam saroyining ichiga, uluhiyatni inkor etgan vahshiy tabiiyyunlar kiradilar. Ko‘rgan mavjudotlarining, doira-i mumkinot xorijida bo‘lgan Zoti Vojib-ul Vujudning asari san’ati ekanini o‘ylamasdan; doira-i mumkinot ichida bo‘lgan va qudrati Ilohiyaning tabaddul va tag‘ayyur etgan ijroot qonunlarining bir dafrati hukmidagi majmua-i qavonini odatullohga va bir mundarija-i san’ati Rabboniya bo‘lgan Ilohiy qonunlarga xatolik bilan "tabiat" nomini berib, ashyoning ijodini unga tahmil etib, shundayin ahmoqona bir botil yo‘lga kiradilarki, ahmoqlikning muntahosida eng katta ahmoqlik nishonini ko‘kraklariga o‘z qo‘llari bilan taqadilar.

**Uchinchi Maholning ikkinchi misoli:** G‘oyat muhtasham bir qarorgohga va g‘oyat muazzam bir masjidga kirgan vahshiy bir odamning misoli bilan tamsil etilgan ikkinchi bir haqiqatdir. Sultoni Azal va Abadning hadsiz junudining muhtasham bir qarorgohi va muazzam bir masjidi bo‘lgan shu koinotga, tabiat fikrli munkirlar kiradilar. Qaraydilarki; butun mavjudot ish boshida vazifadadirlar. Sone’-i Zuljalolning Zoti Aqdasidan i’roz etganlaridan, Xoliqi Zuljalolning bir jilva-i Rabboniyasi bo‘lgan quvvatini mustaqil bir qodir deb o‘ylab, ma’naviy qonunlarini bittadan moddiy modda tasavvur etmoq bilan birga, u qonunlarning qo‘llariga ijod berib "tabiat" nomini taqqanlaridan, butun ko‘rganlari shu horiquloda mavjudotni tabiatga isnod etib, vahshiylarning eng vahshiysi bo‘lganliklarini e’lon etadilar.

Xullas, taqsimi aqliy bilan; mavjudning vujud topishi uchun to‘rt yo‘ldan boshqa yo‘l bo‘lmaganidan, bu yo‘llar hadsiz va hisobsiz mahollarni ijob etgan to‘qqiz mahol bilan yopilib, bilbedaho va bizzarura, to‘rtinchi yo‘l bo‘lgan vahdat yo‘li qat’iy bir suratda sobit bo‘ladi. Va har bir mavjudning vujudi, to‘g‘ridan-to‘g‘riga Zoti Vojib-ul Vujudning dasti qudratidan chiqqanini va samovot va arz, qabza-i qudratida ekanini ko‘rsatadi. Sababparast va tabiatga sho‘ng‘iganlarning ketganlari va ko‘rolmaganlari yo‘llarning mohiyatini ko‘rsatgandan so‘ng ularni insofga da’vat etgan va maslaklarini tark ettirgan g‘oyat izohli va juda shirin va g‘oyat latif bir bayondan so‘ng, so‘ralgan ikki shubhali savolning birinchisiga, "raddi mudohala va man’i ishtirok qonunlari"ning muqtazosi bilan; ikkinchisiga ham Xoliqi Zuljalol butun-butun hikmatiga zid bo‘lgan natija-i xilqatni va samara-i koinotni abasiyatga o‘girgan va hikmati rububiyatini inkor ettiradigan bir tarz bo‘lgan maxluqotning ibodatlarini va ayniqsa insonning shukr va ubudiyatini boshqalarga berishga rizo ko‘rsatmagani kabi, muso‘ada ham etmaganini izoh etgan g‘oyat go‘zal javoblar bilan muqobala etilgandir.

Xotimasida, tabiat fikri kufriysini tark etgan va iymonga kelgan zotning maroq-avar uch savolidan:

**Birinchisi:** "Tanballiklari sababli namozni tark etganlarning Jahannam kabi bir azob bilan tahdid etilishlarining sababi nima?"

**Ikkinchisi:** "Ko‘z bilan ko‘ringan bu nihoyat darajada mabzuliyat va ijodi ashyodagi intizomli surat, ham vahdat yo‘lidagi nihoyat darajada osonlik va suhulat, ham nassi Qur’on bilan مَا خَلْقُكُمْ وَلَا بَعْثُكُمْ اِلَّا كَنَفْسٍ وَاحِدَةٍ ۞ وَمَٓا اَمْرُ السَّاعَةِ اِلَّا كَلَمْحِ الْبَصَرِ اَوْ هُوَ اَقْرَبُ kabi oyatlarning nihoyat darajada ko‘rsatganlari osonlikning sirri va hikmati nima?"

**Uchinchisi:** "Koinot fabrikasining ishlattirilishi bir tarkib va tahlil natijasi ekanini va hechdan bir narsa i’dom etilmagani kabi hechdan bir narsa ham ijod etilmas degan faylasuflarning bu so‘zlari qandaydir?" deyishiga qarshi, juda daqiq va juda chuqur va g‘oyat yuksak va juda keng va nihoyat darajada muqni’ va muskit o‘laroq sard etgan daloili aqliya bilan, sabablarga topingan va tabiat botqoqligida bo‘g‘ilganlarni qutqargan va hozir ham o‘sha maslaklarida bo‘lganlarni uyaltirgan g‘oyat haqiqatli va musiyb javoblar bor.

Husan

**YIGIRMA TO‘RTINCHI YOG‘DU:**

"To‘rt Hikmat"ni ichiga olgan.

يَا اَيُّهَا النَّبِىُّ قُلْ لِاَزْوَاجِكَ وَبَنَاتِكَ وَنِسَٓاءِ الْمُؤْمِنٖينَ يُدْنٖينَ عَلَيْهِنَّ مِنْ جَلَابٖيبِهِنَّ ilx... kabi oyatlar bilan Qur’oni Hakim tasatturni amr etadi. Safih va mimsiz madaniyatning esa, Qur’onning bu hukmiga qarshi muxolif ketganini va tasatturni fitriy ko‘rmaganidan, "bir asoratdir" deb dinsizchasiga bir savoliga qarshi Qur’oni Hakimning bu hukmi aynan o‘rnida bo‘lib, balki asorat bo‘lmasdan tasatturning fitriy ekanini ko‘p tajriba va misollar bilan izoh va isbot etib, ularni isqot va tasatturga qat’iy amr etadi.

**BIRINCHISI:** Ayollarning fitrati tasatturni iqtizo etadi. Chunki xilqatan zaifa va nozik bo‘lganidan, o‘z hayotidan ziyoda bolalarini himoyaga fitratan bir mayli bo‘lganidan, uni himoya qilganga qarshi o‘zini go‘zal ko‘rsatmoq va nafrat ettirmaslikka va ittihomga ma’ruz qolmaslik uchun fitriy bir mayli ekanini.. ham ayollarning o‘ntadan oltitasi yo keksa, yo xunuk bo‘lmoq jihati bilan, xunukligini harkasga ko‘rsatmoq istamaganini.. ham go‘zallardan o‘zini ko‘rsatmoqdan siqilmaganlar, faqat o‘ntadan bir-ikki bo‘lib, boshqalari esa iflos va shahvoniy va saqil insonlarning nazarlaridan istisqol etganidan, o‘zini ko‘rsatmoq istamaganini.. va Qur’oni Hakimning tasatturga amri fitriy bo‘lmoq bilan birga, u nozik va zaifani, bir rafiqa-i abadiya bo‘la olishi uchun, tasattur bilan zohiriy va botiniy zillatdan va ma’naviy bir asoratdan qutqaradi deb g‘oyat go‘zal bir javob bilan g‘addor madaniyatni isqot etadi.

**IKKINCHI HIKMAT:** Erkak va ayol orasida shiddatli bir muhabbat, yolg‘iz bu hayoti dunyoviyaning ehtiyojlaridan kelib chiqmaganini, balki abadiy bir hayotda jiddiy bir do‘st bo‘lmoq uchun, u muhabbatni oxir umrga qadar davom etgani va etishi lozim kelgani jihat bilan u ayolning, abadiy o‘rtog‘i bo‘lgan erining abadiy o‘rtoqligidan mahrum qolmaslik uchun tasatturni qat’iyan va fitratan iqtizo etganini; va safih, g‘addor madaniyatning "g‘ayri fitriy va asoratdir" deyishlarini isqot etmoq bilan birga, tasatturga qat’iy amr etadi.

**UCHINCHI HIKMAT:** Oila saodati, xotin va er mobaynida bir amniyati mutaqobila va samimiy bir muhabbat bilan davom etganini; va tasattursizlik u amniyat va muhabbatni buzganini va sindirganini; va ochiq-sochiq ayolning o‘ntadan bir donasi, eridan yanada yaxshisini ko‘rmaganidan, o‘zini boshqalarga ko‘rsatmoq istamaganidan; va yigirmata odamdan faqat bir donasi xotinidan yanada go‘zalini ko‘rmaganidan, ochiq-sochiqlik va hayvoniy nazarlar u amniyatni va muhabbatni sindirganini; hatto u hayvoniy, sufliy va iflos ko‘rinmoq, qarindoshlik kabi bo‘lganda ham u amniyatni sindirganini; va u yalang‘och oyoq bilan ko‘rinish qarindosh kabi bo‘lganda ham u amniyatni sindirganini; va u yalang‘och oyoq bilan ko‘rinishi, qarindoshning mahramiyati ham g‘ayri mahram ekanini g‘oyat qat’iy bir suratda isbot etadi.

**TO‘RTINCHI HIKMAT:** Kasrati nasl har jihat bilan matlub bo‘lib, har millat va har hukumat bunga tarafdor bo‘lgani, hatto Rasuli Akram Alayhissalotu Vassalam تَنَاكَحُوا تَكَاثَرُوا فَاِنّٖى اُبَاهٖى بِكُمُ الْاُمَمَ ya’ni "Uylaninglar. Men, sizning ko‘pliginziz bilan iftixor etaman." deganlarini; tasattursizlik uylanishni ko‘paytirmasdan, juda kamaytirganini, chunki bebosh zamonaviy bir o‘spirin ham rafiqasining g‘oyat nomusli bo‘lishini istaganini; va ayol esa, erkakning bola-chaqa va moliga va hamma narsasiga dohiliy muhofiz bo‘lganidan, ayolda sadoqat va amniyat lozim ekanini; tasattursizlik va ochiq-sochiqlik va hayosizlik esa, u sadoqatni va amniyatni sindirganidan, erkakka vijdon azobi chektirganini va ayollarda shijoat va saxovat u sadoqat va amniyatni ixlol etganini; va mamlakatimizning Ovrupaga qiyos etib bo‘lmasligini, agar qiyos etilsa, naslning zaifligiga va quvvatning tushishiga sabab bo‘lishini; va shaharliklar qishloqliklarga qiyoslanmasligini, chunki qishloqliklar maishat mashg‘uliyati bilan ovora bo‘lganidan, san’at bilan ishtig‘ol etgan shaharliklar ularga qiyos etilmasligini va yana ko‘p hikmatlarini g‘oyat qat’iy isbot etadi.

Rushdu

**AHLI IYMON OXIRAT OPA-SINGILLARIM BO‘LGAN AYOLLAR TOIFASI BILAN BIR MUHOVARADIR:**

Risola-i Nurning muhim bir asosi shafqat bo‘lishi va ayollar toifasining shafqat qahramonlari bo‘lishlari jihati bilan fitratan Risola-i Nur bilan aloqalari bo‘lgani, faqat ba’zi yomon jarayonlar bilan u qiymatli sajiyaning suiste’mol etilganini.. va ayollarning saodati uxroviyasi kabi, saodati dunyoviyalarining ham chora-i yagonasi, doira-i Islomiyadagi tarbiya-i diniya ekanini izoh etgan qiymatli bir maktubdir.

**YIGIRMA BESHINCHI YOG‘DU:**

"Yigirma Besh Davo"ni ichiga olgan. Bu risola, اَلَّذٖينَ اِذَٓا اَصَابَتْهُمْ مُصٖيبَةٌ قَالُٓوا اِنَّا لِلّٰهِ وَاِنَّٓا اِلَيْهِ رَاجِعُونَ kabi oyatlar, ahli iymonning musibatlari musibat bo‘lmaganini, balki bir Eslatmai Subhoniy va iltifoti Rahmoniy ekanini ko‘rsatadigan g‘oyat muqni’ bir tafsir va u ahli iymonning o‘n qismidan bir qismini tashkil etgan musibatzadalarga qarshi ma’naviy bir tiryoq va g‘oyat foydali bir dorixona kabi ekanini, hatto har bir davo boshqa-boshqa minglab tur dorilar kabi xosiyatlarini ko‘rsatgan bir dorixona hukmida va Qur’oni Mo‘’jiz-ul Bayonning dorixona-i kubrosi bo‘lgan وَالَّذٖى هُوَ يُطْعِمُنٖى وَيَسْقٖينِ وَاِذَا مَرِضْتُ فَهُوَ يَشْفٖينِ kabi shifo haqidagi yuzlab oyotning sirri ta’siriga shifoli, davoli bir muborak ma’kas va ma-i zamzama-i Qur’on hukmida ekanini ko‘rsatadi.

**BIRINCHI DAVO:** Insonning xastaligi zohiran bir navi dard kabi bo‘lsa ham, dard emas, balki bir navi darmon ekanini va umr sarmoyasi sihat va ofiyat va istig‘nodan kelgan bir g‘aflat bilan zoye bo‘lganidan, xastalik u yo‘qotishni mevador bir umrga aylantirganini xabar beradigan g‘oyat go‘zal bir davodir.

**IKKINCHI DAVO:** Ibodat ikki qism bo‘lib, bir qismi musbat ibodatdirki, namoz va niyoz kabi ma’lum ibodatlar bo‘lib, boshqasi manfiy ibodatdirki, xastaliklar insonga ojizligini, zaifligini his ettirganidan, xolis, riyosiz ma’naviy bir ibodat ekanini.. va bu xastaliklarning, Allohdan shikoyat qilmaslik sharti bilan, mo‘’min uchun bir daqiqasi bir soat hukmiga o‘tganini va ba’zi komillarning xastaliklarining bir daqiqasi bir kun ibodat hukmiga o‘tganini rivoyati sahiha va kashfiyoti sodiqa bilan sobit ekanini bildiradigan g‘oyat muhim bir davodir.

**UCHINCHI DAVO:** Inson bu dunyoga kayf surmoq va lazzat uchun kelmaganiga, mutamodiyan kelganlarning ketishi va yoshlarning keksayishi va mutamodiyan zavol va firoqda dumalashi shohid ekanini.. ham inson zihayotning eng mukammali va jihozot jihatidan eng boyi bo‘lganidan, o‘tgan lazzatlarni va kelajakdagi balolarni o‘ylaganidan, qayg‘uli va siqintili bir hayot o‘tkazganini; xastalik esa, sog‘liq va ofiyat kabi g‘aflat bermaganidan, dunyoni xush ko‘rsatmasdan u taxatturlarning alamlaridan voz kechirganidan, hech aldatmas bir voiz va bir murshid hukmida ekanini ko‘rsatadigan bir muborak davodir.

**TO‘RTINCHI DAVO:** Inson xastalikdan shikoyat emas, xastalikka sabr etishi lozim ekanini ko‘rsatadi. Chunki u jihozotini o‘zi qilmasdan va boshqa bir yerdan ham sotib olmaganidan; va mulk sohibi, bog‘ini chopmoq, qazimoq va butamoq kabi mashaqqatlar bilan, u soyada go‘zal bir mahsul olganidan; u mashaqqat u bog‘ haqida mashaqqat emas, balki mahsulining yetishishiga mador bo‘lganidan, shikoyatga hech haqqi bo‘lmaganini ko‘rsatgani kabi; insonning ham, xastalik bilan qilingan tasarrufdan shikoyat emas, tahammulga majbur ekanini, shiddatli bo‘lgan payti "Yo Sabur" deb, sabr bilan muqovamat etilishini xabar beradi.

**BESHINCHI DAVO:** Bu zamonda, xususan yoshlar haqida; xastalik u yoshlarni yoshlik sarxushligidan man etgani uchun, ular haqida u xastalik ma’naviy bir sihat va ofiyat ekanini xabar beradigan g‘oyat shirin bir davodir.

**OLTINCHI DAVO:** Musibatning ketishi bilan ma’naviy bir lazzat kelishini ko‘rsatadi. Chunki "Alamning zavoli lazzatdir" deb u alamli musibatlar zavol bilan ruhda bir lazzat me’ros qoldirganini g‘oyat go‘zal xabar beradigan muhim bir davodir. Hatto bu davoning ahamiyatidandirki; ta’lifotida ikki karra ayni raqam takarrur etishi va shundayligicha qayd etilishi, ahamiyatini isbot etadi.

**YETTINCHI DAVO:** Xastalik, insonning sihatidagi ne’mati Ilohiyaning lazzatini qochirmaydi, aksincha tottiradi. Chunki bir narsa davom etsa ta’sirini yo‘qotadi, zerikish beradi. Hatto ahli haqiqat deganlar: اِنَّمَا الْاَشْيَاءُ تُعْرَفُ بِاَضْدَادِهَا ya’ni "Hamma narsa ziddi bilan bilinadi". "Sovuq bo‘lmasa harorat tushunilmaydi" degan ma’qul va shirin bir davodir.

**SAKKIZINCHI DAVO:** Xastalik, iymonli bir insonning oxiratini orqa qoldirmaydi, balki yanada ziyoda taraqqiy ettiradi. Chunki xastalik, sovun kabi gunohlarni yuvadi, tozalaydi; chiroyli bir kafforat-uz zunub bo‘lgani hadisi sharif bilan sobit ekanini; ham iymonli bo‘lgan bir insonning moddiy xastaligi ma’naviy xastaliklardan qutqarganini; shaxsi zohiriysining xatosi bilan shaxsi ma’naviysi xasta bo‘lganidan zohir xastaligi u xatolardan orqa qoldirib, ma’naviy istig‘forga sabab bo‘lganidan, u moddiy xastalik juda katta bir xazina ekanini bildiradi.

**TO‘QQIZINCHI DAVO:** Janobi Haqni tanigan bir inson uchun, o‘limga sabab bo‘lgan xastalikdan qo‘rqmoq bo‘lmaganini; va o‘lim, inson tanigan va bilgan barcha ahli iymon bo‘lgan ahboblariga qovushmoq ekanini; ham o‘lim muqaddar bo‘lib, ba’zan xastaliklilarning yonidagi sog‘ insonlarning o‘lishi va xastalarning sog‘ayishi; ham o‘lim, vazifa-i hayotdan bir paydos va bir rohat ekanini va ahli zalolat uchun g‘oyat qo‘rqinchli bir zulumoti abadiya ekanini bildirgan g‘oyat muloyimona go‘zal bir davodir.

**O‘NINCHI DAVO:** Insonning xastaligi, maroq etgan sari g‘oyat og‘irlashishi, xususan avhomli bir xastaning bir dirham zohir xastaligi, maroq vositasi bilan o‘n dirham bo‘lishini, ham maroq ham alohida bir xastalik ekanini xabar bergan muhim bir davodir.

**O‘N BIRINCHI DAVO:** Xastalik insonga shu on bir alam berganidan, avvalcha o‘tkazgan xastaligingdan so‘ng hech bir alam qolmasdan, hamon lazzatni bu onga qadar davom etganini xotirlab, u ondagi xastalikning tayyor alamidan qutulmoq bilan, bo‘lgan daqiqangdan so‘ng zamonning qanday kelishini bilmaganingdan, undan qo‘rqmaslik lozim ekanini; ham yo‘q bir zamonda, yo‘q bir alamga, yo‘q bir xastalikka vujud rangini bermoq ma’nosiz ekanini; va sabr quvvatini o‘ngga va chapga tarqatmoq foyda bermaganidan, butun quvvati bilan hozirgi zamonga tayanmoq lozim ekanini xabar bergan eng a’lo bir davodir.

**O‘N IKKINCHI DAVO:** Ham inson xastalik sababi bilan ibodat va avrodidan mahrum qolganiga taassuf etmasligiga; sabr va tavakkal va namozini qilish sharti bilan, u xastalikda ibodat va avrodining savobini aynan va yanada xolis bir suratda berilishi hadisga binoan sobit bo‘lgani; va inson u soyada ojizligini va zaifligini bilganidan, butun jihozotining lisoni hol va lisoni qoli bilan dargohi Ilohiyaga iltijo etishiga sabab bo‘lganidan, قُلْ مَا يَعْبَؤُا بِكُمْ رَبّٖى لَوْلَا دُعَٓاؤُكُمْ sirrini anglatganidan, shikoyat emas, shukr etmoq lozim ekanini ko‘rsatadi.

**O‘N UCHINCHI DAVO:** Xastalikdan shikoyat etilmasligini; va xastalik ba’zilarga bir dafina ekanini; va ajal aniq bo‘lmaganidan, har vaqt xavf va rijo o‘rtasida bo‘lmoq lozim ekanini; va o‘lim insonni g‘aflat ichida ushlamoq ehtimoli bo‘lganidan, xastalik uning oxiratini o‘ylattirmoq jihati bilan g‘oyat go‘zal bir nasihatchi bo‘lishini ko‘rsatadigan muhim bir davodir.

**O‘N TO‘RTINCHI DAVO:** Ham ahli iymonning ko‘z xastaligi pardasi ostida -ya’ni ko‘r bo‘lishida- juda muhim bir nur va ma’naviy buyuk bir ko‘z bo‘lib, bir necha yil dunyoning hazinona foniy bir go‘zalligini foniy bir suratda tomosha qiladigan foniy bir ko‘zga badal, qirq ko‘z quvvatida abadiy ko‘zlar bilan abadiy bir suratda Jannatda Jannat lavhalarini tomosha qilishi yanada avlo bo‘lishini bayon qiladi.[[69]](#footnote-69)(Hoshiya)

**O‘N BESHINCHI DAVO:** Xastalikning suratiga qarab "voh!" chekmoq joiz bo‘lmaganini, balki ma’nosiga qaralsa "oh!" deb ma’naviy lazzatlar oqitishini; chunki ma’naviy savob lazzati bo‘lmasaydi, Janobi Haq eng sevgan qullariga xastalikni bermasdi deb hadisi sharifda اَشَدُّ النَّاسِ بَلَاءً اَلْاَنْبِيَاءُ ثُمَّ الْاَوْلِيَاءُ اَلْاَمْثَلُ فَالْاَمْثَلُ -av kama qol- hadisi sharifining sirrini; va ba’zi xastaliklar shahid maqomini qozontirishini, xususan ayollarning nifos zamonida qirq kun mobaynida vafot etsalar, shahid bo‘lishlarini eng go‘zal bir suratda xabar beradi.

**O‘N OLTINCHI DAVO:** Xastalik, insonning ijtimoiy hayotida eng muhim hurmat va marhamatni talqin etganini, sihat va ofiyat, nafsi ammoraga, har jihatdan behojatlik ko‘rsatgani; xastalik, behojatlik o‘rniga hurmat va marhamatni his ettirgani uchun, o‘ziga o‘xshaganlarga shafqatni jalb etishga vasila bo‘lishini ko‘rsatgan g‘oyat go‘zal va eng shirin va lazzatli bir davodir.

**O‘N YETTINCHI DAVO:** Inson, xastalik vositasi bilan, yaxshilik qilolmagani uchun ta’sirlanish joiz emasligini; eng muhim yaxshilik xastalikda ham borliginini, hatto xastalarga qarash ham eng muhim xayr va sadaqa hukmiga o‘tishini; iymoni bo‘lgan bir xastaning holini so‘rash va go‘zal tasalli berish, xususan ota-ona bo‘lsa, ularning duolarini olish eng a’lo yaxshilik va sadaqa bo‘lishini, muhim tarzda ko‘rsatadi.

**O‘N SAKKIZINCHI DAVO:** Inson shukrni tashlab shikoyat qilishga va bir haqqining zoye bo‘lishidan shikoyatga hech haqqi yo‘qligini; sening ustingda Janobi Haqning ko‘p ne’matlari bo‘lgani uchun, ularning shukr haqqini ado etmaganing sababli Janobi Haqqa bir haqsizlik qilishini; sihat-salomatlik nuqtasida o‘zingdan pastdagi bechoralarga qarashing lozim ekanini, ya’ni bir barmog‘ing, bir qo‘ling, bir ko‘zing bo‘lmasa; ikki barmog‘i, ikki qo‘li, ikki ko‘zi bo‘lmaganlarga qarash lozim ekanini; hechlikdan vujudga kelib, tosh, daraxt va hayvon bo‘lmasdan inson bo‘lib Islom ne’matini va sihat va ofiyat ko‘rib yuksak darajaga noil bo‘lib, ba’zi nuqsonlar bilan va o‘z yomon istaging bilan va suiste’moling bilan qo‘lingdan ketgan va qo‘ling yetmagan ne’matlardan shikoyat qilish, sabrsizlik ko‘rsatish kufroni ne’mat bo‘lishini ko‘rsatadigan davodir.

**O‘N TO‘QQIZINCHI DAVO:** Jamili Zuljalolning butun ismlari, "Asmo-i Husna" ta’biri Samadoniysi bilan go‘zalliklarini va mavjudot ichida eng latif, eng jome’ oyna-i Samadiyat – hayot ekanini; va go‘zalning oynasi go‘zal bo‘lishini; va go‘zalliklarini ko‘rsatgan go‘zallashishini va u oynaga go‘zaldan nima kelsa, go‘zal bo‘lishini; va hayot doimo sihat va ofiyat va bir xilda o‘tsa, noqis oyna bo‘lishini; va xasta a’zoning atrofida, Sone’-i Hakim boshqa a’zolarni unga yordam berdirib, naqshlarini va vazifalarini ko‘rsatish uchun xastalikni musofir sifatida yuborib, vazifasi tugagandan so‘ng yerini yana ofiyatga qoldirib ketganini isbot qiladi.

**YIGIRMANCHI DAVO:** Xastalik ikki qism bo‘lib; bir qismi haqiqiy, bir qismi hayoliy ekanini; haqiqiy qismiga Shofiyi Zuljalol Yer Kurrasi dorixona-i kubrosida har dardga bir davo yiqqanini, u davolar esa, dardni istagani uchun, ularni iste’mol qilish mumkin ekanini, lekin davoning ta’sirini Janobi Haqdan bilish kerakligini; hayoliy xastalikka ahamiyat berilmasligi, ahamiyat bergan sari ortishini, ahamiyat berilmasa yengil o‘tishini go‘zal tamsil bilan isbot qiladi.

**YIGIRMA BIRINCHI DAVO:** Xastalik moddiy azob bo‘lib, uni yo‘qotadigan ma’naviy lazzat qamraganini; va zohiran ota-ona va qarindoshlarning shafqatlari, uning atrofida xastalik jozibasi bilan, unga qarshi muhabbat bilan qaraganidan, u alam juda arzonligini; moddiy va ma’naviy ko‘p yordamchilari bo‘lgani uchun, shikoyat emas, shukr qilish lozim ekanini isbot qiladi.

**YIGIRMA IKKINCHI DAVO:** Falaj kabi og‘ir xastaliklar, mo‘’min uchun juda muborak sanalganini; va valiylar fikricha muborakligi ko‘rilganini; va Janobi Haqqa yetish uchun ikki asos bilan ketilganini; falaj kabi xastaliklar esa, ikki asosning xossasini berishini; u ikki asosning birisi; "robita-i mavt" (ya’ni dunyoning foniy ekanini bilgani kabi, o‘zining ham foniy va vazifador musofir ekanini ko‘rsatadi.) Ikkinchisi: Nafsi ammoraning va ko‘r hissiyotning tahlikalaridan qutulish uchun, bir qism ahli iymon chillalar bilan nafsi ammorani o‘ldirganlaridan, hayoti abadiyalarini shu suratda qozonganlarini; va falaj kabi xastaliklarda ayni xossa bo‘lgani uchun, u xastalik uning uchun juda arzon tushishini isbot qilib ko‘rsatadi.

**YIGIRMA UCHINCHI DAVO:** Xastalik, g‘urbatda va kimsasizlikda bo‘lganida, kimsasizligi uchun, o‘ziga eng qattiq qalblarning ham achinishlarini jalb etishini; Qur’onning barcha suralarining boshida "Arrohmanirrohim" sifati bilan o‘zini bizga tanitgan Alloh, bir shafqat jilvasi bilan, onalarni umum chaqaloqlarga yordamchi qilganini; va har bahorda, bir rahmat jilvasi bilan ne’matlarini bizga yuborganini; u ne’matlarga noil bo‘lish, iymon va intisob va uni tanish bilan bo‘lishini; va g‘urbat va kimsasizlikdagi xastalik, Janobi Haqning nazari marhamatini jalb ettirishining muhim xabarini beradi.

**YIGIRMA TO‘RTINCHI DAVO:** Ma’sum bolalarga va ma’sumlar kabi keksa xastalarga qaragan va ularga xizmat qilganlar haqida buyuk uxroviy tijorat bo‘lishini; va nozik bolalarning xastaliklari, kelajakda dunyo hayotining qiyinchiliklariga chidash uchun Rabboniy shprits ekanini; va emlashlardan kelgan savob va foyda, ularga qaraganlarning va ayniqsa onalarining amal daftariga yozilishini; va bu haqiqatning haqiqat ahli tomonidan ko‘rilganini; ayniqsa keksa ota-ona va qarindosh keksalarning duolarini olish, oxirat saodatiga sabab bo‘lishini; ularga qaraganlarning ham, kelajakda o‘z avlodlaridan ayni vaziyatni ko‘rishini va qaramaganlari natijasida uxroviy azob bo‘lishi kabi, dunyoviy jihatidan ham ko‘p falokatlarga uchraganlarini va uchrashlarini voqe’alar bilan isbotlangani; va qarindoshi bo‘lmasa ham, ularga qarash Islomiyat iqtizo qilishini qat’iy isbot qiladi.

**YIGIRMA BESHINCHI DAVO:** Butun xastaliklarning juda foydali ma’naviy davosi va haqiqiy va qudsiy bir dorisi – iymonning inkishofi ekanini; tavba, istig‘for, namoz va qullik bilan, qudsiy malham bo‘lgan iymon va iymondan kelgan dorining iste’mol qilish kerakligini; g‘aflatdagilarning zavol va firoq zarbalari bilan yaralangan buyuk ma’naviy dunyolarining davosi, qudsiy dori bo‘lgan iymonning shifosidan yaralardan qutulishlarini va iymon dorisining ta’siri farzlarni bajarish bilan bo‘lishini; kayf safo va nafsoniy hoy-havaslar va noshar’iy kayf-safolar, dorining ta’sirini kesishini ko‘zga ko‘rsatib, qat’iy suratda izoh va isbot etadi.

Hofiz Mustafo (R.H.)

**YIGIRMA OLTINCHI YOG‘DU:**

كٓهٰيٰعٓصٓ ۞ ذِكْرُ رَحْمَتِ رَبِّكَ عَبْدَهُ زَكَرِيَّا ۞ اِذْ نَادٰى رَبَّهُ نِدَٓاءً خَفِيًّا ۞ قَالَ رَبِّ اِنّٖى وَهَنَ الْعَظْمُ مِنّٖى وَاشْتَعَلَ الرَّاْسُ شَيْبًا وَلَمْ اَكُنْ بِدُعَٓائِكَ رَبِّ شَقِيًّا

Yigirma Oltinchi Yog‘du "Yigirma Olti Umid"dir.

**BIRINCHI UMID:** Hamma narsaning asli, nuri, ziyosi, manbai, ma’dani, chashmasi iymon ekanini; eng avval, qudsiy, munazzah, muallo nurni qozonishga harakat qilish kerakligini bayon qilgan qiymatli, ijozli bir umiddir.

**IKKINCHI UMID:** Haqiqatda chaqaloq hukmida bo‘lgan keksalar, keksalikda Xoliqi Rahimga iymon, bog‘liqlik va itoat bilan, chaqaloqlar kabi "Rohmanirrohim" ismlarining mazhari bo‘lishini bashorat bergan nurafshon bir haqiqatdir.

**UCHINCHI UMID:** Insoniyatning istar-istamas mubtalo bo‘lgani barzoh sari yo‘lchiligi va uxroviy inqiloblarda, ikki jahonning sarvari va anbiyolarning sayyidi va rahmat va marhamati Ilohiyaning timsoli bo‘lgan Payg‘ambari Zishonimiz Habibulloh Alayhissalotu Vassalamning Sunnati Saniyasiga ittibo bilan salomat va najot topilishini bayon qiladi.

**TO‘RTINCHI UMID:** Dunyodan aloqalari kesilishni boshlagan otaxon va onaxonlar yaqinlashgan qabr eshigini o‘ylaganlari va zohiran qorong‘u ko‘ringan olamlarni, nuri bilan munavvar qilgan va oydinlantirgan va insonga har bir harfi o‘n savob va xayr; va ba’zan yuz va ba’zan ming savob va xayr qozontirgan va rahmat xazinasining kaliti bo‘lgan Qur’oni Mo‘’jiz-ul Bayonni iymon nuri bilan tinglab, amrlariga itoat va qaytariqlaridan uzoq turganlarning abadiy olamda baxtli bo‘lishlarining xushxabarini berib, quvvatli umid eshigini ko‘rsatadi.

**BESHINCHI UMID:** Har bir a’zo va har shaxsda juz’iy-kulliy ta’sirini ko‘rsatgan oxiratga iymon tasallisi, keksalarga yanada azim va quvvatli bir umid va tasalli bergani uchun, keksalikni amniyatli bir safina-i Rabboniya bilib sevish, xushnud bo‘lish va Janobi Haqqa shukr va hamd aytishni tavsiya etadi.

**OLTINCHI UMID:** Iymon nuri bilan, koinotning tabaqalari va yerning mavjudoti va maxluqoti munis do‘st kabi Xoliqi Rahimga shahodat qilib, g‘urbatni, qo‘rquv va zulmatni ketkazgani kabi; keksalik bilan, hayoti bilan sherik bo‘lgan narsalaridan ayrilgandan keyin olam kitobining harflari sanog‘icha guvohlari; va ruh sohiblarining safqat, rahmat va inoyatga sabab bo‘lgan jihozlari, taomlari va ne’matlari sanog‘icha rahmatning dalillari bo‘lgan va eng maqbul shafoatchi bo‘lgan ojizlik va zaiflikning durbini bilan va keksalik ko‘zi bilan qarab, keksalikdan ranjish emas, uni sevish bilan umid yo‘lini ko‘rsatadi.

**YETTINCHI UMID:** Foniy dunyoga ablahona boqiy bezagini bergan va hukumat poytaxtida ko‘rilgan vahima binosini olti jihatdan chiritib, zalolatdan kelgan mudhish zulmatni, Qur’on nuri va iymon sirri bilan tarqatib, bechora musibatzada keksalarni vahima va shubha vodiylaridan chiqarib salomat sohiliga va rahmati Rahmonga yetishtirgan mujohid bir umiddir.

**SAKKIZINCHI UMID:** Janobi Haq mukammal karami va nihoyatsiz marhamat va shafqati bilan, abad va abadiy hayot uchun yaratgan insoniyatni mutlaq unutilishdan qutqarish uchun, Qur’oni Azimushshonda كُلُّ نَفْسٍ ذَٓائِقَةُ الْمَوْتِ muaddas farmoni bilan har bir nafsning o‘limini xabar bergani kabi, o‘limning alomati va bir xushxabarchisi va insonning doimiy o‘rtog‘i va ustozi bo‘lgan sochlarining oqarishi bilan, boshi past bo‘lishga hozirlangan va g‘aflatga doimiy mayyol va foniyga mubtalo bo‘lgan insonni, iymon sirri va Qur’on nuri bilan g‘aflat uyqusidan uyg‘otib, qo‘liga quvvatli umid dasturini beradi.

**TO‘QQIZINCHI UMID:** Ojizlik va zaiflikni shaxsan totgan va hissiyot jihatida bolalar va chaqaloqlar hukmidagi keksalik rahmat va Ilohiy inoyatni jalb qilishga vasila bo‘lgani kabi, Qur’on amri va Nabaviy ishorat bilan (S.A.V.) kichiklarni, hurmat va marhamat va shafqat bilan amr oluvchi askarlar kabi, atrofida to‘plagan va shu suratda ham Xoliqi Karimning tavajjuhiga mazhar, ham insonlarning xizmat va yordamiga sabab bo‘lgan keksalikdan rozi bo‘lish bilan, umid eshigini ochadi.

**O‘NINCHI UMID:** Qur’oni Hakimning nuri bilan, haqiqat va haqiqatda mavjud bo‘lgan o‘lim, hayot o‘rniga sevilgani kabi; Barzoh olamida bo‘lgan o‘liklarning, albatta dunyoda vaqtincha musofir bo‘lib, ular ham u yerga boradigan insonlardan ko‘ra aloqadorlik va do‘stlikka loyiq ekani, iymonli keksalik ko‘zi bilan kozim bilan ko‘rgani uchun; iymonli keksalikning buyuk Ilohiy ne’mati ekanini va ba’zan sayri suluk bilan avlıyolar darajaları kabi yuksak maqomda bashorat, xushxabar va surur bergan quvvatli umiddir.

**O‘N BIRINCHI UMID:** Keksalikning jim bo‘lmas dalloli bo‘lgan oq qillarning eslatmasi bilan, abadiy deb o‘ylangan vujudning, boshqa olamga nomzod bo‘lib foniylikni va ba’zi vafodor deb o‘ylangan vafosizlarning zarbasi bilan, butun aloqadorlarning qalbning aloqasiga arzimasligi ko‘rilib, himoya va tayanch yeri qidirish natijasida, Qur’oni Hakimning tilidan chiqqan "La ilaha illa Hu" muqaddas farmoni yordamga kelib, koinotda sabablar va bu asrning yo‘lini adashtirgan tabiat botqoqligining hechligini va aslsiz bir kufriy vahima ekanini ko‘rsatgan haqiqatli bir-ikki misol bilan; zarradan quyoshga qadar, falakdan malakka qadar, chivindan baliqqa, xayoldan hayotga qadar tasarruf qo‘lida va ilmi qamrovida bo‘lgan bir Qodiri Azaliyning borligining majburiyligini isbot qilib, iymon nuriga vasila bo‘lgan quvvatli bir umid eshigini ehson qiladi.

**O‘N IKKINCHI UMID:** Rahmatullohi alayh Abdurahmonning vafoti munosabati bilan, كُلُّ شَيْءٍ هَالِكٌ اِلاَّ وَجْهَهُ لَهُ الْحُكْمُ وَاِلَيْهِ qudsiy oyatining sirri bilan, "Ya Boqiy Antal Boqiy" " Ya Boqiy Antal Boqiy " haqiqati bilan, فَاِنْ تَوَلَّوْا فَقُلْ حَسْبِىَ اللّٰهُ لَٓا اِلٰهَ اِلَّا هُوَ عَلَيْهِ تَوَكَّلْتُ وَهُوَ رَبُّ الْعَرْشِ الْعَظٖيمِ oyatining tasallisi bilan bir inoyat jilvasi butun dunyo o‘rnini egallagan va bir nurning jilvasi butun zulmatni tarqatgan Boqiyi Zuljalol va Sarmadiyi Zulkamol va Rahimi Zuljamolning yuzlanishi boqiy bo‘lsa, yetadi. Ketganlar uning boqiy mulkiga ketganini va o‘rnilariga aynisini yuborganini va yuborishini bor haqiqat bilan ko‘rsatib, ko‘pchilik fikricha ayriliq va hasratga mubtalo bo‘lgan keksalarning yuzlarini bir Boqiyi Zuljalolga qaratgan, zulmatni nurga o‘girgan, qalblarga iymon nuri baxsh etgan elektr-misol bir umiddir.

**O‘N UCHINCHI UMID:** Harbi Umumiyda Van shahrining, Ruslar istilo etishi va yondirishlari natijasida xarobazor bo‘lishi va aksar aholisining shahidlik va ko‘chib ketib yo‘qolishi va Madrasa-i Xorxorning xarob bo‘lib vafoti ichida, mamlakatda qurilgan va vafot etgan butun madrasalarning, Xorxorning boshida turgan va yakpora tosh bo‘lgan Van Qal’asi qabr toshi bo‘lib ko‘rinishi sababli, Van Qal’asining boshida, qattiq xafalik va motam ichida ekan, Qur’oni Mo‘’jiz-ul Bayonning سَبَّحَ لِلّٰهِ مَا فِى السَّمٰوَاتِ وَالْاَرْضِ وَهُوَ الْعَزٖيزُ الْحَكٖيمُ ۞ لَهُ مُلْكُ السَّمٰوَاتِ وَ الْاَرْضِ يُحْيٖى وَ يُمٖيتُ وَ هُوَ عَلٰى كُلِّ شَىْءٍ قَدٖيرٌ oyatining haqiqati tajalliy etib; u achinarli, siquvchi, dahshatli holatdan qutqarib; nazarni tashqariga, koinotdagi oyatlarga qaratib, musofir insonlarning qo‘li bilan yozilgan sun’iy maktubning o‘chirilishi o‘rniga, Naqqoshi Azaliyning har bir harfida bir kitob yozilgan, o‘chirilmas va so‘lmas ulkan koinot kitobini hadya etishi va o‘qitishi bilan ketkazib, oxirida ham Madrasa-i Xorxor o‘rniga Ispartani madrasa; va ayrilgan talaba va do‘stlar o‘rniga yanada ko‘p talaba va do‘stlar berib, hikmatining sirrini, rahmatini va shafqatini ko‘rsatgan bir Robbi Rahimning dargohiga yaqinlashgan va u dargohda maqbul qul bo‘lgan iymonli keksalarning dunyoning jarayonlarining o‘zgarishidan ta’sirlanib va zafa bo‘lmasliklarini; muqaddas iymonni va sog‘lom Islomiyatni ehson etgan bir Muhsini Karimga nihoyatsiz hamd va shukr bilan tilimizga lazzatini, qullik va itoat bilan ruhimizga shavqni tavsiya etgan qiymatdor umiddir.

Hofiz Mustafo

Rahmatullohi alayhi rahmatan vasi’atan

**O‘N TO‘RTINCHI UMID:** Ahli dunyo, Ustozimizni hamma narsadan ajratib, besh jihatdan g‘urbat ichida bo‘lgan vaqtida, kuchli bir baqo ishqi va qattiq vujud muhabbati va buyuk bir hayot ishtiyoqi va jismida hadsiz ojizlik va nihoyatsiz faqirlikning hukm surganini ko‘rib, xafa bo‘lib boshini eggan vaqtda, حَسْبُنَا اللّٰهُ وَنِعْمَ الْوَكٖيلُ Oyati Hasbiyasi yordamiga yetishib, "Meni diqqat bilan o‘qi" deyishi sababli.. kunda besh yuz marta o‘qiganini va o‘qigan sari bu oyatning qiymatli nurlaridan to‘qqiz martaba-i Hasbiyaning faqat ilmalyaqiyn bilan emas, aynalyaqiyn inkishof etganini...

**Birinchi Martaba-i Nuriya-i Hasbiya:** Undagi baqo ishqi, mutlaq kamol sohibi Zoti Zuljalol va Zuljamolning bir ismining, bir jilvasining mohiyatidagi bir soyasiga tayangan on, حَسْبُنَا اللّٰهُ وَنِعْمَ الْوَكٖيلُ oyati kelib pardani ko‘ratganini.. va o‘zidagi boqiylik lazzatining va saodatining yanada mukammal tarzda Boqiyi Zulkamolning boqiyligida va unga bo‘lgan tasdiq va iymonda ekanini his etgan va haqqalyaqiyn zavq olganini ifoda etgan.

**Ikkinchi Martaba-i Nuriya-i Hasbiya:** Ustozimiz keksalik, g‘urbat va kimsasizlik va tajrid ichida bo‘lgani va ahli dunyo dasisalari bilan va josuslari bilan un kishiga hujum qilgan vaqtda, "Qo‘li bog‘liq, zaif va xasta odamga qo‘shinlar hujum qilishdi. Men uchun bir tayanch nuqtasi yo‘qmi?" deb qalbiga xitob etib حَسْبُنَا اللّٰهُ وَنِعْمَ الْوَكٖيلُ oyatiga murojaat etganida, bu oyat unga: "Iymoniy bog‘lanish hujjati bilan Qodiri Mutlaq bo‘lgan shunday bir Sultonga bog‘lanasanki: To‘rt yuz ming millatdan tashkil topgan nabotot va hayvonot qo‘shinlari, uning amri ostida va tasarruf qo‘lida bo‘lgan cheksiz qudrat va quvvat sohibiga tayanasan" deb ma’naviy dars berganini va u bilan hozirgi dushmanlarga emas, balki butun dunyoga qarshi chiqa oladigan bir iymoniy iqtidor his etganini va butun ruhi bilan birga حَسْبُنَا اللّٰهُ وَنِعْمَ الْوَكٖيلُ deganini ifoda etgan.

**Uchinchi Martaba-i Nuriya-i Hasbiya:** Abadiy bir dunyoda va boqiy bir mamlakatda, doimiy saodatga nomzod ekanini, lekin bu orzu va ruh maqsadi va fitrat natijasining amalga oshishi, maxluqotning butun harakatlarini va hamma narsalarini bilgan va qayd etgan bir Qodiri Mutlaqning cheksiz qudrati bilan bo‘lishini o‘ylarkan, qalbiga osoyishtalik bergan izoh istaganini va yana o‘sha oyatga murojaat etganida, u oyat unga: حَسْبُنَا dagi نَا ga diqqat qilib, sen bilan birga hol va qol tili bilan حَسْبُنَا ni kimlar aytyapti deb amr qilganda; butun nabotot va hayvonotning hol tili bilan حَسْبُنَا اللّٰهُ وَنِعْمَ الْوَكٖيلُ ning ma’nosini yod etganlarini ko‘rganini va qudratning azamat va hashmatini mavjudotda qanday tomosha etganini ifoda etgan.

**To‘rtinchi Martaba-i Nuriya-i Hasbiya:** O‘z vujudi, balki butun maxluqotning vujudlari yo‘qlikka ketyapti deb azob bir xavotirda ekan, yana Oyati Hasbiyaga murojaat etganini va iymon durbini bilan qaraganida; o‘limning firoq emas visol ekanini, bir joyning o‘zgarishi va boqiy mevaning unib chiqishi ekanini bayon etgan.

**Beshinchi Martaba-i Nuriya-i Hasbiya:** Hayotning tez so‘nishi alamiga qarshi, Oyati Hasbiyadan olgan yordami bilan aytadiki: Hayot, Zoti Hayyi Qayyumga qaragan sari va iymon ham hayotga hayot va ruh bo‘lgan sari; baqo topadi va boqiy mevalar bergani uchun, umrning qisqaligiga va uzunligiga qaralmasligini izoh etgan.

O‘lmaganlar yoki tirik bo‘lishni istaganlar, hayotning mohiyatini va haqiqatini tushunishni orzu qilganlar, To‘rtinchi Shuadagi bu martabaning to‘rt masalasiga qarashsin, tirilsinlar.

**Oltinchi Martaba-i Nuriya-i Hasbiya:** Doimiy buzg‘unchi zavol va fano; va davomli ayiruvchi o‘lim va yo‘qlik, dahshatli bir suratda bu go‘zal dunyoni va bu go‘zal maxluqotni tinkasini quritganini, parcha-parcha qilib go‘zalliklarini buzganini ko‘rishi ustiga, fitratidagi majoziy ishq bu holga qarshi shiddatli g‘alayon va isyon etgan zamonda, bir tasalli topish uchun bu Oyati Hasbiyaga murojaat etganida, "Meni o‘qi va diqqat bilan ma’nomga qara!" deydi. So‘ng, Sura-i Nurdagi اَللّٰهُ نُورُ السَّمٰوَاتِ وَالْاَرْضِ oyatining rasadxonasiga kirib, iymonning durbini bilan bu Oyati Hasbiyaning eng uzoq tabaqalariga qaraganini bayon qiladi va durbin bilan ko‘rgan sirlarini zikr etadi.

Bu go‘zal san’atlar, shirin maxluqlar, jamolli mavjudot; Jamili Zuljalolning jamoli qudsiysiga va nihoyatsiz go‘zal amso-i husnasining doimiy go‘zalliklariga oynadorlik qilganlarini va Risola-i Nurning qismlarida quvvatli dalillar bilan bularning izoh etilganini bayon qiladi.

**O‘N BESHINCHI UMID:** Bu umid Dengizli qamog‘idan so‘ng, Nurlarning ko‘paytirish bilan bosilib tarqalishi sababli, Nurning fathlariga chidolmagan yashirin dushman munofiqlar; turli dasisa va tuxmatlar bilan, hukumatni qarshi o‘girib, Nur Risolalarini musodara ettirib, tadqiq etilishi natijasida; tanqid qilib dushmanlik qilish emas, balki tadqiq etgan ma’murlarning qalblarini ham fath etib, tanqid o‘rniga maqtashganini.. va bu hodisa Nur darsxonalarining kengayishiga sabab bo‘lganini.. va bir muddat so‘ngra yashirin din dushmanlari juda oddiy bahonalar bilan, qish chillasining eng shiddatli kunlarida Ustozimizni qamatib; katta, g‘oyat sovuq, o‘qochsiz kamerada hibs etganlarini va bu hibsda Ilohiy inoyat bilan bir haqiqat inkishof etilib, Nurlarning hibsxona ichi va tashqarisida tarqalib, fath qilishi sababli minglab shukr qilganini va o‘ziga "Ularning zulmi sababli ham savob, ham foniy soatlaringni boqiylashtirishni, ham ma’naviy lazzatlarni, ham ilmiy va diniy vazifani ixlos bilan bajarishni qozonyapsan" deb eslatilishi sababli, butun quvvati bilan "Alhamdulilloh" deb duo etganini g‘oyat go‘zal bayon etgan.

Bu umidning oxirida Risola-i Nur talabalari, tahqiqiy iymoni quvvati bilan, bu vatanning har tarafida anarxistlikni to‘xtatganini, umumiy tinchlik va osoyishtalikni muhofaza etganlarini.. va yigirma yildan beri mamlakatning har tarafidagi Nur talabalarining hech birining osoyishtalikni buzishga doir hech bir harakat sodir bo‘lmaganini.. va hatto insofli bir qism zobitlarning "Nur talabalari ma’naviy zobitdirlar, osoyishtalikni muhofaza qilishda bizga yordam berishyapti, tahqiqiy iymoni bilan Risola-i Nurni o‘qigan har bir odamning boshida bir posbon qo‘yishmoqda, tinchlikni ta’minlashga harakat qilishyapti." debgan e’tiroflarini.. va turli tuhmat va bo‘htonlar bilan, Qur’on va iymon nurini to‘sishni istaganlarga qarshi, Ustozimizning "Yuz million boshlar fido bo‘lgan bir qudsiy haqiqatga boshimiz fido bo‘lsin. Dunyoni boshimizga yo‘qsangiz, Qur’oniy haqiqatga fido bo‘lgan boshlar zindiqlarga qurollar taslim etmaydi va qudsiy vazifadan voz kechmaydilar, inshaalloh!" deganini bayon etadi.

**O‘N OLTINCHI UMID:** Mahram va muhim majmualar, xususan Sufyonga va Nurning karomatlariga doir risolalar, vaqti kelganda nashr qilinsin deb yashirin tutilgan bo‘lsada.. taftishda u risolalar joyidan chiqarilgan va Ustozimiz xasta holda qamab qo‘yilganini.. va Ustozimiz azobda va Nurlarga kelgan zarardan ta’sirlangan holida, birdan Ilohiy inoyati yordamga kelib, mahram risolalarni o‘qigan rasmiy doiralarning, Nur darsxonasiga aylanib, risolalarni maqtab qarshilaganlarini va yana Denizli hibsida keksalik, xastalik va ma’sum birodarlarga kelgan zahmatlardan alam va taassur ichida ekan, birdan Rabboniy inoyat kelib, hibsxonani bir Nur darsxonasiga o‘girib, bir Madrasa-i Yusufiya (A.S.) ekanini isbot qilib Madrasat-uz Zahro qahramonlarining olmos qalamlari bilan Nurlar tarqalishining boshlanishini.. va yashirin dushmanlarning Ustozimizni qanday zaharlaganliklarini.. va uning o‘rniga marhum Hofiz Alining shahid bo‘lib Barzoh olamiga sayohat qilishi munosabati bilan; hammasi qayg‘uda va ta’sirlangan holda ekan, yana Ilohiy inoyat yordamga kelib, Ustozimizdan zahar tahlikasining o‘tishi va marhum shahidning qabrda Nurlar bilan mashg‘ul bo‘lib, so‘roq malaklariga Nurlar bilan javob berishi.. va uning o‘rniga Denizli Qahramoni Hasan Fayzi Rahmatullohi Alayh va birodarlarining xizmatga kirishi.. va mahbuslarning Nurlar bilan isloh bo‘lishlari kabi ko‘p belgilar bilan, Rabboniy inoyat kelganini ifoda etgandan so‘ng, yoshligida oxir umrini g‘orda o‘tkazish orzusi o‘rniga; g‘orlarning hibsxonalarga, uzlatxonalarga, chillaxonalarga, mutlaq yakka kameralarga aylanib, Yusuf madrasalari bo‘lib Qur’on va iymonning haqiqatlariga mujohidona suratda xizmat ettirganini.. va u chillali hibslarda uch hikmat va Nur xizmatiga uch ahamiyatli foyda berganini bayon qilgan umiddir.

**YIGIRMA YETTINCHI YOG‘DU:**

Boshqa bir majmuada nashr etilganidan bu yerga kiritilmagan.

**YIGIRMA SAKKIZINCHI YOG‘DU:**

"Yigirma Sakkiz Nukta" bo‘lib, bir qismi bu majmuaga darj etilgan, boshqalari boshqa bir majmuada nashr etilganidan, bu yerga kiritilmagan.

**YIGIRMA IKKINCHI NUKTANING IKKINCHISI:**

**وَمَا خَلَقْتُ الْجِنَّ وَالْاِنْسَ اِلَّا لِيَعْبُدُونِ ۞ مَٓا اُرٖيدُ مِنْهُمْ مِنْ رِزْقٍ وَمَٓا اُرٖيدُ اَنْ يُطْعِمُونِ ۞ اِنَّ اللّٰهَ هُوَ الرَّزَّاقُ ذُو الْقُوَّةِ الْمَتٖينُ**

oyati karimasining g‘oyat go‘zal va yuksak ma’nolaridan uch tomonini qisqacha bayon etgan.

**Birinchi tomon:** Oyatdagi it’om va irzaq, Rasuli Akram Alayhissalotu Vassalamga oid ekanini,

**Ikkinchi tomon:** Rizq uchun ishlamoq bahonasini, ubudiyatga mone tavahhum etib uzr topmoq istaganlarga, g‘oyat go‘zal bir javob beradi. Bu oyatdan kinoya bo‘lgan ma’no: "Menga oid bo‘lib, rizqlarini taahhud etganim maxluqotimga rizq yetishtirmoq uchun xalq etilmagansiz. Balki asl vazifangiz ubudiyatdir. Avomirimga ko‘ra rizq uchun g‘ayrat ko‘rsatmoq ham bir ibodatdir." deydi.

**Uchinchi tomon:** Ixlos surasidagi لَمْ يَلِدْ وَ لَمْ يُولَدْ oyati karimasini misol olib "rizq va taomlanish qobiliyatidagi narsa, iloh va ma’bud bo‘lolmaligini; ma’budiyatga loyiq emasligini" ma’nosini bayon etadi.

Uyquning navlarini, vaqtlarini va Sunnati Saniyaga muxolif va muvofiq uyqu vaqtlarini bayon qilgan muhim bir maktubdir.

Xufton namozi tasbehotidan so‘ng اَلْفُ اَلْفِ صَلَاةٍ وَ اَلْفُ اَلْفِ سَلَامٍ عَلَيْكَ يَا رَسُولَ اللّٰهِ jumlasini o‘qirkan; bu dunyo uyida jonlantirgan, do‘stga aylantirilgan, nurlantirgan shaxsiyati ma’naviya-i Muhammadiyani mushohada etganini.. va u zot keltirgan nur va hadyalarga shukr bilan javob berib butun jin va insonlarning u zotga son sanoqsiz salotu salom aytishlari kerakligini ifodalagan juda latif bir maktubdir.

Hazrat Muhyiddin Arabiyning Vahdati Vujud yo‘lini hozirgi davr insonlariga tushuntirishda uch muhim zarar borligini bayon qilagan juda muhim maktubdir:

Yana Muhyiddini Arabiy va Vahdati Vujud haqida baxs mavzusi bo‘lgan savolga berilgan ilmiy, qisqa javobdir.

Bir bayramda, xarom doirada kulib xursandchilik qilgan ellikta bechoraning, ellik yil so‘ngraki hollarini ko‘rganini bayon qilgan juad go‘zal ibrat lavhasidir.

Nafsi ammoraga ergashishning zararlarini sanab berib, nafsga qattiq ta’zir mohiyatida ta’sirli matndir.

Qisqa vaqtda kufrga qarshi sanoqsiz Jahannam azobi berilishining haqiqiy adolat ekanini bayon qiluvchi, qanoatlantiruvchi javobdir.

**MA’NODOR TAVOFUQI ILTIFOT:**

Risola-i Nurning maqbulligiga va Ilohiy inoyatga loyiqligiga doir ma’noli tavofuqlar.

**MA’SUM QALBLARGA NURLARNING QANDAY AKS ETGANINI ANGLATGAN SAMIMIY, NURLI MAKTUBDIR.**

**ZAKOIYNING TUSHI:**

Xushxabarili va ma’noli xayrli bir tushdir.

**TARAFGIRONA VA RISOLA-I NURGA RAQIBONA AYTILGAN SO‘ZLARGA JAVOB.**

Risola-i Nurning yuksakligini va maqbuliyatini ifodalagan she’riy qasidadir.

**YIGIRMA SAKKIZINCHI YOG‘DUNING YIGIRMA SAKKIZINCHI NUKTASI:**

لَا يَسَّمَّعُونَ اِلَى الْمَلَاِ الْاَعْلٰى وَيُقْذَفُونَ مِنْ كُلِّ جَانِبٍ ۞ دُحُورًا وَلَهُمْ عَذَابٌ وَاصِبٌ ۞ اِلَّا مَنْ خَطِفَ الْخَطْفَةَ فَاَتْبَعَهُ شِهَابٌ ثَاقِبٌ ۞ وَلَقَدْ زَيَّنَّا السَّمَٓاءَ الدُّنْيَا بِمَصَابٖيحَ وَجَعَلْنَاهَا رُجُومًا لِلشَّيَاطٖينِ

oyati karimasidan anglashilgani kabi: Juz’iy va ba’zan shaxsiy g‘aybiy hodisalarni xabar olish uchun, juda uzoq masofa bo‘lgan samovot mamlakatiga josus shaytonlarning suqilishi va u juda keng mamlakatning har tarafida, kishik hodisaning baxsi bordek, qaysi shayton bo‘lsa, qay yerga suqilsa, chala-chulpa xabarni eshitishi va keltirishi aqlan va hikmatan qanday qabul etilishi mumkin?

Ham oyati karimaga ko‘ra ba’zi payg‘ambarlar va avliyolar, samovotning ustidagi Jannatning mevalarini yaqin yerdan olayotganday olar ekanlar. Va ba’zan yaqindan Jannatni tomosha qilar ekanlar. Nihoyat darajada uzoq narsaning nihoyat darajada yaqin bo‘lishi, bu asrning aqliga qanday sig‘adi?

Ham kishik shaxsning, kishik bir holati, umumiy va keng bo‘lgan samovot mamlakatidagi Mala-i A’loda tilga olinishi, koinotning idorasidagi g‘oyat hakimona hikmatga qanday muvofiq keladi? deb so‘ralgan bu uch savolga ilmiy, aqliy va qanoatlantiruvchi javoblarni o‘z ichiga olgan.

**YIGIRMA TO‘QQIZINCHI YOG‘DU-I ARABIYA:**

Risola-i Nurda, Jannat tili va uslubi Muhammad (Alayhissalotu Vassalam) va rahmat ehson qiluvchi Qur’on tarzi bilan ruh sohiblari maydoniga kelib "Tafakkurnoma" ismli bu Yog‘duning bir qismi, namuna sifatida bu majmuaga kiritilgan bo‘lib, tamomi Qur’on hati Yog‘dulari majmuasida nashr etilgan.

**O‘TTIZINCHI YOG‘DU:**

"Sakina" nomi oliysi bilan ta’riflangan va har biri bir Ismi A’zam bo‘lgan yoxud oltitasi birdan Ismi A’zam bo‘lgan Asmo-i Husnadan **"Fard, Hayy, Qayyum, Hakam, Adl, Quddus"** ismi shariflariga oid juda ham qiymatdor va Risola-i Nurning shoh asarlaridan biri bo‘lgan bu Yog‘du, yuksak bir ifoda va juda nozik haqiqatlar bilan qalamga olingan; ham juda chuqur vahdoniyat misollari, azamatli kengliklari bilan tushuntirilgan; ham juda Allohning mavjudligiga ochiq-oydin ishorat qilgan hayratlanarli faoliyat bilan, Rabboniy mudabbiriyatmi shu qadar go‘zal izoh etilganki, oh koshki, bu risolaning haqiqatlarining tubiga ulashish uyoqda tursin, hech bo‘lmasa sathini ko‘ra olsaydim. Hayhot! Qisqa fahmimga qaramasdan, bu risola, hissasiga to‘g‘ri kelgan bir qardoshingizning safarbar holida bo‘lishi uzri sababli menga yuborilgan edi. Layoqatsizligim bilan birga parishon holim bunday shoh asarni mundarijasiga kira oladigan xulosa qilishga kifoya qilmagani uchun, hijolat bilan amrga itoat etmoqdaman.

Bu qiymatdor Yog‘du "Olti Nukta-i Muhimma"ga taqsimlangan.

**BIRINCHI NUKTA:**

وَاْلاَرْضَ فَرَشْنَاهَا فَنِعْمَ الْمَاهِدُونَ oyatining bir nuktasi va "Quddus" Ismi A’zamining bir jilvasi bo‘lib; ham Allohning mavjudligini mukammal shaklda, ham Allohning vahdoniyatini ochiq ravshan ko‘rsatadi.

Ha, shu muntazam koinot va shu azamatli buyuk fabrika; butun mavjudoti bilan qizg‘in faoliyat ichida to‘xtamay ishlashi bilan birga, koinotning har tarafini top-toza saqlagan, kirli va bulg‘angan moddalardan, hech bir tarafda hech bir keraksiz narsa qoldirmagan, azamatli sayyoralardan, to zarralarga qadar har bir mavjud, Quddusi A’zamdan kelgan amrlarga muhayyo va bo‘yin eggan juda faol va g‘oyat horiqo bir ishlov beradigan uskuna holiga keltirilib, bu azamatli koinot va butun unsurlarni boshdan oyoq jannatmisol go‘zalliklari bilan, o‘zlarini olamga taqdim qilmoqda. Va shu olam qasridagi san’atlarning jabhalarida mushohada etilgan dilrabo go‘zallik va g‘oyat yoqimli tozalik; butun nazarlarga hush ko‘rinib, o‘zlariga jalb etmoqdalar va Sone’larini taqdir va tahsinlar bilan madhu-sano ettirmoqda.

Bu Quddusi A’zam ismi sharifining tajalli-i a’zamidan kichik jilvasini dabdabali suratda ko‘rsatgan va qishning sovuq va qattiq chehrasi ostidan chiqqan bahor mavsumiga boq: Qanday gullar ochgan, huriy misol liboslar kiygan, go‘zallashgan, butun top-toza daraxtlar va zumrad kabi yashillashgan zamin yuzi, butun hay’atlari bilan, o‘zlarini barcha ko‘zlarga ko‘rsatyapti. Qattiq va shuursiz moddalar, oz vaqt ichida; tamoman o‘zgargan, zamindan yuksalgan, hayot nuri bilan bezangan, sundus-misol go‘zalliklar bilan o‘zlarini Sone’larining nazariga taqdim etmoqdalar. Bu vaziyat qarshisida; yolg‘iz ins va jin emas, ruhoniylar va maloikalar ham hayron bo‘ladilar. "Mashaalloh, Barakalloh! Bu qanday ham hayrat beruvchi go‘zallik va tozalik!" deb Sone’-i Zuljalollarini poklab, hamd aytib, ulug‘lab, ruku’ va sajda qilishyapti. Demak bu tozalik ishi, Allohning boshqa ishlari kabi, vahdoniyat va Allohning mavjudligini ochiq oydin isbot etib ko‘rsatmoqda.

**IKKINCHI NUKTA:**

وَ اِنْ مِنْ شَىْءٍ اِلَّا عِنْدَنَا خَزَٓائِنُهُ وَمَا نُنَزِّلُهُٓ اِلَّا بِقَدَرٍ مَعْلُومٍ oyatining bir nuktasi va "Adl" ismi a’zamining bir jilvasidir. Bu koinot davomli buzilish va ta’mir ichida chayqalmoqda, har doim urush va hijrat ichida qaynamoqda, har doim o‘lim va hayot ichida yumalamoqda. Bu hayratlanarli o‘zgarishlar va boshqalashishlar esa, dahshatli jısmlarning intizomli harakatlaridan; va Kura-i Zamin yuzidagi to‘rt yuz ming nabotiy va hayvoniy hayot egalarining tartibli tirikchiligi va tarbiyalaridan; va sel kabi oqqan aralashtiruvchi va istilochi unsurlarning g‘oyat muntazam vazifalaridan; ziyo va zulmatning, issiq va sovuqning, hayot va o‘limning urushishlariga qadar butun ashyo shunday bir adolat mezoni ichida istiqboldan kelib, hozirga kelib, moziyga oqib ketmoqdaki; Fasubhanalloh, insofli va diqqatli bir nazar bilan bu olam saroyiga qaragan har bir inson, albatta: "Bu olam saroyining Sone’i; bu olam saroyini, Adl ismining a’zamiy tajalliysiga sazovor bo‘lish bilan birga, ham vohiddir, hamda shunday adolat mezoni bilan ishlar qiladiki, eng ahamiyatsiz va eng kichik, qiymatsiz deb o‘ylangan narsalarda ham shirkka joy qoldirmaydi va shirkning bu adolat mezoniga suqilishiga zarra qadar ruxsat bermaydi. Ham bu juda hayratlanarli mukammal intizom ichidagi juda hassos adolat mezoniga, albatta bu koinotning Sone’-i Zuljalolidan boshqasi mudohala etolmaydi". Ham butun sabablar Sone’-i Zuljalolning qudrat qo‘lining bir pardasi ekanini anglaydi. Va Sone’-i Zuljamolning yakkaligiga, mavjudligiga; hayronlik ichida, quyoshning vujudiga ishongani kabi iymon keltiradi.

**UCHINCHI NUKTA:**

اُدْعُ اِلٰى سَبٖيلِ رَبِّكَ بِالْحِكْمَةِ oyatining bir nuktasi va "Hakam" ismi a’zamining bir jilvasi bo‘lib, "Besh Nuqta" bilan izoh etilgan.

**Birinchi Nuqta:** Ismi Hakamning tajalli-i a’zami bu koinotni shunday buyuk kitob holiga keltirganki; uning bir sahifasi – zamin yuzi, va har ziynatlangan bog‘ – bir satri; va har bezalgan gulli va yaproqli daraxti – bir kalimasi suratida yaratgan. Shunday ekan bu koinot boshdan oxirgacha Hakimi Zuljalolning asarlari bilan bezalgan. Ham o‘z san’atini o‘zi ko‘rib, hamda tuganmas ko‘zlar bilan bir-biriga qaratgan; va bir-biri ichida ko‘p dalillar va jihatlar bilan naqqoshining vujudiga guvohlik qilgan va doimo mezon va intizom ichida yangilangan; va har b’r kichik urug‘da katta daraxtni joylashtirgan; va har bir daraxtda ulkan koinotning mundarijasini joylashtirgan; va har bahor sahifasini ziynatli nishon va naqshli hadyalar bilan bezab, huzurida namoyish qilgan; va har on san’atlarning tili bilan madhu-sanosini kuylatgan azamatli va hikmatli qudratga, qaysi tasodifning haddi borki, barmoq uzata olsin.

**Ikkinchi Nuqta:** "Ikki masala"dir.

**Birinchi Masala:** Nihoyat kamolda bir jamol va nihoyat jamolda bir kamol, o‘zini ko‘rish va ko‘rsatishni istashiga va tanittirib sevdirishi evaziga, iymon bilan tanishni va qullik bilan o‘zini unga sevdirishni dars beradi.

**Ikkinchi Masala:** Butun quvvati bilan shirkni rad qilib qabul etmagan bu hikmatli mukammal intizom, ham vahdatni, ham mustaqil va yakkalikni taqozo qilganini izoh etish bilan birga, ulkan koinotni umum holatlar va xususiyatlari bilan adolat mezoni va hikmat nizomida tutgan bir Qodiri Mutlaqqa shirk va kufr bilan ojizlikni isnod qilish, naqadar katta bir xato va tavhid bilan iymon keltirish naqadar to‘g‘ri, haq va haqiqatli bir javob ekanini bildiradi.

**Uchinchi Nuqta:** Sone’-i Qodir ismi Hakem va Hakimi bilan, koinotda eng ko‘p hikmatlarga sabab va sazovor qilgan insonni; bir markaz, bir asos hukmida yaratgan. Inson doirasi ichida rizqni markaz hukmiga keltirgan. Insonda shuur va rizqda – zavq vositasi bilan ismi Hakemning porloq suratda jilvasining ko‘ringanini; va yuzlab fanlardan har bir fanning bir jihatda ismi Hakemning jilvasini ta’rif etganini; (masalan Fanni Tib, Fanni Kimyo, Fanni Ziroat, Fanni Tijorat va hokazo...) bu fanlarning har birining qat’iy shahodatlari bilan, ixtiyor va iroda, qasd va xohishini ko‘rsatgan hadsiz intizomlar va hikmatlarni Sone’-i Hakim umum koinotga bergani kabi, hayotdorlarda eng kichik hayot va eng kichik uruqqa joylashtirib, Zoti Aqdasining xohlaganini qiladigan zot ekanini; va hamma narsa uning amri bilan vujud topganini; uni bilmaslik va tanimaslik naqadar ajib bir jaholat va devonalik ekanini izohlaydi.

**To‘rtinchi Nuqta:** Sone’-i Hakim, har bir mavjudiga qo‘ygan yuzlab hikmatni, u mavjudlarning nihoyat e’tibor bilan vazifalantirgan yuzlab vazifalaridan juda ko‘p foyda va g‘oyalarni katta diqqat bilan kuzatib, uning jamoli rahmat va mukammal adolatiga va nihoyat darajada hikmatiga zid bo‘lgan; va rahmat va adolatini inkor ettirgan hech qayta tirilmaslikka ruxsat bermaslıgını bayon qiladi.

**Beshinchi Nuqta:** "Ikki Masala"dir.

**Birinchi Masala:** Fitratda isrof va bekorlik va foydasizlik bo‘lmagani uchun, كُلُوا وَ اشْرَبُوا وَ لاَ تُسْرِفُوا oyati karimasi bilan, tajamkorlik qilmaganlarni tahdid qiladi.

**Ikkinchi Masala:** Janobi Haqning "Hakam va Hokim" ismlari, bir jihatda Rasuli Akram Alayhissalotu Vassalamning risolatiga dalolat va istilzom etganini; va asmo-i husnadan ko‘p ismlarning, har biri bir jihatda, jilva-i a’zami bilan, a’zamiy darajada va qat’iyat martabasida risolati Ahmadiyani (S.A.V.) kerakligini, juda porloq bir suratda izohlaydi.

**TO‘RTINCHI NUKTA:**

قُلْ هُوَ اللّٰهُ اَحَدٌ oyatining bir nuktasi, Vohid va Ahad ismlarini mujassam qilgan "Fard" ismi a’zamining tajalli-i a’zamiga doir haqiqiy tavhidni ko‘rsatgan "Yetti Ishorat"dir.

**Birinchi Ishorat:** Ismi Fard butun koinotga qo‘ygan hadsiz muxrlardan uch tamg‘aga ishorat qiladi.

**Birinnchi Tamg‘a:** Koinotning mavjudotida va turlarida ko‘ringan va buyuk ahadiyat tamg‘asi bo‘lgan "bir biriga yordam, bir biriga tayanısh, bir biriga javob berish, bir birini quchoqlash" tamg‘asidir.

**Ikkinchi Tamg‘a:** Zamin yuzida har bahor ko‘rilgan to‘rt yuz ming nabotot va hayvonot turlarining iplari bilan to‘qilgan vahdoniyat muxridir.

**Uchinchi Tamg‘a:** Hazrat Odamdan to qiyomatgacha kelgan va keladigan butun insonlarning siymolardagi vahdoniyat muxridir.

**Ikkinchi Ishorat:** Fard ismining vahdat jilvasi koinotning butun turlarini va unsurlarini bir-biriga aralashtirib kirgizib, ichiga olganki; butun koinotni bo‘linmas bir butun holiga keltirgani va ko‘p birliklar bilan vahdoniyatni e’lon qilganini ko‘rsatadi.

**Uchinchi Ishorat:** Yana Fard ismining buyuk jilvasi koinotni shunday bir-biri ichiga kirgan sanoqsiz Samadoniy maktublar holiga keltirganki; har bir maktubda hadsiz vahdoniyat muxri bosilgan va har bir maktub, so‘zlari sonicha kotibini bildirgan ahadiyat muhrlarini olganini ko‘rsatadi.

**To‘rtinchi Ishorat:** Ismi Fardning quyosh kabi ko‘ringan buyuk jilvasini g‘oyat ma’qul va hadsiz osonlik bilan qabul ettirgan va shirkning maholiyatini va nihoyat darajada aqldan uzoq ekanini ko‘rsatgan burhonlardan uch donasini bayon qiladi.

**Birinchisi:** Zoti Fardning cheksiz qudratiga nisbatan eng katta narsaning ijodi, eng kichik narsaning ijodi kabi oson va yengil ekanini; bir bahorni bir gul qadar va bir daraxtni bir meva qadar bemalol ijod etib idora etganini; va bu ijod xususiyati agar ko‘p sonli sabablarga berilsa, vahdatdan kasratga kirilgani uchun, eng kichik bir narsaning ijodi, eng katta bir narsaning ijodi kabi juda ko‘p xarajatli, juda ko‘p mushkul, juda zahmatli ekanini misollari bilan isbot qiladi.

**Ikkinchisi:** Mavjudotning ijodi yo o‘xshashi yo‘q go‘zallikda yaratish va ixtiro bilan hechdan va yo‘qdan bo‘ladi yoxud yasash va tarkib surati bilan unsurlar va narsalardan to‘plash bilan bo‘ladi. Bu ikki suratda; narsalarni yaratish Zoti Fardi Vohiddan demay sabablardan istanilsa, cheksiz daraja qiyin va og‘ir va aqlga zid, balki juda ko‘p imkonsizliklarni keltirib chiqaradi. Agar fardiyat jilvasiga va ahadiyat sirriga berilsa; bir gugurt yoqishdek, asarlari bilan azamati anglashilgan nihoyatsiz qudrati bilan, hechdan va yo‘qlikdan yoxud unsurlar va narsalardan to‘plab, ilmining oyinasidagi muayyan ilmiy qoliplar bilan, cheksiz daraja osonlik bilan va engillik bilan narsalarning ijod etilgani ko‘rinadi.

**Uchinchisi:** Agar butun narsalarning ijodi bir Zoti Fardi Vohidga berilsa, bir narsa kabi osonligini; agar sabablarga va tabiatga havola etilsa, bir narsaning vujudi umum ashyo qadar qiyin bo‘lishini uch shirin misol bilan izohlaydi.

**Birinchi misol:** Ming askarga oid holatlar va idora, ming askarni idora etgan zobitga havola qilinsa va bir askar esa o‘n zobitning idorasiga berilsa, ming askar idorasining naqadar oson ekanini va bir askarning idorasi naqadar mushkul ekanini..

**Ikkinchi misol:** Ayasofya kabi qubbali bir masjidning qubbasidagi toshlarning muallaqda turishlari va u vaziyatni tashkil etishlari toshlardan istanilsa, nihoyat darajada suubatli ekanini; va bir ustadan u vaziyat istanilsa, nihoyat darajada oson ekanini..

**Uchinchi misol:** Yer Kurrasi, Zoti Fardi Vohidning bir ma’muri bo‘lib harakat qilsa, u harakatdan hosil bo‘lgan hashamatli va azamatli natijalarning g‘oyat yengilligi bilan hosil bo‘lishi vahdatdagi osonlikni ko‘rsatgani kabi; shirk va kufr yo‘lida ayni natijalarni hosil qilish uchun, Yer Kurrasidan millionlab marta katta, had-hisobsiz yulduzlarni hududsiz masofada Yer Kurrasining atrofida, kunlik mehvari ustidagi aylanishi kabi yigirma to‘rt soatda bir marta; va yillik mehvari ustidagi aylanishi kabi har yili bir marta kezdirish kabi og‘ir va mushkulotning eng dahshatli vaziyatini qabul etish lozim ekanini.. va sabablar va tabiat yaratdi deganlar "kitob, soat, fabrika va saroy misollari bilan" johilligining eng antiqasini qilganlarini izohlaydi.

**Beshinchi Ishorat:** Boshqa birovning aralashishini qattiq rad qilgan; Ilohiy hokimiyatdir. لَوْ كَانَ فٖيهِمَٓا اٰلِهَةٌ اِلَّا اللّٰهُ لَفَسَدَتَا oyatining sirri bilan va فَارْجِعِ الْبَصَرَ هَلْ تَرٰى مِنْ فُطُورٍ oyatining ishorati bilan, zarralardan sayyoralarga qadar, osmondan yergacha hech qanday qusur va kamchilik, nuqson va pala-partishlik yo‘qligi, Fardiyatning jilva-i a’zamini ko‘rsatib, vahdatga shahodat qiladi.

**Oltinchi Ishorat:** Butun kamolotning sababi va asosi; va koinotning yaratilishidagi hikmatlarning va maqsadlarning ildizi va ma’dani; va shuur egalarining va aql sohiblarining, xususan insonning ehtiyojlari va orzulari hosil bo‘lishining manbai va yagona chorasi, Fardiyati Rabboniya va vahdati Ilohiyadir.

**Yettinchi Ishorat:** Haqiqiy tavhidni butun martabalari bilan eng mukammal suratda dars berib isbotlagan va e’lon qilgan Muhammad Alayhissalotu Vassalamning risolati, u tavhidning qat’iyati darajasida sobit ekanini izohlash bilan birga; ma’naviy Muhammadiya Alayhissalotu Vassalam shaxsiyatining ahamiyat darajasiga va ulug‘ligiga shahodat etgan juda ko‘p dalillardan uchtasini zikr etadi.

**Birinchisi:** اَلسَّبَبُ كَالْفَاعِلِ sirri bilan, umum ummatining barcha davrlarda qozongan savobining bir misli daftari hasanotiga o‘tish bilan va xususan har kuni umum ummatning keltirgan salavot duolarining qat’iy maqbuliyati jihati bilan; u hadsiz duolarning iqtizo etgan maqom va martabani esgsa tushirib ma’naviy Muhammadiya Alayhissalotu Vassalam shaxsiyatining koinot ichida qanday bir quyosh ekanini tushunilganini..

**Ikkinchisi:** Mohiyati Muhammadiya (S.A.V.) olami Islomiyatning shajara-i kubrosining ildizi, urug‘i, hayoti, madori bo‘lganidan, chegarasiz iste’dod va jihozlari bilan Islom olamining ma’naviyatini tashkil etgan qudsiy so‘zlarni, tasbehlarni, ibodatlarni eng avval butun ma’nolari bilan his etib qilishidan kelgan ruhiy taraqqiyotini fikrlatib, habibiyat darajasiga chiqqan ubudiyati Muhammadiyaning (S.A.V.) valiyligi boshqa valiyliklardan qanchalik yuksak ekanini anglatadi. U Zotning (S.A.V.) haddu nihoyati bo‘lmagan kamolot martabalarida qay daraja taraqqiy etganini bildiradi.

**Uchinchisi:** Zoti Fardi Zuljamol butun insoniyat nomiga, balki umum koinot hisobiga Zoti Muhammadiya Alayhissalotu Vassalamni o‘ziga tinglovchi qilib, albatta uni hadsiz kamolotda hadsiz fayziga sazovor etganini va ma’naviy Muhammadiya Alayhissalotu Vassalam shaxsiyati, koinotning ma’naviy bir quyoshi va bu koinot deyilgan Qur’oni Kabirning buyuk oyati va u Furqoni A’zamning va ismi a’zamning va ismi Fardning buyuk jilvasining oynasi ekanini dars beradi.

**BESHINCHI NUKTA:**

فَانْظُرْ اِلٰٓى اٰثَارِ رَحْمَتِ اللّٰهِ كَيْفَ يُحْيِى الْاَرْضَ بَعْدَ مَوْتِهَا اِنَّ ذٰلِكَ لَمُحْيِى الْمَوْتٰى وَهُوَ عَلٰى كُلِّ شَىْءٍ قَدٖيرٌ oyati azimasi bilan اَللّٰهُ لَٓا اِلٰهَ اِلَّا هُوَ الْحَىُّ الْقَيُّومُ لَا تَاْخُذُهُ سِنَةٌ وَلَا نَوْمٌ oyati azimining bir nuktasi va "Hayy" ismi a’zamining bir jilvasi bo‘lib, muxtasaran "Besh Ramz" ichida ko‘rsatilgan.

**Birinchi Ramz:** Hayy Ismi va Muhyi Ismining buyuk jilvasidan bo‘lgan "Hayot nima? Uning mohiyati va vazifasi nima?" degan savolga mundarija shaklida, yigirma to‘qqiz martabada, ikki sahifa ichida, shunday go‘zal suratda javob berilib ta’rif etilganki; bu qanday ajib bir izoh, qanday fasohatli bir bayon tarzi, qanday g‘arib bir ta’birlarki, misli ko‘rilmagan. Inson bu haqiqatlarning go‘zalliklariga maftun bo‘ladi; hayratidan barmoqlarini tishlaydi; boshqa undan yuksak ta’rif tasavvur qilib bo‘lmaydi; taqdir va tahsinlar ichida tafakkurga sho‘ng‘iydi.

**Ikkinchi Ramz:** Hayotning yigirma to‘qqiz xossasidan yigirma uchinchi xossasida, hayotning ikki yuzining ham shaffof va porloq ekanining va undagi Rabboniy qudrat tasarruflariga zohiriy sabablar parda qilinmasligining sirrini izohlaydi.

**Uchinchi Ramz:** Koinotning natijasi hayot bo‘lgani kabi, hayotning natijasi bo‘lgan shukr va ibodat, koinot yaratilishining sababi va maqsadi bo‘lgani uchun, koinotning Sone’-i Hayyi Qayyumi, cheksiz ne’matlari bilan o‘zini hayot egalariga bildirib sevdirishi evaziga, ulardan tashakkur istashi va sevishi evaziga sevishlarini va qiymatdor san’atlarini madhu-sano qilishlarini istagani; va har bir hayot egasining hayoti to‘g‘ridan-to‘g‘ri, vositasiz Zoti Hayyi Qayyumning qudrat qo‘lida ekanini bildiradi.

**To‘rtinchi Ramz:** Hayot, iymonning olti arkoni bo‘lgan اٰمَنْتُ بِاللّٰهِ وَ مَلٰئِكَتِهٖ وَ كُتُبِهٖ وَ رُسُلِهٖ وَ بِالْيَوْمِ الْاٰخِرِ وَ بِالْقَدَرِ ruknlariga qarab isbot etganini shu qadar latif tarzda dars beradi, izoh etadiki; ifodaning balog‘ati insonni hayron qiladi.

**Beshinchi Ramz:** Birinchi Ramzning o‘n oltinchi xossasida zikr etilgan: Hayot bir narsaga kirgan vaqti, u jasadni bir olam hukmiga keltirishini; qism bo‘lsa butun kabi, juz’iy bo‘lsa kulliy kabi bir jome’iyat berganini ko‘p go‘zalliklar bilan g‘oyat shirin tarzda izohlaydi. Xotimasida ismi a’zam ba’zi avliyo uchun boshqa-boshqa ekanini bayon qiladi.

**OLTINCHI NUKTA:**

Qayyumiyati Ilohiyaga qaragan oyatlarning bir nuktasiga va "Qayyum" ismi a’zamining bir jilva-i a’zamiga muxtasar "Besh Shu’la" bilan ishorat qiladi.

**Birinchi Shua:** Bu koinotning Xoliqi Zuljaloli zoti bilan Qayyumdir, Doimdir, Boqiydir. Butun ashyo uning Qayyumiyati bilan qoimdir, davom etadi, vujudda qoladi, baqo topadi. Qayyumiyat bog‘i bir on kesilsa, butun ashyo birdan mahv bo‘ladi. Sheriki va o‘xshashi yo‘qdir. Moddadan mujarrad, makondan munazzah, bo‘linishi va taqsimlanishi imkonsiz, boshqalashishi va o‘zgarishi imkonsiz; ehtiyoj va ojizligi imkon xorijidagi Zoti Aqdasning bir qism jilvalarini, bir qism zalolatdagilar, zarralardagi muntazam o‘zgarishlar ichida his qilishgan hayratlanarli Xalloqiyati Ilohiyaning va Qudrati Rabboniyaning jilva-i a’zamining qayerdan kelganini bilmaganlari uchun va Qudrati Samadoniyaning jilvasidan kelgan umumiy quvvatning qayerdan idora etilganini tushunolmaganlari uchun, modda va quvvatni azaliy deb o‘ylaganlari uchun Allohni inkor qilish yo‘llarining mohiyatini ko‘rsatgan, haq va haqiqat maslagining latofatli yuzini Qayyumiyat sirrining tajalli-i a’zami bilan izohlab, butun go‘zalligi bilan maydonga chiqargan g‘oyat nozik va juda chuqur va keng ifoda bilan, tabiatparastlar va moddaparastlar maslaklarini yo‘q qilib, ularni johilligini isbotlagan va uyaltirgan oliy bayondir.

**Ikkinchi Shua:** "Ikki Masala"dir.

**Birinchisi:** Haddu hisobsiz osmondagi yulduzlarning nihoyatsiz intizom va mezon ichida, Qayyumiyat sirri bilan qiyom, baqo va davomlari; va amri "Kun Fayakun"dan kelgan amrlarga so‘zsiz bo‘ysunishlari, Ismi Qayyumning a’zamiy jilvasiga o‘lchov bo‘lgani kabi.. har bir hayot egasining jasadini tashkil etgan zarralarning, jasadning har a’zosida u a’zoga ko‘ra to‘planishlari; va sel kabi oqqan va bo‘ronlar ichida chayqalgan unsurlarning, tarqalmasdan u jasadda muntazam turishlari; va Ilohiy amrga so‘zsiz bo‘ysunishlari, Qayyumiyat sirrini e’lon qilgan sanoqsiz tillar ekanini bayon qiladi.

**Ikkinchi Masalasi:** Narsalarning Qayyumiyat sirri bilan munosabatli foyda va hikmatlariga ishorat qılgan juda ko‘p navilaridan uch turiga ishorat qiladi.

**Birinchi Tur:** Narsalarning o‘ziga va insonga va insonning foydalariga qaraydi.

**Ikkinchi Tur:** Ham umum shuur sohiblarining mutolaasiga qaraydi, ham Fotirining asmosini bildirgan oyat va qasida ekanini hadsiz o‘quvchilariga ifoda etishiga qaraydi.

**Uchinchi Tur:** To‘g‘ridan-to‘g‘ri Sone’-i Zuljalolga qaraydi. Bu uchinchi turda bir soniya yashash kifoya qilishi bilan birga, اَللّٰهُ الَّذٖى رَفَعَ السَّمٰوَاتِ بِغَيْرِ عَمَدٍ تَرَوْنَهَا oyatining ishorati bilan; Ilohiy qayyumiyat hadsiz yulduzlarga va nihoyatsiz zarralarga tayanch nuqtasi ekanini va butun mavjudotning holat va ahvolida minglab silsilalarning uchlari وَ اِلَيْهِ يُرْجَعُ اْلاَمْرُ كُلُّهُ ishorati bilan Qayyumiyat sirriga bog‘liq ekanini e’lon qiladi.

**Uchinchi Shua:** Xalloqiyati Ilohiya va Faoliyati Rabboniya ichidagi sirri Qayyumiyatning bir daraja inkishofiga ishorat qilgan muqaddimalarning birinchisi: Zamon saylida davomiy chayqalgan va ko‘z ochtirmasdan, nafas oldirmasdan shahodat olamidan g‘ayb olamiga yuborilgan bu maxluqotning, hayrat beruvchi sayru-sayohati, uch muhim sho‘baga ayrilgan hadsiz va nihoyatsiz bir hikmatdan kelib chiqadi.

**Birinchi Sho‘’basi:** Faoliyatning har bir turi, juz’iy bo‘lsin kulliy bo‘lsin, lazzatni berishi sirri bilan (ta’birda xato bo‘lmasin) Zoti Hayyi Qayyumda bo‘lgan bir ishqi lahutiyning va bir muhabbati qudsiyaning va bir lazzati muqaddasaning shuunoti, hadsiz faoliyat bilan va nihoyatsiz xalloqiyat bilan koinotni mutamodiyan yangilab chayqatganini..

**Ikkinchi Sho‘’basi:** Har bir jamol va hunar sohibi, o‘z jamolini va hunarini sevishi va tashhir etib e’lon qilishi qoidasi bilan Jamili Zulkamolning ming bir asmo-i husnasidan har bir ismining har bir martabasida sanoqsiz husn turlari bilan cheksiz chiroyli haqiqatlar bo‘lgani uchun, ishqi muqaddasa-i Ilohiya, sirri Qayyumiyatga binoan koinotni davomiy almashtirib yangilaganini..

**Uchinchi Sho‘’basi** va **To‘rtinchi Shua:** Har bir marhamat va shafqat sohibi va har bir oliyjanob kishi boshqalarni mamnun va hursand qilishdan, sevintirib baxtli qilishdan lazzat olishi; va har adolatli kishi, haqiqatni o‘rnatishidan quvonishi; va har hunar sohibi bo‘lgan san’atkor, qilgan san’atini ko‘rsatishdan va san’atining istagan tarzida ishlab orzu qilgan natijalarini berishidan faxlanishi qoidalariga ko‘ra, bu koinotning Sone’-i Hakimi ming bir go‘zal ismlarining son-sanoqsiz go‘zalliklariga mavjudotni sazovor qilish uchun koinotni ajib doimiy yaratuvchilik va hayratli faoliyati Sarmadiya ichida Qayyumiyat sirri bilan tinmay yangilab turganini, juda g‘arib, shirin, latif, g‘oyat xush ifoda bilan izohlaydi. Va bir qism zalolatdagilarning "Koinotni bunday o‘zgartirgan va yangilagan zotning, o‘zining ham o‘zgargan va bir holda qotib qolmagan bo‘lishi kerak emasmi?" deb so‘ragan savollariga; aksincha Zoti Zuljalolning o‘zgargan va bir holda qotib qolmagan bo‘lmasligi kerakligini qat’iy suratda bayon qilgan javob berilgan.

**Beshinchi Shua:** Ikki masaladir.

**Birinchi Masala:** Ismi Qayyumning jilva-i a’zamiga qaratish uchun, xayoliy ikki durbindan biri bilan, eng uzoqlarda efir moddasi ichida Qayyumiyat sirri bilan ushlab qolingan; qisman harakatlangan, qisman bir yerga mahkamlangan millionlab azamatli yulduzlarni va boshqa durbin bilan yerdagi tirik maxluqlar vujudining zarralarining vaziyat va harakatlarini tomosha qildiradi.

**Xulosasi:** Bu olti ismi a’zam bir-biri bilan aralashganni uchun, butun koinotning barcha mavjudotini ushlab qolgan, baqo va qiyom bergan Qayyum ismi jilva-i a’zami orqasida tajalliy etgan Hayy ismining butun mavjudotni hayot bilan yoritganini.. va Hayy ismining orqasida tajalliy etgan Fard ismining mavjudotni vahdat ichiga olib yuzlariga bir-bir ahadiyat muxrini bosganini.. va Fard ismining orqasida tajalliy etgan Hakem ismining mavjudotni mevador nizom va hikmatli intizom va samarador tartib ichiga olib bezatganini.. va Hakem ismining jilvasi orqasida tajalliy etgan Adl ismining mavjudotni yulduzlar qo‘shinidan to zarralar qo‘shiniga qadar g‘oyat hassos bir adolat mezoni ichida tutib amri "Kun Fayakun"dan kelgan amrlarga so‘zsiz bo‘ysunish bilan itoat ettirganini.. va Adl ismining jilvasi orqasida tajalliy etgan Quddus ismining, mavjudotni Jamili Mutlaqning jamoli zotiga va nihoyatsiz go‘zal asmo-i husnasiga loyiq va munosib bo‘ladigan g‘oyat go‘zal oynalar shakliga keltirganini ko‘rsatadi.

**Ikkinchi Masala:** Qayyumiyatning vohidiyat va jalol nuqtasida koinotda tajalliysi bo‘lgani kabi, ahadiyat va jamol nuqtasida insonda ham jilvasining ko‘rinishi ekanini; va bu tajalliy bilan Zoti Zuljamolning insonga farishtalardan ustun qilgan ehsonlarini va ehsonlarining umumiyligini, yuksakligini va kengligini izohlaydi. Koinotni bir ne’mat dasturxoni qilib, insonga bo‘ysundirishining; va koinotning inson bilan sazovor bo‘lgan Qayyumiyat sirri bilan bir jihatda qoim ekanining hikmati, insonning uch muhim vazifasidan kelib chiqqanini sanab o‘tadi. Va insonning u uch muhim vazifasidan uchinchi vazifasida, uch jihat bilan Zoti Hayyi Qayyumga oynadorlik qilganini anglatadi. Va bu oynadorlik etgan jihatlaridan uchinchi jihatdagi oynadorligining ham ikki yuzi ekanini; birinchi yuzi bilan asmo-i Ilohiyaga, ikiknchi yuzi bilan esa shuunoti Ilohiyaga oynadorlik qilganini umuman o‘xshashi yo‘q bir so‘zamollik bilan ifoda qiladiki, insonning dohiylarini ham bu haqiqatlarga maftun etib hayron qiladi.

Xusrav

**MUNOJOT:**

Janobi Haqqa ilmalyaqiyn va hatto aynalyaqiyn darajasida ma’rifatni qo‘lga kiritib qullikning (keragiday) taqozo qilgan ojizlik va to‘liq faqirlikni izhor qilib Ilohiy dargohga iltijo va Rahmon huzuriga yaqinlashib insoniy xususiyatlarni aytilganidek ta’lim; va dunyo va uning ichidagi barcha narsalarnıng egası va maxfiy boylikka mutasarrif bo‘lgan Akrami Anbiyo (alayhi akmaluttahiyyat) afandimizning munojotidan va Qur’oni Mo‘’jiz-ul Bayonning tasbeh va hamd va sano va duoga tegishli yetti yuz adad oyatlaridan olingan bu tengsiz munojotning ma’naviy manbasi, **avvalo** boshda olamning yaratilishi haqida bir necha oyatlardan va oyati jaliladan; **ikkinchidan**, Javshan-ul Kabirning ming bir asmosidan mavjudotning yaratilishi bilan munosabatdor bir qancha bog‘laridan; **uchinchidan**, "ilm shahrining eshigi" Nabaviy sanoga haqqiqatdan sazovor bo‘lgan Imom Ali Karramallohu Vajhahu Roziyallohu Anhning osmon jismlari va yer mavjudoti bilan vujubi vujud, Vohidi Ahadni isbot qilgan muhtasham xitobni yo‘lboshchi olib mavzu va maqsadni shu qadar chuqurlashtirib va yoyadiki, bu haqiqatlarga oid maqtov faqat muallifining lison va qalamiga bog‘langan va aloqali bo‘lib, takror takror sodir bo‘lgan amrga bo‘yin egishni niyat va qasdi bilan boshlangan mundarijada aytamizki:

**Birinchi Fikrada:** Osmonlardagidagi aylanishlar va bu ko‘plik ichidagi ajoyib sokinlik bilan mukammal faoliyat, Ma’budi Bilhaq bo‘lgan Vojib-ul Vujud Vohidi Ahadga dalolat etganini;

**Ikkinchi Fikrada:** Fazoning bulut, chaqmoq, yashin, shamol, yomg‘irlar bilan faoliyat va hayratlanarli ijrooti yana mazkur butun tillari bo‘lgan Vojib-ul Vujud, Vohidi Ahadga dalil ekanini;

**Uchinchi Fikrada:** Unsurlar boshqa hamma narsasi bilan va Yer Kurrasi umum maxluqoti va ikir chikirigacha;

**To‘rtinchi Fikrada:** Aytilgan dalillar kabi, dengizlar, daryolar, chashmalar ma’ruf tamomi ehson bo‘lgan Vojib-ul Vujud, Vohidi Ahadga dalolat etishini;

**Beshinchi Fikrada:** O‘tgan shahodat kabi; tog‘lar, zilzila ta’sirlaridan zaminning muhofaza va sukunatiga va ichidagi inqiloblar to‘fonlaridan salomatiga va dengizlarning istilosidan xalosiga; ham havoning zararli gazlardan tozalanishiga va suvlarning iddixoriga va hayot egalariga kerak moddalarning xazinadorligiga qilgan xizmatlari va hikmatlari bilan Vojib-ul Vujudning vujudiga va vahdatiga shahodat etishini;

**Oltinchi Fikrada:** O‘tgan dalillar kabi, yerdagi daraxtlar va nabototning; yaproqlar, gullar va mevalarning jozibali zikriy harakatlari va mukammal osonlik bilan kiydirilgan jihozlar va ziynatlari vujubi vujud va vahdati Bariga ochiq oydin dalolat etishini;

**Yettinchi Fikrada:** Shuingdek ruh sohiblarining va xususan inson jismlarida mavjud va muntazam soatlar va uskunalar kabi ishlagan va ishlatilgan dohiliy va xorijiy a’zo va organlar va ayniqsa besh tashqi tuyg‘u kabi mukammal faoliyat bilan ishlayotgan tuyg‘ulari bilan vahdoniyatni isbot etishini;

**Sakkizinchi Fikrada:** Koinotning xulosasi bo‘lgan inson va insonning zubdasi bo‘lgan anbiyo va avliyo va asfiyoning xulosalari bo‘lgan qalblarining va aqllarining mushohadalari va kashflari va ilhomlari va istixrojlari bilan, yuzlab ijmo‘ va tavotur quvvatida va qat’iyatida vujubi vujud va vahdati Ilohiyaga shahodat etganlarini tom tom ochiqlik bilan bayon va tosh qotgan qalblarni isloh, va Janobi Kibriyoga munojot bo‘lgan bu bitta haqiqat bog‘ini, tazarru’ xotimasi va niyozini shunday bog‘laydiki:

Yo Robbi va yo Robbas Samavati Val Arozin! Yo Xoliqi va yo Xoliqi Kulli Shay! Osmonlarni yulduzlari bilan, zaminni barcha narsalari bilan va butun maxluqlarni butun holati bilan bo‘ysundirgan qudratingning va irodangning va hikmatingning va hokimiyatingning va rahmatingning haqqi uchun, nafsimni menga bo‘ysundir! Va so‘ragan narsalarinmi menga bo‘ysundir! Qur’on va iymonga xizmat uchun insonlarning qalblarini Risola-i Nurga bo‘ysundir! Menga va qardoshlarimga komil iymon va husni xotima ber. Hazrat Muso Alayhissalomga dengizni va Hazrat Ibrohim Alayhissalomga olovni va Hazrat Dovud Alayhissalomga tog‘ni, temirni va Hazrat Sulaymon Alayhissalomga jin va insonlarni va Hazrat Muhammad Alayhissalotu Vassalamga Quyosh va Oyni bo‘ysundirganing kabi, Risola-i Nurga qalblarni va aqllarni bo‘ysundir! Meni va Risola-i Nur talabalarini nafs va shaytonning yomonligidan, qabr azobidan va Jahannam olovidan muhofaza ayla va Jannat-ul Firdavsda mas’ud qil! Omin, omin.

Duo so‘zlari bilan hotima qilgan bu munojot, iymon ahlining o‘ta dolzarb bo‘lishga loyiq ekani oshkora bo‘lgani uchun, boshqa izohga kerak qolmadi.

M. Sabri (Rahmatullohi Alayh)

\* \* \*

# Sakkizinchi Yog‘duning Mundarijasidan Bir Parcha

**G‘aybiy ishoratlar haqida bo‘lim va bir taqriz.**

فَاسْتَقِمْ كَمَٓا اُمِرْتَ va فَمِنْهُمْ شَقِىٌّ وَ سَعٖيدٌ oyatlarining bir g‘aybiy nozik va chuqur ma’nosini G‘avsi A’zam Sayyid Abdulqodir Jiyloniyning bir g‘aybiy karomati bilan tafsir qiladi. Mutavotir favqulotda karomatlarga sazovor bo‘lgan Sulton-ul Avliyo vafot etganlaridan so‘ng, aynan hayotida bo‘lgani kabi, muridlari bilan aloqador bo‘lganini, kashf ahli va valiylar tomonidan qabul qilingan. U zot sakkiz yuz yil muqaddam, Ilohiy izn bilan karomati bilan bizning davrimizni ko‘rgan; ya’ni u kishiga ko‘rsatilgan. Bu tashvishli va fitnali zamonda unga mansub bir qism Qur’on xizmatkorlariga tasalli berib, shijoatlantirish va tashviq qilish suratida bir mashhur qasidasining oxirida besh satr ichida ayni xabarni o‘n besh jihatdan beradi. Ham Jifr ilmining uch-to‘rt tomoni bilan, besh satrning ma’nosi, ham so‘zlari, ham xarflarining soni bir-birini quvvatlab ayni hodisani xabar bergani, diqqat qilganlarga qat’iyat darajasida qanoat bergan.

Ma’lumki: Kelajakdan xabar bergan nabiylar va avliyolar لَا يَعْلَمُ الْغَيْبَ اِلَّا اللّٰهُ ta’qiqiga qarshi hurmat va adab uchun, ishoratlar va ramzlar bilan kifoyalanishgan. Ba’zan bir ishorat, ba’zan ikki ishorat, eng quvvatlisi besh-olti ishorat bilan ayni hodisani ko‘rsatishgan. Holbuki G‘avsi A’zam bu zamondagi Qur’oniy xizmatning hay’atini ishorat qilib, ichida bir xodimini ochiq ravshan ko‘rsatadi. Bu risola ichidagi imzolar bilan ko‘rsatilgani kabi, Qur’oniy xizmatdagi birodarlarimga ishtirokim bor. Bir qismi mening imzom bilandir. Bir qismi ularning lozim deb topishlari va chiqargan hulosalari va tasdiqlari bilan bo‘lgani uchun; menga oid haddimdan ortiq hissani ularning xotirlari uchun qabul qildim. Bo‘lmasa risolaning boshida aytganim kabi, bunda unday bir hissa-i sharafga haqqim yo‘q.

O‘n yil muqaddam o‘sha g‘aybiy qasidani ko‘rgandim; va menga ma’naviy eslatma kabi, "Diqqat qil!"deb qalbimga kelar edi. U xotirlatmani ikki jihat bilan tinglamagan edim:

**Birinchisi:** Umrimning ahamiyatli bir qismki, shonu-sharaf pardasi ostida mansab sevgisi zahari bilan zaharlanib o‘lgani uchun, qaytadan nafsi ammoraga boshqa bir sharaf eshigini ochishni istamadim.

**Ikkinchi Jihat:** Ushbu qaysar davrda isbot kerak bo‘lmagan da’volarni va ochiq oydin hujjatlarni qabul qilmaganlarga bunday g‘aybiy ishorati navidan o‘zini o‘ylash tarzida izhor qilish menga yoqmas edi. Oxirgi asoratimning sakkizinchi yili va eng qiynoqli va eng mashaqqatli davrda juda quvvatli tashviqqa muhtoj bo‘lganimiz uchun menga eslatildiki: "Buni berilgan ne’matni oshkor qilish va bir ma’naviy shukr turi sifatida izhor qil. Ham qo‘rqma, u qanoat beradigan darajada quvvatlidir!"

U risolaning boshida aytganim kabi, buni izhor qilishdan eng muhim maqsadim; Qur’on sirlariga oid risolalarning maqbuliyatiga G‘avsi A’zam imzo bosishi turidan bo‘lganidir.

**Ikkinchi Maqsadim:** Qudsiy ustozimning karomatini izhor qilish, karomoti avliyoni inkor etgan mulhidlarni sukut ettirib; Qur’oniy xizmatga kamchilik beradigan ko‘p sabablarga uchragan va ko‘p to‘siqlarga nishon bo‘lgan birodarlarimning ma’naviy kuchlarini quvvatlab, shavqlarini ko‘paytirib va umidsizliklarini ketkazısh edi.

Men uchun bir jihatdan o‘zini maqtashga kirgani uchun muhim zarardir. Lekin u zararimni, ustozimning va birodarlarimning xurmati uchun qabul qildim.

Bu Karomati G‘avsiya risolasi sekin sekin chiqarilgani uchun bir necha parcha bo‘ldi va qo‘shimchalarga taqsimlandi. Bora bora bir-birini nurlantirgan va quvvatlagan sari aniqlik paydo qiladi. Ishoralarning ba’zisida za’flik bo‘lsa ham boshqa birodarlarining ittifoqidan olgan quvvati u zaiflikni ketkazadi. Hatto hayratlanarli joyi shundaki; besh satrning oxirida, har birining martabasini va xos sifatini ishora qilib, o‘n beshdan ortiq Qur’on xizmatidagi muhim qardoshlarimni ko‘rsatmoqda. Bu risolada, Karomati G‘avsiya munosabati bilan bir qancha ahamiyatli masalalar va bir qancha muhim haqiqatlar bayon etilgan.

Bu risolani hammaga tavsiya etmayman va ruxsat bermayman. Balki sof, insof, ixlos va xos xususiyati bo‘lgan qardoshlarimga ruxsat beraman. Ham boshidagi maqsadlarimni nazarda tutib qarasin. Meni, o‘zini karomat sohibi qilib ko‘rstyapti deb tasavvur qilmasin.

# Yigirma Sakkizinchi Yog‘duning Mundarijasidan Bir Parcha

BIRINCHI NUKTA**:** Hazrat Imom Ali Raziyallohu Anh Qasida-i Arjuzasida اَحْرُفُ عُجْمٍ سُطِّرَتْ تَسْطٖيرًا deb, bu davrda umumiylashtirilgan ajnabiy harflariga qarab, bu jumladagi harflarning jifriy va abjadiy raqamlarining bu davrga ishorat qilishlari bilan mavjud kufriy jarayonga ishorat qilgani kabi; ham Arjuzasida, ham Arjuzani dastaklagan va quvvatlagan Qasida-i Jaljalutiyasida ochiq ravshan تُقَادُ سِرَاجُ النُّورِ سِرًّا بَيَانَةً § تُقَادُ سِرَاجُ السُّرْجِ سِرًّا تَنَوَّرَتْ fikrasi bilan, u jarayonning qarshisida vujudi ziyosi bilan tushunilgan va zulmatning juda shiddatli va tumanli, yoquvchi dahshatiga qarshi so‘nmagan va bora bora zulmatni yorib dunyoni yoritishga uringan Risola-i Nurga va muallifiga xususiy iltifotini اَقِدْ كَوْكَبٖى بِالْاِسْمِ نُورًا وَبَهْجَةً مَدَى الدَّهْرِ وَالْاَيَّامِ يَا نُورُ جَلْجَلَتْ deb, oxirzamonga qadar Risola-i Nurning tengsiz suratda yorug‘lik berishini va yonishini duo va niyoz qilgan va Qur’oni Mo‘’jiz-ul Bayonning eng muhim shogirdi va ilmlarining birinchi noshiri bo‘lgan Hazrat Imom Ali Roziyallohu Anhu, Islomning avvalida Qur’onga qarshi ochilgan ko‘p eshiklarga qarshi muborak ismi a’zamni shafoatchi qilib qahramonona va mardona shariat haqiqatlari va Islom asoslarini muhofaza qilisdhga uringani kabi, oxirzamonda butunlay Qur’onga qarshi zindiqlar jarayoniga qarshi, ushbu ismi a’zamni shafoatchi va qutuladigan va himoya topadigan joy deb Qur’onning yo‘q bo‘lmas i’jozidan kelgan va mo‘’jizali muxrini ko‘rsatgan Risola-i Nurning so‘nmas nuri bilan va jim bo‘lmas lisoni bilan shijoatli tarzda javob berib va qarshi turib, yerning yuzini yoqib ko‘p gullarni quritgan zindiqlar olovini, ismi a’zamning kibriyoli, azamatli nuri bilan va Ismi Rahmon va Rahimning shafqatli va marhamatli tajalliysidan qaynab chiqqan obi hayot bilan so‘ndirgan; va yongan yerlarda qurigan daryo va bog‘ gullari o‘rniga, tog‘larda va qirlarda samo yomg‘iri va rahmati bilan haroratga chidab bergan va qattiq sovuqqa chidaydigan gullarni yetishtirgan Risola-i Nurni ko‘rishi va shafqat bilan tasalli berishi va karomatli qarashi, Hazrat Imom Ali Roziyallohu Anhning valiylik maqomining taqozo qilganini haqqalyaqiyn ko‘rsatadi.

Ham Qasida-i Jaljalutiyaning bir karomati bo‘lgan فَيَا حَامِلَ الْاِسْمِ الَّذٖى جَلَّ قَدْرُهُ dan boshlagan uch-to‘rt satrda quvvatli alomat va dalildan:

**Birinchi belgi:** فَيَا حَامِلَ الْاِسْمِ الَّذٖى جَلَّ قَدْرُهُ jifr va abjad hisobi bilan bir ming uch yuz ellik uchinchi yil, Risola-i Nur shogirdlarining eng mashaqqatli davriga va bu vaqtda "Sakina" nomli Ismi A’zamni, yetmish bir oyat bilan bir yuz yetmish bir marta doimiy vird qilgan Risola-i Nur Muallifining ismlariga tavofuq sirri bilan ishorat qilishi, bu davrda Ismi A’zamni mujassam qilgan Risola-i Nur Muallifining xususiyatini va salomat bilan qutulishlarini bashorat bilan ishorat qilganini; Lillahilhamd, salomat bilan qutulishlari, karomati Alaviyani tasdiq etganini...

**Ikkinchi belgi: فَقَاتِلْ وَلَا تَخْشَ وَحَارِبْ وَلَا تَخَفْ**jumlasi bilan, eski Harbi Umumiyga ishtirok etib yara, chaqaga va nihoyatsiz qo‘rquvlarga ma’ruz qolib, nihoyat Rossiyaga asir bo‘lib ketgan; dahshatli oxirzamon xarbida muhim vazifa bilan mas’ul qilinib, ilondanda zaharli chayonlar bo‘lgan mamlakatga tushgan; va kecha-kunduz ilonlar bilan harb etgan Risola-i Nur muallifiga فَقَاتِلْ وَلَا تَخْشَ وَحَارِبْ وَلَا تَخَفْ deb iltifotini va ma’naviy himoya va muhofaza va yordam xabarini beradi.

**Uchinchi belgi:** Uchta kuz mavsumida tasalliga sabab uch karomatdir:

**Birinchisi:** G‘avsi A’zam Roziyallohu Anh, يَا مُرٖيدٖى كُنْ قَادِرِىَّ الْوَقْتِ لِلّٰهِ مُخْلِصًا تَعٖيشُ سَعٖيدًا ta’biri bilan o‘n besh kuchli alomat bilan;

**Ikkinchi kuzda,** ayni mavsumda, Hazrat Ali Roziyallohu Anh, وَيَا مُدْرِكًا لِذٰلِكَ الزَّمَانِ ta’biri bilan quvvatli dalillar bilan;

**Uchinchi kuzda, فَيَا حَامِلَ الْاِسْمِ الَّذٖى** ila oxir deb yana Hazrat Ali Roziyallohu Anh karomat bilan Risola-i Nur muallifiga qarab; Sakkiz, O‘n Sakkiz, Yigirma Sakkizinchi Yog‘dular bo‘lgan risolalarning quvvatli va i’jozli ta’liflari bilan xavfga tushgan va tasalliga muhtoj bo‘lgan Risola-i Nur shogirdlarining olti-yetti marta لاَ تَخْشَ kalimalari bilan qo‘rquvlarini ketkazib shijoat berishlari, Qur’on xizmatkorlariga bir Ilohiy ikrom ekanini ko‘rsatadi. Ham وَاقْبِلْ وَلاَ تَهْرَبْ jumlasining yana avvalgi jumlalar kabi tinglovchisi Said-un Nursiy bo‘lganidan, "Yo Said-un Nursiy! Qarshila, qochma!" deb shijoat beradi.

**NATIJA:** To‘qqiz "ham ham"lar ko‘rsatgan to‘qqiz haqiqatning Risola-i Nurda va muallifida amalda ijrosi va boshqalar tomonidan ko‘rinishi.. hatto dushmanlarining tasdig‘i bilan ham sobitki: Hazrat Ali Roziyallohu Anhning Qasida-i Arjuza va Jaljalutiyasidagi shiddatli aloqadorligini nazarda tutganini, Vorisi Nabiy va Muqavvi-i Din va Ismi Homili Ismi A’zam bo‘lgan Risola-i Nur va muallifi bo‘lgani.. (Chunki butun dunyo maydondadir va butun nidolarni eshityapmiz; ko‘pchilik harakatlarni ko‘ryapmizki) haq va haqiqatda adashmagan va Qur’onning huquqini amr qilingani kabi ta’vilsiz muhofazaga uringan "Risola-i Nur"dir deb shak va shubhasiz Hazrat Ali Roziyallohu Anhning tinglovchisi u kishi ekanini qat’iy isbotlaydi.

Hofiz Ali (Rahmatullohi Alayh)

بِسْمِ اللّٰهِ الرَّحْمٰنِ الرَّحٖيمِ

يَا اَللّٰهُ يَا رَحْمٰنُ يَا رَحٖيمُ يَا فَرْدُ يَا حَىُّ يَا قَيُّومُ يَا حَكَمُ يَا عَدْلُ يَا قُدُّوسُ

Ismi A’zam haqqi va Qur’oni Mo‘’jiz-ul Bayon hurmati va Rasuli Akram Alayhissalotu Vassalam sharafi.. Yog‘dular Majmuasini bostirganlarni va muborak yordamchilarini va Risola-i Nur talabalarini Jannat-ul Firdavsda saodati abadiyaga sazovor ayla. Omin! Va xizmati iymoniya va Qur’oniyada doimo muvaffaq ayla. Omin! Va hasanot daftarlariga Yog‘dular Majmuasining har bir harfi evasiga ming hasana yozdir. Omin! Va Nurlarning nashrida sabot va davom va ixlos ehson ayla. Omin!

Yo Arhamurrohimin!.. Umum Risola-i Nur shogirdlarini ikki jahonda baxtiyor qil. Omin! Insiy va jinniy shaytonlarning sharlaridan muhofaza ayla. Omin! Va bu ojiz va bechora Saidning kamchiliklarini avf qil... Omin!

Umum Nur shogirdlari nomidan

Said Nursiy

1. (Hoshiya) قَالَ قَٓائِلٌ مِنْهُمْ كَمْ لَبِثْتُمْ قَالُوا لَبِثْنَا يَوْمًا اَوْ بَعْضَ يَوْمٍ  oyati bilan وَلَبِثُوا فٖى كَهْفِهِمْ ثَلَاثَ مِائَةٍ سِنٖينَ وَازْدَادُوا تِسْعًا oyati “tayyi zamon”ni ko‘rsatgani kabi, وَاِنَّ يَوْمًا عِنْدَ رَبِّكَ كَاَلْفِ سَنَةٍ مِمَّا تَعُدُّونَ oyati ham “basti zamon”ni ko‘rsatadi. [↑](#footnote-ref-1)
2. (\*) Bu Ikkinchi Maqom "O‘n Birinchi Yog‘du" bo‘lib ta’lif qilingandir. [↑](#footnote-ref-2)
3. (1) Hazrati Ustozimiz Yigirma To‘qqizinchi Arabiy Yog‘duning Oltinchi Bobining hoshiyasida bu ikki jumla haqida: "Bu ikki muborak kalomning martabalari ilmdan ziyoda fikr va zikr bo‘lganidan, Arabcha zikr qilindi...", deya bayon qilganlar.

   Badiuzzamonning Xizmatkorlari [↑](#footnote-ref-3)
4. (2) Hazrati Ustozimiz Yigirma To‘qqizinchi Arabiy Yog‘duning Oltinchi Bobining hoshiyasida bu ikki jumla haqida: "Bu ikki muborak kalomning martabalari ilmdan ziyoda fikr va zikr bo‘lganidan, Arabcha zikr qilindi...", deya bayon qilganlar.

   Badiuzzamonning Xizmatkorlari [↑](#footnote-ref-4)
5. (\*)Qardoshlarim har ikkalasini foydali deb bilganlaridan, ikki izohni barobar qayd qilganlar. Bo‘lmasa bittasi yetarli edi. [↑](#footnote-ref-5)
6. (\*) Masalan: Xalq partiyasi Nur talabalariga bergan azob va aziyat va xiyonatlari evaziga, shu dunyoning o‘zida jazosini keragidan ortiq oldilar, aynisini ko‘rdilar. [↑](#footnote-ref-6)
7. (\*) Ya’ni: Turkcha azon kabi, Islomiy an’analarga zid bo‘lgan bid’atlardir. [↑](#footnote-ref-7)
8. (Hoshiya) Tavofuq mo‘’jizasini ko‘rsatadigan bir suratda deganidir. [↑](#footnote-ref-8)
9. (\*) Sab’a bilan barobar yetti kalimasi yetti marta tavofuqi juda go‘zal bo‘lgan. [↑](#footnote-ref-9)
10. (Hoshiya) Ha, Yer kurrasi cheksiz havo okeanida bir safina-i Rabboniya va hadisning ochiq ifodasi bilan oxiratning bir ekinzori, ya’ni ko‘chatzor dalasi bo‘lganidan, jonsiz va shuursiz ulkan kemani dengizda amri Ilohiy bilan, intizom bilan, hikmat bilan suzdirgan, kapitanlik qilgan malaklarga "Hut" nomi va dalaga izni Ilohiy bilan nazorat qilgan malaklarga "Savr" ismi naqadar yarashgani yaqqoldir. [↑](#footnote-ref-10)
11. (Hoshiya) Jiddiy bir masalaga vosita bo‘la oladigan bir latifa: Kecha ertalab bir do‘stimning kuyovi Mahmud yonimga keldi. Sevinib, xushxabar beradigan shaklda dediki: "Bir kitobingizni Ispartada nashr qilishdi, ko‘pchilik o‘qimoqda." Men: "U ta’qiqlangan nashr emas. Balki nusxa ko‘paytirish uskunasi bilan ba’zi nusxalar olinganki, hukumat unga hech narsa demaydi", dedim. Yana: "Buni ikki munofiq do‘stingga aslo aytma. Ular, bahona qidirishyapti", dedim. Mana qardoshlarim, bu odam bir do‘stimning kuyovi, shuning uchun mening ham do‘stim sanaladi. Lekin sartarosh bo‘lgani uchun vijdonsiz muallim va munofiq mudirning do‘stidir. U yerda qardoshlarimizdan biri, bilmasdan shunday degan. Yaxshi bo‘ldiki, eng avval keldi, menga xabar berdi. Men ham tanbeh berdim, yomonlikning oldi olindi. Va nuxsa ko‘paytirish uskunasi minglab nusxalarni bu parda ostida nashr qildi. [↑](#footnote-ref-11)
12. (Hoshiya) فٖى عَيْنٍ حَمِئَةٍ daki عَيْنٍ ta’biri balog‘at sirlari jihatidan latif bir ma’noni ramzan eslatadi: "Samo va samo yuzi, Quyosh ko‘zi bilan zamin yuzidagi jamoli rahmatni tomoshadan so‘ng, zamin ham dengiz ko‘zi bilan yuqoridagi azamati Ilohiyani tomoshadan so‘ng, o‘sha ikki ko‘z bir-biri ichiga berkinar ekan, zamin yuzidagi ko‘zlarni yopadi" deya mo‘’jizali shaklda bir kalima bilan xotirlatadi va ko‘zlar vazifasiga yakun ishorasini ko‘rsatadi. [↑](#footnote-ref-12)
13. (Hoshiya) Yer yuzida zamon o‘tishi bilan tog‘ shaklini olgan, tanilmagan juda ko‘p sun’iy to‘siqlar bor. [↑](#footnote-ref-13)
14. **(\*)** O‘n ikki yil avval deyilgan sana, hijriy 1340, milodiy 1921 yillaridir. [↑](#footnote-ref-14)
15. (Hoshiya) Bu risolaning ta’lifidan o‘n uch yil avval. [↑](#footnote-ref-15)
16. (Hoshiya) Ya’ni katta choy qoshig‘i bilan. [↑](#footnote-ref-16)
17. (Hoshiya) Iqtisodsizlik tufayli iste’mol qiluvchilar ko‘payadi, ishlab chiqaruvchilar kamayadi. Hamma davlatning qo‘liga qarab qoladi. O‘shanda ijtimoiy hayotning asosi bo‘lgan “sanoat, tijorat, ziroat" kamayadi. Unday millat ham qoloqlashib inqirozga uchraydi, qashshoqlashadi. [↑](#footnote-ref-17)
18. (Hoshiya1) Eronning odil podshohlaridan No‘shiravoni Odilning vaziri, oqillikda mashhur olim bo‘lgan Buzurgumexrdan (Buzurg-Mihr) so‘rashgan: "Nima uchun olimlar hukmdorlar eshigada-yu, hukmdorlar olimlar eshigida emas? Holbuki ilm hukmdorlikdan ustundir." Javoban: "Olimlarning ilmidan, hukmdorlarning johilligidan." degan. Ya’ni hukmdorlar johilligi bois ilmning qiymatini bilmaydiki, olimlarning eshigiga borib ilm izlashsin. Olimlar esa ma’rifatlaridan mollarining qiymatini bilganlari uchun, hukmdorlar eshigida izlaydilar. Buzurgumehr olimlarning orasida qashshoqlik va xorliklariga sabab bo‘ladigan zakovatlarining natijasidagi hirslarini zarif suratda ta’vil qilib, nozik tarzda javob bergan. **Xusrav** [↑](#footnote-ref-18)
19. (Hoshiya2) Buni tasdiqlaydigan bir hodisa: Frantsiyada adiblarga, yaxshi tilanchilik qilganlari uchun, tilanchilik guvohnomasi beriladi. **Sulaymon Rushdu** [↑](#footnote-ref-19)
20. (Hoshiya) Darhaqiqat, qaysi isrofgar bilan ko‘rishsang, faqat shikoyat eshitasan. Qanchalik boy bo‘lmasin, tili yana shikoyat qiladi. Eng faqir, lekin qanoatli odam bilan ko‘rishsang, shukr eshitasan. [↑](#footnote-ref-20)
21. (Hoshiya1) Ya’ni, badanga eng zararli narsa, to‘rt-besh soat oraliq bermasdan ovqat yeyish yoxud lazzatlanish uchun har xil taomlarni bir-biri ustiga yeb, me’dani to‘ldirishdir. [↑](#footnote-ref-21)
22. (Hoshiya) Eslatma: Odamlarning e’tibori istanilmaydi, aksincha beriladi. Berilsa ham, u bilan sevinilmaydi. Sevinsa, ixlosni yo‘qotadi, riyoga kiradi. Shon-u sharaf orzusi bilan odamlar e’tibori esa: ajr va mukofot emas, aksincha ixlossizlik sababli kelgan urushish va jazodir. Ha, amali solihning hayoti bo‘lgan ixlosning zarariga odamlarning e’tibori va shon-u sharaf, qabr eshigiga qadar vaqtinchalik bo‘lgan oz bir lazzatga muqobil, qabrning narigi tarafida azobi qabr kabi noxush bir shakl olganidan, odamlarning e’tiborini orzu qilish emas, aksincha undan qo‘rqish va qochish lozim. Shuhratparastlarning va shon-u sharaf orqasida yugurganlar eshitib qo‘ysin! [↑](#footnote-ref-22)
23. (Hoshiya1) Sahobalarning sano-i Qur’oniyaga sazovor bo‘lgan "iysor" xislatini o‘ziga rahbar qilish. Ya’ni: Hadya va sadaqaning qabulida boshqasini o‘zidan ustun qo‘yish va xizmati diniya evaziga kelgan moddiy manfaatni istamasdan va qalban talab qilmasdan, yolg‘iz bir ehsoni Ilohiy deb bilib, odamlardan minnat olmasdan va xizmati diniya evaziga ham olmaslikdir. Chunki xizmati diniya evaziga dunyoda bir narsa istanilmasligi kerakki, ixlos qochmasin. Garchi, haqlari borki, ummat ularning tirikchiliklarini ta’minlasin. Ham zakotga ham haqdordirlar. Lekin bu istanilmaydi, balki beriladi. Berilgan vaqtda, xizmatimning haqqidir deyilmaydi. Mumkin bo‘lgancha qanoatkorona boshqa loyiq va yanada haqdor bo‘lganlarni o‘zidan ustun qo‘yish, وَ يُؤْثِرُونَ عَلٰى اَنْفُسِهِمْ وَلَوْ كَانَ بِهِمْ خَصَاصَةٌ sirriga sazovorlik bilan, bu mudhish tahlikadan qutulib ixlosni qozonishi mumkin. [↑](#footnote-ref-23)
24. (Hoshiya1) Ha, مَنْ طَلَبَ وَ جَدَّ وَجَدَ bir dasturi haqiqatdir. Qamrovligi keng va kengligi maslagimizni ham ichiga olishi mumkin. [↑](#footnote-ref-24)
25. (Hoshiya) Hatto hadisi sahih bilan, oxirzamonda Isaviylarning haqiqiy dindorlari ahli Qur’on bilan ittifoq qilib, umumiy dushmanlari bo‘lgan zindiqoga qarshi tayanishlari kabi; shu zamonda ham ahli diyonat va ahli haqiqat nafaqat yolg‘iz dindoshi, maslakdoshi, qardoshi bo‘lganlar bilan samimiy ittifoq qilish, balki Nasroniylarning haqiqiy dindor ruhoniylari bilan ham ixtilofga sabab nuqtalarni vaqtinchalik tortishuv va nizoga sabab qilmasdan, umumiy dushmanlari bo‘lgan tajovuzkor dinsizlarga qarshi ittifoqqa muhtojdirlar. [↑](#footnote-ref-25)
26. (Hoshiya) Yevropa qo‘mitalari ichida eng shiddatlisi va eng ta’sirlisi va bir jihatdan eng kuchlisi, latif jinsli va zaif va nozik bo‘lgan ayollarning Amerikadagi "Ayollar Huquq va Hurriyati Qo‘mitasi" bo‘lgani; yana, millatlar ichida oz va zaif bo‘lgan armanlarning qo‘mitasi ko‘rsatgan kuchli fidokorona vaziyatlari bilan bu muddaomizni tasdiqlaydi. [↑](#footnote-ref-26)
27. (Hoshiya) Muhim tarafdan ahamiyatli bir savol: Rivoyatda kelganki, Jannatda bitta odamga besh yuz yillik bir Jannat beriladi. Bu haqiqat aqli dunyoviyning tushunchasiga qanday sig‘adi?

    Javob: Qandayki bu dunyoda har kimning dunyo qadar xususiy va vaqtinchalik bir dunyosi bor. Va u dunyoning ustuni, uning hayotidir. Va zohiriy va botiniy tuyg‘ulari bilan o‘sha dunyosidan foydalanadi. "Quyosh bir chirog‘im, yulduzlar shamlarimdir", deydi. Boshqa maxluqot va ziyruhlarning bo‘lishlari u odamning molikiyatiga mone bo‘lmaganlari kabi, aksincha uning xususiy dunyosini to‘ldiradilar, ziynatlantiradilar. Aynan shuning kabi, biroq minglab daraja yuksak, har bir mo‘min uchun minglab qasr va huriylarni ichiga olgan xos bog‘idan tashqari, umumiy Jannatdan besh yuz yil kenglikda bittadan xususiy Jannati bor. Darajasi nisbatida ochilgan hissiyoti bilan, tuyg‘ulari bilan Jannatga va abadiyatga loyiq bir suratda foydalanadi. Boshqalarning ishtiroki uning molikiyatiga va foydalanishiga xalaqit bermaganlari kabi, quvvat beradilar. Va xususiy va keng Jannatini ziynatlantiradilar. Ha, bu dunyoda bir odam bir soatlik bir bog‘dan va bir kunlik bir sayrgohdan va bir oylik bir mamlakatdan va bir yillik bir saylgohda sayohatidan og‘zi bilan, qulog‘i bilan, ko‘zi bilan, zavqi bilan, zoiqasi bilan, boshqa tuyg‘ulari bilan foydalangani kabi; aynan shuningdek, faqat bir soatlik bir bog‘dan zo‘rg‘a foydalangan bu foniy mamlakatdagi quvva-i shamma va quvva-i zoiqa o‘sha boqiy mamlakatda bir yillik bog‘dan xuddi o‘shanday foydalanadi. Va bu yerda bir yillik saylgohdan zo‘rg‘a foydalana olgan bir quvva-i basira va quvva-i sami’a u yerda besh yuz yillik saylgohidagi sayohatdan o‘sha muhtasham, boshdan oyoq ziynatli mamlakatga loyiq bir tarzda foydalanadi. Har bir mo‘min darajasiga va dunyoda qozongan savoblari, hasanalari nisbatida kengaygan va ochilgan tuyg‘ulari bilan zavq oladi, lazzatlanadi, foydalangan bo‘ladi. [↑](#footnote-ref-27)
28. (Hoshiya) Ha, sirri ixlos bilan samimiy hamjihatlik va birlashish, hadsiz manfaatga sabab bo‘lgani kabi, qo‘rquvlarga, hatto o‘limga qarshi eng muhim bir qalqon, bir tayanch nuqtasidir. Chunki o‘lim kelsa, bir ruhni oladi. Haqiqiy qardoshlik sirri bilan rizo-i Ilohiy yo‘lida, oxiratga taalluqli ishlarda, qardoshlari sanog‘icha ruhlari bo‘lganidan; bittasi o‘lsa, “Boshqa ruhlarim salomat qolsinlar; zero u ruhlar har vaqt savoblarni menga qozontirish bilan ma’naviy hayotni davom qildirganlaridan, men o‘lmayman” deb, o‘limni kulib qarshilaydi. “Va u ruhlar vositasi bilan savob jihatidan yashayman, faqat gunoh jihatidan o‘laman” deydi, tinch yotadi. [↑](#footnote-ref-28)
29. (Hoshiya) Ha, baxtiyor udirki, kavsari Qur’oniydan suzilgan shirin, ulkan bir hovuzni qozonish uchun, bir muz parchasi navidagi shaxsiyatini va anoniyatini o‘sha hovuz ichiga tashlab eritgandir. [↑](#footnote-ref-29)
30. (Hoshiya) Bu qiymatli maktubda Ustozimiz ishora qilgan besh xil ibodatning izohini o‘zlaridan so‘radik. Olgan izohimiz quyidagicha:

    1- Eng muhim kurash bo‘lgan ahli zalolatga qarshi ma’nan kurashish.

    2- Ustoziga haqiqatlarni yoyish jihatidan yordam suratida xizmat qilish.

    3- Musulmonlarga iymon jihatidan xizmat qilish.

    4- Qalam bilan ilm tahsil qilish.

    5- Ba’zan bir soati bir yil ibodat hukmiga o‘tgan tafakkuriy ibodatni qilish.

    Rushdu, Xusrav, Ra’fat [↑](#footnote-ref-30)
31. (Hoshiya) Yangi Said deydiki: Bu yerda men Eski Said faxrlanib aytgan ushbu so‘zlariga ishtirok etmayman. Bu risolada so‘zni unga berganim uchun jim qilolmayapman. Anoniyatlilarga qarshi bir oz anoniyatini ko‘rsatsin deb sukut saqlamoqdaman. [↑](#footnote-ref-31)
32. (Hoshiya) Bu Risolaning sababi ta’lifi; g‘oyat tajovuzkorona va g‘oyat xunuk bir tarz bilan iymon haqiqatlarini yerga urib, aynigan aqli yetolmagan narsaga xurofot deb, dinsizlikni tabiatga bog‘lab, Qur’onga hujum qilinishidir. U hujum esa, shiddatli bir hiddatni (qalbga) qalamga berdiki, shiddatli va g‘aliz ta’zirlarni o‘sha mulhidlarga va haqdan yuz o‘girgan botil mazhablilarga yedirdi. Bo‘lmasa, Risola-i Nurning maslagi, pokizona va nozikona va yumshoq so‘zdir. [↑](#footnote-ref-32)
33. (Hoshiya) Ha, agar bog‘lanish bo‘lsa, u urug‘ qadari Ilohiydan bir amr oladi, o‘sha hayratomuz ishlarga sazovor bo‘ladi. Agar u bog‘lanish uzilsa, u urug‘ning xilqati ulkan qarag‘ay daraxtining xilqatidan yanada ziyoda jihozlar va iqtidor va san’atni taqozo qiladi. Chunki tog‘dagi -qudrat asari bo‘lgan- jismlashgan qarag‘ay daraxtining barcha a’zolari va jihozlari bilan u urug‘dagi qadar asari bo‘lgan ma’naviy daraxtda mavjud bo‘lishi lozim bo‘ladi. Chunki u ulkan daraxtning fabrikasi o‘sha urug‘dir. Ichidagi qadariy daraxt qudrat bilan xorijda namoyon bo‘ladi, jismoniy qarag‘ay daraxti bo‘ladi. [↑](#footnote-ref-33)
34. (\*) Mahkamaga qarshi va mahkamani jim qilgan appelatsiyasining mudofaalaridan bir parcha:

    "Men ham Adliyaning mahkamasiga deymanki: Bir ming uch yuz ellik yilda va har asrda uch yuz ellik million insonlarning ijtimoiy hayotida eng muqaddas va haqiqiy va haqiqatli bir dasturi Ilohiyni, uch yuz ellik ming tafsirning tasdiqlariga va ittifoqlariga tayanib hamda bir ming uch yuz ellik yil mobaynida o‘tgan ajdodimizning e’tiqodlariga iqtido qilib tafsir qilgan odamni mahkum qilgan haqsiz qarorni, albatta yer yuzida adolat bo‘lsa, rad va u hukmni bekor qiladi." [↑](#footnote-ref-34)
35. (Hoshiya) Bu risola to‘rt yarim soat ichida ta’lif etilgan.

    Xuddi shunday Rushdu, Xuddi shunday Ra’fat, Xuddi shunday Xusrav, Xuddi shunday Said [↑](#footnote-ref-35)
36. (Hoshiya) Fitriy bir suratda bu yog‘du eslanganidan, oltinchi martabada ikki davo yozilgan. Fitriyligiga tegilmaslik uchun o‘shanday qoldirdik, balki bir sir bordir deb o‘zgartirmadik. [↑](#footnote-ref-36)
37. (Hoshiya) Bu xastalikning ma’naviy shahidlikni qozontirishi, nifos davri bo‘lgan qirq kunga qadardir. [↑](#footnote-ref-37)
38. (Hoshiya) Ha, bir qism xastalik duoning sababi vujudi ekan, duo xastalikning yo‘qolishiga sabab bo‘lsa, duoning vujudi o‘zining yo‘qolishiga sabab bo‘ladi; bu ham bo‘lolmaydi. [↑](#footnote-ref-38)
39. (Hoshiya1) Keyin yozilgan Eslatmaning ikki alifi bu hisobga dohil bo‘lolmagani uchun dohil etilmagan. [↑](#footnote-ref-39)
40. (Hoshiya2) Modomiki Karomati Alaviyada va G‘avsiyada Saidning oxirida nido uchun kiritilgan bir alif bor, (Saida) bo‘lgan; balki ortiqcha bo‘lgan bu alif u alifga qaraydi. Ra’fat, Xusrav [↑](#footnote-ref-40)
41. (Hoshiya) Ya’ni, mening qalbim bor quvvati bilan baqo istagani holda; hikmati Ilohiya jasadimninng xarob bo‘lishini taqozo qiladi. Hakimi Luqmon ham chorasini topolmagan darmonsiz bir dardga tushdim. [↑](#footnote-ref-41)
42. (Hoshiya) Ha, subutiy bir ishni xabar berishning osonligi va inkor va rad qilishning g‘oyat mushkul ekani bu misoldan ko‘rinadi. Shundayki: Biri desaki: “Mevalari sut konservalari bo‘lgan g‘oyat hayratomuz bir bog‘ Kurra-i Arz ustida bor”. Boshqasi desaki: “Yo‘q”. Isbot qilgan faqat uning yerini yoxud ba’zi mevalarini ko‘rsatish bilan osongina da’vosini isbot qiladi. Inkor qilgan odam, inkorini isbot qilish uchun, butun Kurra-i Arzni ko‘rish va ko‘rsatish bilan da’vosini isbot qila oladi. Aynan shuning kabi: Jannatni xabar berganlar yuz minglab izlarini, mevalarini, asarlarini ko‘rsatganlarini inobatga olmasak.. ikki shohidi sodiqning sobitligiga guvohliklari kifoya qilarkan; uni inkor qilgan hadsiz bir koinotni, hadsiz abadiy zamonni tomosha qilish va ko‘rish va elagandan so‘ng inkorini isbot qila oladi, yo‘qligini ko‘rsata oladi.

    Xullas, ey keksa qardoshlar! Iymoni oxiratning qanchalar kuchli ekanini tushuninglar! [↑](#footnote-ref-42)
43. (Hoshiya) O‘sha payt bu holati ruhiya forscha bir munojot suratida qalbga kеldi, yozdim. Anqarada Hubob Risolasida chop qilingan. [↑](#footnote-ref-43)
44. (Hoshiya) Hadisning hammasi وَلَوْلَا الْبَهَائِمُ الرُّتَّعُ وَالصُّبْيَانُ الرُّضَّعُ ila oxir -av kama qol-. [↑](#footnote-ref-44)
45. (Hoshiya) Bu haqiqat ikki karra ikki to‘rt bo‘lish darajasida boshqa risolalarda, хususan O‘ninchi va Yigirma To‘qqizinchi So‘zlarda isbot qilingan. [↑](#footnote-ref-45)
46. (Hoshiya) Ya’ni, Allohdan boshqa barcha chaqirgan va ibodat qilgan narsalaringiz to‘plansalar, bir pashshani yarata olmaydilar. [↑](#footnote-ref-46)
47. (Hoshiya1) Xullas, o‘sha Mustafoning ukasi bo‘lgan Kichik Ali o‘zining chiroyli, sog‘lom qalami bilan yetti yuzdan ziyoda Nur Risolalarini yozish bilan batamom amalda bir Abdurrahmon bo‘lgani kabi, ko‘plab Abdurrahmonlarni ham yetishtirdi. [↑](#footnote-ref-47)
48. (Hoshiya2) Haqiqatdan, u faqat qabulga emas, balki kutib olinishga loyiq (\*) bo‘lganini ko‘rsatdi.

    (\*) Risola-i Nurning birinchi shogirdi Mustafoning kutib olinishga loyiqligiga doir Ustozimning hukmini tasdiqlagan bir hodisa: Qurbon arafasidan bir kun avval Ustozim kezishga chiqmoqchi edi. Ot kеltirish uchun meni yuborgan vaqti, Ustozimga dеdim: “Siz pastga tushmang, mеn eshikni orqasidan bеrkitib omborхonadan chiqaman”. Ustozim: “Yo‘q”, dedi. “Sеn eshikdan chiq”, dеb pastga tushdi. Mеn eshikdan chiqqandan so‘ng, eshikni orqasidan zanjirladi. Mеn kеtdim, o‘zi ham tеpaga chiqqan. So‘ngra uxlagan. Bir ozdan so‘ng Kuleo‘nlik Mustafo Hoji Usmon bilan birga kеlganlar. Ustozim hеch kimni qabul qilmayotgan edi va qilmas edi. Ayniqsa o‘sha vaqt ikki odamni baravariga hech yoniga kirgizmas, orqa qaytarar edi. Holbuki bu maqomda bahs qilinayotgan qardoshimiz Kuleo‘nlik Mustafo Hoji Usmon bilan kеlganda, eshik go‘yo hol tili bilan unga deganki: “Ustozing sеni qabul qilmaydi, lеkin mеn sеnga ochilaman” dеb orqasidan zanjirlangan eshik o‘z- o‘zidan Mustafoga ochilgan. Dеmak Ustozimning u haqida “Mustafo kutib olinishga loyiqdir” dеb aytgan so‘zini istiqbol ko‘rsatgani kabi, eshik ham bunga guvoh bo‘lgan.

    Xusrav

    Ha, Xusravning yozgani to‘g‘ri, tasdiq qilaman. Eshik bu muborak Mustafoni mеning badalimga ham kutib oldi, hamda qabul qildi.

    Said Nursiy [↑](#footnote-ref-48)
49. (Hoshiya) Latif bir tavofuqdirki, bu O‘n Uchinchi Umid bahs etgan madrasa hodisasi o‘n uch yil avval bo‘ldi. [↑](#footnote-ref-49)
50. (Hoshiya) Ya’ni zilzila, bo‘ron, to‘fon, vabo, otash kabi. [↑](#footnote-ref-50)
51. (Hoshiya) Nurning ta’lif zamoni uch yil avval tugagani uchun, bu O‘n Bеshinchi Umid kеlajakda bir Nurchi tarafidan Kеksalar Yog‘dusining takomillashishiga -ta’lifiga- manba bo‘lish uchun yozildi. [↑](#footnote-ref-51)
52. (Hoshiya) Zoti Ahmadiyaga (ASV) kеlgan rahmat, umum ummatning abadiy zamondagi ehtiyojlariga qaraydi. Shuning uchun cheksiz salot o‘rinlidir. Ajabo, dunyo kabi ulkan, buyuk va g‘aflat bilan qorong‘u, qo‘rqinchli va хoli bir хonaga birov kirsa. Qanchalar dahshatga tushadi, qo‘rqadi, xavotirlanadi. Va birdan u хonani nurlantirib anis, munis, habib, mahbub bir Yovari Akram to‘rda ko‘rinib, u хonaning Moliki Rahiymi Karimini u хonaning har narsasi bilan ta’rif qilib tanittirsa, qanchalar sеvinch, unsiyat, surur, ziyo, huzur bеrganini qiyos qilinglar. Zoti Risolatdagi salovotning qiymatini va lazzatini taqdir qilinglar! [↑](#footnote-ref-52)
53. (Hoshiya) Qandayki ikkita maloika, tashbehning sirri munosabati bilan Savr va Hut deb nomlangan, avom tomonidan kattakon bir ho‘kiz va ulkan bir baliq deb qabul qilingandir. [↑](#footnote-ref-53)
54. (Hoshiya) Bu parchaning ham hammaga foydasi bor. [↑](#footnote-ref-54)
55. (Hoshiya) Diqqatga sazovordirki: Risola-i Nur shogirdlari qamalishlarining bir qismi 25 aprеl 1935 sanasida boshlangan bo‘lib, qarornomada aybdor qilib ko‘rsatilgan 117 kishi bo‘lsa ham, ikkitasining ismi takrorlanganiga nazaran bu surat bilan shogirdlarning soni 117 soniga u qismning qamalishidan hukm sanasiga qadar 117 kun bo‘lish bilan tavofuq qilib, avvalgi tavofuqlarga yana bir latofat qo‘shgandir. [↑](#footnote-ref-55)
56. (\*1) اَلْاَيْسُ :Mavjud degani. [↑](#footnote-ref-56)
57. (\*2) اَللَّيْسُ : Butunlay adam degani. [↑](#footnote-ref-57)
58. (\*3) Bu Uchinchi Martabada, juz’iy bir gulni va go‘zal bir ayolni nazarga oladi. Ulkan bahor bir guldir, Jannat ham bir gul kabidir, u martabalarning mazharlaridirlar. Va olam go‘zal va katta bir inson va huriylar navi va ruhoniylar toifasi va hayvonlar jinsi va inson sinfining har biri ma’nan go‘zal bir inson hukmida, bu martaba ko‘rsatgan Asmoni bosqichlari bilan ko‘rsatadi. [↑](#footnote-ref-58)
59. (\*4) O‘ttiz Ikkinchi So‘zning Birinchi Qismining ilovasida va Yigirmanchi Maktubning Ikkinchi Maqomida izoh qilingan. [↑](#footnote-ref-59)
60. (\*5) Bu Oltinchi Martaba boshqa martabalar kabi yozilsa edi, juda ham uzun bo‘lar edi. Chunki Imomi Mubin, Kitobi Mubinni qisqa ifoda bilan bayon qilib bo‘lmaydi. O‘ttizinchi So‘zda bir oz zikr qilinganidan bu yerda yozuv o‘laroq tugatib, darsda izohlar berdik. [↑](#footnote-ref-60)
61. (\*6) Bu Asmo-i muboraka durbinlari bilan, mavjudotdagi jilvalari ostida af’oli Ilohiya va asarlariga qarash bilan Musammo-i Zuljalolga ulashiladi. [↑](#footnote-ref-61)
62. (Hoshiya) Yomon axloqlar, botil e’tiqodlar, gunohlar, bid’atlar; ma’naviy kirlardan bo‘lganliklarini unutmasligimiz kеrak. [↑](#footnote-ref-62)
63. **(Hoshiya)** Ajabo, dunyo saroyini isitayotgan Quyosh o‘chog‘iga yoki chirog‘iga qancha o‘tin va ko‘mir va kerosin kerakligi chamalab ko‘rilsin. Yonib turishi uchun har kuni - Astronomiyaning so‘ziga qaraganda - bir millionta kurra-i Arz qadar o‘tin yig‘inlari va minglab dеngizlar qadar kerosin kеrak bo‘ladi. Endi o‘ylab ko‘r, uni o‘tinsiz, kerosinsiz doimiy ravishda yondirib turgan Qodiyri Zuljalolning hashmatiga, hikmatiga, qudratiga Quyoshning zarralari adadicha "Subhonalloh, Moshoalloh, Borakalloh" dеgin. [↑](#footnote-ref-63)
64. (Hoshiya) Hatto hadsiz kamol va jamoli Ilohiyning tahaqquqiga eng zohir burhon va eng quvvatli bir dalil, vahdatdir. Chunki koinotning sone’i Vohidi Ahad deb bilinsa, butun koinotdagi kamolot va jamollar, u Sone’-i Vohidda bo‘lgan qudsiy kamolotning va jamollarning soyalari va jilvalari va ishoratlari va tarashshuhotlari bo‘lgani bilinadi. Bo‘lmasa koinotning kamoloti va jamollari, maхluqotga va shuursiz bir qism sabablarga oid qolar edi. U vaqt aqli bashar nazarida kamoloti Ilohiyaning хazina-i sarmadiyasi kalitsiz, majhul qolardi. [↑](#footnote-ref-64)
65. (Hoshiya) Bu risolani o‘qigan agar mutafannin bo‘lmasa, Birinchi Shuani o‘qimasin yoki oхirida o‘qisin, ikkinchidan boshlasin. [↑](#footnote-ref-65)
66. (Hoshiya) O‘ttizinchi Yog‘duning olti risolachalarining asosi va mavzusi va ismi a’zamning sirrini tashigan olti muqaddas ismlarning g‘oyat qisqa bir хulosalaridir. [↑](#footnote-ref-66)
67. (Hoshiya) Ha, qandayki insonning anosirlari koinotning unsurlaridan; va suyaklari tosh va qoyalaridan; va sochlari nabot va ashjaridan; va badanida oqqan qon va ko‘zidan, qulog‘idan, burnidan va og‘zidan oqqan boshqa-boshqa suvlari, Arzning chashmalaridan va ma’daniy suvlaridan хabar bеradilar, dalolat qilib ularga ishorat qiladilar. Aynan shuning kabi; insonning ruhi olami arvohdan va hofizalari Lavhi Mahfuzdan va quvva-i xayoliyalari olami misoldan.. va hokazo har bir jihozi bir olamdan хabar bеradilar. Va ularning vujudlariga qat’iy shahodat qiladilar. [↑](#footnote-ref-67)
68. (\*) Kеyinchalik Ustozimizning tansibi bilan O‘n To‘rtinchi Shua Afyon Mahkamasi Mudofaasi va maktublari va O‘n Bеshinchi Shua esa "Alhujjatuzzahro"bo‘lib tasmiya etilgan va nashr etilgandir.

    Baddiuzzamonning Хizmatkorlari [↑](#footnote-ref-68)
69. (Hoshiya) Bu davoning ta’siridan: Musofir bo‘lib bir qishloqqa borganimda; u yеrda ko‘zsiz Mahmad Og‘a ismli bir zot, ko‘z хastaligidan shikoyati sababli, yonimda bo‘lgan Хastalar Risolasining O‘n To‘rtinchi Davosini o‘qiganimda, uning ma’naviy ta’siri bilan u zot aytdiki: "Koshki savob va ma’naviy yutuqni qozontirgan хastaligimdan shikoyat etmasaydim." dеya nadomat bilan, shukr qilishga tushdi. Хastalik u haqida bir Ilohiy rahmati bo‘lganini qat’iy angladi. [↑](#footnote-ref-69)